
Prologas 


PIKTI BUČINIAI 


Ji sėdi kampe ir bando išsiurbti iš kambario orą, kurio prieš kelias 
minutes, regis, buvo tiek daug, o dabar staiga visai nebeliko. Iš kaž- 
kur labai toli ji girdi švokštimą ir Žino, jog tai oras, slenkantis gerkle 
žemyn, 0 po to mažais karštligiškais atodūsiais išsiveržiantis laukan. 
Tačiau tai nė kiek nesumažina jausmo, kad ji skęsta savo svetainės 
kampe, žvelgdama į apgailėtinas knygos, kurią ji skaitė vyrui sugrį- 
žus namo, liekanas. 

Tačiau ji visai nesijaudina. Skausmas per daug didelis, kad ji ga- 
lėtų jaudintis dėl tokių smulkmenų kaip kvėpavimas ar dėl to, jog jos 
kvėpuojamajame ore, regis, visai nėra oro. Skausmas prarijo ją, kaip 
kad banginis - šventąjį Joną*. Jis dilgčioja it nuodinga saulė, spindin- 
ti giliai jos viduje, kur dar vakar ramiai augo nauja būtybė. 

Ji dar niekad nejautė tokio skausmo: netgi trylikametė, kai metė- 
si dviračiu į šoną, norėdama apvažiuoti duobę, ir trenkėsi stačia gal- 
va į asfaltą, prasiskeldama kaktą, kur po to atsirado vienuolikos 
dygsnių siūlė. Ji atsiminė tik akimirksnio skausmo smūgį, po kurio 
sekė Žvaigždėta tamsuma - trumpas nualpimas... tačiau to skausmo 
jokiu būdu nesulyginsi su šia agonija. Šia siaubinga agonija. Ranka 
ant pilvo jaučia kūną, kuris daugiau į jį nebepanašus: tarytum ją kaž- 
kas atsegė ir vietoj gyvo kūdikėlio įkišo karštą akmenį. 

Dieve, prašau, - mąsto ji. - Prašau, tegul nieko nenutinka kūdi- 
kiui. 

Tačiau kvėpavimui atgaunant ritmą, ji suvokia, kad kūdikiui kaž- 
kas atsitiko. Ketvirtame nėštumo mėnesyje kūdikis vis dar priklauso 
motinos daliai, o ne sau pačiam, tad kai sėdi kampe su prilipusiais 
prie prakaituotų skruostų plaukais ir jautiesi tarsi karštą akmenį pra- 
rijusi... 

Kažkas dalija piktus, slidžius bučinius jos strėnų viduje. 


* ST pranašas, kuris pasipriešino dieviškam pašaukimui liepti Ninevės 
žmonėms atgailauti ir buvo prarytas, o po to vėl išspjautas milžiniškos 
žuvies. 

- Ne, - šnabžda ji, - ne. Gerasis Dieve, ne. Gerasis Dieve, miela- 
sis Dieve, brangusis Dieve, ne. 

Tebūnie tai prakaitas, - mąsto ji. - Tebūnie tai prakaitas... 0 
galbūt aš pati apsišlapinau. Taip, tikriausiai. Man taip suskaudo po 
trečio jo smūgio, kad aš net apsisisiojau ir pati nepajutau. Taip ir 
"yra. | 

Tik tai ne prakaitas ir ne šlapimas. Tai kraujas. Ji sėdi svetainės 
kampe 1r žvelgia į suplėšytą knygą, gulinčią pusiau ant sofos ir pu- 
siau po staliuku, o jos įsčios rengiasi išspjauti kūdikį, kurį iki šiol ne- 
šiojo be jokių komplikacijų ir sunkumų. 

- Ne, - dejuoja ji, - ne, Dieve, prašau padėk man. 

Ji įžvelgia savo vyro šešėlį, tokį persuktą ir ištįsusį, kaip kad lau- 
ko baidyklė ar pakaruoklis, mataruojantis tarpduryje. Ji mato šešėli- 
nį telefono ragelį, prispaustą prie šešėlinės ausies, ir ilgą spiralinį še- 
šėlinį laidą. Ji netgi mato šėšėlinius pirštus, ištempiančius laidą, pa- 
laikančius jį tokioje padėtyje ir vėl leidžiančius jam susigarbanoti - 
lyg tai būtų blogas įprotis, kurio niekaip negali nusikratyti. 

Iš pradžių ji pagalvoja, kad jis skambina į policiją. Kvaila, Žino- 
ma - juk jis - pats policininkas. 

- Taip, tai skubu, - kalba'jis. - Galite neabejoti, gražuole, nes ji - 
nėščia. 

Jis klausosi, braukdamas pirštais per laidą, o kai vėl prabyla, jo 
balsas atrodo suirzęs. To susierzinimo pakanka, kad ji vėl pajustų 
baimę ir metalo skonį burnoje. Kas galėtų jam pasipriešinti? Kas ga- 
lėtų taip kvailai pasielgti? Žinoma, tik tas, kuris jo nepažįsta - tas, ku- 
ris jo nepažįsta taip kaip ji. 

- Žinoma, aš jos nejudinsiu. Nejau manote, kad aš koks idiotas? 

Jos pirštai nuslysta po suknele ir paliečia permirkusią, karštą med- 
vilninių kelnaičių apačią. Prašau, - maldauja ji. Kiek kartų šis žodis 
perskrodė jos sąmonę nuo tada, kai jis išplėšė knygą jai iš rankų? Ji 
nežino, bet vėl kartoja tą patį. Prašau, tegul skystis ant mano pirštų 
būna baltas. Dieve, prašau. Tegul jis būna baltas. 

Tačiau kai ji pakelia ranką, ant pirštų galiukų matosi kraujas. Jai 
bežvelgiant į juos, milžiniškas spazmas perskrodžia ją it metalo pjūk- 
lo ašmenys. Ji sukanda dantis, kad nesuriktų. Ji žino, ką reiškia riks- 
mas šiuose namuose. 

- Nebetarškėkit, o važiuokit čionai! Kuo greičiau! - jis trenkia te- 
lefono ragelį. 

Jo šešėlis šokinėja ant sienos. Dar po akimirkos jis stovi tarpdu- 
ryje ir savo gražiu paraudusiu veidu žvelgia į ją. Akys tame veide to- 

kios pat bejausmės kaip 1r stiklo šukės, spindinčios kaimiško keliu- 
ko pakrašty. | 

- Tu tik pažiūrėk, - ištaria jis, truputį pakeldamas rankas ir vėl 
prispausdamas jas prie šonų. - Pažiūrėk į šią netvarką. 

Ji ištiesia savo ranką jo link, norėdama parodyti kruvinus pirštų 
galiukus - šitaip bandydama jį apkaltinti. 

- Žinau, - tėškia jis, tarytum jo žinojimas viską paaiškintų. 

Jis pasisuka ir įsistebeilija į suplėšytą knygą. Tada pakelia lapus 
nuo sofos ir pasilenkia pakelti kitus, gulinčius po staliuku. Kai jis vėl 
atsitiesia, jo rankose ji išvysta viršelį, ant kurio pavaizduota moteris 
balta valstietiška palaidine, stovinti laivo priekyje. Vėjas dramatiškai 
pučia atgal jos plaukus, atidengdamas kreminius pečius. Ryškiai rau- 
donomis raidėmis užrašytas pavadinimas '“Mizerės kelionė“. 

- Štai kur bėda, - tęsia jis, mojuodamas jai knygos liekanomis lyg 
žmogus, suvyniotu laikraščiu grasinantis šuneliui, pridirbusiam ant 
grindų. - Kiek jau kartų aš tau sakiau, koks mano požiūris į tokį 
šlamštą? 

Be abejo, atsakymas - niekada. Ji žino, kad būtų atsidūrusi kam- 
pe, net jei būtų Žiūrėjusi Žinias per televizorių, siuvusi sagą į jo marš- 
kinius ar paprasčiausiai snaudūsi ant sofos, kai jis grįžo namo. Jam 
tai buvo ne geriausi laikai, nes moteris, vardu Vendė Jarou, pridarė 
jam problemų, o Normanas mėgsta pasidalyti savo problemomis su 
kitais. “Kiek jau kartų aš tau sakiau, koks mano požiūris į tokį šlamš- 
tą?" - būtų surikęs jis, nesvarbu, koks tai “šlamštas"" bebūtų. O tada, 
prieš paleisdamas kumščius į darbą: “Noriu pasikalbėti su tavim, 
brangioji. Akis į akį". 

- Nejau tu nesupranti? - šnabžda ji. - Aš prarandu kūdikį! 

Neįtikėtina, bet jis šypsosi. 

- Galėsi turėti kitą, - ištaria jis, tarsi guostų vaiką, kuris ką tik 1š- 
metė ledus ant žemės, ir išsineša suplėšytą knygą į virtuvę, kur, be 
abejonės, išmes ją į šiukšlių dėžę. 

Šunsnukis, - nieko nesuvokdama mąsto ji. Spazmai vėl puola ją, 
tik šįkart ne po vieną, o po kelis iš karto, verždamiesi it siaubingi 
vabzdžiai. Tad ji įspraudžia galvą gilyn į kampą ir dejuoja. - Šunsnu- 
ki, kaip aš tavęs nekenčiu. 

Jis grįžta iš virtuvės ir patraukia prie jos. Ji mina kojomis, bandy- 
dama sulįsti į sieną, žvelgdama į jį paklaikusiomis akimis. Akimirką 
ji neabejoja, kad šįkart jis ketina ją užmušti; ne sumušti ar atimti taip 
ilgai lauktą kūdikį, o užmušti. Jis atrodo kažkaip nežmoniškai, be- 
siartindamas prie jos panarinta galva, nukarusiomis rankomis ir be- 

silankstančiais šlaunų raumenimis. Kol dar vaikai tokių žmonių, kaip 
jos vyras, nevadino “psichais"', jie žinojo kitą Žodį, ir dabar jai į gal- 
vą dingtelėjo būtent jis, kai jos vyras, nulenkęs galvą, mataruodamas 
rankomis it mėsinėmis švytuoklėmis, artinosi prie jos - bulius. 

Ji dejuoja, purto galvą ir mina kojomis. Viena šlepetė nusimauna 
ir nukrenta ant grindų. Ji jaučia šviežią skausmą, spazmus, smingan- 
čius į pilvą lyg inkarai su surūdijusiais dantimis, ir naują kraujo sro- 
velę, bet vis tiek negali nustoti minti. Dabar, žvelgdama į savo vyrą, 
ji jo nemato - tik kažkokią siaubingą tuštumą. 

Jis sustoja prie jos ir palinguoja galva. Tada pritupia ir pakiša ran- 
kas po ja. 

- Aš tavęs neskriausiu, - visiškai atsiklaupęs taria jis, - tad liaukis 
vaidinti Žąsį. 

- Aš kraujuoju, - sušnabžda ji, prisimindama, kaip jis užtikrino te- 
"lefonu, kad jokiu būdu jos nejudins. 

- Aha, žinau, - abejingai atsako jis. Jis žvalgosi po kambarį, ban- 
dydamas sugalvoti, kur nutiko šis nelaimingas atsitikimas: ji žino, 
apie ką jis galvoja, tarsi būtų jo galvoje. - Niekis, tai praeis. Jie tai 
sustabdys. 

Ar jie sugebės sustabdyti persileidimą? - sušunka ji savo pačios 
galvoje, net nesusimąstydama, kad jis taip pat gali perprasti jos min- 
tis kaip ir ji, ir nepastebėdama, kaip atsargiai jis žvelgia į ją. Ir vėl ji 
neleis sau išgirsti savo pačios minčių tęsinio: Aš nekenčiu tavęs. Ne- 
kenčiu tavęs. 

Jis nuneša ją per kambarį prie laiptų, atsiklaupia 1r padeda ją ant 
grindų. 

- Patogu? - rūpestingai paklausia jis. 

Ji užsimerkia, nes nebegali į jį žiūrėti. Išprotėtų, jei dabar paž- 
velgtų į jį. 

- Gerai, - atšauna jis, lyg ji būtų jam atsakiusi. 

Kai ji atmerkia akis, išvysta tą keistą žvilgsnį - tą tuštumą. Tary- 
tum jo sąmonė nuplaukė kažkur, palikdama kūną vieną. 

Jei turėčiau peilį, galėčiau jį nudurti, - pamano ji... bet ir vėl ne- 
leidžia sau klausytis šios minties, tad ką jau sakyti apie jos apmąsty- 
mą. Tai tik tolimas aidas, galbūt jos vyro beprotystės atspindys, švel- 
nus it šikšnosparnių sparnelių plazdenimas urve. 

Gyvumas grįžta į jo veidą, ir jis atsistoja. Tada pažvelgia į savo 
marškinius, norėdamas įsitikinti, kad ant jų neužtiško kraujo. Viskas 
gerai. Jis atsisuka į kampą, kuriame ji susmuko. Ten yra kraujo - ke- 
li lašeliai. Dar daugiau kraujo veržiasi iš jos. Ji jaučia, kaip jis sun- 
kiasi su nesveika, netgi godžia šiluma. Jis teka tarsi visada būtų no- 

rėjęs išstumti prašalietį iš jo mažo butuko. Tarsi - kokia siaubinga 
mintis - jos pačios kraujas būtų stojęs jos vyro pusėn... kad ir kokia 
beprotiška ji būtų. 

Jis vėl nuskuba į virtuvę ir sugrįžta po penkių minučių. Ji girdi jo 
žingsnius, kai tuo tarpu įvyksta tikrasis persileidimas. Skausmas pa- 
siekia savo viršūnę ir atslūgsta kartu su skysčio srove, kurią gali tiek 
justi, tiek girdėti. Staiga jai pasirodo, jog ji tarytum sėdi vonioje, p1l- 
noje šilto, tiršto skysčio, panašaus į kruviną padažą. 

Jo ištįsęs šešėlis šmėsteli tarpdury, kai atsidaro ir užsidaro šaldy- 
tuvo durys, o po to ir spintelės (girgždesys išduoda jai, kad tai spin- 
telė po kriaukle). Vanduo nubėga kriaukle, o tada jos vyras ima kaž- 
ką niūniuoti, - galbūt “Kai vyras myli moterį", - kai jos kūdikis slys- 
ta iš jos įsčių. 

Sugrįžęs į svetainę, vienoje rankoje jis laiko sumuštinį - na, Žino- 
ma, juk jis dar nevakarieniavo, todėl turbūt buvo išalkęs - ir drėgną 
skudurėlį iš po kriauklės pintinės - kitoje. Jis atsitupia kampe, į kurį 
ji nusverdėjo po to, kai jos vyras išplėšė knygą jai iš rankų ir tris kar- 
tus sudavė į pilvą - bam, bam, bam, viso, prašalieti - 17 skudurėliu 
ima valyti kraujo dėmes. Daug daugiau kraujo bus prie jos kojų ša- 
lia laiptų - kaip kad jis ir norėjo. 

Jis šlamščia sumuštinį valydamas grindis. Mėsa tarp duonos rie- 
kučių kvepia grilyje keptos kiaulienos likučiais, kuriuos ji ketino su- 
maišyti su makaronais šeštadienio vakarui - truputis lengvo maisto, 
sėdint prieš televizoriaus ekraną ir Žiūrint ankstyvąsias Žinias. 

Ji pažvelgia į skudurėlį, nusidažiusį rožine spalva, tada - į kampą 
ir vėl į skudurėlį. Jis linkteli galvą, atkanda didelį sumuštinio kąsnį 
ir atsistoja. Kai vėl sugrįžta iš virtuvės, ji išgirsta tolimą sirenos 
kauksmą. Tikriausiai jo iškviestos greitosios pagalbos. 

Jis pereina per kambarį, atsiklaupia prie jos ir suima ją už rankų. 
Jis net susiraukia nuo jų šaltumo 1r ima jas švelniai trinti kalbėdamas: 

- Atleisk man. Tai tik... tie reikalai... ta kalė iš motelio... 

Jis nutyla, nukreipia žvilgsnį šalin ir vėl pažvelgia į ją. Veide švy- 
ti keista, liūdna šypsenėlė. “Tik pažiūrėk, kam aš bandysiu pasiaiš- 
kinti, - byloja ji. - Taip, reikalai išties prasti". 

- Kūdikis, - šnabžda ji. - Kūdikis. 

Jis suspaudžia jos rankas - taip stipriai, kad net suskausta. 

- Nebegalvok apie kūdikį, o paklausyk manęs. Jie jau bus čia po 
minutės ar dviejų, - taip, greitoji pagalba visai čia pat ir kaukia nak- 
tyje it nesutramdomas šuo, - tu leidaisi laiptais žemyn, paslydai ir 
nukritai. Ar supratai? 


Ji tik žvelgia į jį ir nieko nesako. Skausmas pilve po truputį ats- 
lūgsta, ir kai šį kartą jos vyras suspaudžia jai rankas, - stipriai, kaip 
niekada, - ji 1š tikrųjų tai pajunta ir sušvokščia. 

- Ar supratai? 

Ji pažvelgia į tuščias jo akis ir linkteli. Aplink ją ima kauptis sū- 
raus vandens ir vario kvapas. Kruvino padažo nebeliko - dabar ji ta- 
rytum sėdi išpiltų chemikalų klane. 

- Gerai, - taria jis. - Ar Žinai, kas nutiks, jei pasakysi ką nors kita? 

Ji vėl linkteli. 

- Ištark tai. Bus geriau, jei tai ištarsi. Saugiau. 

- Tu mane užmuštum, - sušnibžda ji. 

Jis patenkintas linkteli galva tarsi mokytojas, ištraukęs sunkų at- 
sakymą iš lėtai mąstančio mokinio. 

- Teisingai. Ir pasistengčiau, kad tai tęstųsi ilgai. Kol mirtum, šio 
vakaro įvykiai tau atrodytų it piršto įsipjovimas. 

Lauke raudonos šviesos sumirga įvažiavimo keliuke. 

Jis sukramto paskutinius sumuštinio kąsnius ir atsistoja. Tuoj jis 
prieis prie durų ir įleis juos vidun - susirūpinęs vyras, kurio nėščiai 
žmonai nutiko nelaimė. Jam nespėjus nusisukti, ji sugriebia už jo 
marškinių skverno. Jis pažvelgia į ją. 

- Kodėl? - šnibžda ji. - Kodėl kūdikį, Normanai? 

Akimirką ji išvysta nematytą jo veido išraišką - ji panaši į baimę. 
Bet kodėl jam reikėtų jos bijoti? Arba kūdikio? 

- Tai atsitiko netyčia, - atsako jis. - Netyčia. Aš visai su tuo nesu- 
sijęs. Ir geriau šitaip tu jiems 1r pasakyk. Tad tepadeda tau Dievas. 

Tad tepadeda man Dievas, - mąsto ji. 

Lauke trinkteli durys; Žingsniai artėja prie namo, pasigirsta meta- 
linis ratukinių neštuvų dardesys, ant kurių tuoj paguldys ją ir išveš į 
ligoninę. Jis dar kartą atsigręžia į ją, panarinęs galvą it bulius. Jo akys 
visai bukos. 

- Turėsi kitą kūdikį, 1r to neatsitiks. Kitam viskas bus gerai. Mer- 
gaitei. Arba mažam gražiam berniukui. Juk nesvarbu, kas gims, tie- 
sa? Jei bus berniukas, nupirksim jam beisbolo žaidėjo aprangą. Jei 
gims mergaitė... - jis sumosuoja rankomis, - ...skrybėlaitę ar ką kita, 
- jis nusišypso, ir nuo šio vaizdo ji vos nesurinka. Tarsi Žvelgtų į 
karste besišypsantį lavoną. - Jei klausysi manęs, viskas bus gerai. Įsi- 
dėk tai į galvą, širdele. 

Jis įleidžia greitosios pagalbos darbuotojus vidun, ragindamas 
juos paskubėti, nes jau pasirodė kraujas. Ji užsimerkia, jiems artėjant 
prie jos, nenorėdama leisti jiems pažvelgti į jos vidų. Jų balsai sklin- 
da iš kažkur toli. 

Nesijaudink, Roza, nesinervink, juk tai menkniekis, tik kūdikis, 
galėsi turėti kitą. 

Adata perduria jos ranką, tada ją pakelia. Ji neatmerkia akių 
galvodama: Taip, gerai, manau, kad galėsiu turėti dar vieną kūdikį. 
Pagimdysiu jį ir išsivešiu, kur jo rankos nepasieks. Kur jo žudikiškos 
rankos nepasieks. 

Tačiau laikas bėga, ir pamažu mintis jį palikti - tiesą pasakius, ga- 
lutinai neišvystyta mintis - nuslysta į šalį, kaip kad racionalioji sąmo- 
nė nuslysta per miegus. Palengva jai ir lieka tik jos sapnų pasaulis, 
kuriame ji gyvena; sapnų, kurie aplankydavo ją dar vaikystėje, 
kuriuose ji bėgdavo ir bėgdavo tarsi painioje girioje ar tamsiame la- 
birinte. Baisi pamišusi būtybė vis artėdavo prie jos ir žadėdavo paga- 
liau ją sugauti, nepaisant jos išsisukinėjimų, posūkių ar atsitraukimų. 

Miego samprata žinoma nubundančiam protui, tačiau sapnuotojui 
neegzistuoja joks bundantis ar tikras pasaulis, joks sveikas protas. 
Tėra tik rėkiantis miego beprotnamis. 

Roza Maklendon Daniels dar devynerius metus išmiegojo savo 
vyro beprotybės viešpatijoje. 


I 


VIENAS KRAUJO 
LAŠELIS 


Tai buvo keturiolika metų pragare, bet ji beveik to nežinojo. Vi- 
sus šiuos metus Roza egzistavo giliame it mirtis miege ir ne kartą jai 
atrodė, kad jos gyvenimas nevyks iš tikrųjų, kol galų gale ji nubus, 
žiovaudama ir ražydamasi it Volto Disnėjaus animacinio filmuko he- 
rojė. Ši mintis dingtelėdavo Rozai į galvą dažniausiai po to, kai jos 
vyras taip stipriai ją sumušdavo, kad jai tekdavo kurį laiką praleisti 
lovoje. O taip nutikdavo tris kartus per metus. 1985-aisiais - Vendės 
Jarou, oficialaus papeikimo ir persileidimo metais - taip nutiko be- 
„veik tuziną kartų. Tų metų rugsėjį Roza antrą ir paskutinį kartą Nor- 
mano pagalba pateko į ligoninę... tačiau bent jau paskutinį kartą. Ji 
spjaudėsi kraujais. Normanas išlaikė ją namie tris dienas, tikėdama- 
sis, kad tai praeis, bet kai reikalai pakrypo blogyn, o ne geryn, jis pa- 
aiškino jai, ką sakyti (jis visada paaiškindavo jai, ką sakyti) ir nuve- 
žė į Šv. Marijos ligoninę. Normanas nugabeno ją tenai todėl, kad sa- 
nitarai iš Miesto ligoninės jau buvo išvežę Rozą dėl persileidimo. Pa- 
sirodė, kad lūžęs šonkaulis pradūrė plautį. Roza papasakojo savo 
nukritimo nuo laiptų istoriją antrą kartą per tris mėnesius ir nemanė, 
kad netgi internas, stebėjęs apžiūrą ir gydymą, patikėjo jos žodžiais. 
Tačiau niekas nepaklausė nemalonių klausimų: jie tik pagydė ją ir iš- 
siuntė namo. Normanas žinojo, kad jam pasisekė, ir nuo to laiko pa- 
sidarė atsargesnis. 

Kartais, Rozai begulint lėšėj: naktimis, jos galvoje it keistos ko- 
metos praskriedavo vaizdiniai. Pats dažniausias iš jų vaizdavo jos vy- 
ro kumštį su kruvinais krumpliais ir auksiniu Policijos akademijos 
žiedu. Ne kartą atsikėlusi ryte Roza išvysdavo ant Žiedo išgraviruo- 
tus žodžius - “Tarnyba, Ištikimybė, Visuomenė" - įspaustus ant jos 

pilvo ar krūtų. Tai jai primindavo mėlyną Maisto ir vaistų tarnybos 
antspaudą ant kiaulienos gabaliukų. 

Kai užplūsdavo vaizdiniai, Roza visiškai atsipalaidavusi kyboda- 
vo ant sąmonės praradimo ribos. Tada ji išvysdavo prie jos artėjantį 
kumštį ir vėl nubusdavo, drebėdama šalia Normano ir tikėdamasi, 
j0g jis neatsisuks pusiau įmigęs ir neniuktels į pilvą už tai, kad jį pa- 
žadino. 

Roza įžengė į šį pragarą, kai jai tebuvo aštuoniolika, ir atsibudo 
iš miego, praėjus mėnesiui po jos trisdešimt antrojo gimtadienio - be- 
veik po pusės nugyvento amžiaus. O pažadino ją ne didesnis už de- 
šimties centų monetą kraujo lašelis. 


Roza pastebėjo jį, klodama lovą. Kraujo lašelis pūpsojo ant viršu- 
tinės paklodės, jos lovos pusėje, netoli tos vietos, kur paklojus lovą 
gulėdavo pagalvė. Be abejo, ji galėjo truputį pastumti pagalvę į kai- 
rę ir paslėpti dėmę, kuri dabar jau buvo bjaurios rudos spalvos. Roza 
jau gundėsi taip padaryti, nes negalėjo pakeisti paklodės, kadangi ne- 
beturėjo švarios baltos patalynės, o jei uždėtų gėlėtą viršutinę paklo- 
dę vietoj baltos su kraujo dėmele, turėtų pakeisti ir apatinę į gėlėtą - 
kitu atveju Normanas imtų skųstis. 

Tik pažiūrėk, - ji jau girdėjo jį sakant. Juk paklodės nevienodos - 
balta apačioje, o gėlėta - ant viršaus. Dieve mano, ir kodėl tu tokia 
tinginė? Ateik čia. Noriu pasikalbėti su tavim akis į akį. 

Roza stovėjo savo lovos pusėje, apšviesta pavasarinės saulės. Tin- 
gi katė, leidžianti savo dienas, valydama mažą namelį (mažytis pirš- 
to atspaudas ant veidrodžio kraštelio vonioje galėjo sukelti isteriją) ir 
laužydama galvą, ką patiekti savo vyrui vakarienei. Ji stovėjo ir Žiū- 
rėjo į kraujo dėmę ant paklodės. Jos veidas atrodė toks negyvas 1r ne- 
judrus, kad stebėtojui galėjo pasirodyti, jog ji protiškai atsilikusi. 
Maniau, kad prakeikta nosis liovėsi kraujuoti, - Roza tarė sau. - Bu- 
vau visiškai tikra. 

Normanas retai suduodavo jai per veidą nes nebuvo kvailas. Smū- 
giai į veidą buvo skirti tik girtiems šikniams, kurių šimtus jis arešta- 
vo per savo, patruliuojančio policininko ir miesto detektyvo, karjerą. 
Jei per dažnai ką nors - pavyzdžiui, savo žmoną - muši per veidą, po 
kurio laiko pasakojimai apie nukritimą nuo laiptų, atsitrenkimą į vo- 
nios duris vidurnaktyje ar užlipimą ant grėblio užpakaliniame kieme 
pradės nebeveikti. Žmonės supras ir ims kalbėti. Ir galų gale pateksi 

į bėdą, net jei žmona ir tylės, nes tos dienos, kai žmonės nesikišo į 
kitų reikalus, seniai praėjo. 

Tačiau tai nepakeitė Normano būdo. O būdas jo buvo /abai blo- 
gas, ir kartais jis nesusilaikydavo. Taip atsitiko ir praeitą vakarą, kai 
Roza atnešė jam antrą atšaldytos arbatos stiklinę ir truputį nuliejo ant 
jo rankos. Trinkt, ir jos nosis varvėjo it prakiuręs vandentiekis, Nor- 
manui net nesusigaudžius, ką jis bedarąs. Roza išvydo pasibjaurėji- 
mą jo veide, nes kraujas bėgo burna ir smakru žemyn, 0 po to ir su- 
nerimusį svarstymą - o jei jai iš tikrųjų lūžo nosis? Tai reikštų dar 
vieną reisą į ligoninę. Akimirką Roza manė, kad gresia didžiulis su- 
mušimas, kuris vėl nublokštų ją į kampą, Žiobčiojančią, verkiančią ir 
bandančią įtraukti kuo daugiau oro, kad galėtų išsivemti. Į prijuostę. 
Visada į prijuostę. Šiuose namuose niekas nesiginčijo su šeimos gal- 
va ir, be abejo, nevėmė ant grindų - jei tik norėjo išlaikyti galvą ant 
pečių. 

Bet jo aštriai išgaląstas savisaugos instinktas sulaikė jį, 171 Norma- 
nas atnešė jai į rankšluostį įvyniotų ledukų bei palydėjo į svetainę, 
kur ji ir pragulėjo prisispaudusi ledukus tarp apsiašarojusių akių. Čia 
juos ir reikėjo priglausti, pamokė Normanas, jei norėjai kuo greičiau 
sustabdyti kraujavimą ir sumažinti sutinimą. Žinoma, jis jaudinosi 
dėl sutinimo. Rytoj Roza turėjo eiti į supermarketą, o akiniais sutinu- 
sios nosies nepaslėpsi kaip kad mėlynės po akimi. 

Normanas vėl įniko į vakarienę - keptą žuvį su bulvėmis. 


w- O. 


Žiuodamas į darbą, 1r patenkintas linktelėjo), o kraujavimas sustojo 
po penkiolikos minučių, praleistų su ledais ant veido... arba bent jau 
taip Rozai pasirodė. Tačiau naktį, kai ji miegojo, vienas išdavikiškas 
kraujo lašelis prasisunkė iš nosies ir paliko šią dėmę, o tai reiškė, kad 
dabar, nepaisant skaudančios nugaros, jai reikės nuimti visą pataly- 
nę ir perkloti lovą. Jos nugara visada skaudėjo; ji suskausdavo net 
nuo menkiausio pasilenkimo ar lengvo kilstelėjimo. Rozos nugara 
buvo vienas mėgiamiausių Normano taikinių. Ne taip, kaip jo vadi- 
nami “smūgiai į veidą", į nugarą smūgiuoti buvo saugu... jei tik au- 
ka žinojo, kaip laikyti liežuvį už dantų. Jau keturiolika metų Norma- 
nas daužė jos inkstus, todėl vis dažniau šlapime pasirodantis kraujas 
Rozos daugiau nebestebino 1r nebejaudino. Tai buvo tik dar viena ne- 
maloni santuokos dalis, o tikriausiai milijonai kitų moterų kentėjo dar 
labiau. Tūkstančiai netgi tame pačiame mieste. Bent jau taip Roza 
manė iki šiol. 

Ji žvelgė į kraujo dėmę, jausdama galvoje tvinkčiojantį neįprastą 
pasipiktinimą, jausdama, kaip adatėlės bado visą kūną, tačiau nesu- 
vokdama, kad taip visada jautiesi pabudęs. 

Jos lovos pusėje stovėjo maža supamoji kėdė, kurią Roza be jo- 
kios priežasties vadino Pūkuotuko Kėde. Dabar ji atsitraukė prie jos, 
nenuleisdama akies nuo kraujo dėmelės, spindinčios ant baltos pak- 
lodės, ir atsisėdo. Roza prasėdėjo Pūkuotuko Kėdėje penkias minu- 
tes, O po to pašoko, išgirdusi kambaryje balsą (net nesuvokdama, kad 
jis priklauso jai pačiai). 

- Jei tai tęsis, jis mane užmuš, - ištarė ji, ir praėjus sumišimui Ro- 
za suprato, kad kreipėsi į kraujo lašelį - į jau mirusią jos dalelę, kuri 
išniro iš nosies ir mirė ant paklodės. 

Atsakymas nuskambėjo galvoje, tačiau jis buvo begalybę kartų 
baisesnis už garsiai išsakytą galimybę: 

O galbūt ir ne. Ar niekad apie tai nesusimąstei? Galbūt jis ir ne- 
galės užmušti. 


Roza niekad nebuvo apie tai susimąsčiusi. Mintis, kad vieną die- 
ną Normanas per stipriai jai suduos, ne kartą atėjo jai į galvą (nors 
niekada iki šios dienos apie tai neprasitarė - net pačiai sau), tačiau tik 
ne galimybė, jog ji galėtų gyventi... 

Zvimbimas raumenyse ir sąnariuose dar labiau sustiprėjo. Kaip 
įprasta, Roza tik sėdėdavo Pūkuotuko Kėdėje, sudėjusi rankas ant ke- 
lių, ir žiūrėdavo į savo atspindį vonios veidrodyje, tačiau šį rytą ji 
pradėjo suptis. Ji turėjo suptis. Zvimbimas 1r dilgčiojimas raumeny- 
se vertė ją suptis. Ir mažiausiai ji norėjo žvelgti į savo atspindį veid- 
rodyje bei galvoti apie nežymiai patinusią nosį. 

Ateik čia, širdele, aš noriu pasikalbėti su tavimi akis į akį. 

Ir taip keturiolika metų. Šimtą šešiasdešimt aštuonis mėnesius, 
pradedant tampymu už plaukų ir įkandimu į petį už tai, kad smarkiai 
trinktelėjo durimis juodviejų vestuvių naktį. Vienas persileidimas. 
Vienas perdurtas plautis. Siaubingas dalykas, kurį jis iškrėtė su teni- 
so rakete. Senos Žymės, kurias ji slėpė po drabužiais. Daugiausia 
įkandimų žymės. Normanui patiko kandžioti. Iš pradžių Roza bandė 
įtikinti save, jog tai įkandimai iš meilės. Keista, kad kažkada ji buvo 
tokia jauna naivuolė, bet tikriausiai tokia ir buvo. 

Ateik čia - aš noriu pasikalbėti su tavim akis į akį. 

Staiga Roza atpažino zvimbimą, kuris išsiplėtė po visą kūną. Ji 
jautė pyktį, įsiūtį, o suvokimas sukėlė nuostabą. | 

Nešdinkis iš čia, - staiga tarė ta gilioji jos dalis. - Tučtuojau neš- 
dinkis iš čia. Tuojau pat. Negaišk laiko net susišukuoti. Paprasčiau- 
siai išeik. 

- Tai kvaila, - atsakė Roza, supdamasi smarkiai kaip niekada. 
Kraujo dėmė ant paklodės degino akis. Ji atrodė panaši į šauktuko 
tašką. - Tai kvaila, ir kurgi man eiti? 

Bet kur, kur tik jo nėra, - atkirto balsas. - Tačiau turi tai padaryti 
tučtuojau. Kol da... 

Kol dar kas? 

Lengva atsakyti. Kol dar ji vėl neužmigo. 

Kita jos proto dalis - įprastoji baili dalis - staiga suprato, kad Ro- 
za rimtai svarsto šią mintį ir siaubingai suriko. Palikti namus, kur i1š- 
gyveno keturiolika metų? Namus, kur viskas priklauso jai? Vyrą, ku- 
ris nors ir dažnai nesusivaldydavo ir paleisdavo kumščius į darbą, bet 
visada viskuo ją aprūpindavo? Mintis išties kvaila. Ji turi tučtuojau ją 
pamiršti. 

Ir Roza, be abejo, būtų ją užmiršusi, jei ne tas kraujo lašelis ant 
paklodės. Tas vienintelis tamsiai raudonas lašelis. 

Tai nežiūrėk į jį! - nervingai sušuko jos dalis, kuriai patiko save 
vadinti Praktiškąja ir Nuovokiąja. - Dėl Dievo meilės, nežiūrėk į ją, 
nes ji įstums tave į bėdą! 

Tik Roza nebegalėjo nežiūrėti. Jos akys be perstojo spitrijosi į dė- 
mę, O ji pati suposi vis stipriau. Jos kojos, apautos baltais sportba- 
čiais, greitėjančiu ritmu atsimušdavo į grindis (zvimbimas susitelkė 
galvoje, judindamas smegenis ir kaitindamas Rozą). Roza mąstė: Ke- 
turiolika metų. Keturiolika metų jis šnekasi su manimi akis į akį. Per- 
sileidimas. Teniso raketė. Trys dantys, vieną iš kurių prarijau. Sulau- 
žytas šonkaulis. Smūgiai kumščiais. Žnaibymai. Ir, žinoma, įkandi- 
mai. Daugybė įkandimų. Daugybė!.. 

Liaukis! Beviltiška apie tai galvoti, nes tu niekur neišeisi. Jis su- 
rastų tave ir parsivežtų atgal. Jis surastų tave, nes jis - policininkas, 
o žmonių paieškos - toks jo darbas, kurį jis labai gerai išmano... 

- Keturiolika metų, - sumurmėjo Roza, tačiau ji jau galvojo ne 
apie praėjusius, bet ateinančius keturiolika metų. 

Kadangi tas kitas, gilusis, balsas buvo teisus. Galbūt jis ir nega- 
lės j0s užmušti. Galbūt ir ne. Ir į ką gi ji bus panaši dar keturiolika 
metų prašnekėjusi su Normanu akis į akį? Ar ji galės pasilenkti? Ar 
ji bent valandą - ar penkiolika minučių - per dieną nejaus inkstų it 
karštų akmenų savo viduje? Ar netrenks Normanas vieną dieną taip, 
kad ji nebegalės pakelti savo rankos ar kojos, arba taip, kad viena 

veido pusė nukars visiškai bejausmė kaip vargšelės ponios Daimond, 
kuri dirbo “Parduotuvėje 24" kalvos papėdėje. 

Roza atsikėlė taip staigiai ir su tokia jėga, kad Pūkuotuko Kėdės 
nugarėlė atsitrenkė į sieną. Akimirką ji pastovėjo, sunkiai kvėpuoda- 
ma ir nepaleisdama rudos dėmės iš akių, o tada patraukė prie durų, 
vedančių į svetainę. 

Kur tu eini? - jos galvoje suriko panelė Praktiškoji-Nuovokioji - 
Rozos dalis, kuri galėjo leistis užmušama už privilegiją Žinoti, kur 
spintelėje padėti arbatos maišeliai ir kur po kriaukle stovi valiklis. - 
Ir kur tu susiruošei... 

Roza mintyse nutraukė balsą: iki šiol ji net nenutuokė, jog suge- 
ba tai padaryti. Ji pakėlė savo rankinę nuo stalo šalia sofos ir patrau- 
kė per svetainę laukujų durų link. Staiga durys pasirodė labai dide- 
lės, o ėjimas - labai ilgas. 

Privalau galvoti tik apie žengiamą žingsnį. Jei užbėgsiu į priekį, 
nebesusivaldysiu. 

Nors tai Rozai nebūtų problema, kadangi, pirma, jos veiksmus 
gaubė haliucinacija - juk Žinoma, kad niekas šiaip sau nepalieka na- 
mų ir savo santuokos, tiesa? Juk tai turėjo būti sapnas. O antra: Roza 
įprato negalvoti apie ateitį. Šis įprotis prasidėjo jųdviejų vestuvių 
naktį, kai Normanas įkando jai kaip šuo už stiprų trinktelėjimą duri- 
mis. 

Vis tiek negali šitaip išeiti. Net jei pasiektum kvartalo galą, prieš 
pasibaigiant garui, - pratarė Praktiškoji-Nuovokioji. - Bent jau per- 
sirenk ir parodyk savo valios stiprumą. Ir susišukuok plėukus. | 

Roza stabtelėjo 1r akimirką vos nepasidavė, net nepasiekusi lau- 
kujų durų. Tada ji suprato patarimo esmę: tai buvo desperatiškas 
bandymas sulaikyti ją namuose. Gudrus bandymas. 

Nereikėjo daug laiko išsinerti 1š džinsų ir užsisegti sijoną ar užsi- 
purkšti putų ant plaukų ir juos sušukuoti, tačiau moteriai tokioje pa- 
dėtyje to būtų pakakę. 

Kam? Žinoma, vėl užmigti. Roza jau rimtai abejotų, segdamasi si- 
jono užtrauktuką, o baigusi šukuotis ji jau manytų, kad akimirką pra- 
rado nuovoką ir tai susiję su jos menstruaciniu ciklu. 

Tuomet ji grįžtų į miegamąjį ir pakeistų paklodes. 

- Ne, - sumurmėjo Roza. - Aš to nedarysiu. Ne. 

Tačiau palietusi dūrų rankeną ji vėl stabtelėjo. 

Pagaliau susiprotėjo! - sušuko Praktiškoji-Nuovokioji kupinu pa- 
lengvėjimo, džiūgavimo ir - ar tai įmanoma - nežymaus nusivylimo 
balsu. - Aleliuja, mergaitė pagaliau susiprotėjo! Geriau vėliau negu 
niekad! 

Džiūgavimas ir palengvėjimas šiame proto balse virto bežodžiu 
siaubu, kai Roza paskubom priėjo prie palto, kabančio virš dujinio 
židinio, kurį Normanas įrengė prieš dvejus metus. To, ko ji ieškojo, 
tikriausiai ten nebuvo, nes paprastai Normanas tai palikdavo namie 
tik mėnesio gale (“Kad nesusigundyčiau", - sakydavo jis), tačiau nie- 
ko neatsitiks, jei ji patikrins. O Roza Žinojo jo slaptą kodą: tai buvo jų te- 
lefono numeris su sukeistais vietomis pirmu ir paskutiniu skaičiais. 

SKAUDĖS! - suriko Praktiškoji-Nuovokioji. - Jei paimsi tai, kas 
priklauso jam, labai skaudės, ir pati tai žinai! LABAI! 

- Jos vis tiek ten nebus, - sumurmėjo Roza, bet ryškiai žalia “Mer- 
chant's" banko kortelė su išgraviruotu Normano vardu buvo ten. 

Nebandyk imti! Nedrįsk! 

Tačiau Roza išdrįso - tereikėjo prieš akis išvysti kraujo lašelį. Be 
to, ta kortelė priklausė ir jai, pinigai priklausė ir jai. Argi ne tai ir 
reiškė santuokos įžadai? 

Tačiau ne pinigai buvo esmė. Roza bandė užčiaupti panelės Prak- 
tiškosi0s-Nuovoktiosios balsą ir šį staigų troškimą ištrūkti į laisvę pa- 
versti būtinybe, o ne pasirinkimu. Viena jos dalis žinojo, kad jei ji 
šito nepadarys, tai priėjus kvartalo galą neaiški ateitis atsiras prieš 
akis it rūko ruožas, ir ji apsisukusi grįš namo, skubėdama pakeisti 
paklodes, kad dar spėtų iki pietų išplauti pirmo aukšto grindis... be- 
je, nors ir sunku patikėti, apie tai ji šįryt atsikėlusi ir galvojo: apie 
grindų plovimą. 

Nekreipdama dėmesio į balso niksmus galvoje, Roza ištraukė kor- 
telę iš palto, įsidėjo į rankinuką ir vėl nuskubėjo prie durų. 

Nedaryk to! - suklykė panelė Praktiškoji-Nuovokioji. - O, Roza, 
už tai jis ne tik tave sumus, jis vėl paguldys tave į ligoninę ar net už- 
mus - argi to nežinai? 

Roza žinojo, tačiau nulenkusi galvą ir atstačiusi pečius į priekį ju- 
dėjo pirmyn lyg moteris, žengianti į stiprų vėją. Ko gero, Normanas 
taip ir pasielgtų... bet pirmiausiai turės ją pagauti. 

Sį kartą, palietusi durų rankeną, Roza nesustojo: ji tik pasuko ran- 
keną, atidarė duris ir išėjo laukan. Buvo graži saulėta balandžio die- 
na. Ant medžių šakų jau pūpsojo pumpurai. Jos šešėlis nusidriekė per 
verandą ir naują žolytę lyg šablonas, iškirptas aštriomis žirklėmis iš 
juodo popieriaus. Roza stovėjo traukdama į save pavasario orą, 
užuosdama drėgną žemę, kurią sušlapino naktį praėjęs lietutis, kai 
Roza miegojo lovoje, prispaudusi nosį prie džiūstančios kraujo dėmelės. 

Visas pasaulis bunda, - pamanė Roza. - Ne tik aš. 

Vyriškis sportiniu kostiumu prabėgo pro šalį, kai ji uždarė duris 
už savęs. Jis pamojavo jai, ir Roza atsakė jam tuo pačiu. Ji įsiklausė 

laukdama naujo riksmo galvoje, bet ten buvo tylu. Galbūt jį pribloškė 
banko kortelės vagystė, o galbūt jį nuramino šio balandžio ryto ramybė. 

- Aš išeinu, - sumurmėjo Roza. - Aš tikrai tikrai išeinu. 

Tačiau ji dar akimirką prastovėjo savo vietoje tarsi Žvėris, taip 11- 
gai išbuvęs narve, kad net nebeistengtų patikėti jam pasiūlyta laisve. 
Roza palietė durų rankeną - durų, kurios vedė į jos narvą. 

- Viskas, - sušnibždėjo ji. 

Roza paspraudė rankinę po pažastim ir žengė pirmuosius tuziną 
laiptelių į rūką, kuris nuo šiol turėjo tapti jos ateitimi. 

Tas tuzinas laiptelių nuvedė Rozą iki vietos, kur betoninis takelis 
jungėsi su šaligatviu - kur ką tik prabėgo vyriškis. 

Ji jau norėjo pasukti į kairę, bet stabtelėjo. Vienąkart Normanas 
jai pasakojo, kad žmonės, kurie manė atsitiktinai pasirinkę kryptį, - 
pavyzdžiui, pasiklydėliai miške, - beveik visada pasuka dominuojan- 
čios rankos pusėn. Tai nebuvo labai svarbu, tačiau Roza nenorėjo, 
j0g jis neklystų netgi dėl to, į kurią pusę ji pasuko Vestmorlendo gat- 
vėje, išėjusi iš namų. 

Netgi dėl to. 

Roza pasuko į dešinę, savo kvailosios rankos pusėn, ir patraukė 
kalva žemyn. Ji praėjo pro “Parduotuvę 24", užgoždama norą pakel- 
ti ranką ir prisidengti veidą. Jau dabar jautėsi kaip bėglė, ir siaubin- 
ga mintis ėmė graužti jos sąmonę it žiurkė, graužianti sūrį: o kas bū- 
tų, jei Normanas anksčiau grįžtų iš darbo ir ją pamatytų? Kas būtų, 
jei jis išvystų ją, einančią gatve su džinsais ir sportbačiais, su po pa- 
žastimi paspausta rankine ir nešukuotais plaukais? Juk jis nustėrtų, 
ką, po velnių, ji daro lauke, kai tuo tarpu turėtų plauti grindis pirma- 
me aukšte, argi ne taip? Ir jis norėtų, kad ji prieitų prie jo. Normanas 
norėtų, kad ji prieitų prie jo, ir jis galėtų pasikalbėti su ja akis į akį. 

Tai kvaila. Ir dėl kokios gi priežasties jis turėtų dabar sugrįžti na- 
mo? Juk jis tik prieš valandą išvažiavo. Nėra jokios logikos. 

Ne... tačiau kartais žmonės padaro ir nelogiškų dalykų. Pavyz- 
džiui, ji - tik pažiūrėkite, ką ji dabar krečia. O jei Normaną aplankė 
netikėta intuicija? Kiek kartų jis jai sakė, kad pamažu farai išvysto 
savo šeštąjį pojūtį, kad jie Žino, kada turi įvykti kažkas keista? “Ma- 
ža adatėlė ima dilgčioti pačioje stuburo apačioje, - vienąkart prakal- 
bo Normanas. - Nežinau, kaip tai paaiškinti. Žinau, kad dauguma 
žmonių tik nusijuoktų, bet paklausk faro - jis nesijuoks. Ta maža 
adatėlė jau kelis kartus išgelbėjo man gyvybę, širdelė". 

O jei ta jo adatėlė jau dilgčioja kokias dvidešimt minučių? O jei 
jis jau įsėdo į mašiną ir patraukė namų link? Šituo keliu Normanas ir 
grįžtų, tad Roza prakeikė save, kodėl pasuko į dešinę, o ne į kairę. 
Tada dar nemalonesnė mintis dingtelėjo į galvą ir labai jau įtikina- 
ma... ką jau kalbėti apie jos ironiškumą. O jei Normanas sustojo prie 
pinigų automato, esančio už dviejų kvartalų nuo policijos nuovados, 
norėdamas išsitraukti dešimt ar dvidešimt baksų pietums? O jei įsiti- 
kinęs, kad kortelės nėra piniginėje, jis nusprendė sugrįžti namo ir ją 
pasiimti? - 

Suimk save į rankas. To neatsitiks. Nieko panašaus neatsitiks. 

Puskvartaliu žemiau mašina įsuko į Vestmorlendo gatvę. Ji buvo 
raudonos spalvos, ir koks sutapimas! Kadangi jiedu turėjo raudoną 
mašiną... ar jis turėjo. Mašina priklausė jai tiek pat, kiek ir pinigų 
kortelė ar ja prieinami pinigai. Jų raudona mašina buvo nauja “Sent- 
ra“ - ir vieni sutapimai! - ar tik jos link neartėjo raudona “Sentra"'? 

Ne, tai “Honda "! 

Tik tai nebuvo “Honda" - Roza tik tuo norėjo tikėti. Tai buvo 
“Sentra", naujutėlė raudona “Sentra ". Jo raudona “Sentrd". Jos di- 
džiausias košmaras išsipildė, tik spėjus apie tai pagalvoti. 

Akimirką inkstai tapo neįtikėtinai sunkūs, skausmingi ir pilni. Ir 
Roza neabejojo tuoj privarysianti į kelnes. Ar ji iš tikrųjų manė, kad 
galės nuo jo pabėgti? Ji tikriausiai išprotėjo. 

Dhbar jau per vėlu apie tai galvoti, - tarė panelė Praktiškoji-Nuo- 
vokioji. Jos drebanti isterija jau buvo praėjusi. Dabar ji tapo vienin- 
tele dar sugebančio mąstyti proto dalimi, kuri prabilo šaltos, viską 
apskaičiuojančios būtybės, teikiančios pirmenybę išgyvenimui, bal- 
su. - Geriau galvok, ką jam pasakysi, kai jis sustos ir paklaus, ką čia 
veiki. Ir verčiau pasistenk. Pati žinai, koks jis greitas ir kiek gali įž- 
velgti. | 

- Gėlės, - sumurmėjo Roza. - Išėjau pasivaikščioti ir pažiūrėti, 
kaip skleidžiasi gėlės. 

Ji sustojo, stipriai suspaudusi šlaunis, kad neprasiveržtų užtvanka. 
Ar jis patikėtų? Roza nežinojo, bet reikėjo tuo pasikliauti, nes nieko 
kita ji negalėjo sugalvoti. | 

- Ketinau nueiti iki Šv. Marko aveniu ir grįžti namo plauti gr... 

Roza nutilo, išplėstomis, negalinčiomis patikėti akimis stebėda- 
ma, kaip mašina - vis dėlto “Honda"', ir visai nenauja bei daugiau 
oranžinė nei raudona - iš lėto pravažiuoja pro šalį. 

Moteris už vairo smalsiai dirstelėjo į ją, 17 Roza pamanė: Jei tai 
būtų buvęs jis, nebūtų padėjęs joks pasiaiškinimas, kad ir koks įtiki- 

namas - jis būtų išvydęs teisybę tavo veide, pabrėžtą ir švytinčią neo- 
no šviesomis. O dabar, ar pasiruošusi grįžti? Susiprotėti ir grįžti? 

Roza negalėjo. Begalinis noras nusišlapinti praėjo, tačiau pūslė 
vis tiek buvo pilna 1r sunki, inkstai vis dar tvinkčiojo, kojos drebėjo, 
o širdis taip aršiai daužėsi krūtinėje, kad net gąsdino Rozą. Ji nebe- 
sugebėtų užkopti į kalvą, kad ir kokią nuožulnią. 

Taip, sugebėtum. Pati žinai, kad sugebėtum. Per savo santuokinį 
gyvenimą darei ir sunkesnių dalykų ir išgyvenai. 

Gerai, galbūt ji sugebėtų įkopti į kalvą, tačiau kita mintis toptelė- 
jo į galvą. Kartais Normanas paskambindavo į namus. Dažniausiai 
penkis šešis kartus per mėnesį, o kartais ir dažniau. Tik labas, kaip 
laikais, ar parnešti namo pieno ar ledų, gerai, viso. Tačiau Roza ne- 
juto jokio rūpestingumo jo balse. Jis tik tikrino ją, nes jei ji neatsa- 
kydavo į skambutį, telefonas čirkšdavo ir tiek. Mat jie neturėjo atsa- 
kiklio. Vienąkart Roza paklausė Normano, ar ne geriau būtų jį įsigy- 
ti. Jis tik ne visai nedraugiškai stumtelėjo ją ir liepė susiprotėti. “Juk 
tu ir esi atsakiklis“, - tada atsakė jis. 

O jeigu jis paskambino ir niekas neatsakė? 

Jis tik pagalvos, kad anksčiau išėjau apsipirkti. 

Bet ne. O tai ir svarbiausia. Grindų plovimas - šį rytą, o parduo- 
tuvės - šią popietę. Taip būdavo visuomet, ir Normanas tikėjosi, kad 
ši tvarka niekada nepasikeis. Spontaniškumas buvo visiškai nepriim- 
tinas Vestmorlendo 908-ajame name. Jei jis paskambino... 

Roza vėl patraukė pirmyn, žinodama už kampo turėsianti išsukti 
iš Vestmorlendo gatvės, nors ir abejojo, kur veda Tremonto gatvė. 

Tačiau tai nesvarbu. Ji tik galvojo, kad dabar ėjo tiesioginiu savo 
vyro keliu, jei tas sumanytų grįžti iš miesto I-295-ąja magistrale, ir 
jautėsi, tarytum būtų prisegta prie taikinio šaudymui iš lanko. 

Roza pasuko į kairę Tremonto gatvėje ir praėjo pro ramius, ma- 
žus užmiesčio namelius, atskirtus gyvatvorėmis arba dekoratyviniais 
medžiais: čia ypač buvo madingos rusiškos alyvos. Strazdanotas vy- 
ras, panašus į Vudį Aleną dėl akinių kauliniais rėmeliais, su atsmauk- 
ta beforme skrybėle ant pakaušio pakėlė akis nuo laistomų gėlių ir 
pamojavo jai. Regis, šiandien visi norėjo būti draugiški. Roza nusp- 
rendė, jog dėl to kaltas oras, bet ji galėjo apsieiti ir be to. Buvo ne- 
sunku įsivaizduoti jį, kantriai atsekantį jos pėdsakais, užduodantį 
klausimus, vartojantį savo atmintį stimuliuojančius pokštus ir kaišan- 
tį visur jos nuotrauką. 

Pamojuok jam. Tu juk nenori, kad jis atsimintų tavo nedraugišku- 
mą, nes tai lengvai įstringa atmintin, tad pamojuok jam ir eik toliau 
savu keliu. 

Roza pamojavo vyriškiui ir nuėjo toliau. Vėl užėjo noras nusišla- 
pinti, bet reikėjo su tuo susitaikyti. Priešaky matėsi tik daugiau namų, 
gyvatvorių, blyškiai žalių pievelių ir rusiškų alyvų. 

Roza išgirdo mašinos ūžesį už savęs ir suprato, kad tai jis. Ji atsi- 
suko, išplėtusi tamsias akis, ir išvydo surūdijusį “Ševrolė", slenkantį 
gatvės viduriu beveik pėsčiojo greičiu. Senukas už vairo buvo užsi- 
maukšlinęs šiaudinę skrybėlę, o jo veide atsispindėjo siaubingas ryž- 
tingumas. Roza vėl nusisuko, jam nespėjus pastebėti jos pačios išgąs- 
čio, suklupo, bet susitvardžiusi ramiai ėmė žingsniuoti toliau. Į inks- 
tus grįžo pulsuojantis skausmas. Pūslė taip pat tvinksėjo. Roza sup- 
rato, kad jai liko kokios dvi minutės, ir viskas prasiverš. Jei taip atsi- 
tiktų, ji gali atsisveikinti su mintimi pabėgti nepastebėtai. Žmonės 
gal ir neatsimintų išbalusios brunetės, einančios šaligatviu gražų pa- 
vasario rytą, bet Roza neįsivaizdavo, kaip jie galėtų pamiršti išbalu- 
sią brunetę su didele tamsia dėme, besiplečiančia aplink džinsų kly- 
ną. Taip, ji tučtuojau turėjo pasirūpinti šia problema. 

Jos gatvės pusėje už dviejų namų matėsi šokoladinės spalvos va- 
sarnamis. Užuolaidos buvo užtrauktos, trys laikraščiai gulėjo veran- 
doje. Ketvirtas mėtėsi ant keliuko prie verandos laiptelio. Roza grei- 
tai apsižvalgė, įsitikino, kad niekas jos nestebi, ir nuskubėjo pievele 
prie namo. Užpakalinis kiemas buvo tuščias. Popieriaus lapas kabė- 
jo ant aliuminių durų rankenos. Roza prisiartino mažais Žingsneliais 
ir perskaitė raštelį: “Linkėjimai nuo Anos Koso, jūsų vietinės 
“Avon" vadybininkės! Neradau jūsų namuose, bet vėl sugrįšiu! 
Ačiū! Paskambinkite telefonu 555-1731, jei norite sužinoti apie 
“Avon"' produkciją!'* Apačioje parašyta data buvo “balandžio 17 d." 
Taigi, praėjo jau dvi dienos. 

Roza dar kartą apsidairė, įsitikino, kad iš vienos pusės ją saugo 
gyvatvorė ir rusiškos alyvos - iš kitos, atsisegė džinsus ir atsitūpė ni- 
šoje tarp užpakalinių laiptų ir dujų baliono - jau buvo per vėlu gal- 
voti, ar kas nors nestebi jos iš antro kaimyninio namo aukšto. Be to, 
palengvėjimas pavertė tokius klausimus - bent jau tam kartui - ne- 
reikšmingais. 

Tu beprotė, ar žinai? 

Taip, be abejo, ji Žinojo... tačiau sumažėjus pūslės spaudimui ir 
šlapimo srovelei nuvingiavus tarp takelio plytų, Roza pajuto, kaip 
beprotiškas džiaugsmas užpildo jos krūtinę. Tą akimirką ji suprato, 
ką reiškė pereiti upę į kitą šalį, o tada sudeginti tiltą už savęs ir atsis- 
tojus kitame krante stebėti, kaip vienintelis šansas sugrįžti išnyksta 
kartu su dūmais. 

Beveik dvi valandas Roza ėjo nepažįstamais kvartalais, kol pasie- 
kė didelį prekybos centrą vakarinėje miesto dalyje. Priešais “Dažų ir 
kilimų pasaulio“ parduotuvę kabėjo telefono automatas, ir išsikvietu- 
si taksi ji suprato atsidūrusi Meipiltono priemiestyje. Ant abiejų kul- 
nų iššoko pūslės, bet Roza tuo nė kiek nesistebėjo - ji sukorė kokias 
septynias mylias. 

Taksi atvažiavo praėjus penkiolikai minučių po iškvietimo. Iki to 
laiko Roza suspėjo užeiti į parduotuvę prekybos centro gale ir nusi- 
pirkti pigius akinius nuo saulės bei raudoną dirbtinio šilko skarelę. Ji 
prisiminė Normano žodžius, kad jei nori nukreipti dėmesį nuo veido, 
reikia užsidėti ką nors ryškaus, kas patrauktų žvilgsnį klaidingon pu- 
sėn. 

Taksi vairuotojas buvo storulis susivėlusiais plaukais, pasruvusio- 
mis krauju akimis ir blogu kvapu 1š burnos. Ant plačių nusitrynusių 
sportinių marškinėlių buvo pavaizduotas Pietų Vietnamo žemėlapis. 
“KAI NUMIRSIU, PATEKSIU Į DANGŲ, NES GYVENIMĄ 
PRALEIDAU PRAGARE", bylojo užrašas po žemėlapiu. “GELEZI- 
NIS TRIKAMPIS, 1969. Jo raudonos akys greitai nužvelgė ją, per- 
mesdamos žvilgsnį nuo lūpų iki krūtų ir nuo krūtų iki šlaunų, ir ne- 
susidomėjusios užgeso. 

- Kur važiuosim, mieloji? - paklausė vairuotojas. 

- Ar galite nuvežti mane į “Greyhound" autobusų terminalą? 

- Turite omeny Portsaidą? 

- Ar tai ir yra autobusų terminalas? 

- Aha, - vairuotojas pažvelgė į užpakalinio vaizdo veidrodėlį, no- 
rėdamas išvysti jos akis. - Bet tai kitoje miesto pusėje. Kainuos ma- 
žų mažiausiai dvidešimt baksų. Ar galėsite tiek sau leisti? 

- Žinoma, - atsakė Roza, tada įkvėpė ir pridūrė: - Ar pakeliui ga- 
lėsite rasti “Merchant's*? banko pinigų išdavimo automatą? | 

- Kad visos problemos būtų tokios lengvos, - burbtelėjo vairuoto- 
jas ir nustatė savo taksometrą: “$ 2.50 įsėdimo mokestis". | 

Roza ėmė skaičiuoti savo naujo gyvenimo pradžią nuo tos akimir- 
kos, kai “$ 2.50" pasikeitė į “$ 2.75", ir žodžiai “ĮSĖDIMO MO- 
KESTIS" išnyko. Ji daugiau nebebus Roza Daniels; 1r ne vien dėl to, 
kad Daniels pavardė priklausė jam ir todėl buvo pavojinga. Labiau- 
siai dėl to, kad Roza jį atstūmė. Ji vėl taps Roza Maklendon, kuri bū- 
dama aštuoniolikos išnyko pragare. Tikriausiai pasitaikys, kai jai pri- 
reiks pasinaudoti savo vyro pavarde, bet netgi tada savo širdyje ir są- 
monėje ji išliks Roza Maklendon. 

Aš - iš tikrųjų Roza, - pamanė ji, kai taksi lėkė Trankatovnio til- 
tu, ir nusišypsojo, Moriso Sendako žodžiams ir Kerolės King balsui 
lyg vaiduokliams sklandant mintyse. - Aš - Roza Tikroji. 

Ar tikrai? Ar ji buvo tikra? 

Nuo šios akimirkos imsiu tai aiškintis, - pamanė Roza. - Nuo čia 
ir nuo šios akimirkos. 

Taksi sustojo Irokėzų aikštėje. Vairuotojas parodė į pinigų auto- 
matų eilę aikštelėje su fontanu ir į nieką nepanašiomis chrominėmis 
skulptūromis. Automatas kairiame eilės gale buvo ryškiai žalias. 

- Ar tiks? - paklausė jis. 

- Taip, ačiū. Užtruksiu tik minutėlę. 

Tačiau Roza užtruko kiek ilgiau. Iš pradžių ji niekaip negalėjo įs- 
pausti slapto kodo, nors mygtukai buvo labai dideli, o kai pagaliau 
jai tai pavyko, ji negalėjo nuspręsti, kiek jai pasiimti pinigų. Roza 
suspaudė septyni-penki-taškas-nulis-nulis, padėjo pirštą ant “ATLIK- 
TI OPERACIJĄ" mygtuko ir vėl atitraukė ranką. Jis sumuš ją už pa- 
bėgimą iš namų, jei sugaus - nėra ir kalbos. Ir jei ji atsidurs ligoni- 
nėje nuo sumušimų (jis tave gali ir užmušti, - samurmėjo balsas, - jis 
gali iš tiesų tave užmušti, Roza, tad esi visiška kvailė, jei galėjai tai 
pamiršti), tai tik dėl to, kad ji išdrįso pavogti jo kortelę... ir ja pasi- 
naudoti. 

Ar ji norėtų rizikuoti tokia bausme tik dėl apgailėtinų septynias- 
dešimt penkių dolerių? Ar tiek užteks? 

- Ne, - sumurmėjo Roza ir vėl ištiesė ranką. 

Šįkart ji suspaudė trys-penki-nulis-taškas-nulis-nulis... ir vėl sua- 
bejojo. Roza nežinojo, kiek pinigų iš tikrųjų buvo banko sąskaitoje, 
bet trys šimtai penkiasdešimt dolerių neabejotinai sudarė padorią tos 
sumos dalį. Normanas taip supyks... 

Ji padėjo pirštą ant “ATŠAUKTI"' mygtuko, ir vėl paklausė savęs, 
koks dėl to bus skirtumas. Juk Normanas supyks bet kokiu atveju. 
Kelio atgal nebėra. 

- Kiek dar ten stovėsit, ponia? - pasigirdo balsas už jos. - Man jau 
prasidėjo pietų pertraukėlė. 

- O, atsiprašau, - krūptelėjusi atsakė Roza. - Aš tik... užsižiopso- 
jau. 

Ji nuspaudė “ATLIKTI OPERACIJĄ" mygtuką. Ekrane pasirodė 
žodžiai “PRASAU PALAUKTT". Laukti ilgai nereikėjo, bet to paka- 
ko, kad Roza spėtų įsivaizduoti, kaip automatas staiga čaižiai sukau- 


24 


kia, ir kompiuterinis balsas ima rėkti: “ŠI MOTERIS - VAGILĖ! 
SUSTABDYKITE JĄ! ŠI MOTERIS - VAGILĖ!" 

Tačiau ekrane pasirodė tik frazė “AČIŪ. GEROS DIENOS“, ir 
automatas išdavė septyniolika dvidešimties 17 vieną dešimties dolerių 
banknotą. Roza nervingai nusišypsojo už jos stovinčiam vaikinui ir 
nuskubėjo į mašiną. | 

Portsaidas pasirodė besąs Žemas, ilgas smiltainio spalvos pastatas. 
Įvairių kompanijų autobusai - ne tik “Greyhound", bet ir “Trail- 
ways“, “American Pathfinders“, “Eastern Higways“ ir “Continental 
Express“ - juosė terminalą, sukišę savo priekius giliai į įlipimo do- 
kus. Rozai jie pasirodė panašūs į storus chrominius paršelius, apspi- 
tusius labai jau šlykščią motiną. 

Ji stovėjo prie pagrindinio įėjimo 1r žvelgė į vidų. Terminale ne- 
buvo tiek žmonių, kiek Roza pusiau tikėjosi (minia suteiktų saugu- 
mo) ir pusiau bijojo (praslinkus keturiolikai metų, per kuriuos ji ma- 
tė tik savo vyrą ir jo pasikviestus vakarienei kolegas, Rozai išsivystė 
tikra agorafobija), tikriausiai dėl to, kad buvo savaitės vidurys, 0 jo- 
kių švenčių taip pat nenusimatė. Vis tiek stotyje sukiojosi ne mažiau 
kaip du šimtai žmonių, be tikslo besitrainiojančių aplinkui, sėdinčių 
ant senamadiškų medinių suolų aukštais atlošais, žaidžiančių kom- 
piuterinius žaidimus, geriančių kavą kavinukėje ar stovinčių eilėje 
prie bilietų kasos. Maži vaikai kabėjo ant motinų rankų, atlošę gal- 
vas, ir šūkavo it pasimetę veršiukai nublukusiame piešinyje ant lubų. 
Garsiakalbis, aidintis lyg Dievo balsas iš Sesilio B. Demilio biblinio 
epo, pranešinėjo išvykimus: Eris, Pensilvanija; Nešvilis, Tenesio 
valstija; Džeksonas, Misisipė; Majamis, Florida (tik nuo aido tarimas 
virto į “Maamis"), Denveris, Kolorado valstija. 

- Ponia, - ištarė pavargęs balsas. - Ei, ponia, gal galit padėti? Pa- 
dėkit, ką? 

Roza pasuko galvą ir išvydo jaunuolį išbalusiu veidu ir neplautais 
juodais plaukais, sėdintį prie įėjimo į terminalą. Ant kelių jis laikė 
užrašą ant kartono: “"BENAMIS, SERGANTIS AIDS. PRAŠAU 
MAN PADĖTI.* 

- Juk turite smulkių, tiesa? Padėkit man. Jūs dar plaukiosite kate- 
riu po Saranako ežerą, o aš jau būsiu po žeme. Tai ką pasakysit? 

Staiga Roza pajuto, kad nebeišlaikys protiškai ir emociškai. Ter- 
minalas prieš jos akis ėmė augti, kol tapo katedros dydžio, o Žmonių 
judėjimas jo viduje pradėjo bauginti. Vyras raukšlėtu riebiu kaklu 

praėjo pro ją nuleidęs galvą, paskui save už virvutės tempdamas tu- 
ristinį krepšį. Krepšys šnypštė it gyvatė, čiuoždamas purvinomis 
grindimis. Peliukas Mikis, išlindęs iš plyšio, meiliai šypsojosi jai. 
Dieviškasis pranešėjas skelbė pasiruošusiems keleiviams, kad 
“Trailways" autobusas į Omahą po dvidešimties minučių išvažiuos 
nuo Vartų Nr. 17. 

Aš negaliu to padaryti, - staiga pamanė Roza. - Aš negaliu gyventi 
šiame pasaulyje. Ir esmė visai ne žinojime, kur arbatos pakeliai ar 
valiklis. Durys, už kurių jis mane mušė, taip pat saugojo mane nuo 
sumaišties ir beprotybės. Ir aš nebegaliu antrąkart pro jas praeiti. 

Akimirką stulbinančiai aiškus paveikslas iš sekmadieninės mo- 
kyklos laikų stojo Rozai prieš akis: Adomas ir Ieva, prisidengę fig- 
medžio lapais, identiškomis gėdos ir kančios išraiškomis veiduose, 
basomis kojomis einantys akmenuotu takeliu karčios, sterilios atei- 
ties link. Už jų plytėjo Rojaus sodas, vešlus ir pilnas gėlių. Sparnuo- 
tas angelas stovėjo priešais uždarytus vartus. Kardas jo rankoje spin- 
dėjo grėsminga šviesa. 

- Net nebandyk taip galvoti! - staiga riktelėjo Roza, ir jaunuolis, 
sėdintis tarpdury, taip stipriai krūptelėjo, kad vos neišmetė savo už- 
rašo. - Nedrįsk! 

- Viešpatie, atleiskit! - išlemeno jaunuolis su užrašu ir užvertė 
akis. - Eikite sau, jei jau taip jaučiatės! 

- Ne, aš... tai ne jūs... aš galvojau apie savo... 

Situacijos absurdiškumas - bandymas pasiaiškinti elgetai, sėdin- 
čiam autobusų terminalo tarpdury - grąžino Rozą į tikrovę. Rankoje 
ji vis dar laikė du dolerius, kuriuos gavo grąžos iš taksisto. Roza įme- 
tė juos į cigarų dėžutę šalia jaunuolio su užrašu ir nuskubėjo į Port- 
saido terminalą. 


Dar vienas jaunuolis - šitas su mažais Erolo Flyno ūsiukais ir sim- 
patišku, nepatikimu veidu - organizavo žaidimą (kurį iš televizijos 
šou Roza atpažino kaip trijų kortų spėlionę) ant savo lagamino vir- 
šaus netoli terminalo galo. 

- Raskite pikų tūzą! - kvietė jis. - Raskite pikų tūzą, ponia! 

Mintyse Roza išvydo jos link artėjantį kumštį bei Žiedą ant trečio- 
J0 piršto su išgraviruotais žodžiais “Tarnyba, Ištikimybė, Visuomenė". 

- Ne, ačiū. - atsisakė ji. - Aš niekada nežaidžiu tokių žaidimų. 

Jaunuolio veido išraiška bylojo, kad, jo nuomone, jos varpinėje 
skraidė keletas šikšnosparnių, tačiau tai visai nesvarbu. Jis buvo ne 

jos problema. Kaip ir tas vyriškis prie įėjimo, kuris sirgo arba nesir- 
go AIDS, arba tas kitas - su riebiu kaklu ir Peliukuų Mikiu, išlindusiu 
iš krepšio. Jos problema buvo tik Roza Daniels - atsiprašau, Roza 
Maklendon - ir ji buvo vienintelė. 

Roza patraukė centriniu praėjimu, bet išvydusi šiukšlių dėžę stab- 
telėjo. Užrašas “NESIUKSLINTI" puikavosi ant žalio šono. Roza 
atidarė rankinę, išėmė kortelę, akimirką paspoksojo į ją ir įmetė į 
šiukšlių dėžę. Jai buvo sunku tai padaryti, tačiau, antra vertus, kai 
kortelė dingo jai iš akių, palengvėjo. Jei būtų ją pasilikusi, galėjo ne- 
susilaikiusi ja vėl pasinaudoti. O Normanas - juk nekvailas. Brutalus, 
bet nekvailas. Jei Roza tik duotų dingstį, kur jos ieškoti, jis tuoj pat 
ja pasinaudotų. Tad ji turėjo įsidėti tai į galvą. 

Roza giliai įkvėpė, porą sekundžių sulaikė orą, tada išleido jį ir 
patraukė prie “"ATVYKIMAIY/ISVYKIMAT" ekranų, pritvirtintų pas- 
tato centre. Jei būtų norėjusi, būtų pastebėjusi, kaip jaunuolis Erolo 
Flyno ūsiukais jau rausiasi šiukšliadėžėje, ieškodamas to, ką išmetė 
ta keista ponia su akiniais nuo saulės ir ryškiai raudona skarele. Jau- 
nuoliui tai buvo panašu į kredito kortelę. O galbūt ir ne, bet nepatik- 
rinęs nesužinosi. Juk kartais gali ir pavykti. Kartais? Velnias, dažnai. 
Juk ne veltui stotį vadina “Galimybių Zeme“. 

Kitas didelis miestas į vakarus nuo čia buvo už dviejų šimtų pen- 
kiasdešimties mylių, ir tai buvo per arti. Roza nusprendė vykti į dar 
didesnį miestą, esantį dar už penkių šimtų penkiasdešimties mylių. 
Tai buvo miestas prie ežero, kaip ir šis, tačiau kitoje laiko juostoje. 
“Continental Express“ autobusas turėjo išvykti tenai po pusvalan- 
džio. Roza priėjo prie bilietų kasos ir atsistojo į eilę. Jos širdis smar- 
kiai daužėsi krūtinėje, burna išdžiūvo. Asmeniui, stovėjusiam prieš 
Ją, pasitraukiant nuo langelio, Roza pridėjo ranką prie lūpų ir sulai- 
kė riaugėjimą, nuo kurio burnoje jautėsi rytinės kavos skonis. 

Net nebandyk pasakyti savo tikrų pavardžių, - Roza perspėjo sa- 
ve. - Jei jie paprašys tavo pavardės, sugalvok kokią nors kitą. 

- Kuo galiu padėti, ponia? - paklausė klerkas, žvelgdamas į ją iš 
po akinių, nerūpestingai pūpsančių ant nosies galiuko. 

- Andžela Flait, - išpoškino Roza. 

Tai buvo jos geriausios draugės iš mokyklos vardas, paskutinės 
jos turėtos draugės - Obreivilio vidurinėje mokykloje Roza susidrau- 
gavo su vaikinu, kuris vedė ją, praėjus savaitei po mokyklos baigi- 
mo, ir jiedu sukūrė savo pasaulį... kurio sienos buvo uždaros turis- 
tams. 

- Atsiprašau, ponia? 

Roza susivokė, kad ištarė Žmogaus vardą, o ne vietovę, ir kaip 
keistai 

(šis vyrukas tikriausiai apžiūrinėja mano riešus ir kaklą, bandy- 
damas įžvelgti tramdomųjų marškinių žymes) 

tai turėjo nuskambėti. Ji sutrikusi nuraudo ir pasistengė surikiuoti 
savo mintis į eilę. 

- Atleiskit, - tarė Roza, ir ją persmelkė niūri nuojauta: kad ir kas 
jos lauktų ateity, ši paprastutė frazė lydės ją it skardinė, pririšta prie 
benamio šuns uodegos. Keturiolika metų tarp jos ir viso pasaulio 
stūksojo uždaros durys, todėl dabar Roza jautėsi lyg įbauginta pely- 
tė, palikusi savo urvą virtuvės kamputyje. 

Klerkas vis dar žvelgė 1 ją, ir akys už akinių atrodė labai jau ne- 
kantrios. 

- Ar galiu jums padėti, ponia, ar ne? 

- Taip, prašau. Noriu nusipirkti bilietą į autobusą, išvykstantį po 
vienuoliktos penkios. Ar dar yra laisvų vietų? 

- O, gal net apie keturiasdešimt. Į vieną pusę ar į abu galus? 

- Į vieną, - atsakė Roza, ir vėl pojūtis, kaip raudonis užlieja sk- 
ruostus, nes suprato savo žodžių esmę. Ji pabandė nusišypsoti ir tvir- 
čiau pakartoti žodžius: - Į vieną pusę. 

- Penkiasdešimt devyni doleriai ir septyniasdešimt centų, - prane- 
šė klerkas, ir Roza pajuto, kaip atsipalaidavo jos keliai. 

Ji tikėjosi, kad bilietas kainuos daug daugiau; netgi buvo pasiruo- 
šusi, kad klerkas paprašys beveik visos jos turimos sumos. 

- Ačiū, - padėkojo Roza, ir klerkas, regis, iš tiesų išgirdo sąžinin- 
gą dėkingumą jos balse, nes pakėlė akis nuo pildomo blanko ir nusi- 
šypsojo jai. Nekantrumo žvilgsnis dingo iš jo akių. 

- Malonu padėti, - atsakė jis. - Turite bagažo, ponia? 

- Aš... aš neturiu bagažo, - sutriko Roza ir staiga išsigando klerko 
žvilgsnio. 

Ji pabandė sugalvoti pasiaiškinimą, - be abejo, jam tai pasirodė 
įtartina, kad vienut vienutėlė moteris traukė į tolimą miestą be jokio 
bagažo, išskyrus rankinę, - tačiau nieko nesugalvojo. Bet to ir nerei- 
kėjo. Klerkas nebuvo įtarus, netgi smalsus. Jis tik linktelėjo galvą ir 
ėmė rašyti jai bilietą. Staiga Roza suprato ne pačią maloniausią tie- 
są: ji nebuvo naujiena Portsaide. Sis vyras kiekvieną dieną matyda- 
vo tokias moteris kaip ji, besislepiančias už tamsių akinių, perkančias 
bilietus į kitas laiko zonas, pamiršusias, kas jos tokios, ką veikia ir 
kodėl. 

Roza pajuto begalinį palengvėjimą, kai autobusas išlaviravo. iš 
Portsaido terminalo (tiksliai pagal grafiką), pasuko į kairę, pervažia- 
vo Trankatovnio tiltą ir išvažiavo į magistralę I-78, vedančią į vaka- 
rus. Kai jie pravažiavo paskutinį 1š trijų posūkių į centrą, ji išvydo tri- 
kampį stiklinį pastatą, kuriame buvo įsikūrusi naujoji policijos nuo- 
vada. Rozai dingtelėjo į galvą, jog jos vyras galbūt sėdi už vieno iš 
tų didelių langų ir galbūt žvelgia į didelį švytintį autobusą, skriejantį 
magistrale. Ji užsimerkė ir suskaičiavo iki šimto. Kai vėl atsimerkė, 
pastato jau nebesimatė. Ji tikėjosi, kad daugiau niekada jo nebepa- 
matys. 

Roza atsisėdo beveik autobuso gale, todėl dyzelinis variklis ūžė 
netoli jos. Ji vėl užsimerkė 1r priglaudė veidą prie lango. Ji neketino 
miegoti, o tik pailsėti. Roza neabejojo, jog jai prireiks viso savo poil- 
sio. Ji vis dar negalėjo atsikvošėti, kaip greitai visa tai įvyko - tai 
daugiau buvo panašu į širdies smūgį, nei į gyvenimo pasikeitimą. Pa- 
sikeitimą? Per švelniai pasakyta. Ji ne tik jį pakeitė: Roza išrovė jį su 
visomis šaknimis it gėlę iš vazonėlio. Taigi, gyvenimo pasikeitimas. 
Ne, ji nemiegos. Nėra net kalbos. 

Taip galvodama, Roza nuslydo ne į miegus, o į tą bambagyslę, 
kuri jungė miegą su pabudimu. Čia ji iš lėto judėjo it burbulas, kaž- 
kur toli girdėdama variklio gausmą, padangų bumpsėjimą į asfaltą 
bei vaiko, sėdinčio už keturių eilių, klausimus motinai, kada jie pa- 
galiau atvažiuos pas tetą Normą. Tačiau taip pat suvokė, jog ji paki- 
lo virš savęs, 0 jos sąmonė prasiskleidė it gėlė (žinoma, it rožė), kaip 
kad būna, kai nesi nei vienoje vietoje. 

Aš - iš tikrųjų Roza... 

Kerolės King balsas, dainuojantis Moriso Sendako žodžius. Jie 
sklido koridoriuje, kuriame ji dabar buvo, iš tolimo kambarėlio; ai- 
dėjo kartu su vaiduokliškais pianino garsais. 

„aš - Roza Tikroji... 

Vis tiek užmigau, - pamanė Roza. - Iš tiesų. Tik pamanykit? Ge- 
riau jau nejuokaukit... Nes aš esu valdovė... 

Roza paliko pilką koridorių ir dabar stovėjo kažkokioje tamsioje 
atviroje erdvėje. Jos nosis ir visa galva prisipildė tokių saldžių ir stip- 
rių vasaros kvapų, kad jie beveik viską užgožė. Stipriausias iš jų bu- 
vo sausmedžio kvapas. Roza girdėjo svirplius, o pakėlusi galvą ji 1š- 
vydo lygų mėnulio veidą aukštai danguje. Jo baltas spindesys nušvie- 
tė viską aplinkui, dūmais paversdamas ūkelį, kylantį iš glostančios 
Rozos kojas žolės. 

Aš - iš tikrųjų Roza... Aš - Roza Tikroji... 

Roza pakėlė delnus išplėstais pirštais ir beveik besiliečiančiais 
nykščiais. Ji įrėmino mėnulį it paveikslą tarp savo pirštų, o kai nak- 
tinis vėjelis palietė jos rankas, ji pirmąkart pajuto, kaip širdis suvir- 
pėjo iš laimės ir susitraukė iš baimės. Sioje vietoje Roza pajuto lau- 
kiniškumą, tarytum čia palaidas bėgiotų žvėris dideliais dantimis. 

Roza. Ateik čia, širdele. Aš noriu pašikalbėti su tavim akis į akį. 

Ji pasuko galvą ir išvydo iš tamsos išlendantį jo kumštį. Mėnulio 
šviesa spindėjo ant Policijos akademijos žiedo. Roza išvydo jo lūpas, 
sudėtas į šypsenos parodiją... 

„.Ar nubudusi pašoko kėdėje, gaudydama orą. Nuo kaktos varvė- 
j0 prakaito lašai. Kurį laiką ji tikriausiai sunkiai kvėpavo, nes visas 
langas buvo aprasojęs. Roza ranka perbraukė per aprasojusį langą ir 
pažvelgė pro jį. Miesto jau beveik nesimatė. Jie važiavo pro daugy- 
bę degalinių ir greito maisto restoranėlių, tačiau už jų vėrėsi plyni 
laukai. 

Aš pasprukau nuo jo, - pamanė ji. - Nesvarbu, kas man dabar nu- 
tiks, bet aš nuo jo pasprukau. Netgi jei teks miegoti ant laiptų ar po 
tiltais, aš nuo jo pasprukau. Jis daugiau manęs nebesumuš, nes aš 
nuo jo pasprukau. 

Tačiau Roza nevisiškai tuo tikėjo. Normanas įsius ir bandys ją su- 
rasti. Ji tuo neabejojo. 

Bet kaip jis galėtų? Aš paslėpiau visus pėdsakus. Man netgi ne- 
reikėjo įrašyti senos draugės vardo, kad gaučiau bilietą. Aš išmečiau 
banko kortelę, o tai svarbiausia. Tad kaip jis galėtų mane surasti? 

Roza tiksliai nežinojo... tačiau žmonių paieška buvo Normano 
darbas, tad reikėtų būti labai labai atsargiai. 

Aš - iš tikrųjų Roza... Aš - Roza Tikroji... 

Taip, Roza sutiko su šiais žodžiais, tačiau dar niekad savo gyve- 
nime nesijautė tokia nepanaši į valdovę. Ji jautėsi tarytum mažas su- 
dužusio laivo gabalėlis milžiniško vandenyno vidury. Siaubas, kuris 
apėmė sapno pabaigoje, vis dar jos neapleido, tačiau jos neapleido ir 
laimės bei linksmumo jausmas. Jausmas (nors ir nevalingas), kad yra 
laisva. s 

Roza atsilošė kėdėje ir stebėjo, kaip 1š akių dingsta paskutiniai 
greito maisto restoranėliai bei degalinės. Dabar už lango matėsi tik 
kraštovaizdis: plyni laukai ir medžių, kurie puikavosi tik balandžiui 
įprasta žaluma, eilės. Roza Žiūrėjo pro langą, padėjusi rankas ant ke- 
lių, ir leido didžiuliam sidabriniam autobusui vežti į ten, kas dar lau- 
kė priešaky. 

II 


NEPAŽĮSTAMŲJŲ 
GERUMAS 


Per pirmąsias savo naujojo gyvenimo savaites Roza išgyveno 
daug baisių akimirkų, bet netgi beveik pati baisiausia iš jų, - išlipus iš 
autobuso trečią valandą ryto ir atsidūrus keturiskart didesniame ter- 
minale nei Portsaidas, - neprivertė jos pasigailėti dėl savo sprendimo. 

Tačiau, be abejo, ji buvo išsigandusi. 

Roza stovėjo 62-0jo išėjimo tarpdury, spausdama rankinę abiejo- 
mis rankomis, ir dairėsi išplėtusi akis, o žmonės skubėjo pro šalį, 
tempdami lagaminus, nešdami kartonines dėžes, permestas per pe- 
čius, ar apsikabinę vienas kitą per liemenį. Jai bežiūrint, vyriškis 
prišoko prie moters, kuri ką tik išlipo iš Rozos autobuso, pastvėrė ją 
ir entuziastingai apsuko ore. Moteris šūktelėjo iš džiaugsmo ir siau- 
bo. Sūksnis nuaidėjo taip aiškiai tarytum blykstė pilname keleivių 
terminale. 

Rozai iš dešinės stovėjo Žaidimų automatai, ir nors buvo pats nak- 
ties vidurys, vaikigaliai - atvirkščiai užsimaukšlinę beisbolo kepurai- 
tes ir beveik plikai apsiskutę - buvo juos aplipę it skėriai. 

- Pabandyk dar kartą, Erdvių Kadete! - kvietė vienas iš automatų, 
kalbėdamas gergždžiančiu, negyvu balsu. - Pabandyk dar kartą, Erd- 
vių Kadete! Pabandyk dar kartą, Erdvių Kadete! 

Roza iš lėto praėjo pro Žaidimų automatus ir patraukė į termina- 
lą, neabejodama tik dėl vieno: ji jokiu būdu nedrįs išeiti į gatvę to- 
kiu paros metu. Ji žinojo, kad laisvai galėjo būti išprievartauta, nužu- 
dyta ir įkišta į artimiausią šiukšlių konteinerį. Roza pasuko galvą į 
kairę ir išvydo porą uniformuotų policininkų, besileidžiančių eskala- 
toriumi iš antro aukšto. Vienas iš jų sukiojo savo guminę lazdą. Ki- 
tas visai nelinksmai šypsojosi ir Rozai priminė kitą vyrą, esantį už aš- 
tuonių šimtų mylių nuo čia. Policininkas šypsojosi, tačiau nuolatos 
besisukiojančios akys - ne. 

O jei jų darbas - apeiti stotį kas valandą ir išspirti lauk visus, ku- 
rie neturi bilieto? Ką tada darysi? 

Ji su tuo susidorotų, štai ką ji padarytų. O dabar Roza pasitraukė 
nuo eskalatoriaus prie nišos, kur koks tuzinas keleivių sėdėjo ant 
plastmasinių kėdžių. Maži televizoriukai buvo pritvirtinti prie kėdžių 
atramų. Roza nenuleido akių nuo policininkų ir atsipūtė išvydusi, 
kaip jie nužingsniuoja terminalu tolyn nuo jos. Po dviejų trijų valan- 
dų visiškai išauš. Tada jie tegu sau sugauna ir išspiria ją lauk. Tačiau 
iki to laiko Roza norėjo likti čia, kur buvo šviesu ir daug Žmonių. 

Roza atsisėdo į kėdę su televizoriumi. Už dviejų kėdžių į kairę 
nuo jos snaudė mergaitė nutrintais džinsais, pasidėjusi kuprinę ant 
kelių. Jos akys vartėsi po purpuriniais vokais, o nuo apatinės lūpos tį- 
so seilės. Keturi žodžiai buvo ištatuiruoti ant dešinės rankos. Mėly- 
nos didžiosios raidės skelbė: “AŠ MYLIU SAVO BRANGŲJT'. 
Kurgi dabar tavo brangusis, širdele? - pamanė Roza. Ji žvilgtelėjo į 
tuščią televizoriaus ekraną, po to į sieną dešinėje. Ant jos kažkas rau- 
donu tlomasteriu buva, iškeverzojęs Žodžius: “ČIULPK MANO 
AIDS UŽSIKRĖTUSĮ GAIDĘ'. Roza greitai nusisuko, tarytum ŽO- 
džiai būtų galėję išdeginti akių tinklaines, ir nukreipė žvilgsnį į ter- 
minalo gilumą. Ant tolimiausios sienos matėsi didžiulis apšviestas 
laikrodis. Buvo 3:16 ryto. 

Dar pustrečios valandos, ir galėsiu eiti, - pamanė Roza ir ėmė 
laukti. 


Aną vakarą apie šešias Roza sušlamštė mėsainį su sūriu ir atsigė- 
rė limonado, kai autobusas stabtelėjo pailsėti, ir nuo to laiko ji nieko 
burnoje neturėjo, tad nenuostabu, kad dabar mirė badu. Roza prasė- 
dėjo televizorių kampelyje iki keturių ryto, o tada nusprendė užkąs- 
ti. Ji nuėjo į mažą kavinukę šalia bilietų kasų, pakeliui perlipdama 
per kelis miegančius piliečius. Dauguma iš jų buvo apsikabinę izolia- 
cija apklijuotus šiukšlių maišus. Užsisakiusi kavos bei dubenėlį ja- 
vainių, Roza suprato, kad ji be reikalo jaudinosi, jog farai gali ją iš- 
mesti laukan. Sie miegantys žmonės buvo ne keleiviai, o benamiai, 
gyvenantys autobusų stotyje. Roza pajuto jiems gailestį, bet kartu ir 
keistą palengvėjimą: buvo gera žinoti, kad jei reikės, rytoj ji ras, kur 
pernakvoti. 

O jei jis atvažiuos čionai, į šį miestą, kur, tavo nuomone, jis ieš- 
kos pirmiausia? Kas, tavo nuomone, bus pirmoji jo patikrinimo 
vieta? 

Kvaila, - Normanas jos neras, visiškai neįmanoma, kad jis galėtų 
ją rasti, - tačiau ši mintis vis dar siuntė šiurpulius per nugarą. 

Pavalgiusi Roza pasijuto daug geriau, stipresnė ir gyvesnė. Baigu- 
si (Roza ilgai gaišo prie kavos, kol pastebėjo, kaip padavėjas akivaiz- 
džiai nekantraudamas dėbčioja į ją) ji iš lėto vėl patraukė į TV kam- 
pelį. Pakeliui Roza pastebėjo mėlynai baltą apskritimą virš kiosko, 
esančio šalia mašinų nuomos kasų. Žodžiai, išsilenkę palei apskriti- 
mo liniją, skelbė: “PAGALBA KELIAUJANTIEMS“, ir Roza iro- 
niškai pagalvojo, kad jei pasaulio istorijoje ir buvo keliautojas, ku- 
riam reikėjo pagalbos, tai, be abejo, buvo ji. 

Roza žengė žingsnį apšviesto apskritimo link. Kioske sėdėjo vy- 
riškis - pagyvenęs, plinkantis ir su akiniais kauliniais rėmais. Jis skai- 
tė laikraštį. Roza žengė dar vieną žingsnį jo link ir- stabtelėjo. Juk ji 
neketino prieiti prie jo, tiesa? Ir ką, dėl Dievo meilės, ji jam pasaky- 
tų? Kad paliko savo vyrą? Kad išvažiavo pasiėmusi tik savo rankinę, 
j0 banko kortelę ir ant kūno esančius drabužius? | 

Kodėl gi ne? - paklausė panelė Praktiškoji-Nuovokioji, ir užuo- 
jautos nebuvimas jos balse visiškai pritrenkė Rozą. - Jei tau užteko 
drąsos jį palikti, tai nejau neišdrįsi prisipažinti? 

Roza nežinojo, kaip buvo iš tikrųjų, tačiau neabejojo, kad bus 1a- 
bai sunku prabilti nepažįstamam apie pagrindinį savo gyvenimo įvy- 
kį ir dar ketvirtą valandą ryto. O be to, jis, ko gero, tik lieps dingti iš 
akių. Tikriausiai jo darbas yra vien padėti žmonėms pasikeisti pa- 
mestus bilietus ar pranešti per garsiakalbį apie pasimetusius vaikus. 

Tačiau kojos ėmė nešti ją kiosko link, ir Roza suprato, jog ketina 
išsipasakoti nepažįstamam pliktelėjusiam vyriškiui su akiniais kauli- 
niais rėmais, ir kad padarys tai dėl paprasčiausios visoje visatoje prie- 
žasties: ji neturėjo kito pasirinkimo. Artimiausioje ateityje jai tikriau- 
siai priseis daugybei žmonių papasakoti, kad ji paliko savo vyrą, kad 
keturiolika metų snaudė už uždarų durų, kad ji vos vos gaudėsi gy- 
venime ir visiškai neturėjo jokios darbo patirties, kad jai reikėjo pa- 
galbos, kad jai reikėjo priklausyti nuo nepažįstamųjų gerumo. 

Bet visa tai juk ne mano kaltė, tiesa? - pamanė Roza, ir jos pačios 
ramumas tiesiog pribloškė ją. 

Roza priėjo prie kiosko ir padėjo rankinės spaudžiamą ranką ant 
stalelio. Ji būgštaudama su viltimi pažvelgė į nulenktą vyriškio gal- 
vą, matydama rudą šlakuotą pakaušį pro retas, tvarkingai sušukuotas 
plaukų eiles. Roza laukė, kol jis pakels akis į ją, tačiau vyriškis susi- 
domėjęs skaitė laikraštį, parašytą kažkokia užsienio kalba, panašia į 
graikų ar rusų. Jis atsargiai pervertė puslapį ir susiraukė, išvydęs dvie- 
jų futbolininkų, besigrumiančių dėl kamuolio, nuotrauką. 

- Atsiprašau, - tyliai prabilo Roza, ir vyriškis pakėlė galvą. 

Prašau, tegu jo akys būna geros, - staiga pamanė ji. - Net jei jis 
ir negalės niekuo padėti, prašau, tegu jo akys būna geros... ir tegu 
jos mato mane, mane, tikrą žmogų, kuris stovi čia su viena rankine 
rankose. 

Ir Roza išvydo, kad jo akys buvo geros. Silpnos ir neryškios už 
stiprių akinių stiklų. Bet geros. 

- Atleiskit, ar galite man padėti? - paklausė Roza. 


“PAGALBOS KELIAUJANTIEMS" savanoris prisistatė esąs Pi- 
teris Slovikas. Jis įdėmiai tylėdamas išklausė Rozos pasakojimą. Ji 
papasakojo viską, ką tik galėjo, padariusi išvadą, jog negalės priklau- 
syti nuo nepažįstamųjų gerumo, jei dėl išdidumo ar gėdos nuslėps 
kokią nors tiesą apie save. Roza nepasakė tik vieno svarbaus dalyko, 
- 1r tik dėl nežinojimo, kaip tai išreikšti, - kad ji jautėsi tokia begink- 
lė, tokia visiškai nepasiruošusi susidurti su pasauliu. Prieš aštuonio- 
lika valandų ji pažinojo pasaulį tik iš televizijos ir namo parneštų vy- 
ro laikraščių. 

- Aš suprantu, kad jūs išvažiavote nepasiruošusi, - tarė ponas Slo- 
vikas, - tačiau ar važiuodama autobusu nepagalvojote, ką jūs darysi- 
te, ar kur eisite, atvažiavusi čionai? Visai nieko negalvojote? 

- Maniau, gal iš pradžių galėsiu rasti moterų viešbutį, - atsakė Ro- 
za. - Ar dar tokių yra? 

- Taip, bent aš Žinau tris, tačiau apsigyvenusi ir pigiausiame iš jų, 
jau po savaitės liksite be cento. Daugiausia jie skirti pasiturinčioms 
damoms, kurios savaitei atvažiavo-į miestą apsipirkti ar aplankyti 
giminių, neturinčių, kur jas apnakvindinti. 

- Aa, o kaip tada “Jaunų moterų krikščioniškoji asociacija??? 

Ponas Slovikas papurtė galvą. 

- Ji uždarė paskutinius nakvynės namus 1990-aisiais. Ten pradė- 
jo rinktis vieni bepročiai ir narkomanai. 

Roza pajuto paniką, bet tada prisivertė prisiminti Žmones, mie- 
gančius čia ant grindų, apglėbusius šiukšlių maišus su visais jų tur- 
tais. Visada liks ši išeitis, - pamanė ji. 

- Gal jūs turite kokių minčių? - paklausė Roza. 

Akimirką jis paspoksojo į ją, tapšnodamas šratinuku į apatinę lū- 
pą - mažytis žmogelis nieko nepasižyminčiu veidu ir vandeningomis 
akimis, kuris ją matė ir su ja kalbėjosi; kuris neliepė jai dingti iš akių. 

Ir, žinoma, jis neliepė pasilenkti į priekį, kad galėtų pasikalbėti su 
manim akis į akį, - pamanė Roza. 

Regis, Slovikas kažką nusprendė. Jis atsisegė paltą (kuris matė ir 
geresnių dienų), pasirausė vidinėse kišenėse ir išsitraukė vizitinę kor- 
telę. Ant tos pusės, kur buvo išspausdintas jo vardas bei “PAGAL- 
BOS KELIAUJANTIEMS*' logotipas, jis atidžiai užrašė adresą. Ta- 
da apvertė kortelę ir pasirašė ant kitos pusės juokingai didelėmis rai- 
dėmis. Per didelis parašas priminė Rozai Amerikos istorijos moky- 
toją, kuri dar vidurinėje mokykloje pasakojo apie tai, kodėl Džonas 
Henkokas pasirašė itin didelėmis raidėmis ant Nepriklausomybės 
Deklaracijos. “Kad karalius Džordžas galėtų įskaityti be akinių“, - 
tikriausiai taip paaiškino pats Henkokas. 

- Ar įskaitote adresą? - paklausė Slovikas, paduodamas Rozai 
kortelę. 

- Taip. Durhamo Aveniu 251. 

- Gerai. Įsidėkite kortelę į rankinę ir nepameskite. Kas nors norės 
1 ją pažvelgti, kai ten nusigausite. Aš siunčiu jus į vietą, kuri vadina- 
si “Dukterys ir Seserys“. Tai prieglobstis sumuštoms moterims. Ga- 
na savotiškas. Išklausęs jūsų pasakojimą, manau, kad jus tenai priims. 

- Kiek ilgai man bus leista ten pasilikti? 

Slovikas gūžtelėjo pečiais. 

- Manau, kad kiekvienas atvejis skirtingas. 

Tai štai kas aš dabar, - pamanė Roza. - Atvejis. 

Ko gero, jis perskaitė jos mintį, nes nusišypsojo. Pasirodę dantys 
nebuvo patys gražiausi pasaulyje, bet šypsena atrodė nuoširdi. Slovi- 
kas patapšnojo Rozai per ranką. Tai buvo trumpas, neryžtingas ir 
drovus prisilietimas. 

- Jei vyras jus mušė, kaip ir sakėte, panele Maklendon, tai dabar 
Jūsų padėtis daug geresnė, kad ir kokia ji būtų. 

- Taip. Aš irgi taip manau. Ir jei nepasiseks, juk čia visada rasiu 
vietos, tiesą? 

Slovikas nustėro. 

- O, aš nemanau, kad šito prireiks. 

- Visko gali būti. 

Roza linktelėjo galvą dviejų benamių pusėn, kurie miegojo ant'sa- 
vo paltų prie suoliuko. Vienas iš jų buvo užsitraukęs oranžinę kepu- 
rę ant akių, kad užsidengtų ryškią šviesą. 

Slovikas pažvelgė į juos, tada atsigręžė į Rozą. 

- To nebus, - pakartojo jis, šį kartą visai neabejodamas. - Miesto 
autobusai sustoja kitoje pagrindinio įėjimo durų pusėje. Pasukite į 
kairę ir pati pamatysite. Saligatvio dalys nudažytos pagal autobusų 

maršrutus. Jums reikės Oranžinės Linijos autobuso, tad stovėkite ant 
oranžinės šaligatvio dalies. Supratote? 

- Taip. | 

- Bilietas kainuoja dolerį, ir vairuotojas norės, kad duotumėt ly- 
giai tiek. Jis gali būti gana nekantrus, jei neturėsite. 

- Aš turiu daug monetų. 

- Gerai. Išlipkite Denborno aveniu ir Elko gatvės kampe, tada pa- 
eikite du kvartalus Elko gatve aukštyn. O galbūt tris, negaliu tiksliai 
prisiminti. Taigi prieisite Durhamo aveniu. Ten pasuksite į kairę. Ta- 
da dar praeisite kokius keturis kvartalus, bet jie bus trumpi. Pamaty- 
site didelį baltą namą. Galiu dar pridurti, kad namas atrodo taip, jog 
jį reikėtų perdažyti, tačiau galbūt jos jau spėjo tai padaryti. Ar prisi- 
minsite kelią? 

- Taip. 

- Ir dar. Likite autobusų stotyje, iki išauš. Iki tol niekur neikite - 
net iki miesto autobusų stotelės. 

- Aš ir neketinau, - atsakė Roza. 

Roza pamiegojo tik dvi tris valandas “Continental Express" auto- 
buse, todėl tai, kas atsitiko, jai išlipus iš Oranžinės Linijos autobuso, 
jos visai nenustebino: Roza pasiklydo. Vėliau ji nusprendė, kad tik- 
riausiai pasuko ne į tą pusę Elko gatvėje, tačiau rezultatas - beveik 
tris valandas trukęs klaidžiojimas po nepažįstamus kvartalus - buvo 
daug svarbesnis už priežastį. Ji kėblino nuo kvartalo prie kvartalo, 
ieškodama Durhamo aveniu ir jos nerasdama. Skaudėjo kojas. Nuga- 
rą - taip pat. Rozai įsisopo ir galvą. Ir, be abejo, Piterio Sloviko čia 
nebuvo: veidai į ją žvelgė su nepasitikėjimu, įtaramu ir akivaizdžia 
panieka. 

Išlipusi iš autobuso, Roza praėjo pro purviną, uždarai atrodantį 
barą “Mažutis gurkšnelis“. Užuolaidos buvo užtrauktos, iškabos - už- 
gesintos, o tarp durų - užleistos grotelės. Kai po dvidešimties minu- 
čių Roza grįžo prie to paties baro (nesuvokdama, kad antrąkart eina 
tuo pačiu keliu, kol neišvydo baro - namai atrodė visi vienodi), užuo- 
laidos vis dar buvo užtrauktos, tačiau iškabos jau degė, o grotelių ne- 
besimatė. Vyras chaki spalvos darbiniais drabužiais stovėjo tarpdury 
su beveik tuščiu alaus bokalu rankoje. Roza dirstelėjo į laikrodį ir 1š- 
vydo, kad dar nebuvo net pusės septynių ryto. | 

Roza nulenkė galvą, kad galėtų matyti vyriškį tik vienos akies 
krašteliu, suspaudė rankinės dirželį ir pagreitino žingsnį. Ji neabejo- 

10, kad vyriškis tarpdury Žino, kur yra Durhamo aveniu, tačiau net 
neketino jo klausti. Jis buvo panašus į tokį, kuris mėgo kalbėtis su 
žmonėmis - ypač su moterimis - akis į akį. 

- Ei, gražuole, - pašaukė jis, kai Roza ėjo pro “Mažuti gurkšnelį". 

Jo balsas buvo visiškai monotoniškas it roboto. Ir nors Roza ne- 
norėjo pažvelgti į jį, nesusilaikiusi metė įbaugintą žvilgsnį per petį. 
Retėjantys plaukai, išbalusi oda su daugybe dėmių, panašių į užgiju- 
sius nudegimus, ir tamsiai raudoni jūrų vėplio ūsai, kurie Rozai primi- 
nė Deividą Krosbį. Ant ūsų matėsi alaus putų lašeliai. 

- Ei, gražuole, nori pasiritinėti neblogai atrodai gražūs papai, tie- 
są pasakius, tai ką ar nori pasiritinėti ar nori pasidulkinti, ką pasa- 
kysi'? 

Roza nusisuko ir prisivertė žengti ramiu žingsniu nuleista galva 
lyg musulmonė, einanti į turgų. Prisivertė apsimesti, kad jo nepaste- 
bi, nes kitu atveju jis galėjo ją pasivyti. 

- Ei, mažule, gal krentam ant grindų, ką pasakysi? Krentam ir dul- 
kinamės. Einam greičiau, einam. 

Roza pasuko už kampo ir giliai iškvėpė. Širdis tiesiog daužėsi iš 
baimės. Iki šios akimirkos ji nepasigedo savo senojo miesto ar kai- 
mynystės, tačiau dabar vyriškio baro tarpduryje baimė ir jos pasime- 
timas - kodėl visi namai turi atrodyti vienodai, kodėl? - kėlė jausmą, 
panašų į namų ilgesį. Ji dar niekad nesijautė tokia siaubingai vieniša 
ar tokia įsitikinusi, kad viskas bus blogai. Rozai dingtelėjo mintis, 
kad tikriausiai ji niekada nepabėgs iš šio košmaro, kad tai tik iš 
anksto parodo, koks bus jos likęs gyvenimas. Roza net pradėjo gal- 
voti, kad Durhamo aveniu išvis nėra, kad ponas Slovikas, atrodęs 
toks malonus, iš tikrųjų buvo sadistas-psichopatas, kuriam patiko 
klaidinti ir taip jau pasiklydusius Žmones. 

Po aštuonių penkiolika - patekėjusi saulė žadėjo netipiškai karštą 
dieną - Roza priėjo prie storos moters darbine suknele, kuri kiemo 
gale lėtais judesiais krovė šiukšlių dėžes į vežimėlį. 

Roza nusiėmė akinius nuo saulės. 

- Atsiprašau. 

Moteris iškart atsisuko į ją. Ji buvo panarinusi galvą, bet šiurkšti 
veido išraiška priklausė moteriai, kurią kažkas iš kitos gatvės pusės 
ar iš pravažiuojančios mašinos ką tik pavadino “stora boba". 

- Ko nori? 

- Aš ieškau Durhamo aveniu 251. Ta vieta vadinasi “Dukterys ir 
Seserys". Man pasakė, kur eiti, bet aš... | 

- Ką, tos turtingos lesbietės? Tu ne to paklausei, mergyte. Aš to- 
kioms nepadedu. Taigi dink iš akių. Atsiknisk, girdi? 

Moteris vėl atsisuko į savo vežimėlį ir ėmė taip pat lėtai stumti 
barškančias dėžes keliuku, prilaikydama jas balta išpurtusia ranka. 
Jos užpakalis laisvai siūbavo po nublukusia suknele. Pasiekusi laip- 
tus, moteris atsisuko ir pažvelgė į šaligatvį. 

- Ar negirdėjai? Dink iš čia. O jei ne, iškviesiu policiją. 

Paskutinis žodis tarytum aštri adatėlė įsmigo į jautrią vietą. Roza 
vėl užsidėjo akinius nuo saulės ir greitai pasišalino. Policija? Ne, 
ačiū. Ji nenorėjo turėti nieko bendra su policija. 

Tačiau palikusi storulę toli už savęs Roza suprato, kad pasijuto 
šiek tiek geriau. Ji bent jau sužinojo, kad “Dukterys ir Seserys" (dar 
vadinamos “turtingomis lesbietėmis") iš tikrųjų egzistavo, ir tai bu- 
vo žingsnis teisinga linkme. 

Praėjusi dar du kvartalus, Roza pasiekė krautuvėlę su stovu dvi- 
račiams pastatyti priešaky ir iškaba “BANDELĖS TIESIAI IŠ 
KROSNIES" lange. Roza įėjo vidun, nusipirko bandelę - ji buvo dar 
šilta ir Rozaj priminė jos motiną - ir paklausė senuko, stovinčio už 
prekystalio, ar jis negalėtų paaiškinti, kaip pasiekti Durhamo aveniu. 

- Truputį nuklydote, - tarė jis. 

- Tikrai? Ar labai? 

- Apie dvi mylias. Ateikit čia. 

Senukas uždėjo kaulėtą ranką ant jos peties, privedė prie durų ir 
parodė į judrią sankryžą už kvartalo. 

- Ten Denborno aveniu. 

- Dieve, tikrai? - Roza nežinojo, ar juoktis, ar verkti. 

- Taip. Vienintelė bėda, kodėl sunku ką nors rasti prie Denborno 
aveniu, yra ta, kad ji eina beveik per visą miestą. Ar matote tą užda- 
rytą kino teatrą? 

- Taip. 

- Ten pasuksite į dešinę, į Denborno aveniu. Reikės praeiti šešio- 
lika aštuoniolika kvartalų. Nemaža kelionė. Geriau važiuoti auto- 
busu. 

- Tikriausiai, - sutiko Roza, žinodama, kad to nedarys. Ji nebetu- 
rėjo monetų, 0 jei autobuso vairuotojas atsisakytų pasmulkinti dole- 
rį, ji apsiverktų (mintis, kad šis senukas su malonumu būtų pasmul- 
kinęs jai dolerį, net nedingtelėjo į pasimetusią, pavargusią galvą). 

- Galų gale pasieksite... 

- „„Elko gatvę. 

Senukas supykęs dėbtelėjo į ją. 

- Ponia! Jei žinote, kaip tenai nusigauti, tai ko dar klausiate? 

- Aš nežinau, kaip ten nusigauti, - atsakė Roza, ir nors senukas 
nekalbėjo labai jau nemandagiai, ašaros jau grasino pasipilti jai iš 

akių. - Aš nieko nežinau! Aš jau keturias valandas klaidžioju aplin- 
kui. Aš pavargau ir... 

- Gerai jau gerai, nesikarščiuokite, viskas bus gerai. Išlipkite iš 
autobuso Elko gatvėje. Durhamo aveniu bus už dviejų trijų kvartalų. 
Labai paprasta. Ar turite tikslų adresą? 

Roza linktelėjo. 

- Puiku. Neturėtų kilt jokių problemų. 

- Ačiū. 

Senukas išsitraukė suglamžytą, bet švarią nosinę iš užpakalinės 
kišenės ir ištiesė ją kaulėta ranka. 

- Nusišluostyk akis, mieloji. Tu ašaroji. 


Roza iš lėto kėblino Denborno aveniu, beveik nepastebėdama pro 
šalį lekiančių autobusų ir prisėsdama pailsėti kas kvartalą ar du ant 
autobusų stotelių suoliuko. Galvos skausmas, atsiradęs dėl streso, 
kad yra pasiklydusi, praėjo, tačiau kojas ir nugarą maudė skaudžiai 
kaip niekada. Praėjo valanda, kol ji pasiekė Elko gatvę. Roza pasu- 
ko į dešinę ir paklausė pirmojo sutikto Žmogaus, - jaunos nėščios 
moters, - ar taip ji pasieks Durhamo aveniu. 

- Atsiknisk, - atšovė nėščia moteris. Jos veide sužaibavo toks įnir- 
šis, kad Roza net pasitraukė atgal per du žingsnius. 

- Atleiskit. 

- Atleiskit, atleiskit. Ir kas jums davė teisę mane užkalbinti, štai 
ko aš norėčiau paklausti! Pasitrauk man iš kelio! 

Ir ji taip įnirtingai stumtelėjo Rozą, kad vos nepataikė jai į pilvą. 
Roza su kvaila nuostaba nulydėjo ją akimis, tada apsisuko 1r patrau- 
kė savo keliu. 

Roza lėtai kaip niekada sliūkino Elko gatve, kurioje buvo įsikū- 
rusios mažytės krautuvėlės: sausas drabužių valymas, gėlės, maisto 
krautuvėlės su vaisiais, išdėliotais ant šaligatvio, kanceliarinės pre- 
kės. Ji buvo tokia pavargusi, kad net nežinojo, kiek dar pajėgs išsto- 
vėti ant kojų, tad ką jau kalbėti apie ėjimą. Pasiekusi Durhamo ave- 
niu, Roza pajuto pakylėjimą, tačiau tik laikinai. Į kurią pusę ponas 
Slovikas liepė pasukti Durhamo aveniu: į kairę ar į dešinę? Roza ne- 
galėjo prisiminti. Ji pasuko į dešinę ir pamatė, kad numeriai didėja, 
pradedant nuo keturių šimtų penkiasdešimties. 

- Apsirikau, - sumurmėjo ji ir vėl apsisuko. 

Po dešimties minučių Roza sustojo priešais labai didelį triaukštį 
baltą namą (kurį tikrai reikėjo kuo skubiau perdažyti), stovintį už ge- 
vėjo koks tuzinas pintų krėslų, bet visi tušti. Nebuvo ir iškabos 
“Dukterys ir Seserys“, tik namo numeris “251* kabėjo ant kolonos į 
„kairę nuo verandon vedančių laiptų. Roza iš lėto patraukė keliuku ir 
užlipo laiptais. Rankinė laisvai kabėjo jai ant peties. 

Jos tavęs neįsileis, - sušnibždėjo balsas. - Jos tavęs neįsileis, ir tu 
galėsi grįžti į autobusų stotį. Geriau jau anksčiau tenai nusigauk, 
kad galėtum užsiimti geresnį grindų plotelį. 

Skambutis buvo užklijuotas izoliacija, o skylutė duryse - užkišta 
metalo gabalu. Į kairę nuo durų matėsi gana naujas užraktas, reika- 
laujantis kortelės-rakto, o virš jo kabėjo vidinio telefoninio ryšio dė- 
žutė. Zemiau jos buvo pritvirtintas užrašas: “SVECIAI, PASPAUS- 
KITE IR KALBĖKITP". 

Roza nuspaudė mygtuką. Klaidžiodama visą rytą, ji kelis kartus 
pakartojo tai, ką pasakys ir kaip prisistatys, tačiau dabar bet koks ga- 
limas prisistatymo būdas išgaravo iš galvos. Jos galva atrodė visiškai 
tuščia. Roza tik atleido mygtuką ir ėmė laukti. It maži švino gabalė- 
liai slinko sekundės. Roza vėl norėjo nuspausti mygtuką, bet iš gar- 
siakalbio pasigirdo moters balsas. Jis atrodė skardinis ir bejausmis. 

- Ar galiu jums padėti? 

Nors vyriškis su ūsais “Mažučio gurkšnelio“ tarpdury ir išgąsdi- 
no Rozą, o nėščia moteris - nustebino, nė vienas iš jų neprivertė jos 
pravirkti. Tačiau dabar, išgirdus tą balsą, ašaros tiesiog pabiro pačios 
- buvo neįmanoma jų sustabdyti. 

- Tikiuosi, kad kas nors galės, - atsakė Roza, valydamasi skruos- 
tus. - Atleiskit, bet aš esu šiame mieste viena. Aš nieko nepažįstu, o 
man reikia kažkur apsistoti. Jei pas jus nėra vietų, aš suprasiu, bet gal 
galėčiau nors trumpam užeiti, pasėdėti ir išgerti stiklinę vandens? 

Vėl stojo tyla. Roza jau vėl siekė mygtuko, kai skardinis balsas 
paklausė, kas ją čionai atsiuntė. 

- Vyras 18 "PAGALBOS KELIAUJANTIEMS*' kiosko autobusų 
stotyje. Deividas Slovikas, - Roza pagalvojo ir papurtė galvą. - Ne, 
aš suklydau. Piteris. Jo vardas buvo Piteris, o ne Deividas. 

- Ar jis jums davė vizitinę kortelę? - paklausė skardinis balsas. 

- Taip. 

- Prašau ją surasti. 

Roza atsegė rankinę ir kokią amžinybę rausėsi joje. Kai naujos 
ašaros pasipylė iš akių, sudvigubindamos vaizdą, Roza pagaliau už- 
čiuopė kortelę. Ji slėpėsi po “Kleenex" servetėlių pakeliu. 

- Radau. Ar norit, kad įmesčiau ją pro pašto plyšį? 

- Ne. Virš jūsų galvos yra kamera. 

Roza nustebusi pakėlė galvą. Iš tikrųjų virš dūrų buvo pritvirtinta 
kamera, kuri žvelgė į ją savo apvalia juoda akimi. 

- Prašau, pakelkit kortelę prie kameros. Ne priekinę, o užpakali- 
nę jos pusę. 

Dabar Roza prisiminė, kaip Slovikas pasirašė kuo didesnėmis rai- 
dėmis ant kortelės. Roza suprato kodėl. 

- Gerai, - atsakė balsas. - Tuoj jus įleisiu. | 

- Ačiū, - padėkojo Roza. Ji servetėle nusišluostė skruostus, bet tai 
nepadėjo: Roza verkė smarkiai kaip niekad ir negalėjo sustoti. 

Tą vakarą, kai Normanas Danielsas gulėjo ant sofos svetainėje, 
spoksodamas į lubas ir mąstydamas, kaip pradėti ieškoti tos kalės 
(pertraukėlės, - mąstė jis, - man reikia tik mažos pertraukėlės), jo 
žmoną nuvedė pas Aną Stivenson. Roza jautė keistą, bet priimtiną 
ramybę, kokią gali jausti sapne. O ji pusiau ir tikėjo, jog sapnuoja. 

Roza gavo vėlyvus pusryčius (o galbūt ankstyvus pietus), o po to 
ją nuvedė į miegamąjį, kur ji išmiegojo lyg užmušta šešias valandas. 
Prieš nuvedant į Anos kabinetą, ją vėl pamaitino: keptu viščiukų, 
bulvių koše ir žirneliais. Roza valgė drovėdamasi, bet valgė daug, 
negalėdama nusikratyti minties, kad ji kimšo nekaloringą maistą, 
apie kurį tik sapnavo. Desertui ji gavo želė su konservuotais vaisiais, 
kurie atrodė panašūs į vabalus gintaro gabale. Roza jautė, kad kitos 
moterys prie stalo Žiūri į ją, tačiau jų smalsumas atrodė draugiškas. 
Jos kalbėjosi, bet Roza nesuprato apie ką. Kažkas pakuždėjo “Indi- 
go Girls“, ir pagaliau ji suprato, apie ką kalbama: Roza matė šią gru- 
"pę per televizorių, kol laukė Normano sugrįžtant iš darbo. 

Kol jos valgė desertą, viena moteris paleido Mažojo Ričardo įra- 
šus, ir kitos dvi ėmė šokti kraipydamos klubus. Pasigirdo juokas ir 
aplodismentai. Roza be jokio susidomėjimo pažvelgė į šokėjas, 
svarstydama, ar jos ir yra “turtingos lesbietės". Vėliau, kai nudengi- 
nėjo stalą, Roza pabandė padėti, bet jai neleido. 

- Eime, - tarė viena iš moterų. Rozai pasirodė, kad jos vardas 
Konsuela. Ji turėjo platų randą po kaire akimi, kuris ėjo visu kairiuo- 
ju skruostu. - Ana nori su tavim susipažinti. 

- Kokia Ana? 

- Ana Stivenson, - atsakė Konsuela, vesdama Rozą trumpu ko- 
ridoriumi nuo virtuvės. - Mūsų bosė. 

- Kokia ji? 

- Pati pamatysi. 

Konsuela atidarė kambario, kuris kažkada tikriausiai buvo sandė- 
liukas, duris, bet neketino užeiti į vidų. 

Kambaryje dominavo darbo stalas. Tokios netvarkos ant stalo Ro- 
za dar nebuvo mačiusi. Moteris, sėdinti už jo, atrodė stamboka, bet 
nepaneigiamai graži. Su savo trumpais, tvarkingai sušukuotais baltais 
plaukais Rozai ji priminė Beatričę Artur, kuri vaidino Modę senoje 
TV komedijoje. Santūri baltos palaidinės ir juodo megztinio kombi- 
nacija dar labiau pabrėžė panašumą. Roza nedrąsiai priėjo prie sta- 
lo. Ji beveik tikėjo, kad pamaitinta ir išsimiegojusi vėl bus išmesta 
į gatvę. Roza liepė sau nesiginčyti ir nemaldauti, jei taip atsitiktų: juk 
tai jų namas, 0 ji ir taip jau du kartus gavo pavalgyti. Kol kas jai ne- 
reikės ir plotelio ant autobusų stoties grindų: pinigų užtektų praleisti 
kelias naktis pigiame viešbutyje arba motelyje. Galėtų būti ir blogiau. 
Daug blogiau. 

"Roza žinojo, kad tai tiesa, bet ryžtingas moters elgesys ir tiesmu- 
kiškos žydros akys - akys, mačiusios šimtus tokių Rozų - vis dar gąs- 
dino ją. | 

- Sėskit, - pakvietė Ana, ir kai Roza atsisėdo į vienintelę kamba- 
ryje likusią kėdę (Roza turėjo nuo jos nuimti kalną popierių ir padėti 
ant žemės - artimiausia lentyna buvo pilna), Ana prisistatė ir paprašė 
Rozos taip pat prisistatyti. 

- Ko gero, reikėtų sakyti Roza Daniels, tačiau aš grįžau prie savo 
mergautinės pavardės - Maklendon. Tikriausiai tai nelegalu, bet aš 
nebenoriu daugiau savo vyro pavardės. Jis mane mušė, todėl jį pali- 
kau, - Roza suprato, jog tai nuskambėjo, tarytum ji būtų palikusi sa- 
vo vyrą iškart po pirmojo sumušimo, kai iš nosies, kurią iki šiol 
skaudėjo, pasipylė kraujas. - Tačiau mes ilgai gyvenome kartu, kol 
man pavyko sukaupti visą savo drąsą. 

- Ir kiek tas “ilgai""? 

- Keturiolika metų, - Roza suprato, kad nebegali atlaikyti tiesaus 
Anos Stivenson akių žvilgsnio. Ji nuleido akis į rankas, kurios buvo 
taip stipriai suspaustos ant kelių, kad net krumpliai pabalo. 

Dabar ji paklaus, kodėl man prireikė tiek daug laiko pabusti, - 
pagalvojo ji. - Ji nepaklaus, jog galbūt vienai mano daliai patiko būti 
mušamai, bet ji apie tai pagalvos. 

Bet vietoj visų “kodėl"" moteris paklausė, ar seniai Roza pabėgo iš 
namų. 

Šį klausimą reikėjo gerai apsvarstyti, ir ne vien todėl, kad ji dabar 
atsidūrė centrinio standartinio laiko juostoje. Valandos, praleistos au- 
tobuse, kartu su neįprastu dienos miegu išderino Rozos laiko pojūtį. 

- Apie trisdešimt šešias valandas, - truputį paskaičiavusi mintyse, 
atsakė Roza. - Gal truputį mažiau ar daugiau. 

- Aha. 

Roza vis dar tikėjosi, kad Ana tuoj pakiš jai kokias nors formas ar 
pati ims jas pildyti, tačiau moteris ir toliau spoksojo į ją per kalnuotą 
stalo paviršių. Ją tai dar labiau baugino. 

- Papasakok man apie tai. Papasakok viską. 

Roza giliai įkvėpė ir papasakojo Anai apie kraujo lašelį ant pak- 
lodės. Ji nenorėjo, kad Ana pamanytų, jog ji buvo tokia tingi, - arba 
tokia kvanktelėjusi, - kad paliko savo vyrą, su kuriuo pragyveno ke- 
turiolika metų, vien dėl to, kad nenorėjo keisti patalynės, tačiau bi- 
jojo, jog būtent taip viskas ir gali atrodyti. Roza nesugebėjo paaiškin- 
ti to sudėtingo jausmo, kurį sukėlė dėmelė, kaip ir pykčio, kuris drau- 
ge atrodė naujas ir senas, bet ji papasakojo Anai, kad ji taip stipriai 
suposi, jog vos nesulaužė Pūkuotuko Kėdės. 

- Šitaip aš vadinu savo supamąjį krėslą, - paaiškino Roza, taip nu- 
raudusi, jog, rodės, skruostai tuoj tuoj užsiliepšnos. - Zinau, tai kvai- 
la... 

Ana Stivenson ją nutraukė. 

- Ką darei nusprendusi išeiti? Papasakok man apie tai. 

Roza papasakojo apie banko kortelę ir kaip ji neabejojo, jog Nor- 
manas pajus, ką ji daro, ir paskambins arba parvažiuos namo. Ji 
neišdrįso prisipažinti šiai gražiai moteriai, kad ji taip išsigando, jog 
net nulindo į kažkieno užpakalinį kiemą nusišlapinti, tačiau papasa- 
kojo jai, kaip pasinaudojo kredito kortele, kiek išsiėmė pinigų ir kaip 
atvyko į šį miestą, nes jis atrodė pakankamai toli, o be to, ilgai ne- 
reikėjo laukti autobuso. Zodžiai veržėsi gūsiais, po jų sekdavo pau- 
zės, per kurias Roza bandydavo nuspręsti, ką sakyti toliau, ir su 
nuostaba bei netikėjimu apmąstydavo savo veiksmus. Ji baigė pasa- 
kojimą rytiniais savo klaidžiojimais ir parodė Piterio Sloviko korte- 
lę. Ana tik žvilgtelėjo į ją ir grąžino atgal. 

- Ar gerai jį pažįstat? - paklausė Roza. - Poną Sloviką? 

Ana nusišypsojo - Rozai pasirodė, jog su ironija. 

- O, taip. Jis mano draugas. Senas draugas. Tikrai. Ir tokių moterų 
kaip tu draugas. 

- Taigi, štai ir viskas, - užbaigė Roza. - Nežinau, kas bus toliau, 
bet kol kas tiek. 

Ana Stivenson šyptelėjo. 

- Taip. Bet ir tai jau nemažai. 

Sukaupusi visą drąsą, - pastarosios trisdešimt šešios valandos atė- 
mė beveik ją visą, - Roza paklausė, ar negalėtų pernakvoti “Dukte- 
ryse 1r Seseryse". 

- Jei reikia, gali pasilikti ir ilgiau, - atsakė Ana. - Trumpai tariant, 
juk čia - prieglobstis - privačiai remiamas viešbutis. Gali pasilikti aš- 
tuonias savaites, ir tai tik sutartinis skaičius. Mes, “Dukterys ir Sese- 
rys“, esame pakankamai lanksčios. 

Taip sakydama, Ana nežymiai krestelėjo galvą (turbūt pati to ne- 
jausdama), ir Rozai į galvą dingtelėjo tai, ką ji išmoko gal prieš tūks- 
tantį metų antrame prancūzų kalbos lygyje: L'etat, c'ėst moi*. Šią 
mintį užgožė nuostaba, kai ji pagaliau ėmė suvokti, ką pasakė ši mo- 
teris. 

- Aštuonias... aštuonias... 

Roza pagalvojo apie išbalusį vaikiną, sėdintį prie įėjimo į Portsai- 
do terminalą, kuris laikė užrašą “BENAMIS IR SERGANTIS 
AIDS", ir staiga suprato, kaip jis jaustųs1, jei nepažįstamas praeivis 
nei iš šio nei iš to įmestų šimto dolerių banknotą į jo cigarų dėžutę. 

- Atleiskite, ar jūs pasakėte aštuonias savaites? 

Prasikrapštyk ausis, brangute, - tuoj atšaus Ana Stivenson. - Aš 
pasakiau dienas - aštuonias dienas. Nejau manei, kad leistume to- 
kioms kaip tu čia tupėti aštuonias savaites? Būkim supratingos. 

Tačiau Ana linktelėjo. 

- Nors tik nedaugelis pasilieka taip ilgai. Jos - išdidžios. Ir tu ga- 
lų gale sumokėsi už savo kambarį ir maistą, nors manome, kad kai- 
nos čia labai nedidelės, - ji vėl šyptelėjo ta savimi patenkinta šypse- 
nėle. - Tuoj pamatysi, kad patogumai čia labai riboti. Beveik visas 
antras aukštas paverstas bendrabučiu. Ten yra trisdešimt lovų, ir vie- 
na iš jų kaip tik dabar laisva, todėl ir galime tave priimti. Kambarys, 
kuriame šiandien miegojai, priklauso vienai iš čia gyvenančių pata- 
rėjų. Jų turime tris. 

- Ar jums nereikia ko nors atsiklausti? - sušnibždėjo Roza. - Pas- 
kelbti mano vardą komitetui ar kažką panašaus? 

- Aš 1r esu komitetas, - atsakė Ana, ir tik vėliau Roza pamanė, kad 
ši moteris jau seniai negirdėjo arogantiškumo gaidelės savo balse. - 
“Dukters ir Seseris"' įkūrė mano pasiturintys tėvai. Aš paveldėjau tą 
labdaros fondą. Todėl dabar pati renkuosi, kam leidžiama pasilikti, o 
kam - ne... nors kitų moterų nuomonė būsimų “Dukterų ir Seserų" 
kandidačių atžvilgiu irgi svarbi. Netgi lemianti. Jų nuomonė apie ta- 
ve buvo labai gera. 

- Tai gerai, tiesa? - nerišliai paklausė Roza. 

- Žinoma. 


* Valstybė - tai aš (pranc.). 

Ana pasirausė po popierius, pakilnojo dokumentus ir pagaliau po 
nešiojamuoju kompiuteriu surado, ko ieškojusi. Ji padėjo popieriaus 
lapą su mėlynu “Dukterų ir Seserų" logotipu priešais Rozą. 

- Štai. Perskaityk ir pasirašyk. Čia sakoma, kad tu sutinki symo- 
kėti šešiolika dolerių parai už kambarį ir maistą. Apmokėjimas gali 
būti atidėtas, jei būtina. Tai netgi nelabai legalu. Tik pažadas. Mums 
patinka, jei gali bent pusę sumokėti iš karto. 

- Aš galiu. Aš dar turiu šiek tiek pinigų. Nežinau, kaip ir dėkoti 
jums, ponia Stivenson. 

- Panele - mano verslo partneriams ir Ana - tau, - pataisė ji, ste- 
bėdama, kaip Roza pasirašo lapo apačioje. - Ir tau nereikia dėkoti 
man ar Piteriui Slovikui. Tai Apvaizda atvedė tave čionai. Apvaizda 
su didžiąja “A", kaip kad Čarlzo Dikenso romane. Aš tuo tikrai tikiu. 
Aš per daug mačiau sugniuždytų moterų, kurios atėjo čionai, o išėjo 
savimi pasitikinčios, kad netikėčiau. Piteris - tik vienas iš dviejų tu- 
zinų Žmonių šiame mieste, kuris nukreipia moteris pas mane, tačiau 
jėga, kuri atvedė tave pas jį, Roza... buvo Apvaizda. 

- Su didžiąja “A". 

- Teisingai. 

Ana pažvelgė į Rozos parašą ir padėjo lapą ant lentynos sau iš de- 
šinės, kur dar po vienos paros, Roza neabejojo, jis išnyks bendroje 
netvarkoje. | 

- O dabar, - Ana prabilo it žmogus, baigęs formalumus ir priėjęs 
prie tikrai mėgiamų dalykų. - Ką tu gali daryti? 

- Daryti? - perklausė Roza. Staiga ją vėl apėmė silpnumas: ji Ži- 
nojo, kurlink suka Ana. 

- Taip, daryti, ką tu gali daryti? Gal moki stenografuoti? 

- Aš... - Roza nutilo. Ji išėjo du stenografijos lygius Obreivilio vi- 
durinėje ir abu kartus baigė dešimtukais, bet dabar ji nebeatskirtų 
kabliuko nuo lankelio. Tad ji papurtė galvą. - Ne. Nemoku. Kažka- 
da mokėjau, bet viską pamiršau. 

- Gal turi kitų raštvedybos įgūdžių? 

Roza papurtė galvą. Silti lašeliai sustingo akyse. Roza sumirksė- 
jo nuvydama juos šalin. Rankų krumpliai vėl pabalo. 

- Gal moki spausdinti? 

- Ne. 

- Matematika? Apskaita? Bankininkystė? 

- Ne! 

Ana Stivenson užtiko pieštuką popierių krūvoje, ištraukė jį ir pa- 
tapšnojo trintuko galu per baltus dantis. 

- Gal gali dirbti padavėja? 

Roza beviltiškai norėjo atsakyti teigiamai, tačiau pagalvojo apie 
didelius padėklus, kuriuos padavėjos tampo visą dieną... o tada pri- 
siminė savo nugarą ir inkstus. 

- Ne, - sušnibždėjo ji. Mūšis su ašaromis jau buvo pralaimėtas: 
mažas kambarėlis ir moteris kitoje stalo pusėje ėmė lietis. - Bent jau 
kol kas ne. Galbūt po mėnesio ar dviejų. Mano nugara... dabar ji dar 
nestipri. 

Ir tai nuskambėjo lyg melas. Jei taip kas nors pasakydavo per 
televizorių, Normanas ciniškai nusijuokdavo ir imdavo kalbėti apie 
brangius “Kadilakus" ir maisto kuponų milijonierius. 

Tačiau Ana Stivenson neatrodė sunerimusi. 

- Tai ką gi tu moki, Roza? Ar ką nors gali daryti? 

- Taip! - sušuko Roza, pritrenkta pykčio gaidelės savo balse, ta- 
čiau nepajėgdama jos užtildyti. - Taip! Aš galiu valyti dulkes, plauti 
indus, kloti lovas, siurbti kilimus, ruošti valgį dviems ir mylėtis su 
savo vytu vienąkart į savaitę. Ir galiu sutikti smūgius. Tai dar vieni 
mano įgūdžiai. Gal vietinei sporto salei reikia bokso kriaušių? 

Tada ji pravirko. Roza verkė užsidengusi rankomis veidą - kaip ir 
visais savo vedybinio gyvenimo metais; verkė ir laukė, kol Ana lieps 
jai išsinešdinti, kad lova viršuje atsilaisvintų ne tokiai subingalvei 
kaip ji. 

Kažkas bumptelėjo į kairę jos ranką. Roza patraukė ją ir pamatė 
“Kleenex" servetėlių pakelį. Ana Stivenson tiesė jai jį. Ir neįtikėtina, 
bet Ana Stivenson šypsojosi. 

- Nemanau, kad tau prireiks būti bokso kriauše, - tarė ji. - Viskas 
bus gerai, nes, mano nuomone, beveik visada taip ir būna. Štai, nu- 
sivalyk akis. 

Tada Ana paaiškino jai apie “Whitestone" viešbutį, kurį su “Duk- 
terimis ir Seserimis'' siejo seni glaudūs ryšiai. Viešbutis priklausė 
korporacijai, į kurios tarybą kažkada įėjo Anos tėvas, ir greitai dau- 
guma moterų sutiko dirbti ten už užmokestį. Ana papasakojo Rozai, 
kad jai reikės dirbti tik tiek, kiek leis nugara, ir jei per dvidešimt vie- 
ną dieną jos fizinė būklė nepagerės, ją atitrauks nuo darbo ir išveš į 
ligoninę tyrimams. 

- Taipgi dirbsi poroje su kita moterimi, kuri viską Žino. Su pata- 
rėja, kurios čia nuolat gyvena. Ji išmokys tave, ir ji bus už tave atsa- 
kinga. Jei ką pavogsi, tai ji pateks į bėdą, o ne tu... bet tu juk ne 
vagilė, tiesa? 

Roza papurtė galvą. 

- Tik mano vyro banko kortelė, ir tai pasinaudojau ja vienintelį 
kartą. Kad užsitikrinčiau, jog galėsiu pabėgti. 

- Dirbsi “Whitestone" viešbutyje, kol nerasi ko nors geresnio, o 
taip ir atsitiks - atsimink Apvaizdą. 

- Su didžiąja “A"". 

- Taip. Kol dirbsi viešbutyje, mes prašysime tik pasistengti - taip 
išsaugom darbo vietas kitoms moterims, kurios ateis po tavęs. Ar 
supranti? 

Roza linktelėjo: 

- Nepadaryk meškos paslaugos kitam asmeniui. 

- Taigi nepadaryk meškos paslaugos kitai moteriai. Malonu su ta- 
vimi susipažinti, Roza Maklendon. . 

Ana atsistojo ir ištiesė abi rankas. Sis gestas atskleidė dar daugiau 
nesąmoningos arogancijos, kurią Roza jau spėjo pajusti. Roza padve- 
jojo, tada atsistojo i1r paėmė Anos rankas. Jų pirštai susikibo virš net- 
varkos ant stalo. 

- Dar turiu tau pasakyti tris dalykus, - tarė Ana. - Jie svarbūs, tad 
noriu, kad atidžiai juos išklausytum. Ar taip padarysi? 

- Taip, - sutiko Roza. Aiškiai žydras Anos Stivenson žvilgsnis už- 
būrė ją. 

- Pirma, tu netapai vagile, paėmusi banko kortelę. Tie pinigai 
priklausė ir tau. Antra, nieko čia nelegalaus, jei vėl imsies vadintis 
mergautine pavarde - ji priklausys tau visą tavo gyvenimą. Trečia, tu 
gali būti laisva, jei to nori. 

Ana nutilo žvelgdama savo neįtikėtinai žydromis akimis į Rozą 
virš susikibusių juodviejų rankų. 

- Ar supranti mane? Tu gali būti laisva, jei to nori. Laisva nuo jo 
rankų, laisva nuo jo minčių, laisva nuo jo. Ar nori to? Būti laisva? 

- Taip, - drebančiu balsu atsakė Roza. - Aš noriu to labiau negu 
ko nors kito pasaulyje. 

Ana Stivenson pasilenkė 1r pakštelėjo Rozai į skruostą. Tuo pat 
metu suspaudė Rozos rankas. 

- Tada tu atėjai ten, kur reikia. Sveika sugrįžusi namo, brangioji. 


Buvo ankstyvas gegužės mėnuo, pats pavasaris, kai jaunuoliai 
pradėdavo galvoti tik apie meilę, nuostabų metų laiką ir audringas 
emocijas, tačiau Normanas Danielsas suko galvą visai apie ką kitą. 
Jam reikėjo mažos pertraukėlės, kad pagaliau viskas stotų į savo vė- 
žes. Tam prireikė daug laiko - sumautų trijų savaičių. Bet pagaliau 
ledai pajudėjo. 

Jis sėdėjo ant parko suoliuko už aštuonių šimtų mylių nuo ten, kur 
jo žmona dabar keitė viešbučio kainbarių paklodes. Normanas buvo 

stambus vyras raudonais polo marškinėliais ir pilkomis gabardino 
kelnėmis. Vienoje rankoje jis laikė fluorescencinį žalią teniso kamuo- 
liuką. Normanui spaudant jį, rankos raumenys ritmiškai susitrauki- 
nėjo. 

Kitas vyras perėjo gatvę, stabtelėjo ant šaligatvio, pažvelgė par- 
ko link, pastebėjo vyriškį ant suoliuko ir patraukė prie jo. Jis pasilen- 
kė, kai svaidomoji lėkštė pralėkė virš jo, ir sustingo, nes didžiulis vo- 
kiškas aviganis liuoktelėjo paskui lėkštę. Sis vyriškis buvo daug jau- 
nesnis ir smulkesnis už tą, sėdintį ant suoliuko. Jo veidas atrodė sim- 
patiškas, tačiau nekeliantis pasitikėjimo. Virš lūpos matėsi Erolo 
Flyno ūsiukai. Jis sustojo priešais vyrą su teniso kamuoliuku dešinė- 
je rankoje ir neužtikrintai pažvelgė į jį. 

- Kuo galiu padėti, broliuk? - paklausė vyras su teniso kamuo- 
liuku. 

- Ar jūs Danielsas? 

Vyras su teniso kamuoliuku linktelėjo. 

Jaunuolis Erolo Flyno ūsiukais parodė į naują didžiulį pastatą su 
daugybe langų ir kampų kitoje gatvės pusėje. 

- Vyrukas iš ten liepė ateiti čionai ir pasimatyti su jumis. Jis sa- 
kė, jog galbūt galėsite man padėti. 

- Ar tai buvo leitenantas Morelis? - paklausė vyras su teniso ka- 
muoliuku. 

- Aha. 

- Jr kokios gi tavo bėdos? 

- Pats žinote, - atsakė jaunuolis Erolo Flyno ūsiukais. 

- Štai ką aš tau pasakysiu, broliuk: galbūt ir žinau, o galbūt ir ne. 
Bet kokiu atveju aš esu tavo išsigelbėjimas, o tu - riebaluotas beveis- 
lis smirdžius su labai komplikuotu gyvenimu. Geriau jau pasakok 
man, ką aš noriu išgirsti. O aš noriu žinoti, kokios tavo bėdos. Rėžk 
jas tučtuojau. 

- Mane kaltina narkotikų platinimu, - tarė jaunuolis Erolo Flyno 
ūsiukais ir niūriai dėbtelėjo į Danielsą. - Pardaviau dozę narkotikų 
skyriaus farui. 

- Ojojoj, - išsišiepė vyras su teniso kamuoliuku. - Tai kriminalinis 
nusikaltimas. Taip galėtų būti, bet ir tai dar ne viskas, tiesa? Jie ra- 
do kažką, kas priklauso man, tavo piniginėje, ar ne? 

- Aha. Jūsų banko kortelę. Toks jau mano likimas. Radau kortelę 
šiukšlių konteineryje, o ji, pasirodo, priklauso prakeiktam farui. 

- Sėskis, - maloniai pakvietė Danielsas, bet kai vyrukas Erolo 
Flyno ūsiukais norėjo atsisėsti jam iš dešinės, faras nekantriai pa- 
purtė galvą. - Iš kitos pusės, žioply, iš kitos. 

Vyrukas su ūsiukais atsitraukė ir klestelėjo Danielsui iš kairės. Jis 
stebėjo, kaip dešinė ranka ritmiškai spaudo teniso kamuoliuką. 
Spust... spust... spust. Plačios venos vingiavo balta faro ranka it van- 
deninės gyvatės. 

Pro šalį praskriejo lėkštė. Du vyrukai stebėjo, kaip vokiškas avi- 
ganis-nulekia paskui ją. 

- Gražus šuo, - tarė Danielsas. - Aviganiai - labai gražūs šunys. 
Man visada jie patiko, o tau? 

- Taip, jie puikūs, - atsakė jaunuolis su ūsiukais, nors ir manė, 
kad šuo bjaurus ir atrodo, tarsi galėtų kaip niekur nieko iškąsti subi- 
nę, Jeigu tik pasitaikytų galimybė. 

- Turime apie daug ką pasikalbėti, - prabilo faras. - Tiesą pasa- 
kius, manau, kad šis pokalbis bus vienas svarbiausių tavo jauname 
gyvenimėlyje, drauguži. Ar pasiruošęs? 

Vyrukas su ūsiukais nurijo seiles ir šiandien jau kokį šimtąjį kar- 
tą panoro, kad būtų atsikratęs tos banko kortelės. Ir kodėl jis to ne- 
padarė? Kodėl jis buvo toks visiškai sumautas idiotas? 

Tačiau jis žinojo, kodėl buvo toks visiškai sumautas idiotas: jis vis 
dar tikėjosi rasiąs būdą ja pasinaudoti. Jis buvo optimistas. Po 
šimts, juk Amerika - Galimybių šalis. Be to (ir tai daug arčiau tie- 
s0s), jis beveik pamiršo, kad kortelė gulėjo piniginėje tarp kitų vizi- 
tinių kortelių, kurias jis visada rinkdavo. Dėl visko kalti narkotikai: 
jie padėdavo veikti, tačiau negalėdavai prisiminti, kodėl tai veiki. 

Faras spoksojo į jį ir šypsojosi, tačiau tik ne akimis. Akys atro- 
dė... mirštančios iš bado. Iškart vyrukas su ūsiukais pasijuto it vienas 
iš trijų paršelių, sėdintis ant parko suoliuko šalia didelio blogo vilko. 

- Paklausykit, aš nė karto nepasinaudojau jūsų banko kortele. 
Geriau iš karto išsiaiškinkime. Juk jie jau pasakė jums tai, ar ne? Aš 
nė karto ja nepasinaudojau. 

- Žinoma, ne, - beveik juokdamasis sutiko faras. - Tu nežinojai 
slapto kodo. Jis pagrįstas mano telefono numeriu, o jis viešai neskel- 
biamas... kaip ir kitų farų. Bet galiu lažintis, kad tu jau tai žinai, tie- 
sa? Galiu lažintis, kad tu jau tai patikrinai. 

- Ne! - sušuko jaunuolis su ūsiukais. - Ne, netikrinau! 

Na, žinoma, jis patikrino. Nesėkmingai išbandęs kelias adreso ir 
indekso, nurodyto ant kortelės, kombinacijas, jis patikrino telefonų 
knygą. Jis spaudinėjo pinigų automato mygtukus visame mieste. 
Spaudinėjo, kol pradėjo skaudėti pirštus, o pats pasijuto it nevykėlis, 
žaidžiantis pačiu šlykščiausiu pasaulyje žaidimų automatu. 

- Tai kas gi būtų, jei patikrintume kompiuterines “Merchant's" 
banko automatų operacijas? - paklausė faras. - Ar tik nerastume ma- 

no kortelės numerio, atžymėto kokį milijardą kartų, operacijų “AT- 
SAUKTI"' stulpelyje? Jei taip neatsitiktų, aš tau nupirkčiau karališ- 
ką vakarienę. Tai ką pasakysi, broliuk? 

Vyrukas su ūsiukais nežinojo, ką pasakyti. Jį apėmė labai blogas 
jausmas. Tuo tarpu faro pirštai ir toliau spaudinėjo teniso kamuoliu- 
ką. Nuo to nepertraukiamo spaudinėjimo darėsi net baugu. 

- Tu vardu Ramonas Sandersas, - tarė Danielsas. - Tavo nusikal- 
timų sąrašas ilgas kaip mano ranka. Vagystės, apgavystės, narkoti- 
kai, sąvadavimas. Viskas, išskyrus kūno sužalojimus ir grasinimus fi- 
zine Jėga. Vengi muštynių, tiesa? Jums, homikams, nepatinka muštis, 
tiesa? Netgi tokiems, kurie panašūs į Svarcnegerį. O, jūs laisvai vil- 
kite apsaugos marškinėlius ir rodote savo raumenis limuzinams 
prieš kokį nors homikų klubą, tačiau jei kas nors pradeda muštynes, 
jūs iškart paskubate pasišalinti. Tiesa? 

Ramonas Sandersas neatsakė. Tai atrodė protingiausia išeitis. 

- O aš galiu ir suduoti, - tęsė Danielsas. - Įspirti ir netgi įkąsti. 

Jis kalbėjo beveik susimąstęs. Danielsas žvelgė į aviganį, kuris 
dabar šuoliavo atgal su svaidomąja lėkšte dantyse. 

- Ir ką tu į tai pasakysi, angelėli? 

Ramonas ir toliau tylėjo, bandydamas išlaikyti ramų veidą, tačiau 
daugybė mažų švieselių jo galvoje jau virto raudonomis, o baimę ke- 
liantis virpesys ėmė purtyti nervų medį iš vidaus. Jo širdis spartino 
plakimo greitį lyg iš stoties išvykstantis traukinys. Jis dirsčiojo į vy- 
rą raudonais polo marškinėliais vis mažiau patenkintas matomu 
vaizdu. Dešinė ranka buvo palenkta; venos išpampusios nuo kraujo; 
raumenys iškilę tarsi kepamos bandelės. 

Danielsui, regis, visai nerūpėjo Ramono tylėjimas. Jo veidas, at- 
suktas į smulkesnį vyruką, šypsojosi... išskyrus jo akis. Jos buvo tuš- 
čios ir spindinčios it dvi naujai nukaltos monetos. 

- Turiu tau gerų naujienų, didvyri. Gali išvengti kaltinimo dėl 
prekiavimo narkotikais. Padėk man ir būsi laisvas it paukštis. O ką 
pasakysi į tai? 

Ramonas ir toliau norėjo nepraverti burnos, bet, regis, taip toliau 
elgtis buvo pavojinga. Sį kartą faras ne šiaip sau murmėjo, šį kartą 
jis laukė atsakymo. 

- Puiku, - atsakė Ramonas, tikėdamasis, kad elgiasi teisingai. - 
Puiku, tiesiog puiku, ačiū, kad suteikėte progą. 

- Galbūt tu man patinki, Ramonai, - tarė faras ir pasielgė taip 
stulbinančiai, ko Ramonas niekada nebūtų tikėjęsis iš tokio trenkta- 
galvio faro kaip šis: Danielsas padėjo ranką ant Ramono klyno ir 
ėmė jį trinti Dievo, aikštelėje žaidžiančių vaikų ir visų kitų, galbūt 

žiūrinčių į juos, akivaizdoje. Jis švelniai suko ranką laikrodžio rodyk- 
lės kryptimi. Delnas judėjo žemyn mažu mėsos gabalėliu, kuris val- 
dė Ramono gyvenimą nuo tada, kai du tėvo draugeliai - kuriuos Ra- 
monas turėjo vadinti dėde Biliu ir dėde Karlu - pakaitomis išdulkino 
jį, devynmetį berniuką. O toliau atsitiko visai įtikėtinas dalykas, nors 
ir be galo keistas: Ramono penis ėmė kietėti. 

- Taip, galbūt tu man patinki, galbūt net labai patinki, mažasis 
riebaluotas pederaste juodomis kelnėmis ir smailais batais, ir kodėl 
gi ne? 

Faras ir toliau maigė Ramono gaidį. Dabar jis po truputį ėmė jį 
spaudyti. 

- Ir patikėk, Ramonai, tau pavyko, kad tu man patinki, nes šį kar- 
tą jie tave iš tikrųjų prispaudė. Kriminalinė byla. Bet žinai, kas ma- 
ne neramina? Levingvelis ir Briusteris - farai, kurie tave supakavo - 
šį rytą juokėsi policijos nuovadoje. Jie juokėsi iš tavęs, ir tai nieko 
tokio, tačiau aš pajutau, kad jie juokiasi ir iš manęs, 0 tai jau nege- 
rai. Aš nemėgstu, kai žmonės iš manęs juokiasi, ir su tuo nesitaikstau. 
Bet šįryt aš susitvardžiau, o dabar esu tavo geriausias draugas. Aš 
panaikinsiu rimtus kaltinimus dėl narkotikų prekybos, nors tu ir tu- 
vėjai tą prakeiktą mano banko kortelę. Ir spėk kodėl? 

Svaidomoji lėkštė vėl praskriejo pro šalį, ir aviganis vėl ją nusi- 
vijo, tačiau šįkart Ramonas Sandersas beveik to nematė. Jo penis bu- 
vo kietas it žuolis po faro ranka, o pats Ramonas - išsigandęs it pe- 
lytė, paspausta po katino letena. 

Ranka spūstelėjo smarkiau, ir Ramonas tyliai šūktelėjo. Jo cafė- 
au-lait* oda sruvo prakaitas; jo ūsiukai atrodė it negyvas sliekas po 
smarkaus lietaus. 

- Ar gali atspėt, Ramonai? 

- Ne. 

- Nes moteris, išmetusi kortelę, buvo mano žmona, - paaiškino 
Danielsas. - Kiek suprantu, dėl to ir juokėsi Levingvelis su Briuste- 
riu. Ji paima banko kortelę, išsitraukia kelis šimtus baksų, - mano 
uždirbtus pinigus, - o kai kortelė vėl pasirodo, ją turi riebaluotas is- 
panas subinlaižys, vardu Ramonas. Nėr ko ir stebėtis, kad jie juokėsi. 

Prašau, - norėjo pasakyti Ramonas, - prašau, neskaudinkit manęs. 
Pasakysiu viską, tik neskaudinkit manęs. Jis norėjo tai pasakyti, bet 
neištarė nė žodžio. Jo šiknaskylė susitraukė iki automobilio kameros 
vožtuvo dydžio. 

Didysis faras palinko prie jo taip arti, kad Ramonas užuodė ci- 
garečių ir viskio kvapą, sklindantį jam iš burnos. 


* Balta kava (pranc.). 

- O dabar, kai pasidalinau savo žiniomis su tavimi, noriu, kad pa- 
sidalintum ir savosiomis. 

Jis nustojo trinti. Stiprūs pirštai per plonas kelnes apglėbė Ramo- 
no kiaušius. Pakilęs penis matėsi virš faro rankos. Jis buvo panašus 
į žaislinę beisbolo lazdą, kurią galima įsigyti suvenyrų kioskuose. Ra- 
monas jautė rankos jėgą. 

- Geriau pasakyk tiesą, Ramonai. Ir žinai kodėl? 

Ramonas papurtė galvą. Jis jautėsi, tarytum kažkas būtų atsukęs 
šalto vandens kraną jo kūno viduje, ir dabar per visą odą sunkėsi 
vanduo. 

Danielsas ištiesė dešinę ranką su teniso kamuoliuku ir pakišo po 
Ramono nosimi. Tada smarkiai suspaudė kamuoliuką. Pasigirdo 
pokštelėjimas ir duslus šnypštimas, kai pirštai pradūrė fluorecencinį 
kamuoliuko paviršių. Šis subliuško. 

- Tai galiu padaryti ir kaire ranka, - tarė Danielsas. - Ar tiki? 

Ramonas norėjo atsakyti teigiamai, tačiau vis dar nepajėgė pra- 
tarti nė žodžio. Tad tik linktelėjo galva. 

- Ar turėsi tai omeny? 

Ramonas vėl linktelėjo. 

- Puiku. O dabar štai, ką noriu iš tavęs išgirsti, Ramonai. Žinau, 
kad tu tik mažas pasmirdęs šiknų dulkintojas, nedaug nutuokiantis 
apie moteris, nebent tik apie tai, kaip varyti motiną per šikną, - tavo 
veide būtent tai ir atsispindi, - tačiau pasitelk savo vaizduotę. Kaip, 
tavo nuomone, reikia jaustis, kai grįžti namo ir randi, jog tavo žmo- 
na, kuri pažadėjo tave mylėti, gerbti ir tau paklusti, pabėgo su tavo 
banko kortele? Kaip jaustis sužinojus, jog ji pasinaudojo ja užsimo- 
kėti už savo prakeiktą kelionę, o tada išmetė į autobusų stoties šiukš- 
liadėžę, kad toks riebaluotas mažapimpis, kaip tu, ją surastum? 

- Nekaip, - sušnabždėjo Ramonas. - Manau, jausčiausi nekaip, 
prašau neskaudinkit manęs, pareigūne, prašau, ne... 

Danielsas pamažu spaudė ranką, kol sausgyslės ant riešo iššoko 
lyg gitaros stygos. Skausmo banga užliejo Ramono pilvą, ir jis pa- 
bandė surikti. Tačiau jam pavyko tik sušnypšti. 

- Nekaip? - sušnibždėjo Danielsas Ramonui į veidą. Iš jo burnos 
sklido šiltas cigarečių ir alkoholio kvapas. - Tik tiek gali pasakyti? Ir 
kas gi tu per šiknius! Tačiau... tai ne visai klaidingas atsakymas. 

Ranka truputį atšlijo. Ramonui siaubingai skaudėjo papilvę, ta- 
čiau jo penis buvo kietas kaip niekada, Jis visada stengėsi išvengti 
skausmo (jis niekaip negalėjo suprasti mazochistų), o erekcija nep- 
raėjo tik todėl, kad faras laikė jo gaidį už šaknų ir neleido kraujui 

išbėgti. Ramonas prisiekė sau, kad jei išliks gyvas, iškart nubėgs į Šv. 
Patriko bažnyčią ir penkiasdešimt kartų sukalbės "Sveika, Marija". 
Penkiasdešimt? Šimtą penkiasdešimt. 

- Jie ten iš manęs juokiasi, - faras parodė į naują policijos nuo- 
vadą kitoje gatvės pusėje. - Jie juokiasi. Tas smarkuolis Normanas 
Danielsas, ir žinai ką? Žmona nuo jo pabėgo... tačiau spėjo ištuštin- 
ti jo kišenes. 

Danielsas suurzgė tarsi žvėris iš zoologijos sodo ir dar kartą 
spūstelėjo Ramono pautus. Skausmas buvo nepakeliamas. Ramonas 
palinko į priekį ir apsivėmė: tarp kelių nukrito pietums suvalgytos 
guesadilla* likučiai. Danielsas, regis, to net nepastebėjo. Jis žvelgė į 
dangų, paskendęs savo mintyse. 

- Ar turėčiau jiems leisti, kad maltumeisi aplinkui, ir dar daugiau 
žmonių imtų iš manęs juoktis? - paklausė jis. - Kad prabiltų apie tai 
ne tik policijos nuovadoje, bet ir teisme? Tai jau ne. 

Danielsas pasisuko ir pažvelgė Ramonui į akis. Jis šypsojosi. Nuo 
tos šypsenos Ramonui norėjosi rėkti. 

- O štai ir svarbiausias klausimas, - tęsė faras. - Ir jei sumeluosi, 
kietuoli, aš nutrauksiu tavo kiaušus ir sumaitinsiu juos tau. 

Danielsas vėl suspaudė Ramono klyną. Prieš Ramono akis stojo 
tamsa. Jis bandė nuvyti ją šalin: jei jis nualptų, faras nudėtų jį iš 
pykčio. 

- Ar supranti, ką sakau? 

- Taip! - išspaudė Ramonas. - Suprantu! Suprantu! 

- Tu buvai autobusų stotyje ir matei, kaip ji išmetė kortelę į šiukš- 
liadėžę. Tiek aš ir pats žinau. Man reikia, kad tu pasakytum, kur ji 
nuėjo po to. 

Ramonas galėjo žliumbti iš palengvėjimo, nes nors ir nebuvo jo- 
kios priežasties, kodėl jis galėtų atsakyti į šį klausimą, jis galėjo taip 
padaryti. Jis nulydėjo moterį akimis, norėdamas įsitikinti, kad ji 
neatsigręš į jį... ir po penkių minučių, kai žalia kortelė jau gulėjo jo 
piniginėje, Ramonas vėl pastebėjo ją. Moters buvo sunku nepastebė- 
ti su raudona skara ant galvos: ji buvo tokia ryški it ką tik nudažyta 
daržinė. 

- Ji buvo prie bilietų kasos! - iš tamsos, kuri pamažu gaubė jį, su- 
šuko Ramonas. - Prie kasos! 

Paskui šią pastangą sekė negailestingas spūstelėjimas. Ramonas 
jautėsi, tarytum jo kiaušius būtų perplėšę, apšlakstę degiu skysčiu ir 
padegę. | 


* Keptas kvietinis blynas su įdaru ir sūriu ant viršaus (isp.). 

- Aš žinau, kad ji buvo prie kasos! - pusiau nusijuokė, pusiau iš- 
rėkė Danielsas. - Ir ką gi daugiau ji būtų dariusi Portsaide, jei ne- 
būtų ketinusi išvykti autobusu? Vykdytų sociologinę apklausą apie 
tokias padugnes kaip tu? Aš noriu žinoti prie kurios bilietų kasos - 
prie kurios sumautos kasos ir kokiu sumautu laiku? 

Tr ačiū Dievui, ačiū Jėzui ir Marijai, Ramonas žinojo atsakymą į 
abu klausimus. 

- “Continental Express"! - sušuko jis, atskirtas nuo savo balso 
per daugybę mylių. - Mačiau ją prie “Continental Express" lange- 
lio pusę vienuoliktos ar be penkiolikos vienuolika! 

- “Continental"'? Ar esi tikras? 

Ramonas Sandersas neatsakė. Jis nualpo ant suolelio. Viena ran- 
ka ištiestais pirštais nukaro žemyn. Visas veidas mirtinai nubalo, išs- 
kyrus dvi purpurines dėmes ant žandų. Pro šalį praėjo jaunuolis ir 
mergina, pažvelgė į ant suoliuko gulintį žmogų, po to - į Danielsą, 
kuris jau buvo atitraukęs ranką nuo Ramono klyno. 

- Nesijaudinkit, - šypsodamasis tarė Danielsas. - Jis - epileptikas, 
- šypsena dar praplatėjo. - Aš juo pasirūpinsiu. Aš - policininkas. 

Porelė tik paspartino žingsnį ir nebeatsigręžė atgal. 

Danielsas apkabino Ramoną per pečius. Jo kaulai atrodė tokie 
trapūs kaip ir paukščio sparnų. 

- Na, kelkis, drauguži, - Danielsas pasodino Ramoną. 

Jo galva svyravo it nulaužtos gėlės žiedas. Ramonas iškart ėmė 
slinkti žemyn, kalendamas dantimis. Danielsas vėl pasodino jį, ir šį- 
kart jis išsilaikė toje padėtyje. 

Danielsas sėdėjo šalia jo, stebėdamas, kaip aviganis linksmai 
vaikosi svaidomąją lėkštę. Jis pavydėjo šuniui. Jie už nieką neatsakė, 
Jiems nereikėjo dirbti, - bent jau šioje šalyje, - ramiai sau gaudavo 
maisto ir nakvynę, besibaigiant gyvenimui jiems net nereikėjo neri- 
mauti dėl dangaus ar pragaro. Viengkart Obreivilyje jis paklausė tė- 
vo O 'Brajeno apie tai, ir tėvas atsakė jam, kad gyvūnai neturi sielos: 
numirę jie dingdavo kaip Liepos ketvirtosios saliutas. Tiesa, aviga- 
nis tikriausiai neteko savo" kiaušių, net ES šešiems mėnesiams 
po gimimo, bet... 

- Bet, antra Vertus, tai tik jo laimei, - sumurmėjo Danielsas. 

Jis patapšnojo Ramonui per klyną, kur penis jau pliuško, nors 
pautai savo ruožtu ėmė tinti. 

- Tiesa, kietuoli? 

Ramonas sumurmėjo kažką giliai gerklėje, tarytum būtų kalbėjęs 
pro miegus. 

Tačiau Danielsas manė, kad reikia būti patenkintam ir tuo, ką jau 
gavo. Galbūt jam pavyks tapti vokiečių aviganiu kitame gyvenime ir 
tada jis galės sau gaudyti skraidančią lėkštę parke, važinėtis iškišta 
pro langą galva ir mėgautis šuniška vakariene namuose, tačiau šia- 
me gyvenime jis buvo vyras su savo vyriškomis problemomis. 

Bent jau jis buvo vyras, ne taip, kaip jo mažasis bičiulis. 

“Continental Express". Ramonas matė ją prie “Continental Exp- 
ress " kasos pusę vienuoliktos arba be penkiolikos vienuolika, o ji ne- 
norėjo ilgai laukti. Ji buvo per daug išsigandusi, kad lauktų, Norma- 
nas tuo neabejojo. Tad jis ieškojo autobuso, kuris išvyko iš Portsai- 
do tarp vienuoliktos ryto ir pirmos po pietų. Tikriausiai traukė į di- 
delį miestą, kur galėjo pasimesti tarp žmonių. 

- Bet tu negali to padaryti, - tarė Danielsas. 

Jis stebėjo, kaip aviganis pašoka ir ilgais baltais dantimis sugau- 
na lėkštę. Ne, ji negalėjo to padaryti. Galbūt ji taip pagalvojo, bet ji 
klydo. Iš pradžių jis padirbės savaitgaliais, naudodamasis telefonu. 
Reikės šitaip elgtis, nes Normanui reikėjo baigti tirti svarbią bylą. 
Bet niekis. Jis jau greitai bus pasirengęs skirti visą dėmesį Rozai, ir 
greitai ji pasigailės taip pasielgusi. Taip. Ji gailėsis visą likusį savo 
gyvenimą - laiko tarpą, kuris bus labai trumpas, bet labai... na... 

- Labai intensyvus, - garsiai ištarė Danielsas, ir tai buvo tikslūs 
žodžiai. Ypatingai tikslūs žodžiai. 

Jis atsikėlė ir patraukė gatvės ir policijos nuovados link, net ne- 
sivargindamas žvilgtelėti į pusiau apalpusį jaunuolį, sėdintį ant 
suoliuko panarinta galva ir nukritusiomis ant klyno rankomis. Detek- 
tyvo inspektoriaus Normano Danielso galvoje Ramonas liovėsi eg- 
zistuoti. Danielsas mąstė apie žmoną ir visus dalykus, kuriuos jai te- 
ko išmokti. Apie visus dalykus, apie kuriuos jiems reikės pasikalbėti. 
Ir jie pasikalbės, kai tik jis ją suras. Apie viską, o svarbiausia apie 
tai, kas nutinka žmonoms, kurios pažadėjo mylėti, gerbti ir paklusti, 
o po to paspruko su vyro banko kortele rankoje. Apie visa tai. 

Jie pasikalbės akis į akį. 


e 
7 o 

Roza klojo kitą lovą, tik šįkart viskas buvo gerai. Tai buvo kita Io- 
va, kitame kambaryje, kitame mieste. Ir visų geriausia, kad joje ji 
niekada nemiegojo ir nemiegos. 

Praėjo mėnuo nuo to laiko, kai ji paliko savo namus už aštuonių 
šimtų mylių nuo čia. Reikalai ėmė gerėti. Dabar daugiausia rūpesčių 
kėlė nugara, tačiau Roza neabejojo, kad ir čia padėtis gerėjo. Tiesą 

pasakius, skausmas aplink inkstus buvo stiprus ir nemalonus, bet j1 
šiandien tvarkė jau aštuonioliktą kambarį; pradėjusi darbą “Whites- 
tone“ viešbutyje, Roza alpdavo sutvarkiusi tuziną kambarių, o baigu- 
si keturiolika negalėdavo daugiau tverti: reikėdavo kviestis Pemę į 
pagalbą. Roza jau suprato, kad keturios savaitės gali iš pagrindų pa- 
keisti Žmogaus požiūrį, ypač jei tos keturios savaitės praeina be smū- 
gių į inkstus ar į pilvą. 

Bet dabar reikėjo pailsėti. 

Roza priėjo prie durų į koridorių, iškišo galvą ir apsidairė. Ji 1š- 
vydo tik kelis kambarių tarnybos padėklus, paliktus nuo pusryčių, 
Pemės vežimėlį prie Mičigano ežero kambario koridoriaus gale ir sa- 
vo vežimėlį prie 624-0jo kambario. 

Roza pakėlė švarių rankšluosčių krūvelę nuo vežimėlio, po kuria 
gulėjo bananas. Ji paėmė jį, grįžo į kambarį ir atsisėdo į kėdę prie 
lango. Roza nulupo bananą ir ėmė lėtai valgyti, žvelgdama į ežerą, 
kuris ramią lietingą gegužės popietę spindėjo it veidrodis. Jos širdis 
ir protas prisipildė didelio paprasto jausmo - dėkingumo. Jos gyve- 
nimas nebuvo tobulas, bet daug geresnis, nei ji būtų galėjusi patikėti 
tą balandžio dieną, kai stovėjo “Dukterų ir Seserų" verandoje, Žvelg- 
dama į vidinio ryšio dėžutę ir metalu užkimštą rakto skylutę. Tą aki- 
mirką Roza savo ateityje regėjo tik tamsą ir kančią. Dabar jai skau- 
dėjo inkstus ir kojas, ir ji žinojo, kad nenori visą likusį gyvenimą būti 
kambarine “Whitestone" viešbutyje, tačiau bananas buvo skanus, o 
kėdė - labai patogi. Šią akimirką Roza į nieką nebūtų išmainius savo 
vietos daiktų schemoje. Per tas savaites, kai ji paliko Normaną, Ro- 
za susipažino su mažais malonumais: knygos skaitymu prieš miegą, 
pašnekesiais su kitomis moterimis apie filmus ar TV laidas, plaunant 
indus po vakarienės, bei mažas pertraukėles, norint pasėdėti ir suš- 
lamšti bananą. 

Taip pat buvo nuostabu žinoti, kas bus toliau, 1 neabejoti, kad į 
tai neįeis kas nors staigaus ir skausmingo. Pavyzdžiui, žinoti, kad li- 
ko nesutvarkyti dar du kambariai, o tada juodvi su Peme nusileis tar- 
nybiniu liftu ir išeis pro užpakalines duris. Pakeliui į autobusų stote- 
lę (dabar Roza jau lengvai skyrė Oranžinės, Raudonos ir Mėlynos Li- 
nijos autobusus) jos užsuks į “Karštą puodelį" išgerti kavos. Paprasti 
dalykai. Paprasti malonumai. Pasaulis galėjo būti geras. Roza manė, 
kad žinojo tai vaikystėje, bet po to pamiršo. Dabar ji to mokėsi iš 
naujo, ir tai buvo saldi pamoka. Ji neturėjo visko, ko norėjo, bet kol 
kas jai pakako to, ką turėjo... nes Roza neįsivaizdavo, ko dar norėti. 
Tai dar turės palaukti, kol ji paliks “Dukteris ir Seseris“, tačiau ji jau- 

tė, kad greitai iš ten išeis, galbūt kai vėl atsiras laisvas kambarys va- 
dinamajame “Anos sąraše“. 

Tarpduryje pasirodė šešėlis, ir Rozai nespėjus pagalvoti, kur ga- 
lima būtų paslėpti pusiau suvalgytą bananą (ką jau kalbėti apie pašo- 
kimą nuo kėdės). Pemė įkišo galvą į kambarį. | 

- Sveika, mažiule, - išpoškino ji 17 suprunkštė, kai Roza pašoko. 

- Daugiau niekada taip nedaryk, Peme! Tu vos neįvarei man in- 
farkto! 

- Ai, jie niekada neatleis tavęs už tai, kad sėdi ir valgai bananą, - 
paguodė Pemė. - Tau reikėtų pamatyti, kas čia kartais darosi. Kas tau 
dar liko? Dvidešimt pirmas ir dvidešimtas? 

- Taip. 

- Reikia pagalbos? 

- Oi, tau nevertėtų... 

- Man nesunku. Tikrai. Abidvi tuos kambarius sutvarkysim per 
penkiolika minučių. Tai ką pasakysi? 

- Gerai, - dėkinga atsakė Roza. - O aš mokėsiu “Karštame puode- 
lyje“ po darbo - ir už kavą, ir už pyragą, jei norėsi. 

Pemė nusišypsojo. 

- Jei jie turės to šokoladinio kremo, gali patikėt, kad norėsiu. 


Geros dienos, keturios savaitės gerų dienų - nei daugiau, nei ma- 
žiau. 

Tą naktį, kai Roza gulėjo savo lovelėje, sukryžiavusi rankas už 
galvos, žiūrėjo į tamsą ir klausėsi praeitą vakarą priimtos moters, gu- 
linčios per tris lovas į kairę, verksmo, ji pagalvojo, kad dienos buvo 
geros dėl vienintelio neiginio: jose nebuvo Normano. Tačiau Roza 
jautė, kad greitai reikės daugiau nei jo nebuvimo, idant patenkintų 
save. 

Bet dar ne dabar, - pamanė ji ir užsimerkė. - Kol kas man visko 
pakanka. Tik paprastų darbo, maisto, miego dienų... ir jokio Norma- 
no Danielso. | | 

Roza ėmė grimzti į miegus, o jos galvoje Kerolė King vėl ėmė 
dainuoti lopšinę, kuri užliūliuodavo ją beveik visomis naktimis: Aš - 
iš tikrųjų Roza... Aš - Roza Tikroji... šau jau nejuokauktt... nes aš 
esu valdovė... 

Stojo tamsa ir naktis, - tokios tapo vis dažnesnės, - be jokių blo- 


gų sapnų. 

III 
APVAIZDA 


Kai kitą trečiadienį Roza ir Pemė Heiverford leidosi tarnybiniu 
liftu, baigusios dienos darbus, Pemė atrodė pabalusi ir nesveika. 

- Man mėnesinės, - paaiškino ji, kai Roza išreiškė savo susirū- 
pinimą. - Kenčiu siaubingus spazmus. 

- Ar nori užsukti išgerti puodelį kavos? 

Pemė pagalvojo ir papurtė galvą. 

- Eik be manęS. Aš tenoriu grįžti į “Dukteris ir Seseris“" ir rasti 
tuščią miegarędjį, kol dar visos neparėjo po darbų ir nepradėjo kuis- 
tis. Išgersiu midolo ir pamiegosiu porą valandų. Jei taip padarysiu, 
gal vėl pasijųšiu žmogumi. 

- Eisiu su tavim, - tarė Roza, kai atsivėrė lifto durys. 

Pemė papurtė galvą. 

- Ne, - paprieštaravo ji ir šyptelėjo. - Grįšiu ir pati, o tu jau pa- 
kankamai suaugusi, kad galėtum gerti kavą ir be kompanionės. Kas 
žino - gal-sutiksi ką nors įdomaus.* 

Roza atsiduso. Pemei “kas nors įdomaus“ visada reiškė vyrą, daž- 
niausiai su raumenimis, stūksančiais iš po marškinėlių it geologinės 
gairės. O Roza neabejojo, kad apsieitų be tokio vyriškio visą likusį 
gyvenimą. 

Be to, ji buvo ištekėjusi. 

Roza žvilgtelėjo į vestuvinį ir deimantinį sužadėtuvių žiedus, kai 
Juodvi išėjo į gatvę. Nežinia, kiek tas žvilgsnis buvo susijęs su vėles- 
niais įvykiais, tačiau jis nustūmė sužadėtuvių žiedą, apie kurį Roza 
beveik niekada nepagalvodavo, į pačią minčių pradžią. Deimantas 
buvo truputį didesnis nei vieno karato, o pats žiedas - pati brangiau- 
sia JOS vyro dovana, ir iki šios dienos mintis, kad jis priklauso jai ir 
ji gali su juo pasielgti kaip tinkama, niekada nedingtelėjo į jai į galvą. 

Roza palaukė autobušų stotelėje, už viešbučio kampo, kartu su 
Peme, nors ši ir labai protestavo, jog tai visai nebūtina. Rozai iš tik- 
rųjų nepatiko Pemės savijauta: baltas kaip popierius veidas su tam- 

siom dėmėm po akimis ir mažomis skausmo raukšlelėmis lūpų kam- 
pučiuose. Be to, buvo daug geriau rūpintis kuo nors kitu, 0 ne at- 
virkščiai. Roza vos kartu neįlipo į autobusą kartu su Peme, norėda- 
ma įsitikinti, kad ji saugiai sugrįžo namo, tačiau šviežios karštos ka- 
vos (ir galbūt pyrago gabalėlio) troško pernelyg stipriai. 

Roza pamojo Pemei, kai ši atsisėdo prie autobuso lango. Autobu- 
sui pajudėjus, Pemė atsakė jai tuo pačiu. Roza minutėlę pastovėjo, ta- 
da pasisuko ir patraukė Hičenso bulvaru “Karšto puodelio“ link. Ji 
prisiminė savo pirmąjį pasivaikščiojimą šiame mieste. Roza nebega- 
lėjo nuosekliai prisiminti tos dienos (ji tik Žinojo, jog tada jautėsi 
įbauginta ir pasimetusi), tačiau bent jau dvi figūros stūksojo galvoje 
it uolos banguojančiame rūke: nėščia moteris ir vyriškis Deivido 
Krosbio ūsais. Ypač jis. Atsirėmęs tavernos tarpduryje su alaus bo- 
kalu rankoje ir žvelgiantis į ją. Besikreipiantis 

(ei, gražuole, ei, gražuole) 

į ją. Šie prisiminimai užvaldydavo Rozos sąmonę, kaip tik patys 
bjauriausi prisiminimai tegali: tų laikų atsiminimai, kai jautėmės pga- 
simetę ir bejėgiai, visiškai nesugebantys valdyti savo pačių gyveni“ 
mo. Roza praėjo pro “Karštą puodelį", net nepastebėdagna jo. Jos ne- 
rūpestingos akys buvo visiškai tuščios ir kupinos baimės. Ji vis dar 
galvojo apie vyriškį tavernos tarpdury, apie tai, kaip jis ją išgąsdino 
ir kaip jis jai priminė Normaną. Ir dėl to buvo kaltas ne vyriškio vei- 
das, 0 visa jo povyza; tai, kaip jis stovėjo, tarytum kiekvienas rau- 
muo būtų pasiruošęs pulti, ir tegeikėjo Rozai tik vieną kartą tiesiai 
žvilgtelėti į jį, kad šis pasileistų... 

Ranka sugriebė jai už peties, Ar Roza vos nesuriko. Ji atsisuko, ti1- 
kėdamasi išvysti Normaną arba vyrą tamsiai raudonais ūsais. Tačiau 
vietoj jų stovėjo tik jaunuolis konservatyviu vasariniu kostiumu. 

- Atleiskit, jei išgąsdinau, - tarė jis. - Bet akimirką man pasirodė, 
kad jūs nužengsite tiesiai mašinoms po ratais. 

Roza apsidairė ir pamatė, kad stovi Hičenso bulvaro ir Votertaue- 
rio gatvės kampe - vienoje judriausių' miesto sankryžų ir už trijų ke- 
turių kvartalų nuo “Karšto puodelio". Mašinos plaukė pro šalį lyg 
metalo jūra. Staiga jai dingtelėjo į galvą, kad šis jaunuolis, ko gero, 
išgelbėjo jai gyvybę. ; 

- A - ačiū. Labai. į 

- Nėr už ką, - atsakė jaunuolis, ir tolimame Votertauerio gatvės 
gale baltomis raidėmisjužsižiebė signalas “EIKITE". 

Jaunuolis dar kartąį 5malsiai dirstelėjo į Rozą, tada su kitais pės- 
čiaisiais nužengė nuo Ądligatvio ir dingo minioje. 

Roza liko stovėti, kur stovėjusi, jausdama, kad prarado orientaci- 
ją, ir didelį palengvėjimą - tarsi žmogus, ką tik nubudęs iš baisaus 
sapno. Taip iš tikrųjų ir buvo, - pamanė Roza. - Nemiegojau ir ėjau 
gatve, tačiau vis dar sapnavau baisų sapną. Arba paskendau prisi- 
minimuose. Ji nuleido akis ir pastebėjo, kad laiko stipriai prisispau- 
dus: rankinę prie pilvo, kaip kad tada, prieš penkias savaites, kai klai- 
džiojo ieškodama Durhamo aveniu. Roza persimetė rankinę per petį, 
apsisuko ir ėmė grįžinėti atgal. 

Madingiausių miesto parduotuvių rajonas plytėjo už Votertauerio 
gatvės; dabar, palikusi šį rajoną už savęs, Roza ėjo pro daug mažes- 
nes krautuvėles. Dauguma iš jų atrodė aptriušusios. Roza ėjo iš lėto, 
apžiūrinėdama padėvėtų drabužių krautuvėlių vitrinas, batų parduo- 
tuves su iškabomis “PIRKITE AMERIKIETIŠKĄ AVALYNE“' ir 
“GALUTINIS IŠPARDAVIMAS? languose, nuolaidų krautuvėlę 
“NE DAUGIAU KAIP 5 DOLERIAI", kurios vitrina buvo užversta 
lėlytėmis, pagamintomis Meksikoje ar Maniloje, odos gaminių. par- 
duotuvę “Motociklų mama“ bei krautuvėlę “Avec Plaisir“ su stebi- 
nančiu prekių pasirinkimu: vibratoriais, antrankiais, apatiniais be kly- 
nų, - sudėtu ant juodo aksomo. Roza truputį paspoksojo į šį asorti- 
mentą, stebėdamasi, kad visa tai padėta kiekvienam praeiviui prieš 
akis, ir perėjo gatvę. Už pusės kvartalo matėsi “Karštas puodelis“, ta- 
čiau ji nusprendė apsieiti be kavos ir pyrago. Roza sės į autobusą ir 
grįš į “Dukteris ir Seseris". Šiai dienai nuotykių pakaks. 

Tačiau taip nenutiko. Tolimiausiame sankryžos kampe, kur Roza 
ką tik perėjo gatvę, matėsi neaiškus krautuvės priekis su neonine iš- 
kaba lange: "LOMBARDAS, PASKOLOS, JUVELYRINIŲ DIRBI- 
NIŲ SUPIRKIMAS IR PARDAVIMAS". Būtent paskutinieji Žo- 
džiai patraukė Rozos dėmesį. Ji dirstelėjo į savo sužadėtuvių žiedą ir 
prisiminė Normano išsakytus žodžius prieš jų vestuves: “Jei mūvėsi 
jį mieste, nusuk akmenuką į vidų, Roza. Tai velniškai didelis akmuo, 
o tu - tik maža mergaitė“. r 

Roza iškart j j0 paklausė (tai buvo dar pėš jam pradedant ją mo- 
kyti, kad saugiau neuždavinėti klausimų), kigk kainavo Žiedas. Nor- 
manas atsakė su atlaidžia šypsenėle, - taryturį i tėvas, kurio vaikas no- 
ri sužinoti, kodėl dangus žydras ar kiek sniego yra Šiaurės ašigalyje: 
“Pasitenkink tuo, kad rinkausi arba žiedą, arbą. manė “Biuiką"". Nusp- 
rendžiau nupirkti žiedą. Nes aš tave myliu, Roza". 

Galbūt ir mylėjo. Betžai buvo prieš keturilika metų, ir ta mergai- 
tė, kurią jis mylėjo, turėjo aiškias akis, stačią š krūtis ir ilgas gražias 
kojas. Šios mergaitės šlapime nesirodė kraujį š. 

Roza stovėjo ties kampu priešais parduotuvę su neonine iškaba 
lange ir Žiūrėjo į savo sužadėtuvių Žiedą. Ji laukė, koks apims ją jaus- 
mas, - baimės aidas, o galbūt meilė, - bet kai absoliučiai nieko nepa- 
juto, patraukė lombardo link. Roza greitai išeis iš “Dukterų ir Sese- 
rų“, ir jei šioje krautuvėlėje kas nors pasiūlys jai padorią sumelę už 
žiedą, ji išeis nieko neskolinga už nakvynę ir maistą ir galbūt dar su 
keliais šimtais dolerių kišenėje. 

O galbūt aš tik noriu jo atsikratyti, - pagalvojo Roza. - Galbūt aš 
nebenoriu daugiau matyti akyse niekada nenupirkto "Biuiko ". 

Ant durų kabėjo užrašas “LAISVĖS MIESTO LOMBARDAS“". 
 Rozai pasirodė keista: ji girdėjo keletą šio miesto pravardžių, ta- 
čiau jos visos buvo susijusios su ežeru arba oru. Ji nustūmė mintį ša- 
lin, atidarė duris ir įžengė vidun. 


Roza tikėjosi, kad viduje bus tamsu, ir taip buvo iš tikrųjų, tačiau 
taip pat “Laisvės miesto lombarde" viskas spindėjo auksu. Saulė jau 
ritinėjosi Žeme, nušviesdama Hičenso bulvarą. Jos spinduliai skrodė 
ir į vakarų pusę išeinančius lombardo langus. Vienas iš jų pavertė ka- 
bantį saksofoną ugniniu instrumentu. 

Ir tai ne atsitiktinumas, - pamanė Roza. - Kažkas tyčia pakabino 
čia saksofoną. Kažkas labai sumanus. Ko gero, tiesa, tačiau ji vis dar 
jautėsi truputį užkerėta. Prie to prisidėjo net kvapas - dulkių, amžiaus 
1r paslapčių kvapas. Labai negarsiai sau iš kairės Roza girdėjo dau- 
gybės laikrodžių tiksėjimą. 

Roza iš lėto slinko centriniu praėjimu pro daugybę akustinių gi- 
tarų 1š vienos pusės ir stiklinius prekystalius su buitiniais prietaisais 
ir steteoaparatūra iš kitos. Čia buvo labai daug tų didžiulių daugia- 
funkcinių garso sistemų, kurias per TV šou vadindavo “triukšmada- 
rėmis". 

Šio praėjimo gale matėsi ilgas prekystalis. Virš jo kabėjo dar vie- 
na neoninė iškaba. Mėlynomis raidėmis švietė užrašas “AUKSINIAI 
IR SIDABRINIAI J UN/ELYRINIAI DIRBINIAI"'. Po juo raudono- 
mis raidėmis: “PERKAME, PARDUODAME, MAINOME“. 

Taip, bet ar jūs šlidužiojai ant pilvų kaip reptilijos? - su blyškia 
šypsenėle pamanė Roza i 1r priėjo prie prekystalio. Už jo ant kėdės sė- 
dėjo vyrukas. Su juvelyro lupa jis apžiūrinėjo kažką, padėtą ant ser- 
vetėlės. Priartėjusi Roja suprato, kad vyrukas apžiūrinėja atidarytą 
kišeninį laikrodį. Jis kikpštėsi su tokių plonu plieniniu strypeliu, kad 
Roza vos galėjo jį įžiūtėti. Vyrukas buvo jaunas, galbūt neturintis net 

trisdešimties. Plaukai krito beveik iki pečių. Ant baltų marškinių jis 
vilkėjo mėlyną šilkinę liemenę. Roza pamanė, kad ši kombinacija 
neatitinka etiketo taisyklių, tačiau net labai traukia akį. 

Kažkas sujudėjo Rozai iš kairės. Ji pasisuko ir pastebėjo pagyve- 
nusį džentelmeną, tupintį ant grindų ir besirausiantį knygelių krūvo- 
je, sudėtoje po užrašu “SENAS GERAS ŠLAMŠTAS*. Jo paltas bu- 
vo pasklidęs aplinkui tarytum vėduoklė, o jo juodas senovinis ir sup- 
lyšęs per siūles lagaminas stovėjo už jo it ištikimas šuo. 

- Kuo galiu padėti, ponia? 

Roza vėl atsisuko į vyruką už prekystalio, kuris padėjo lupą į šalį 
1r dabar draugiškai šypsojosi jai. Jo akys buvo gražios šviesiai rudos 
spalvos su žaliais pakraštėliais, ir Roza pagalvojo, ar Pemė būtų pa- 
vadinusi jį “kuo nors įdomiu". Tikriausiai ne. Po marškiniais nestūk- 
sojo tektoninės plokštės. 

- O štai kuo, - atsakė Roza. 

Ji nusimovė vestuvinį ir sužadėtuvių Žiedus ir įsidėjo auksinį Žie- 
dą į kišenę. Buvo keista jo nenešioti, bet Roza manė greit prie to 
priprasianti. Moteris, kuri sugebėjo išeiti visiems laikams iš namų net 
be atsarginių kelnaičių, tikriausiai galėtų prie daug ko priprasti. Ro- 
za padėjo deimantinį žiedą ant aksominio padėkliuko šalia seno laik- 
rodžio, kurį juvelyras ką tik tyrinėjo. 

- Kiek, jūsų nuomone, jis vertas? - paklausė ji. Po to dar pridūrė: 
- Ir kiek galėtumėte už jį duoti? 

Vyrukas užsimovė žiedą ant nykščio ir pakėlė į dulkiną saulės 
spindulį, kuris krito pro trečią į vakarus išeinantį langą. Akmenukas 
pasiuntė įvairiaspalvę ugnį Rozai į akis, 1r akimirką ji pasigailėjo sa- 
vo poelgio. Juvelyras tik žvilgtelėjo į ją, bet to užteko, kad ji išvystų 
jo akyse tai, ko iškart nesuprato - žvilgsnį, kuris tarsi bylotų “Gal 
Jjuokaujat?"* 

- Kas? - paklausė Roza. - Kas yra? 

- Nieko. Sekundėlę. 

Vyrukas vėl įsidėjo lupą į akį ir atidžiai apžiūrėjo akmenuką su- 
žadėtuvių žiede. Kai jis vėl pakėlė akis, jos Į buvo užtikrintos ir leng- 
vai įskaitomos. Staiga Roza viską suprato, tačiau nepajuto nei nuos- 
tabos, nei pykčio, nei tikro gailesčio. Ją apė i ė tik silpnas sumišimas: 
ir kodėl gi ji anksčiau nesusiprato? Ir kaip jigalėjo būti tokia mulkė? 

- Tu nebuvai, - atsakėjjai gilus balsas. - Iškrai nebuvai, Roza. Jei 
nebūtum kažkur giliai sąvyje žinojusi, kad akmuo netikras, - žinojusi 
iš pat pradžių, - būtum užsukusi į tokią krautišyėlę daug anksčiau. Ar 
jau atšventusi dvidešimt antrąjį gimtadienį, Bitum kada nors patikė- 

jusi, kad Normanas Danielsas galėtų padovanoti tau žiedą, vertą ne 
šimtus, o tūkstančius dolerių? Ar tikrai? 

Ne, tikriausiai ne. Pirmiausia ji niekada nebuvo jam tiek verta. 
Antra, vyras, įtaisęs tris užraktus ant priekinių durų, tris - ant užpa- 
kalinių, jautrias judesiams šviesas - kieme ir prisilietimų signalizaci- 
ją - naujame “Sentra" automobilyje, niekada nebūtų leidęs savo žmo- 
nai eiti apsipirkti su milžinišku deimantu ant piršto. 

- Tai falsifikatas, tiesa? - Roza paklausė juvelyro. 

- Na, tai visiškai tikras cirkonas, bet tik jau ne deimantas, jei tą 
norite pasakyti. 

- Žinoma, tai ir noriu pasakyti. Ką gi daugiau? 

- Ar gerai jaučiatės? - paklausė juvelyras. Jis pažvelgė nuoširdžiai 
susirūpinęs, ir Rozai šovė į galvą mintis, kad jam ne daugiau kaip 
dvidešimt penkeri. 

- Velniai rautų. Aš nežinau. Tikriausiai gerai. 

Roza išsitraukė servetėlę iš rankinės tam atvejui, jei pradėtų verk- 
ti: pastaruoju metu ji niekada nežinojo, kada pravirks. Arba jei užei- 
tų juoko priepuolis: jie taipgi padažnėjo. Būtų nuostabu, jei kol kas 
ji galėtų išvengti šių kraštutinumų. Būtų nuostabu išeiti iš šios krau- 
tuvėlės bent jau su lašeliu savigarbos. 

- Tikiuosi, - tarė juvelyras, - kadangi esate geroje draugijoje. Pa- 
tikėkite manimi. Būtumėt nustebinta, kiek damų, tokių kaip jūs... 

- Liaukitės. Kai man reikia palaikymo, aš nusiperku liemenėlę. 

Roza per savo gyvenimą dar niekada nebuvo pasakiusi ką nors to- 
kio vyrui, bet taip ji niekada ir nesijautė... tarytum vaikščiotų ore ar- 
ba bėgtų lynu be jokio apsauginio tinklo apačioje. Bet argi tai ne- 
nuostabu? Ar tai ne pats geriausias jos santuokos epilogas? 

Nusprendžiau nupirkti žiedą, - skambėjo žodžiai galvoje: jo bal- 
sas drebėjo nuo sentimentų, o pilkos akys drėko. - Nes aš tave my- 
liu, Roza. 

Akimirką juoko priepuolis praėjo. Sutelkusi savo valią, Roza su- 
gebėjo jį sulaikyti. i 

- Ar jis ko nors vertas? - paklausė ji. - Ko nors? Ar jis ištraukė jį 
iš kokio žaidimo autorilato? 

Šįkart juvelyras net'hepažvelgė pro lupą, o tik pakėlė Žiedą į sau- 
lės šviesą. i 

- Tiesą pasakius, jis šio to vertas, --prabilo jis, apsidžiaugęs, galė- 
damas pranešti geras naujienas. - Akmenukas vertas dešimties baksų, 
bet pats Žiedas... jo mažmeninė kaina: galėtų siekti ir du šimtus. Ži- 
noma, aš negalėčiau ti k duoti, - jis pridėjo paskubomis. - Mano tė- 
vas iškeltų skandalą. Mes Robi? 

- Tėvas tau visada kelia skandalus, - atsakė senukas, tupintis prie 
knygelių. - Tam ir reikalingi vaikai, - jis net nepakėlė akių. 

Juvelyras Žžvilgtelėjo į jį, po to - į Rozą ir įsikišo pirštą į burną, 
norėdamas pamėgdžioti riaugėjimą. Roza nematė tokio gesto nuo 
mokyklos laikų, todėl nusišypsojo. Vyrukas su liemene taip pat nu- 
sišypsojo. 

- Galiu duoti penkiasdešimt. Ar tai jus domina? 

- Ne, ačiū. 

Roza pakėlė žiedą, atidžiai pažvelgė į jį ir suvyniojo į nepanaudo- 
tą servetėlę. 

- Galite pasiteirauti kitose parduotuvėse, - tarė vyrukas. - Jei kas 
nors pasiūlys daugiau, aš sutiksiu užmokėti tiek pat. Tokia tėvo po- 
litika, ir aš jai pritariu. 

Roza įmetė servetėlę į rankinę ir uždarė ją. 

- Ačiū, bet gal ne. Manau, aš jį pasiliksiu. 

Roza jautė, kad senukas, vartantis knygeles, - tas, kurį juvelyras 
pavadino Robiu, - spokso į ją su keistu susitelkimu veide, bet ji nusp- 
rendė, jog jai vis tiek. Lai žiūri. Čia juk laisva šalis. 

- Vyras, kuris man jį padovanojo, sakė, kad jis vertas naujos ma- 
šinos, - tarė Roza. - Ar galite tuo patikėti? 

- Taip. 

Juvelyras atsakė nedvejodamas, ir Roza prisiminė jį besakant, kad 
ji pakliuvo į gerą kompaniją, kad daugybė damų užsuka čionai ir su- 
žino nemalonią tiesą apie savo brangenybes. Ji spėjo, jog šis vyrukas, 
nors dar jaunas, tikriausiai girdėjo daugybę tos pačios istorijos va- 
riantų. 

- Ko gero. Na, tada suprasit, kodėl aš noriu pasilikti žiedą. Jei ka- 
da nors pamesiu galvą dėl kito vyro, - ar bent galvosiu, kad pame- 
čiau, - galėsiu išsitraukti žiedą ir Žiūrėti į jį, kol aistra praeis. 

Roza mąstė apie Pemę Heiverford, kuri turėjo ilgus persuktus ran- 
dus ant abiejų rankų. 1992-ųjų vasarą jos vyras, būdamas girtas, iš- 
metė ją pro stiklines duris. Pemė užsidengė rankomis akis, skrisdama 
pro stiklą, o atsitokėjusi rado šešiasdešimt šukelių, susmigusių į vie- 
ną ranką ir šimtą penkias - į kitą. Tačiau ir dal lar ji tirpdavo iš laimės, 
jei koks statybininkas ar dažytojas sušvilpdižyo dėl jos gražių kojų, 
jai praeinant pro šalį. Ir kaipgi tai pavadinti? m ar kvailumu? 
Sugebėjimu greitai + ar amnezija? I (Ta 

priversti atskleisti žmonėms, kad jų daiktai nėra tokie, kokie dedasi. 
Niekam tai nepatinka. 

- Taip, - sutiko Roza. - Niekam tai nepatinka, pone... 

- Staineris. Bilis Staineris. Mano tėvas - Eibas Staineris. Štai mū- 
sų vizitinė kortelė. 

Jis ištiesė ją, bet Roza šypsodamasi papurtė galvą. 

- Man jos neprireiks. Geros dienos, pone Staineri. 

Ji patraukė prie durų, šį kartą pasukdama į trečią praėjimą, kadan- 
g1 pagyvenęs džentelmenas priartėjo prie jos per kelis žingsnius, vie- 
noje rankoje laikydamas lagaminėlį ir kelias knygeles - kitoje. Roza 
nežinojo, ar jis norėjo su ja pasikalbėti, tačiau nė kiek neabejojo, kad 
ji nenori kalbėtis su juo. Dabar ji tik troško greitai išsmukti iš “Lais- 
vės miesto lombardo“, įlipti į autobusą ir pamiršti, jog kada nors bu- 
vo čia. 

Roza beveik nematė, jog eina pro tą lombardo dalį, kur ant dul- 
kėtų lentynų gulėjo ir stovėjo mažos statulėlės ir paveikslai. Ji ėjo pa- 
kėlusi galvą, tačiau nieko nematė. Dabartinė jos nuotaika neleido gė- 
rėtis menu. Tad jos staigus stabtelėjimas buvo visiškai netikėtas. At- 
rodė, kad bent jau iš pradžių Roza visai nematė paveikslo. 

Tai paveikslas pamatė ją. 


Tokios galingos paveikslo traukos Roza nebuvo jautusi per visą 
savo gyvenimą, tačiau ji ne ką tenustebo: ji jau vieną mėnesį gyveno 
neprecedentinį gyvenimą. Taipgi ši trauka nepasirodė (bent jau iš 
pradžių) nenormali, ir dėl visai paprastos priežasties: keturiolika me- 
tų pagyvenusi santuokoje su Normanu Danielsu, kai buvo atskirta 
nuo viso likusio pasaulio, Roza neįgijo įgūdžių atskirti normalumą 
nuo nenormalumo. Daugiausia ji vertino pasaulio poelgius pagal TV 
dramas ar filmus, į kuriuos jis ją nusivesdavo (Normanas Danielsas 
eidavo pasižiūrėti kiekvieną filmą su Klintu Istvudu). Taigi šių dvie- 
jų vertinimo šaltinių ribose Rozos reakcija į paveikslą atrodė gana 
normali. Filmuose ir televizijoje ž žmonės buvo dažnai stulbinami. 

Be to, visa tai buvo nesvarbu. Svarbiausia, kad paveikslas kvietė 
ją, priversdamas pamiršti blogas naujienas apie žiedą, norą kuo grei- 
čiau dingti iš lombardo, ir tai, kaip apsidžiaugs jos pavargusios ko- 
jos, kai ji pamatys Mėlynos Linijos. autobtsą, sustojantį priešais 
“Karštą puodelį". Jis privertė pamiršti viską. Roza mąstė tik viena: 


Tu tik pažiūrėk! Ar taiine pats nuostabiausias paveikslas?! 

Tai buvo paveikslas, tapytas aliejiniais dažais, mediniuose rėmuo- 
se, kokių trijų pėdų 1lgio ir dviejų pėdų pločio, kairiu kraštu pasirė- 
męs į sustojusį laikrodį, o dešiniu - į mažą nuogą cherubiną. Aplink 
stovėjo daug kitų paveikslėlių (sena nuspalvinta Sv. Pauliaus kated- 
ros nuotrauka, vaisiaus dubenėlyje natiurmortas, gondolos, auštant 
plaukiojančios Grand kanalu, medžioklės vaizdelis), bet Roza nė ne- 
pažvelgė į juos. Ji domėjosi tik moterimi, stovinčia ant kalvos. Savo 
turiniu ir atlikimu paveikslas nesiskyrė nuo kitų paveikslų, dūlančių 
lombarduose, antikvariatuose ar pakelės prekyvietėse visoje šalyje 
(tiesą pasakius, visame pasaulyje), tačiau jis pripildė Rozos akis ir są- 
monę aiškia praregėjimo nuostaba, kurią gali sukelti tik giliai pavei- 
kęs mus menas: daina, privertusi verkti, apsakymas, privertęs paž- 
velgti į pasaulį kitomis akimis, eilėraštis, privertęs nors sekundei už- 
miršti, jog kada nors mūsų nebebus. 

Emocinė Rozos reakcija buvo tokia netikėta, tokia karšta ir visai 
nesusijusi su tikruoju praktiškų gyvenimu, kad iš pradžių jos protas 
tiesiog pasimetė, nesusimąstydamas, kaip kovoti su šiuo įkarščių. 

Tas porą minučių ji tapo it pavara, staiga iš eigos perjungta į neut- 
ralią padėtį: nors variklis ir sukosi it pašėlęs, niekas nevyko. Pagaliau 
suveikė sankaba, ir pavara vėl grįžo į vietą. 

Taip susižavėjau, nes būtent tokio paveikslėlio norėčiau savo nau- 
jam butui, - pamanė Roza. - Būtent jo man ir reikia. 

Roza su dėkingumu griebėsi šios minties. Tai bus tik vienas kam- 
barys, bet jai pažadėjo, kad jis bus didelis sa maža virtuvės nišele ir 
vonia. Bet kuriuo atveju, tai bus pirmoji vieta jos gyvenime, priklau- 
santi tiktai jai. Roza jautė šią svarbą, todėl ir daiktai, kuriuos norėjo 
patalpinti naujame bute, irgi tapo svarbūs... o pirmasis daiktas bus 
pats svarbiausias, kadangi jis nustatys derinimo reikalavimus visiems 
likusiems. 

Taip. Nesvarbu, koks gražus jis būtų, tame kambaryje jau gyve- 
no daugybė Žmonių, gaunančių mažas pajamas. Dar daug gyvens ir 
po jos. Tačiau vis tiek tai bus svarbi vieta. Pastarosios penkios savai- 
tės tapo laukimu, laikotarpiu tarp senojo ir naujojo gyvenimo, jai pa- 
žadėjo, jog kai ji persikraustys į kambarį, josnaujas - tik jos vienos - 
gyvenimas prasidės I iš tikrųjų... ir šis paveiksląs, kurio Normanas nie- 
kada nematė ir neišsakys nuomonės apie Jis, „kuris priklauso tik jai, 
galėtų būti naujojo gyvenimo simbolis. 

Štai šitaip jos sveikas, tačiau nepasirengęs pripažinti ar net pažin- 
ti antgamtiškus I 1T paragormalius reiškinius ptotas paaiškino, raciona- 
lizavo ir pateisino tą staigią neįtikėtiną real 6iją į moters ant kalvos 
paveikslą. 4 

Šioje eilėje tai buvo vienintelis paveikslas, uždengtas stiklu (Ro- 
za manė, kad aliejinių paveikslų nevalia kišti po stiklu, nes jiems rei- 
kia kvėpuoti ar kažko panašaus), o apatiniame kairiame kampe ma- 
tėsi geltonas lipdukas:"? $ 75 ARBA?" 

Roza ištiesė drebančias rankas ir suėmė rėmelį. Ji atsargiai pakė- 
lė paveikslą nuo lentynos ir nusinešė jį atgal praėjimu. Senukas su 
nuskurusiu lagaminėliu vis dar buvo ten ir vis dar spoksojo į ją, bet 
Roza beveik jo nematė. Ji priėjo prie prekystalio ir atsargiai padėjo 
paveikslą priešais Bilį Stainerį. 

- Radote ką nors įdomaus? - paklausė jis. 

- Taip, - Roza patapšnojo per lipduką su kaina. - Čia parašyta sep- 
tyniasdešimt penki doleriai arba klaustukas. Sakėte, kad galite duoti 
penkiasdešimt už sužadėtuvių žiedą. Gal norėtumėte pasimainyti? 
Mano žiedas už šį paveikslą? 

Staineris išėjo iš už prekystalio ir priėjo prie Rozos. Jis taip pat 
atidžiai apžiūrėjo paveikslą kaip 1r žiedą anksčiau... tik šįkart jo vei- 
de atsispindėjo užtikrintas linksmumas. 

- Aš jo neprisimenu. Nemanau, kad anksčiau būčiau matęs. Tik- 
riausiai seniokas jį parsitempė. Juk jis - mūsų šeimos meno mylėto- 
jas. O aš - tik ponas Prekiautojas. 

- Ar tai reiškia, jog negalite... 

- Derėtis? Prikąskit liežuvį! Aš derėsiuos lig sutemų, jei tik leisit. 
Bet šįkart to neprireiks. Būsiu laimingas padaryti, kaip jūs norite - ly- 
gius mainus. Tada nereikės stebėti, kaip jūs sliūkinate iš čia nuleista 
iki grindų galva. 

Ir dar vienas pirmas kartas. Nesupratusi, ką bedaranti, Roza apsi- 
vijo rankomis Bilio Stainerio kaklą ir entuziastingai prispaudė jį prie 
savęs. 

- Ačiū, - sušuko ji. - Labai ačiū! 

Staineris nusijuokė. 

- Oho, nėr už ką. Manau, tai pirmas kartas, kai šioje tamsioje sky- 
lėje mane apkabino pirkėjas. Gal matote dar kokį paveikslą, kurio 
norėtumėt, ponia? 

Senukas - kurį Staineris pavadino Robiu - priėjo pažiūrėti į pa- 
veikslą. 

- Žinant, kokie yra lombardų klientai, - jie tikra palaima, - tarė jis. 

Bilis Staineris linktelėjo galvą. 

- Tikra tiesa. 

Roza jų nebegirdėjo. Ji rausėsi rankinėje, ieškodama perlenktos 
servetėlės su žiedu. Paieškos šiek tiek užtruko, kadangi jos akys vis 
grįždavo prie paveikslo ant prekystalio. Jos paveikslo. Pirmą kartą ji 
su tikru nekantrumu pagalvojo apie savo butuką. Savo butą, o ne sa- 
vo lovą. Savo butą su savu paveikslu, kabančiu ant sienos. Tai pir- 
mas dalykas, kurį padarysiu, - pamanė Roza, kai jos pirštai galų ga- 
le užčiuopė servetėlę. - Pats pirmiausias. Ji išvyniojo žiedą ir ištiesė 
Jį Staineriui, tačiau kurį laiką jis jo neėmė, nes studijavo paveikslą. . 

- Tai originalus paveikslas, tapytas aliejiniais dažais, o ne repro- 
dukcija, - kalbėjo jis, - 1r ne itin geras. Gal todėl ir uždengtas stiklu - 
kažkas sugalvojo jį papuošti. Ir kas gi tas pastatas kalvos papėdėje? 
Sudegintas plantatoriaus namas? 

- Manau, tai šventyklos griuvėsiai, - ramiai tarė senukas su senų 
lagaminėliu. - Galbūt graikų šventyklos. Nors sunku pasakyti, tiesa? 

Buvo sunku pasakyti, kadangi tas pastatas iki stogo slėpėsi po at- 
žalynu. Vynmedžiai dengė penkias kolonas priekyje. Šeštoji gulėjo 
suskilusi į dalis ant žemės. Netoli nugriuvusios kolonos gulėjo ir sta- 
tula, taip visa apaugusi, kad matėsi tik lygus baltas akmeninis veidas, 
žvelgiantis į juodus audros debesis, kurių dailininkas pripiešė visą 
dangų. 

- Aha, - atsakė Staineris. - Vis tiek atrodo, kad pastatas netelpa į 
perspektyvą - jis per didelis savo vietoje. 

Senukas linktelėjo. 

- Tačiau tai būtina apgaulė. Antraip nieko nesimatytų, išskyrus 
stogą. O nukritusi kolona ir statula - jų visai nesimatytų. 

Rozai nerūpėjo fonas; visas jos dėmesys buvo sukaustytas ties 
centrine figūra. Ant kalvos viršūnės, nusisukusi į šventyklos griuvė- 
sius, kad visi Žiūrintys į ją galėtų matyti tik jos nugarą, stovėjo mo- 
teris. Jos balti plaukai buvo supinti į kasą. Dešinę ranką juosė plati 
aukso apyrankė. Kairė ranka buvo pakelta, ir, nors iš tikrųjų nesima- 
tė, atrodė, kad ji stengėsi prisidengti akis. Tai buvo keista, nes dan- 
guje saulės nesimatė, tačiau būtent tai ji ir darė. Moteris vilkėjo trum- 
pą suknelę-togą, kuri apnuogino vieną kreminės spalvos petį. Drabu- 
žio spalva buvo ryškiai purpurinė. Moters apavo neįmanoma buvo 
įžiūrėti: žolė augo jai iki kelių, kur ir baigėsi toga. 

- Kaip tokį paveikslą pavadinti? - paklausė Staineris. Jis kalbėjo- 
si su Robiu. - Klasikiniu? Neoklasikiniu? | 

- Pavadinčiau jį blogu menu, - šypsodamasis atsakė Robis, - bet 
vis tiek suprantu, kodėl ši moteris jo nori. Šis paveikslas gali prib- 
lokšti emociškai. Elementai gal ir klasikiniai i tokius gali išvysti plie- 
no raižiniuose - tačiau jausmas yra gotikinis. O dar tas faktas, jog 

pagrindinė figūra stovi atgręžusi nugarą. Man tai /abai keista. Bend- 
rai tariant... na, galima pasakyti, kad ši jauna ponia pasirinko ne patį 
geriausią paveikslą, tačiau esu įsitikinęs, jog ji pasirinko patį ypatin- 
giausią. 

Roza vis dar negirdėjo jų. Ji atradinėjo vis naujus vertus dėmesio 
paveikslo elementus. Pavyzdžiui, tamsiai violetinė virvelė, juosianti 
moters liemenį, kurios spalva atitiko rūbo apdailą, bei kairės krūties 
kontūrai, atsiskleidę pakėlus ranką. Tiedu vyriškiai tiktai tuščiai ple- 
pėjo. Tai buvo nuostabus paveikslas. Roza jautė, kad galėtų Žiūrėti į 
jį valandų valandas, o kai įsikraustys į naują butą, būtinai taip ir pa- 
darys. 

- Jokio pavadinimo, jokio parašo, - tęsė Staineris. - Jei tik... 

Jis apvertė paveikslą. Ant kitos pusės angliniu pieštuku buvo už- 
rašyti žodžiai: “PURPURINĖ ROZA"". 

- Ką gi, - abejodamas tarė Staineris, - štai jums ir dailininko var- 
das. Ko gero. Tačiau labai jau juokingas vardas. Galbūt tai pseudo- 
nimas. 

Robis papurtė galvą, pravėrė burną, tačiau pastebėjo, kad moteris, 
išsirinkusi šį paveikslą, Žino geriau. 

- Tai paveikslo pavadinimas, - paaiškino ji ir dėl nežinomos prie- 
žasties pridėjo: - Roza - ir mano vardas. 

Staineris visai sutrikęs pažvelgė į ją. 

- Nekreipkit dėmesio, tai tik sutapimas. 

Bet ar tikrai? Ar tikrai? 

- Žiūrėkit, - Roza švelniai atvertė paveikslą ir patapšnojo per mo- 
ters togą. - Ši spalva vadinama purpurine. 

- Ji teisi, - tarė Robis. - Arba pats dailininkas, arba paskutinis pa- 
veikslo savininkas (o tai labiau tikėtina, nes anglinis pieštukas grei- 
tai nusivalo) pavadino paveikslą pagal moters apdaro spalvą. 

- Prašau, - Roza paragino Stainerį. - Gal galėtume baigti šį reika- 
lą. Aš nekantrauju važiuoti namo. Tiesą pasakius, aš jau vėluoju. 

Staineris norėjo dar kartą paklausti, ar ji tuo neabejoja, bet supra- 
to, kad neverta. Jos veide jis išvydo ne vien tai, bet ir jos įtampą, ku- 
ri bylojo apie neseniai patirtus sunkumus. Veidas priklausė moteriai, 
kuri garbingą susidomėjimą ir rūpestį galėtų palaikyti erzinimu ar 
bandymu nukreipti sandėrio sąlygas savo naudai. Tad Bilis tik link- 
telėjo. | 
- Žiedas už paveikslą, lygiaverčiai mainai. Ir abu išsiskirsime lai- 
mingi. 

- Taip, - spindinčia šypsena nusišypsojo Roza. Tai buvo pirmoji 
nuoširdi šypsena, per visus keturiolika metų jos padovanota kitam. 
Staineriui suspurdėjo širdis. - Ir abu išsiskirsime laimingi. 

Akimirką Roza sustingo, kvailai mirksėdama nuo pro šalį lekian- 
čių mašinų gausumo ir jausdamasi it maža mergaitė, su tėvu išėjusi 
iš kino teatro: apdujusi, gyvenanti pusiau tikrame, pusiau iliuzijų pa- 
saulyje. Tačiau paveikslas buvo tikras. Jai tereikėjo pažvelgti į ryšulį 
po kaire pažastimi, kad tuo įsitikintų. 

Už jos atsivėrė durys, ir laukan išėjo senukas. Dabar Rozai jis net- 
gi patiko, todėl ji nusišypsojo jam tokia šypsena, kokia būna skirta 
tik Žmogui, su kuriuo dalinaisi keista ar neįtikėtina patirtimi. 

- Ponia, - kreipėsi senukas, - ar negalėtumėte padaryti man mažos 
paslaugėlės. 

Sypseną pakeitė atsargumo žvilgsnis. 

- Žiūrint kokios norėtumėt, bet šiaip aš nelinkusi daryti paslaugų 
nepažįstamiems. 

Dar per švelniai pasakyta. Roza net nebuvo pratusi kalbėtis su ne- 
pažįstamaisiais. 

Senukas atrodė beveik sumišęs, ir tai nuramino Rozą. 

- Taip, taip, tikriausiai pasirodys keista, tačiau tai gali išeiti mums 
abiems į naudą. Beje, mane vadina Lefertsu, Robertu Lefertsu. 

- Roza Maklendon, - ji norėjo ištiesti ranką, bet susilaikė. Tikriau- 
siai nereikėjo net prisistatyti. - Aš tikrai neturiu laiko paslaugoms, 
pone Lefertsai. Aš jau vėluoju ir... 

- Prašau. 

Senukas padėjo savo nunešiotą lagaminėlį ant žemės, įkišo ranką 
į mažą rudą maišelį, kurį laikė kitoje rankoje, ir ištraukė vieną iš kny- 
gelių, rastų lombarde. Ant jos viršelio buvo pavaizduotas Žmogus 
juodai balta dryžuota kalinio uniforma, Žžengiantis į olą ar tunelio 
angą. 

- Aš tik noriu, kad perskaitytumėte pirmą šios knygos paragrafą. 
Garsiai. | 

- Čia? - Roza apsidairė. - Čia, gatvėje? Dėl Dievo meilės, kam vi- 
są tai? 0 

Senukas tik pakartojo “Prašau"', 16 Roza paėmė knygą, ketindama 
įvykdyti prašymą ir atsikratyti jo be jokių kitų kvailysčių, kadangi 
Roza jau ėmė manyti, kad senukas kuoktelėjęs. Galbūt nepavojingas, 
bet vis tiek kuoktelėjęs. O jei pasirodys, jog jis ir pavojingas, Roza 
norėjo tai sužinoti, kol “Laisvės miesto lombardas" ir Bilis Staineris 
dar buvo visai Čia pat. | 

Knyga vadinosi “Tamsus kelias“, parašyta Deivido Gudiso. Pra- 
vertusi autorinių teisių pastabą, Roza visiškai nenustebo, kad nieka- 

da negirdėjo tokio autoriaus (nors pavadinimas ir buvo kažkur girdė- 
tas): “Tamsus kelias" buvo išleistas 1946-aisiais, šešiolika metų prieš 
jos gimimą. 

Roza pakėlė akis į Robą Lefertsą. Jis nekantraudamas linktelėjo 
jai, vos nevibruodamas nuo laukimo... ir vilties? Negali būti. Tačiau 
tai buvo tikrai panašu 4 viltį. 

Truputį susijaudinusi Roza pradėjo skaityti. Bent jau pirmas pa- 
ragrafas buvo trumpas. 

Blogiau ir būti negalėjo. Paris buvo nekaltas. Dar daugiau, jis 
buvo sąžiningas vyrukas, niekada nesikišantis į kitų reikalus ir norin- 
tis tyliai ramiai gyventi. Tačiau visi faktai bylojo prieš jį, 0 jis nega- 
lėjo į juos atsakyti. Prisiekusieji nusprendė, kad jis kaltas. Teisėjas 
nuteisė jį kalėti iki gyvos galvos, ir Parį išvežė į San Kventino kalė- 
jimą. : 

Roza pakėlė akis, užvertė knygą ir ištiesė ją senukui. 

- Gerai? 

Šis aiškiai patenkintas šypsojosi. 

- Labai gerai, panele Maklendon. Dabar palaukit... dar truputį... 
pralinksminkit mane, - senukas greitai pravertė lapus ir vėl grąžino 
Rozai knygą. - Prašau tik šitą dialogą tarp Pario ir taksisto. Nuo “Tai 
juokinga." Ar matote kur? 

Roza matė, ir šįkart ji neprieštaravo. Ji nusprendė, kad Lefertsas 
nepavojingas ir kad galbūt visai nekuoktelėjęs. Taipgi Roza jautė tą 
keistą susijaudinimą, tarytum turėjo įvykti kažkas įdomaus... arba jau 
vyko. 

Taip, be abejo, - laimingas balsas pranešė jos viduje. - Paveikslas, 
Roza, prisimeni? 

Na, žinoma. Paveikslas. Vien ta mintis pamalonino Rozos širdį, 1r 
ji pasijuto laiminga. 

- Tai labai keista, - šypsodamasi tarė Roza. Ji tiesiog negalėjo ne- 
sišypsoti. 

Lefertsas linktelėjo, ir Rozai pasirodė, kad jis būtų lygiai taip pat 
linktelėjęs, jei ji būtų prisistačiusi esanti ponia Bovari. 

- Taip, taip, neabejoju, jog taip atrodo, bet... a7 matote, nuo kur 
norėčiau, kad pradėtumėte? 

- Aha. 

Roza greitai perbėgo dialogą akimis, bandydama pažinti persona- 
žus iš jų kalbos. Taksistą įsivaizduoti buvo nesunku: Roza prieš akis 
išvydo Džekį Glysoną, vaidinantųį Ralfą Kremdeną filme “Jaunave- 
džiai", kurį kartodavo popietėmis per 18-ą kanalą. Su Pariu buvo tru- 
putį sunkiau: tikras herojus, patupdytas į kalėjimą. Na, tiek to, dide- 

lio čia daikto! Roza atsikrenkštė ir pradėjo skaityti, greitai užmiršu- 
si, kad stovi judrios sankryžos kampe su paveikslu po pažastimi ir 
traukia praeivių dėmesį. | 

- Tai juokinga, - tarė taksistas. - Aš galiu atspėti žmonių mintis iš 
jų veidų. Galiu pasakyti, ką jie veikia. Kartais net galiu atspėti, kas 
jie tokie... pavyzdžiui, jūs. 

- Gerai, aš. Ir ką galite pasakyti? 

- Jūs esate vaikinas su daugybe bėdų. 

- Neturiu jokių bėdų, - atšovė Paris. 

- Nemeluok, brolyti, - paprieštaravo taksistas. - Aš pažįstu žmo- 
nes. Ir dar kai ką tau pasakysiu. Tavo bėdos - moterys. 

- Pro šalį. Aš laimingai vedęs. 

Staiga Roza atrado tikrą Pario balsą: tai buvo Džeimsas Vudsas, 
nervingas ir įsitempęs, tačiau su subtiliu humoro jausmu. Tai nudžiu- 
gino ją, ir ji tęsė toliau, mintyse matydama dar niekados neregėtą išt- 
rauką iš filmo: Džekis Glysonas ir Džeimsas Vudsas sėdėjo taksi, ku- 
ris naktį skriejo kažkokio nežinomo miesto gatvėmis. 

- Nemeluokit. Jūs nevedęs. Tačiau kažkada buvote ir anaiptol ne 
laimingai. 

- A, supratau. Jūs ten buvote. Visą tą laiką slėpėtės mano spin- 
toje. 

Vairuotojas tarė: 

- Aš jums apibūdinsiu ją. Su ja nebuvo lengva gyventi. Ji norėjo 
daiktų. Kuo daugiau jų gaudavo, tuo daugiau norėdavo. Ir ji visada 
gaudavo, ko troškusi. Stai taip. 

Roza pasiekė puslapio galą. Jausdama keistą šiurpuliuką, ji tyliai 
atidavė knygą Lefertsui, kuris atrodė labai patenkintas. 

- Jūsų balsas tiesiog nuostabus! - tarė ji. - Žemas, bet ne monoto- 
niškas, melodingas ir labai ryškus, be jokio ryškaus akcento. Aš iš- 
kart tai pastebėjau, nors vien balsas mažai ką tereiškia. Tačiau jūs ga- 
lite skaityti! Jūs tikrai galite skaityti! 

- Žinoma, galiu, - atrėžė Roza. Ji nežinojo, ar reikėtų nustebti, ar 
įtūžti. - Nejau atrodau, kad mane augino vilkai? 

- Ne, Žinoma, ne, bet dažnai net labai geri skaitytojai nesugeba 
garsiai skaityti: net jei jie ir nekliūva už žodžių, nemoka tinkamai jų 
išreikšti. O dialogai daug sunkesni nei pasakojimas... galima pasaky- 
ti, jog tai rimtas išbandymas. Tačiau aš girdėjau šnekant du skirtin- 
gus žmones. Aš tikrai juos girdėjau! 

- Taip, aš taip pat. Pone Lefertsai, aš tikrai turiu eiti. Aš... 

Senukas palietė Rozos petį, kai ji jau sukosi eiti. Moteris, turinti 
šiek tiek daugiau patirties, būtų iškart atpažinusi perklausą, net jei ji 

ir būtų vykusi gatvės kampe (o taip iš tikrųjų ir buvo). Ir visai nebū- 
tų nustebusi dėl tolesnių Lefertso žodžių. Tačiau Roza apmirė be ža- 
do, kai senukas atsikrenkštė 1r pasiūlė jai darbą. 

Tą akimirką, kai Robas Lefertsas klausėsi pabėgėlės žmonos skai- 
žymo gatvės kampe, Normanas Danielsas sėdėjo savo mažame kabi- 
netėlyje ketvirtame policijos nuovados aukšte, sukėlęs kojas ant sta- 
lo ir sunėręs rankas virš galvos. Pirmą kartą jis galėjo susikelti ko- 
jas, nes šiaip visada stalas būdavo nukrautas popieriais, greito mais- 
to indeliais, pusiau parašytomis ataskaitomis, departamento pros- 
pektais, pastabomis bei kitu šlamštu. Normanas niekada pats neap- 
sitvarkydavo (per penkias savaites namas, kurį Roza neįtikėtinai 
kruopščiai prižiūrėdavo, virto Majamiu po nusiautusio uragano 
Endriu), ir, kaip įprasta, jo kabinetas tai atspindėdavo, tačiau dabar 
jis atrodė gana tvarkingas. Visą dieną Normanas tvarkė savo kam- 
pą, išnešdamas tris didelius polietileninius šiukšlių maišus į kontei- 
nerius rūsyje, nenorėdamas palikti šio darbo negrei, kuri ateidavo 
valyti tarp vidurnakčio ir šešių ryto. Negrai niekada neatlieka savo 
darbo - šitaip Normaną išmokė tėvas, ir tai buvo teisybė. Politikai ir 
visi kiti geradariai negalėjo ar nenorėjo suvokti esminio dalyko: ne- 
grai nesupranta darbo. Ir dėl to kaltas jų afrikietiškas temperamentas. 

Normanas iš lėto nužvelgė stalą, ant kurio dabar gulėjo tik jo ko- 
jos ir telefonas, tada permetė žvilgsnį į dešinę sieną. Metų metus ten 
kabėjo ieškomų nusikaltėlių nuotraukos, laboratorijos rezultatai, 
restoranų meniu išsinešamui maistui, - o ką jau kalbėti apie kalendo- 
rių, kuriame raudonai buvo pažymėtos teismo datos, - tačiau dabar 
Ji buvo visiškai tuščia. 

Normanas sustabdė savo žvilgsnį ties alkoholinių gėrimų dėžutė- 
mis prie durų ir pagalvojo, koks nenuspėjamas yra gyvenimas. Taip, 
Normanas buvo karšto būdo, ir pats pirmas galėjo tai pripažinti. 
Kaip ir tai, jog tas karštas būdas klampino jį į bėdas ir neleido iš jų 
išbristi. Ir jei prieš metus Normanas būtų išvydęs šiandieninio savo 
kabineto vaizdą, būtų nusprendęs, jog pagaliau jo būdas įklampino 
Jį į tokį mėšlą, iš kurio nebeišsikapanosi, ir todėl jį atleido. Arba jis 
gavo pakankamą papeikimų skaičių, ir jį atleido pagal departamen- 
to nuostatus, o galbūt jį sugavo kankinant ką nors, kaip kad jis kan- 
kino ispaniūkštįį Ramoną Sandersą. Žinoma, galvoti, ar tas sukčius 
Ramonas nukentėjo, buvo kvaila - juk jis ne koks šventas Antanas, ta- 
čiau reikėjo laikytis žaidimo taisyklių... ar bent jau nebūti sugautam 

jas laužant. Tai būtų tas pats, lyg garsiai nesakytum, kad negrai ne- 
suvokia darbo sampratos, nors visi tai žinojo. 

Tačiau Normano nieks neatleido. Jis tik kraustėsi iš šio šlykštaus 
mažo kambariūkščio, kuris tapo jo namais po pirmų Bušo preziden- 
tavimo metų. Kraustėsi į tikrą kontorą, kur sienos ėjo nuo lubų iki 
grindų. Normaną ne atleido, o paaukštino, Jis prisiminė Cako Berio 
dainą: “C'est la vie"*, niekada negali žinoti. 

Operacija įvyko, ir reikalai pakrypo Normano naudai geriau nei 
jis pats tikėjosi. O, svarbiausia, jis iškilo visų kitų akyse. 

Tai buvo miesto kokaino tinklas, kurio niekada iki galo neišnarp- 
liosi... tik šį kartą Normanui tai pavyko padaryti. Viskas susidėliojo 
į savo vietas, tarytum tuziną kartų atspėtum skaičių, žaisdamas rule- 
te Atlantik Sityje, ir kiekvienąkart dvigubintum sumą. Normano ko- 
manda suėmė virš dvidešimties žmonių, iš jų - pustuzinį aukštų šulų. 
Taigi, operacija pavyko. Apygardos prokuroras tikriausiai pasieki- 
nėjo tokias orgazmo aukštumas, kurių nebepatyrė nuo tada, kai dar 
vidurinėje mokykloje išdulkino savo kokerspanielį. Normanas, kuris 
tikėjo, kad vieną dieną tas pats mažasis šūdžius apkaltins jį teisme, 
jei jis nebesuvaldys savo temperamento, tapo apygardos prokuroro 
numylėtiniu. Čakas Beris buvo teisus: niekada negali žinoti. 

- Saldiklis buvo prikimštas maisto ir imbierinio alaus, - uždaina- 
vo Normanas ir nusišypsojo. 

Tai buvo linksma šypsenėlė, kuri priversdavo žmones atsakyti į ją 
tuo pačiu, tačiau Rozai nuo jos būtų tik pagaugai per nugarą nuėję, 
O ji pati - panorėjusi tapti nematoma. Roza šią šypseną vadino Nor- 
mano kandžioja. 

Labai geras pavasaris, tiesiog nuostabus pavasaris, tačiau kartu 
ir labai blogas. Tiesą pasakius, visiškai sumautas pavasaris, ir dėl to 
buvo kalta Roza. Normanas tikėjosi iki šiol ją susigrąžinsiąs, bet taip 
neatsitiko. Kažkaip Rozai pavyko vis dar kažkur užsibūti. 

Normanas nuvyko į Portsaidą dar tą pačią dieną, kai parke, ki- 
toje nuovados pusėje, apklausė savo gerą draugą Ramoną. Jis nuva- 
žiavo su Rozos nuotrauka, bet tai ne ką tepadėjo. Kai jis paminėjo 
akinius nuo saulės ir ryškiai raudoną skarelę (šias svarbias detales 
Normanas rado oficialiame Ramono Sanderso apklausos rašte), vie- 
nas iš dviejų "Continental" bilietų pardavėjų ją atpažino. Tik, deja, 
jis negalėjo prisiminti, kur ji važiavo, ir nebuvo kaip patikrinti įrašų, 
nes jie ir neegzistavo. Ji užmokėjo grynais už bilietą ir neturėjo jo- 
kio bagažo. 


* Toks gyvenimas (pranc.). 

"Continental" tvarkaraštis siūlė tris galimybes, tačiau Normanas 
manė, jog trečioji - autobusas, išvykstantis 13:45-į pietus - buvo neį- 
manoma. Roza nebūtų norėjusi tiek ilgai laukti. Taigi liko du pasirin- 
kimai: miestas už dviejų šimtų penkiasdešimties mylių ir kitas, daug 
didesnis miestas, vidurio vakarų širdyje. 

Normanas nusprendė (ir dabar ėmė tikėti, jog klaidingai, nes tai 
kainavo jam dvi savaites), kad Roza nebūtų norėjusi išvažiuoti labai 
toli nuo namų, nuo vietovės, kur ji užaugo - tik ne tokia baili pelytė 
kaip ji. Bet dabar... 

Normano delnus dengė pusiau apvalūs balti randai, kuriuos pa- 
liko nagai, nors tikrasis jų kaltininkas tūnojo giliai galvoje - orkai- 
tėje, kuri kaito visą jo gyvenimą. 

- Geriau jau būk išsigandusi, - sumurmėjo Normanas. - Ir jei dar 
nesi, tai pažadu, jog greitai būsi. 

Taip. Reikėjo ją susigrąžinti. Be Rozos viskas, kas nutiko šį pava- 
sarį - puiki operacija, geri atsiliepimai spaudoje, reporteriai, kurie 
net nustebino jį, reikalaudami jam paaukštinimo - nieko nereiškė. 
Moterys, su kuriomis jis miegojo po Rozos pabėgimo, taip pat nieko 
nereiškė. Svarbu buvo tik tai, kad ji jį paliko. Dar svarbiau - jis net 
nenutuokė, jog ji ruošėsi tai padaryti. O visų svarbiausia - Roza paė- 
mė jo banko kortelę. Ji tik vienąsyk ja pasinaudojo ir tik dėl menkų 
trijų šimtų penkiasdešimties dolerių, bet tai dar niekis. Esmė buvo ta, 
kad ji paėmė tai, kas priklausė jam; ji pamiršo, kas žiauriausias pa- 
daras džiunglėse; ir už tai jai teks sumokėti. O kaina bus aukšta. 

Aukšta. 

Normanas pasmaugė vieną iš tų moterų, su kuriomis miegojo pa- 
bėgus Rozai. Sukapojo ją ir pakišo po grūdų bokštu vakarinėje eže- 
ro pusėje. Ar dėl to buvo kaltas jo karštas būdas? Jis nežinojo. Nor- 
manas tik prisiminė, kad pasigavo moterį prie mėsos turgaus Fre- 
monto gatvėje. Ji buvo nedidukė brunetė gelsvai rudomis kelnaitėmis 
ir didžiulėmis krūtimis, išsišovusiomis į priekį it kalnai. Jis netgi ne- 
pastebėjo, kokia ji panaši į Rozą (ar taip save įtikinėjo), kol nepra- 
dėjo jos dulkinti ant galinės keturviečio "Sevrolė"' sėdynės. Tada ji 
pasuko galvą, ir akimirką šviesos, krentančios nuo artimiausio grū- 
dų bokšto, apšvietė jos veidą. Būtent tą akimirką prostitutė tapo Ro- 
za - kale, kuri paliko jį, nepasakiusi nė žodžio, nė vieno sumauto žo- 
delio, tad nieko nelaukęs Normanas apvyniojo liemenėlę aplink mo- 
ters kaklą. Prostitutės liežuvis išlindo iš burnos; prostitutės akys išsp- 
rogo. Ir blogiausia, kad pagaliau nusibaigusi ji visai nebebuvo pa- 
naši į Rozą. 

Normanas nesupanikavo... ir kodėl gi turėtų? Juk tai nebuvo pir- 
mas kartas. 

Ar Roza tai žinojo? Ar jautė? 

Ar todėl ji ir pabėgo? Nes bijojo, kad jis gali... 

- Nebūk kvailas, - sumurmėjo Normanas ir užsimerkė. 

Nekokia mintis. Jis vėl išvydo tai, ką dabar dažnai regėdavo nak- 
timis: žalią “Merchant's"' banko kortelę, išaugusią iki neapsakomo 
dydžio ir plaukiojančią tamsoje lyg pinigų spalvos dirižablis. Nor- 
manas paskubom atmerkė akis. Jam skaudėjo rankas. Jis atgniaužė 
pirštus ir be jokios nuostabos apžiūrėjo gilias žaizdas. Normanas jau 
buvo pripratęs prie savo temperamento stigmų ir žinojo, kaip su 
jomis elgtis: reikėjo atstatyti savikontrolę. Tai reiškė mąstymą ir pla- 
navimą, 0 visa tai prasidėdavo nuo faktų peržiūros. 

Normanas paskambino artimesnio miesto policijai, prisistatė, 0 
po to apibūdino Rozą, kaip pagrindinę įtariamąją didelėje banko 
kortelių byloje (kortelė buvo blogiausias dalykas, todėl niekada ne- 
dingo iš Normano galvos). Jis pavadino ją Roza Maklendon, beveik 
neabejodamas, jog ji grįžo prie savo mergautinės pavardės. Jei ji bū- 
tų nepasikeitusi, tada Normanas būtų paprasčiausiai išsisukęs, teig- 
damas, kad tai tik atsitiktinumas, jog įtariamoji ir tiriantysis parei- 
gūnas turi tą pačią pavardę. Kartais taip atsitikdavo. Be to, buvo 
kalbama apie Daniels pavardę, o ne Trževski ar Bošatc. 

Normanas taip pat farams išsiuntė Rozos nuotraukas. Vienoje iš 
jų ji sėdėjo ant užpakalinių laiptų. Šią nuotrauką praeitą rugpjūtį pa- 
darė jo draugas policininkas Rojus Fosteris. Normanui ji nelabai pa- 
tiko, nes akivaizdžiai rodė, kiek riebalų Roza prisiaugino savo tris- 
dešimtmečiui, tačiau nuotrauka buvo juodai balta ir aiškiai atsklei- 
dė jos veido bruožus. Kita nuotrauka buvo daryta policijos meninin- 
ko (Elas Kelis, talentingas kalės vaikas, padarė ją Normanui papra- 
šius). Ji vaizdavo tą pačią moterį, tik su skarele ant galvos. 

Farai iš to artimesnio miesto paklausė visus reikalingus klausi- 
mus ir apėjo visas reikalingas vietas: benamių prieglaudas ir pake- 
lės viešbučius, kur žinant kaip ir ko paklausti buvo galima žvilgtelėti 
į svečių sąrašą, - tačiau nesėkmingai. Pats Normanas taip pat daug 
skambinėjo, kai tik turėdavo laiko, su vis didėjančiu pykčiu tokioms 
popierinėms paieškoms. Jis netgi užmokėjo už atfaksuotą pareiškėjų 
vairuotojo teisėms gauti šiame mieste sąrašą, tačiau viskas perniek. 

Mintis, jog Roza pabėgo amžiams, pabėgo nenubausta už savo 
darbelius (ypač už išdrįsimą pasiimti banko kortelę), vis dar neding- 
telėjo Normanui į galvą, tačiau dabar jis nenorom priėjo išvadą, kad 


76 


ji išvažiavo į tą kitą miestą; kad ji taip bijojo jo, jog dviejų šimtų 
penkiasdešimties mylių nepakako. 

Nepakaks ir aštuonių šimtų, ir ji greitai apie tai sužinos. 

O tuo tarpu jis per ilgai čia užsisėdėjo. Buvo pats laikas susirasti 
vežimėlį ir kraustytis su visu savo šlamštu dviem aukštais -aukščiau. 
Normanas nuėmė kojas nuo stalo, ir tą akimirką suskambo telefonas. 
Jis pakėlė ragelį. 

- Ar tai inspektorius Danielsas? - paklausė balsas kitame laido gale. 

- Taip, - atsakė Normanas, galvodamas (tiesa, be jokio malonu- 
mo): taip, pirmos klasės detektyvas inspektorius Danielsas. 

- Skambina Oliveris Robinsas. 

Robinsas. Robinsas. Kažkur girdėtas, bet... 

- Iš “Continental Express". Aš pardaviau bilietą moteriai, kurios 
„Ieškote. 

Danielsas išsitiesė kėdėje. 

- Taip, pone Robinsai, aš jus labai gerai prisimenu. 

- Mačiau jus per televizorių. Puiku, kad sugavote tuos žmones. 
Tas kokainas - toks baisus dalykas. Mes matome, kaip žmonės jį var- 
toja ir autobusų stotyje. | ; 

- Taip, - sutiko Danielsas, neleisdamas prasiveržti nekantriam 
balsui. - Nė kiek tuo neabejoju. 

- Ar tikrai tie žmonės paklius į kalėjimą? 

- Manau, kad taip. Kuo galiu padėti? 

- Tiesa, tikėjausi, kad aš jums padėsiu. Ar prisimenate, jog sakėte 
paskambinti jums, jei dar ką nors prisiminsiu? Apie tą moterį tam- 
siais akiniais ir raudona skarele. 

- Taip, - atsakė Normanas. Jo balsas vis dar buvo ramus ir drau- 
giškas, bet ranka, nelaikanti telefono ragelio, vėl susigniaužė į kumš- 
tį, ir nagai ėmė skverbtis gilyn į mėsą. 

- Maniau, kad nieko neprisimenu, bet šįryt, stovėdamas po dušu, 
kai ką atsiminiau. Galvojau apie tai visą dieną ir manau, kad neklys- 
tu. Ji tikrai man taip pasakė. 

- Ką pasakė? - paklausė Normanas. 

Jo balsas vis dar buvo ramus ir netgi malonus, tačiau kraujas jau 
sunkėsi pro sugniaužtą kumštį. Normanas atidarė vieną iš tuščių 
stalčių ir padėjo tenai kumštį. Mažas krikštas kitam vyriukui, sėdė- 
siančiam prie šio sumauto stalo. 

- Matote, ji nepasakė man, kur nori važiuoti. Tai aš jai pasakiau. 
Todėl tikriausiai ir negalėjau prisiminti, kai manęs paklausėte, ins- 
pektoriau Danielsai, nors paprastai man nebūna sunku tai padaryti. 

- Aš jūsų nesuprantu. 

- Žmonės, perkantys bilietus, kaip įprasta, sako, kur nori išvykti. 
“Duokite man bilietą į Nešvilį į abu galus" arba "Vieną į Lansingą, 
prašau". Suprantate? 

- Taip. 

- Si moteris to nepadarė. Ji neįvardijo vietovės, o pasakė tik išvy- 
kimo laiką. Stai ką prisiminiau šįryt duše. Ji pasakė: “Noriu nusi- 
pirkti bilietą į autobusą, išvykstantį po vienuolikos penkios. Ar dar 
yra vietų?" Tarytum jai nerūpėjo, kur ji važiuoja, o tik tai... 

- „kad kuo greičiau ir toliau iš čia išvažiuotų! - sušuko Norma- 
nas. - Taip! Zinoma, taip! Ačiū, pone Robinsai! 

- Džiugu, kad galėjau padėti, - Robinsas atrodė apstulbęs nuo to- 
kio jausmingumo kitame laido gale. - Ta moteris, jums, vyručiai, ji, 
ko gero, labai rūpi. 

- Labai, - sutiko Normanas. Jis vėl šypsojosi ta šypsena, kuri šal- 
dė Rozos nugarą ir versdavo ją šlietis prie sienos, kad apsaugotų 
inkstus. - Labai rūpi. Tas po vienuolikos penkios autobusas, pone 
Robinsai. Kur jis važiuoja? 

Robinsas atsakė jam ir dar paklausė. 

- Ar ji buvo susijusi su kokaino tinklu? Moteris, kurios ieškote? 

- Ne, tai kreditinių kortelių vogimo byla, - atsakė Normanas, ir 
Robinsas jau buvo bepradedąs tęsti savo mintį (jis tikriausiai norėjo 
truputį draugiškai paplepėti), tačiau Normanas padėjo ragelį, nu- 
kirsdamas jį vidury žodžio. Jis vėl susidėjo kojas ant stalo. Vežimėlis 
ir kraustymasis į kitą vietą gali ir palaukti. Normanas atsilošė kėdė- 
je ir pažvelgė į lubas. - Kreditinių kortelių vagystė, kurgi ne. Tačiau 
žinai, kas sakoma apie ilgas teisingumo rankas? 

Normanas ištiesė kairę ranką ir atgniaužė kumštį, atversdamas 
kruviną delną. Jis sulenkė kruvinus pirštus. 

- Ilgas teisingumo rankas, kale, - ištarė jis ir staiga pradėjo juok- 
tis. - Ilgas sušiktas teisingumo rankas, kurios sučiups tave. Geriau 
jau patikėk tuo. 

Normanas ir toliau lankstė pirštus, stebėdamas, kaip maži kraujo 
lašeliai tiška ant stalo. Jis nė kiek dėl to nesijaudino, tik juokėsi, 
jausdamasis puikiai. 

Reikalai vėl stojo į savo vėžes. 


| 


Grįžusi į “D ir S", Roza rado Pemę, sėdinčią sulankstomoje kėdė- 
je rūsyje esančiame poilsio kambaryje. Ji laikė knygelę ant kelių, ta- 
čiau spoksojo į Gertą Kinšo ir į mažą sudžiūvusią mergužėlę Sintiją, 
kuri atvyko čionai prieš dešimt dienų. Sintija turėjo akį rėžiančią 

pankišką šukuoseną - pusiau žalią, pusiau oranžinę - ir atrodė tesve- 
rianti tik devyniasdešimt svarų. Kairė ausis buvo sutvarstyta, nes jos 
draugužis bandė (ir gana sėkmingai) ją nuplėšti. Ji vilkėjo plačius 
marškinius, ant kurių priekio puikavosi Piteris Tošas, apsuptas mėly- 
nai žalios psichodelinės šviesos. “NEPASIDUOSIU* rėkė užrašas 
ant marškinių. Kiekvienąkart sujudėjus, per didelės marškinių ranko- 
vių angos atskleisdavo arbatinio puodelio dydžio krūtis 1 mažus Že- 
muogių spalvos spenelius. Sintija šnopavo, visu jos veidu žliaugė 
prakaitas, tačiau ji atrodė netgi pakvaišusiai laiminga, būdama savi- 
mi ir būdama čia. 

Gerta Kinšo skyrėsi nuo Sintijos kaip diena nuo nakties. Roza taip 
iki galo ir neišsiaiškino, ar Gerta buvo patarėja, ilgalaikė “D ir S" gy- 
ventoja, ar tik, kitais žodžiais tariant, šeimos draugė. Ji pasirodyda- 
vo, pabūdavo kelias dienas ir vėl dingdavo. Ji dažnai sėdėdavo rate 
per terapijos seansus (jie vykdavo dukart per savaitę), tačiau Roza 
niekad negirdėjo, kad Gerta ką nors pasakytų. Ji buvo aukšta, ma- 
Žiausiai šešių pėdų, ir stambi: jos pečiai buvo platūs, minkšti ir tam- 
siai rudi, krūtys - arbūzų dydžio, o pilvas - didžiulis, nukaręs koko- 
nas, ištempiantis jos “XXXL" dydžio marškinėlius ir pakimbantis 
virš aptemptų elastinių kelnių. Ant Gertos galvos pūpsojo raitytų ka- 
selių kratinys (labai garbanotas). Ji buvo panaši į vieną iš tų moterų, 
sėdinčių skalbykloje, šlamščiančių “Twinkies" ir skaitančių naujau- 
sią “National Enguirer" numerį. Taigi nenuostabu, kad nepastebėda- 
vai tvirtų bicepsų ir raumeningų šlaunų po jos senomis pilkomis elas- 
tinėmis kelnėmis bei to, jog jos didžiulis užpakalis visai nekliunksi 
jai einant. Roza girdėdavo Gertą šnekant tik per tuos seminarus poil- 
sio kambaryje. 

Gerta mokė savigynos meno visas “D ir S" gyventojas, kurios tik 
jos paprašydavo. Roza pati turėjo kelias pamokas ir iki šiol nors vie- 
nąsyk per dieną praktikavo Gertos vadinamus “Šešis puikius būdus 
sudoroti bukagalvį". Jai nelabai sekėsi, ir Roza neįsivaizdavo galinti 
juos išbandyti su tikru vyru (pavyzdžiui, vyruku su Deivido Krosbio 
ūsais, stovinčiu “Mažučio gurkšnelio“ tarpdury), bet jai patiko Ger- 
ta. Jai ypač patikdavo, kaip pasikeisdavo platus, tamsus Gertos vei- 
das, kai ji mokydavo: įprastinis susikaustymas įgaudavo judrumą ir 
sąmojingumą. Tiesą sakant, veidas tapdavo labai gražus. Vienąkart 
Roza jos paklausė, ko būtent ji moko: taikvondo, džiudžitsu ar kara- 
tė? O gal dar ko nors? Gerta tik patraukė pečiais. 

- Truputį šio, truputį ano, - atsakė ji. - Likučių. 

Dabar stalo teniso stalas buvo nustumtas į šoną, o ant kambario 
grindų buvo patiestas pilkas kilimėlis. Aštuonios ar devynios kėdės 

stovėjo išrikiuotos palei pušinėmis lentomis apkaltą sieną, tarp seno- 
vinės stereoaparatūros ir priešistorinio spalvoto televizoriaus, kurio 
ekrane viskas atrodė blyškiai žalia arba blyškiai rausva. Vienintelė 
Pemė sėdėjo ant kėdės. Pasidėjusi knygą ant kelių, susirišusi plaukus 
mėlynu siūlu ir suglaudusi kelius, Pemė buvo panaši į merginą, ku- 
rios niekas nekviečia per šokius vidurinėje mokykloje. 

Roza atsisėdo šalia jos, padėdama savo suvyniotą paveikslą prie 
blauzdų. | 

Gerta, sverianti mažiausiai du šimtus septyniasdešimt svarų i 
Sintija, kuri peršoktų šimto svarų ribą tik užsimovusi Žvejo batus 1r 
užsidėjusi pilnai prikimštą kuprinę, suko ratus ant kilimėlio. Sintija 
šnopavo ir plačiai šypsojosi. Gerta buvo rami ir tyli, truputį palinku- 
si per liemenį ir ištiesusi į priekį rankas. Roza linksmai, bet neramiai 
pažvelgė į jas. Tai buvo panašu į voverės ar burunduko kovą su 
lokiu. 

- Jau ėmiau dėl tavęs nerimauti, - tarė Pemė. - Tiesą sakant, jau 
norėjau rinkti Žmones eiti tavęs ieškoti. 

- Praleidau pačią nuostabiausią popietę. O tu? Kaip jautiesi? 

- Geriau. Mano nuomone, midolis gali išspręsti visas pasaulio 
problemas. Tiek to, kas tau nutiko? Tu tiesiog švyti! 

- Tikrai? 

- Tikrai. Na, tai pasakok. 

- Taigi, - Roza ėmė skaičiuoti savo nuotykius ant pirštų. - Suži- 
nojau, kad mano sužadėtuvių žiedas netikras, išmainiau jį į paveiks- 
lą, - pasikabinsiu jį naujame bute, kai tik jį gausiu, - man pasiūlė dar- 
bą... - ji nutilo, apsvarstė savo mintį ir pridūrė: - ... Ir aš sutikau kaž- 
ką įdomaus. 

Pemė pažvelgė į ją apvaliomis akimis. 

- Tu perdedi. 

- Ne. Prisiekiu Dievu. Tačiau per daug nekaisk. Jam šešiasdešimt 
penkeri. 

Roza kalbėjo apie Robį Lefertsą, tačiau prieš akis iškilo Bilis Stai- 
neris mėlyna šilkine liemene ir įdomiomis akimis. Bet juk tai kvaila. 
Šiuo gyvenimo momentu jai reikėjo meilės nuotykių tiek pat, kiek 
lūpų vėžio. O be to, argi ji nenusprendė, kad Staineris mažiausiai 
septyneriais metais jaunesnis už ją? Tikras kūdikis. 

-- Jis man pasiūlė darbą. Jo vardas Robis Lefertsas. Bet užmiršk jį 
- nori pažiūrėti į paveikslą? 

- Ach, liaukis ir padaryk tai! - sušuko Gerta iš kambario vidurio. 
Jos balsas atrodė draugiškas ir susierzinęs. - Tai tau ne mokykliniai 
šokiai, saldainiuk. 

Sintija puolė ją. Gerta pasisuko, sugriebė smulkutę mergytę mar- 
gais plaukais už rankos ir permetė ją per petį. Sintijos kulnai suma- 
taravo Ore, ir ji nugriuvo ant nugaros. 

- Oho! - šūktelėjo ji 17 vėl it guminis kamuoliukas pašoko ant kojų. 

- Ne, aš nenoriu pamatyti tavo paveikslo, - atsakė Pemė. - Nebent 
ten pavaizduotas vyriškis. Ar jam tikrai šešiasdešimt penkeri? Kažko- 
dėl nesitiki! 

- Galbūt dar senesnis, - patikslino Roza. - Buvo ir dar vienas. Tai 
jis man pasakė, kad deimantas mano sužadėtuvių žiede tėra tik cirko- 
nas. Tada jis išmainė žiedą į paveikslą, - ji nutilo. - Ir jam tikrai ne 
šešiasdešimt penkeri. 

- Kaip jis atrodė? 

- Šviesiai rudos akys, - Roza pasilenkė prie paveikslo. - Daugiau 
nė žodžio, kol nepamatysi šito. 

- Roza, nebūk užsispyrėlė! 

Roza išsišiepė - ji beveik pamiršo nežalingo erzinimo džiaugsmus 
- ir toliau vyniojo popierių, kuriuo Bilis Staineris atsargiai uždengė 
pirmąjį prasmingą jos naujo gyvenimo pirkinį. 

- Gerai, - Gerta tarė Sintijai, kuri vėl suko ratus ant kilimėlio. 
Gerta iš lėto šokinėjo ant didelių rudų kojų. Jos krūtys kilnojosi ir 
slūgo it vandenyno bangos po baltais sportiniais marškinėliais. - Ma- 
tai, kaip tai darosi, dabar mėgink pati. Ir nepamiršk: tu negali manęs 
permesti, - toks trupinėlis kaip tu susiplos į blyną, bandydamas per- 
mesti tokį sunkvežimį kaip aš, - bet gali man padėti pargriūti pačiai. 
Pasiruošusi? 

- O kaipgi, - atsakė Sintija. Jos šypsena praplatėjo, atskleisdama 
mažus piktus baltus dantukus. Rozai jie buvo panašūs į mažo, bet pa- 
vojingo žvėrelio (galbūt mangusto) dantis. - Gertrūda Kinšo, pulk! 

Gerta puolė. Sintija sugriebė jos riebias rankas ir su pasitikėjimu, 
kurio Roza niekada nepasieks, pasuko berniukišką klubą į Gertos šo- 
no pusę... ir staiga Gerta pakilo nuo žemės: haliucinacija baltais 
marškinėliais 1r pilkomis elastinėmis kelnėmis. Marškiniai pakilo, 
atidengdami didžiausią Rozos kada nors matytą liemenėlę. Kaulo 
spalvos kaušeliai atrodė lyg Pirmojo pasaulinio karo artilerijos svie- 
diniai. Gertai atsitrenkus į kilimėlį, kambarys sulingavo. 

> Taaaip! - sušuko Sintija, šokdama aplinkui, sunėrusi rankas virš 
galvos. - Mamulė nukrito! Taaip! TAAAIP! Keberiokšt ant žemės! 
Keberiokšt ant sumautos že... 

Šypsodamasi (keista, bet nuo to jos veidas pasidarė šlykštus) Ger- 
ta pakėlė Sintiją ir, persimetusi per petį, ėmė sukti ją it lėktuvo pro- 
pelerį. 

- 00000, aš tuoj vemsiu! - suriko Sintija, tačiau vis tiek juokėsi. 
Iš jos teliko žaliai oranžinių plaukų dėmė ir psichodeliniai marški- 
niai. - O0000, aš APSIVEEEMSIU! 

- Gerta, pakaks, - ramiai liepė balsas. 

Ana Stivenson stovėjo laiptų aikštelėje. Ji vilkėjo baltai juodus 
drabužius (Roza matė ir kitus spalvų derinius, bet labai retai): juodas 
kelnes ir baltą šilkinę palaidinę ilgomis rankovėmis bei stačiu kaklu: 
Roza pavydėjo jai elegancijos. Ji visada pavydėjo Anai elegancijos. 

Truputį susigėdusi Gerta pastatė Sintiją ant kojų. 

- Man viskas gerai, Ana, - tarė Sintija. Ji nusvirduliavo keturis 
žingsnelius per kilimą, suklupo, atsisėdo ir ėmė kikenti. 

- Kurgi ne, - sausai atkirto Ana. 

- Aš permečiau Gertą, - pasigyrė Sintija. - Būtumėt tai mačiusi. 
Manau, kad tai didžiausia mano gyvenimo sensacija. Aš nemeluoju. 

- Net neabejoju, bet Gerta pasakys tau, jog pati permetė save, o tu 
tik padėjai jos kūnui padaryti tai, ko jis jau norėjo. 

- Tikriausiai, - Sintija atsargiai atsistojo ir vėl pliumptelėjusi ant 
užpakaliuko sukikeno. - Viešpatie, regis, kažkas uždėjo visą kamba- 
rį ant patefono. 

Ana perėjo per kambarį prie Rozos ir Pemės. 

- Ką ten turi? - ji paklausė Rozos. 

- Paveikslą. Nusipirkau jį šią popietę. Savo naujam butukui, kai 
tik jį gausiu. Savo kambariui, - po to bailiai pridūrė: - Ką manai? 

- Nežinau. Reikia išnešti jį į šviesą. 

Ana pakėlė paveikslą už rėmų, pernešė per kambarį ir padėjo ant 
teniso stalo. Penkios moterys apstojo jį puslankiu. Ne, apsidairiusi 
Roza pamatė, kad jos jau septynios. Prie jų prisijungė Robina Sent 
Džeims ir Konsuela Delgado: jos stovėjo už Sintijos ir žvelgė per 
siaurus, trapius petukus. Roza laukė, kol kas nors prabils, - ji galėjo 
lažintis, kad tai bus Sintija, - tačiau kai niekas nepratarė nė žodžio, ji 
„pradėjo nervintis. | 

- Na? - pagaliau paklausė ji. - Ką jūs manote? Kas nors pasakykit 
ką nors. 2 

- Keistas paveikslas, - tarė Ana. 

- Aha, - pritarė Sintija. - Keistas. Nors atrodo, kad panašų mačiau 
ir anksčiau. 

Ana pakėlė akis į Rozą. 

- Kodėl tu jį nusipirkai, Roza? 

Roza patraukė pečiais, susinervinusi kaip niekada. 

- Nežinau, ar galėsiu paaiškinti. Atrodė, kad jis kviečia mane. 

Nusišypsodama ir linkteldama galvą, Ana nustebino ją ir nura- 
mino. 

- Taip. Toks ir yra menas, ir ne tik paveikslai - taip pat ir knygos, 
istorijos, skulptūros ir smėlio pilys. Kai kurie daiktai mus kviečia. 
Tarytum jų kūrėjai kalbėtų mūsų galvose. Bet būtent šis paveikslas... 
Argi jis tau gražus, Roza? 

Roza žvilgtelėjo į jį, bandydama pamatyti jį tokį kaip “Laisvės 
miesto lombarde“, kai nebylus jo liežuvis prabilo į ją su tokia jėga, 
kad ji net sustingo vietoje, pamiršusi viską pasaulyje. Roza pažiūrė- 
j0 į blondinę purpurine toga, stovinčią aukštoje žolėje ant kalvos vir- 
šūnės; ir vėl pastebėjo iki nugaros vidurio nukarusią kasą bei auksi- 
nę apyrankę virš dešinės alkūnės. Tada permetė žvilgsnį į sugriuvu- 
sią Šventyklą ir nuvirtusią statulą 

(dievą) 

kalvos papėdėje. Į tai, į ką žvelgė moteris su toga. 

Iš kur tu žinai, kad ji žvelgia būtent ten? Iš kur gali žinoti? Tu juk 
nematai jos veido! 

Tai, Žinoma, tiesa... bet į ką daugiau ten Žiūrėti? 

- Ne, - atsakė Roza. - Aš pirkau jį ne dėl to, kad jis man gražus, o 
dėl to, kad jis atrodė galingas. Dėl galios, kuri mane prikaustė vieto- 
je. Nejau paveikslas turi būti gražus, kad būtų geras, ar taip jūs ma- 
note? 

- Ne, - paprieštaravo Konsuela. - Prisimink Džeksoną Poloką. Jo 
darbai nebuvo gražūs, o energingi. Arba Dianą Arbus. 

- Kas ji? - paklausė Sintija. | 

- Fotografė, kuri tapo įžymi savo nuotraukomis, kur vaizduoja- 
mos moterys su barzdomis ir neūžaugos, rūkantys cigaretes. 

- O, - Sintija pergalvojo visa tai, ir staiga jos veidas nušvito. - Ma- 
čiau tokią nuotrauką vakarėlyje, kai dar tokiuose lankiausi. Tai buvo 
meno galerijoje. Ją padarė vyrukas, vardu Epltorpas, Robertas Eplt- 
orpas, ir žinote, kas ten buvo pavaizduota? Vyras, čiulpiantis kito vy- 
riškio gaidį! Rimtai! Ir tai nebuvo toks šlamštas, kaip ant pornožur- 
nalų viršelių. Tas vyrukas labai stengėsi ir darė tai iš visos širdies. 
Net nepagalvotumėt, kad galima turėti tokį šluotos kotą tarp... 

- Meipltorpas, - sausai nukirto Ana. 

- Ką? 

- Meipltorpas, o ne Epltorpas. 

- O, taip. Teisingai. 

- Jis jau miręs. 

- Tikrai? - paklausė Sintija. - Nuo ko? 

- AIDS, - Ana vis dar žiūrėjo į Rozos paveikslą ir be jausmo kal- 
bėjo: - Tam tikrų žmonių vadinamos “šluotkočio?? ligos. 

- Sakei, kad matei paveikslą kaip Rozos ir anksčiau, - sumurmėjo 
Gerta. - Kur, mažyle? Toje pačioje meno galerijoje? 

- Ne, - kalbėdama apie Meipltorpą, Sintija atrodė tik susidomėju- 
si, o dabar jos skruostai paraudo, o lūpų kampučiuose atsirado savi--. 
gynos šypsenėlė. - Ir tai nebuvo toks pat paveikslas, bet... 

- Papasakok, - paprašė Roza. 

- Mano tėvas buvo metodistų klebonas Beikersfylde. Tai Beikers- 
tyldas Kalifornijoje, kur aš ir gimiau. Mes gyvenome klebonijoje, kur 
mažame susitikimų kambaryje kabėjo daug senų paveikslų. Jie vaiz- 
davo prezidentus, gėles ir šunis. Ir jie man nerūpėjo. Atrodė, jog jie 
kabo tik tam, kad sienos nebūtų tuščios. 

Roza linktelėjo, prisimindama paveikslus, kurie supo jos paveiks- 
1ą ant dulkėtų lombardo lentynų: gondolos Venecijoje, vaisiai dube- 
nyse, šunys ir lapės. Daiktai, skirti kabėti ant sienų, kad šios neatro- 
dytų tuščios. Burnos be liežuvių. 

- Bet ten buvo dar vienas... pavadintas... - Sintija susiraukė, ban- 
dydama prisiminti. - Manau, jis vadinosi “De Sotas žvelgia į vaka- 
rus“. Jis vaizdavo tyrinėtoją skardinėmis kelnėmis ir prikaistuvio for- 
mos skrybėle ant indėnų apsuptos uolos. Jis žvelgė per tuos miškų 
plotus didžiulės upės link. Tikriausiai Misisipės. Bet matot... reikalas 
tas... 

Sintija neužtikrintai pažvelgė į jas. Jos skruostai degė raudoniu, 
o šypsena dingo. Didžiulis tvarstis ant ausies atrodė labai baltas ir la- 
bai savo vietoje - tarytum koks keistas aksesuaras, prisiūtas prie gal- 
vos šono, ir Roza spėjo pagalvoti, - ir jau ne pirmą kartą, nuo savo 
atvykimo į “D ir S“, - kodėl tiek daug vyrų yra tokie negeri. Kas su 
Jais darėsi? Ar jiems ko nors trūko, o gal, atvirkščiai, kažkas šlykš- 
taus buvo įtaisyta jų viduje lyg bloga srovė kompiuteryje. 

- Tęsk, Sintija, - paragino Ana. - Mes nesijuoksim. Tiesa? 

Moterys linktelėjo galvas. 

Sintija surakino rankas už nugaros tarsi maža mergaitė, pakviesta 
padeklamuoti eilėraštį prieš visą klasę. 

- Na, - prabilo Sintija, kalbėdama daug tyliau nei įprastai, - atro- 
dė, kad upė teka, ir tai mane žavėjo. Paveikslas kabėjo kambaryje, 
kur mano tėvas skaitydavo vakarines ketvirtadienio Biblijos paskai- 
tas. Tad aš ateidavau tenai, atsisėsdavau priešais paveikslą ir žiūrėda- 
vau į jį visą valandą, tarytum jis būtų televizorius. Aš stebėdavau, 
kaip teka upė... ar laukdavau, kol ji ims tekėti. Dabar jau neprisime- 
nu, nes man tebuvo dešimt metų. Atsimenu tik viena: maniau, kad 

jei upė teka, tai anksčiau ar vėliau išvysiu plaustą, valtį ar indėnišką 
kanoją, ir tada pasidarys aišku, jog aš neišsigalvoju. Tik vieną dieną, 
įėjusi į kambarį, paveikslo neberadau. Manau, mano motina pamatė 
mane įsistebeilijusią į paveikslą 1r... 

- Sunerimusi paslėpė jį, - pertraukė Robina. 

- Aha, tikriausiai išmetė jį į šiukšlyną, - tęsė Sintija. - Aš buvau 
dar vaikas. Tačiau tavo paveikslas man primena manąjį, Roza. 

Pemė iš arti dirstelėjo į paveikslą. 

- Ir nėr ko čia stebėtis, - tarė ji. - Matau, kaip ta moteris kvėpuoja. 

Jos visos nusijuokė, ir Roza kartu su jomis. 

- Ne, tai ne fai, - paprieštaravo Sintija. - Jis tik... na, Žinote, atro- 
do toks senovinis... lyg mokyklinės klasės paveikslas... be to, jis toks 
blankus. Išskyrus debesis ir moters suknelę, kitos spalvos visiškai 
blyškios. Mano De Soto paveiksle viskas buvo blyšku, išskyrus upę. 
Upė buvo ryškiai sidabrinė. Ji vienintelė dominavo paveiksle. 

Gerta pasisuko į Rozą. 

- Papasakok apie savo darbą. Girdėjau tave sakant, jog gavai 
darbą. 

- Papasakok mums viską, - paragino Pemė. 

- Taip, - sutiko Ana. - Papasakok mums viską, o tada gal galėtum 
užsukti į mano kabinetą? 

- Ar... ar tai dėl to, ko laukiau? 

Ana nusišypsojo. 

- Tiesą sakant, manau, kad taip. 


- Tai nuostabus kambarys. Vienas geriausių mūsų sąraše, ir ti- 
kiuosi, jog tu būsi tokia pat patenkinta kaip ir aš, - tarė Ana. 

Ant jos stalo krašto nerūpestingai pūpsojo skelbimų krūva, ku- 
riuose buvo parašyta apie artėjančią “Dukterų ir Seserų“? organizuo- 
jamą vasaros šventę ir koncertą. Šie įvykiai turėjo sukaupti lėšų, už- 
megzti ryšius su bendruomene ir padaryti visiems šventę. Ana paėč- 
mė vieną skelbimą : ir greitai nubraižė planą. 

- Čia virtuvė, čia lova, o čia mažutė svetainė. Čia vonia. Nelabai 
yra kur pasisukti, o norėdama prisėsti ant komodos, tikriausiai turėsi 
sukišti kojas į dušą, bet jis visas tavo. 

- Taip, - sumurmėjo Roza. - Mano. 

Jausmas, kurio jau nejautė kelias savaites, - kad tai tik nuostabus 
sapnas, ir kiekvieną minutę ji gali atsibusti šalia Normano, - vėl ėmė 
gaubti ją. 

- Ir vaizdas pro langą nuostabus - žinoma, tai ne Ežero gatvė, ta- 
čiau Braento parkas irgi gražus, ypač vasarą. Antras aukštas. Kaimy- 
nystė tapo truputį apleista aštuoniasdešimtaisiais, bet dabar vėl tvar- 
kosi. 

- Panašu, lyg pati būtum ten gyvenusi, - pajuokavo Roza. | 

Ana patraukė pečiais (labai grakštus gestas) ir nubraižė koridorių 
su laiptine. Ji piešė labai lakoniškai ir kalbėjo nepakeldama galvos. 

- Aš ten buvau daugybę kartų, bet tu juk ne tai turėjai omeny? 

- Ne. 

- Maža mano dalelė iškeliauja su kiekviena moterimi. Tikriausiai 
skamba banaliai, bet man nesvarbu. Tai tiesa, ir tai svarbiausia. Ką 
manai? 

Roza impulsyviai apkabino Aną ir iškart pasigailėjo, pajutusi, 
kaip ji suakmenėjo, Nereikėjo man to daryti, - pamanė Roza, paleis- 
dama Aną. - Taip ir žinojau. Iš tikrųjų. Ana Stivenson buvo gera 
(Roza nė kiek tuo neabejojo), galbūt netgi šventoji, tačiau ji turėjo tą 
keistą aroganciją. Ir dar: Ana nemėgo, kai Žmonės įžengdavo į jos 
erdvę. Labiausiai jai nepatikdavo, kai ją liesdavo. 

- Atleisk, - atsitraukdama atsiprašė Roza. 

- Nekvailiok, - šiurkščiai atkirto Ana. - Tai ką manai? 

- Man jis labai patinka. 

Ana nusišypsojo ir iškilę maži nesusipratimai praėjo. Ji padėjo 
kryžiuką ant svetainės sienos netoli mažučio stačiakampio - vienin- 
telio lango kambaryje. 

- Tavo naujasis paveikslas... galiu lažintis, kad nuspręsi pakabinti 
jį čia. 

- Be abejo. 

Ana padėjo pieštuką. 

- Man džiugu, kad galiu tau padėti, Roza, ir aš tokia laiminga, jog 
atėjai pas mus. Imk, tu ašaroji, - Ana vėl pasiūlė servetėlę, bet Roza 
abejojo, ar tai buvo tas pats pakelis, kurį Ana jai pasiūlė per pirmąjį 
jųdviejų pasimatymą: be abejonės, šiame kabinete reikėdavo caugy: 
bės servetėlių. 

Roza išsitraukė servetėlę ir nusivalė akis. 

- Tu išgelbėja: man gyvybę, - kimiai tarė ji. - Tu išgelbėjai man 
gyvybę, ir aš niekada to nepamiršiu. 

- Malonu girdėti, bet tai neteisybė, - sausu, ramiu balsu atsakė 
Ana. - Aš išgelbėjau tavo gyvybę tiek, kiek Sintija permetė Gertą per 
petį poilsio kambary apačioje. Tu pati išgelbėjai sau gyvybę, kai pa- 
sinaudojai galimybe ir palikai vyrą, kuris tave skaudino. 

- Vis tiek ačiū. Ačiū, kad leidai čia pasilikti. 

- Tu visada būsi čia laukiama, - pirmą kartą per visą savo buvimą 
“Dir S" Roza pamatė ašaras Anos Stivenson akyse. Roza šypsoda- 
masi atidavė jai servetėlių dėžutę. 

- Štai. Regis, ir pati apsiašarojai. 

Ana nusijuokė, pasinaudojo servetėle ir išmetė ją į šiukšlių dėžę. 

- Nemėgstu verkti. Tai mano giliausia tamsiausia paslaptis. Vis 
manau, kad susidorojau su ja, kad pagaliau susidorojau su ja, ir štai 
vėl pravirkstu. Panašiai man būna ir su vyrais. 

Akimirką Roza suprato, kad galvoja apie Bilį Stainerį ir jo švie- 
siai rudas akis. 

Ana vėl pakėlė pieštuką ir užrašė kažką po nubraižytu planu. Ta- 
da atidavė lapą Rozai. Ten ji rado užrašytą adresą: Trentono gatvė 
987. 

- Čia tavo adresas, - tarė Ana. - Tai beveik kitoje miesto pusėje 
nuo čia, bet dabar juk gali naudotis autobusu, tiesa? 

Šypsodamasi ir dar truputį verkšlendama Roza linktelėjo. 

- Gali duoti savo adresą draugėms iš “D ir S" ir kitiems draugams, 
su kuriais susipažinsi, bet kol kas jį žinome tik mudvi, - šie Anos žo- 
džiai Rozai priminė parengtą atsisveikinimo kalbą. - Žmonės, kurie 
pasirodys ant tavo slenksčio, bus gavę tavo adresą, ne iš šitos vietos. 
Tokia “D ir S" tvarka. Išdirbusi dvidešimt metų su nuskriaustomis 
moterimis, aš įsitikinau, jog tai vienintelė teisinga tvarka. 

Pemė jau paaiškino Rozai apie tai, kaip ir Konsuela Delgado bei 
Robina Sent Džeims. Tai įvyko per “Didelio linksmumo valandą“ - 
taip “D ir S" gyventojos vadino vakarinius ruošos darbus, tačiau Ro- 
zai to ir nereikėjo: protingam Žmogui užteko ir trijų keturių terapijos 
seansų, kad suprastų, kokia yra šių namų tvarka. Čia galiojo “Anos 
sąrašas" ir “Anos taisyklės". 

- Kiek jis tave neramina? - paklausė Ana. 

Rozos dėmesys buvo truputį nuplaukęs, bet dabar paskubėjo grįŽ- 
ti. Ji net nesuprato, apie ką būtent Ana kalbėjo. 

- Tavo vyras - kiek jis tave neramina? Žinau, kad per pirmąsias 
dvi savaites tu bijojai, jog jis tave atsivys... tave “sugaus", kaip kad 
tu sakei. O ką jauti dabar? 

Roza atsargiai apsvarstė šį klausimą. Pirmiausia “baimė" buvo 
netinkamas žodis apibūdinti tai, ką j1 jautė per pirmąsias savaites “D 
1 S". Netgi "siaubas" nelabai tiko, kadangi šio jausmo esmę užgožė 
- ir pakoregavo - kiti jausmai: gėda, jog nenusisekė šeimyninis gyve- 
nimas, ilgesys kai kuriems namų daiktams (pavyzdžiui, Pūkuotuko 
Kėdei), euforinės laisvės pojūtis, stiprėjantis kiekvieną dieną, ir šal- 

tas it siaubas palengvėjimas, - tokį palengvėjimą patiria lyno akroba- 
tas, praradęs pusiausvyrą virš gilaus kanjono... ir vėl ją atgavęs. 

Tačiau, be abejonės, baimė sudarė šio jausmo pagrindą. Per dvi 
pirmąsias savaites “D ir S“ Roza sapnuodavo tą patį sapną: ji sėdė- 
davo pintoje kėdėje verandoje, kai nauja raudona “Sentra" sustoda- 
vo prie šaligatvio priešais ją. Vairuotojo durys atsidarydavo, ir iš ma: 
šinos išlipdavo Normanas, vilkintis juodais marškiniais su Pietų Viet- 
namo žemėlapiu. Kartais po juo būdavo parašyta: "NAMAI YRA 
TEN, KUR LIEKA TAVO ŠIRDIS", o kartais - “BENAMIS, SER- 
GANTIS AIDS". Jo kelnės būdavo kruvinos, smulkūs kauleliai, pa- 
našūs į pirštų kaulus, maskatuodavo iš ausų. Vienoje rankoje jis lai- 
kydavo apdrabstytą krauju ir mėsgaliais kaukę. Roza bandydavo at- 
sistoti, bet nepajėgdavo - tarytum būtų paralyžiuota. Ji tik sėdėdavo 
ir žiūrėdavo, kaip Normanas iš lėto artinasi prie jos su savo mataruo- 
jančiais kauliniais auskarais. Tik sėdėdavo, kai jis prabildavo, jog no- 
ri pasikalbėti su ja akis į akį. Normanas nusišypsodavo, ir Roza iš- 
vysdavo, kad jo dantys taip pat kruvini. 

- Roza? - švelniai paklausė Ana. - Ar girdi? 

- Taip, - suskubo atsakyti Roza. - Aš girdžiu ir, taip, aš vis dar jo 
bijau. 

- Tai nė kiek nestebina. Kažkokiame lygmenyje tu visada jo bijo- 
si. Tačiau jausiesi gerai, kol nepamirši, jog vis dažniau imi nieko ne- 
bijoti... 1r netgi negalvosi apie savo vyrą. Bet aš klausiau ne apie tai. 
Aš klausiau, ar vis dar bijai, kad jis tave atseks. 

Taip, Roza vis dar bijojo. Per pastaruosius keturiolika metų ji gir- 
dėjo daugybę telefoninių pokalbių, kai Normanas aptarinėdavo savo 
reikalus, bei klausėsi, kaip jis su savo kolegomis diskutuoja apie by- 
las poilsio kambaryje arba verandoje. Jie beveik nepastebėdavo jos, 
kai ji atnešdavo jiems vandens kavai ar alaus. Visada šioms diskusi- 
joms vadovaudavo Normanas: jis kalbėdavo greitai ir nekantriai, už- 
virtęs ant stalo su alaus buteliu dideliame kumštyje, pertraukinėdavo 
kolegas, atremdavo jų abejones ir atsisakydavo sutikti su jų nuomo- 
ne. Žinoma, jo nedomino Rozos 1dėjos, tačiau ji buvo patogi siena, į 
kurią jis galėdavo atsitrenkti. Normanas buvo greitas vyras, kuris iš- 
kart reikalaudavo rezultatų ir prarasdavo susidomėjimą trijų savaičių 
senumo bylomis. Jis vadino jas, kaip Gerta savo savigynos mokslus: 
likučiais. 

Ar ji Normanui taip pat buvo tik likutis? 

Kaip ji norėjo tuo tikėti. Kaip tvirtai ji stengėsi tuo patikėti. Ta- 
čiau nepajėgė... to... padaryti. 

- Aš nežinau, - atsakė Roza. - Viena mano dalis galvoja, kad jei 
jis ir turėjo pasirodyti, tai jau būtų padaręs. Tačiau kita mano dalis 
mano, jog jis vis dar ieško. Ir jis - ne sunkvežimio vairuotojas ar san- 
technikas; jis - policininkas. Jis Žino, kaip ieškoti žmones. 

Ana linktelėjo. 

--Taip, Žinau. Ir todėl jis labai pavojingas, o tai reiškia, kad turi 
būti itin atsargi. Taip pat svarbu nepamiršti, kad /u ne viena. Tos die- 
nos, kai buvai viena, praėjo, Roza. Ar nepamirši? 

- Ne. | 

- Ar tikrai? 

- Taip. 

- Ir jei jis pasirodys, ką tu darysi? 

- Užtrenksiu duris prieš pat jį ir jas užrakinsiu. 

- O tada? 

- Paskambinsiu į 911. 

- Nedvejodama? 

- Visiškai, - atsakė Roza. Ir tai buvo tiesa, tačiau ji vis tiek bijotų. 
Kodėl? Ogi todėl, kad Normanas - policininkas, o Žmonės, kuriems 
ji paskambintų, taip pat būtų policininkai. Nes ji žinojo, kad Norma- 
nas mokėtų išsisukti. Kadangi Normanas vis kartojo jai: visi polici- 
ninkai - broliai. 

- O kai paskambinsi 9117? Ką tada darysi? 

- Paskambinsiu tau. 

Ana linktelėjo. 

- Viskas bus gerai. Nieko tau neatsitiks. 

- Žinau. 

Roza kalbėjo su pasitikėjimu, tačiau viena jos dalis abejojo... ir 
visada abejos, jei tik Normanas nepasirodys 1r neišsklaidys jos abe- 
jonių. Jei taip nutiktų, ar tas pastarojo mėnesio gyvenimas - “D 1r S", 
“Whitestone" viešbutis, Ana, naujos draugės - išnyktų it sapnas, kai 
ji atidarytų duris ir išvystų už jų Normaną? Ar tai įmanoma? 

Rozos akys užkliudė jos paveikslą, pastatytą prie sienos šalia ka- 
bineto durų, ir suprato, jog ne. Paveikslas buvo atsuktas į sieną, ta- 
čiau Roza vis tiek jį matė: moters ant kalvos įvaizdis po audringu 
dangumi šalia pusiau sudegusios šventyklos aiškiai stovėjo prieš akis 
ir nebuvo miglotas it sapnas. Roza nemanė, kad kas nors galėtų pa- 
versti jos paveikslą sapnu. 

Ir jei pasiseks, niekada nereiks atsakyti į šiuos klausimus, - pagal- 
vojo ji ir nusišypsojo. 

- O nuoma, Ana? Kokia ji? 

- Trys šimtai dvidešimt dolerių per mėnesį. Ar nebus sunku pir- 
muosius du mėnesius? 

- Ne. 

Na, žinoma, Ana tai žinojo: jei Roza nebūtų turėjusi pakankamai 
lėšų pragyvenimui, juodvi nebūtų čia dabar kalbėjusios. 

- Kaina atrodo gera. Jei tokia nuoma, tai pradžioje neturėsiu sun- 
kumų. 

- Pradžioje, - pakartojo Ana. Ji pakišo pizštus po smaknui ir ati- 
džiai pažvelgė į Rozą. - Tai verčia mane prisiminti tavo darbą. Atro- 
do, kad jis nuostabus, bet kartu... 

- Neapibrėžtas? Nenuolatinis? 

Sie žodžiai atėjo Rozai į galvą, kai ji važiavo namo... kaip ir tas 
faktas, jog nepaisant Robio Lefertso entuziazmo, ji nežinojo, ar su- 
gebės atlikti šį darbą, ir nesužinos iki pirmadienio ryto. 

Ana linktelėjo. 

- Aš būčiau pasirinkusi kitus Žodžius, - tik nežinau, kuriuos, - bet 
tiks ir tavieji. Svarbiausia, kad jei išeisi iš viešbučio, aš negaliu tau 
garantuoti, kad galėsiu padėti susigrąžinti buvusį darbą, ypač jei pri- 
sireiks greitai. Į “D ir S" nuolat atvyksta naujos merginos - ką ir pati 
gerai Žinai - ir joms turiu suteikti pirmenybę. 

- Žinoma. Aš tai suprantu. 

- Be abejo, padaryčiau viską, ką galiu, bet... 

- Jei nepavyks darbas, kurį pasiūlė ponas Lefertsas, eisiu dirbti 
padavėja, - ramiai tarė Roza. - Nugaros beveik nebeskauda, tad, ma- 
nau, susidoročiau. Donos dėka tikriausiai galėčiau gauti darbą vėly- 
vojoje pamainoje Maisto prekių parduotuvėje, jei prireiks. 

Dona buvo Dona Vereker, kuri viename iš galinių kambarių mo- 
kė, kaip dirbti prie kasos aparato, o Roza buvo labai stropi mokinė. 

Ana vis dar atidžiai žvelgė į Rozą. 

- Bet juk tu nemanai, kad to prireiks, tiesa? 

- Taip, - Roza dar kartą metė žvilgsnį į paveikslą. - Manau, kad 
viskas bus gerai. O kol kas aš tau tiek skolinga... 

- Tu juk Žinai, kaip pasielgti, ar ne? 

- Padėti kitoms. 

Ana linktelėjo. 

- Teisingai. Jei kada nors gatvėje išvysi pasimetusią moterį, bijan- 
čią savo pačios šešėlio, - kokia dar neseniai buvai ir pati, - padėk jai. 

- Ar galiu tavęs šio to paklausti, Ana? 

- Klausk. 

- Sakei, kad tavo tėvai įkūrė “Dukteris ir Seseris". Kodėl? Ir ko- 
dėl tu tęsi šį darbą? Arba padedi, jei tai skamba geriau? 

Ana atidarė vieną stalo stalčių, pasirausė, ištraukė knygelę ir nu- 
metė ją Rozai. Ji pakėlė knygelę, pažvelgė į ją, ir akimirką išgyveno 
tokius aiškius prisiminimus, kokius patiria karų veteranai. Tą akimir- 
ką Roza ne tik prisiminė drėgmę ant vidinės šlaunų pusės ir mažus 
piktus bučinukus, bet, regis, iš naujo tai patyrė. Ji matė virtuvėje sto- 
vinčio Normano šešėlį, kai jis kalbėjo telefonu. Ji matė, kaip šešėli- 
niai jo pirštai tampo šešėlinį laidą. Roza girdėjo, kaip jis kalbėjo as- 
meniui kitame laido gale, jog, be abejo, tai skubu, nes jo žmona nėš- 
čia. O tada ji išvydo, kaip Normanas sugrįžo į kambarį ir ėmė rinkti 
knygos, kurią jis ištraukė jai 1š rankų, prieš pradėdamas ją mušti, la- 
pus. Ta pati raudonplaukė žvelgė nuo knygos, kurią jai padavė Ana, 
viršelio. Tik šįkart ji vilkėjo balinę suknelę ir buvo gražuolio čigono 
degančiomis akimis be1 ant kelnių užsmauktomis kojinėmis glėbyje. 

Štai kur bėda, - tada pasakė Normanas. - Kiek jau kartų aš tau sa- 
kiau, koks mano požiūris į tokį šlamštą? 

- Roza? - susirūpinusi pašaukė Ana, tačiau jos balsas sklido iš 
kažkur labai toli - tarsi balsai, girdimi sapnuose. - Roza, ar viskas ge- 
rai? 

Roza pakėlė akis nuo knygos (“Mizerės meilužis“ skelbė knygos 
pavadinimas tokiomis pačiomis raudonomis raidėmis; o dar žemiau 
buvo parašyta “Pats aistringiausias Polo Seldono romanas“) ir prisi- 
vertė nusišypsoti. 

- Taip, viskas gerai. Ji atrodo karšta. 

- Aistringi romanai - viena iš mano paslaptingų ydų, - tarė Ana. - 
Tai geriau už šokoladą, nes nuo jų nestorėji, ir vyrai juose daug ge- 
resni už tikrus vyrus, nes jie neskambina ketvirtą valandą ryto, aps- 
pangę nuo alkoholio, ir neprašo suteikti dar vieną šansą. Tačiau šie 
romaniūkščiai nieko neverti, ir Žinai kodėl? 

Roža papurtė galvą. 

- Nes juose viskas padėta kaip ant delno. Viskam ten rasi priežas- 
tį. Jie gali būti išgalvoti, kaip ir pasakojimai iš supermarketo laikrašt- 
palaikių, ir gali prieštarauti viskam, ką pusiau išsilavinęs Žmogus 
supranta apie Žmonių elgesį realiame pasaulyje, tačiau paaiškinimai 
vis tiek neapleis nė vieno sakinio. Tokioje knygoje, kaip “Mizerės 
meilužis“, Ana Stivenson, be abejonės, vadovautų “Dukterims ir Se- 
serims“', kadangi ją pačią nuskriaudė vyras... arba dėl to, kad jos mo- 
tina buvo nuskriausta. Tačiau manęs niekas neskriaudė ir mano mo- 
tinos - taip pat. Mane dažnai ignoravo mano vyras, - mes jau dvide- 
šimt metų išsiskyrę, jei Pemė ar Gerta tau dar nesakė, - tačiau nieka- 
da manęs nemušė. Gyvenime, Roza, žmonės daro blogus ar gerus da- 
lykus visai be jokios priežasties. Ar tiki tuo? 

Roza iš lėto linktelėjo. Ji mąstė apie visus tuos kartus, kai Norma- 
nas mušė ją, skaudino, priversdavo verkti... o po to nei iš šio, nei iš 
to atnešdavo pustuzinį gėlių ir išsiveždavo pavakarieniauti. Jei ji pak- 
lausdavo, kas tai per proga, jis tik patraukdavo pečiais ir atsakydavo 
“kad nori ją pamaloninti". Kitais žodžiais tariant “be jokios priežas- 
ties“. Mamyte, kodėl turiu eiti miegoti aštuntą vasaros metu, kai dar 
už lango šviesu? Todėl, kad todėl. Tėveli, kodėl senelis mirė? Todėl, 
kad todėl. Be abejo, Normanas galvojo, kad šie mažyčiai pamaloni- 
nimai sumažins jo “blogą būdą?'. Jis niekada nesužinos (ir niekada 
nesupras), kad jie baugino Rozą daug labiau nei jo pykčio priepuo- 
liai. Su šiais ji bent jau Žinojo kaip elgtis. 

- Aš nemėgstu galvoti, kad mes viską darome tik todėl, kad žmo- 
nės kažką mums padarė, - liūdnai tarė Ana. - Tada mes prarandame 
savarankiškumą. Be to, tai nepaaiškina, kodėl retkarčiais savo tarpe 
sutinkame šventųjų arba velnių. O svarbiausia, tai neatrodo teisinga 
mano širdžiai. Tačiau tokioms knygoms kaip Polo Seldono tai tinka, 
nes tai leidžia tau tikėti, jog Dievas yra sveiko proto, ir nieko bloga 
nenutiks Žmonėms, kurie tau romane patinka. Ar galiu atgauti kny- 
gą? Noriu šiąnakt pabaigti į ją skaityti. Su daugybe karštos arbatos. 
Tiesiog galonais. 

Roza nusišypsojo, ir Ana atsakė jai tuo pačiu. 

- Tu juk ateisi į šventę, ar ne, Roza? Ji vyks Etingerio prieplau- 
koje. Mums reikia daug pagalbos. Kaip visuomet. 

- Žinoma, ateisiu. Nebent ponas Lefertsas nuspręs, kad esu nepa- 
prastai gabi ir lieps dirbti šeštadieniais. 

- Abejoju. 

Ana atsistojo ir apėjo stalą. Roza taip pat atsistojo. Ir dabar, a: 
veik pasibaigus jų pokalbiui, į galvą dingtelėjo elementarus klausi- 
mas. 

- Kada aš galiu įsikraustyti, Ana? 

- Rytoj, jei nori. 

Ana pasilenkė ir pakėlė paveikslą. Ji atidžiai apžiūrėjo pieštuku 
parašytus žodžius ir apsuko paveikslą priekiu į save. 

- Sakei, kad jis keistas, - prisiminė Roza. - Kodėl? 

Ana pabarbeno pirštu į stiklą. 

- Nes moteris stovi centre, bet vis tiek yra nusisukusi. Tai atrodo 
labai jau keista. Tokiam paveikslui, kuris kitais atžvilgiais yra nuta- 
pytas visai paprastai, - Ana žvilgtelėjo į Rozą ir tęsė atsiprašančiu to- 
nu: - Beje, pastatas kalvos papėdėje neatitinka perspektyvos. 

- Taip, vyras, pardavęs šį paveikslą, sakė tą patį. Ponas Lefertsas 
teigė, jog tai padaryta tyčia. Nes antraip nesimatytų kai kurių ele- 
mentų. 

- Ko gero, tai tiesa, - Ana dar truputį paspoksojo į paveikslą. - Ja- 
me kažkas yra, ar ne? Kažkoks gresiantis pavojus. 

- Nesuprantu, ką nori pasakyti. 

Ana nusijuokė. 

- Ir aš ne... tik kažkas jame man primena meilės romanus. Stiprūs 
vyrai, aistringos moterys, verdantys hormonai. Tik taip ir galiu api- 
būdinti savo jausmą, jog paveiksle, regis, gresia pavojus. Ramybė 
prieš audrą. Galbūt tai tik dėl dangaus, - Ana vėl apvertė rėmą ir ap- 
žiūrėjo angliniu pieštuku parašytus žodžius. - Ar tai ir patraukė tavo 
dėmesį? Tavo vardas? 

- Ne. Kai pamačiau užrašą “Purpurinė Roza“, jau žinojau, kad no- 
riu šio paveikslo, - Roza nusišypsojo. - Čia tik sutapimas, kokio ne- 
būna tavo meilės romanuose. 

- Suprantu. 

Bet atrodė, kad Ana nieko nesuprato. Ji perbraukė nykščiu per 
raides. Jos lengvai valėsi. 

- Taip, - tarė Roza. 

Staiga nei iš Šio, nei iš to ji pasijuto nejaukiai, tarytum kažkur, ki- 
toje laiko juostoje, kur jau nusileido saulė, vyras būtų pagalvojęs apie 
Ją. 

- Juk Roza - labai dažnas vardas, ne taip, kaip Evangelina ar Pet- 
ronela. 

- Ko gero, tu teisi, - Ana atidavė jai paveikslą. - Bet vis tiek įdo- 
mu dėl to anglinio pieštuko. 

- Kodėl? 

- Anglinis pieštukas lengvai nusivalo. Jei neapsaugosi, - o žodžiai 
ant kitos paveikslo pusės neapsaugoti, - greitai iš jų liks tik dėmė. 
Žėdžiai “Purpurinė Roza" užrašyti neseniai. Bet kam? Pats paveiks- 
las neatrodo naujas. Jam mažiausiai keturiasdešimt metų, o galbūt aš: 
tuoniasdešimt ar net šimtas. Ir dar vienas keistas dalykas. 

- Koks? 

- Nėra dailininko parašo, - atsakė Ana. 


IV | 
JURINIS VELNIAS 


Sekmadienį, likus vienai dienai iki Rozos naujo darbo pradžios... 
darbo, kurio Roza vis dar negalėjo įsivaizduoti, Normanas išvyko iš 
gimtojo miesto. Jis išvažiavo 11:05 “Continental Express“ autobu- 
su. Normanas tai darė ne norėdamas sutaupyti, o bandydamas pasi- 
jausti Rozos vietoje. Jis visada negalėjo sau prisipažinti, kaip sunkiai 
paveikė jį netikėtas žmonos dingimas. Normanas bandė save įtikinti, 
kad jis sukrėstas tik dėl banko kortelės, - tik jos vienos, - bet širdis ži- 
nojo geriau. Labiausiai jį liūdino tai, kad jis visiškai nieko neįtarė. 
Net nenujautė. 

Per ilgą jųdviejų vedybinį gyvenimą Normanas išmoko įspėti sa- 
vo žmonos mintis ir net svajones. Todėl faktas, kad visa tai pasikei- 
tė, tiesiog vedė jį iš proto. Jis labiausiai bijojo (nors pats tai slėpė 
nuo savų minčių), kad Roza planavo savo pabėgimą kelias savaites, 
mėnesius ar net visus metus. Jei Normanas būtų žinojęs tiesą, kaip ir 
kodėl ji pabėgo (kitais žodžiais tariant, jei jis būtų žinojęs apie kraujo 
lašelį), jam būtų palengvėję. O galbūt jis būtų sutrikęs kaip niekada. 

Nesąmoningai Normanas nusprendė, jog pirmasis noras iš vyro 
virsti detektyvu buvo klaidingas. Tiesą pasakius, po Oliverio Robin- 
so skambučio jis suprato, kad reikia atsisakyti abiejų pavidalų ir pa- 
sijusti pačia Roza. Jis privalo mąstyti kaip ji, ir važiavimas tuo pa- 
čiu autobusu buvo viso to pradžia. 

Normanas įlipo į autobusą su paskubom prikimštu krepšiu ranko- 
Je ir sustojo prie vairuotojo sėdynės, žvelgdamas į praėjimą. 

- Gal norėtum pasitraukti, bičiuli? - paklausė už jo sustojęs vyras. 

- O gal norėtum sužinoti, ką reiškia sulaužyta nosis? - atsakė 
Normanas. Vyriškis iškart užsikimšo. 

Normanas dar šiek tiek padvejojo, bandydamas nuspręsti, į kurią 
kėdę 

(ii) 

Jis turėtų atsisėsti, ir pajudėjo praėjimu. Roza tikrai nenuėjo į au- 
tobuso galą: jo išrankioji Roza tikrai niekada neatsisėstų prie tuale- 

to, nebent visos kitos vietos būtų užimtos, o gerasis Normano bičiu- 
lis Oliveris Robinsas (kuris jam irgi pardavė bilietą) užtikrino jį, kad 
autobusas, išvykstantis 11:05, niekada nebūna pilnas. Taip pat Ro- 
za neatsisėstų ir virš ratų (per daug krato) ar pačiame priekyje (per 
daug kristų į akis). Ne, ji atsisėdo kažkur per vidurį ir kairėje pusė- 
je, nes ji - kairiarankė, o žmonės, kurie manė, jog renkasi atsitiktinai, 
dažniausiai krypdavo savo dominuojančios rankos pusėn. 

Dirbdamas policininku, Normanas įtikėjo, jog telepatija visai 
įmanomas dalykas, tačiau labai sunkus ir neįgyvendinamas, jei dė- 
sies ne tuo, kuo reikia. Privalėjai rasti kelią į ieškomo žmogaus są- 
monę ir įsiklausyti ne į dūžius, o į smegenų bangavimą: ne į pačias 
mintis, 0 į mąstymo būdą. Ir kai pagaliau tai pavykdavo, galėjai pa- 
sileisti persekiojamos aukos minčių koridoriais ir vieną naktį, kai jis 
arba ji mažiausiai to tikėsis, išlįsti iš už durų... arba gulėti po lova 
su peiliu rankoje, pasiruošus perdurti čiužinį, kai tik sugirgždės 
spyruoklės ir vargšelis avinėlis (šiuo atveju avelė) atsiguls miegoti. 

- Kai tu mažiausiai to tikėsies, - sumurmėjo Normanas, atsisėdęs 
ten, kur, jo nuomone, sėdėjo Roza. Jam patiko šių žodžių skambesys, 
todėl, autobusui išsukus iš stoties, jis vėl pakartojo: - Kai tu mažiau- 
siai to tikėsies. 

Tai buvo ilga kelionė, tačiau Normanui ji patiko. Du kartus jis 
buvo nuėjęs į tualetą per poilsinius sustojimus, nors ir nereikėjo, ta- 
čiau jis neabejojo, kad Rozai tikrai prireikė atlikti gamtos reikalus, 
o autobuso tualetu ji nebūtų norėjusi pasinaudoti. Roza buvo išran- 
ki, bet taipgi turėjo ir silpnus inkstus. Tikriausiai atsigimė į savo mo- 
tiną, kuri visada Normanui atrodė it kalė, negalinti praeiti pro alyvų 
krūmą neatsitūpusi ir nenusišlapinusi. 

Per antrą sustojimą Normanas pastebėjo pustuzinį žmonių, aps- 
pitusių nuorūkų urną prie pastato kampo. Akimirką jis viliojančiai 
paspoksojo į juos, bet po to praėjo pro šalį ir įžengė vidun. Norma- 
nas labai norėjo parūkyti, tačiau Roza neturėjo tokio įpročio. Vietoj 
to jis stabtelėjo apčiupinėti keletą pliušinių žaisliukų, nes Roza mė- 
go tokį šlamštą, o tada nusipirko knygelę nuo lentynos šalia durų, 
kadangi kartais ji skaitydavo tokį mėšlą. Jis jai jau milijardą kartų 
sakė, kad tikras policijos darbas buvo visiškai nepanašus į aprašo- 
mą tokiose knygiūkštėse, ir Roza visada su juo sutikdavo, - jei jis pa- 
sakė, vadinasi, tai tiesa, - bet vis tiek jas skaitė. Normanas nebūtų la- 
bai nustebęs, sužinojęs, kad Roza taip pat apžiūrėjo šią lentyną, iš- 
sirinko knygelę... ir vėl nenoriai padėjo ją atgal, nenorėdama išleisti 
penkių dolerių dėl dviejų trijų valandų malonumo, kadangi turėjo 
tiek mažai pinigų ir tiek daug neatsakytų klausimų. 

Normanas suvalgė salotų, prisiversdamas tuo pat metu paskaity- 
ti knygelę, ir vėl grįžo į autobusą. Greitai jie vėl pajudėjo. Normanas 
sėdėjo pasidėjęs knygą ant kelių ir stebėjo plynus laukus, nes Rytai 
jau liko užpakaly. Jis atsuko vieną valandą atgal, kai vairuotojas 
pranešė apie tai, ir ne todėl, kad rūpėtų laiko juostų pakitimai (atei- 
nančias trisdešimt ar daugiau dienų jis vadovausis tik savo laikro- 
džiu), bet todėl, kad taip būtų pasielgusi Roza. Normanas atsivertė 
knygą, perskaitė apie tai, kaip vaikinas rado lavoną savo sode, ir vėl 
ją užvertė. Tačiau nuobodi jam buvo tik aplinka. Giliai savyje Nor- 
manas visai nenuobodžiavo. Ten jis jautėsi keistai it mergaitė iš se-. 
nos vaikiškos pasakos. Jis sėdėjo mažojo meškiuko kėdutėje. Greitai, 
Jei reikalai klostysis gerai, jis slėpsis po mažojo meškiuko lovyte. 

- Kai tu mažiausiai to tikėsies, - tarė Normanas. - Kai tu mažiau- 
siai to tikėsies. 

Anksti kitą rytą Normanas išlipo iš autobuso ir sustojo prie durų, 
dairydamasis po aidintį terminalą aukštomis lubomis, bandydamas 
nuvyti šalin policininko vertinimus prostitučių, sąvadautojų, pede- 
rastų ir elgetų atžvilgiu; bandydamas žvelgti į visa tai, kaip kad žvel- 
gė Roza, išlipusi iš tokio pat autobuso, įėjusi į tą patį terminalą ir ap- 
sidairiusi lygiai tuo pačiu metu, kai visas organizmas dar skendėjo 
sapnuose. 

Normanas tik stovėjo ir leido visam tam aidinčiam pasauliui už- 
valdyti jį: vaizdui, kvapams, skoniui ir jausmams. 

Kas aš? - jis paklausė savęs. 

Roza Daniels, - atsakė jis. 

Kaip aš jaučiuosi? 

Maža. Pasimetusi. Ir įbauginta. Ir tai svarbiausia. Aš siaubingai 
įbauginta. 

Akimirką Normaną apėmė baisi mintis: o jei pasimetusi ir išsi- 
gandusi Roza priėjo prie blogo žmogaus? Be abejo, tai buvo įmano- 
ma. Tam tikram blogų vyrukų tipui autobusų stotis buvo aukso ka- 
syklos. O jei tas blogas vyrukas nusivedė ją į tamsą, apiplėšė ir nu- 
žudė? Savęs tikinimas, jog tai neįmanoma, neguodė, nes Normanas 
buvo policininkas ir žinojo, kad taip galėjo atsitikti. Jei, pavyzdžiui, 
koks bukagalvis pastebėjo tą kvailą menkavertį žiedą... 

. Normanas giliai įkvėpė kelis kartus, perrikiuodamas savo sąmo- 
nės dalį, kuri bandė tapti Roza. Ką dar galima čia daryti? Jei ją nu- 
žudė, tai ką daugiau padarysi. Tad geriau apie tai negalvoti... o be 
to, Normanas negalėjo pakęsti minties, kad Roza pabėgo nuo jo bū- 
tent tokiu būdu, kad kažkoks smirdžius paėmė tai, kas priklausė Nor- 
manui Danielsui. 

Nusiramink, - jis tarė sau. - Nusiramink ir daryk savo darbą. O 
dabar tavo darbas - eiti kaip Roza, kalbėti kaip Roza, mąstyti kaip 
Roza. 

Normanas iš lėto įėjo į autobusų stotį, vienoje rankoje laikydamas 
piniginę (tai buvo Rozos rankinės pakaitalas), žvelzdamas į skuban- 
čius pro šalį žmones, tempiančius lagaminus, nešančius ant pečių dė- 
žes ar apsikabinusius viens kitą per liemenį. Jam bežiūrint, vyriškis 
prišoko prie moters ir mažo berniuko, kurie ką tik išlipo iš autobuso 
kartu su Normanu, pabučiavo ją, o tada pagriebė berniuką ir iškėlė 
aukštyn. Berniukas suriko iš baimės ir džiaugsmo. 

Aš išsigandęs: aplinkui viskas nauja, viskas kitaip, todėl aš mirti- 
nai išsigandęs, - tarė sau Normanas. - Ar galiu kuo nors čia būti už- 
tikrintas? Kuo nors pasitikėti? Kuo nors. 

Normanas iš lėto judėjo į priekį, klausydamasis savo žingsnių ai- 
do ir bandydamas į viską žvelgti Rozos akimis ir viską jausti jos oda. 
Jis dirstelėjo į vaikiūkščius stiklinėmis akimis (to priežastis buvo 
ankstyvos nemigos valandos arba alkoholis) prie žaidimų automatų, 
po to vėl akimis grįžo į stotį. Ji pasižiūri į telefonų automatus, bet 
kam gi ji paskambins? Ji neturi draugų nei šeimos: netgi nėra lem- 
tingosios tetulės iš Teksaso ar Tenesio kalnų. Ji pažvelgia į išėjimą, 
galbūt mąstydama apie miestą ir kambarį nakčiai, į duris, skirian- 
čias ją ir platųjį abejingą pavojingą pasaulį. Jai pakaktų pinigų 
kambariui (jo banko kortelės dėka) - bet ar ji taip ir padarė? 

Normanas susiraukęs stabtelėjo prie eskalatoriaus, pakeisdamas 
klausimo veiksnį: ar aš taip padaryčiau? 

Ne, - nusprendė jis, - tikrai ne. Aš visai nenorėčiau įsiregistruoti 
motelyje pusę keturių ryto ir būti iš ten išspirtas vidurdienį: niekas 
taip nesišvaisto pinigais. Galiu ir ilgiau čia pabūti ir pasinervinti, jei 
reikia. Bet mane čia laiko ir dar viena priežastis: aš esu nepažįstama- 
me mieste, o išauš tik po dviejų valandų. Aš mačiau daug detektyvų 
per televizorių, skaičiau daug kriminalinių istorijų ir esu faro žmona. 
Aš žinau, kas gali nutikti moteriai, kuri vienut vienutėlė klaidžioja 
tamsoje, todėl verčiau palauksiu, kol saulė patekės. 

Tai ką gi aš darau? Kaip leidžiu laiką? 

Sugurgęs pilvas atsakė į klausimą. 

Taip, einu užkąsti. Paskutinį kartą autobuso vairuotojas buvo sus- 
tojęs šeštą valandą, todėl esu alkanas. 

Šalia bilietų kasos buvo kavinukė, ir Normanas patraukė jos pu- 
sėn, peržengdamas per lagaminus ir vos sulaikydamas norą įspirti į 
kelias šlykščiai atrodančias galvas, kad tos atsitrenktų į artimiausią 

plieninę kėdės koją. Pastaruoju metu šį norą Normanui teko tvardyti 
vis dažniau. Jis nekentė benamių ir vadino juos vaikščiojančiu mėš- 
lu. Jis nekentė jų verkšlenimų ir nevykusių apsimetinėjimų bepro- 
čiais. Kai vienas toks pusiau apsvaigeęs prisigretino prie jo ir papra- 
šė smulkių, Normanas vos susilaikė nesugriebęs valkatos rankos ir 
neparodęs, iš kur kojos dygsta. Vietoj to jis tik sumurmėjo: 

- Prašau palikit mane ramybėje. 

Kadangi taip būtų pasakiusi Roza. 

Normanas jau norėjo įsidėti bekonienos ir plaktos kiaušinienės, 
bet po to prisiminė, kad ji nevalgydavo tokių pusryčių, nebent jis 
pats reikalaudavo, o taip kartais atsitikdavo (Normanui nebuvo svar- 
bu, ką valgė jo žmona, tačiau buvo svarbu - labai svarbu - kad ji 
neužmirštų, kas vadovauja paradui). Taigi jis užsisakė javainių, puo- 
delį kavos ir pusę greipfruto, kuris atrodė kelių amžių senumo. Mais- 
tas sušildė ir pažadino Normaną. Baigęs valgyti, jis automatiškai 
griebėsi už cigarečių pakelio, bet greitai atitraukė ranką. Roza nerū- 
kė, todėl ji tikrai nepatyrė tokio troškimo užsirūkyti. Pameditavus ke- 
lias sekundes, šis troškimas atslūgo, kaip kad Normanas ir tikėjosi. 

Kai išėjo iš kavinukės, sustojo ir užsikišo laisvą ranką už marški- 
nių, jo žvilgsnis užkliuvo už didelio mėlynai balto apskritimo su žo- 
džiais "PAGALBA KELIAUJANTIEMS". 

Staiga Normano galvoje sužibo šviesa. 

Ar aš prieičiau? Ar prieičiau prie kiosko su didžiule iškaba? Ar 1š- 
bandyčiau savo laimę ten? 

Na, žinoma - o kur dar man ją rasti? 

Normanas praėjo pro kioskelį, po to apsuko aplink jį ratą, ban- 
dydamas geriau įsižiūrėti į jo darbuotoją. Jame sėdėjo kokių pen- 
kiasdešimties metų žydelis mažu kaklu, nepavojingesnis už Bembio 
draugą triušį Tamperį. Jis skaitė “Pravdą"", kartkartėmis mesdamas 
bereikšmį žvilgsnį į terminalą. Jei Normanas ir toliau būtų vaidinęs 
Rozą, Tamperis, be abejo, būtų jį pastebėjęs, bet Normanas vėl bu- 
vo savimi - detektyvu inspektoriumi Danielsu, o tai reiškė, kad jis iš- 
tirpo minioje. Jis vaikščiojo puslankiais už kioskelio (svarbu buvo ju- 
dėti: tokiose vietose tavęs niekas nepastebės, kol nesustosi kaip įbes- 
tas), kad Tamperis negalėtų jo matyti, tačiau tai jam netrukdė klau- 
sytis Tamperio pokalbių. 

Maždaug po keturių penkiolika verkianti moteris priėjo prie 
"PAGALBA KELIAUJANTIEMS"' kioskelio. Ji papasakojo Tampe- 
riui atvykusi autobusu iš Niujorko ir kad kažkas pavogė jos piniginę, 
kai ji miegojo. Pokalbis truko ilgai, moteris pasinaudojo keliomis 

Tamperio pasiūlytomis servetėlėmis, bet Tamperis surado jai viešbu- 
tį, kuris sutiko ją priglausti, kol jos vyras atsiųs jai pinigų. 

Jei būčiau tavo vyras, poniute, pats atvežčiau tau pinigų, - pama- 
nė Normanas, vis dar sukdamas pusračius apie kioskelį. - Bet pir- 
miausia įspirčiau tau į subinę už tokį žioplumą. | 

Kalbėdamasis telefonu su viešbučiu, Tamperis prisistatė esąs Pi- 
teris Slovikas. Normanui to užteko. Kai žydelis ėmė pasakoti mote- 
riai, kaip nusigauti iki viešbučio, Normanas atsitraukė nuo kioskelio 
ir grįžo prie telefono automatų, kur dar buvo nenuplėštos abonentų 
knygos. Jis galėjo ir vėliau gauti informaciją, paskambinęs į savo 
policijos departamentą, tačiau nusprendė to nedaryti. Priklausomai, 
kaip seksis su “Pravdą " skaitančiu žydeliu, skambinti buvo pavojin- 
ga, nes tai vėliau galėjo atsigręžti prieš jį patį. Beje, to ir nereikėjo. 
Mieste, pagal telefonų knygą, tebuvo trys Slovikai ir vienas Slowikas. 
Ir tik vienas iš jų pasirodė besąs Piteris. 

Danielsas užsirašė Tamperšteino adresą, išėjo iš stoties ir patrau- 
kė prie stovinčių taksi. Vairuotojas pirmame iš jų buvo baltasis. Nor- 
manas paklausė, ar mieste galima rasti viešbutį, kuriame priimtų 
grynus pinigus ir kur naktimis nereikėtų klausytis tarakonų bėgimo 
varžybų. Taksistas pagalvojo ir linktelėjo galvą. 

- “Whitestone" viešbutis. Geras, pigus, priima grynus ir nieko 
neklausinėja. 

, Normanas įsėdo į mašiną. 
- Važiuojam, - paragino jis. 


Robis Lefertsas jau buvo ten, kaip ir žadėjo, kai pirmadienio rytą 
Roza nusekė paskui gražuolę raudonplaukę manekenės kojomis į 
“Tape Engine" studiją C. Jis elgėsi taip pat maloniai kaip ir gatvės 
kampe, kai įtikino ją garsiai perskaityti ištrauką iš knygelės. Roda Si- 
mons, keturiasdešimtmetė moteris, kuri turėjo tapti jos režisiere, taip 
pat buvo maloni, bet... režisierė! Tai toks su Roza Maklendon nesu- 
sijęs žodis, - ji netgi nebandė suvaidinti mokykliniame teatre. Kurtas 
Hamiltonas, garso operatorius, taipgi pasirodė malonus, nors iš pra- 
džių jis buvo taip užsiėmęs savo aparatūra, kad tik nerūpestingai 
spustelėjo jai ranką. Prieš didįjį plaukiojimą (taip apibūdino Robis) 
Roza išgėrė puodelį kavos su Robiu ir panele Simons, ir jai netgi pa- 
vyko nepralieti nė lašelio. Tačiau pro dvigubas duris įžengus į mažą 
stiklinį įrašymo kambarėlį ją vis tiek apėmė tokia panika, kad ji vos 

nenumetė atšviestos lapų, kuriuos Roda vadino “pusėmis", krūvos. 
Roza jautėsi lygiai taip pat, kaip ir išvydusi raudoną automobilį, ju- 
dantį Vestmorlendo gatve jos link, bei pamaniusi, kad tai Normano 
“Sentra"'. 

Ji matė juos, žvelgiančius į ją iš kitos stiklo pusės, - netgi rimtuo- 
lis Kurtas Hamiltonas spoksojo į ją, - ir jų veidai atrodė neryškūs ir 
kreivi, tarytum ji žiūrėtų pro vandenį, o ne pro stiklą. Šitaip auksinės 
žuvelės mato žmones, spoksančius į jas pro akvariumo šoną, - pama- 
nė Roza. - Aš nesugebėsiu. Ir kas, dėl Dievo meilės, privertė mane 
patikėti, jog sugebėsiu? 

Garsus spragtelėjimas privertė ją pašokti. 

- Panele Maklendon? - pasigirdo garso operatoriaus balsas. - Gal 
galite atsisėsti priešais mikrofoną, kad galėčiau sureguliuoti aukštį? 

Roza nežinojo, ar gali. Ji abejojo, ar galėtų dabar pajudėti. Roza 
stovėjo kaip įbesta, žvelgdama į nukreiptą į ją mikrofoną, primenan- 
tį pavojingos futuristinės gyvatės galvą. Net jeigu ji 1r sugebėtų pe- 
reiti per kambarį, ji neištartų nė žodžio - nė menkiausio cyptelėjimo. 

Tą akimirką Roza išvydo savo pasiekimų žlugimą: jis žybtelėjo 
prieš akis it blykstė. Ji matė, kaip ją išmeta iš mažo jaukaus butuko 
(kur ji gyveno dar tik keturias dienas), kai tik baigsis menkos jos 
santaupos; matė, kaip visos moterys iš “Dukterų ir Seserų" atsuka jai 
nugarą, netgi pati Ana. 

Aš negaliu tau grąžinti senosios tavo lovos, - Roza girdėjo Anos 
žodžius. - / “D ir S" vis atvyksta naujos moterys, kaip ir pati gerai 
žinai, todėl privalau suteikti joms pirmenybę. Kodėl buvai tokia kvai- 
lė, Roza? Iš kur tu ištraukei, kad gali būti aktore, netgi tokio kuklaus 
lygio? Roza matė, kaip jai neduoda padavėjos darbo centro kavinė- 
se, ir ne dėl jos išvaizdos, bet dėl kvapo: menkumo, gėdos ir praras- 
tų lūkesčių kvapo. 

- Roza? - prabilo Robas Lefertsas. - Gal galėtum atsisėsti, kad 
Kurtas galėtų sureguliuoti mikrofono aukštį? 

Jis nežinojo, abu vyrai nežinojo, bet Roda Simons Žinojo... ar 
bent jau įtarė. Ji išsitraukė pieštuką iš už ausies ir dabar kažką kever- 
zojo savo bloknote, visai nežiūrėdama į savo keverzonę: Roda susi- 
raukusi žvelgė į Rozą. 

Staiga it skęstanti moteris, besigriebianti šiaudo, Roza prisiminė 
paveikslą. Ji pakabino jį toje pačioje vietoje, kurią pasiūlė Ana - sve- 
tainėje šalia lango. Ten netgi styrojo ankstesnio nuomininko paliktas 
įkaltas vinukas. Ši vieta puikiai tiko, ypač vakarais. Galėjai stebėti, 
kaip saulė leidžiasi už Braento parko žalumos, po to nukreipti žvilgs- 

nį į paveikslą ir vėl į parką. Langas ir paveikslas idealiai tiko vienas 
kitam. Roza nežinojo kodėl, bet tai buvo tiesa. Tačiau jei ji praras 
butą, paveikslą teks nukabinti... 

Ne, jis turi ten pasilikti, - pagalvojo Roza. - Jis privalo ten likti! 

Tai išjudino ją. Roza iš lėto priėjo prie stalo, padėjo puslapius (tai 
buvo padidinti 1951 metais išleistos knygos puslapiai) prieš save ir 
atsisėdo. Tik atrodė, jog ji nukrito, tarsi staiga būtų buvę atleisti jos 
kelius veržę varžtai. 

Tu sugebėsi, Roza, - užtikrino ją vidinis balsas, nors šis įsitikini- 
mas skambėjo neįtikinamai. - Sugebėjai gatvėje prie lombardo, suge- 
bėsi ir čia. 

Roza visai nenustebo, kad balsas jos neįtikino. Ją nustebino tik ki- 
ta mintis: moteris iš paveikslo nebijotų, moteris purpuriniu chitonu 
visai nebijotų šito menkniekio. 

Be abejo, mintis buvo kvaila. Jei moteris iš paveikslo būtų gyva, 
ji gyventų senoviniame pasaulyje, kur kometos atrodytų prakeiksmo 
pranašai, dievai viešpatautų kalnų viršūnėse, o beveik visi žmonės 
taip ir mirtų neišvydę knygos. Jei moteris 1š tų laikų būtų perkelta į 
tokį kambarėlį stiklinėmis sienomis, šaltomis šviesomis ir styrančia 
nuo stalo plienine gyvatės galva, būtų išbėgusi rėkdama pro duris ar- 
ba iškart nualpusi. 

Tik Roza manė, kad blondinė purpuriniu chitonu nebuvo nualpu- 
si nė karto per visą savo gyvenimą, ir prireiktų daug daugiau nei įra- 
šų studijos, kad ji imtų rėkti. 

Tu galvoji apie ją, tarytum ji būtų tikra, - nervingai tarė vidinis 
balsas. - Nejau tiki, kad tai išmintinga? 

Žinoma, jei tai padės išsisukti man iš padėties, - atrėžė Roza. 

- Roza? - iš garsiakalbių pasigirdo Rodos Simons balsas: - Ar ge- 
rai jautiesi? 

- Taip, - atsakė Roza ir labai apsidžiaugė, kad jos balsas niekur 
nedingo, tik skambėjo truputį pakimusiai. - Aš tik noriu gerti, Ir esu 
mirtinai išsigandusi. 

- Kairėje po stalu yra šaldiklis su vandeniu ir sultimis, - paaiški- 
no Roda. - O kad bijai, tai natūralu. Ir tai praeis. 

- Pasakyk dar ką nors, Roza, - paprašė Kurtas. Jis jau buvo užsi- 
dėjęs ausines ir spaudinėjo eiles mygtukų. 

Panika po truputį slūgo moters purpuriniu apdaru dėka. Mintys 
apie ją pranoko net penkiolikos minučių siūbavimo Pūkuotuko Kė- 
dėje galią. 

Ne, tai padarė ne ji, 0 tu pati, - paprieštaravo balsas Rozos vidu- 
je. - Tai padarei tu pati, drauguže. Ir gal galėtum padaryti man pas- 

laugą, nepaisydama, kas iš viso to išeis? Nepamiršk, kas iš tikrųjų 
yra Roza, Roza Tikroji. 

- Pakalbėk apie ką nors, - prašė Kurtas. - Nesvarbu, apie ką. 

Akimirką Roza visiškai pasimetė. Jos akys nukrypo į puslapius 
priešais ją. Ant pirmojo matėsi reprodukcija, vaizduojanti menkai ap- 
sirėdžiusią moterį, kuriai grasino dramblotas nesiskutęs vyriškis su 
peiliu rankoje. Jis buvo su ūsais, ir staiga mintis 

(ar nori pasiritinėti ar nori pasidulkinti) 

perskrodė jos sąmonę it blogo oro banga. 

- Aš perskaitysiu knygą, kuri vadinasi “Jūrinis velnias", - sau įp- 
rastu balsu pratarė Roza. - Ją 1951 metais išleido leidykla “Lion 
Books“. Ir nors ant viršelio parašyta, kad autoriaus pavardė... ar jau 
užteks? 

- Su mikrofonu baigta, - atsakė Kurtas, kojomis atsistūmęs nuo 
valdymo pulto, kad sėdėdamas savo kėdėje ant ratukų galėtų pasiek- 
ti kitą jo galą. - Tik dar truputį pakalbėk diferencinio tinkamumo tes- 
tui. Tačiau tavo balsas nuostabus. 

- Taip, tiesiog puikus, - sutiko Roda, ir Roza iš tikrųjų išgirdo pa- 
lengvėjimą režisierės balse. 

Įsidrąsinusi Roza vėl prabilo į mikrofoną. 

- Ant viršelio parašyta, kad autoriaus pavardė Ričardas Reisinas, 
tačiau ponas Lefertsas - Robas - sakė, kad iš tikrųjų ją parašė mote- 
ris, vardu Kristina Bel. Tai audioserijos “Moterys po kaukėmis“ da- 
lis, o aš gavau šį darbą, nes moteris, turėjusi skaityti Kristinos Bel ro- 
maną, gavo vaidmenį... 

- Baigta, - pranešė Kurtas Hamiltonas. 

- Dieve mano, jos balsas panašus į Lizos Teilor iš “Baterfildo 8“, 
- tarė Roda Simons ir pliaukštelėjo rankomis. 

Robis linktelėjo. Jis patenkintas šypsojosi. 

- Roda tau padės, bet jei skaitys: kaip ir “Tamsųjį taką“ prie 
“Laisvės miesto“, mes visi būsime patenkinti. 

Roza pasilenkė, vos nekaukštelėdama galvos į stalo kampą, 1r iš 
šaldiklio išsitraukė vandens buteliuką. Atsukdama kamštelį ji paste- 
bėjo, kad jos rankos dreba. 

- Aš pasistengsiu. Pažadu. 

- Aš nė kiek tuo neabejoju, - atsakė Robis. 

Galvok apie moterį ant kalvos, - Roza tarė sau. - Galvok, kaip ji 
ten stovi, nebijodama jokių savo pasaulio negandų ir dalykų, atslen- 
kančių pas ją iš manojo. Ji neturi jokio ginklo, tačiau ji nebijo - net 
nereikia matyti jos veido, kad tai žinotum: tai gali suprasti iš jos nu- 
garos stoto. Ji... 

- „pasiruošusi bet kam, - sumurmėjo Roza ir nusišypsojo. 

Robis palinko į priekį. 

- Atsiprašau? Aš neišgirdau. 

- Pasakiau, kad esu pasiruošusi. 

- Lygis geras, - pranešė Kurtas ir pasisuko į Rodą, kuri pasidėjo 
savąją romano kopiją ant lapų krūvos. - Kada tik pasakysit, profeso- 
re. 

- Gerai, Roza, parodykim jiems, kaip tai daroma, - prabilo Roda. 
- “Jūrinis velnias“, parašytas Kristinos Bel. Klientas - “Audio Con- 
cepts“, režisierė - Roda Simons, skaitovas - Roza Maklendon. Juos- 
telė sukasi. Pradėk skaityti, kai pasakysiu vienas, ir... vienas. 

O, Dieve, aš negaliu, - vėl pagalvojo Roza ir prisivertė mintyse iš- 
vysti tik vieną galingą vaizdinį: auksinę apyrankę, kurią moteris bu- 
vo užsimovusi ant dešinės rankos. Vaizdui ryškėjant, panika ėmė 
blėsti. 

- Pirmas skyrius. 

Nela nepastebėjo, kad ją seka vyriškis apiplyšusiu pilku paltu, kol 
ji neatsidūrė tarp gatvės žibintų ir šiukšlėmis apmėtytos alėjos, kuri 
driekėsi jai iš kairės it senuko, mirusio su maistu burnoje, žandikau- 
liai. Tačiau tada jau buvo per vėlu. Nela išgirdo batų metaliniais 
kulnais kaukšėjimą visai čia pat už savo nugaros, ir didelė purvina 
ranka išniro iš tamsos... 


Po septynių penkiolika Roza įkišo raktą į savo buto Trentono gat- 
vėje spyną. Ji buvo pavargusi ir sukaitusi (šiais metais vasara anksti 
atėjo į miestą), bet labai laiminga. Vienoje rankoje ji laikė maisto 
produktų maišelį, iš kurio kyšojo geltonų plakatų krūvelė, skelbianti 
apie “Dukterų ir Seserų" vasaros pikniką ir koncertą. Roza užsuko į 
“D ir S", norėdama papasakoti apie pirmąją dieną darbe (ji tiesiog 
nesitvėrė džiaugsmu), o kai išeidinėjo, Robina Sent Džeims paklau- 
sė, ar ji negalėtų paimti keletos plakatų ir išdalyti parduotuvių savi- 
ninkams savo kaimynystėje. Roza, bandydama neparodyti, kaip ją 
baugino tas faktas, jog ji turi kaimynų, pažadėjo išdalyti tiek, kiek 
galės. 

- Tu tiesiog gelbėji man gyvybę, - nudžiugo Robina. Šiais metais 
ji buvo atsakinga už bilietų pardavimą ir visai neslėpė, kad prekyba 
ėjosi nekaip. - Ir jei kas nors tavęs paklaus, Roza, pasakyk, kad pas 
mus nėra pabėgėlių paauglių ir kad mes - ne lesbietės. Sitie gandai ir 
stabdo pardavimus. Ar taip padarysi? 

- Žinoma, - atsakė Roza, žinodama, kad to nedarys. Ji negalėjo 
įsivaizduoti, kad ima pasakoti parduotuvės šeimininkui, kurio anks- 
čiau niekada nebuvo mačiusi, apie “Dukteris ir Seseris"'... ir dar ima 
paneiginėti gandus. 

Bet aš galiu pasakyti, kad jos - labai malonios moterys, - pamanė 
ji, įjungdama kampe stovintį ventiliatorių bei atidarydama šaldytuvą, 
ir garsiai pridūrė: 

- Ne, aš pasakysiu “damos"'. Malonios damos. 

Taip, taip bus geriau. Vyrai (ypač perkopę ketvirtą dešimtį) kaž- 
kodėl mėgo vartoti šį žodį, o ne “moterys". Kvaila (o, Rozos nuomo- 
ne, tai, kaip kai kurios moterys knaisiojosi po semantiką, buvo dar 
kvailiau), bet mintys apie žodžius sukėlė prisiminimus: kaip Norma- 
nas kalbėdavo apie suimtas prostitutes. Jis niekada jų nevadino “da- 
momis“ (šituo žodžiu jis apibūdindavo savo kolegų žmonas, kaip 
kad: “Bilio Džesupo Žmona - nuostabi dama"'); jis niekad jų nevadi- 
no ir “moterimis". Normanas vadino jas “mergšėmis". Iki šios aki- 
mirkos Roza niekada neįsivaizdavo, kaip jis nekentė šio trumpučio 
žodelio. Mergšės. Jis tarė jį, tarytum iš paskutiniųjų laikytųsi nesusi- 
vėmęs. 

Pamiršk jį, Roza, jo čia nėra. Ir jo niekada čia nebus. 

Kaip ir visada nuo šios minties Rozą apėmė džiaugsmas ir dėkin- 
gumas. Jai jau sakė, - per terapijos seansus “D ir S“, - kad šis eufo- 
rinis jausmas praeis, bet jai sunku buvo tuo patikėti. Ji gyveno vie- 
na. Ji pabėgo nuo pabaisos. Ji buvo laisva. 

Roza uždarė šaldytuvo duris, apsisuko ir nužvelgė kambarį. Bal- 
dų buvo nedaug, o iš dekoracijų kabėjo tik vienas paveikslas, tačiau 
vis tiek jai norėjosi rėkti iš pasitenkinimo. Čia buvo gražios kremi- 
nės spalvos sienos, kurių Normanas Danielsas niekada nematė; kėdė, 
iš kurios Normanas Danielsas niekada jos neišspyrė už “gudravimą"'; 
televizorius, kurio Normanas Danielsas niekada nežiūrėjo, šaipyda- 
masis iš naujienų ir kvatodamas iš “Visi šeimoje? ir “Į sveikatą" se- 
rialų. O visų geriausia, kad čia nebuvo kampo, kuriame ji sėdėdavo 
verkdama, primindama sau vemti į prijuostę, jei ją supykins. Nes jo 
čia nebuvo. Ir niekada nebus. 

- Aš viena, - sumurmėjo Roza... ir iš džiaugsmo apkabino save. 

Ji perėjo per kambarį prie paveikslo. Blondinės chitonas, regis, 
spindėjo vėlyvo pavasario šviesoje. Ir tai moteris, - pamanė Roza. - 
Ne dama, ir, be abejo, ne mergšė. Ji stovėjo ant kalvos, be baimės 
žvelgdama į šventyklos griuvėsius ir puolusius dievus... 

Dievus? Bet jis ten tik vienas... argi ne? 

Ne, Roza matė du: vienas spoksojo į audros debesis šalia nukri- 
tusios kolonos, o kitas žvalgėsi į šalis pro aukštą žolę. Galėjai matyti 
baltą akmeninio antakio vingį, vienos akies orbitą ir ausies kaušelį - 
visa kita buvo paslėpta. Roza iki šiol jo nepastebėjo, bet kas iš to? 
Tikriausiai dar daugybės detalių ji nepastebėjo šiame paveiksle: jis 
buvo.panašus į “Kur yra Valdo?"' tipo paveikslėlius, kuriuose iš kar- 
to visko ir nepastebėsi, ir... 

..Ar visa tai nesąmonė. Tiesą sakant, paveikslas buvo labai papras- 
tas. 

- Ką gi, - sušnibždėjo Roza, - jis buvo. 

Ji prisiminė Sintijos pasakojimus apie paveikslą klebonijoje, kur 
ji užaugo... “De Sotas žvelgia į vakarus". Kaip Sintija valandų valan- 
das sėdėdavo priešais paveikslą, žiūrėdama į jį lyg į televizorių ir 
laukdama, kol upė pajudės. 

- Apsimesdama, kad laukia, kol upė pajudės, - pataisė save Roza 
ir pribėgo prie lango, tikėdamasi pagauti vėjo gūsį ir pripildyti juo 
kambarį. Į vidų pateko ploni vaikų, žaidžiančių parko žaidimų aikš- 
telėje, ir paauglių, žaidžiančių beisbolą, balsai. - Apsimesdama ir 
tiek. Vaikai visada taip daro. Ir aš taip dariau. 

Roza įkišo lazdelę, kad langas liktų pasviręs, - taip jis pastovės 
kurį laiką, 0 po to triukšmingai trinktels žemyn, - ir pasisuko į pa- 
veikslą. Staigi bauginanti mintis nusmelkė ją. Klostės purpuriniame 
apdare atrodė nebe taip. Jos pakeitė padėtį. Taip atsitiko, nes moteris 
su toga ar chitonu pakeitė padėtį. 

- Išprotėjai, jei taip manai, - sušnibždėjo Roza. Jos širdis daužėsi 
krūtinėje. - Visai kuoktelėjai. Argi to nesupranti? 

Be abejo, suprato. Ir vis tiek Roza palinko arčiau paveikslo ir įs15- 
poksojo į jį. Ji beveik trisdešimt sekundžių išstovėjo taip, įbedusi 
akis į moterį ant kalvos, sulaikiusi kvėpavimą, kad migla nepadeng- 
tų paveikslo stiklo. Pagaliau Roza atsitraukė ir giliai atsiduso, išleis- 
dama orą iš plaučių. Tai atrodė panašu į palengvėjimo atodūsį. Klos- 
tės visai nepakeitė padėties. Roza tuo neabejojo (na, beveik neabejo- 
j0). Tai tik jos vaizduotė pokštavo po ilgos dienos, kuri buvo ir nuos- 
tabi, ir baisiausiai įtempta. 

- Aha, bet aš išgyvenau, - Roza tarė moteriai su chitonu. Ji visai 
nesijaudino, kad garsiai kalba su moterimi iš paveikslo. Tai truputį 
ekscentriška, na tai kas? Ir ką tai keitė? Kas tai žinojo? Ir faktas, jog 
blondinė stovėjo atsukus nugarą, kažkaip įtikino, kad ji tikrai klau- 
SOS1. 

Roza priėjo prie lango, padėjo rankas ant palangės ir pažvelgė į 
gatvę. Kitoje pusėje besijuokiantys vaikai žaidė beisbolą ir suposi ant 

sūpynių. Žemiau Rozos prie šaligatvio krašto sustojo mašina. Buvo 
laikas, kai toks sustojančios mašinos vaizdas baugino ją, priversda- 
mas prisiminti Normano kumštį bei jo žiedą, vis artėjantį prie jos 
su žodžiais “Tarnyba, Ištikimybė, Visuomenė" ir didėjantį, kol už- 
pildydavo visą pasaulį. Bet tas laikas jau praėjo. Ir ačiū Dievui. 

- Tiesą pasakius, manau, kad aš ne tik išgyvenau, - Roza tarė pa- 
veikslui. - Padariau gerą darbą. Robis taip manė, bet aš turėjau įtikin- 
ti Rodą. Regis, ji buvo pasiruošusi manęs nemėgti, kai aš įėjau, nes 
mane surado Robis, supranti? 

Roza vėl atsisuko į paveikslą lyg į draugę, norėdama iš moters 
veido nuspręsti, kaip tai ją paveikė, bet, žinoma, moteris tik žvelgė 
žemyn į šventyklos griuvėsius, atgręžusi Rozai savo nugarą. | 

- Žinai, kokios mes, mergšės, galime būti, - nusijuokė Roza. - Tik 
manau, kad aš ją nugalėjau. Mes perskaitėme tik penkiasdešimt pus- 
lapių, bet prieš galą mano balsas skambėjo daug geriau, o be to, tos 
senos knygiūkštės gana trumpos. Tikiuosi baigti jau trečiadienį, ir Ži- 
nai ką? Aš gausiu šimtą dvidešimt dolerių per dieną, - ne savaitę, o 
dieną, - o dar yra trys Kristinos Bel romanai. Jei Robis ir Roda leis 
man juos skaityti, aš... 

Roza nutilo, išplėstomis akimis spoksodama į paveikslą, daugiau 
nebegirdėdama riksmų iš žaidimų aikštelės, netgi negirdėdama žings- 
nių, kažkam lipant laiptais pirmame aukšte. Ji vėl žvelgė į kontūrus 
tolimame dešiniame paveikslo kampe: antakio vingis, bevyzdė akis, 
ausis. Staiga ji praregėjo. Roza klydo ir neklydo: neklydo, kad ant- 
ros statulos anksčiau nesimatė, o klydo, kad akmeninė galva kažkaip 
materializavosi paveiksle, kol ji įrašinėjo “Jūrinį velnią". Mintis, kad 
moters apdaro klostės pakeitė padėtį, turbūt buvo pasąmoninė proto 
pastanga paremti tą pirmą klaidingą įspūdį, sukuriant šią haliucinaci- 
ją. Ir tai atrodė truputį labiau įtikinama nei tai, ką ji matė dabar. 

- Paveikslas padidėjo, - tarė Roza. 

Ne. Ne visai taip. 

Roza pakėlė rankas, išmatuodama orą priešais pakabintą paveiks- 
lą ir patvirtindama sau, kad jis vis dar uždengia trijų ir dviejų pėdų 
plotą ant sienos. Ji taip pat matė tiek pat balto plaušo po rėmu, tai kas 
gi čia tokio? 

Antros akmeninės galvos anksčiau čia nebuvo, ir tai svarbiausia, 
- mąstė Roza. - Galbūt... 

Staiga Rozą supykino. Ji stipriai užmerkė akis ir ėmė trinti smil- 
kinius, kur grasė gimti galvos skausmas. Kai ji vėl atsimerkė ir pa- 
žiūrėjo į paveikslą, jis užgriuvo ją kaip ir pirmą kartą: ne atskiromis 

detalėmis, - šventykla, nugriuvusiomis statulomis, purpurinių chito- 
nu, pakelta kaire ranka, - bet visa visuma, kuri šaukė ją savu balsu. 

Dabar buvo dar daugiau į ką Žiūrėti. Roza beveik neabejojo, kad 
tai ne haliucinacija, o paprastas faktas. Paveikslas iš tikrųjų nepadi- 
dėjo, bet ji matė daug daugiau iš abiejų jo pusių... taip pat ir viršuje 
bei apačioje. Tarytum kino mechanikas ką tik suprato, kad naudojo 
ne tuos lęšius ir pakeitė trisdešimt penkių milimetrų senuosius į pla- 
čiaekranius “Cinerama 70“. Dabar galėjai matyti ne tik Klintą, bet ir 
kaubojus abiejose jo pusėse. 

Išprotėjai, Roza. Paveikslai nedidėja. 

Ne? O kaip tada paaiškinti antro dievo atsiradimą? Roza neabejo- 
jo, kad jis visą laiką buvo paveiksle, o ji tik dabar jį pastebėjo, nes... 

- Nes paveikslas prasiplėtė į dešinę, - sumurmėjo ji. Roza išpūtė 
akis, nors buvo sunku pasakyti, iš baimės ar iš nuostabos. - Taip pat 
į kairę, aukštyn ir že... 

Staiga kažkas pabeldė į duris: taip greitai ir lengvai, kad, atrodė, 
beldimas susiliejo į vieną visumą. Roza apsisuko, tarytum judėtų po 
vandeniu. 

Ji neužrakino durų. 

Vėl pasigirdo beldimas. Ji prisiminė mašiną, prisiparkuojančią 
prie šaligatvio po jos langu: mažą mašinytę, kurią išsinuomotum iš 
“Hertz"" arba “ Avis" keliaudamas vienas - ir mintis apie paveikslą už- 
gožė kita mintis, besisupanti ant ribos tarp susitaikymo ir nevilties: 
galų gale Normanas ją surado. Jis užtruko, bet jam vis tiek pasisekė. 

Roza prisiminė paskutinio pokalbio su Ana dalį. Ana klausė, ką 
ji darytų, jei pasirodytų Normanas. “Užrakinčiau duris ir paskambin- 
čiau 911", tada atsakė ji, bet Roza užmiršo užrakinti duris, o telefo- 
no išvis nebuvo. Tai irgi ironiška, nes svetainės kampe buvo veikian- 
tis jungiklis (Roza buvo nuėjusi į telefonų kompaniją šiandien per 
pietus ir sumokėjo užstatą). Ją aptarnavusi moteris užrašė jai naują 
numerį ant mažos baltos kortelės, Roza įsidėjo ją į rankinę ir išėjo. Ji 
aplenkė parduodamų telefono aparatų lentyną, nes manė galėsianti 
nusipirkti bent jau dešimčia dolerių pigesnį Levkju prekybos centre, 
kai tik galės. O dabar, vien norėdama sutaupyti menkus dešimt dole- 
nių... 
Už durų stojo tyla, bet kai Roza nuleido akis į plyšelį prie grindų, 
ji išvydo batų kontūrus. Didelių juodų blizgančių batų. Jis nedėvėjo 
uniformos, bet vis dar mūvėjo juodus batus. Kietus batus. Roza ga- 
lėjo tai patvirtinti, nes nešiojo paliktas jų žymes ant kojų, pilvo ir už- 
pakalio. 

Beldimas pasikartojo. Trys greitos trijų stuktelėjimų serijos: fuk- 
tuk-tuk, pauzė, tuk-tuk-tuk, pauzė, tuk-tuk-tuk. 

Ir vėl, kaip ir per rytinę paniką įrašų studijoje, Roza prisiminė mo- 
terį paveiksle, stovinčią ant apaugusios kalvos viršūnės ir nebijančią 
artėjančios audros; nebijančią, kad griuvėsiuose gali slankioti vai- 
duokliai, troliai ar kokia plėšikų gauja; nebijančią nieko. Apie tai ga- 
lėjai spręsti iš jos nugaros stoto, iš šaltai pakeltos rankos, netgi iš 
(Roza tuo tvirtai tikėjo) tos vos matomos krūties. 

Aš - tai ne ji; aš bijau. Aš taip bijau, kad vos nevarau į kelnes. Bet 
aš neleisiu taip lengvai mane sučiupti, Normanai. Prisiekiu Dievu, 
neleisiu. | 

Akimirką ar dvi Roza bandė prisiminti Gertos Kinšo parodytą 
metimą per petį, kai reikėjo suimti abi priešininko rankas ir pasisukti 
šonu. Nieko gero: kai Roza pabandė įsivaizduoti lemtingą posūkį, 
prieš akis stojo tik ją puolantis išsiviepęs Normanas, norintis pasikal- 
bėti su ja akis į akį. | 

Akis į akį. 

Pirkinių krepšelis vis dar stovėjo ant virtuvinės spintelės šalia gel- 
tonų plakatų apie pikniką. Roza jau buvo išėmusi gendančius pro- 
duktus ir sudėjusi į šaldytuvą, bet keletas konservų vis dar gulėjo 
krepšelyje. Bejausmėmis it medinės lentos kojomis ji priėjo prie 
spintelės ir įkišo ranką į krepšelį. 

Dar trys stuktelėjimai: fuk-tuk-tuk. 

- Ateinu, - sušuko Roza. Jos balsas nuskambėjo stebinančiai ra- 
miai. Ji išsitraukė krepšelyje likusį daiktą - dviejų svarų vaisių asorti 
dėžutę. Roza suspaudė ją rankoje ir paralyžiuotomis kojomis patrau- 
kė prie durų. - Ateinu, tik minutėlę, tuoj atidarysiu. 

Kai Roza apsipirkinėjo, Normanas Danielsas gulėjo “ Whitesto- 
ne" viešbučio lovoje vienomis trumpikėmis, rūkė cigaretę ir spokso- 
jo į lubas. Jis pasigavo įprotį rūkyti kaip ir kiti berniukai, vogdamas 
cigaretes iš tėvo, nors ir žinojo, jog gaus lupti, jei jį sučiups, tačiau 
jis manė, kad tokia bausmė verta statuso, kurį užsitarnaudavo, jei 
kas pamatydavo jį Valstijos gatvės ir 49-ojo kelio kampe, pasirėmu- 
sį į telefono automatą šalia Obreivilio vaistinės ir pašto su pastatyta 
striukės apykakle ir cigarete dantyse: oi, mažule, aš toks kietuolis. 
Draugai, pravažiuojantys pro šalį senais automobiliais, juk negalė- 
jo žinoti, kad Normanas traukė cigaretes iš savo senio spintelės ar- 

ba tai, jog kai jis sukaupęs visą drąsą nusprendė pats nusipirkti pa- 
kelį, senasis Gregoris suprunkštė ir liepė ateiti, kai pradės želti ūsai. 

Rūkymas atrodė jėga, kai jam buvo penkiolika. Jis atstojo viską, 
ko Normanas negalėjo turėti (pavyzdžiui, mašinos, netgi seno tran- 
to, kokius turėjo jo draugai: mašinos su gruntuota pavarų svirtimi, 
baltu “plastmasiniu plienu" aplink priekinius žibintus ir viela prit- 
virtintu buferiu), o sulaukęs šešiolikos jis tapo tikru rūkoriumi: du 
pakeliai per dieną ir bona fide* kosulys rytais. 

Praėjus trejiems metams, kai jis vedė Rozą, visa jos šeima - tėvas, 
motina ir šešiolikmetis brolis - žuvo tame pačiame 49-ajame kelyje. 
Jie grįžinėjo iš pasiplaukiojimo Filo karjere, kai sunkvežimis su žvy- 
ru išvažiavo į priešingą eismo juostą ir nušlavė juos it muses nuo pa- 
langės. Senio Maklendono galvą rado griovyje už trisdešimties jar- 
dų nuo avarijos vietos. Burna buvo praverta, o viena akis - gerokai 
apdergta varnos (tada Danielsas jau dirbo policijoje, kur galėjo iš- 
girsti tokių smulkmenėlių) - šie faktai nė kiek nepaveikė Danielso. 
Tiesą pasakius, jis netgi džiaugėsi. Jo nuomone, senasis šunsnukis 
gavo, ko nusipelnė. Maklendonas klausinėdavo dukros to, ko nederė- 
jo. Juk Roza nebebuvo Maklendono duktė - bent jau ne prieš įstaty- 
mą. Ji įstatymiškai tapo Normano Danielso žmona. 

Normanas giliai įtraukė dūmą, išpūtė tris žiedus ir stebėjo, kaip 
jie kyla lubų link. Lauke kaukė mašinos. Jis čionai atvyko tik prieš 
pusę dienos ir jau nekentė šio miesto. Miestas buvo per didelis. Ji tu- 
vėjo per daug vietų pasislėpti. Tačiau nesvarbu, nes viskas stojo į sa- 
vo vėžes, ir greitai sunki plytų siena užvirs ant mažosios nepaklusnio- 
sios Kreigo Maklendono dukters Rozos. 

Per Maklendonų laidotuves (į kurias susirinko beveik visi Obrei- 
vilio gyventojai) Danielsas ėmė kosėti ir nebegalėjo sustoti. Žmonės 
gręžiojosi į jį, ir jis nekentė tų žvilgsnių labiau už viską pasaulyje. Iš- 
raudęs ir supykęs (bet vis dar kosintis), Danielsas pastūmė savo ver- 
kiančią jauną žmoną ir užsidengęs burną ranka išskubėjo iš bažny- 
čios. 

Jis stovėjo lauke, taip stipriai kosėdamas, kad net turėjo pasilenk- 
ti ir padėti rankas ant kelių, kad nenugriūtų, pro ašarotas akis žvelg- 
damas į kitus, išėjusius parūkyti žmones, - tris vyrus ir dvi moteris, 
kurie neiškentė neparūkę net per trumputę pusvalandinę laidotuvių 
ceremoniją, - ir staiga nusprendė mesti rūkyti. Va taip. Normanas ži- 
nojo, jog galbūt kosėjimą sukėlė įprastinės vasaros alergijos, bet tai 
buvo nesvarbu. Kadangi tai buvo kvailas sumautas įprotis, galbūt 


* Tikras (lot.). 

net pats kvailiausias ir sumaučiausias įprotis planetoje, ir tegu jis 
bus prakeiktas, jei apygardos koroneris įrašys “Pall Mall" cigare- 
tės"" mirties priežasties grafoje mirties liudijime. 

Tą dieną, kai grįžęs namo nerado Rozos, - tiesą pasakius, tą va- 
karą, kai pasigedo banko kortelės ir turėjo susitaikyti su akivaizdžiu 
faktu, - Normanas nuėjo į “Parduotuvę 24" kalvos papėdėje ir po 
vienuolikos metų pertraukos nusipirko pirmą pakelį cigarečių. Jis 
grįžo prie savo mėgiamiausių cigarečių kaip žudikas į nusikaltimo 
vietą. In hoc signo vinces*, bylojo kiekvienas raudonas pakelis; su 
šiuo ženklu tu nugalėsi, kalbėjo jo senis, kuris nugalėdavo Danielso 
motiną buitiniuose kivirčuose, bet ne daugiau. 

Pirmasis užsitraukimas leido Normanui apsvaigti, o baigus surū- 
kyti cigaretę iki pat filtro, jis jau neabejojo, kad tuoj susivems, 
nualps ar jį ištiks širdies smūgis. O galbūt visi trys blogumai iš kar- 
to. Bet dabar Normanas vėl grįžo prie dviejų pakelių į dieną ir ryti- 
nio chroniško kosulio. Tarytum niekada ir nebūtų liovęsis. 

Ir nieko čia tokio, nes jis išgyveno gyvenimišką stresą, kaip kad 
pasakytų psichologai, o kai žmonės išgyvena gyvenimišką stresą, jie 
dažnai grįžta prie senų įpročių. Įpročiai - ypač blogi, kaip kad rūky- 
mas ar gėrimas - tai ramentai, sako žmonės. Ir ką gi? Jei sušlubavai, 
tai kodėl gi nepasinaudojus ramentu? Kai tik pasirūpins Roza (įsiti- 
kinus, jog jei ir bus kokios neoficialios skyrybos, tai tik jo sąlygomis), 
Normanas išmes ramentus. 

Ir visam laikui. 

Normanas pasuko galvą į langą. Po truputį temo. Beveik metas 
eiti. Jis nenorėjo pavėluoti į pasimatymą. Normanas užgesino ciga- 
retę į perpildytą peleninę, stovinčią ant naktinio staliuko šalia tele- 
fono, nuleido kojas ant grindų ir ėmė rengtis. 

Nebuvo kur skubėti - o tai ir gražiausia. Normanas turėjo daug 
neišnaudotų išeiginių, todėl kapitonas Hadavėjus visiškai nesispyrio- 
damas suteikė jas jam, kai tik jis paprašė. Ir tam buvo dvi priežastys. 
Pirma, laikraščiai ir TV kanalai padarė jį mėnesio žvaigžde. Antra, 
kapitonas Hadavėjus nemėgo Normano, netgi buvo dukart ant jo už- 
siundęs šunis iš vidaus tyrimų skyriaus dėl tarnybinių įgaliojimų vir- 
šijimo. Todėl, be abejo, džiaugėsi nors trumpam jo nusikratęs. 

- Šįvakar, kale, - sumurmėjo Normanas, leisdamasis liftu žemyn 
vienas tik su savo atvaizdu dulkėtame veidrodyje ant kitos lifto sie- 
nos. - Šįvakar, jei man pasiseks. O aš jaučiu, kad pasiseks. 


* Su šiuo ženklu tu nugalėsi (/ot.). 

Prie šaligatvio stovėjo taksi eilė, bet Danielsas praėjo pro šalį. 
Taksistai vedė žurnalą, o kartais ir gerai įsidėmėdavo veidus. Ne, jis 
važiuos autobusu. Miesto autobusu. Normanas patraukė prie stotelės 
gatvės kampe, bandydamas nuspręsti, ar melavo sau dėl pasisekimo 
nuojautos, ir nutarė, kad ne. Jis žinojo, kad liko nebedaug. Jis tai ži- 
nojo,-nes vėl galėjo mąstyti kaip ji. 

Autobusas - Žalios Linijos maršruto - išsuko iš už kampo ir sus- 
tojo tiesiai prieš Normaną. Jis įlipo, užmokėjo už bilietą, atsisėdo ga- 
le - kokia palaima, šįvakar jam nebereikėjo apsimetinėti Roza - ir 
ėmė stebėti pro šoną lekiančias gatves. Barų iškabas. Restoranų pa- 
vadinimus. "DELI". "ALUS". “PJAUSTOMA PICA". “SEKSUA- 
LIOS PUSNUOGĖS MERGUŽĖLĖS". 

Tau čia ne vieta, Roza, - pamanė Normanas, kai autobusas pra- 
važiavo restoraną “Tėvelio virtuvė". “Tikra kanzasietiška jautiena", 
rėkė raudona iškaba vitrinoje. - Tau čia ne vieta, bet tai jau nesvar- 
bu, nes aš čia. Atvažiavau išsivežti tave namo. Kur nors išsivežti. 

Nuo neono šviesų ir tamsėjančio aksominio dangaus Normanas 
ėmė galvoti apie senas geras dieneles, kai gyvenimas neatrodė toks 
keistas ir klaustrofobiškas it vis mažėjančio ir slegiančio tave kam- 
bario sienos. Įsižiebus neoninėms šviesoms, prasidėdavo linksmybės: 
bent jau taip būdavo tais nekomplikuotais laikais, kai Normanui te- 
buvo dvidešimt. Rasdavai stiprios neoninės šviesos apšviestą vietą ir 
maudavai vidun. Tos dienos praėjo, bet dauguma farų - gerųjų farų 
- iki šiol neužmiršo, kaip įlįsti vidun po sutemų. Kaip užlįsti už neo- 
ninių iškabų ir kontroliuoti vietinį mėšlą. Faras, nesugebantis to pa- 
daryti, ilgai neišgyvendavo. 

Normanas žvelgė į lekiančias pro šalį iškabas, pagal tai spręsda- 
mas, jog artėja prie Karolinos gatvės. Jis atsistojo, nuėjo į autobuso 
priekį ir, įsikibęs į vamzdį, sustojo. Kai autobusas atidarė duris, Da- 
nielsas nulipo laipteliais ir, netaręs nė žodžio, dingo tamsoje. 

Normanas nusipirko miesto žemėlapį viešbučio kioske už šešis do- 
lerius penkiasdešimt centų: velnioniškai brangu, tačiau teiravimasis 
kelio gatvėje galėjo kainuoti kur kas daugiau. Zmonės kažkodėl įsi- 
dėmėdavo tuos, kurie jų klausdavo kelio. Kartais jie atsimindavo ir 
praėjus penkeriems metams. Todėl buvo geriau neklausinėti. Jeigu 
kas nors atsitiktų. Kas nors bloga. Tikriausiai nieko neatsitiks, bet 
geriausia vadovautis “pasirūpinti reikalu" samprata. 

Pasak žemėlapio, Karolinos gatvė jungėsi su Bodrio aikšte už ke- 
turių kvartalų nuo autobusų stotelės. Malonus pasivaikščiojimas 
gražų vakarą. | 

Bodrio aikštėje gyveno žydelis iš “Pagalbos keliaujantiems ". 

Danielsas ėjo iš lėto, susikišęs rankas į kišenes. Jo veide atsispin- 
dėjo apstulbimas ir netgi apdujimas: niekas negalėjo pasakyti, kad 
jis viduje virte virė. Normanas nužvelgdavo kiekvieną pravažiuojan- 
čią mašiną ir kiekvieną praeivį, stebėdamas, ar kas nors nespokso į 
jį. Ar jo nemato. Tokių nebuvo, ir gerai. 

Pasiekęs Tamperio namą - taip, tai buvo namas, o ne butas (koks 
palengvėjimas!), jis dukart praėjo pro jį, nužvelgdamas kieme stovin- 
čią mašiną ir šviesą pirmo aukšto lange. Svetainės lange. Portjeros 
buvo atitrauktos, bet dieninė užuolaida dengė langą. Pro jas Norrna- 
nas matė spalvotą dėmę - televizorių. Tamperis nemiegojo. Tampe- 
ris buvo namie, Tamperis žiūrėjo televizorių ir galbūt graužė mor- 
kas, prieš išeidamas į autobusų stotį, kur jis vėl bandys padėti mote- 
rims, per daug kvailoms, kad nusipelnytų pagalbos. Arba per blo- 
g0mS. | 

Tamperis neturėjo vestuvinio žiedo ir atrodė panašus į užsislap- 
tinusį homiką, bet geriau patikrinti. Normanas užklydo į įvažiuoja- 
mąjį keliuką ir dėbtelėjo į keturmetį penkiametį Tamperio “Fordą ", 
ieškodamas kokio nors įrodymo, kad vyriškis gyveno ne vienas. Jis 
nieko tokio nerado. Patenkintas Danielsas vėl nužvelgė gatvę, bet 
nieko nepastebėjo. 

Tu neturi kaukės, - pagalvojo Normanas. - Neturi netgi šilkinės 
kojinės, kurią galėtum užsitraukti ant veido, Normi. 

Taigi, kad ne. 

Užmiršai, ar ne? 

Na, tiesą pasakius, ne. Jis neužmiršo. Jis galvojo, kad kai rytoj 
patekės saulė, pasaulyje vienu žydeliu bus mažiau. Kadangi blogi 
dalykai nutinka ir ramioje kaimynystėje. Kartais žmonės įsilaužia - 
žinoma, daugiausia juodukai ir narkomanai - ir prasideda grumty- 
nės. Žiauru, bet tai tiesa. Nutinka mėšlinos istorijos, kaip byloja už- 
rašai ant marškinėlių ir lipdukų. Ir kartais, nors ir sunku patikėti, 
taip nutinka ne blogiems, o geriems vyrukams. Pavyzdžiui '"Pravdą 
skaitančiam žydeliui, padedančiam žmonoms pasprukti nuo savo Vy- 
rų. Taigi neįmanoma nedaryti tokių prielaidų, nes visuomenei turi tai 
rūpėti. Jei visi taip elgtysi, neliktų jokios visuomenės. 

Tai buvo labai paplitęs elgesys, nes daugiausia kraujuojančių šir- 
džių sekė jo pavyzdžiu. Tačiau dauguma kraujuojančių širdžių nepa- 
darė klaidos ir nepadėjo jo žmonai... o šis vyras padėjo. Normanas 
tai žinojo taip gerai kaip ir savo vardą. Šis vyras jai padėjo. 

Normanas užlipo laiptais, darkart skubriai apsižvalgė ir paspau- 
dė skambutį. Palaukė ir vėl paskambino. Jo ausys, nureguliuotos 

pagauti menkiausius garsus, išgirdo artėjančius žingsnius: ne tap- 
tap-tap, o čiūžt-čiūžt-čiūžt - Tamperis buvo vienomis kojinėmis (kaip 
patogu!). 

- Ateinu, ateinu, - riktelėjo Tamperis. 

Atsidarė durys. Tamperis pažvelgė į Normaną. Didelės akys plau- 
kiojo už akinių kauliniais rėmeliais. 

- Ar galiu jums padėti? - paklausė jis. 

Jo marškiniai buvo nesusegti ir nesukišti į kelnes. Po jais matėsi 
sportiniai marškinėliai lygiai tokio paties stiliaus kaip ir Normano. Ir 
staiga - to jau buvo per daug - staiga trūko paskutinė styga, jungusi 
seno kupranugario stuburą. Danielsas įsiuto. Kad toks žmogysta 
kaip šis dėvėtų tokius pat apatinius marškinius! Baltojo Žmogaus 
marškinius! 

- Manau, kad gali, - atsakė Normanas, ir kažkas jo veide ar balse 
- galbūt abiejuose - išdavė Slovikui jo ketinimus, nes rudos žydelio 
akys paplatėjo. Jis pats pradėjo trauktis, bandydamas sugriebti durų 
rankeną ir užtrenkti jas tiesiai Normanui prieš nosį. Bet buvo per vė- 
lu. Normanas žaibišku greičiu pastvėrė už Sloviko baltinių atlapų ir 
pastūmė į kambario vidurį. Tada spyręs uždarė už savęs duris. 

- Taip, aš taip manau, - tęsė Danielsas. - Tikiuosi, kad savo pa- 
ties labui tu man padėsi. Paklausiu tavęs keleto klausimų, Tamperi, 
gerų Klausimų, ir dabar jau geriau pradėk melstis savo didžianosiui 
žydelių Dievui, kad sugebėtum rasti gerus atsakymus. 

- Nešdinkis iš čia! - suriko Slovikas. - Arba iškviesiu policiją! 

Normanas Danielsas tik linksmai nusikvatojo, o tada, apsukęs 
Sloviką, užlaužė jo kairę ranką. Slovikas ėmė klykti. Normanas sug- 
niaužė žydelio kiaušus. 

- Nutilk. Tučtuojau arbū išspausiu tavo kiaušus it vynuoges. Pats 
išgirsi kaip jie sproginės. 

Tamperis nutilo. Jis žiopčiojo, retkarčiais dusliai sukrankdamas, 
bet Normanui tai nerūpėjo. Jis nutempė Sloviką į svetainę ir, pakė- 
les nuo stalo distancinį valdymo pultą, pagarsino televizorių. 

Abu nauji draugeliai pasiekė virtuvę, ir čia Normanas paleido 
Sloviką. 

- Atsistok prie šaldytuvo, - paliepė Danielsas. - Noriu matyti, kaip 
tavo šikna ir mentys prilimpa prie šio mažylio. O jei pasitrauksi nuo 
jo net per colį, nuplėšiu tau lūpas. Supratai? 

- T-t-taip, - išlemeno Tamperis. - Kas-kas-kas jūs? 

Jis vis dar atrodė panašus į Bembio draugą triušį Tamperį, ta- 
čiau jo balsas ėmė skambėti it sumautos Girių Pelėdos. 

- Irvinas Levinas, NBC žinios, - atsakė Normanas. - Šitdip aš lei- 
džiu savo išeigines. 

Nenuleisdamas akių nuo Tamperio, jis ėmė atidarinėti spintelės 
stalčius. Normanas net neabejojo, jog senis Tampis bandys bėgti, bet 
kas žino? Perlaužę tam tikrą baimės lygį, žmonės tampa nenuspėja- 
mi it tornadas. 

- Ką... aš nežinau, ką. 

- Tau ir nereik žinoti, - Normanas užčiaupė Sloviką. - Čia ir vi- 
sas smagumėlis, Tampi. Tau nieko nereikia žinoti, išskyrus kelis pa- 
prastus atsakymus. Visa kita gali palikti man. Aš - profesionalas. 
Manyk, kad patekai į geras rankas. 

Paskutiniame, penktame, stalčiuje Normanas rado, ko ieškojęs: 
dvi virtuvines pirštines su gėlytėmis. Gražumėlis. Jų stilingajam žy- 
deliui ir tetrūktų, išimant mažą keptuvėlę iš mažos orkaitėlės. Norma- 
nas užsimovė pirštines ir paskubom nutrynė savo pirštų atspaudus 
nuo stalčių rankenėlių. Tada vėl nusitempė Tamperį į svetainę ir ne- 
rūpestingai patrynė distancinio valdymo pultelį į baltinių priekį. 

- Mes truputį pasikalbėsim akis į akį, Tamperi, - tarė Danielsas. 
Kažkas ėmė strigti gerklėje, nes netgi jam pačiam balsas tapo nebe- 
panašus į žmogaus. 

Normanas nelabai nustebo, pajutęs klyne standėjantį penį. Jis 
švystelėjo pultelį ant sofos ir atsigręžė į suglumusį Sloviką. Iš po aki- 
nių kauliniais rėmeliais riedėjo ašaros. Žydelis stovėjo nuleidęs 
pečius, bet su baltojo žmogaus marškiniais! 

- Pasikalbėsiu su tavimi akis į akį. Akis į akį. Ar tiki tuo? Geriau 
jau patikėk, Tamperi. 

- Prašau, - sudejavo Slovikas, ištiesęs drebančias rankas į Nor- 
maną. - Prašau neskaudinkit manęs. Jūs suklydote - aš ne tas, kurio 
jums reikia. Aš negaliu jums padėti. 

Deja, galų gale Slovikas nemažai padėjo. Tuo metu jiedu spėjo 
persikraustyti į rūsį, nes Normanas pradėjo kandžiotis, ir netgi visu 
garsu atsuktas televizorius nebesugebėjo užgožti žydelio klyksmų. 
Tačiau nepaisant klyksmų jis nemažai padėjo. 

Šėliojimui pasibaigus, po virtuvine kriaukle Normanas surado 
šiukšlių maišus. Į vieną iš jų jis įmetė pirštines ir savo marškinius, su 
kuriais viešai jau nebepasirodysi. Vėliau Danielsas ketino pasiimti 
maišą su savimi ir kur nors išmesti. 

Antrame aukšte, Tamperio miegamajame, Normanas rado tik vie- 
ną jam pagal dydį tinkantį drabužį: apdribusį, nublukusį sportinį 
nertinį su užrašu “Chicago Bulls". Padėjęs jį ant lovos, Danielsas 
pasuko į Tamperio vonią ir palindo po Tamperio dušu. Belaukda- 

mas, kol vanduo sušils, Normanas pasirausė Tamperio vaistinėlėje 
ir, radęs advilio buteliuką, prarijo keturias tabletes. Jam skaudėjo 
dantis ir žandikaulius. Visa apatinė veido dalis buvo kruvina, aplipu- 
si oda ir plaukais. 

Palindęs po dušu, Normanas pastvėrė Tamperio muilą, priminda- 
mas sau ir jį įmesti į šiukšlių maišą. Danielsas abejojo, ar šios atsar- 
gumo priemonės jam pagelbės, nes, ko gero, teisminė ekspertizė rū- 
syje ras nemažai įkalčių. Mat jis ten kaip reikiant pasismagino. 

Trinkdamas galvą, jis uždainavo: “Klajokle Roza... Klajokle Ro- 
za... kas pasakyyys... kur tu dabar... užaugai tu... slapukė ir tyli... tad 
niekas surast... tavęs negal". 

Išlipęs iš vonios, Normanas nužvelgė savo vaiduoklišką atspindį 
aprasojusiame veidrodyje, kabančiame virš kriauklės. 

- Aš galiu, - kategoriškai tarė sau. - Aš galiu. 


Bilis Staineris jau vėl norėjo pabelsti, sąmonėje keikdamas savo 
nervingumą (kaip įprasta, jis nesinervindavo dėl moterų), kai pasigir- 
do Rozos balsas: 

- Ateinu. Tik minutėlę, tuoj atidarysiu. 

Ačiū Dievui, ji neatrodė sudirgusi, tad galbūt jis neištraukė Rozos 
iš vonios. 

Ir ką, velniai griebtų, aš čia veikiu? - Bilis paklausė savęs, Žings- 
niams artėjant prie durų. - Tai panašu į sceną iš pusėtinos romantiš- 
kos komedijos, kurios neišgelbėtų ir pats Tomas Henksas. 

Ko gero, tiesa, bet tai nepakeis to fakto, jog praeitą savaitę lom- 
barde apsilankiusi moteris giliai įstrigo jam į širdį. Ir šis įspūdis ne 
blėso, o diena iš dienos vis stiprėjo. Bilis neabejojo dėl dviejų daly- 
kų: jis pirmą kartą atnešė gėlių nepažįstamai moteriai ir dar niekad 
taip nesijaudino prieš pakviesdamas moterį į pasimatymą. 

Kai Roza priėjo prie durų, Bilis pastebėjo, kad viena ramunė tai- 
kosi iškristi iš puokštės. Jis greitai įkišo ją atgal, o pakėlęs akis prieš 
save išvydo moterį, išmainiusią padirbtą žiedą į prastą paveikslą, su 
žudikišku žvilgsniu akyse ir vaisių asorti skardine pakeltoje virš gal- 
vos rankoje. Ji tarytum suakmenėjo, savo viduje kovodama su noru 
iš karto trenkti skardine per galvą ir suvokimu, jog tai visai ne tas 
žmogus, kurio laukė. Tik vėliau Bilis suprato, kad tai buvo viena eg- 
zotiškiausių jo gyvenimo akimirkų. 

Jiedu spoksojo vienas į kitą per Rozos butuko Trentono gatvėje 
slenkstį: jis - su lauko gėlių puokšte iš parduotuvės Hičenso bulvare, 

ji - su dvisvare vaisių asorti skardine virš galvos. Ir nors pauzė tetru- 
ko tik porą trejetą sekundžių, Biliui ji virto visa amžinybe. Tačiau to 
pakako, kad jis pajustų kažką trikdančio, bauginančio, stulbinančio 
ir podraug nuostabaus. Pamatęs Rozą, Bilis nenusivylė, kaip kad ti- 
kėjosi: ne, ji dar labiau jam patiko. Roza nebuvo gražuolė (bent jau 
ne pagal žurnalų standartus), bet Bilis žavėjosi ja. Kažkodėl jos lūpos 
i1r žandikaulių linija stingdė jo širdį, o nuo mėlynai pilkų akių žvilgs- 
nio jam darėsi silpna. Pakilo kraujospūdis, skruostai nusidažė raudo- 
niu. Bilis puikiai žinojo, ką reiškė tie signalai, todėl supyko ant sa- 
vęs, pasijutęs toks bejėgis. 

Jis ištiesė gėles Rozai, viltingai šypsodamasis, tačiau nepaleisda- 
mas pakeltos skardinės iš akių. | 

- Paliaubos? 

Bilis pakvietė kartu pavakarieniauti taip greitai, vos tik ji suvokė, 
jog čia ne Normanas, kad Roza nesipriešindama sutiko. Be abejo, 
kaltas buvo ir paprastas palengvėjimas. Tik įsėdus į mašiną, panelė 
Praktiškoji-Nuovokioji (pastaruoju metu visiškai nustumta į antrą 
planą) atsigavo ir paklausė, ką ji čia veikia su nepažįstamų vyrų 
(daug jaunesniu vyru), nejau išprotėjo? Klausimuose atsispindėjo 
tikras siaubas, bet Roza suprato, kad jie - tik akivaizdus kamutfliažas. 
Pačio svarbiausio klausimo Praktiškoji-Nuovokioji net nedrįso pak- 
lausti - net iš savo saugios vietelės Rozos galvoje. 

- O jei Normanas tave sugaus? - taip skambėjo tas svarbusis klau- 
simas. 

O jei Normanas sugautų ją, bevakarieniaujant su kitu vyru? Jau- 
nesniu simpatiškų vyru? Faktas, kad Normanas buvo už aštuonių 
šimtų mylių nuo čia, visai nejaudino panelės Praktiškosios-Nuovo- 
kiosios, kuri šiuo metu 1š tikrųjų virto Įbaugintąja-Pasimetusiąja. 

Tačiau Rozą neramino ne vien tik Normanas. Per visą savo 
gyvenimą ji nebuvo pasilikusi viena su kitu vyriškiu, išskyrus savo 
vyrą, todėl dabar jos emocijos tiesiog virte virė. Pavakarteniauti kar- 
tu su juo? Žinoma. Gerai. Rozos gerklė susitraukė iki adatos galvu- 
tės dydžio, o skrandis kunkuliavo it skalbimo mašina. 

Jei Bilis būtų vilkėjęs kiek puošniau nei švarius išblukusius džin- 
sus ar nertinį arba jei būtų suabejojęs jos pačios kukliu sijono ir 
megztinio deriniu, Roza būtų atsisakiusi, o jei vieta, į kurią ją atvežė 
Bilis, būtų atrodžiusi per daug sunki (tik tokį žodį pavyko sugalvo- 
ti), Roza nebūtų sugebėjusi net išlipti iš “Biuiko"'. Tačiau restoranas 

pasirodė esąs labai mielas. Ryškus pavadinimas “Tėvelio virtuvė“ 
švietė virš durų, oro ventiliatoriai sukosi virš stalų, apdengtų raudo- 
nai baltomis staltiesėmis. Pasak neoninės iškabos lange, “Tėvelio vir- 
tuvė" teikė “tikrą kanzasietišką jautieną". Padavėjai - seni džentelme- 
nai - avėjo juodus batus ir dėvėjo ilgas prijuostes. Žmonės, vakarie- 
niaujantys prie stalų, buvo panašūs į juos su Biliu - na, bent jau į Bi- 
lį: vidurinės klasės, vidutinių pajamų žmogėnai, vilkintys kasdienius 
drabužius. Rozai restoranas atrodė linksmas ir atviras, kuriame galė- 
jai laisvai kvėpuoti. 

Galbūt, bet jie į tave nepanašūs, - pašnibždėjo jai protas, - ir net 
nesugalvok manyti priešingai, Roza. Jie atrodo pasitikintys savimi, 
laimingi ir sėdintys savo vietoje. Tau čia ne vieta, ir niekada taip ne- 
bus. Tu per daug metų praleidai su Normanu, per daug laiko sprau- 
deisi kampe, vemdama į prijuostę. Tu pamiršai, kokie yra žmonės, ir 
apie ką jie kalba... jeigu tik išvis kada nors tai žinojai. Jei pabandysi 
būti panaši į šiuos žmones, jeigu kada nors pasvajosi, kad gali būti į 
juos panaši, paprasčiausiai sudaužysi širdį. 

Ar tai tiesa? Buvo siaubinga daryti tokią prielaidą, kadangi viena 
Rozos dalis jautėsi laiminga, nes Bilis Staineris surado ją, atnešė jai 
gėlių ir pakvietė kartu pavakarieniauti. Ji net nenutuokė, ką ji jam 
jaučia, tačiau pakviesta į pasimatymą... Roza jautėsi jauna ir kupina 
stebuklų. | 

Ką gi, jauskis laiminga, - Normanas sušnibždėjo jai į ausį, kai jie- 
du su Biliu įėjo į restoraną. Žodžiai skambėjo iš taip arti ir taip įtiki- 
namai, tarytum Rozos vyras būtų praėjęs pro pat ją. - Džiaukis, kol 
gali, kadangi vėliau jis parveš tave į tamsą ir panorės pasikalbėti 
akis į akį. O galbūt jis net nesivargins tuščiomis kalbomis, tik nu- 
temps į artimiausią alėją ir prispaus prie sienos. 

Ne, - pamanė Roza. Staiga ryškios šviesos restorane tapo per ryš- 
kios, ir ji ėmė girdėti viską, netgi kaip ventiliatoriai siurbia į save orą. 
- Ne, tai - melas. Jis labai malonus, todėl tai - melas! 

Atsakymas atskriejo bematant. Tai buvo tikrų tikriausia Normano 
giesmelė: Nė vienas nėra malonus, širdele - ir kiek kartų aš tau tai 
sakiau? Giliai širdyje visi mes padugnės. Tu, aš, bet kas. 

- Roza? - paklausė Bilis. - Ar gerai jautiesi? Atrodai išblyškusi. 

Ne, ji nesijautė gerai. Roza žinojo, kad balsas galvoje melavo, nes 
jis vis dar skendėjo Normano nuoduose, tačiau žinoti ir jausti - du la- 
bai skirtingi dalykai. Ji negalėjo sėdėti tarp šių žmonių, užuosdama 
jų muilą, odekoloną ir šampūną bei klausydamasi persipynusių jų po- 
kalbių. Roza negalėjo kalbėtis su padavėju, pasilenkusiu prie jos su 
patiekalų sąrašu (iš kurių dauguma pavadinimų buvo užsienietiški). 

O visų svarbiausia, ji negalėjo būti su Biliu Staineriu: kalbėtis su juo, 
atsakinėti į jo klausimus 1r visą laiką spėlioti, kokį patirtų jausmą, 
paglosčiusi jo plaukus. 

Roza jau žiojosi sakyti, jog ją supykino, todėl norėtų grįžti namo, 
bet kaip ir įrašų studijoje ji prisiminė moterį purpuriniu chitonu, sto- 
vinčią ant apaugusios kalvos viršūnės su iškelta ranka ir vienu pečiu, 
spindinčiu keistoje debesuotoje šviesoje. Stovinčią ir visiškai nesibi- 
jančią virš šventyklos griuvėsių, kuriuose, regis, turėjo vaidentis dau- 
giau negu kokiame kitame Rozos matytame name. Prieš akis išvydus 
baltų plaukų kasą, auksinę apyrankę ir apnuogintą krūtį, spazmai sk- 
randyje aprimo. 

Aš galiu tai ištverti, - mąstė Roza. - Nežinau, ar galėsiu valgyti, 
bet man tikrai užteks drąsos su juo šiek tiek pasėdėti šioje gerai apš- 
viestoje patalpoje. Nejau turiu jaudintis, kad jis ketina mane vėliau 
išprievartauti? Manau, šiam vyrukui net nešautų tokia mintis į gal- 
vą. Tai tik Normano mąstymo būdas - Normano, kuris visada tikėjo, 
kad jei juodukas turi nešiojamą radijo imtuvą, tai jis, be abejo, 
vogtas. 

Roza atsipalaidavo ir nusišypsojo Biliui. Šypsena buvo silpna ir 
drebanti, bet vis geriau negu jokia. 

- Jaučiuosi gerai. Tik truputį išsigandau. Tau teks su tuo susitai- 
kyti. 

- Ar tik ne manęs išsigandai? 

Velniškai tavęs išsigandau, - patvirtino Normanas iš savo vietos 
Rozos galvoje, kur bujojo it piktybinis auglys. 

- Ne, ne visai, - Roza pakėlė akis į Bilį. Ji nuraudo, bet įstengė 1š- 
laikyti žvilgsnį. - Tik tu mano antras vyriškis, su kuriuo aš kur nors 
išėjau per visą savo gyvenimą, ir jei tai pasimatymas, tai pirmas nuo 
mano išleistuvių vakaro vidurinėje mokykloje. O tai buvo 1980-ai- 
siais. 

- Dievulėli, - visai nepašiepiamai tarė Bilis. - Dabar aš po truputį 
1mu išsigąsti. 

Prie jų priėjo šeimininkas ir paklausė, ar jie norėtų rūkančiųjų ar 
nerūkančiųjų restorano pusės. 

- Ar tu rūkai? - Bilis paklausė Rozos, ir ji skubiai papurtė galvą. 
- Norėtume truputį nuošaliau, - Bilis paprašė šeimininko, 1r Roza 
pastebėjo pilkai žalią popierėlį (ko gero, penkių dolerių vertės bank- 
notą), pereinantį iš Bilio į šeimininko ranką. - Galbūt kokiame kam- 
pelyje? 

- Žinoma, sere. 

Šeimininkas palydėjo juos per ryškiai apšviestą kambarį su tingiai 
besisukančiais ventiliatoriais. 

Atsisėdusi Roza paklausė Bilio, kaip jis ją surado, nors, regis, jau 
pati žinojo. Jai daug smalsiau buvo sužinoti, kodėl! jis ją surado. 

- Per Robį Lefertsą, - atsakė Bilis. - Robis kas kelias dienas užei- 
na pažiūrėti, ar negavau naujų knygelių - tiesą pasakius, senų knyge- 
lių, žinai, ką turiu omeny... 

Roza prisiminė Deividą Gudisą: “Blogiau ir būti negalėjo. Paris 
buvo nekaltas", - ir nusišypsojo. 

- Žinojau, kad jis nusamdė tave skaityti Kristinos Bel romanus, 
nes jis specialiai užsuko man apie tai pranešti. Jis buvo labai susijau- 
dinęs. 

- Tikrai? 

- Jis sakė, kad tavo balsas - geriausias iš jo girdėtų nuo tada, kai 
Ketė Beits įrašė “Avinėlių tylėjimą“, o tai jau labai daug, kadangi 
Robis dievina tą įrašą kaip ir Roberto Frosto perskaitytą eilėraštį 
“Samdinio mirtis". Jis turi seną plokštelę. Subraižytą, bet vis dar 
nuostabią. 

Roza tylėjo, nes jautėsi priblokšta. 

- Tad aš paprašiau jo tavo adreso. Na, tai dar per švelniai pasaky- 
ta. Aš tiesiog išreikalavau 1š jo. O Robis lengvai pasiduoda reikala- 
vimams. Ir tiesą pasakius, Roza... 

Sakinio pabaigos ji neišgirdo. Roza, - mąstė ji. - Jis pavadino ma- 
ne Roza. Aš ir neprašiau,; jis pats taip mane pavadino. 

- Gal norėtumėte ko nors išgerti? 

Padavėjas išdygo šalia Bilio. Senyvas, kilniaširdis, simpatiškas, 
panašus į literatūros dėstytoją universitete. Mėgstantis baltas prijuos- 
fes, - pamanė Roza ir vos neprunkštelėjo. 

- Norėčiau šaltos arbatos, - tarė Bilis. - O tu, Roza? 

Ir vėl. Iš kur jis žino, kad aš visada buvau tikroji Roza? 

- Ir aš. 

- Dvi šaltas arbatas, puiku, - pakartojo padavėjas ir išvardijo ypa- 
tingus šio vakaro patiekalus. Rozos laimei, visi pavadinimai buvo 
angliški, o išgirdus žodžius “Londono kepsnys“ skrandis sugurgė iš 
alkio. 

- Pasakysim po minutės, - atsakė Bilis. 

Padavėjui pasišalinus, Bilis vėl atsigręžė į Rozą. 

- Dar pora faktų Robio naudai. Jis pasiūlė man užsukti į studiją... 
jūs įsikūrę Korn Bildinge, tiesa? 

- Taip. Studija vadinasi “Tape Engine". 

- Aha. Taigi jis pasiūlė man užsukti į studiją, ir visi trys galėtume 
nueiti kur nors pasėdėti. Pasielgė labai tėviškai. Kai pasakiau negalįs 
to padaryti, jis privertė mane pažadėti, kad pirma tau paskambinsiu. 
Aš bandžiau, Roza, bet negalėjau gauti tavo numerio. Ar tu nesiskel- 
bi telefonų knygoje? 

- Tiesą pasakius, aš dar neturiu telefono, - išsisukdama atsakė 
Roza. 

Be abejo, ji nesiskelbė. Jai teko sumokėti papildomą trisdešimties 
dolerių mokestį (su tokia suma buvo labai gaila skirtis), tačiau ji ne- 
galėjo leisti, kad jos numeris pasirodytų policijos kompiuterio ekra- 
ne jos gimtajame mieste. Roza žinojo iš Normano keiksmų, kad po- 
licija taip lengvai neprieina prie neskelbiamų numerių. Tai buvo ne- 
legalu, ir už taisyklių nepaisymą teismas bausdavo griežtai, o Norma- 
nas, kaip ir kiti farai, kuriuos Rozai pasitaikė sutikti savo vedybinio 
gyvenimo metais, mirtinai nekentė teismų ir viso jų darbo. 

- O kodėl negalėjai užsukti į studiją? Ar buvai išvykęs? 

Bilis pakėlė savo servetėlę, išlankstė ją ir rūpestingai pasidėjo ant 
kekių. Kai jis vėl pakėlė akis, Roza pastebėjo, kad jo veidas pasikeitė, 
bet jai prireikė dar kelių sekundžių suvokti akivaizdų dalyką - Bilis 
paraudo. | 
*  - Tikriausiai nenorėjau, kad prie mūsų prisijungtų Robis, - atsakė 
jis. - Tada nebūčiau galėjęs ramiai su tavimi pasikalbėti. Aš norėjau... 
na... susipažinti su tavim. 

- Ir štai mes čia. 

- Taip. Ir štai mes čia. 

- O kodėl tu norėjai su manim susipažinti? Kad galėtum susitiki- 
nėti? - Roza nutilo, bet po minutės tęsė toliau. - Turiu omeny tai, kad 
aš tau per sena, ar ne? | 

Akimirką Bilis pasimetė. Tada nusprendė, kad tai pokštas, ir nu- 
sijuokė. - 

- Aha. Ir kiek gi tau metų, senele? Dvidešimt septyneri? Aštuo- 
neri? 

Iš pradžių Roza pamanė, jog jis pokštauja, - ir nelabai vykusiai, - 
bet po to suprato, kad Bilis kalba rimtai. Net nebando flirtuoti, o sa- 
ko taip, kaip galvoja. Roza apstulbo, ir vėl jos mintys išsisklaidė į vi- 
sas puses. Tik viena iš jų atrodė aiški: susiradus darbą ir nuosavą bu- 
tuką, gyvenimo pasikeitimai nesibaigė, - jie tik prasidėjo. Tarytum 
viskas, kas vyko iki šiol, tebuvo mažų sukrėtimų serija, o dabar pra- 
sidėjo ir pats drebėjimas. Ne Žemės, o gyvenimo drebėjimas. Ir stai- 
ga Roza visa širdimi panoro jį patirti. 

Bilis toliau tęsė pokalbį, bet juos pertraukė atšaldytą arbatą atne- 
šęs padavėjas. Bilis užsisakė steiką, o Roza - Londono kepsnį. Pa- 
davėjui paklausus, kaip jį iškepti, Roza jau Žžiojosi sakyti “pusiau ge- 
rai" (nes tokią jautieną ją vertė valgyti Normanas), tačiau tuoj pat 
persigalvojo: 

- Prašyčiau ne visai iškeptą. 

- Puiku! - su džiaugsmu atsakė padavėjas, tarytum tikrai taip gal- 
votų. 

Jam pasišalinus, Roza susimąstė, kokia nuostabi turėtų būti pada- 
vėjo utopijos vieta: vieta, kur kiekvienas pasirinkimas - puikus, labai 
geras ir nepaprastas. 

Atsigręžusi į Bilį, ji pastebėjo, kad jis vis dar nenuleido nuo jos 
akių: neramių su tamsiai žaliais pakraštėliais. Seksualių akių. 

- Ar labai buvo bloga? - jis paklausė Rozos. - Turiu omeny tavo 
vedybinį gyvenimą. 

- Ką nori sužinoti? 

- Ir pati Žinai. Sutinku moterį savo tėvo lombarde, prakalbu su ja 
gal dešimt minučių, ir atsitinka neįtikėtinas dalykas - nebegaliu jos 
pamiršti. Tokius dalykus mačiau filmuose ir skaičiau apie tai žurna- 
luose, kokius gali rasti gydytojo laukiamajame, bet niekuomet tuo 
netikėjau. O dabar - bumpt - ir jie užgriuvo mane. Matau jos veidą 
tamsoje. Galvoju apie ją pietaudamas. Aš... - Bilis susirūpinęs Žvilg- 
telėjo į Rozą. - Tikiuosi, aš tavęs negąsdinu. 

Jis labai ją gąsdino, bet tuo pat metu Roza mąstė, jog niekada nė- 
ra girdėjusi tokių nuostabių žodžių. Ją išmušė karštis (tik pėdos liko 
šaltos kaip ledas), bet ji vis dar girdėjo , virš galvos urzgiančius ven- 
tiliatorius. Atrodė, kad jų ten sutūpė visąs batalionas. 

- Ši dama nori parduoti sužadėtuvių Žiedą su deimantu... nors gi- 
liai viduje ir Žino, kad jis netikras. O kai aš sužinau, kur ji gyvena, ir 
nueinu jos aplankyti (su puokšte rankoje ir širdimi kulnuose), ji vos 
neištaško man smegenų su vaisių asorti skardine. 

Bilis pakėlė dešinę ranką, pirštais parodydamas pusę colio: tik 
tiek betrūko iki jo galvos. 

Roza ištiesė kairę ranką, parodydama visą colį. 

- Tiesą pasakius, trūko būtent tiek, - tarė ji. - Tačiau aš panaši į 
Rodžerį Klemensą - aš puikiai save kontroliuoju. 

Bilis nusikvatojo iš visos širdies. Roza taip pat prie jo prisijungė. 

- Taigi, ta dama nepaleidžia savo granatos, o tik nuleidusi ranką 
paslepia ją už nugaros it vaikas pavogtą iš tėvo stalčiaus “Pleibojaus?* 
numerį. Ji išlemena: “Dieve, atleisk man“, ir aš imu galvoti, kas gi 
tas jos. priešas, jei tai - ne aš. O tada aš imu spėlioti, ar tikrai buvęs 

vyras yra “buvęs", jei ši dama įėjo į lombardą su Žiedu ant rankos. 
Supranti? 

- Taip. Regis, kad taip. 

- Ir tai man labai svarbu. Jei tau pasirodys, kad kišu nosį ne į sa: 
vo reikalus, aš tuoj pat liausiuos, bet... per labai trumpą laiką aš spė- 
jau prisirišti prie šios moters ir nenoriu jos skubinti. Antra vertus, aš 
taip pat nenoriu, kad kiekvienąkart, kam nors pasibeldus į duris, ji 
taip išsigąstų, jog tektų griebti milžinišką vaisių asorti skardinę į ran- 
kas. Ar supranti, ką noriu pasakyti? 

- Taip. Mano vyras - tikrai “buvęs", - paaiškino Roza ir be jokios 
priežasties pridūrė: - Jo vardas - Normanas. 

Bilis demonstratyviai linktelėjo. 

- Dabar suprantu, kodėl jį palikai. 

Roza prunkštelėjo ir prisidengė burną rankomis. Jos veidas buvo 
įkaitęs kaip niekada. Pagaliau ji susitvardė, tačiau dabar prireikė ser- 
vetėlės nusivalyti akių kraštelius. 

- Viskas gerai? - pasiteiravo Bilis. 

- Aha. 

- Ar nori daugiau man apie tai papasakoti? 

Staiga Rozai prieš akis išdygo aiškiai nakties košmaruose maty- 
tas įvaizdis - sena Normano teniso raketė su juoda izoliacija apvynio- 
ta rankena. Ji ir dabar kabėjo laiptų į rūsį gale jųdviejų namuose. Per 
pirmuosius vedybinius metus Normanas keliskart ja pliaukštelėjo Ro- 
zai. O praėjus šešiems mėnesiams po persileidimo, jis analiniu būdu 
išprievartavo ją ta pačia rakete. Per terapijos seansus “D 1r S“ Roza 
daug kuo pasidalijo apie savo vedybinį gyvenimą (taip, jos tai ir va- 
dino “dalijimusi"', nors šis žodis Rozai atrodė 1r bjaurus, ir labai tin- 
kamas), tačiau šį įvykį ji pasiliko sau, kaip ir tą jausmą, kai teniso ra- 
ketės rankena braunasi į užpakalį, prilaikoma jos šlaunis užsėdusio 
vyriškio; tą jausmą, kai jis pasilenkia, žadėdamas sudaužyti stiklinę 
ir perpjauti šuke gerklę, jei ji muistysis; tą jausmą, kai guli, užuosda- 
ma “Dentyno" kvapą, sklindantį iš vyro burnos, ir bando įspėti, ar jis 
visiškai 1šdraskė jos vidų. 

- Ne, - atsakė Roza, nudžiugusi, kad jos balsas nesudrebėjo. - Aš 
nenoriu kalbėti apie Normaną. Jis mane mušė, todėl jį palikau. Viskas. 

- Gerai. Ir jis visiems laikams išnyko iš tavo gyvenimo? 

- Visiems laikams. 

- Ar jis tai žino? Klausiu todėl, kad mačiau, kaip tu priėjai prie 
durų. Tu tikrai nelaukei Visų Šventųjų bažnyčios atstovo. 

- Nenumanau, žino jis ar ne, - kiek pagalvojus: atsakė Roza. 

- Ar tu jo bijai? 

- O, taip. Ir dar kaip. Bet tai dar nieko nereiškia. Aš visko bijau. 
Visa tai man nauja. Mano draugės iš... mano draugės sako, kad tai 
praeis, bet aš nežinau. 

- Tu juk nebijojai, sutikdama su manimi pavakarieniauti. 

- Bijojau. Aš buvau apimta siaubo. 

- Tai kodėl tada sutikai? 

Roza jau norėjo atsakyti, kad Bilis tiesiog ją apstulbino, ir todėl 
ji sutiko, bet susičiaupė. Tai buvo tiesa, tačiau ne visa, o Roza neno- 
rėjo nukrypti į šoną. Ji net nenutuokė, ar jų pažintis taip ir apsiribos 
vien vakariene “Tėvelio virtuvėje“, tačiau vis tiek nenorėjo pradėti, 
žengdama klaidingą žingsnį. 

- Nes norėjau, - tyliu, bet aiškiu balsu atsakė Roza. 

- Gerai. Daugiau apie tai neklausinėsiu. 

- Ir apie Normaną. 

- Ar tai tikras jo vardas? 

- Taip. 

- Ar galiu dar kai ko paklausti, Roza? 

Ji šyptelėjo. 

- Jei tik neversi būtinai atsakyti. 

- Sutarta. Tu manai, kad esi už mane vyresnė, tiesa? 

- Taip. Tiesa. O kiek tau metų, Bili? 

- Trisdešimt. O tai reiškia, kad mes lyg ir kaimynai amžiaus kai- 
melyje... bent jau iš tos pačios gatvės. Tačiau tu beveik automatiškai 
nusprendei, kad esi gerokai už mane vyresnė. Tad leisk tavęs pak- 
lausti. Ar pasiruošusi? 

Roza neramiai gūžtelėjo pečiais. 

Bilis palinko prie jos, neatitraukdamas savo rudai žalsvų akių. 

- Ar žinai, kad esi graži? Klausiu tik iš smalsumo. Ar žinai, kad 
esi graži? Juk ne, tiesa? | 

Roza pravėrė burną, tačiau sugebėjo tik išpūsti orą. Bet ir tai la- 
biau panėšėjo į švilptelėjimą nei į atodūsį. 

Bilis švelniai suspaudė Rozos rankas. Prisilietimas buvo trumpas, 
tačiau vis tiek nutvilkdė Rozą it elektrošokas: akimirką ji matė tik Bi- 
lį - jo plaukus, lūpas ir akis. Visas pasaulis dingo, tarytum juodu sto- 
vėtų ant scenos, kur visas apšvietimas, išskyrus vieną ryškią lempą, 
staiga buvo išjungtas. 

- Nesityčiok, - drebančiu balsu atsakė Roza. - Prašau nesityčiok iš 
manęs. Aš to nepakęsiu. 

- Nė nepamaniau apie tai. Aš sakau tik tai, ką matau, - Bilis nusi- 
šypsojo ir, ištiesęs ranką, vėl palietė josios. - Aš visada sakysiu tik 
tai, ką matau. Pažadu. 

Roza liepė Biliui nesivarginti ir nelydėti jos iki buto durų, bet jis 
nepaklausė. Bevakarieniaudami jiedu kalbėjosi ne apie asmeninius 
dalykus. (Bilis nudžiugo sužinojęs, jog Rodžerio Klemenso paminė- 
jimas nebuvo tik laimingas atsitiktinumas ir kad Roza neblogai nu- 
tuokia apie beisbolą. Tad valgydami jie aptarė miesto komandas, nuo 
beisbolo pereidami prie krepšinio.) Roza prisiminė Normaną tik pa- 
keliui į namus, kai pradėjo įsivaizduoti, kas bus, jei atidariusi buto 
duris išvys ant savo lovos sėdintį Normaną su kavos puodeliu ranko- 
je ir spoksantį į paveiksle pavaizduotus šventyklos griuvėsius bei 
moterį ant kalvos. 

O tada, jiems belipant siaurais laiptais į viršų, Roza ėmė nerimauti 
ir dar dėl vieno dalyko: o jei Bilis panorės ją pabučiuoti atsisveiki- 
nant? O pabučiavęs paprašys leidimo užeiti vidun? | 

Be abejo, jis norės užeiti vidun, - tarė jai Normanas, stengdama- 
sis kalbėti kantriu balsu, tačiau vis tiek negalėdamas sulaikyti pyk- 
čio. - Jis primygtinai to reikalaus. Nejau jis šiaip sau tave pavaišino 
penkiasdešimties dolerių vertės vakariene? Dieve, turėtum jaustis 
pamaloninta: daug gražesnėms mergšėms nieks nepasiūlo net pasi- 
dalyti sąskaitą pusiau. Jis norės užeiti vidun ir tave išdulkinti. Ko ge- 
ro, tai gera mintis - galbūt tai nuleis tave ant žemės. 

Rozai pavyko išsiimti raktus iš rankinės jų neišmetus, tačiau rak- 
to galiukas niekaip nenorėjo įlįsti į spyną. Bilis suėmė jos ranką ir 
padėjo įkišti raktą. Rozą vėl nutvilkdė elektrošokas, ir ji nesusilaikė 
nepagalvojusi, ką primena į spynos skylę lendantis raktas. 

Roza atidarė duris. Jokio Normano, nebent jis slėpėsi duše arba 
spintoje. Tik jos malonus kambarėlis kreminės spalvos sienomis, su 
paveikslu prie lango ir uždegta lempele virš kriauklės. Vis dar ne na- 
mai namučiai, bet jau ir ne “D ir S" bendrabutis. 

- Visai neblogai, - tarė Bilis. - Ne namelis užmiestyje, bet vis tiek 
neblogai. 

- Gal norėtum užeiti? - paralyžiuotomis lūpomis pasiteiravo Ro- 
za, tarytum kažkas jai būtų suleidęs novokaino. - Galėčiau pasiūlyti 
puodelį kavos... 

Saunu! - nudžiugo Normanas. - Viskas klostosi pagal planą, ar ne 
taip, brangute? Tu pasiūlysi jam kavos, o jis tau - grietinėlės. Koks 
sandėris! 

Bilis rimtai apmąstė pakvietimą ir papurtė galvą. 

- Ne kokia mintis. Bent jau ne šiandien, - jis nervingai nusijuokė. 
- Nemanau, kad bent kiek nutuoki, kaip tu mane veiki, - Bilis dirste- 

lėjo pro jos petį, išsišiepė ir pakėlė nykščius į viršų. - Tu neklydai dėl 
to paveikslo - tada nė už ką nebūčiau patikėjęs. O tu omeny tikriau- 
siai jau turėjai šį kambarį? 

Roza šypsodamasi pakratė galvą. 

- Kai nusipirkau paveikslą, net nežinojau, kad toks kambarys iš- 
vis egzistuoja. 

- Tada tu turbūt aiškiaregė. Galiu lažintis, kad šis paveikslas atro- 
do ypač gerai vėlyvomis popietėmis ir vakarais. Saulė nutvieskia jį iš 
šono. 

- Taip, tu teisus, - pritarė Roza nutylėdama, jog paveikslas jai at- 
rodė gražus bet kuriuo paros metu. 

- Kaip supratau, tau jis dar neatsibodo, ar ne? 

- Ne, visai ne. 

Roza dar norėjo pridurti: Ir jis dar krečia pokštus. Užeik ir geriau 
į jį įsižiūrėk. Galbūt išvysi ką nors labiau stulbinantį nei dama, besi- 
ruošianti ištaškyti tau smegenis vaisių asorti skardine. Pasakyk man, 
Bili, ar paveikslas padidėjo iki “Cinerama 70" dydžio, ar tai tik ma- 
no vaizduotė? 

Be abejo, Roza šito nepasakė. 

Bilis uždėjo rankas jai ant pečių. Roza pažvelgė į jį nuoširdžiai, 
lyg į lopšį paguldytas kūdikis, kai Bilis palinko į priekį ir pakštelėjo 
jai tarp antakių. 

- Ačiū, kad sutikai su manim pavakarieniauti, - padėkojo jai. 

- Ačiū, kad pakvietei. 

Roza pajuto kairiu skruostu riedančią ašarą ir greitai ją nusišluos- 
tė. Ji dėl to nė kiek nesigėdijo ir nesibaimino, kadangi neabejojo ga- 
linti Biliu pasitikėti. 

- Klausyk, - tarė jis. - Aš turiu motociklą - seną “Harlį"". Jis dide- 
lis, triukšmingas 1r kartais nenori užsivesti, bet jis patogus... 0 aš - 
neįtikėtinai saugus vairuotojas. Aš vienas iš tų šešių “Harlių"' savi- 
ninkų Amerikoje, kurie važinėja su šalmais. Jei šeštadienį bus geras 
oras, galėčiau užsukti paimti tavęs ryte. Žinau labai gražią vietelę 
prie ežero už trisdešimties mylių nuo čia. Maudytis dar per šalta, bet 
galėtume paiškylauti. 

Iš pradžių Roza nesugebėjo išspausti nė žodžio: ją pribloškė tas 
faktas, jog jis vė/ kvietė ją į pasimatymą. O dar ta mintis apie pasi- 
važinėjimą motociklu... koks tai turėtų būti jausmas? Akimirką Ro- 
za galėjo pagalvoti tik apie tai, kaip ji jaustųsi sėdėdama už Bilio, 
motociklui skriejant penkiasdešimties ar šešiasdešimties mylių per 
valandą greičiu. Sėdėdama apkabinusi Bilį per liemenį. Netikėtas 

karštis nutvilkė kūną, tačiau Roza jo nepažino, nors prisiminė kaž- 
kokį panašų iš labai senų laikų. 

- Roza? Ką pasakysi? 

- Aš... na... 

Ką jai pasakyti? Roza nervingai prispaudė liežuvį prie viršutinės 
lūpos, nukreipė žvilgsnį į šalį ir pastebėjo geltonų plakatų krūvelę ant 
spintelės. Vėl pažvelgusi į Bilį, ji pajuto nusivylimą ir palengvėjimą. 

- Negaliu. Šeštadienį “Dukterų ir Seserų" piknikas. Tie žmonės 
padėjo man, kai čia atvykau. Jie - mano draugai. Ten vyks įvairūs 
žaidimai, bėgimo varžybos, pasagų mėtymas, amatininkų darbų par- 
davimas. O vakare - koncertas, iš kurio tikimasi surinkti daug pini- 
gų. Siais metais koncertuos “Indigo Girls". Pažadėjau nuo penkių va- 
landų padėti pardavinėti marškinėlius ir privalau tai padaryti. Aš 
joms daug skolinga. 

- Galėčiau parvežti tave iki penkių. Ar keturių, jei tik panorėsi. 

Roza norėjo... tačiau ji turėjo dėl ko baimintis ir be pavėlavimo 
pardavinėti marškinėlius. Ar Bilis supras tai, jei ji jam pasakys? No- 
rėčiau apkabinti tave, kai lėksime dideliu greičiu. Norėčiau, jog už- 
sivilktum odinę striukę, o aš priglausčiau prie jos savo veidą ir 
užuosčiau odos kvapą bei girdėčiau silpnučius trekštelėjimus, kai tu 
sujudėsi. Norėčiau, bet bijau to, ką suprasiu vėliau, kai pasivažinėji- 
mas baigsis... kad Normanas, tykantis mano galvoje, neklydo dėl ta- 
vų ketinimų. Labiausiai bijau, kad ir vėl suvoksiu pagrindinę savo 
vyro gyvenimo tiesą: kad jo elgesys su manimi buvo visiškai norma- 
lus. Bijau ne skausmo - aš jį gerai pažįstu. Aš bijau, kad šis mielas 
sapnas pasibaigs. O aš jų taip mažai sapnavau. 

Roza suvokė, ką turi pasakyti, tačiau nesugebėjo to padaryti, - 
galbūt todėl, kad girdėjo tuos žodžius daugybėje kino filmų ir visa- 
da jie skambėjo it inkštimas. Neskaudink manes. Štai ką ji turėjo pa- 
sakyti. Prašau neskaudink manęs. Jei taip padarysi, numirs geriau- 
sia mano dalis. 

Bet Bilis vis dar laukė atsakymo. Laukė, kol ji ką nors pasakys. 
Roza jau Žiojosi, norėdama pasakyti “ne", kadangi jai tikrai reikėjo 
dalyvauti šventėje ir koncerte, bet pažvelgė į paveikslą ant sienos. Ji 
nesuabejotų, - pamanė Roza, - ji skaičiuotų valandas iki šeštadienio, 
o tada atsisėstų už jo ant to geležinio žirgo ir per visą pasivažinėji- 
mą tapšnotų jam per nugarą, ragindama važiuoti greičiau. 

Akimirką Roza net išvydo ją sėdint ant motociklo su besiplaiks- 
tančiu vėjyje purpuriniu chitonu, prispaudusią nuogas šlaunis prie 
vyriškio klubų. 

Karštis vėl nusmelkė ją. Tik šįkart stipriau ir saldžiau. 

- Gerai, sutiko Roza. - Sutinku. Tik su viena sąlyga. 

- Klok, - Bilis, akivaizdžiai nudžiugęs, nusišypsojo. 

- Parveši mane į Etingerio prieplauką - ten ir vyks “D ir S" šven- 
tė - ir pats pasiliksi paklausyti koncerto. Aš nupirksiu bilietus. 

- Sutarta, - iškart sutiko Bilis. - Ar galiu užvažiuoti tavęs paimti 
pusę devynių, ar tau per anksti? 

- Ne, ne per anksti. 

- Užsivilk paltuką ir megztinį. Važiuojant atgal galėsi juos nusi- 
vilkti, tačiau iš ryto bus gana vėsu. 

- Gerai, - atsakė Roza, jau galvodama, kad teks tuos daiktus pa- 
siskolinti iš Pemės Heiverford. Visas Rozos viršutinių drabužių gar- 
derobas susidėjo iš vieno švarkelio, ir kol kas nenusimatė jokio papil- 
dymo. 

- Tada ir pasimatysim. Ir dar kartą dėkui už šį vakarą. 

Bilis padvejojo dėl antro bučinio, bet nusprendė tik spustelėti Ro- 
zai ranką. 

- Nėr už ką. 

Bilis apsisuko ir lyg berniukas nubėgo laiptais žemyn. Roza iškart 
palygino tai sau Normano judesiais: kėblinimu nuleidus galvą ir bau- 
ginančiu isterišku lakstymu. Roza stebėjo, kol Bilio šešėlis išnyko 
ant sienos, tada uždarė duris, užsuko abi spynas ir atsirėmusi pažvel- 
gė į paveikslą. 

Jis vėl pasikeitė. Roza tuo neabejojo. 

Ji perėjo per kambarį ir, surakinusi rankas už nugaros, ištiesė gal- 
vą į priekį. Roza tapo panaši į meno galerijos patrono ar muziejaus 
habituė* karikatūrą iš “New Yorker“ Žurnalo. 

Taip, Roza beveik neabejojo, kad paveikslas vėl kažkaip išplatė- 
jo, nors jo matmenys liko tie patys. Dešinėje, virš antro akmeninio 
veido, ji išvydo miško aikštelės pradžią. Kairėje, už moters ant kal- 
vos, matėsi mažo gauruoto ponio galva ir pečiai. Akis dengė aki- 
dangčiai, o pats ponis tempė vežimą, fajetoną ar dvivietę karietą. Si- 
to Roza negalėjo įžiūrėti, kadangi tai buvo jau už paveikslo ribų 
(bent jau kol kas). Tačiau vežimas metė savo šešėlį, iš kurio kilo dar 
vienas. Rozos nuomone, antras šešėlis krito nuo Žmogaus galvos ir 
pečių. Kažkas laikė ponį už vadelių. O galbūt... 

O galbūt tu išsikraustei iš proto, Roza. Tu juk nemanai, kad pa- 
veikslas didėja, tiesa? Arba atskleidžia vis daugiau detalių? 

Tačiau Roza tuo tikėjo, ji tai matė, ir ši mintis ją stulbino, o ne 
gąsdino. Roza gailėjosi, kad nepasiteiravo Bilio nuomonės, o juk bū- 
tų buvę įdomu sužinoti, ar jis matė tą patį, ką 1r ji. 


* Dažnas lankytojas (pranc.). 

Šeštadienį, - Roza pažadėjo sau. - Paklausiu šeštadienį. 

Ji pradėjo nusirenginėti, o vonioje, valydamasi dantis, Roza jau 
buvo pamiršusi Purpurinę Rozą - moterį nuo kalvos. Ji taip pat pa- 
miršo ir Normaną, Aną, Pemę bei “Indigo Girls“, grosiančias šešta- 
dienio vakarą. Roza mąstė apie vakarienę su Biliu Staineriu, prisi- 
mindama kiekvieną pasimatymo sekundę. 


Roza grimzdo į miegus, klausydamasi iš Braento parko sklindan- 
čio svirplių čirškimo. 

Prieš užmigdama ji prisiminė (be skausmo ir iš labai toli) 1985- 
uosius metus ir savo dukrą Karoliną. Normano nuomone, niekada 
nebuvo jokios Karolinos, ir netgi tai, kad jis sutiko su Rozos pasiū- 
lymu, jog “Karolina" - labai gražus vardas, negalėjo to pakeisti. Nor- 
manui kūdikis atrodė tik per anksti nusibaigęs buožgalvis. Ir jei žmo- 
na įsikalė sau į galvą, jog tas buožgalvis - mergaitė, tai kas iš to? 

1985-ieji buvo pragariški metai. Roza prarado 

(Karoliną) 

kūdikį, Normano vos neišmetė iš darbo (jo vos nesuėmė), ją išve- 
žė į ligoninę su sulaužytu šonkauliu, kuris beveik perdūrė plautį, ir 
galų gale ją išprievartavo teniso raketės pagalba. Tais pačiais metais 
neįtikėtinai blaivus Rozos protas ėmė po truputį svyruoti, ir kartais ji 
nebepastebėdavo, jog pusvalandis Pūkuotuko Kėdėje atrodydavo it 
penkios minutės arba jog aštuonis devynis kartus palįsdavo po dušu, 
kol Normanas sėdėdavo darbe. 

Tikriausiai Roza pastojo sausio mėnesį, kadangi būtent nuo tada 
14 ėmė pykinti rytais, o vasarį mėnesinės nebepasirodė. Byla, dėl ku- 
rios Normanas gavo “oficialų papeikimą" (kurį nešiosis švarko kiše- 
nėje, iki išeis į pensiją) prasidėjo kovo mėnesį. 

Ir koks gi buvo jo vardas? - dar pusiau pro miegus paklausė sa- 
vęs Roza. - Vyro, užvirusio tą koše, koks gi buvo jo vardas? 

Kurį laiką Roza neįstengė jo prisiminti, išskyrus tai, jog jis buvo 
juodukas... juodasnukis, Normano žodžiais tariant. Pagaliau jai pa- 
vyko. 

- Benderis, - tamsoje sumurmėjo Roza, klausydamasi svirplių čir- 
pimo. - Ričis Benderis. Štai kaip jį vadino. 

1985-1eji - pragariški metai. Pragariškas gyvenimas. O dabar ji 
turėjo šį gyvenimą. Šį kambarį. Šią lovą. Ir svirplių čirpimą. 

Roza užmerkė akis ir nugrimzdo į miegus. 

Mažiau nei už trijų mylių nuo savo žmonos Normanas irgi grimz- 
do į miegus ir tamsą, klausydamasis mašinų ūžimo Leikfronto ave- 
niu. Jam vis dar skaudėjo dantis ir žandikaulius, tačiau dabar skaus- 
mas atitolo, paslėptas po aspirino ir viskio mišiniu. 

Normanas taip pat mąstė apie Ričį Benderį, tarytum juodu su Ro- 
za būtų telepatiškai pasibučiavę. 

- Ričis, - sumurmėjo Normanas tamsiame viešbučio kambarėlyje 
ir užsidėjo ranką ant akių. - Ričis Benderis, prakeiktas juodasnukis. 
Tai buvo pirmas 1985-ųjų kovo šeštadienis. Prieš devynerius metus. 
Apie vienuoliktą ryto juodasnukis įžengė į “Mokėk mažiau" parduo- 
tuvę 60-osios ir Saranako gatvių kampe, suvarė dvi kulkas į tarnau- 
tojo galvą, ištuštino kasos aparatą ir dingo. Kai Normanas su savo 
partneriu apklausinėjo taros supirktuvės darbuotoją, prie jų priėjo 
kitas juodasnukis, vilkintis nertinį su užrašu "Buffalo Bill“. 

- Aš pažįstu tą nigerį, - tarė jis. 

- Kokį nigerį, broleli? - paklausė Normanas. 

- Tą, kuris apvogė “Mokėk mažiau". Aš stovėjau ana ten prie 
pašto dėžutės, kai jis išėjo. Jo vardas Ričis Benderis. Jis - blogas ni- 
geris. Jis pardavinėja kreką iš savo motelio kambario tenai, - juodu- 
kas dūrė pirštu į rytus geležinkelio stoties link. 

- Kaip tas motelis vadinasi? - paklausė Harlis Bisingtonas, kartu 
dirbęs su Normanu tą nelemtą dieną. 

- “Reilroudo "' motelis. 

- Nemanau, kad žinai, kokiame kambaryje jis apsistojęs, - pasitei- 
ravo Harlis. - Ar tavo žinios apie tą niekšelį gali siekti taip toli, ma- 
no rudaodi drauge? 

Harlis beveik visada taip kalbėdavo. Kartais tai Normaną siutin- 
davo. O dažniausiai jis norėdavo griebti Harlį už siauro tvarkingo 
kaklaraiščio ir negyvai užsmaugiti. 

Na, žinoma, rudaodis draugas žinojo. Jis pats, be abejo, ten lan- 
kydavosi du tris sykius per savaitę (o galbūt penkis ar šešis, jei leis- 
davo gera finansinė padėtis), norėdamas nusipirkti miltelių iš blogo- 
jo Ričio Benderio. Tikriausiai šis draugužis kažkodėl užpyko ant Ri- 
čio, tačiau tai Normanui ir Harliui nerūpėjo. Jiedu tik norėjo sužino- 
ti, kur gyveno tas šaulys, kad galėtų nutempti jį į nuovadą ir kuo 
greičiau baigti bylą. 

Juodasnukis su nertiniu nebeprisiminė kambario numerio, tačiau 
sugebėjo nupasakoti, kaip jį rasti: pirmas aukštas, pagrindinis kori- 
dorius, durys dešinėje tarp kokakolos automato ir laikraščių dėžės. 

Duris atidarė smulki juodukė permatoma raudona suknele, per kurią 
puikiai matėsi jos liemenėlė ir kelnaitės. Abu farai pastebėjo tris tuš- 
čius kreko buteliukus ant televizoriaus. Kai Normanas paklausė, kur 
yra Ričis Benderis, ji padarė klaidą pajuokaudama: 

- Neturiu aš jokio Blenderio. Neškit savo subines, brolyčiai, iš 
čia. 

Iki čia viskas buvo aišku, tačiau tolimesni įvykiai turėjo keletą in- 
terpretacijų. Normanas ir Harlis tvirtino, kad panelė Vendė Jarou 
(Danielso virtuvėje žinoma kaip "juodapapė kekšė'') išsitraukė na- 
gų brūžiklį iš rankinės ir dukart juo kirto Normanui Danielsui. Tei- 
sybė, ant Normano kaktos ir dešinės rankos puikavosi ilgi įbrėžimai, 
bet panelė Jarou teigė, jog Normanas pats persirėžė ranką, o jo part- 
neris perrėžė jam kaktą. Taip jie padarė po to, kai, įstūmę ją į 12-ąjį 
kambarį, sulaužė nosį ir keturis pirštus, suknežino devynis kairės pė- 
dos kaulus, pakaitomis mindydami ją, raudami plaukų kuokštus ir 
smūgiuodami į pilvo ertmę. Tada žemesnis faras ją išprievartavo. 
Plačiapetis irgi bandė, bet iš pradžių jam nepavyko, jis sukandžiojo 
jos krūtis ir veidą ir tada patyrė erekciją, “tačiau (pasak Vendės Ja- 
rou), nespėjus įsiskverbti man į vidų, jis aptaškė mano kojas savo 
sperma. Tada jis dar keliskart man sudavė. Jis sakė, kad nori pasi- 
kalbėti su manim akis į akį, bet daugiausia kalbėjo kumščiais ". 

Dabar, gulėdamas viešbučio lovoje ant paklodžių, kurias keitė jo 
žmona, Normanas apsivertė ant šono, bandydamas nustumti 1985- 
uosius šalin. Jie nenorėjo dingti. Nieko nuostabaus - taip būdavo vi- 
sada. 1985-ieji visada slankiojo aplinkui tarsi įkyrus kaimynas. 

Mes padarėme klaidą, - pagalvojo Normanas. - Mes patikėjome 
tuo prakeiktu juodasnukiu su futbolo nertiniu. 

Taip, tai buvo didelė klaida. Jiedu patikėjo, kad moteris, panaši į 
Kičio Benderio kompanionę, sėdėjo Ričio kambaryje, taip padaryda- 
mi dar vieną klaidą ar pratęsdami pirmąją - koks skirtumas, juk re- 
zultatas vis tiek buvo tas pats. Panelė Vendė Jarou dirbo padavėja ir 
prostitute bei visą laiką vartojo narkotikus, tačiau ji nesėdėjo Ričio 
Benderio kambaryje, tiesą pasakius, ji net nežinojo, kad toks Ričis 
Benderis išvis egzistuoja. Ričis Benderis iš tikrųjų apvogė “"Mokėk 
mažiau ' ir nušovė darbuotoją, tačiau jis negyveno kambaryje tarp 
gėrimų automato ir laikraščių dėžės. Tai buvo Vendės Jarou kamba- 
Fys, O Ji gyveno viena. 

„ Ričio Benderio kambarys buvo kitoje kokakolos automato pusėje. 
Si klaida Normanui Danielsui ir Harliui Bisingtonui vos nekainavo 
Jų darbo, tačiau galų gale vidaus tyrimų darbuotojai patikėjo nagų 

brūžiklio istorija, kadangi nebuvo rasta jokios spermos išprievarta- 
vimui patvirtinti. O Vendė Jarou tvirtinimas, kad vyresnis faras (ku- 
ris iš tikrųjų ją išprievartavo) naudojosi prezervatyvu, kurį vėliau nu- 
leido į klozetą, liko neįrodytas. 

Buvo ir kitų problemų. Netgi geriausi jų šalininkai departamente 
pripažino, jog inspektoriai Danielsas ir Bisingtonas persistengė, tvir- 
tindami, esą toji smulkutė laukinė katė puolė juos nagų brūžikliu. Juk 
jai tikrai lūžo nemažai kaulų. Todėl juodu ir gavo oficialų papeiki- 
mą. Ir tai dar ne galas. Ta kalė susirado tą žydpalaikį... Tą mažą pli- 
ką žydpalaikį... 

Tačiau pasaulyje pilna problemas keliančių kalių. Pavyzdžiui, jo 
žmona. Bet su ja jis susitvarkys... jei tik galės truputį numigti. 

Normanas persivertė ant kito šono, ir pagaliau 1985-ieji ėmė 
blėsti. 

- Kai mažiausiai to tikėsies, Roza, - sumurmėjo jis. - Tada aš ta- 
ve ir užklupsiu. 

Dar po penkių minučių Normanas jau kietai miegojo. 


Jis vadino ją "juodapape kekše", - mąstė Roza. Ji beveik miego- 
jo, tačiau dar girdėjo svirplių čirpimą parke. - “Ta juodapapė kekšė ". 
Kaip jis jos nekentė! 

Taip, žinoma. Tyrimą pradėjo vidaus reikalų darbuotojai, Norma- 
nas su Harliu šiaip taip išnešė sveiką kailį, bet tada ta juodapapė kek- 
šė susirado advokatą (pliką žydpalaikį, Normano kalba tariant), o šis 
sukurpė didžiulę civilinę bylą, kurioje figūravo Normanas, Harlis ir 
visas policijos departamentas. O prieš pat Rozos persileidimą Vendė 
Jarou buvo rasta nužudyta už grūdų elevatoriaus vakarinėje ežero pu- 
sėje. Ji buvo visa subadyta peiliu, o krūtys visai nupjautos. 

Kažkoks psichopatas, - tada Normanas paaiškino Rozai, ir nors jis 
nesišypsojo padėjęs telefono ragelį (kažkuris iš budinčių farų taip su- 
sijaudino, kad net paskambino Normanui į namus), jo balse atsispin- 
dėjo pasitenkinimas. - Ji per dažnai žaidė su mirtim, ir vienąkart jai 
nepavyko. Velniškai pavojingas darbas. Normanas švelniai perbrau- 
kė Rozai per plaukus ir nusišypsojo. Ne savo kandžiąja šypsena, nuo 
kurios jai norėjosi rėkti, tačiau Roza vis tiek vos nesuriko, kadangi 
žinojo, kas atsitiko juodapapei kekšei Vendei Jarou. 

Matai, kaip tau pasisekė? - paklausė Normanas, tapšnodamas per 
Rozos kaklą, pečius ir krūtinę. - Matai, kaip tau pasisekė, kad nesė- 
di gatvėje, Roza? 

O tada, po mėnesio ir šešių savaičių, Normanas grįžo iš garažo, 
rado Rozą su meilės romanu rankose ir nusprendė pasikalbėti su ja 
apie prasiblaškymo būdus. Nusprendė pasikalbėti akis į akį. 1985-1e- 
ji, pragariški metai. 

Roza gulėjo lovoje, pakišus: rankas po pagalve, ir grimzdo į mie- 
gus, klausydamasi iš taip arti sklindančių svirplių čirpimo, tarytum 
kambarys būtų perneštas į parko orkestro aikštelę. Ji mąstė apie mo- 
terį, susirietusią Kampe prie skruostų prilipusiais plaukais ir sunkiu it 
akmuo pilvu. Moters akys vartėsi nuo šoko aptemusiose akiduobėse, 
o tuo tarpu pikti bučinukai varstė klubus. Roza mąstė apie moterį, 
kuriai dar prireiks daug laiko, kol ji išvys kraujo dėmelę ant paklo- 
dės; apie moterį, kuri nežinojo, jog egzistuoja tokios vietos, kaip 
“Dukterys ir Seserys“, ar vyrai, kaip Bilis Staineris;, apie moterį, ku- 
ri sukryžiavusi rankas ant krūtinės meldė Dievo, į kurį nebetikėjo, 
kad šis sulaikytų persileidimą ir šio mielo trumpo sapno pabaigą, o 
po to tikino save, jog galbūt taip ir geriau. Ji žinojo, kaip Normanas 
pildė savo vyriškas pareigas, tad ką jau kalbėti apie tėviškąsias? 

Svirplių čirškimas baigė užliūliuoti Rozą. Ji netgi užuodė žolę - tą 
sausai saldų aromatą, visai netinkantį gegužės mėnesiui. Toks kvapas 
sklisdavo nuo šienaujamų laukų rugpjūtį. 

Aš anksčiau neužuodžiau žolės iš parko, - mieguistai pamanė Ro- 
za. - Ar tai įsimylėjimo - ar bent jau susižavėjimo - įtaka? Ar meilė 
užaštrina jausmus, kartu leisdama tau kvankštelėti? 

Iš labai toli Roza išgirdo atidundantį griaustinį. Keista, nes dan- 
gus buvo visai giedras, kai Bilis parvežė ją namo: tada Roza pakėlė 
akis į dangų ir nusistebėjo, kiek daug jame Žvaigždžių. 

Roza grimzdo į miegus be sapnų. Jos paskutinė mintis prieš nusi- 
leidžiant miego uždangai buvo: Kaip aš galiu girdėti svirplių čirpi- 
mą ar užuosti žolę? Langas juk uždarytas. Uždariau jį prieš atsigul- 
dama į lovą. Uždariau ir užsklendžiau. 


V 
SVIRPLIAI 


Trečiadienio popietę Roza tiesiog įplaukė į “Karštą puodelį". Ji 
užsisakė puodelį arbatos su pyragaičiu ir, atsisėdusi prie lango, ėmė 
iš lėto užkandžiauti, žvelgdama į nenutrūkstančią pėsčiųjų jūrą - dau- 
giausia į namo skubančius tarnautojus. Tiesą pasakius, “Karštas puo- 
delis" Rozai nebebuvo pakeliui į namus kaip tada, kai ji dar dirbo 
“Whitestone"' viešbutyje, tačiau ji nedvejodama užsuko čionai, ka- 
dangi čia praleido daugybę malonių minučių su Peme, o be to, nela- 
bai ir žinojo, kur daugiau eiti (bent jau kol kas). 

Apie antrą valandą Roza baigė skaityti “Jūrinį velnią" ir jau siekė 
savo rankinės, kai Roda Simons netikėtai paklausė: 

- Ar nori truputį pailsėti, ar iškart pradedam skaityti naują knygą, 
Roza? 

Roza tikėjosi, jog jai bus leista skaityti 17 kitus tris Bel/Reisino ro- 
manus, tačiau, sužinojusi tai, vis tiek nustėro. 

Ir tai dar ne viskas. Kai juodvi padarė pertrauką ketvirtą valandą 

po pietų (Roza jau buvo perskaičiusi du niūraus trilerio “Nužudyk vi- 
sus mano rytojus“ skyrius), Roda paprašė Rozos užeiti su ja į mote- 
rų tualetą. 
* - Žinau, kad tai tau pasirodys keista, - tarė ji, - bet aš tiesiog mirš- 
tu, kaip noriu užsirūkyti, o čia vienintelė vieta visame prakeiktame 
pastate, kur manęs niekas neužklups. Modernus gyvenimas - tikras 
mėšlas, Roza. 

Tualete Roda užsirūkė ir su palengvėjimu klestelėjo ant kriauklės 
krašto. Ji sukryžiavo kojas ir svarstydama pažvelgė į Rozą. 

- Man patinka tavo plaukai. 

Roza instinktyviai čiuptelėjo už savo plaukų. Nieko negalvodama 
vakar ji užėjo į kirpyklą ir išleido penkiasdešimt dolerių... tiesiog ne- 
galėjo neišleisti. 

- Ačiū. 

- Robis pasiūlys tau pasirašyti kontraktą, tikriausiai jau tai Žinai. 

Roza susiraukė ir papurtė galvą. 

- Ne. Nežinau. Apie ką tu čia? 

- Galbūt jis ir atrodo panašus į poną Svarą nuo “Monopolijos"? 
žaidimo kortų, bet Robis jau nuo 1975-ųjų sukasi knygų įgarsinimo 
versle ir žino, kokia tu šaunuolė. Jis tai Žino daug geriau nei tu pati. 
Manai esanti jam daug skolinga, tiesa? 

- Žinoma, - iškart atšovė Roza. Jai nepatiko šio pokalbio pobūdis. 
Kažkodėl jis Rozai priminė Šekspyro dramas, kuriose draugas smei- 
gia durklu draugui į nugarą, o po to rėžia ilgus šventeiviškus mono- 
logus, kaip tai buvo neišvengiama. 

- Tik nepersistenk dėkodama, - Roda nupurtė pelenus į klozetą ir 
nuleido vandenį. - Aš nieko nežinau apie tavo gyvenimą ir visai ne- 
noriu Žinoti, tačiau aš girdėjau, kaip tu įveikei “Jūrinį velnią“ per 
šimtą keturis kartus, o tai jau velniškai fenomenalu. Be to, Žinau, kad 
tavo balsas buvo panašus į jaunos Elizabetos Teilor. Taip pat numa- 
nau (nes tai užrašyta tau ant kaktos), kad tu nepratusi pati rūpintis sa- 
vo pragyvenimu. Tu tokia tabula rasa*, kad net baisu. Ar Žinai, ką 
tai reiškia? 

Roza ne visai suprato (galvojo, kad ją pavadino naivia), bet neiš- 
sidavė. 

- Taip, Žinoma. 

- Gerai. Ir dėl Dievo meilės, suprask mane teisingai: aš nebandau 
pamaišyti Robiui arba nukąsti tavo pyrago gabalą. Aš tik skatinu ta- 
ve kaip Robas ir Kurtas. Tik Robas dar ir storina savo piniginę. Kny- 
gų garsinimas - vis dar nauja sritis. Jei tai būtų buvęs kino verslas, 
mes jau baigtume išsikapanoti iš nebylaus kino amžiaus. Ar supran- 
ti, ką noriu pasakyti? 

- Beveik. 

- Kai Robis klausosi tavęs skaitant “Jūrinį velnią", jis mąsto apie 
garsinę Merės Pikford versiją. Žinau, kad tai atrodo beprotiška, bet 
tai tiesa. Svarbu netgi tai, kaip jis tave sutiko. Yra tokia legenda, kad 
Laną Terner atrado vaistinėje. O Robis jau kuria legendą apie tai, 
kaip jis atrado tave savo draugo Stainerio lombarde, bežiūrinėjančią 
senovinius atvirukus. 

- Ar taip jis tau ir pasakė? - paklausė Roza, pajutusi beveik meilę 
Robiui Lefertsui. 

- Aha, tačiau kur jis tave rado ir ką tu veikei nesvarbu. Svarbiau- 
sia, jog tu, Roza - puiki skaitovė, tikrai labai talentinga. Tarytum bū- 
tum gimusi šiam darbui. Robas tave surado, tačiau tai dar nesuteikia 


* Švari lenta (Iot.). 


134 


jam teisės nebepaleisti tavęs visą likusį tavo gyvenimą. Neleisk jam 
nusipirkti tavęs. 

- Jis niekada to ir nenorėtų, - paprieštaravo Roza. 

Ji buvo išsigandusi, susijaudinusi ir kartu pyko ant Rodos ciniz- 
mo, tačiau visus šiuos jausmus užgožė džiaugsmas ir palengvėjimas: 
kurį laiką jai nieko netruks. Ir jei Robis iš tiesų pasiūlys jai pasirašy- 
ti kontraktą, Rozai ilgai nieko neturėtų trūkti. Lengva Rodai Simons 
pamokslauti: juk ne ji gyvena vieno kambario bute per tris kvartalus 
nuo rajono, kur geriau nepalikti mašinos gatvėje, jei nenori prarasti 
radijo imtuvo ir ratų gaubtų. Roda turėjo vyrą buhalterį, namą prie- 
miestyje ir 1994-ųjų sidabrinį “Nissaną". Roda turėjo “VISA" ir 
“American Express“ kreditines korteles bei santaupų, kuriomis galė- 
tų pasinaudoti, jei susirgtų ir nebeitų į darbą. Žmonėms, turintiems 
tokius dalykus, Rozos nuomone, patarti dėl atsargumo verslo reika- 
luose buvo taip pat natūralu kaip ir kvėpuoti. 

- Galbūt ir ne, - sutiko Roda, - tačiau galėtum tapti maža aukso 
kasyklėle, Roza, o žmonės kartais pasikeičia, atradę tokias aukso ka- 
syklėles. Netgi tokie malonūs žmonės kaip Robis Lefertsas. 

Gerdama arbatą ir žiūrėdama pro “Karšto puodelio“ langą, Roza 
prisiminė, kaip Roda pakišo cigaretę po šaltu vandeniu, išmetė ją į 
šiukšliadėžę ir tarė: 

- Žinau, kad dabar tau svarbiausia išlaikyti darbą, o Robis - tikrai 
ne blogulis (dirbu su juo nuo 1982-ųjų, tad Žinau, ką sakau), tik no- 
riu, kad dairytumeisi į paukščius krūmuose, kol neįsitikinsi, jog 
žvirblis rankoje nežada pasprukti. Ar supranti, ką sakau? 

- Ne visai. 

- Sutik iš pradžių perskaityti šešias knygas, bet ne daugiau. Nuo 
aštuonių ryto iki keturių po pietų čia, “Tape Engine" studijoje. Už 
tūkstantį į savaitę. 

Roza išpūtė akis, jausdamas: tarytum kažkas į jos gerklę sukišo 
dulkių siurblio Žarną ir ištraukė 1š plaučių visą orą. 

- Už tūkstantį dolerių per savaitę, gal išprotėjai? 

- Paklausk Kurto Hamiltono, ar aš išprotėjusi, - ramiai atkirto Ro- 
da. - Ir atsimink, jog svarbus ne tik balsas, bet ir kvėpavimas. Tu įra- 
šei “Jūrinį velnią" per šimtą keturis dublius. Nei vienas, su kuriuo 
man teko dirbti anksčiau, nebūtų sugebėjęs perskaityti ir per du šim- 
tus. Tu puikiai valdai balsą, tačiau dar puikiau sugebi kontroliuoti 
kvėpavimą. Jei nedainuoji, tai iš kur, po velnių, išmokai taip gerai 
valdyti kvėpavimą? 

Rozai prieš akis stojo košmariškas vaizdas: kaip ji sėdi kampe su 
skaudančiais ir tvinkčiojančiais it pripildyti karšto vandens maišai 

inkstais; sėdi, rankose suspaudusi prijuostę; ir meldžia Dievo, kad 
neleistų jai susivemti iš skausmo, kadangi atrodė, tarsi kažkas ilgais 
aštriais virbalais badytų inkstus. Kaip ji sėdi kampe, giliai įkvepia ir 
po truputį išleidžia orą, nes taip širdies plakimas susilygindavo su 
daug ramesniu kvėpavimo ritmu; sėdi ir klausosi, kaip Normanas vir- 
tuvėje tepasi sumuštinį ir savo puikiu tenoru traukia “Dantelių" ar 
“Paimk laišką, Marija". 

- Nežinau, - Roza atsakė Rodai, - aš net nežinojau, ką reiškia val- 
dyti kvėpavimą, kol tu man nepaaiškinai. Manau, tai paprasčiausiai 
Dievo dovana. 

- Ką gi, naudokis šia dovana mažyle. Na, eime. Dar Kurtas pama- 
nys, jog čia atliekame kokius keistus moteriškus ritualus. 

Robis paskambino iš savo kontoros centre, pasveikino Rozą už- 
baigus skaityti “Jūrinį velnią“ (kai jau ji ruošėsi išeiti), ir nors konk- 
rečiai nepaminėjo kontrakto, pasiteiravo, ar Roza nesutiktų su juo pa- 
pietauti penktadienį bei aptarti vadinamųjų “verslo reikalų". Roza 
sutiko ir apstulbusi padėjo ragelį. Tada ji prisiminė, kaip tiksliai jį 
apibūdino Roda: Robis Lefertsas iš tikrųjų atrodė panašus į mažą 
žmogutį ant “Monopolijos" kortelių. 

Kai Roza padėjo telefono ragelį privačiame Kurto kabinete (net- 
varkingame mažame kambarėlyje su šimtais vizitinių kortelių, pr1- 
segtų prie sienų) ir sugrįžo į studiją pasiimti rankinės, Roda tikriau- 
siai jau vėl buvo įsmukusi į moterų tualetą paskutiniam dūmeliui. 
Kurtas žymėjo juostelės dėžes. Jis pakėlė galvą 1r šyptelėjo Rozai. 

- Šiandien puikiai padirbėjai, Roza. 

- Ačiū. 

- Roda sako, kad Robis žada tau pasiūlyti pasirašyti kontraktą. 

- Taip, - sutiko Roza. - Ir, tiesą pasakius, ji gali būti teisi. Geriau 
pabelsk į medį. 

- Privalai nepamiršti vieno dalyko, - tarė Kurtas, padėdamas dė- 
žes ant lentynos, ant kurios jau gulėjo tuzinai dėžių. - Jei užsidirbai 
penkis šimtus baksų už “Jūrinį velnią", tai Robis nežada nutraukti 
žaidimo... kadangi tu sutaupei kokius septynis šimtus dolerių, sut- 
rumpindama darbo studijoje laiką. Supratai? 

Roza suprato. O dabar ji sėdėjo “Karštame puodelyje" ir žvelgė į 
savo neįtikėtinai šviesią ateitį. Roza turėjo draugų, gyvenamąją vie- 
tą, darbą ir pažadą gauti daugiau darbo, kai tik baigs Kristinos Bel 
romanus. Kontraktą, kuris užtikrintų tūkstantį dolerių per savaitę - 
daugiau nei gaudavo Normanas. Beprotiška, bet tai tiesa. Galėtų bū- 
ti tiesa, pataisė save Roza. 

Ir dar. Šeštadienį ji turėjo pasimatymą... visą šeštadienį, jei pris- 
kaičiuotum ir “Indigo Girls'? koncertą vakare. Liūdname Rozos vei- 
de nušvito šypsena, ir ji pajuto keistą norą apkabinti save. Roza pra- 
rijo paskutinį pyragaičio gabaliuką ir vėl pažvelgė pro langą, stebė- 
damasi, ar iš tiesų visa tai vyksta jai, ar tai realus gyvenimas, kur rea- 
lūs Žmonės ištrūksta iš kalėjimų, pasuka į dešinę... ir įžengia į dangų. 


Už pusės kvartalo nuo “Karšto puodelio" pėstiesiems užsidegė ža- 
lia šviesa. Pemė Heiverford, pakeitusi baltą kambarinės uniformą į 
raudonas kelnes, perėjo per gatvę kartu su pora tuzinų kitų pėsčiųjų. 
Siandien ji išdirbo papildomą valandą ir neturėjo jokios dingsties 
manyti, jog Roza sėdi “Karštame puodelyje“, bet vis tiek taip pama- 
nė. Galite tai vadinti moteriška intuicija, jei norite. 

Pemė dirstelėjo į šalia einantį stambų vyriškį, kurį, regis, jau ma- 
tė prie laikraščių stovo “Whitestone"' viešbutyje. Jį būtų buvę galima 
priskirti prie “kažko įdomaus“ tipo, jei ne tas žvilgsnis akyse... kuris 
atrodė visai nepanašus į žvilgsnį. Vyriškis taip pat pašnairavo į Pemę, 
ir nuo tų bejausmių akių (nuo jausmo, kad už jų nieko nėra) ją net 
šaltas prakaitas išmušė. 


O “Karštame puodelyje“ Roza nusprendė išgerti dar vieną puode- 
lį arbatos. Ji neturėjo jokios dingsties manyti, kad gali užsukti Pemė, 
- jos darbo laikas turėjo baigtis jau prieš valandą, - tačiau vis tiek pa- 
manė. Galbūt tai moteriška intuicija. Roza atsistojo ir patraukė prie 
kasąs. 

Mažoji kalė prie šono buvo visai graži, mąstė Normanas, aptemp- 
tos raudonos kelnės, dailus užpakaliukas. Jis atsiliko per kelis žings- 
nius (taip geriau gėrėtis vaizdu), bet kaip tik tada ji užsuko į mažą 
restoranėlį. Normanas praeidamas žvilgtelėjo vidun, tačiau neišvydo 
nieko įdomaus, tik porą senų kempinių, kertančių kažkokį mėšlą ir 
siurbiančių kavą ar arbatą, bei keletą padavėjų, iš lėto besisukiojan- 
čių aplinkui. 

Senutėms, ko gero, tai patinka, - pamanė Normanas. - Už lėtumą 
tikriausiai moka gerus arbatpinigius. Kodėl gi tada suaugę vyrai 

vaikščiotų būtent taip? Juk jie visi negalėtų būti seni sukriošėliai... ar 
ne? | 

Trumpas ir abejingas Normano žvilgsnis į “Karštą puodelį" užk- 
liuvo už daug jaunesnės nei visa publika damos. Ji nuo lango ėjo 
prie tolimame kampe matomos kasos. Normanas žvilgtelėjo į jos už- 
pakaliuką, nes taip darydavo visada, pamatęs jaunesnę nei keturias- 
dešimties moterį, ir nusprendė, kad nieko išskirtinio neišvydo. 

Taip atrodė ir Rozos užpakalis, - pagalvojo Normanas. - Dar tais 
laikais, prieš jai apsileidžiant. O tada jos subinė tapo didelė it stalelis 
kojoms. 

Pastebėtos moters plaukai buvo nuostabūs, daug geresni nei jos 
užpakaliukas, tačiau jie visai nepriminė Rozos. Roza buvo brunetė ir 
retai terliodavosi su plaukais. Dažniausiai ji surišdavo plaukus gu- 
mute į arklio uodegėlę. Jei juodu važiuodavo vakarieniauti ar į kiną, 
Roza užsidėdavo vaistinėje pirktą elastinį lankelį. 

Moteris, už kurios užkliuvo Normano žvilgsnis, buvo ne brunetė, 
o blondinė su tvarkingai supinta kasa, prigludusia iki nugaros vidu- 
rio. 


Ko gero, geriausias dienos įvykis, netgi geresnis už pribloškian- 
čias Rodos naujienas, jog Robiui Lefertsui Roza verta tūkstančio do- 
lerių per savaitę, buvo Pemės Heiverford veido išraiška, kai Roza nu- 
sigręžė nuo kasos su puodeliu arbatos rankoje. Iš pradžių Pemės akys 
praslydo pro ją, jos neatpažinusios... po to vėl sugrįžo atgal ir išsipū- 
tė. Pemė išsišiepė ir suriko, vos nepriversdama kitų lankytojų nusi- 
lengvinti į kelnes. 

- Roza? Ar tai tu? O... Dieve! 

- Tai aš, - šypsodamasi ir rausdama atsakė Roza. Ji žinojo, kad 
žmonės jau gręžiasi į juodvi, bet suprato, jog jai visai nesvarbu. 

Jos nusinešė arbatą prie savo senojo staliuko prie lango, o Roza 
netgi leido, kad Pemė ją įkalbinėtų suvalgyti dar vieną pyragaitį, nors 
atvažiavusi į miestą ji numetė penkiolika svarų ir neketino vėl jų su- 
sigrąžinti. 

Pemė vis kartojo negalinti tuo patikėti. Roza jau norėjo įvertinti 
tai kaip meilikavimą, tačiau nuo veido prie plaukų lakstančios Pemės 
akys patvirtino ją sakant tiesą. 

- Atrodai penkeriais metais jaunesnė, - tarė Pemė. - Po velnių, 
Roza, atrodai lyg Lolita! 

- Už penkiasdešimt dolerių turėjau atrodyti kaip Merlina Monro, 
- šypsodamasi atsakė Roza... tačiau po pokalbio su Roda jai paleng- 
vėjo dėl išleistos kirpykloje sumos. 

- Kur tu... - Pemė nutilo. - Tai tavo paveikslo įtaka, tiesa? Tu nu- 
kopijavai moters iš paveikslo šukuoseną. 

Roza manė tuoj pat parausianti, bet to neatsitiko. Tad ji tik link- 
telėjo. 

- Man patiko šis stilius, tad nusprendžiau pabandyti, - tada padve- 
jojusi pridūrė: - O dėl spalvos, tai vis dar negaliu patikėti, kad per- 
dažiau plaukus. Aš pirmąsyk gyvenime pakeičiau savo plaukų 
spalvą. 

- Pirmą! Netikiu! 

- Tai tiesa. 

Pemė palinko į priekį ir paslaptingai sušnibždėjo: 

- Tai nutiko, tiesa? 

- Apie ką tu čia? Kas nutiko? 

- Tu sutikai kažką įdomaus! 

Roza išsižiojo. Ir susičiaupė. Tada vėl atvėrė burną, net nesuvok- 
dama, ką ruošiasi pasakyti. Nieko ir nepasakė. Vietoj žodžių pasigir- 
do juokas. Roza juokėsi iki ašarų. Nesusivaldžiusi prie jos prisijun- 
gė ir Pemė. 

Rozai nereikėjo atrakinėti laukųjų 897-0jo namo Trentono gatvė- 
je durų: darbo dienomis jas palikdavo atviras iki aštuonių vakaro, - 
tačiau ji išsitraukė mažą raktelį, norėdama atrakinti pašto dėžutę (ant 
priekio puikavosi užrašas “R. MAKLENDON"“, patvirtindamas, jog 
ji iš tikrųjų čia gyvena), nors joje matėsi tik “Wal-Mart" parduotuvės 
bukletas. Lipdama į antrą aukštą, Roza išsitraukė dar vieną raktą, ku- 
riuo atrakino savo buto duris. Kaip ir pašto dėžutė jis priklausė jai. 
Rozos kojos buvo visiškai nuvargusios: ji nužingsniavo apie tris my- 
lias nuo centro, jausdamasi tokia energinga ir laiminga, kad net atsi- 
sakė minties grįžti autobusu. Be to, jai reikėjo laiko pagalvoti ir pas- 
vajoti. Roza jautėsi alkana, nors ir sukirto du pyragaičius “Karštame 
puodelyje“, tačiau skrandžio urzgimas tik padidino jos laimę. Ar ka- 
da nors gyvenime ji buvo tokia patenkinta? Tikrai ne. Šis jausmas 
pasklido po visą Rozos kūną. Netgi pavargusios kojos vis dar buvo 
lengvutės it pūkas. Ir inkstų visai neskaudėjo. 

Įėjusi į savo butą (ir iškart užrakinusi duris), Roza vėl ėmė kikenti. 


139 


Pemė sužinojo viską apie josios “kažką įdomaus". Roza buvo pri- 
versta pripažinti keletą dalykų (juk ji planavo atsivežti Bilį į “Indigo 
Girls" koncertą šeštadienį vakare, 1r “D ir S" moteriškaitės būtų vis 
tiek su juo susipažinusios), tačiau kai ji paprieštaravo, kad visai ne 
dėl Bilio perdažė plaukus ir susipynė kasą (Roza iš tiesų tuo tikėjo), 
Pemė tik ironiškai užvertė akis. Tai erzino... bet vis tiek buvo miela. 

Roza pravėrė langą, įleisdama šiltą vėlyvo pavasario orą bei par- 
ko garsus, ir nužingsniavo prie virtuvinio stalo, kur šalia pirmadienio 
vakarą Bilio padovanotų gėlių gulėjo knyga. Gėlės jau vyto, tačiau 
Roza vis dar negalėjo prisiversti jas išmesti. Galbūt po sekmadienio. 
Vakar ji sapnavo Bilį, kaip jiedu lekia jo motociklu. Jis važiavo vis 
greičiau, ir tada jai į galvą šovė nuostabus žodis. Stebuklingas žodis. 
Dabar Roza jau tiksliai jo neprisiminė (kažkoks nelogiškas “deft"'? ar 
“fefT'"), tačiau sapne jis atrodė labai gražus... ir galingas Žodis. Netark 
jo be reikalo, - taip pagalvojo ji, kai jiedu skriejo greitkeliu su kal- 
vomis kairėje bei žydru ežeru ir auksinėmis saulėgrąžomis dešinėje. 
Priešais stūksojo apaugusi kalva, ir Roza iškart pajuto, kad tolimame 
jos šlaite stovi apaugusi šventykla. Netark jo, kol nebūsi Laaoiai 
atsiduoti kūnu ir siela. 

Roza ištarė Žodį... jis išskrido iš burnos it elektros srovė. Bilio 
motociklo ratas atsiplėšė nuo kelio, - akimirką Roza dar matė prieki- 
nį ratą, besisukantį, tačiau pakilusį per šešis colius nuo asfalto, - ir ji 
išvydo juodviejų šešėlius ne šalia, o po jais. Bilis padidino greitį, ir 
staiga jiedu šovė tiesiai į žydrą dangų, iškildami virš medžių viršū- 
nių it povandeninis laivas, išplaukęs į vandenyno paviršių. Roza pa- 
budo, apsivyniojusi antklodę aplink save, visa drebėdama ir dusdama 
nuo gilaus karščio, kuris, regis, slėpėsi jos pačios viduje, nematomas, 
bet galingas lyg saulė per užtemimą. 

Roza abejojo, ar jiedu su Biliu kada nors pakils taip aukštai, ne- 
paisant kiek stebuklingų žodžių ji ištartų, bet vis tiek nemanė išmes- 
ti gėlių. Galbūt netgi sudžiovins tarp knygos puslapių. 

“Eleinos svajonėse"', kur ir pasidarė naują šukuoseną, Roza nusi- 
pirko knygą. Ji vadinosi “Paprasta, bet elegantiška: dešimt šukuose- 
nų, kurias lengva pasidaryti namuose“. 

- Jos visos neblogos, - patarė Rozai Eleina. - Žinoma, geriau, kai 
šukuosenas daro profesionalas, toks mano požiūris, bet jeigu negali 
sau leisti to kiekvieną savaitę (dėl laiko ar pinigų), o nuo minties pas- 
kambinti ir užsisakyti šinioną tau norisi nusišauti, štai tau įdomus 
kompromisas. Tik, dėl Dievo meilės, pažadėk man, kad jei koks vai- 
kinas pakvies tave į šokius Vestvude, iškart atlėksi pas mane. 

Roza atsisėdo ir atsivertė šukuoseną Nr. 3, klasikinę kasą, kuri, 
kaip kad buvo parašyta pirmajame paragrafe, dar vadinosi ir klasiki- 
ne prancūziška kasa. Roza peržvelgė juodai baltas nuotraukas, vaiz- 
duojančias moterį atskirais pynimo momentais. Baigusi vartyti, Ro- 
za išsipynė savo kasą. Pasirodė, kad išpinti ją vakarais daug lengviau 
nei supinti ryte: Rozai prireikė keturiasdešimt penkių minučių ir se- 
rijos keiksmažodžių, kad atrodytų daugmaž panašiai, kaip ir išėjus iš 
“Eleinos svajonių". Tačiau kankintis buvo verta. Netgi vien dėl aps- 
tulbusios Pemės šūksnio. 

Kai išsipynė plaukus, Rozos mintys grįžo prie Bilio Stainerio (tie- 
są pasakius, jos niekada ir nebuvo jo palikusios), ir ji ėmė spėlioti, ar 
jam patiks jos kasa. Ar jam patiks jos balti plaukai? Roza paspėlio- 
JO, ar ji nusimins, jei Bilis išvis to nepastebės, tada atsiduso ir surau- 
kė nosį. Be abejo, nusimins. Antra vertus, o jei jis ne tik pastebės, bet 
i1r sureaguos kaip Pemė (išskyrus klyksmus)? Bilis netgi gali pačiup- 
ti ją glėbin, kaip kad rašo meilės romanuose... 

Roza jau siekė savo rankinės, norėdama surasti šukas. Ji fantaza- 
vo apie šeštadienio rytą: kaip Bilis užriša aksominį kaspiną ant kasos 
(iš kur jis ištraukė tą kaspiną liko nepaaiškinta - tuo svajonės prie vir- 
tuvinio stalo ir buvo nuostabios), - kai jos mintis pertraukė tylūs gar- 
sai, sklindantys iš tolimiausio kambario kampo. 

Svirrr. Svirrr - svirrr. 

Svirplys. Tačiau garsas sklido ne pro atvirą langą iš Braento par- 
ko, o iš daug arčiau. 

Svirrr - svirrr. Svirrr - svirrr. 

Roza nukreipė akis į plintusą ir išvydo kažką šoktelint. Ji atsisto- 
j0, atidarė spintelę ir išsitraukė stiklinį dubenėlį. Tada perėjo per 
kambarį, stabtelėdama paimti “Wal-Mart"' bukletą nuo kėdės, ir atsi- 
tūpė prie vabzdžio, kuris jau strykčiojo tuščiame pietiniame kampe, 
kur Roza ketino kada nors pastatyti televizorių, jei tik anksčiau iš čia 
neišsikraustys. O po šiandien išsikėlimas į didesnį butą - ir greitai - 
atrodė daugiau nei tuščios svajonės. 

Tai iš tiesų buvo svirplys. Keista, kaip jis pakliuvo į antrą aukštą, 
bet tai iš tikrųjų buvo svirplys. Staiga Roza viską suprato. Tai paaiš- 
kino ir per miegus girdėtą svirplių čirpimą. Svirplį atnešė Bilis, tik- 
riausiai savo kelnių atvarte. Mažytė papildoma dovanėlė kartu su 
gėlėmis. 

Tąkart naktį girdėjai ne vieną svirplį, - staiga prabilo panelė Prak- 
tiškoji-Nuovokioji. Pastaruoju metu šis balsas pasigirsdavo retai ir 
skambėdavo dusliai. - Tu girdėjai visą svirplių chorą. 

Nesąmonė, - atsakė Roza, nuleisdama dubenėlį ties vabzdžiu ir 
reklaminiu bukletu baksnodama svirpliui, kol šis atsidūrė po stikliniu 
gaubtu. - Tai mano sąmonė pavertė vieną svirplį visu choru. Aš jau 
snaudžiau. Tada jau pusiau miegojau. 

Roza pakėlė dubenėlį ir apvertė jį, laikydama bukletą vietoj dang- 
čio, kad svirplys nepabėgtų. O šis šokinėjo, nugara atsimušdamas į 
naujo Džono Grišamo romano, kurį galėjai nusipirkti “Wal-Mart" 
parduotuvėje tik už šešiolika dolerių plius PVM, reklamą. Niūniuo- 
dama “Kas nori skristi į žvaigždes", Roza prinešė svirplį prie atviro 
lango, ir, iškišusi dubenį, atitraukė bukletą. Vabzdžiai galėjo kristi ir 
iš didesnių aukščių ir nesusižeisti. Roza neabejojo kažkur apie tai 
skaičiusi ar mačiusi per televiziją. 

- Nagi, Svirpleli. Būk geras ir nušok. Matai parką ana ten? Aukš- 
ta žolė, daugybė rasos lašelių, pulkas mergaičių svirpl... 

Roza nutilo. Bilis neatnešė svirplio savo kelnių atvarte, kadangi 
mūvėjo džinsus. Roza pasitikrino savo atmintį, norėdama būti tikra. 
Taip, jokios abejonės. Baltiniai ir “Levi's" džinsai be jokių atvartų. Ji 
prisiminė, kaip ją neramino jos drabužių stilius: tai užtikrino Rozą, 
kad Bilis nesiruošė vežti jos į prabangų restoraną, kur visi spoksotų 
tiesiai į ją. 

Mėlyni džinsai be atvartų. 

Tad iš kurgi atsirado Svirplelis? 

Argi tai svarbu? Jei vabzdys neatkeliavo su Biliu, tai tikriausiai su 
kuo nors kitu ir iššoko antrame aukšte - ačiū, kad pavežėjai, draugu- 
ži. Tada jis pralindo pro plyšį po durimis, na ir kas? Juk tai ne pats 
nelaukiamiausias Rozos svečias. 

Staiga tarytum sutikdamas su šia mintimi, svirplys nušoko nuo 
dubenio žemyn. 

- Geros dienos, - palinkėjo jam Roza. Užeik, kada panorėsi. Nuo- 
širdžiai prašom. 

Kai įtraukė dubenį į kambario vidų, vėjo gūsis išpūtė “Wal-Mart" 
bukletą Rozai iš pirštų, ir šis besisukdamas tingiai nuskriejo ant grin- 
dų. Roza pasilenkė jį pakelti, bet staiga sustingo vietoje ištiestais per 
colį nuo bukleto pirštais. Dar du negyvi svirpliai gulėjo m plintu- 
so: vienas ant šono, kitas - kojomis į viršų. 

Vieno svirplio atsiradimą ji dar galėjo pateisinti, bet trijų? Antra- 
me aukšte? Kaip tai paaiškinti? 

Roza išvydo dar šį tą, gulintį grindų plyšyje šalia negyvų svirplių. 
Ji pasilenkė, iškrapštė pastebėtą daiktą iš plyšio ir pakėlė prie akių. 

Tai buvo dobilo Žiedas. Mažutis rožinis dobilo Žiedas. 

Roza nužvelgė plyšį grindyse, po to negyvus svirplius. Tada jos 
žvilgsnis ėmė lipti kremine siena... prie lango kabančio paveikslo 
link. Purpurinės Rozos link, stovinčios ant kalvos šalia naujai atras- 
to grumšnojančio žolytę ponio. 

Girdėdama savo širdies plakimą (garsius būgno dūžius ausyse), 
Roza palinko ties paveikslu, ties ponio snukiu, stebėdama, kaip įvaiz- 
dis susilieja su dažų šešėliais bei pradėdama regėti teptuko potepius. 
Žemiau snukio augo žalios ir gelsvos žolės, teptuku nerūpestingai 
nubrauktos 1š viršaus į apačią. Zolėse matėsi maži rožiniai taškeliai. 
Dobilai. 

Roza nuleido akis į rožinę gėlytę savo delne, po to pakėlė ją prie 
paveikslo. Spalva visiškai atitiko. Staiga nesąmoningai ji pakėlė ran- 
ką iki lūpų lygio ir pūstelėjo Žiedelį paveikslo link. Roza beveik nea- 
bejojo (ne, akimirksnį ji buvo tikra), kad dobilėlis praskries paveiks- 
lo paviršių ir įsilies į pasaulį, kurį kažkoks nežinomas dailininkas su- 
kūrė prieš šešiasdešimt, aštuoniasdešimt ar net šimtą metų. 

Be abejo, to nenutiko. Rožinis Žiedelis atsitrenkė į paveikslą den- 
giantį stiklą (keista, kad aliejinis paveikslas uždengtas stiklu, jųdvie- 
jų susipažinimo dieną pastebėjo Robis), atšoko ir it šilkinio popie- 
riaus kamuoliukas nupleveno ant grindų. Galbūt paveikslas ir buvo 
stebuklingas, tačiau akivaizdu, jog stiklas - tikrai ne. 

Tad kaipgi iš jo iškrito svirpliai? Juk tu šitaip manai, ar ne? Kad 
svirpliai ir dobilas kažkaip išsiveržė iš paveikslo? 

Dieve sergėk, bet būtent taip ji 17 manė. Roza neabejojo, jog ne 
šiame bute ar kitų Žmonių rate šis jausmas atrodytų kvailas arba vi- 
sai išnyktų, tačiau dabar tai buvo vienintelis atsakymas. Svirpliai iš- 
šoko iš žolės, esančios po blondinės purpuriniu chitonu kojomis. 
Jiems kažkaip pavyko iššokti iš Purpurinės Rozos pasaulio į Rozos 
Maklendon kambarį. 

Kaip? Ar jie paprasčiausiai prasisunkė pro stiklą? 

Ne, Žinoma, ne. Tai kvaila, bet... 

Roza ištiesė šiek tiek drebančias rankas į priekį ir nukėlė paveiks- 
14 nuo kabliuko. Nusinešusi į virtuvę, padėjo jį ant spintelės ir apver- 
tė. Anglimi išrašyti žodžiai jau buvo beveik nusitrynę: Roza nebebū- 
tų įskaičiusi “PURPURINĖ ROZA“', jei ne ankstesni pastebėjimai. 

Dvejodama ir bijodama (o galbūt ji visąlaik bijojo, bet tik dabar 
tai pajuto) Roza palietė paveikslo nugarėlę. Si sutraškėjo. Pernelyg 
garsiai. O paspaudusi prie pat rėmelio, ji kažką pajuto... kažkokius 
daiktus... 

Roza nurijo seiles. Gerklė buvo tokia išdžiūvusi, kad net skau- 
dėjo. 

Roza tarsi nesava ranka atidarė stalčių, išsiėmė peilį ir prikišo jo 
ašmenis prie rudos popierinės nugarėlės. 

Nedaryk to! - suriko panelė Praktiškoji-Nuovokioji. - Nedaryk to. 
Roza, tu juk nežinai, kas gali iš ten išlįsti! 

Roza palaikė peilį ties rada nugarėle ir padėjo jį į šalį. Tada pa- 
kėlė paveikslą ir pažvelgė į rėmą, kažkur giliai sąmonėje suvokdama, 
jog rankos stipriai dreba. Mediniame rėme pastebėtas pusės colio 1l- 
gio plyšys jos visai nenustebino. Roza vėl pastatė paveikslą ant spin- 
telės 1r, dešine ranka prilaikydama jį, į kairę paėmė peilį bei užkišo 
smaigalį už rėmelio. 

Nereikia, Roza, - šįkart panelė Praktiškoji-Nuovokioji neberėkė, o 
sudejavo. - Prašau, nereikia, palik jį ramybėje. Tik tai buvo kvailas 
patarimas. Jei Roza būtų paklausiusi panelės P-N nuo pat pradžių, iki 
šiol būtų gyvenusi su Normanu. Arba numirusi šalia jo. 

Roza peiliu atskyrė nugarėlę nuo rėmo, kur pajuto išgaubimus. 
Koks pustuzinis svirplių iškrito ant spintelės. Keturi iš jų jau buvo 
negyvi, vienas silpnai trūkčiojo, o šeštasis pakankamai gyvybingai 
nušoko nuo spintelės ir nutūpė kriauklėje. Kartu su svirpliais iškrito 
ir keletas dobilo žiedelių, keletas žolelių... ir pusė rudo medžio lapo. 
Roza pakėlė lapą ir smalsiai nužvelgė jį. Tai buvo ąžuolo lapas. Ji be- 
veik tuo neabejojo. 

Labai atsargiai (nekreipdama dėmesio į panelės Praktiškosios- 
Nuovokiosios balsą) Roza peiliu apipjovė aplink paveikslo nugarėlę. 
Atėmus ją, iškrito dar keletas brangenybių: skruzdėlės (dauguma jau 
negyvos, bet trys ar keturios dar sugebėjo rėplioti), apvalus bitės dar- 
bininkės kūnas, keletas ramunės žiedlapių, kuriuos traukai kartoda- 
mas: myli - nemyli, myli - nemyli... ir keli ploni balti plaukai. Roza 
pakėlė juos į šviesą, dešine ranka tvirčiau sugriebdama paveikslą, ka- 
dangi per nugarą nubėgo galingas virpulys. Jei ji nuneštų šiuos plau- 
kus pas veterinarą ir paprašytų pakišti po mikroskopu, Roza neabe- 
jojo, ką jis atsakytų: kad tai arklio karčiai. O dar tiksliau, mažo susi- 
vėlusio ponio karčiai. Ponio, dabar rupšnojančio žolę visai kitame 
pasaulyje. 

Aš kraustausi iš proto, - ramiai pamanė Roza. Ir tai ištarė ne pa- 
nelės Praktiškosios-Nuovokiosios balsas, o pati Roza. Šis balsas sk- 
lido iš pačio jos minčių centro. Jis nebuvo isteriškas ar įsibaiminęs. 
Jis kalbėjo racionaliai, ramiai, su nuostabos gaidele. Tokiu pat tonu 
(Roza tuo neabejojo) jos protas pripažintų mirties neišvengiamumą, 
kai tokia akimirka pagaliau ateitų. 

Tik Roza nelabai tikėjo besikraustanti iš proto, bent jau ne taip, 
kaip kad patikėtų mirtimi nuo vėžio, šiam pasiekus tam tikrą stadiją. 

Ji atitraukė nugarėlę, ir iš paveikslo iškrito keletas žolių, plaukelių 
bei vabzdžių. Argi tuo jau taip sunku patikėti? Prieš keletą metų Ro- 
za skaitė laikraštyje apie moterį, praturtėjusią iš akcijų, rastų seno 
šeimyninio portreto nugarėlėje. Palyginus su tuo, pora vabzdžių atro- 
dė visai natūralus dalykas. 

Bet keletas iš jų vis dar gyvi, Roza. O vis dar švieži dobilai ir ža- 
lia žolė? Lapas sudžiūvęs, tačiau tu juk žinai, apie ką galvoji, jog... 

Roza manė, kad lapą jau tokį nupūtė vėjas. Paveiksle vyravo va- 
sara, tačiau juk ir birželį Žolėje gali rasti sudžiūvusių lapų. Tad aš 
kartoju: aš kraustausi iš proto. 

Tik visa tai nuklojo spintelę: vabzdžiai ir žolės. 

Visa tai. 

Ne sapnai ar haliucinacijos, o tikri įrodymai. 

Be to, buvo dar šis tas, ir apie tai Roza nelabai norėjo pagalvoti. 
Šis paveikslas kalbėjosi su ja. Ne, ne garsiai, tačiau nuo pat pirmos 
akimirkos, kai Roza jį išvydo, jis kalbėjo jai. Ant nugarėlės buvo už- 
rašytas jos vardas, - bent jau viena iš versijų, - o vakar Roza išleido 
krūvą pinigų, kad jos plaukai taptų panašūs į moters iš paveikslo. 

Staiga apsisprendusi Roza pakišo peilio ašmenis po viršutine rė- 
mo dalimi ir pakėlė ją į viršų. Pajutusi pasipriešinimą, ji iškart būtų 
liovusis, - tai buvo vienintelis jos skutimo peilis, todėl Roza nenorė- 
jo jo sulaužyti, - tačiau rėmą laikę vinukai lengvai pasidavė. Laisva 
ranka prilaikydama stiklą, kad šis nenukristų ir nesudužtų, Roza atit- 
raukė rėmą ir paguldė jį ant spintelės. Dar vienas negyvas svirplys 
plumptelėjo ant stalo. Po akimirkos Roza rankose laikė apnuogintą 
paveikslą. Jis buvo trisdešimties colių ilgio ir aštuoniolikos pločio. 
Roza švelniai perbraukė pirštais per aliejinius dažus, jausdama skir- 
tingų aukščių sluoksnius, padarytus menininko teptuku. Tai buvo 
įdomus ir keistas pojūtis, tačiau visiškai ne antgamtiškas. Jos pirš- 
tas neperskrodė paviršiaus ir nepateko į tą kitą pasaulį. 

Pirmą kartą suskambo telefonas, kurį Roza tik vakar įjungė į ro- 
zetę. Jo skambėjimo garsas buvo atsuktas iki galo, todėl netikėtas 
čirškimas privertė Rozą pašokti ir net surikti. Jos ranka įsitempė, ir 
pirštai vos neperdūrė paveikslo. 

Roza padėjo paveikslą ant virtuvinio stalo ir nuskubėjo prie tele- 
fono, tikėdamasi, jog skambina Bilis. Jei taip, ji ketino pasikviesti jį 
ir leisti apžiūrėti paveikslą. Bei parodyti iškritusį iš paveikslo rinkti- 
nį šlamštą. Visa tai. 

- Alio? 

- Alio, Roza? 

Ne Bilis. Moteris. 

- Čia Ana Stivenson. 

- O, Ana! Labas! Kaip laikaisi? 

Iš kriauklės sklido įkyrus svirrr - sviryr. 

- Nekaip, - atsakė Ana. - Visai nekaip. Atsitiko šis tas nemalo- 
naus, ir aš privalau tau apie tai pranešti. Galbūt tai visai su tavim ne- 
susiję, - norėčiau patikėti tuo visa širdimi, - bet gali būti ir atvirkš- 
čiai. 

Roza atsisėdo, išsigandusi daug labiau, nei pamačiusi negyvus 
vabzdžius už paveikslo nugarėlės. 

- Kas, Ana? Kas atsitiko? 

Roza klausėsi su augančiu siaubu. Baigusi pasakoti, Ana pasitei- 
ravo, ar Roza nenorėtų atvažiuoti į “Dukteris ir Seseris“" ir ten per- 
nakvoti. 

- Nežinau, - sustingusi atsakė Roza. - Turiu pagalvoti. Aš... Ana, 
aš turiu paskambinti. Perskambinsiu tau vėliau. 

Roza padėjo ragelį, Anai dar nespėjus atsakyti, paskambino į 411, 
pasiklausė numerio ir gavusi jį surinko. 

- “Laisvės miestas", - pasigirdo senyvo vyriškio balsas. 

- Ar galėčiau pasikalbėti su ponu Staineriu? 

- Aš ir esu ponas Staineris, - nustebęs atsakė duslus balsas. Aki- 
mirką Roza sutriko, po to prisiminė, jog Bilis dirbo su tėvu. 

- Biliu, - pasitaisė Roza. Jos gerklė vėl išdžiūvo. - Su Biliu - ar jis 
yra? 

- Palaukit, panele. 

Pasigirdo stuktelėjimas, padėjus telefono ragelį ant stalo, o po to 
tolimas: - Bili! Tau skambina moteris! 

Roza užmerkė akis. Kažkur toli girdėjosi svirplio čirškimas 1š 
kriauklės: svirrr - sviryr. 

Ilga, nepakeliama pauzė. Ašara nuriedėjo pro kairės akies blaks- 
tienas. Po jos sekė dar viena, tik iš dešinės akies. Mintys atnešė se- 
nos dainos žodžius: “Ką gi, lenktynės prasidėjo, ir štai jau Išdidumas 
lekia į mane... Širdies skausmas slepiasi viduj...'? Roza nubraukė aša- 
ras. Per savo gyvenimą ji tiek nubraukė ašarų. Jei indai neklysta dėl 
reinkarnacijos, tai Roza net bijojo pagalvoti, koks buvo jos praeitas 
gyvenimas. 

Kažkas pakėlė telefono ragelį. 

- Alio? - atsiliepė balsas, kurį Roza girdėdavo savo sapnuose. 

- Sveikas, Bili, - jos balsas tebuvo panašus į šnabždesio aidą. 

- Aš negirdžiu. Gal galite kalbėti garsiau, ponia? 

Ji nenorėjo kalbėti garsiau, ji troško padėti ragelį, bet negalėjo. 
Nes jei Ana teisi, Bilis galėjo atsidurti pavojuje - ir dar kokiame! Jei 

tik vienai personai pasirodys, jog jis per daug priartėjo prie jos. Ro- 
za atsikrenkštė ir pakartojo. 

- Bili? Čia Roza. 

- Roza! - patenkintas šūktelėjo Bilis. - Ei, kaip laikaisi? 

Nuo šio nuoširdaus džiaugsmo pasidarė dar blogiau: staiga Roza 

- Aš negaliu važiuoti su tavim šeštadienį, - greitai burbtelėjo ji. 
Ašaros sunkėsi pro vokus it karšti riebalai. - Aš negaliu išvis su ta- 
vim susitikinėti. Tikriausiai iš proto išsikrausčiau, jei pamaniau, kad 
galėsiu. 

- Be abejo, tu gali! Viešpatie, Roza! Ką tu čia paistai? 

„Panika jo balse - ne pyktis, o tikra panika - kankino, tačiau sumi- 
šimas tiesiog užsmaugė Rozą. Ji nebegalėjo to pakęsti. 

- Neskambink man ir nebeateik, - įsakė Roza 1r staiga aiškiai iš- 
vydo Normaną, stovintį priešais jos namą lietuje su pastatyta lietpal- 
čio apykakle ir apšviesta apatine veido dalimi - stovintį it Žiaurus 
piktadarys iš Ričardo Reisino romano. 

- Roza, aš nesuprantu... 

- Žinau, ir, tiesą pasakius, taip dar geriau, - jos balsas ėmė trūk- 
čioti. - Tik laikykis nuo manęs atokiau, Bili. 

Roza greitai padėjo ragelį, akimirką paspoksojo į jį ir, garsiai su- 
rikusi, nustūmė telefono aparatą nuo savo kelių. Ragelis nulėkė ant 
grindų. Pasigirdo pypsėjimas, panašus į svirplių čirpimą, užmigdžiu- 
sį Rozą pirmadienio vakarą. Staiga ji nebegalėjo pakęsti šio garso, 
pajuto, kad jei dar nors trisdešimt sekundžių paklausys, jos galva 
plyš pusiau. Roza atsikėlė, priėjo prie sienos, atsiklaupė ir ištraukė 
laidą iš rozetės. Drebančios kojos nebeleido jai atsistoti. Roza susi- 
rangė ant grindų, užsidengė veidą rankomis ir leido ašaroms tekėti 
skruostais. Kitos išeities ir nebuvo. 

Ana vis kartojo nesanti tikra; jog Roza irgi negali būti tikra, kad 
ir ką įtartų. Tačiau Roza neabejojo. Tai Normano darbas. Normanas 
buvo čia, Normanas prarado paskutinius sveiko proto krislelius, Nor- 
manas nužudė buvusį Anos vyrą Piterį Sloviką, Normanas ieškojo jos. 

Už penkių kvartalų nuo “Karšto puodelio“, kur vos nesusidūrė su 
savo žmonos žvilgsniu, Normanas pasuko į parduotuvę “Ne daugiau 
kaip 5". “Viskas parduotuvėje kainuoja iki $ 5.00", kalbėjo užrašas 
lange po prastu Abraomo Linkolno portretu. Linkolnas plačiai šyp- 
sojosi ir merkė akį. Normanui Danielsui jis atrodė panašus į vyriškį, 

areštuotą už žmonos ir keturių vaikų pasmaugimą. Parduotuvėje, 
esančioje visai prie pat “Laisvės miesto lombardo", Normanas nu- 
sipirko šiai dienai reikalingą maskuotę: akinius nuo saulės ir kepu- 
raitę su užrašu "CHISOX"' virš snapelio. 

Kaip žmogus, daugiau nei dešimt metų išdirbęs detektyvu, Nor- 
manas priėjo išvadą, kad maskuotė tiko tik filmams apie šnipus, is- 
torijoms apie Šerloką Holmsą ir Helouvyno vakarėliams. Ji buvo 
ypač bevertė dienos metu, kai viskas matydavosi kaip ant delno. O 
mergšės iš "Dukterų ir Seserų“, Naujojo amžiaus viešnamio, į kurį 
Piteris Slovikas prisipažino pasiuntęs klajojančią Rozą, ypatingai 
saugojosi grobuonių, slankiojančių aplink jų lizdelį. Tokioms merg- 
šėms paranoja buvo daug daugiau nei gyvenimo būdas. Tai buvo tik- 
Fas Menas. 

Kepuraitė ir akiniai nuo saulės turėjo pasitarnauti. Šįvakar Nor- 
manas teplanavo “mažytę žvalgybą", kaip kad būtų pasakęs jo pir- 
masis partneris Gordonas Saterveitas. Gordonui taipgi patikdavo 
sugriebti savo jaunąjį kolegą ir rėžti, kad atėjo laikas “suvaidinti fa- 
rus". Tai buvo storas, dvokiantis, kramtantis tabaką suskretėlis ru- 
dais dantimis, tad nenuostabu, kad Normanas ėmė jo nekęsti, vos tik 
Jį išvydęs. Gordonas dirbo policijoje jau dvidešimt šešerius metus (iš 
jų devyniolika inspektoriumi), tačiau jis neturėjo uoslės. O Norma- 
nas turėjo. Darbas jam nepatiko; Normanas nekentė visų tų šunsnu- 
kių, kuriuos privalėdavo apklausti (ir netgi bendradarbiauti, jei pri- 
reikdavo), tačiau jis turėjo uoslę, kuri metams bėgant tapo neįkaino- 
jama. Ji padėjo byloje, pasibaigusioje Normano paaukštinimu; bylo- 
je, pavertusioje jį auksiniu žiniasklaidos berniuku. Tyrimas, kaip ir 
kiti, susijęs su organizuotu nusikalstamumu, priėjo ribą, kur detekty- 
vų sekamas siūlas dingo daugybės siūlų labirinte, tad tiesioginis ke- 
lias nutrūko. Skirtumas tik tas, kad šiai narkotikų bylai vadovavo 
(pirmą kartą savo karjeroje) Normanas Danielsas, ir kai nebeliko jo- 
kios logikos, jis griebėsi to, ko kiti farai nedarytų ar nedrįstų daryti: 
Normanas pasitelkė intuiciją ir, atiduodamas savo ateitį į jos rankas, 
agresyviai ir drąsiai metėsi pirmyn. 

Normanas nepripažino “mažytės žvalgybos '': jam egzistavo tik 
“jauko užmetimas". Atsidūrus aklavietėje, Normanas mėgdavo nueiti 
į tyrimui svarbią vietą ir pažvelgti į ją visiškai atviru protu, dar neuž- 
kimštu bevertėmis idėjomis bei pusiau iškeptomis prielaidomis. Tokiu 
būdu jis tapdavo panašus į žveją, sėdintį valtelėje, užmetantį meške- 
rę ir vėl ją suvyniojantį, laukiantį, kol kas nors užkibs. Kartais nie- 
kas neužkibdavo. Kartais užkibdavo medžio šaka, senas guminis ba- 
tas ar žuvis, kurios nė alkanas meškėnas neėstų. 

O kartais užkibdavo ir skani žuvelė. 

Normanas užsimaukšlino kepurę, užsidėjo akinius ir pasuko į kai- 
vę, į Harisono gatvę, ketindamas pasiekti Durhamo aveniu. Iki 

“Dukterų ir Seserų" buvo kokios trys mylios kelio, tačiau Normanas 
taip tikėjosi atlaisvinti savo protą nuo pašalinių minčių. Pasiekęs 
251-ąjį namą, jis bus it baltas fotopopieriaus lapas, pasiruošęs pri- 
imti naujas mintis ir įvaizdžius, nebandydamas pakeisti jų taip, kad 
šios sutaptų su išankstine jo nuomone. Na, o jei neturi išankstinės 
nuomonės, tai tau nieko ir nereikės daryti. 

Užpakalinėje kišenėje gulėjo miesto žemėlapis, tačiau Normanas 
juo pasinaudojo tik kartą. Jis mieste dar neišbuvo ir savaitės, 0 jau 
gaudėsi jame daug geriau negu Roza - ir tai ne patirties, o Dievo do- 
vanos dėka. 

Kai vakar ryte Normanas atsibudo su skaudančiomis rankomis, 
pečiais, kirkšnimis bei žandikauliais (pirmasis bandymas nusižiovau- 
ti virto agonija), jis niūriai sau prisipažino persistengęs su Piteriu 
Sloviku (Tamperšteinu ar Nuostabiuoju Miesto Žydeliu). Ar daug 
persistengė, sunku buvo pasakyti, kadangi įvykiai Sloviko namuose 
skendėjo migloje. Tačiau faktas, kad jis persistengė. Kai pasiekė, 
viešbučio laikraščių stovą, Normanui dėl to neliko jokių abejonių. 
Abejoja tik netikšos, - skelbė Normano gyvenimo kodekso, susiforma- 
vusio dar paauglystėje, kai motina jį paliko, o tėvas ėmė dažnai mo- 
suoti kumščiais, dogma. 

Normanas nusipirko laikraštį ir greitai pervertė jį lifte, pakilda- 
mas į savo kambarį. Apie Piterį Sloviką nebuvo nė žodžio, tačiau 
Normanui nuo to visai nepalengvėjo. Tikriausiai Tamperio kūną ra- 
do jau pradėjus spausdinti šiandieninį laikraštį, o galbūt jis vis dar 
guli, kur Normanas jį paliko (kur manau, kad palikau, - pasitaisė 
Normanas, nes viskas vis dar skendėjo migloje) už vandens šildytu- 
vo rūsyje. Tačiau tokie vyrukai, kaip Tamperis, kurie turi daug visuo- 
meninių darbų bei nuoširdžių draugų, ilgai neišbūna neatrasti. Kaž- 
kas gali pradėti nerimauti, kažkas kitas - užsukti į tą jaukią triušio 
olą Bodrio aikštėje, ir galų gale dar kažkas - padaryti itin as 
atradimą šalia vandens šildytuvo. 

Ir štai, ko vakar laikraštyje nebuvo, šiandien puikavosi Metro" 
skiltyje: “MIESTO SOCIALINIS DARBUOTOJAS NUŽUDYTAS 
SAVO NAMUOSE'". Pasak straipsnio, “Pagalba keliaujantiems" 
buvo tik vienas iš Tamperio užsiėmimų... ir jis gyveno visai pasiturin- 
čiai. Jo šeima - kurios Tamperis buvo paskutinis palikuonis - turėjo 
gana nemažas santaupas. Tai, kad Slovikas dirbo autobusų stotyje 
naktimis, pasiųsdamas žmonas pabėgėles kekšėms į “Dukteris ir Se- 

seris“, tik patvirtino Normanui, jog arba vaikiui trūko kelių varžte- 
lių, arba jis turėjo šiokių tokių seksualinių nukrypimų. Normano 
nuomone, Slovikas buvo tipiškas šūdvabalis geradarys, per pastan- 
gas išgelbėti pasaulį savaitėmis pamirštantis pasikeisti savo apati- 
nius. “Pagalba keliaujantiems", “Gelbėjimo Armija", “Pagalbos te- 
lefonas", “Pagalba Bosnijai", “Pagalba Rusijai" (atrodė, jog žyde- 
lis bent jau pastarąją organizaciją praleis, bet ne) ir dar dvi trys 
"moteriškos" organizacijos. Laikraštis neįvardijo pastarųjų, bet 
Normanas žinojo bent jau vieną iš jų: “Dukteris ir Seseris", dar ži- 
nomas kaip “Lesbietės Žaislų Pasaulyje". Tamperio laidotuvės bu- 
vo numatytos sekmadienį. Tik laikraštyje jos pavadintos "atminimo 
ceremonija". O gerasis Viešpatie! 

Normanas taip pat žinojo, kad Sloviko mirtis bus susieta su jo už- 
siimama veikla... arba nei viena iš jų. Policininkai patikrins jo asme- 
ninį gyvenimą (žinoma, padarius prielaidą, kad toks vaikščiojantis 
nuomos kambarys kaip Tamperis turėjo asmeninį gyvenimą), taip pat 
neatmes galimybės, jog tai - “nemotyvuota žmogžudystė", įvykdyta 
atsitiktinai įsiveržusio psichopato. Taip sakant, vaikino, ieškančio 
kam įkąsti. 

Normanas visiškai neabejojo, kad visa tai nerūpės kekšėms iš 
“Dukterų ir Seserų". Jis įgavo daug patirties, dirbdamas su moterų 
prieglobsčiais, ir, metams bėgant, jos dar padaugėjo, nes žmonės, 
kuriuos Normanas vadino “Naujojo amžiaus paparčio uostytojais“, 
vis labiau ėmė veikti žmonių mąstyseną ir elgseną. Pasak “Naujojo 
amžiaus paparčio uostytojų ", visi mes esame kilę iš disfunkcinės šei- 
mos, kiekvienas sublimavome vaiką savyje ir kiekvienas turime sau- 
gotis blogų žmonių, išdrįstančių eiti per gyvenimą be inkštimo, verks- 
mų bei kiekvieną vakarą skaitomų per televiziją psichologinių pata- 
rimų. “Paparčio uostytojai" - tikri šūdžiai, tačiau kai kurie iš jų - 
pavyzdžiui, moterys iš “Dukterų ir Seserų" - galėjo būti itin atsargūs 
šūdžiai. Atsargūs? Velnias. Jie suteikė visiškai naują prasmę termi- 
nui "bunkerinis mentalitetas " *. 

Beveik visą vakarykštę dieną Normanas praleido bibliotekoje ir 
surado daug įdomių faktų apie “Dukteris ir Seseris". Pats links- 
miausias iš jų - kad įstaigai vadovaujanti moteris, Ana Stivenson, iki 
1973-iųjų buvo ponia Tamper. Tai atrodė tik sutapimas, jei nežino- 
jai "paparčio uostytojų" apeigų ir ritualų. Jie gyveno poromis, ta- 
čiau beveik nesugebėdavo ilgam išlaikyti santuokos. Vienas užsino- 


* Proto būsena, ypač būdinga grupei, kurios pagrindiniai bruožai yra šovi- 
nistinė gynyba ir visiškas kritikos netoleravimas (Vert. past.). 

rėdavo bėgti, kai tuo tarpu antras vos pavilkdavo kojas. Jie nesuge- 
bėdavo įžvelgti paprastos tiesos: politiškai teisingos santuokos pas- 
merktos žlugti. 

Buvusi Tamperio žmona nesivadovavo visiems sumuštų moterų 
prieglobsčiams būdingu moto "tik moterys žino, tik moterys gali pa- 
sakyti". Sekmadienio laikraštyje, išleistame daugiau nei prieš metus, 
Stivenson (Normaną tiesiog pribloškė šios moters panašumas į tą ka- 
lę Modę iš seno TV šou) atmetė šią idėją “kaip ne tik seksistinę, bet 
iy visiškai kvailą". Straipsnyje taip pat buvo pakartoti Gertos Kinšo 
žodžiai "Vyrai nėra mūsų priešai, nebent jie įrodo tokie esą. Bel jei 
jie puola, mes ginamės." Salia straipsnio puikavosi stambios negrės, 
kuri Normanui priminė Čikagos futbolo komandos žaidėją Viljamą 
“Šaldytuvą"" Perį, nuotrauka. 

- Tik pabandyk man pasipriešinti, širdele, ir aš sutrinsiu tave į 
miltus, - skaitydamas sumurmėjo Normanas. 

Tačiau visa tai, nors ir įdomu, nebuvo labai svarbu. Be abejo, 
šiame mieste daug vyrų, kaip ir moterų, žinojo, kas yra “Dukterys ir 
Seserys“, ir galėjo į ją kreiptis. Ir nors šią įstaigą vietoj viso komite- 
to valdė tik vienas “Naujojo amžiaus paparčio uostytojas", tačiau 
vienu atžvilgiu ji nesiskyrė nuo tradicinių prieglobsčių: Piterio Slo- 
viko mirtis privertė jas suklusti. Jos nedarys tokių išvadų kaip ir fa- 
vai, kol tai nebus iš tikrųjų įrodyta. Jos ims manyti, kad Sloviko mir- 
tis susijusi su jomis... ypač su tais nukreipimais, kuriuos Slovikas pa- 
darė per paskutiniuosius šešis aštuonis mėnesius. Taigi Rozos vardas 
tikriausiai jau iškilo aikštėn. 

Tad kodėl tu taip padarei? - Normanas paklausė savęs. - Kodėl, 
po velnių, taip padarei? Buvo ir kitų būdų išvilioti informaciją, ir pats 
gerai žinai kokių. Dėl Dievo meilės, tu juk policininkas! Tai kam ta- 
da pakėlei vėją? Ta storulė iš nuotraukos, Purvinoji Gerta, ko gero, 
jau stovi prie lango su Žiūronais ir tyrinėja kiekvieną pro šalį einantį 
bukagalvį. Jei tik jos dar neištiko širdies smūgis nuo persivalgymo. 
Tad kodėl tu taip padarei? Kodėl? 

Atsakymas jau sukosi galvoje, bet Normanas nusisuko nuo jo, kol 
šis dar nepasiekė sąmonės, nusisuko, nenorėdamas išgirsti per daug 
niūrių išvadų. Jis susidorojo su Tamperiu dėl tos pačios priežasties, 
kaip ir su ta kekše gelsvai rudomis kelnaitėmis: kadangi kažkas išni- 
ro iš pasąmonės ir privertė jį taip padaryti. Tas padaras vis dažniau 
įšlįsdavo į paviršių, bet Normanas nenorėjo apie jį galvoti. Geriau 
nereikia. Taip saugiau. 

O tuo tarpu priešaky pasirodė Katyčių Pilaitė. 

„Normanas tingiai perėjo į kitą Durhamo aveniu pusę su lyginiais 
namų numeriais, žinodamas, kad bet koks stebėtojas atkreips mažiau 
dėmesio į žmogų kitoje gatvės pusėje. Jis įsivaizdavo būtent juodao- 
dę statinaitę iš nuotraukos laikraštyje su lauko žiūronais vienoje ran- 
koje ir tirpstančiais saldainiais - kitoje. Normanas dar truputį sulė- 
tino greitį, bet nelabai: pavojaus signalas, - priminė jis sau, - pas jas 
paskelbtas pavojaus signalas. 

Tai buvo didelis baltas namas, ne visai Viktorijos laikų, bet vie- 
nas iš amžiaus pradžios palikuonių, t. y. triaukštis baisuoklis. Iš prie- 
kio jis atrodė siauras, tačiau Normanas užaugo panašiame name, to- 
dėl galėjo lažintis, jog namas savo galine siena rėmėsi į kitą gatvę. 

Su kekšėmis aplinkui, - pamanė Normanas, stengdamasis nekeisti 
savo eisenos tempo ir į namą dirsčioti trumpais žvilgsniukais - Čia 
kekšė, ten - kekšė, visur - kekšės. 

Kurgi ne. Visur kekšės. 

Normanas pajuto savo smilkiniuose pulsuojant pažįstamą įniršį 
bei išvydo pažįstamą paveikslą, kuris atstojo visus neišreiškiamus 
dalykus: banko kortelę. Žalią banko Rortelę, kurią ji išdrįso pavogti. 
Šis paveikslas beveik nebeišnykdavo ir dabar atstodavo visus Nor- 
mano gyvenimo siaubus ir prievartą: jėgas, kurioms jis stengėsi pa- 
sipriešinti, veidus (pavyzdžiui, išbalusį, bejėgį ir kažkaip paslaptingą 
motinos veidą), kuriė pasirodydavo prieš akis, jam besiruošiant už- 
migti, balsus, aplankančius jį sapnuose. Pavyzdžiui, jo tėvo. “Prieik, 
Normi. Noriu su tavim pasikalbėti akis į akį". Kartais po to sekdavo 
smūgis. Kartais, jei tėvas būdavo girtas, ranka paliesdavo klyną. 

Tačiau visa tai dabar nerūpėjo. Tik namas kitoje gatvės pusėje. 
Daugiau taip gerai įsižiūrėti nepavyks, ir jei jis praras šias puikias 
sekundes, prisimindamas praeitį, kam tada išvis stengtis? 

Normanas atsidūrė priešais pastatą. Graži pievelė, siaura, bet ei- 
nanti gilyn į kiemą. Gražios gėlių lysvės supo ilgą priekinę verandą. 
Metaliniai stulpeliai, apaugę gebenėmis, stovėjo kiekvienos lysvės vi- 
dury. Gebenės buvo nukarpytos nuo juodų plastmasinių gaubtų, 
esančių ant stulpelių viršaus, ir Normanas žinojo kodėl: gaubtuose 
tūnojo TV kameros, nušviesdamos platų visos gatvės vaizdą. Jei kas 
nors dabar žvelgėę ekraną, be abejo, matė juodai baltą vyrą su beis- 
bolo kepuraite ir akiniais nuo saulės, judantį nuo vieno ekrano prie 
kito. Normanas ėjo truputį susikūprinęs, kad stebėtojui atrodytų že- 
mesnis nei buvo iš tikrųjų. 

Dar viena kamera matėsi pritvirtinta virš laukujų durų be rakto 
skylutės. Raktus per daug lengva nukopijuoti, sklendes per daug 

lengva atkabinti. Ne, ten įtaisytas rakto-kortelės įrenginys. Ir, žino- 
ma, dar daugiau kamerų užpakaliniame kieme. 

Eidamas pro namą, Normanas surizikavo dirstelti į šoninį kiemą. 
Ten plytėjo darželis, ir dvi kekšės su šortais smaigstė ilgas - tikriau- 
siai pomidorams - lazdas į žemę. Vienos oda buvo alyvinė, ilgi plau- 
kai surišti į "arklio uodegą", o pati netvėrė savo kailyje. Ji atrodė 
kokių dvidešimt penkerių. Kita buvo daug jaunesnė, dviejų spalvų 
plaukais ir tvarsčiu ant ausies. Ji vilkėjo berankovius psichodelinio 
stiliaus marškinėlius. Normanas netgi įžvelgė tatuiruotę ant kairiojo 
bicepso. Pačio piešinėlio jis nebeįstengė įžiūrėti, tačiau jo policinin- 
ko patirtis kuždėjo, jog tai arba grupės pavadinimas, arba prastai 
nupieštas marichuanos augalas. 

Staiga prieš akis Normanas išvydo save, nepaisantį kamerų ir Ie- 
kiantį per gatvę; čiumpantį Mažąją Panelytę Nutrūktgalvę roko 
žvaigždės šukuosena, apvyniojantį savo didelę ranką jai apie kaklą 
ir pradedantį smaugti. “Roza Daniels, - tartų jis kitai kekšei tamsiais 
plaukais ir pritrenkiančiu kūnu. - Tučtuojau atvesk ją čionai, arba aš 
nusuksiu šiai papūgai galvą". X. 

Būtų nuostabu, tačiau Normanas beveik neabejojo, kad Roza čia 
nebegyveno. Iš tyrinėjimo bibliotekoje jis sužinojo, kad beveik trys 
tūkstančiai moterų pasinaudojo “Dukterų ir Seserų" paslaugomis 
nuo tada, kai 1974-aisiais Leo ir Džesika Stivensonai įkūrė šią įstai- 
gą, 0 vidutinė užsibuvimo trukmė neviršijo keturių savaičių. Moterys 
gana greitai būdavo perduodamos į bendruomenės rankas. Ko gero, 
išleistuvių proga vietoj diplomo joms įteikdavo dirbtinius penius. Ne, 
Rozos jau ten nebėra. Ji tikriausiai dirba kokį nors vergišką darbelį, 
kurį jai surado jos draugužės lesbietės, o vakarais grįžta į taipgi 
draugužių surastą nušiurusį kambarėlį. Tačiau kalės iš kitos gatvės 
pusės žinotų, kur ji gyvena - StiveAson tikrai turi jos adresą savo by- 
lose. O tos dvi iš daržo jau, ko gero, suspėjo pasisvečiuoti Rozos pe- 
lės urvelyje ir sukrimsti keletą skaučių sausainių. O tos, kurios dar 
neapsilankė pas Rozą, tai joms viską papasakojo paviešėjusios drau- 
gės, kadangi tokia jau moterų prigimtis. Norint jas užčiaupti, reikia 
jas nužudyti. 

Jaunesnė iš daržininkių, ta su roko žvaigždės šukuosena, siaubin- 
gai išgąsdino Normaną, pakeldama galvą, pastebėdama jį... ir pa- 
mojuodama. Vieną siaubingą akimirką jis neabejojo, kad ji iš jo juo- 
kiasi, kad jos visos juokiasi iš jo, kad jos visos, išsirikiavusios prie 
Lesbiečių Pilies langų, juokiasi iš inspektoriaus Normano Danielso, 
kuris sugebėjo sugauti tuziną narkotikų prekeivių, tačiau negalėjo 
sulaikyti savo žmonos nuo sumautos banko kortelės vagystės. 

Normanas suspaudė kumščius. 

Suimk save į rankas! - jo viduje suriko Normano Danielso pane- 
lės Praktiškosios-Nuovokiosios versija. - Ji tikriausiai visiems mojuo- 
ja! Ji turbūt mojuoja netgi benamiams šunims! Visos subinlaižės taip 
daro! 

Taip. Taip, žinoma. Normanas atleido kumščius, pakėlė vieną 
ranką ir pamojavo. Jis netgi išspaudė šypsenėlę, kuri sugrąžino rau- 
menų ir sausgyslių - netgi kaulų - skausmus. Mažajai Panelytei Nut- 
rūktgalvei nusisukus, šypsena išblėso, ir Normanas su besidaužančia 
krūtinėje širdimi nuskubėjo šalin. 

Jis pabandė sutelkti mintis ties svarbiausia problema: kaip jam 
pričiupti vieną iš tų kalių (pageidautina Pagrindinę Kalę; taip jam 
nereikėtų rizikuoti priremti prie sienos tą, kuri nieko nežino) ir ją 
prakalbinti, - tačiau gebėjimas mąstyti kuriam laikui dingo. 

Normanas pakėlė rankas ir pamasažavo žandikaulius. Jis ir anks- 
čiau buvo panašiai susižeidęs, bet ne taip stipriai: ir ką jis padarė 
Tamperiui? Laikraščiai nerašė, tačiau skaudantys žandikauliai - ir 
dantys - bylojo, jog pakankamai daug. 

Jei jie mane sugaus, aš žuvęs, - Normanas tarė sau. - Jie juk turi 
žymių, kurias palikau ant Sloviko, nuotraukas. Jie turi mano seilių 
pavyzdžius ir... na... ir kitų mano paliktų skysčių. Šiais laikais jie gali 
ištirti viską, 0 aš net nežinau, kokia mano kraujo grupė. 

Teisybė, bet jie jo nesugaus. Normanas buvo užsiregistravęs 
“Whitestone" viešbutyje Alvino Dodo iš Niū Heiveno vardu, o pas- 
paudus jis netgi galėjo parodyti vairuotojo teises su nuotrauka, pat- 
virtinančias jo tapatybę. Jei čionykščiai farai paskambintų į miesto 
policijos nuovadą, tai jiems pasakytų, jog Normanas Danielsas yra 
už tūkstančio kilometrų nuo vidurio Vakarų, kur atostogauja Jutos 
nacionaliniame parke. Jiems net gali pridurti, kad nekvailiotų, ka- 
dangi Normanas Danielsas - bona fide auksinis berniukas. Ir, be 
abejo, jie neužkibs už istorijos su Vende Jarou... ar ne? 

Taip, tikrai. Taip. Tačiau anksčiau ar vėliau... 

Tik Normanui "vėliau" neberūpėjo. Pastaruoju metu jis nerima- 
vo tik dėl "anksčiau". Kaip surasti Rozą ir rimtai su ja pasikalbėti. 
Dėl dovanėlės jai. Jo banko kortelės, kurios niekada nebereikės 
traukti iš šiukšlių konteinerio ar kokio riebaluoto šunsnukio pinigi- 
nės. Normanas ketino pasirūpinti, kad Roza daugiau jos nebepames- 
tų ar ja neatsikratytų. Jis ketino padėti kortelę į saugią vietelę. Ir jei 
Jei... jei įteikus šią paskutinę dovaną jį apniks tamsa... galbūt tai tik 
geras ženklas. 

Protui vėl prisiminus banko kortelę, ši iškilo Normanui pries akis, 
kaip kad dažnai pastaruoju metu - sapnuose ir tikrovėje. Tarytum tas 
mažas plastmasės gabalėlis būtų virtęs keista žalia upe, 0 jo mintys 
- srove, tekančia į ją. Dabar visos mintys bėgo šlaitu žemyn, praras- 
damos savo esmę tą akimirką, kai susiliedavo su žalia šios manijos 
srove. Į paviršių vėl išplaukė didžiulis neatsakytas klausimas: Kaip ji 
išdrįso? Kaip ji išdrįso ją paimti? Kad Roza pabėgo nuo jo, tai Nor- 
manas dar galėjo suprasti, nors ir neįstengė atleisti, tačiau kad ji 
išdrįso paimti jo banko kortelę, paimti jo nuosavybę lyg vaikiūkštis, 
užsiropštęs pupos stiebu ir pavogęs auksinę milžino vištelę... 

Normanas nesąmoningai įsikišo kairės rankos nykštį į burną ir jį 
sukando. Suskaudo, bet šįkart jis skausmo nepajuto, kadangi buvo 
giliai susimąstęs. Ant abejų rankų nykščių matėsi odos surambėjimai, 
kadangi kandžiojimas streso akimirkomis buvo labai senas Norma- 
no įprotis, įleidęs šaknis dar vaikystėje. Iš pradžių oda nepasidavė, 
tačiau ir toliau mąstant apie banko kortelę, ir žalumai smelkiantis į 
sąmone, kol pagaliau ji tapo eglės sutemose spalvos (visai neatitin- 
kančios tikrojo šviesiai žalio kortelės atspalvio), ji nebeatsilaikė, ir 
kraujas nudažė pirštą bei lūpas. Normanas suleido dantis į pirštą, 
gardžiuodamasis skausmu ir mėgaudamasis sūriu lipniu krauju, pa- 
našiu į Tamperio kraują, kai jis įkando gyslą prie pat... 

- Mamyte? Kodėl tas vyras taip daro savo rankai? 

- Nesidairyk. Eime greičiau. 

Tai sugrąžino Normaną į tikrovę. Jis nerangiai pažvelgė per petį 
tarytum pabudęs iš trumpo, bet gilaus miego ir išvydo tolstančią jau- 
ną moterį su kokių trejų metų berniuku: ji taip tempė vaiką, kad jis 
vos nebėgo, o kai ji dar kartą žvilgtelėjo atgal, Normanas pastebėjo 
jos išgąstį. 

r ką gi jis darė? 

Normanas pažvelgė į savo pirštą ir išvydo gilius kraujuojančius 
pusmėnuliukus. Pastaruoju metu jis galėjo nusikąsti pirštą ir jį pra- 
ryti. Juk tai ne pirmas kartas, kad jis ką nors nukąstų. Ar prarytų. 

Vis dėlto šia gatve eiti nederėjo: Normanas išsitraukė nosinę iš 
užpakalinės kišenės ir apvyniojo ja kraujuojantį pirštą. Tada pakėlė 
galvą ir apsidairė. Jis net nustebo, kad jau beveik tamsu: namuose 
jau degė šviesos. Kiek toli jis nuėjo? Ir kur dabar jis yra? 

Normanas žvilgtelėjo į gatvės pavadinimą sankryžos kampe ir 
perskaitė: “Deborno aveniu". Dešinėje matėsi mažytė krautuvėlė su 
iškaba “BANDELĖS TIESIAI IS KROSNIES" lange. Normano sk- 
randis sugurgė. Jis suvokė pirmąkart išalkęs nuo tada, kai išlipo iš 

“Contihental Express" autobuso ir suvalgė javainių stoties kavinėje, 
nes Roža būtų padariusi būtent taip. 

Staiga Normanas užsigeidė bandelių labiau negu ko kito pasau- 
lyje... bet ne tik bandelių. Jis norėjo bandelių tiesiai iš krosnies, ko- 
kias kepdavo jo motina. Ji buvo be perstojo rėkianti storulė, tačiau 
puikiai gamino valgį. Ir puikiai jį šlamštė. 

Geriau tegu jos būna tiesiai iš krosnies, - /ipdamas laiptais pagal- 

"vojo Normanas. Viduje už prekystalio sukiojosi vyriškis. - Geriau te- 
gu jos būna šviežios, bičiuli, arba tepadeda tau Dievas. 

Jis jau siekė durų rankenos, kai žvilgsnį patraukė vienas iš skel- 
bimų lange. Toks ryškiai geltonas. Ir nors Normanas nė nenutuokė, 
jog pati Roza užklijavo šį skelbimą, kažkas suvirpėjo jo viduje dar 
neperskaičius žodžių “Dukterys ir Seserys". 

Normanas pasilenkė jį perskaityti. Jo akys staiga tapo mažytės ir 
labai įsitempusios, o širdis ėmė plakti vis smarkiau. 


ATEIKITE PAŽAISTI SU MUMIS 
NUOSTABIOJE ETINGERIO PRIEPLAUKOJE, 
NES MES SKELBIAME | 
ŽYDRA DANGŲ BEI ŠILTAS DIENAS KARTU SU 
9-UOJU KASMETINIU “DUKTERŲ IR SESERŲ" 
“VASARINIO SVINGO" PIKNIKU IR KONCERTU 
ŠEŠTADIENĮ, BIRŽELIO 4-ĄJĄ 
KIOSKAI*AMATAI*LINKSMI ŽAIDIMAI 
ĮGŪDŽIŲ DEMONSTRAVIMAS* REPO D. J. VAIKUČIAMS 
!MPLIUS!!! 

“INDIGO GIRLS", TIKRO GARSO KONCERTAS 20.00 VAL. 
VIENIŠI TEVELIAI, VAIKUS PRIŽIŪRĖS AUKLĖS! 
ATEIKITE VISI! 

VISOS LĖŠOS SKIRIAMOS “DUKTERIMS IR SESERIMS", 
KURIOS PRIMENA JUMS, KAD 
VIENOS MOTERS PRIEVARTA - 
NUSIKALTIMAS VISOMS. 


Šeštadienį, ketvirtą dieną. Šį šeštadienį. Ar ji ten bus, klajojanti 
Roza? Na, žinoma, ji ir visos draugužės lesbietės. Visas kekšių lizdas. 

Prakąstu nykščiu Normanas pabraukė penktą eilutę nuo apačios. 

Kraujo lašai sunkėsi pro nosinę. 

Ateikite visi. 

Taip ir parašyta. Normanas nusprendė tuo pasinaudoti. 


156 


Ketvirtadienio rytas, pusė dvylikos. Roza gurkštelėjo vandens, 
praskalavo burną, nurijo jį ir vėl pakėlė puslapius. 

“Ji artėjo. Šįkart jo ausys nemelavo. Petersonas girdėjo jos kul- 
niukų kaukšėjimą koridoriumi. Jis įsivaizdavo ją beatidarančią ran- 
kinę, imančią ieškoti rakto ir nerimaujančią dėl už nugaros galinčio 
išdygti velnio, nors iš tikrųjų turėjo nerimauti dėl kito, jau seniai ty- 
kančio už kampo. Jis paskubom pasitikrino, ar vis dar turįs peilį, ir 
užsimaukšlino šilkinę dujinę ant galvos. Raktui pasisukus spynoje, 
Petersonas išsitraukė peilį ir..." 

- Baigta - baigta - baigta! - į garsiakalbį nekantriai šūktelėjo Roda. 

Roza pakėlė galvą ir pažvelgė per stiklą. Jai nepatiko Kurto Ha- 
miltono, sėdinčio prie įrašymo pulto, poza bei žvilgsnis, tačiau la- 
biausiai ją sujaudino tai, jog Roda rūkė valdymo kambaryje, nekreip- 
dama dėmesio į užrašą “NERŪKYTT"' ant sienos. Atrodė, kad šis ry- 
tas Rodai ne pats geriausias, bet ne vien tik jai. 

- Roda? Ar ką ne taip padariau? 

- Nieko tokio, jei tu nešioji šilkines kojines, - atsakė Roda, nuk- 
ratydama pelenus į puodelį, stovintį ant valdymo pulto: - Girdėjau, 
kaip keletas vyrukų išradinėjo šilkines dujines, bet šiaip aš tuos daik- 
čiukus vadinu šilkinėmis kojinėmis. 

 Akimirką Roza nesusigaudė, ką Roda tuo norėjo pasakyti, po to 
mintyse pakartojo paskutinius perskaitytus sakinius ir sudejavo. 

- Velnias, Roda, atleisk man. 

Kurtas vėl užsidėjo ausines ant galvos 1r paspaudė mygtuką. 

- “Nužudyk visus mano rytojus“, septyniasdešimt tr... 

Roda uždėjo ranką ant jojo ir ištarė tai, nuo ko Rozai net skrandį 
suspaudė. 

- Nė nebandyk. 

Tada ji žvilgtelėjo pro stiklą, pastebėjo susirūpinusį Rozos veidą 
ir nusišypsojo. 

- Viskas gerai, Roza. Aš tik skelbiu pietų pertrauką pusvalandžiu 
anksčiau ir tiek. Eikš čia. 

Roza pašoko ant kojų, stipriai susimušdama šlaunį į stalo lentą ir 
vos neapversdama vandens buteliuko. Ji išskubėjo iš studijos. 

Roda su Kurtu stoviniavo už stiklo, ir akimirką Roza neabejojo, - 
ne, ji žinojo, - kad jiedu kalbėjo apie ją. 

Jei iš tikrųjų tuo tiki, Roza, tai gal geriau nueik pas gydytoją, - 
aštriai pabrėžė panelė Praktiškoji-Nuovokioji. - Pas tokį, kuris rodo 
rašalo dėmes ir teiraujasi apie tavo nesveiką vaizduotę. Roza labai 
retai klausydavosi šio balso, bet dabar su džiaugsmu jį sutiko. 

- Aš galiu geriau, - ji tarė Rodai. - Ir padarysiu tai po pietų. Pri- 
siekiu Dievu. 

Ar tai tiesa? Roza nežinojo. Ji visą rytą bandė įsitraukti į “Nužu- 
dyk visus mano rytojus"? skaitymą, kaip kad buvo įrašinėjant “Jūrinį 
velnią“, bet veltui. Roza jau pradėdavo grimzti į pasaulį, kuriame psi- 
chopatas gerbėjas Petersonas persekiojo Almą Sent Džordž, bet stai- 
ga ją vėl iš ten ištraukdavo vakarykštės nakties balsai: Ana, prane- 
šanti, jog jos buvęs vyras, atsiuntęs Rozą į “Dukteris ir Seseris", nu- 
Žudytas; sutrikęs Bilis, klausiantis, kas atsitiko; ir ji pati, liepianti jam 
laikytis kuo atokiau nuo jos. 

Kurtas patapšnojo Rozai per petį. 

- Siandien tavo balsui bloga diena. Tai panašu į dieną, kai negali 
pasidaryti įprastinės šukuosenos, tik dar blogiau. Tokius dalykus mes 
dažnai matome mūsų Garsinio Siaubo kambarėlyje, tiesa, Ro? 

- Kurgi ne, - sutiko Roda, tačiau jos akys neatsitraukdamos tyri- 
nėjo Rozos veidą. Roza puikiai suprato, ką ji įžvelgia, kadangi vakar 
15miegojo tik dvi ar tris valandas. O brangios kosmetikos, galinčios 
paslėpti tokias žymes, Roza, be abejo, neturėjo. 

Net jei ir turėčiau, nežinočiau, kaip ja naudotis, - pamanė ji. 

Roza turėjo šiek tiek kosmetikos mokydamas: vidurinėje mokyk- 
loje (ironiška, bet tada jai mažiausiai jos reikėjo), tačiau ištekėjusi už 
Normano ji išsiversdavo tik su pudra ir dviejų trijų natūralių atspal- 
vių lūpdažiais. “Jei būčiau norėjęs Žiūrėti į prostitutę, būčiau ją ir ve- 
dęs“, - kartą prasitarė Normanas. 

Atrodė, kad Roda atidžiausiai tyrinėjo Rozos akis: raudonus vo- 
kus, krauju pasruvusius akių baltymus bei juodus ratilus po akimis. 
Išjungusi šviesą, Roza verkė gal kokią valandą ir niekaip negalėjo 
užmigti. Ašaros išdžiūvo, o ji vis dar gulėjo tamsoje, bandydama ne- 
galvoti ir vis tiek to neišvengdama. Po vidurnakčio Rozai į galvą šo- 
vė siaubinga mintis: kad ji suklydo, paskambinusi: Biliui ir atsisakiu- 
Si jo paramos, - ir tikriausiai apsaugos, - kai taip beviltiškai jos rei- 
kėjo. : 

Apsaugos? - mąstė ji. - Tiesiog juokinga. Zinau, kad tau jis patin- 
ka, brangute, ir nieko čia tokio, tačiau pažvelkime tiesai į akis: Nor- 
manas suvalgytų jį pietums. 

Tik Roza negalėjo žinoti, jog Normanas mieste - būtent tai jai 
pabrėžė Ana. Piteris Slovikas užsiiminėjo įvairia veikla ir ne visada 
pačia populiariausia. Jis galėjo pakliūti į bėdą dėl visai ko kitko... ir 
dėl to Žūti. 

Tačiau Roza žinojo. Jos širdis žinojo, kad tai Normanas. 

Ir vis dėlto visą naktį jai balsas šnabždėjo. Ar tikrai jos širdis Ži- 
no? Ar tik viena jos dalis, visai ne Praktiškoji-Nuovokioji, o Pasime- 

tusioji-Drebančioji, slėpėsi po šia mintimi? Ar ji tik nepasinaudojo 
Anos skambučiu, norėdama nutraukti draugystę su Biliu, kol ši dar 
nepažengė į priekį? 

Roza nežinojo, tačiau nuo minčių, jog daugiau niekada nebepa- 
matys Bilio, ji jautėsi nelaiminga... 1r išsigandusi, tarytum būtų pa- 
metusi svarbiausią savo valdymo mechanizmo dalį. Žinoma, neįma- 
noma taip greitai tapti priklausomu nuo kito žmogaus, tačiau bėgant 
valandoms ši mintis atrodė vis mažiau neįtikėtina. Jei tokia staigi 
priklausomybė neįmanoma, tai kodėl ji jautėsi taip keistai nualinta, 
pagalvojusi, jog niekada jo nebepamatys? 

Pagaliau užmigusi Roza sapnavo, kaip vėl lekia motociklu, vilkė- 
dama purpurinius apdarus ir spausdama Bilį savo šlaunimis. Kai ža- 
dintuvas ją pažadino, - pernelyg jau greitai, - Roza duso ir karščiavo 
it užpuolus karštinei. 

- Roza, ar gerai jautiesi? - pasiteiravo Roda. 

- Taip. Tik... - Roza žvilgtelėjo į Kurtą, po to vėl į Rodą. Tada 
patraukė pečiais ir pabandė nusišypsoti. - Tik man tai ne pati geriau- 
sia mėnesio dalis. 

- Aha, - Roda atrodė neįtikinta. - Na, eime į kavinukę. Paskandin- 
sime savo liūdesį tuno salotose ir braškiniame pieno kokteilyje. 

- Būtinai, - sutiko Kurtas. - Aš vaišinu. 

Šįkart Roza nusišypsojo daug natūraliau, bet papurtė galvą. 

- Tik ne šiandien. Dabar noriu tik pasivaikščioti, atsukusi veidą į 
vėją, kad šis išpūstų visas dulkes. 

- Jei nevalgysi, apie trečią tikrai nualpsi, - paprieštaravo Roda. 

- Sukirsiu salotų. Pažadu, - Roza patraukė prie seno girgždančio 
lifto. - Jei suvalgysiu dar ką nors, riaugėdama sugadinsiu visus įrašus. 

- Šiandien tai nebūtų tragedija, - atšovė Roda. - Tad iki po dvyli- 
kos penkiolika? 

- Aha. 

Tačiau liftui besileidžiant žemyn, mintyse vėl pasigirdo paskuti- 
nė Rodos ištarta frazė: “Siandien tai nebūtų tragedija". O jei ji po pie- 
tų nepasitaisys? O jei nuo septyniasdešimt trečio bandymo tai užsi- 
tęs iki šimtojo ir dar ilgiau? O jei rytoj, susitikus su ponu Lefertsu, 
jis nepasiūlys kontrakto, o lieps nešdintis po velnių? Kas tada? 

Staiga Roza pajuto stiprią neapykantą Normanui. Ji trenkė Rozai 
tarp akių it koks sunkus daiktas - durų rankena ar bukas seno surūdi- 
jusio kirvio galas. Net jei Normanas ir nenužudė pono Sloviko, net 
jeigu jis vis dar sėdėjo kitoje laiko juostoje, jis vis tiek persekiojo ją 
kaip ir tas Petersonas - vargšelę įbaugintą Almą Sent Džordž. Jis per- 
sekiojo Rozą ir jos galvoje. 


159 


Atsidarė lifto durys. Roza išėjo į salę. Į ją pasisuko prie pastato 
rodyklių stovėjęs vyrukas. Jo veide atsispindėjo viltis ir nerimas. 
Nuo šio žvilgsnio jis atrodė dar jaunesnis... beveik paauglys. 

- Sveika, Roza, - pasisveikino Bilis. 

Roza pajuto begalinį troškimą bėgti, kol jis dar nepamatė, kaip 
privertė ją susvyruoti, tačiau Bilis pagavo jos akių žvilgsnį, ir pabė- 
gimas tapo nebeįmanomas. Ji buvo pamiršusi nuostabius žalius jo 
akių pakraštėlius, panašius į saulės spindulius seklumoje. Tad Roza 
nepasileido durų link, o iš lėto priėjo prie Bilio, išsigandusi, bet kar- 
tu ir laiminga. Tačiau visų labiausiai ji jautė ją užliejantį palengvėji- 
mą. 

- Sakiau laikytis nuo manęs atokiau, - drebančiu balsu išlemeno 
"ji. Bilis siekė jos rankos. Roza buvo tikra, kad nereikia jam leisti to 
padaryti, bet neįstengė paprieštarauti. Greitai ji pati suspaudė ilgus jo 
pirštus. 

- Žinau, - atsakė Bilis, - bet, Roza, aš negaliu. 

Tai išgąsdino Rozą, ir ji paleido jo ranką. Roza neužtikrintai nuž- 
velgė Bilio veidą. Dar niekad jai nebuvo taip atsitikę, niekad, todėl 
ji nežinojo, kaip reaguoti ar elgtis. 

Bilis išskėtė rankas, tikriausiai norėdamas pabrėžti savo bejėgiš- 
kumą, tačiau būtent to pavargusiai, išsiilgusiai Rozos širdžiai ir terei- 
"kėjo. Šis gestas nuvijo šalin visas proto baimes. Roza it lunatikė 
įžengė į Bilio glėbį, prispaudė veidą prie jo peties ir užmerkė akis. 
Bilio rankoms palietus plaukus, kurių šįryt ji nesupynė į kasą, Rozą 
užliejo keistas neapsakomas jausmas: tarytum ji būtų ką tik nubudu- 
si. Tarsi ji lyg Snieguolė po obelimi būtų miegojusi ne tik žengdama 
Bilio glėbin, ne tik žadintuvo čirškimui išblaškius sapną su motocik- 
lu, 0 visus tuos metus. Tačiau dabar ji nubudo ir žvelgė ką tik pradė- 
jusiomis matyti akimis. 

- Džiaugiuosi, kad atėjai, - ištarė Roza. 


Jiedu palengva ėjo Ežero alėja, atgręžę veidus į stiprų šiltą vėją. 
Roza nusišypsojo, kai Bilis ją apkabino. Ežeras plytėjo už trijų my- 
lių į vakarus nuo jų, bet Roza jautė galinti pasiekti jį, jei tik Bilis vi- 
sąlaik eitų ją apkabinęs. Iki pat ežero ir netgi per patį jį, ramiai Ženg- 
dama bangų keteromis. 

- Ko šypsaisi? - paklausė Bilis. 

- Siaip sau. Paprasčiausiai noriu šypsotis. 

- Tu tikrai džiaugiesi, kad aš atėjau? 

- Taip. Vakar beveik nemiegojau. Vis mąsčiau padariusi klaidą. 
Turbūt padariau klaidą, bet... Bili? 

- Taip, aš klausau. 

- Taip pasielgiau, nes tu man rūpi daug labiau, negu kada galėjau 
įsivaizduoti, o visa tai atsitiko taip greitai... ko gero, atrodau kuokte- 
lėjusi, pasakodama tau apie tai. 

Bilis prisitraukė ją arčiau. 

- Tu ne kuoktelėjusi. 

- Paskambinau tau ir liepiau laikytis atokiau, kadangi šis tas vyks- 
ta, - gali įvykti, - o aš nenorėjau, kad tau kas nors atsitiktų. Ir vis dar 
nenoriu. 

- Tai dėl Normano, tiesa? Jis pagaliau ėmė tavęs ieškoti. 

- Taip sako mano širdis, - Roza kalbėjo labai atsargiai, - ir mano 
nervai, tačiau abejoju, ar galiu pasitikėti savo širdimi - ji taip ilgai 
buvo išsigandusi - 0 mano nervai... mano nervai jau seniai pertempti. 

Roza žvilgtelėjo į laikrodį, po to - į dešrainių kioskelį gatvės kam- 
pe. Netoliese ant vejos stovėjo suoliukai, ant kurių pietavo sekreto- 
rės. 

- Ar galėtum damai nupirkti vieną pėdos ilgio dešrainį su raugin- 
tais kopūstais? - paklausė Roza. Staiga popietinis riaugėjimas tapo 
pačiu nereikšmingiausiu dalyku pasaulyje. - Tokio nevalgiau nuo pat 
vaikystės. 

- Manau, galima tai suorganizuoti. 

- Galėsime atsisėsti ant suoliuko, ir aš tau papasakosiu apie Nor- 
maną. Tada galėsi nuspręsti, ar dar norėsi su manimi draugauti. Jei 
nuspręsi neigiamai, aš suprastu... 

- Roza, aš ne... 

- Patylėk. Leisk pirmiau tau papasakoti apie jį. Ir geriau iš pradžių 
pavalgyk, nes gali prarasti apetitą. 


Po penkių minučių Bilis grįžo prie suoliuko. Jis atsargiai nešė pa- 
dėkliuką su dviem dešrainiais ir dviem popieriniais limonado puode- 
liais. Roza paėmė dešrainį 1r puodelį, padėjo gėrimą ant suoliuko ša- 
lia savęs ir niūriai pažvelgė į Bilį. 

- Jau būtų laikas liautis pirkinėjus man maistą. Aš pradedu jaus- 
tis, kaip tas benamis iš UNICEF plakatų. 

- Man patinka tau pirkti maistą. Tu per liekna, Roza. 

Normanas tvirtino visai ką kitą, - pamanė ji, tačiau šiomis aplin- 
kybėmis tai nebuvo pati teisingiausia pastaba. Roza atitoko begalvo- 
janti apie sąmojingą atsakymą, kokiais svaidosi, pavyzdžiui, “Mel- 
rouzo“ herojai. Dabar ji būtų mielu noru pasinaudojusi vienu iš tokių 
perliukų. Tai kvailė, pamiršau su savim atsivesti savo scenaristą, - 
mintyse pajuokavo Roza. Užuot atsakiusi, ji pažvelgė į savo dešrainį 
ir, suraukusi kaktą bei įtempusi lūpas, pradėjo Žžiaumoti bandelę, tar- 
si tai būtų kažkoks paslaptingas ritualas, perduodamas šeimoje iš kar- 
tos į kartą. 

- Taigi papasakok man apie Normaną, Roza. 

- Gerai. Tik leisk man pagalvoti, nuo ko pradėti. 

Roza atsikando dešrainio, pasigardžiuodama raugintais kopūstais, 
ir užsigėrė limonadu. Jai dingtelėjo į galvą mintis, kad po jos pasa- 
kojimo Bilis gali ją palikti amžinai; kad jis jaus tik siaubą ir pasiš- 
lykštėjimą moterimi, tiek metų pragyvenusia su tokiu padaru kaip 
Normanas, tačiau jau buvo per vėlu dėl to nerimauti. Tad Roza pra- 
dėjo savo pasakojimą. Jos balsas skambėjo pakankamai tvirtai, ir tai 
ją nuramino. 

Roza pradėjo nuo pasakojimo apie penkiolikmetę mergaitę, kuri 
jautėsi ypatingai graži su rožiniu kaspinu plaukuose, ir kaip ši mer- 
gaitė vieną vakarą nuėjo į universiteto krepšinio rungtynes, kadangi 
paskutinę minutę buvo atšauktas Ateities namų šeimininkių susirin- 
kimas ir jai reikėjo “prastumti"' porą valandų, kol tėvas atvažiuos jos 
pasiimti. O galbūt ji tik norėjo pasirodyti, kokia ji graži su tuo kas- 
pinu, o mokyklos biblioteka buvo tuščia. Vaikinukas odine striuke 
atsisėdo šalia jos tribūnoje, vyresniokas plačiais pečiais, kuris irgi 
būtų bėgiojęs aikštėje su kitais krepšininkais, jei gruodį nebūtų buvęs 
išspirtas iš komandos už muštynes. Roza tęsė toliau, klausydamasi 
savo žodžių, kuriuos tikėjosi nusinešti kartu su savim į kapus. Ne 
apie teniso raketę, ne, šią paslaptį ji būtinai nusineš į kapus, bet apie 
tai, kaip Normanas jai įkando per medaus mėnesį, 0 ji bandė save įti- 
kinti, jog jis taip padarė iš meilės; apie persileidimą ne be Normano 
pagalbos; ir apie esminius smūgių į veidą ir nugarą skirtumus. 

- Todėl aš daug šlapinuosi, - nervingai šypsodamasi paaiškino 
Roza, tyrinėdama savo rankas. - Bet reikalai eina geryn. 

Ji papasakojo apie pirmuosius savo santuokos metus, kai Norma- 
nas cigarečių Žiebtuvėliu degindavo jos kojų arba rankų pirštus, bet 
tai liovėsi, kai jis metė rūkyti. Apie vakarą, kai Normanas grįžo iš 
darbo ir tylus atsisėdo Žiūrėti Žinių, ant kelių laikydamas vakarienę, 
bet jos nevalgydamas; kaip jis padėjo lėkštę į šalį, Denui Rateriui 


162 


baigus kalbėti, ir, pakėlęs pieštuką nuo staliuko, ėmė ją badyti. Nuo 
badymo ant odos atsirado panašios į apgamus juodos dėmelės, ta- 
čiau, ačiū Dievui, tąkart kraujo nebuvo. Roza papasakojo Biliui, kad 
ne kartą Normanas sužeidė ją daug rimčiau, bet dar niekad nebuvo 
taip išgąsdinęs. Ypač dėl savo tylėjimo. Ji bandė sužinoti, kas atsiti- 
ko, bet jis tylėjo. Normanas tik vaikščiojo jai iš paskos (Roza neno- 
rėjo bėgti, nes tai būtų prilygę uždegto degtuko įmetimui į parako 
statinę), neatsakydamas į jos klausimus 1r ignoruodamas jos ištiestas 
rankas. Jis vis tuo pačiu pieštuku badė Rozos rankas, pečius bei krū- 
tinę, - ji vilkėjo suknelę atviru kaklu, - sukeldamas sprogstamą gar- 
są, pieštuko smaigaliui atsitrenkus į odą: Pumpi! Pumpt! Pumpt! Ga- 
lų gale ji susirangė kampe, pritraukusi kelius prie krūtinės ir ranko- 
mis užsiėmusi galvą, o Normanas atsiklaupė prieš ją ir rimtu veidu 
toliau badė pieštuku, keldamas tą prakeiktą garsą. Roza papasakojo 
Biliui, kad tada jau galvojo, jog Normanas tuoj tuoj ją nužudys, kad 
ji taps vienintele moterimi pasaulio istorijoje, kurią mirtinai užbadė 
antro numerio pieštuku... ir kad tą akimirką ji tik tegalvojo, jog ne- 
galima rėkti, nes išgirs kaimynai, o ji nenorėjo, kad ją rastų tokioje 
padėtyje. Jai būtų buvę gėda. Ir tada, kai Roza nebegalėdama susival- 
dyti jau ketino surikti, Normanas užsidarė vonioje. Ten jis ilgai pra- 
sėdėjo. Roza net pagalvojo apie pabėgimą, bet už lango karaliavo 
naktis, o ir pats Normanas buvo namuose. Jei jis būtų išėjęs iš vonios 
ir jos neberadęs, būtų pasileidęs iš paskos, sugavęs ir, be abejonės, 
užmušęs. 

- Jis būtų man it viščiukui nusukęs sprandą, - nepakeldama akių, 
Roza pakomentavo Biliui. 

Tačiau ji pažadėjo sau, kad pabėgs jau kitą kartą, kai Normanas 
ją užsipuls. Bet po to vakaro jis ilgai jos nelietė. Galbūt penkis mė- 
nesius. O kai vėl užsipuolė, nebuvo jau taip blogai, ir Roza pasiteisi- 
no sau, kad jei ištvėrė badymą pieštuku, tai ištvers 1r keletą smūgių. 
Taip ji galvojo iki 1985-ųjų, kai staiga situacija tapo nebevaldoma. 
Roza papasakojo, koks siaubingas tais metais buvo Normanas, ka- 
dang: prasidėjo bėdos su Vende Jarou. 

- Tais pačiais metais tu ir persileidai, tiesa? 

- Taip, - Roza neatitraukė akių nuo savo rankų. - Jis taip pat su- 
laužė man šonkaulį. O gal net ir du. Aš netgi neprisimenu. Argi tai 
nesiaubinga? 

Bilis neatsakė, todėl Roza paskubėjo pratęsti, kad blogiausia (Ži- 
noma, neskaitant persileidimo) būdavo ilgi bauginantys Normano ty- 
lėjimai, kai jis tik žvelgdavo į ją, garsiai šnopšdamas, it pasiruošęs 
pulti gyvulys. Po persileidimo reikalai šiek tiek pagerėjo. Roza papa- 


163 


sakojo, kaip ji ėmė nebepastebėti laiko, supdamasi savo kėdėje, ir 
kaip kartais, dengdama stalą ar klausydamasi, kada Normano maši- 
na įvažiuos į kiemą, ji suvokdavo per dieną kokius aštuonis ar devy- 
nis kartus palindusi po dušu. Ir dažniausiai tamsoje. 

- Man patikdavo maudytis tamsoje. Tai buvo panašu į drėgną 
spintą. 

Roza baigė, papasakodama apie Anos skambutį, ir kad Ana pas- 
kambino dėl vienos svarbios priežasties. Ji sužinojo vieną detalę, ku- 
rios neskelbė nė vienas laikraštis, padėdamas policijai atsikratyti klai- 
dingų prisipažinimų ar nukreipimų. Piteriui Slovikui buvo įkąsta virš 
trijų tuzinų kartų, ir trūko mažiausiai vienos kūno dalies. Policija tikė- 
J0, Jog žudikas pasiėmė ją su savimi. Ana iš terapijos kurso Žinojo, 
kad Roza Maklendon, šiame mieste pirmiausia susipažinusi su Pite- 
riu Sloviku, buvo ištekėjusi už kandžiotojo. Galbūt nėra ir jokio ry- 
šio - paskubėjo pridurti Ana. Bet... antra vertus... 

- Kandžiotojas, - tyliai pakartojo Bilis. Atrodė, kad jis kalbasi pats 
su savimi. - Ar taip tokius Žmones ir vadina? Ar yra toks terminas? 

- Manau, kad taip. 

Po to, nusprendusi, kad jis gali nepatikėti, Roza apnuogino savo 
petį ir parodė jam seną apvalų baltą randą, primenantį ryklio įkandi- 
mą. Tai buvo dovana medaus mėnesio proga. Tada ji pakėlė kairę 
ranką ir parodė dar vieną. Šįkart randas Rozai priminė ne įkandimą. 
Kažkodėl jis jai pasirodė panašus į lygius baltus veidelius, pasislėpu- 
sius vešliame žaliame atžalyne. 

- Šitas labai ilgai kraujavo, po to prasidėjo užkrėtimas, - Roza 
kalbėjo tarsi pasakotų apie kasdienius reikalus: kad ką tik skambino 
senelė ar laiškanešys paliko siuntinį. - Pas gydytoją nėjau. Normanas 
pats atvežė didelį antibiotikų buteliuką. Išgėriau keletą tablečių ir pa- 
sijutau geriau. Jis pažįsta daug naudingų Žmonių ir vadina juos “ma- 

Roza vis dar kalbėjo savo rankoms, tačiau pagaliau įsidrąsino 
dirstelėti į Bilį ir pamatuoti jo reakciją į jos pasakojimą. Vaizdas tie- 
siog pribloškė ją. 

- Ką? - nuoširdžiai perklausė Bilis. - Ką, Roza? 

- Tu verki, - Rozos balsas taip pat sudrebėjo. 

Bilis nustebo. 

- Ne, neverkiu. Bent jau nemanau, kad verkiu. 

Roza ištiesė vieną pirštą, švelniai perbraukė juo palei Bilio akį ir 
parodė piršto galiuką. Bilis, prikandęs lūpą, iš arti pažvelgė į jį. 

- Be to, tu beveik nieko nevalgei. 

Pusė dešrainio vis dar gulėjo Bilio lėkštėje su garstyčiuotais rau- 
gintais kopūstais aplink bandelę. Bilis išmetė lėkštę į šiukšlių kontei- 
nerį ir, valydamasis ašaras nuo skruostų, vėl atsisuko į Rozą. 

Roza pajuto, kaip ją užlieja niūrus tikrumas. Dabar jis paklaus, 
kodėl ji pasiliko sa Normanu, ir dar jai nespėjus atsistoti nuo suoliu- 
ko bei-pasišalinti (kaip kad iki praeito balandžio jai nesisekdavo pa- 
likti namų Vestmorlendo gatvėje), tai pastatys pirmą sieną tarp jų, 
kadangi Roza negalėjo atsakyti į šį klausimą. Ji nežinojo, kodėl ji pa- 
siliko su Normanu, kaip ir to, kodėl užteko tik vieno kraujo lašelio, 
kad visas jos gyvenimas apsiverstų aukštyn kojom. Roza tik neabe- 
jojo, jog dušas buvo geriausia vieta namuose, tamsi, šlapia ir pilna 
garų, kad kartais pusvalandis Pūkuotuko Kėdėje virsdavo penkiomis 
minutėmis; ir kad gyvenant pragare “kodėl'' neturėjo jokios reikšmės. 
Pragaro negalima pagrįsti. Moterys iš Terapijos Rato suprato tai: nė 
viena iš jų nepaklausė, kodėl ji pasiliko. Rozai net atrodė, jog kai ku- 
rios iš jų Žino apie teniso raketę... ar net apie baisesnius dalykus. 

Tačiau Bilis uždavė tokį netikėtą klausimą, kad akimirką Roza 
nustėro. 

- Kiek yra šansų, kad tai jis nužudė moterį, pridariusią jam tiek 
bėdų 1985-aisiais? Tą Vendę Jarou? 

Rozą ištiko šokas, bet ne toks, kokio sulauki, gavęs netikėtą klau- 
simą. Ji buvo šokiruota, nes tarsi išvydo pažįstamą veidą visiškai neį- 
tikėtinoje plotmėje. Bilio ištartas klausimas jau metų metus galutinai 
nesuformuotas sukiojosi Rozos sąmonės užkaboriuose. 

- Roza? Aš klausiau, kiek yra šansų... 

- Manau... tiesą pasakius, visai nemažai. 

- Jam jos mirtis buvo labai paranki, tiesa? Išgelbėjo jį nuo bylos 
civiliniame teisme. | 

- Taip. 

- Jei ją būtų sukandžioję, ar laikraščiai būtų apie tai parašę? 

- Nežinau. Galbūt ne, - Roza žvilgtelėjo į laikrodį 1r pašoko ant 
kojų. - O, Dieve, aš turiu eiti. Roda norėjo pradėti po dvylikos pen- 
kiolika, o dabar jau dešimt po. 

Jiedu ėjo vienas šalia kito. Roza norėjo, kad Bilis vėl ją apkabin- 
tų, ir kai viena jos dalis liepė nebūti jai egoiste, o kita (panelė Prak- 
tiškoji-Nuovokioji) patarė neieškoti bėdos, Bilis būtent taip ir padarė. 

Regis, imu jį įsimylėti. 

Nustebimo gaidelės nebuvimas pagimdė dar vieną mintį. Ne, Ro- 
za, manau, kad tai vakarykštė naujiena. Tu jau jį įsimylėjai. 

- Ką Ana pasakė apie policiją? - paklausė Bilis. - Ar ji neprašė ta- 
vęs nueiti ir padaryti pareiškimą? 

Roza tiesiog suakmenėjo. Burna išdžiūvo, nes adrenalinas plūste- 
lėjo į organizmą. Ir dėl viso to buvo kaltas tik vienas Žodis iš “p" rai- 
dės. 

Visi farai - broliai. Normanas nuolat tai kartojo. Įstatymo sergė- 
tojai - šeima, o farai - broliai. Roza nežinojo, kiek tame pasakyme 
tiesos ir kiek toli policininkai gali pažengti, paremdami vienas kitą, - 
ar pridengdami vienas kitą, - bet farams, kuriuos Normanas parsives- 
davo namo, jis patiko. Taipgi ji niekad negirdėjo Normano blogai at- 
siliepiant apie policininkus, netgi apie pirmąjį jo partnerį, seną storulį 
Gordoną Saterveitą, kuriuo jis šlykštėjosi. Roza prisiminė Harlį Bi- 
singtoną, kurio hobis - bent jau Danielsų namuose - buvo nurenginėti 
Rozą akimis. Harlis susirgo odos vėžiu ir prieš trejus metus išėjo į 
pensiją, tačiau 1985-aisiais jis buvo Normano partneris, kai užvirė tas 
reikaliukas su Ričardu Benderiu ir Vende Jarou. Ir jei viskas baigėsi 
taip, kaip Roza įtarė, tai, vadinasi, Harlis pridengė Normaną. Priden- 
gė amžiams. Ir ne vien dėl to, kad ir pats buvo įklimpęs į tą patį mėš- 
lą. Jis taip padarė, nes įstatymo sergėtojai - šeima, o farai - broliai. 
Policininkai visai kitaip matė pasaulį nei kiti žmonės (“supermarke- 
to lankytojai", Normano žodžiais tariant); matė jį be odos, su spir- 
gančiais nervais. Todėl jie buvo skirtingi, labai skirtingi... o dar Nor- 
manas. 

- Aš net neprisigretinsiu prie policijos, - paskubom išpyškino Ro- 
za. - Ana sakė, jog aš neprivalau, ir niekas manęs neprivers. Policija 
- tai jo draugai. Jo broliai. Jie remia vienas kitą, jie... 

- Nusiramink, - sunerimęs nutraukė ją Bilis. - Viskas gerai, tik nu- 
siramink. 

- Aš negaliu nusiraminti! Noriu pasakyti, kad tu nežinai. Todėl aš 
tau ir paskambinau ir liepiau nesiartinti prie manęs, nes tu nežinai, 
kaip...koks jis... ir kokie jo ir policijos ryšiai. Jei čia nueičiau į poli- 
ciją, jie susiskambintų su policija ženai. Ir jei vienas iš jų... kas nors, 
kuris su juo dirba, kuris budi su juo trečią valandą ryto, kuris gali pa- 
tikėti jam savo gyvybę... 

Na, Žinoma, Roza galvojo apie Harlį, kuris nenuleisdavo akių nuo 
jos krūtinės ir visada stebėdavo, kur baigiasi jos sijonas, jai atsisėdus. 

- Roza, tu neprivalai... 

- Privalau! - su taip nebūdingu jai įniršiu atrėžė Roza. - Jei toks 
faras žinotų, kaip susisiekti sa Normanu, jis būtinai taip padarytų. Jis 
pasakytų, kad aš kalbėjau apie Normaną. Jei policijoje palikčiau sa- 
vo adresą, - o tai būtina, pildant skundą, - Normanas taip pat suži- 

- Esu tikras, kad joks faras... 

- Ar kada nors tavo namuose farai žaidė pokerį ar Žiūrėjo “Debė 
užkariauja Dalasą''? 

- Na... ne. Ne, bet... 

- O pas mane žaidė ir žiūrėjo. Aš girdėjau jų kalbas ir žinau, kaip 
jie žvelgia į likusį pasaulį. Taip, būtent taip jie mus ir vadina - “liku- 
sysis pasaulis''. Net patys geriausi iš jų taip mano. Jie... ir “supermar- 
keto lankytojai"'. Štai taip. | 

Bilis Žiojosi kažką sakyti, bet vėl susičiaupė. Mintis, jog Norma- 
nas gali sužinoti Rozos buto Trentono gatvėje adresą, jei koks faras 
jam apie tai praneštų, visai įtikino jį, tačiau Bilis nutilo ne dėl to. Ro- 
zos žvilgsnis, - priklausantis moteriai, kuri buvo priversta grįžti į ne- 
laimingus laikus, - bylojo, kad jokie žodžiai jos neįtikintų. Ji bijojo 
policininkų, o Bilis jau buvo pakankamai suaugęs, kad suprastų, jog 
gryna logika visų baimių nepašalinsi. 

- Be to, Ana sakė, kad aš neprivalau. Ji sakė, kad jei tai Norma- 
nas, jie pirmiausiai ieškos jo, o ne manęs. 

Biliui tai pasirodė logiška. 

- O ką ji Žada daryti? 

- Ji jau pradėjo. Ana nufaksavo moterų grupei į mano gimtą mies- 
tą ir aprašė situaciją. Ji paprašė jų atsiųsti visą informaciją apie Nor- 
maną ir po valandos gavo visą dosjė kartu su jo nuotrauka. 

Bilis pakėlė antakį. 

- Gerai dirba, turint omeny, kad darbo valandos jau buvo pasi- 
baigusios. 

- Dabar mūsų mieste mano vyras - didvyris, - niūriai atsakė Ro- 
za. - Ko gero, visą mėnesį galėjo nemokėti už gėrimus bare. Jis va- 
dovavo komandai, kuri pralaužė narkotikų žiedą. Dvi tris dienas jo 
nuotrauka puikavosi pirmame laikraščio puslapyje. 

Bilis švilptelėjo. Galbūt Roza 1r nebuvo tokia paranojiška. 

- Moteris, priėmusi Anos atsakymą, žengė dar vieną žingsnį, - tę- 
sė ji. - Ji paskambino į policijos departamentą ir paprašė pakviesti 
Normaną prie telefono. Ji sukūrė istoriją, kad jos grupė norėtų įteikti 
jam “Moterų Pagyrimo Apdovanojimą"'. 

Bilis apsvarstė tai ir prapliupo juoktis. Roza tik nežymiai šypte- 
lėjo. 

- Budintis seržantas patikrino kompiuterį ir atsakė, kad leitenan- 
tas Danielsas atostogauja. Jo nuomone, kažkur vakaruose. 

- Bet jis gali atostogauti ir čia, - susimąstė Bilis. 

- Taip... Ir jei kas nors nukentės, tai bus mano k... 


167 


Bilis uždėjo rankas Rozai ant pečių ir apsuko ją veidu į save. Jos 
akys išsiplėtė, ir jis išvydo savęs kaltinimo užuomazgas: šis žvilgsnis 
kažkaip keistai paveikė Bilio širdį. Staiga jis prisiminė pasakojimą, 
girdėtą Siono Amerikiečių centre, kur iki devynerių metų lankė reli- 
gijos pamokas. Apie tai, kad pranašų laikais Žmones negyvai užmė- 
tydavo akmenimis. Tada jam atrodė, kad tai - pati Žiauriausia Žmog- 
žudystės forma pasaulyje, daug Žiauresnė už deginimo būrius ar 
elektros kėdę, kurios niekada nepateisinsi. Dabar, matydamas, ką 
Normanas Danielsas padarė šiai mielai moteriai trapiu veideliu, jis 
suabejojo. 

- Nesakyk taip. Juk ne tu sukūrei Normaną. 

Roza sumirksėjo, tarytum ši mintis niekada nebūtų šovusi jai į 
galvą. 

- Ir kaip, dėl Dievo meilės, jis galėjo surasti tą Sloviką? 

- Būdamas manimi. 

Bilis pažvelgė į Rozą. Ši linktelėjo. 

- Atrodo beprotiška, bet taip nėra. Jis iš tikrųjų tai sugeba. Ma- 
čiau, kaip jis tai daro. Šitaip, ko gero, jis pralaužė tą narkotikų ratą. 

- Ar tai nuojauta? Intuicija? 

- Dar daugiau. Beveik telepatija. Jis tai vadina jauko mėtymu. 

Bilis papurtė galvą. 

- Taigi mes kalbame apie iš tikrųjų keistoką vyruką, tiesa? 

Roza net sukikeno. 

- O, Dieve, tu net nenutuoki. Beje, visos moterys iš “D ir S" ma- 
tė Normano nuotrauką ir imsis visų atsargumo priemonių, ypač per 
šeštadienio pikniką. Kai kurios su savim turės dujų balionėlius... tos, 
kurios reikiamu momentu neužmirš jų išsitraukti iš kišenės, kaip sa- 
ko Ana. Ir tai atrodo puiku, tačiau tada Ana tarė: “Nesijaudink, Ro- 
za, mes ir anksčiau esame patyrę tokių gąsdinimų". Ir vėl man Žemė 
išslydo iš po kojų, kadangi, kai nužudomas žmogus, - toks nuostabus 
žmogus, išgelbėjęs mane iš tos siaubingos autobusų stoties, - tai jau 
ne vien gąsdinimas. 

Rozos balsas vėl ėmė stiprėti ir greitėti. Bilis paėmė jos ranką ir 
ją papurtė. o 

- Aš Žinau, Roza, - kiek įmanoma švelniau tarė jis. - Zinau, kad 
tai ne vien gąsdinimas. 

- Ana mano žinanti, ką daro, kad ji jau anksčiau tai patyrė, ir vien 
dėl to, kad kažkada paskambino farams, kai kažkoks girtuoklis išmu- 
šė langą ar, palaukęs, kol rytą jo Žmona išeis paimti laikraščius, ją 
apspjovė. Tačiau ji niekada nebuvo susidūrusi su Normanu, todėl 
nieko nežino, o tai mane gasdina, - Roza nutilo, bandydama save 

sutramdyti, po to nusišypsojo. - Taigi ji sako, kad bent kol kas netu- 
rėčiau kištis. 

- Džiaugiuosi. 

Pastatas, kuriame Roza dirbo, jau bolavo priešaky. 

- Tu nieko nepasakei apie mano plaukus, - Roza droviai pakėlė 
akis į Bilį. - Ar tai reiškia, kad tu nepastebėjai, ar tau jie nepatinka? 

Bilis žvilgtelėjo į juos ir išsišiepė. 

- Aš tikrai pastebėjau, ir jie man patinka, tačiau mano galvoje su- 
kosi visai kitos mintys - bijojau, kad daugiau niekada tavęs nebepa- 
matysiu. 

- Atleisk, kad taip tave nuliūdinau. 

Roza tikrai dėl to gailėjosi, bet kartu ir džiaugėsi, kad Bilis nuliū- 
do. Ar ji kada nors jautėsi bent jau panašiai, kai Normanas jai mer- 
ginosi? Ji negalėjo prisiminti. Roza tik aiškiai atsiminė, kaip Norma- 
nas lytėjo ją po antklode per automobilių lenktynes, tačiau visa kita 
skendėjo migloje. 

- Tave įkvėpė moteris iš paveikslo, tiesa? Iš to, kurį nusipirkai tą 
dieną, kai mes susitikome. 

- Galbūt, - atsargiai atsakė Roza. 

Ar jis manė, jog tai keista, ir dėl to neužsiminė apie plaukus? 

Tačiau Bilis vėl ją nustebino, galbūt dabar net labiau nei klausi- 
mu apie Vendę Jarou. 

- Kai moterys pakeičia plaukų spalvą, jos ir atrodo kaip moterys, 
pakeitusios savo plaukų spalvą. Dažniausiai vyrai apsimeta, kad jie 
to nežino, bet taip nėra. Bet tu... atrodo, kad būtent tada, kai įėjai į 
lombardą, tavo plaukai buvo dažyti, o čia - tavo natūrali spalva. Tik- 
riausiai tai pats drąsiausias prisipažinimas, kokį tau teko girdėti, bet 
tai tiesa... O blondinės dažniausiai atrodo nenatūralios. Taip pat tau 
reikėtų susipinti kasą, kaip ir ta moteris iš paveikslo. Atrodytum it vi- 
kingų princesė. Velniškai seksuali. 

Sis žodis įžiebė raudoną mygtuką Rozos viduje, atstumdamas pa- 
čius patraukliausius ir kartu siaubingai neraminančius pojūčius. Man 
nepatinka seksas, - įtikinėjo save Roza. - Man niekada nepatiko sek- 
sas, bet... 

Iš kitos pusės jiedviejų link ėjo Roda su Kurtu. Ketvertas susiti- 
ko prie pastato durų. Rodos akys tiesiog skenavo Bilį nuo galvos iki 
kojų. 

- Bili, su šiais žmonėmis aš dirbu, - Rozos skruostus nutvieskė 
raudonis. - Roda Simons ir Kurtas Hamiltonas. Roda, Kurtai, čia... - 
vieną trumpą, visiškai juodą sekundę ji suvokė nesugebanti prisimin- 

ti vyro, kuris jai tiek daug reiškė, vardo. Pagaliau viskas stojo į savo 
vėžes. - Bilis Staineris. 

- Malonu susipažinti, - išpyškino Kurtas ir paspaudė Biliui ranką. 
Jis žvilgtelėjo į pastatą, aiškiai trokšdamas vėl užsidėti ausines. 

- Kaip sako patarlė, Rozos draugas - mano draugas, - Roda ištie- 
sė savo ranką, subarškindama savo siaurą apyrankę. 

- Labai malonu, - pasisveikino Bilis ir vėl pasisuko į Rozą. - Ar 
pasiūlymas šeštadieniui dar galioja? 

Roza pagalvojo ir linktelėjo. 

- Užvažiuosiu pas tave pusę devynių. DEDamIEE šiltai apsirengti. 

- Nepamiršiu. 

Roza jautė, kaip raudonis apima visą kūną, sukietindamas spene- 
lius ir priversdamas pirštus dilgčioti. Bilio žvilgsnis vėl nuspaudė tą 
raudoną mygtuką, tačiau šįkart jis buvo daug patrauklesnis nei bau- 
ginantis. Staiga Roza beprotiškai panoro - komiškai, bet labai tvirtai 
- apkabinti jį rankomis... kojomis... ir užlipti juo tarsi medžio ka- 
mienu. 

- Tada ir pasimatysim, - atsisveikino Bilis. Jis pasilenkė ir pakš- 
telėjo jai į skruostą. - Roda, Kurtai, buvo malonu su jumis susipa- 
žinti. 

Jis apsisuko ir švilpaudamas nuėjo sau. 

- Pasakysiu tik viena, Roza, tavo skonis tiesiog puikus, - tarė Ro- 
da. - Tos akys! 

- Mes - tik draugai, - nevykusiai pasiteisino Roza. - Aš jį suti- 
kau... - ji nutilo. Staiga tapo labai sudėtinga paaiškinti, kaip jiedu su- 
sitiko. Tad Roza tik patraukė pečiais ir nervingai susijuokė. - Na, tu 
Žinai. 

- Žinau, - burbtelėjo Roda, stebėdama nutolstantį Bilį. Po to ji vėl 
atsigręžė į Rozą i ir patenkinta nusijuokė. - Žinau. Šiuose moterišku- 
mo griuvėsiuose dar plaka tikros romantikės širdis, kuri tiki, jog tu ir 
ponas Staineris būsite labai geri draugai. O dabar, ar pasiruošusi grįž- 
ti prie darbo? 

- Taip. | 

- Ar išgirsime pasitaisiusį tavo balsą, kai pagaliau susitvarkei... ki- 
tus savo reikalus? 

- Esu tikra, kad išgirsit, - atsakė Roza, ir ji nemelavo. 


VI 
BULIAUS ŠVENTYKLA 


Prieš eidama miegoti tą patį ketvirtadienio vakarą, Roza vėl įjun- 
gė savo telefoną ir paskambino Anai. Ji pasiteiravo Anos, ar yra ko- 
kių nors naujienų ir ar kas nors pastebėjo Normaną mieste. Į abu 
klausimus Ana atsakė neigiamai ir dar pridūrė, jog naujienų nebuvi- 
mas - gera naujiena. Roza nenorėjo su ja sutikti, bet pasiliko abejo- 
nes sau. Užuot dvejojusi, pareiškė užuojautą dėl buvusio vyro mir- 
ties, svarstydama, ar panelė Manieringoji buvo įvedusi taisykles ir 
tokioms situacijoms. 

- Ačiū, Roza. Piteris buvo keistas ir sunkus žmogus. Jis mylėjo 
žmones, tačiau jį patį buvo sunku mylėti. 

- Jis man pasirodė labai malonus. 

- Nė kiek tuo neabejoju. Nepažįstamiems jis buvo tikras Gerasis 
Samarietis. O savo šeimai 19 žmonėms, bandžiusiems tapti jo drau- 
gais, - aš priklausiau abejoms kategorijoms, todėl Žinau, - Piteris bu- 
vo tiesiog levitas. Kartą per Padėkos vakarienę jis pakėlė kalakutą ir 
sviedė į savo brolį Halą. Jau neprisimenu, dėl ko jiedu susiginčijo, 
bet tikriausiai dėl Palestinos Išsivadavimo Organizacijos arba Ceza- 
rio Šavezo. Tai būdavo pagrindinės jų diskusijų temos. 

Ana atsiduso. 

- Šeštadienio popietę organizuojama atminimo ceremonija. Visi 
susėsime ratu it alkoholikai iš AA susirinkimo ir paeiliui kalbėsime 
apie Piterį. Bent jau aš įsivaizduoju, kad taip bus. 

- Puiki mintis. 

- Tikrai? - paklausė Ana. Roza prieš akis išvydo arogantiškai pa- 
keltus Anos antakius - dabar ji kaip niekad tapo panaši į Modę. - 
Man tai atrodo idiotiška idėja, bet galbūt tu teisi. Taigi man teks ku- 
niam laikui pasišalinti iš pikniko, tačiau pasistengsiu grįžti kiek galė- 
dama greičiau. Sumuštos šio miesto moterys prarado draugą - dėl ši- 
to abejonių nekyla. 

- Jeigu tai padarė Normanas... 

- Taip ir Žinojau, kad /ai pasakysi. Man teko dirbti sa moterimis, 
kurias daugelį metų lamdė, laužė ir luošino, todėl esu pažįstama su 
išsivysčiusiu jose mazochistiniu pervertinimu. Tai tokia pat sumuštų 
moterų sindromo dalis, kaip atsiribojimas ir depresija. Ar prisimeni, 
kaip sprogo “Celindžeris"? 

- Taip... - per miglą, bet Roza vis tiek atsiminė. 

- Tą pačią dieną, jau po įvykių, pas mane atėjo apsiverkusi mote- 
ris. Ant jos skruostų ir rankų matėsi raudonos dėmės. Ji pati save 
tapšnojo ir žnaibė. Moteris tvirtino, kad tie vyrai ir ta šaunioji moky- 
toja žuvo dėl jos kaltės. Kai paklausiau kodėl, ji paaiškino parašiusi 
ne vieną, o du laiškus, paremdama pilotuojamą kosminę programą: 
vieną - į “Chicago Tribune“, o kitą - apskrities Jungtinių Valstijų ats- 
tovui. Po kiek laiko patyrusios prievartą moterys pradeda prisiimti 
kaltę. Štai taip. Ir ne tik dėl atskirų dalykų - dėl visko. 

Roza prisiminė Bilį, lydintį ją į darbą. “Nesakyk taip, - tada tarė 
jis. - Juk ne tu sukūrei Normaną". 

- Aš ilgai negalėjau suprasti šios sindromo dalies, - tęsė Ana, - bet 
dabar, manau, aš jį perpratau. Kažkas turi būti kaltas, nes antraip vi- 
sas skausmas, depresija bei savęs izoliavimas neturėtų prasmės. Tu 
paprasčiausiai kuoktelėtum. Todėl geriau jau būti kaltai nei kuokte- 
lėjusiai. Tačiau atėjo laikas išvengti šio pasirinkimo, Roza. 

- Aš nesuprantu. 

- Supranti, - ramiai paprieštaravo Ana, ir jos pakeitė pokalbio 
temą. 


Dar po dvidešimties minučių Roza jau gulėjo savo lovoje atmerk- 
tomis akimis, pakišusi pirštus po pagalve, ir žvelgė į tamsą. Prieš akis 
it nepririšti balionai plaukė veidai. Robas Lefertsas, panašus į poną 
Svarą iš geltonų kortų serijos. Jis siūlė Rozai kortą su užrašu “Išeik 
iš kalėjimo laisva''. Roda Simons, užsikišusi pieštuką už ausies, dės- 
tė Rozai, kad tai šilkinės kojinės, o ne šilkinės dujinės. Gerta Kinšo, 
žmogiška Jupiterio kopija, aptemptomis kelnėmis ir vyriškais apati- 
niais marškiniais (abu drabužiai “XXXL" dydžio). Sintija (Roza iki 
šiol negalėjo prisiminti jos pavardės), linksmuolė pankrokerė dviejų 
spalvų plaukais, pasakojanti, kaip kažkada keturias valandas prasėdė- 
j0 priešais paveikslą, kuriame upė, regis, iš tikrųjų tekėjo. 

Ir, žinoma, Bilis. Roza regėjo rudas akis su žaliais pakraštėliais, 
tamsius plaukus, sušukuotus aukštyn nuo smilkinių, ir netgi mažutį 
randelį ant ausies, kurią jis kažkada persidūrė (tikriausiai dar koledže, 

apimtas girtumo), o po to leido vėl sugyti. Ji jautė Bilio rankos prisi- 
lietimą prie jos riešo, šiltą delną bei stiprius pirštus; jautė atsitiktinius 
savo klubo prisilietimus prie jojo ir svarstė, ar ir jis taip pat jaudino- 
si, prisilietęs prie jos. Roza galėjo drąsiai pripažinti, jog Bilio prisi- 
lietimai labai jaudino ją. Jis taip skyrėsi nuo Normano, tarytum būtų 
atskridęs iš.kitos žvaigždžių galaktikos. 

Roza užmerkė akis ir nugrimzdo giliau. 

Dar vienas veidas iškilo iš tamsos. Normano veidas. Normanas 
šypsojosi, bet jo pilkos akys buvo šaltos it ledas. Aš jau užmečiau 
meškerę, širdele, - tarė jis. - Guliu savo lovoje visai netoli tavęs ir 
laukiu, kol tu užkibsi. Greitai aš jau kalbėsiuos su tavim. Akis į akį. 
Tai turbūt bus labai trumpas pokalbis. O kai jis baigsis... 

Normanas pakėlė ranką. Joje jis laikė antro numerio pieštuką, ašt- 
rų it skustuvo ašmenys. 

Šįkart aš nesiterliosiu su tavo rankomis ir pečiais. Šįkart taikysiu 
tiesiai tau į akis. O galbūt į liežuvį. Kaip manai, ar tau patiks, širde- 
le? Kai pieštukas perdurs tavo kvaksintį lie... 

Roza atsimerkė, ir Normanas išnyko. Ji vėl užmerkė akis, bandy- 
dama sukurti Bilio veidą. Akimirką ji neabejojo, jog vietoj Bilio iš- 
vys Normaną, bet taip neatsitiko. 

Mes susitiksim šeštadienį, - mąstė Roza. - Mes kartu praleisime 
dieną. Jei jis norės mane pabučiuoti, aš jam leisiu. Jei jis norės ap- 
kabinti mane ir priglausti prie savęs, aš neprieštarausiu. Tiesiog 
beprotiška, kaip aš noriu būti su juo. 

Roza vėl ėmė grimzti į miegus ir nusprendė, jog pats laikas pasap- 
nuoti apie poryt įvyksiančią jųdviejų su Biliu išvyką. Šalia iškylavo 
kažkas dar su kūdikiu. Roza girdėjo jį verkiant. Staiga pasigirdo 
griaustinio dundesys. 

Kaip ir mano paveiksle, - pagalvojo ji. - Kol mes valgysim, aš pa- 
pasakosiu Biliui apie savo paveikslą. Siandien užmiršau jam apie tai 
papasakoti, kadangi ir be to buvo apie ką pasikalbėti, bet... 

Daug arčiau ir garsiau vėl nugriaudėjo griaustinis. Šįkart nuo to 
Rozai pasidarė liūdna. Lietus sugadintų jųdviejų iškylą bei “Dukterų 
ir Seserų“ pikniką Etingerio prieplaukoje ir netgi priverstų atšaukti 
koncertą. 

Nesijaudink, Roza, griaustinis dunda tik paveiksle, o visa tai - tik 
sapnas. Bet jei visa tai - tik sapnas, tai kodėl ji vis dar jaučia pagal- 
vę ant savo rankų? Kodėl ji vis dar jaučia savo sunertus pirštus ir kū- 
ną užklojusią antklodę? Kodėl ji vis dar girdi miesto triukšmą už 
lango? 

Svirpliai ir toliau čirpė: svirrr - svirrr - svirrr. 

Kūdikis verkė. 

Staiga vidinę vokų pusę nutvieskė raudonis, tarytum būtų sužai- 
bavę. Dar arčiau pasigirdo griaustinis. 

Rozai užėmė kvapą, ir ji atsisėdo lovoje su stipriai krūtinėje besi- 
daužančia širdimi. Nebuvo jokio žaibo. Ir jokio griaustinio. Ji, regis, 
vis dar girdėjo svirplius, tačiau galbūt jos akys apgaudinėjo ją. Roza 
pažvelgė į langą ir įsispoksojo į atremtą į sieną stačiakampį. Į Purpu- 
rinės Rozos paveikslą. Rytoj ji įsidės jį į maišelį ir nusineš į darbą. 
Roda arba Kurtas, ko gero, žinos, kur būtų galima jį vėl įrėminti. 

Ir vis dėlto Roza girdėjo svirplių čirpimą. 

Iš parko, - vėl atsiguldama pamanė ji. 

Net jei langas uždarytas? - paklausė panelė Praktiškoji-Nuovo- 
kioji. Ji akivaizdžiai abejojo, bet nebuvo susirūpinusi. - Ar esi tuo tik- 
ra, Roza? 

Be abejo. Juk dabar vasara, todėl pilna svirplių, o be to, koks skir- 
tumas? Gerai, galbūt paveikslas šiek tiek keistokas. Dar daugiau keis- 
tenybių knibždėjo jos pačios galvoje, bet tarkime, kad dėl to kaltas 
„paveikslas. Na ir kas? Roza dėl to nejautė nieko bloga. 

Bet ar gali tvirtinti, kad jis neatrodo pavojingas, Roza? - panelės 
Praktiškosios-Nuovokiosios balse pasigirdo susirūpinimo gaidelė. - 
Pamiršk blogį ar dar kažką. Ar gali tvirtinti, kad jis neatrodo pavo- 
Jingas? 

Ne, Roza negalėjo, tačiau, antra vertus, pavojai tykojo visur. Tik 
pažiūrėkit, kas atsitiko buvusiam Anos Stivenson vyrui. 

Tik Roza nenorėjo prisiminti, kas nutiko Piteriui Slovikui. Ji ne- 
norėjo grįžti prie terapijos seansuose vadinamos “Kaltės gatvės". Ro- 
za norėjo svajoti apie šeštadienį ir apie tai, kaip ji jaustųsi Bilio Stai- 
nerio pabučiuota. Ar jis apkabintų ją per pečius, ar per liemenį? Koks 
būtų jausmas, jo lūpoms prisilietus prie josios? Ar jis... 

Rozos galva nusviro ant šono. Nudundėjo griaustinis. Svirpliai 
čirpė garsiai kaip niekada, o vienas 1š jų ėmė šokinėti lovos link, bet 
Roza to nepastebėjo. Sįkart styga, jungusi sąmonę su kūnu, trūko, ir 
Roza nugrimzdo gilyn į tamsą. 


Rozą prikėlė šviesos blyksnis, tik šį kartą ne rožinis, o akinamai 
baltas. Po jo sekė griaustinis. 

Roza atsisėdo lovoje, gaudydama orą ir spausdama antklodę prie 
kaklo. Dar vienas blyksnis, kuriame ji išvydo savo stalą, virtuvinę 

spintelę, mažą sofutę, atviras vonios duris bei vonios užuolaidą su ra- 
munėmis. Sviesa buvo tokia ryški, o akys tokios nepasiruošusios jos 
atsiradimui, kad, netgi vėl aptemus kambaryje, Roza vis dar matė vi- 
sus šiuos daiktus. Ji suprato vis dar girdinti verkiant kūdikį, tačiau 
svirpliai jau buvo nutilę. Pūtė vėjas. Roza ne tik girdėjo jį, bet ir jau- 
tė. Vėjas nupūtė jos plaukus nuo smilkinių. Pasigirdo lapų šiureni- 
mas: Roža buvo palikusi Ričardo Reisino romano kopiją ant stalo, ir 
vėjas nuklojo grindis popieriaus lapais. 

Cia ne sapnas, - pamanė Roza ir nuleido kojas ant grindų. Ji 
žvilgtelėjo į langą ir neteko amo: arba langas dingo, arba visa siena 
virto langu. 

Kaip ten būtų, nebesimatė jokios Trentono gatvės ir Braento par- 
ko - tik moteris purpuriniu chitonu stovėjo ant apaugusios kalvos ir 
žvelgė į šventyklos griuvėsius. Tik dabar jos apdaro skvernai sukosi 
aplink ilgas, lygias moters kojas. Roza matė ilgus baltus plaukus, be- 
siplaikstančius vėjyje lyg planktonas bei skrodžiančius dangų juodai 
purpurinius debesis. Gauruota ponio galva linksėjo, jam rupšnojant 
žolę. 

Ir jei tai buvo langas, jis buvo plačiai atidarytas. Rozai bestebint, 
ponis įkišo savo snukį į jos kambarį, pauostė grindis, po to vėl įtrau- 
kė galvą ir toliau rupšnojo žolę. 

Sužaibavo, nudundėjo griaustinis. Nuvilnijo vėjo gūsis, 17 Roza 
išgirdo, kaip popieriaus lapai sušiureno virtuvės kampe. Naktinių 
marškinių skvernas prilipo prie kojų, kai Roza atsistojo ir lėtai pat- 
raukė paveikslo link, kuris dabar jau apėmė visą sieną, nuo grindų iki 
lubų ir nuo vieno šono iki kito. Vėjas pūtė atgal jos plaukus. Roza 
užuodė artėjantį lietų. 

Greitai prapliups, - pagalvojo ji. - Aš peršlapsiu nuo galvos iki 
kojų. Tikriausiai mes visi peršlapsim. 

ROZA, KĄ TU ISSIGALVOJI? - suriko ) panelė Praktiškoji-Nuovo- 
kioji. - £4, DĖL DIEVO MEILĖS, TU IS... 

Roza užgniaužė balsą ir sustojo priešais sieną - ne sieną. Už ko- 
kių penkių pėdų stovėjo blondinė, įsisupusi į chitoną. Ji neatsigręžė, 
bet Roza matė kiekvieną pakeltos rankos klostelę bei kairės krūties 
kilnojimąsi kvėpuojant. 

Roza giliai įkvėpė ir įžengė į paveikslą. 


4 


Kitoje pusėje buvo bent dešimčia laipsnių šalčiau. Aukšta žolė 
kuteno Rozos blauzdas. Akimirką ji vėl tarytum išgirdo verkiant kū- 

dikį, bet netrukus garsai nutilo. Roza pažvelgė per petį atgal, tikėda- 
masi išvysti savo kambarį, tačiau ir jis buvo dingęs. Senas gumbuo- 
tas alyvmedis bujojo būtent toje vietoje, kur ji įžengė į kitą pasaulį. 
Po juo Roza išvydo dailininko molbertą ir kėdę, ant kurios stovėjo 
atvira dėžė su teptukais ir dažais. 

Drobė ant molberto buvo lygiai tokio pat dydžio kaip ir Rozos 
paveikslas, pirktas “Laisvės miesto lombarde“. Ji vaizdavo butą 
Trentono gatvėje, kaip kad jie matytųsi nuo sienos, kur kabėjo Pur- 
purinė Roza. Moteris, be abejo, pati Roza, stovėjo kambario vidury, 
atsigręžusi į duris, išeinančias į antro aukšto koridorių. Jos poza ne- 
buvo tokia pati kaip moters, žvelgiančios į šventyklos griuvėsius, - 
pavyzdžiui, jos ranka nebuvo pakelta, - tačiau ji vis tiek labai išgąs- 
dino Rozą. Ją baugino ir dar šis tas: moteris vilkėjo tamsiai mėlynas 
kelnes ir rožinę berankovę palaidinę. Roza ketino taip apsirengti, va- 
žiuodama į iškylą su Biliu. Turėsiu apsivilkti ką nors kitą, - pama- 
nė Roza, tarytum ateityje pakeitusi drabužius, ji būtų galėjusi pakeisti 
dabartinį vaizdą. 

Kažkas prisiglaudė prie jos rankos, ir Roza riktelėjo. Atsigręžusi 
ji išvydo gailiomis rudomis akimis į ją spoksantį ponį. Vėl nudundė- 
jo griaustinis. 

Salia vežimo, į kurį buvo įkinkytas ponis, stovėjo moteris. Ji vil- 
kėjo daugiasluoksnę raudoną suknelę iki kulkšnių, tačiau vis tiek be- 
veik permatomą. Roza galėjo įžvelgti jos cafė-au-lait spalvos odą. 
Dangų nutvieskė žaibas, ir akimirką Roza vėl išvydo tai, ką ji pirmą- 
kart pastebėjo paveiksle, Biliui parvežus ją namo iš “Tėvelio virtu- 
vės“: vežimo šešėlį, krintantį ant žolės, bei iš jo išaugantį moters šešėlį. 

- Nesijaudink, - tarė moteris raudona suknele. - Radamantas - 
švelnus gyvulys. Jis kandžioja tik žolę ir dobilus. Jis tik norėjo tave 
apuostinėti. 

Staiga Roza pajuto ją užliejantį palengvėjimą, suvokusi, kad prieš 
ją stovėjo moteris, kurią Normanas visada vadino (su skaudžiu kar- 
tėliu) “juodapape kekše“. Tai buvo Vendė Jarou, bet ji jak buvo mi- 
rusi, todėl Roza padarė išvadą, kad ji tik sapnuoja. Nesvarbu, kaip 
realistiškai sapnas ar kiti veiksniai atrodė (pavyzdžiui, rankos patry- 
nimas toje vietoje, kur ponis paliko šlapią dėmę), vis dėlto tai buvo 
sapnas. 

Na, žinoma, - Roza tarė sau. - Juk niekas nelenda į paveikslus, Roza. 

Tačiau tai visai jos nepaveikė. Nors to nepasakysi apie mintį, kad 
moteris, sėdinti vežime - seniai mirusi Vendė Jarou. 

Papūtė vėjas, vėl atnešdamas kūdikio verksmą. Roza išvydo dar 
kai ką: ant vežimo sėdynės pūpsojo didelis nendrinis krepšys. Šilki- 

nio kaspino pūkeliai puošė jo rankeną. Iš krepšio matėsi išlindęs ran- 
komis austos rožinės antklodės kraštas. 

- Roza. 

Balsas buvo Žemas ir maloniai kimus, tačiau vis tiek nuo jo Roza 
pašiurpo. Kažkas skambėjo ne taip, ir tai galėjo išgirsti tik kita mo- 
teris, - išgirdęs tokį balsą vyras iškart būtų pagalvojęs apie seksą ir 
pamiršęs visa kita. Tačiau kažkas balse skambėjo ne taip. 

- Roza, - vėl ištarė jis, ir staiga Roza suprato: atrodė, kad balsas 
stengėsi skambėti žmogiškai. Stengėsi prisiminti, kaip būti žmogaus 
balsu. 

- Mergaite, nežiūrėk taip į ją, - perspėjo moteris raudona suknele. 
Ji atrodė susirūpinusi. - Tai neišeis tau į naudą. 

- Aš ir nenoriu, - atsakė Roza. - Aš noriu namo. 

- Nekaltinu tavęs, bet jau per vėlu, - moteris pakasė ponio kaklą. 
Jos juodos akys buvo niūrios, o burna - kietai sučiaupta. - Ir neliesk 
jos. Ji neketina tavęs skriausti, bet ji nebegali savęs kontroliuoti, - 
moteris pirštu pabaksnojo sau per smilkinį. 

Roza nenoriai pasisuko į moterį su chitonu ir žengė žingsnį į prie- 
kį. Ją žavėjo moters nugara, nuogas petys ir apatinė kaklo dalis. Oda 
buvo švelnesnė už šilką. Tačiau aukščiau ant kaklo... 

Roza nežinojo, kas galėtų būti tie pilki šešėliai po plaukų linija, ir 
net nenorėjo sužinoti. Iš pradžių ji pagalvojo apie įkandimus, bet ne, 
nepanašu. Roza gerai žinojo, kaip atrodo įkandimai. Ar tai raupsai? 
Ar dar blogiau? Kažkas užkrečiama? 

- Roza, - trečiąkart ištarė maloniai kimus balsas, tačiau kažkodėl 
nuo jo Rozai norėjosi klykti kaip kad nuo Normano šypsenos. 

Si moteris pamišusi. Visa kita - dėmės ant odos - tik priedai. Ji - 
pamišėlė. | 

Sužaibavo. Nugriaudėjo. Ir nuo šventyklos griuvėsių pusės vėjas 
atnešė tolimą kūdikio verksmą. 

- Kas tu? - paklausė Roza. - Kas tu, ir kodėl aš esu čia? 

Vietoj atsakymo moteris ištiesė dešinę ranką ir apvertė ją, parody- 
dama seną baltą randą. 

- Sis gana ilgai kraujavo, po to prasidėjo užkrėtimas, - paaiškino 
ji tuo pačiu maloniai kimiu balsu. 

Roza ištiesė savo ranką, kairę, o ne dešinę, tačiau pats randas bu- 
vo visiškai toks pat. Staiga jai dingtelėjo į galvą: jei ji apsivilktų pur- 
purinį chitoną, ji atidengtų dešinį petį vietoj kairio, o jei turėtų auk- 
sinę apyrankę, užsidėtų ją virš kairės alkūnės. 

Moteris ant kalvos buvo jos atvaizdas veidrodyje. 

Moteris ant kalvos buvo... 

- Tu - tai as, tiesa? - paklausė Roza. O kai moteris su kasa trupu- 
tėlį krustelėjo, ji pridūrė drebančiu balsu: - Neatsisuk, aš nenoriu ma- 
tyti! 

- Nešokinėk taip greitai prie išvadų, - keistu kantriu balsu atsakė 
Purpurinė Roza. - Tu - iš tikrųjų Roza, :1 - Roza Tikroji. Nepamiršk: 
to, kai pamirši visa kita. Ir nepamiršk dar vieno dalyko: aš atsilygi- 
nu. Ką padarysi man, aš atsilyginsiu tuo pačiu. Todėl mes ir esame 
kartu. Tai mūsų pusiausvyra. Tai mūsų ka. 

Žaibas perskrodė dangų. Nudundėjo griaustinis. Vėjas perkošė 
alyvmedį. Balti plaukeliai, išslydę iš Purpurinės Rozos kasos, draikė- 
si it pašėlę. Netgi tokioje menkoje šviesoje jie atrodė panašūs į auk- 
so gijas. 

- O dabar leiskis žemyn, - paliepė Purpurinė Roza. - Leiskis že- 
myn ir parnešk man mano kūdikį. 


Kūdikio verksmas sklido tarytum iš kito kontinento, tad Roza su 
nauja baime pažvelgė žemyn į šventyklos griuvėsius, kurių perspek- 
tyva vis dar atrodė keistai ir nemaloniai iškreipta. Be to, krūtys ėmė 
tvinkčioti kaip ir tais mėnesiais po persileidimo. 

Roza prasižiojo, visiškai nenumanydama, ką žada pasakyti, bet Ži- 
nodama, kad tai bus protesto žodžiai. Tačiau, nespėjus nieko ištarti, 
ranka sugriebė jos petį. Ji atsisuko. Šalia jos stovėjo moteris raudona 
suknele. Ji perspėdama papurtė galvą, vėl pabaksnojo sau per smil- 
kinį ir parodė į griuvėsius. 

Dešinį Rozos riešą sugriebė kita, šalta it kapo akmuo ranka. Ro- 
za grįžtelėjo ir pagaliau suvokė, jog moteris purpuriniu chitonu Žvel- 
gia tiesiai į ją. Greitai, prisiminusi gorgonę Medūzą, Roza nudelbė 
akis žemyn, norėdama išvengti žvilgsnio. Ji vėl pastebėjo, kaip ran- 
ka sučiumpa jos riešą. Ranką dengė tamsiai pilka dėmė, primenanti 
vandenyno grobuonį (pavyzdžiui, jūrinį velnią). Nagai buvo tamsūs 
ir negyvi. Roza pastebėjo, kaip mažas baltas kirminas išlindo iš po 
vieno iš jų. 

- Eik, - paragino Purpurinė Roza. - Padaryk tai, ko aš negaliu pa- 
daryti pati. Ir neužmiršk: aš atsilyginu. 

- Gerai, - sutiko Roza. Ją apėmė siaubingas noras pažvelgti mo- 
teriai į veidą ir išvysti, koks jis. Galbūt išvysti savo pačios veidą už 
pilkų ligos, varančios iš proto ir podraug ėdančios iš vidaus, šešėlių. 
- Gerai, eisiu ir pabandysiu. Tik neversk manęs žiūrėti į tave. 

Ranka paleido riešą... bet iš lėto, tarsi ketintų vėl jį suspausti, kai 
tik rankos savininkė pajus net menkiausią silpnumą Rozos kūne. Po 
to ranka išsitiesė, ir vienas negyvas pilkas pirštas parodė į kalvos pa- 
pėdę. 

- Eik, - tarė Purpurinė Roza. 

Roza, vis dar nudelbusi akis žemyn, ėmė leistis kalva, stebėdama, 
kaip jos basos kojos skina aukštą šiurkščią žolę. Ji pakėlė galvą tik 
tada, kai galingas griaustinio dundesys perskrodė dangų, ir nustebo 
išvydus!, jog moteris raudona suknele irgi leidžiasi kartu su ja. 

- Ar žadi man padėti? - pasiteiravo Roza. 

- Galiu palydėti tave tik iki ana ten, - moteris parodė nuvirtusios 
kolonos link. - Esu pasigavusi tą pačią ligą kaip ir ji, tik kol kas ji 
neišplitusi. 

Moteris ištiesė ranką, ir Roza išvydo į odą besiskverbiančią roŽi- 
nę dėmę. Ant delno matėsi dar viena tokia pati. Ši jai atrodė netgi 
graži. Ji Rozai priminė dobilo žiedą, rastą plyšyje savo kambaryje. 
Jos kambarys, kuris turėjo tapti jos prieglobsčiu, dabar atrodė tolimas 
kaip niekada. Galbūt tai buvo sapnas, o čia - vienintelė tikrovė. 

- Kol kas turiu tik šias dvi, bet ir jų pakanka, kad negalėčiau ten 
eiti. Bulius mane užuostų ir pultų. Jis pultų tik mane, bet žūtume abi. 

- Koks bulius? - išsigandusi paklausė Roza. Jos jau buvo beveik 
priėjusios nuvirtusią koloną. 

- Erinėjus. Jis saugo šventyklą. 

- Kokią šventyklą? 

- Negaišk laiko vyriškiems klausimams, moterte. 

- Apie ką tu kalbi? Kas tie vyriški klausimai? 

- Į kuriuos jau Žinai atsakymus. Eikš čia. 

“Vendė Jarou" stovėjo prie samanomis apaugusio kolonos galo ir 
nekantriai žvelgė į Rozą. Šventykla šmėkščiojo šalimais. Žiūrint į ją, 
Rozai suskaudo akis, kaip kad Žiūrint į ekraną su nesufokusuotais ki- 
no kadrais. Ji pastebėjo subtilius iškreipimus ten, kur anksčiau tikrai 
jų nebuvo, bei šešėlių išlenkimus, kurie dingo sumirksėjus. 

- Erinėjus teturi vieną akį, ir ta akla, tačiau jo uoslė - puiki. Ar tai 
tavo laikas, mergaite? 

- Mano... laikas? 

- Mėnesio laikas! 

Roza papurtė galvą. 

- Gerai, nes būtume žuvusios, dar nieko ir nepradėjusios. Aš irgi 
nebekraujuoju nuo ligos pradžios. Gaila, nes tas kraujas būtų geriau- 
sias. Tačiau... 

Pats galingiausias griaustinis perskėlė dangų visai virš jų galvų, ir 
pagaliau pasipylė lediniai lietaus lašeliai. 

- Privalome paskubėti! - paragino moteris raudona suknele. - 
Nuplėšk porą medžiagos gabalėlių nuo savo naktinių marškinių - 
juostelę tvarsčiui ir didesnį gabalą, į kurį tilptų akmuo. Nesiginčyk ir 
nebeklausinėk. Paprasčiausiai daryk, ką sakiau. 

Roza pasilenkė, paėmė vieną medvilninių marškinių kraštą ir atp- 
lėšė ilgą plačią juostą, atidengdama savo kairę koją beveik iki šlau- 
nies. Eidama atrodysiu kaip padavėja iš kinų restorano, - pamanė ji. 
Nuo gabalo krašto Roža nuplėšė siauresnę juostelę ir, pakėlusi akis, 
sunerimo, išvydusi, jog “Vendė" laiko 1lgą, baisiai atrodantį dviaš- 
menį durklą. Ji negalėjo suprasti, iš kur jis atsirado, nebent moteris 
buvo prisirišusi jį prie klubo it vieno iš Polo Seldono romanų, ku- 
riuose visada būdavo pateisinami visi įvykiai, herojė. 

Tikriausiai ten jį ir laikė, - nusprendė Roza. Ji nė kiek neabejojo, 
Jog pati būtų nešiojusi su savimi peilį, jei būtų keliavusi kartu su mo- 
terimi purpurinių chitonu. Roza taip pat prisiminė, kaip moteris, ke- 
liaujanti su Purpurine Roza, pabaksnojo sau į galvą ir liepė Rozai jos 
neliesti. “Ji neketina tavęs skriausti, - tada pasakė “Vendė Jarou“, - 
bet ji nebegali savęs kontroliuoti". 

Roza jau Žiojosi paklausti moters, ką ji ketina daryti su tuo pei- 
liu... tačiau vėl susičiaupė. Jei vyriški klausimai yra tokie, į kuriuos 
jau Žinai atsakymus, tai jis būtų buvęs būtent toks. 

“Vendė", regis, pajuto Rozos žvilgsnį ir pakėlė akis į ją. 

- Pirmiausia tau prireiks didžiosios skiautės, - tarė ji. - Būk pasi- 
ruošusi. 

Rozai nespėjus atsakyti, “Vendė" durklu pradūrė savo odą. Ji suš- 
nibždėjo kelis Rozai nesuprantamus žodžius - galbūt maldą - ir per- 
rėžė ranką. Iš žaizdos pasipylė suknelės spalvos kraujas. 

- O, kaip skauda! - sudejavo moteris ir ištiesė ranką su durklu. - 
Duok man ją. Didžiąją skiautę, didžiąją skiautę! 

Roza paėmė skiautę į rankas. Ji buvo sumišusi ir įbauginta, tačiau 
nejaučianti šleikštulio - nuo kraujo jos nepykindavo. “Vendė Jarou"' 
sulankstė medvilninės medžiagos juostelę, pridėjo ją prie žaizdos, pa- 
laikė, po to apvertė. Ji taip darė visai nenorėdama sustabdyti kraujo: 
ji tik laukė, kol skiautė permirks krauju. Kai moteris grąžino skiautę 
Rozai, medvilnė, buvusi rugiagėlės mėlynumo, dabar atrodė daug 
tamsesnės spalvos... bet gerai pažįstamos. Sumaišytos mėlyna ir rau- 
dona sudarė purpurinę spalvą. 

- Dabar surask akmenį ir įvyniok jį į skiautę, - liepė moteris. - Kai 
taip padarysi, nusirenk tą skudurą ir apvyniok šį ryšulį. 

Roza išpūtusi akis dėbtelėjo į ją. Šis įsakymas šokiravo ją dar la- 
biau nei kraujas, plūstantis iš moters rankos. | 

- Negaliu to padaryti! - paprieštaravo Roza. - Aš nesu nieko pasi- 
vilkusi po marškiniais! 

“Vendė" 1šsiviepė. 

- Nebūčiau ir pamaniusi. O dabar duokš kitą skiautę, kol aš dar 
mirtinai nenukraujavau. 

Roza padavė siauresnę juostelę (dar mėlyną), ir juodaodė moteris 
ėmė paskubom vynioti ją apie sužeistą ranką. Joms iš kairės tarsi mil- 
žiniškas fejerverkas trenkė žaibas. Roza išgirdo, kaip treškėdamas 
nuvirto medis. Po žaibo sekė griaustinio kanonada. Ore Roza užuo- 
dė varinį tarytum iškeptų monetų kvapą. Staiga, tarsi žaibas būtų 
praplėšęs dangaus vandens maišus, į žemę pasipylė lietus. Jis krito 
beveik horizontaliai pagal vėjo kryptį. Roza stebėjo, kaip lašai tiška 
ant medžiagos gabalo jos rankoje ir tarp pirštų ima sunktis rožinis 
kruvinas vanduo. 

Roza nesąmoningai palietė naktinių marškinių nugarą, pasilenkė į 
priekį ir nusimovė juos per galvą. Ji atsidūrė po šalčiausiu pasaulyje 
dušu, bandydama įkvėpti, o tuo tarpu lietaus adatėlės smaigstė sk- 
ruostus, pečius ir nuogą nugarą. Jos oda įsitempė, 0 po to visa pa- 
šiurpo nuo galvos iki kojų. 

- At! - beviltiškai suriko Roza. Oi, ai! Kaip šalta! 

Ji permetė savo marškinius (vis dar sausus) per ranką, laikančią 
kruviną audinį, ir akimis suieškojo cinamono bandelės dydžio akme- 
nį, gulint tarp dviejų kolonos skilčių. Roza pakėlė jį, atsitūpė ir 
marškiniais pridengė savo galvą bei pečius, kaip kad žmogus, netikė- 
tai lietaus užkluptas gatvėje, prisidengtų savo laikraščiu. Po šia laiki- 
na uždanga ji apvyniojo skiautę aplink akmenį ir viršuje surišo dvi li- 
kusias "ausis", krūptelėdama iš pasišlykštėjimo, nes “Vendės'' krau- 
jas išbėgo 1š mazgo ir nutekėjo ant žemės. Po to, kaip buvo liepta, 
Roza ryšulėlį apvyniojo ir savo marškiniais (jau visai nebe sausais). 
Ji neabejojo, kad didžioji dalis kraujo vis tiek išbėgs. Nes tai buvo ne 
šiaip sau lietutis, o tikra liūtis. 

- Eik! - paragino moteris raudona suknele. - Eik į šventyklą! Pe- 
reik per ją ir nė už ką nesustok! Nieko nepakelk ir netikėk niekuo, ką 
išvysi ar išgirsi. Ten vaidenasi, bet netgi Buliaus Šventykloje joks 
vaiduoklis negali įskaudinti gyvos moters. 

Roza siaubingai drebėjo. Vanduo akyse dvigubino vaizdus; van- 
duo lašnojo nuo nosies galiuko; vandens lašeliai it egzotiniai papuo- 
šalai kabėjo ant ausų. “Vendė" stovėjo priešais ją su prie skruostų 

prilipusiais plaukais ir žibančiomis akimis. Dabar jai teko rėkti, kad 
perrėktų vis stiprėjantį vėją. 

- Praeisi pro duris kitoje altoriaus pusėje ir atsidursi sode su ne- 
gyvais augalais ir gėlėmis! Kitoje sodo pusėje pamatysi medžių girai- 
tę, negyvų medžių, išskyrus vieną! Tarp sodo ir giraitės teka upelis! 
Nedrįsk iš jo gerti, nors ir kaip norėtum - nedrįsk - ir netgi neliesk! 
Akmenimis pereik į kitą pusę! Jei tame vandenyje sušlapsi nors pirš- 
telį, pamirši viską, ką žinojai, netgi savo vardą! 

Elektra perskrodė dangų, paversdama debesis užspaustais goblinų 
veidais. Rozai dar niekada gyvenime nebuvo taip šalta, o jos širdis 
dar niekada neplakė taip drąsiai, bandydama sušildyti lietaus atšaldy- 
tą odą. Jai dingtelėjo į galvą: tai ne sapnas, kaip ir besipilantis iš dan- 
gaus vanduo - ne dulksna. 

- Eik į giraitę! Į negyvų medžių apsuptį! Vienintelis gyvas medis 
- granatmedis! Surink visas vaisių sėklas, kurias rasi po medžiu, bet 
neragauk vaisių ir nepriliesk lūpų ranka, kuri lietė sėkleles! Nulipk 
šalia medžio esančiais laiptais į koridorių! Surask kūdikį ir išnešk jį 
iš ten, bet saugokis buliaus! Saugokis buliaus Erinėjaus! O dabar eik! 
Paskubėk! 

Roza bijojo Buliaus Šventyklos su jos įdomiai perkreipta perspek- 
tyva, tad ji beveik atsipūtė supratusi, jog vienintelis noras pabėgti 
nuo audros užgožė visa kita. Ji norėjo pabėgti nuo vėjo, lietaus ir Žai- 
bų, bet taipgi ji troško būti po stogu, jei tik lietus sumanytų virsti 
kruša. Rozai pasirodė, jog stovėti nuogai krušoje, net jei tai ir sapnas, 
be galo nemalonu. 

Ji žengė kelis žingsnius, tada atsisuko į moterį. “Vendė"' atrodė to- 
kia pat nuoga kaip ir Roza. Jos permatoma raudona suknelė buvo 
prilipusi prie kūno it dažai. 

- Kas tas Erinėjus? - suriko Roza. - Kas jis? 

Ji metė žvilgsnį per petį į šventyklą, tarsi tikėdamasi išvysti iš jos 
išeinantį dievą. Joks dievas nepasirodė. Tiktai šventykla spindėjo lie- 
tuje. 

Juodaodė moteris pakėlė akis. 

- Kodėl taip kvailai elgiesi, mergaite? Eik! Eik, kol dar gali! - su- 
šuko ji ir, kaip neseniai ir jos šeimininkė, parodė į šventyklą. 

Roza, nuoga ir balta, prispaudusi prie pilvo permirkusį medžiagos 
kamuolį, kad galėtų jį apsaugoti, patraukė šventyklos link. Penki 
žingsniai, ir ji pasiekė žolėje gulinčią akmeninę galvą. Roza dėbtelė- 

jo į ją, tikėdamasi išvysti Normaną. Be abejo, tai būtų Normanas, ir 
ji turėjo tam pasiruošti. Taip visada atsitinka sapnuose. 

Tačiau šįkart to neįvyko. Reti plaukai, stambūs skruostai bei praš- 
matnūs Deivido Krosbio ūsai priklausė vyriškiui, kuris stovėjo “Ma- 
žučio gurkšnelio“ tarpduryje tą dieną, kai Roza pasiklydo, beieško- 
dama “Dukterų ir Seserų". 

Aš vėl pasiklydau, - pamanė ji. - O Dieve, pasiklydau. 

Roza praėjo pro akmeninę galvą su tuščiomis akiduobėmis ir ilgą 
žolių juostą, kuri it žalias randas dengė galvos skruostą ir antakį. At- 
rodė, kad galva šnabžda: Ei, gražuole, nori pasiritinėti, gražūs papai, 
tai ką, ar nori pasiritinėti, ar nori pasidulkinti, ką pasakysi? 

Roza užlipo slidžiais ir apaugusiais laiptais. Jai atrodė, kad galva 
sukiojasi ant savo akmeninės ašies, sunkdama purviną vandenį iš Že- 
mės; norėdama stebėti jos nuogą kūną, lipantį tamsos link. 

Negalvok apie tai, negalvok apie tai, negalvok apie tai. 

Roza atsispyrė norui bėgti - nuo lietaus ir įsivaizduojamo spokso- 
jimo - ir toliau ėjo pirmyn, vengdama vietų, kur akmuo buvo sutrū- 
kinėjęs, kad neišsisuktų kojos. O be to, kas Žino, kokios nuodingos 
būtybės galėjo slėptis tuose plyšiuose, laukdamos progos įgelti ar 
įkąsti? 1 | 

Vanduo nuo menčių tekėjo stuburu žemyn, todėl Rozai buvo šal- 
ta kaip niekada, tačiau ji vis tiek sustojo ant paskutinio laiptelio ir 
pažvelgė į raižinį virš plačių šventyklos durų. Paveiksle Roza neįs- 
tengė jo įžiūrėti, Kadangi jį dengė stogo atbraila. 

Raižinys vaizdavo berniuką, prisišliejusį prie kažko panašaus į te- 
lefoninį stulpą. Jo plaukai krito ant kaktos, o švarkelio apykaklė bu- 
vo pastatyta. Cigaretė styrojo tarp dantų. Jo suglebusi poza skelbė, 
kad tai - aštunto dešimtmečio laidos Kietuolis. Ką dar bylojo jo po- 
za? Ei, gražuole, - štai ką ji bylojo. - Ei, gražuole, ei, gražuole, nori 
pasiritinėti? Gal nori pasiritinėti? Gal nori pasidulkinti? 

Tai buvo Normanas. 

- Ne, - sušnibždėjo Roza. Ji beveik sudejavo. - O, ne. 

O, taip. Tai buvo Normanas, dar prieš jame apsigyvenant Muši- 
mų Vaiduokliui; Normanas, atsirėmęs į telefono stulpą Valstijos gat- 
vės ir 49-osios magistralės kampe, pačiame Obreivilio centre (dabar 
“Obreivilio centras" skambėjo tiesiog juokingai); Normanas, stebin- 
tis pravažiuojančias mašinas, o tuo tarpu pro atviras Finigerio smuk- 
lės duris sklido “Bee Gees" daina “Tu turėtum šokti". 

Vėjas iškart nutilo, ir Roza vėl išgirdo kūdikio verksmą. Iš jo bu- 
vo galima spręsti, kad kūdikis alkanas. Šie garsai atitraukė Rozos 
akis nuo to prakeikto raižinio ir privertė basas kojas pajudėti, tačiau 

prieš pat įeinant į šventyklą, ji vėl pažvelgė į viršų... ji paprasčiausiai 
neįstengė susilaikyti. Jaunasis Normanas dingo, jei tik išvis kada 
nors ten buvo. Tiesiai virš savęs Roza išvydo išraižytus žodžius: 
“ČIULPK MANO AIDS UŽSIKRĖTUSĮ GAIDĮ!* 

Sapnai nebūna stabilūs, - paguodė save Roza. - Jie tarsi vanduo. 

Roza grįžtelėjo per petį ir pastebėjo vis dar prie kolonos stovin- 
čią “Vendę", atrodančią siaubingai su peršlapusiomis suknelės lieka- 
nomis. Roza pamojo jai ranka, kuri nelaikė ryšulio iš naktinių marš- 
kinių. “Vendė" irgi pakėlė ranką ir sustingo savo vietoje, tarsi būtų 
visai užmiršusi liūtį. 

Roza pro plačias duris įžengė į šventyklos vidų. Ji sustingo įsi- 
tempusi, pasiruošusi išbėgti laukan, jei tik pamatys... na... jei tik ne- 
žinia ką pamatys. “Vendė" ją nuramino, kad nereikia bijoti vaiduok- 
lių, tačiau Roza manė, jog moteris raudona suknele galėjo būti opti- 
mistė, nes stovėjo gana toli nuo čia. 

Roza tikėjosi, jog viduje bus šilčiau, bet taip nebuvo: aplink tvy- 
rojo gili šlapių akmenų vėsa, - kriptų i1r mauzoliejų vėsa, - ir akimir- 
ką Roza suabejojo, ar sugebės eiti pirmyn šešėliuotu, nuklotu rude- 
niniais lapais praėjimu. Buvo per šalta... šalta visomis prasmėmis. 
Roza stovėjo drebėdama ir gaudydama orą, stipriai prispaudusi ran- 
kas prie krūtinės. Mažytės garo juostelės kilo nuo jos odos. Ji piršto 
galiuku palietė savo kairį spenelį ir visai nenustebo, kad jis buvo kie- 
tas it akmuo. 

Rozą išjudino mintis, kad reikės grįžti pas moterį ant kalvos, ypač 
grįžimas pas Purpurinę Rozą tuščiomis. Ji iš lėto ir atsargiai slinko 
praėjimu, klausydamasi tolimo kūdikio verksmo. Jis sklido iš už my- 
lių, tačiau kažkokio magiško ryšio būdu pasiekdavo Rozos ausis. 

Leiskis žemyn ir atnešk man mano kūdikį. 

Karolina. Į galvą natūraliai atėjo vardas, kurį ji pati ketino duoti 
savo vaikui, Normano išmuštam iš jos įsčių. Vėl ėmė dilgčioti krū- 
tis. Roza palietė jas ir krūptelėjo. Jos buvo jautrios. 

Rozos akys jau beveik įprato prie tamsos, ir jai dingtelėjo į galvą, 
jog Buliaus Sventykla labai primena krikščioniškąją: tiesą pasakius, 
Pirmąją Metodistų bažnyčią Obreivilyje, kur ji apsilankydavo dukart 
per savaitę, kol neištekėjo už Normano. Toje pačioje bažnyčioje įvy- 
ko ir jųdviejų vestuvės, o truputį vėliau iš ten į paskutinę savo kelio- 
nę buvo išlydėti po avarijos Žuvę jos tėvas, motina ir brolis. Aplink 
stovėjo medinių klauptų eilės. Galiniai klauptai buvo apversti ir pu- 
siau palaidoti cinamonu kvepiančių lapų krūvoje. Priekyje matėsi 
tvarkingos klauptų eilės. Ant jų vienodais atstumais viena nuo kitos 

gulėjo storos juodos knygos, galbūt “Giesmių ir maldų metodisto 
knyga“, su kuria Roza užaugo. 

Be to, Roza pajuto šios vietos kvapą (eidama centriniu praėjimu 
it kokia keista nuoga nuotaka). Po maloniu lapų, priskridusių pro at- 
viras duris, kvapu slėpėsi daug bjauresnis. Jis priminė puvenas, pe- 
lėsius ir sutrūnijusias liekanas, tačiau nepriklausė nė vienam iš tų 
kvapų. Galbūt tai seno prakaito kvapas? Taip, galbūt. O galbūt ir ki- 
tų skysčių. Į galvą lindo mintys apie spermą. Ir kraują. 

Kai užuodė kvapą, Roza nepaneigiamai pajuto, kad ją stebi pikt- 
džiugiškos akys. Ji jautė, kaip jos atsargiai tyrinėja jos nuogumą, pa- 
žymėdamos kiekvieną apnuogintą išlinkimą ar liniją, fiksuodamos 
kiekvieną raumenų judesį po šlapia, slidžia oda. 

Pasikalbėsiu su tavim akis į akį, - šnibždėjo šventykla, lietui bar- 
benant į stogą ir lapams čežant po basomis kojomis. - Pasikalbėsiu 
su tavim akis į akį... bet mums nereikės ilgai kalbėtis, kad pasakytu- 
me viens kitam, ką norime pasakyti. Tiesa, Roza? 

Roza stabtelėjo šventyklos priekyje ir pakėlė juodą knygą nuo 
antro klaupto. Atvertus ją, iš jos trenkė toks stiprus trūnėsių kvapas, 
kad Roza vos neužduso. Paveikslėlis puslapio viršuje buvo labai ryš- 
kus, o tokių Roza niekada nematė metodistų giesmynuose. Jis vaiz- 
davo atsiklaupusią moterį, čiulpiančią vyro varpą. Tik tas vyras vie- 
toj pėdų turėjo kanopas. Jo veidas buvo daugiau menamas negu ma- 
tomas, tačiau Roza vis tiek įžvelgė paslėptą panašumą... ar manė įž- 
velgianti. Vyras atrodė panašus į seną Normano partnerį Harlį Bi- 
singtoną, kuris visada taip uoliai stebėdavo, kur baigiasi Rozos sijo- 
nas. 

Po paveikslėliu visas pageltonijęs puslapis buvo iškringeliuotas 
kiriliškomis raidėmis, neįskaitomomis, tačiau pažįstamomis. Roza 
greitai suprato kodėl - tokios pat raidės dengė visą laikraštį, kurį skai- 
tė Piteris Slovikas, kai ji priėjo prie “Pagalbos keliautojams"? būdelės 
ir paprašė padėti. 

Staiga paveikslėlis pradėjo judėti. Jo linijos tarytum ėmė šliaužti 
jos baltų pirštų link, už savęs palikdamos savo šliaužimo pėdsakus. 
Paveikslėlis buvo gyvas. Roza užvertė knygą. Nuo drėgno trenksmo, 
pasklidusio iš knygos vidaus, jai net suspaudė gerklę. Roza numetė 
knygą, ir jos trinktelėjimas į klauptą arba Rozos riksmas pažadino 
šikšnosparnių būrį, tūnojusį choro viškose. Keli iš jų ėmė sukti aštuo- 
netus virš galvos, juodais sparnais tempdami tamsiai rudus kūnus per 
drėgną orą, tačiau greitai visi jie grįžo į savo skyles. Priešaky matėsi 
altorius, ir Roza aprimo, išvydusi mažas siauras duris į kairę nuo jo. 
Pro jas vidun sklido ryški balta šviesa. 

Tuuu - iššš tikryjųyų Rooo-za, - šnibždėjo šventyklos balsas. - 
Tuuu Rooo-za Tikroooji... ateik čia, ir aš tauuu... parodysiu, kas čia 
valdooovė... 

Roza neatsigręžė; ji iš akių nepaleido durų ir sklindančios dienos 
šviesos. Lietus aprimo. Stiprus barbenimas į stogą virto pastoviu ty- 
liu barškenimu. 

Tai skirta tik vyrams, Roo0-za, - sušnibždėjo šventykla, ir dar pri- 
dūrė Normano frazę, kurią jis mėgdavo kartoti, nenorėdamas atsaky- 
ti į Rozos klausimus, bet ir nepykdamas ant jos: - Tai vyrų reikalas. 

Praeidama pro altorių, Roza metė žvilgsnį į jį ir greit vėl nusuko 
akis. Altorius buvo tuščias, - nei sakyklos, nei simbolių, nei šventų 
knygų, - tačiau Roza pastebėjo dar vieną šešėlį ant pilkų akmenų. Iš 
spalvos ji nusprendė, jog tai kraujas. O šešėlio dydis įtikino, kad čia 
buvo pralieta daug kraujo. Labai daug. 

Tai panašu į “Tarakono " motelį, - toliau šnibždėjo šventykla. La- 
pai ant akmeninių grindų sukrutėjo, sukeldami į juoką panašius gar- 
sus. - Jie užsiregistruoja, bet nė vienas iš ten nebeišeina. | 

Roza ramiai atėjo prie durų, stengdamasi nekreipti dėmesio į bal- 
są, žvelgdama tiesiai į priekį. Ji beveik tikėjosi, jog durys užsitrenks 
jai prieš pat nosį, bet taip neatsitiko. Joks vaiduoklis Normano veidu 
taip pat neišskrido pro jas. Roza išėjo į mažą akmeninę verandą, ant 
lietaus atgaivintos žolės; į vėl šiltėjantį orą, nors lietus dar nebuvo 
nustojęs. Nuo visur žemyn tiško lašai. Nudundėjo griaustinis (tačiau 
Roza neabejojo, kad jis jau tolsta). Kūdikis, kurio keletą minučių ne- 
sigirdėjo, vėl pravirko kažkur tolumoje. 

Sodas buvo padalytas į dvi dalis, - gėlės kairėje, daržovės - deši- 
nėje, - tačiau absoliučiai visas negyvas. Kataklizmiškai negyvas, ir 
žaluma, supanti sodą bei Buliaus Šventyklą, dar labiau paryškino šį 
kontrastą: tai buvo panašu į lavoną atmerktomis akimis ir iškištu lie- 
žuviu. Didžiulės saulėgrąžos geltonais stiebais, rudais viduriukais bei 
susisukusiais žiedlapiais styrojo virš visko tarsi sergantys kalėjimo 
se buvo pilna nupūstų žiedlapių, kurie iškart Rozai priminė vaizdą, 
jos matytą, kai atėjo į kapines, praslinkus mėnesiui po tėvų laidotu- 
vių. Padėjusi gėles ant jų kapų, ji sugrįžo prie kapinaičių tvoros ir tie- 
siog pašiurpo išvydusi pūvančių gėlių krūvas griovyje tarp akmeni- 
nės sienos ir prasidedančio miškelio. Gėlių kvapas priminė jai, kas 
darosi jos motinai, tėvui ir broliukui po žeme. Kaip jie keičiasi. 

Roza nusisuko nuo gėlių, tačiau vaizdas mirštančiame daržovių 
kampe nebuvo geresnis: viena lysvė buvo pilna kraujo. Roza nusiš- 

luostė akis, įsižiūrėjo dar kartą ir atsiduso iš palengvėjimo. Ne krau- 
j0, o pomidorų. Dvidešimties pėdų ilgio lysvė pilna prikritusių pū- 
vančių pomidorų. 

Roza. 

Kalbėjo ne šventykla. Šis balsas priklausė Normanui ir skambėjo 
tiesiai jai už nugaros. Staiga Roza už savęs užuodė Normano odeko- 
loną. Visi vyrai kvėpinasi “English Leather" arba išvis niekuo, - pa- 
manė ji ir pajuto, kaip pašiurpsta nugara. 

Jis stovėjo jai už nugaros. 

Tiesiai už nugaros. 

Ir siekė ją. 

Ne. Netikiu. Netikiu tuo, net jei ir tikiu. 

Be abejo, ši mintis buvo visiškai kvaila, tikriausiai tokia kvaila, 
kad net galėjo pakliūti į Gineso rekordų knygą, tačiau ji nuramino 
Rozą. Labai 1š lėto Roza nulipo akmeniniais laipteliais žemyn (daug 
žemesniais už laiptus į šventyklą) ir atsidūrė sode, kurį mintyse jau 
spėjo pavadinti Buliaus Sodu. Lietus švelniai kapnojo, o vėjas beveik 
nurimo: Roza patraukė praėjimu tarp rūdų nusvirusių kukurūzų stie- 
bų (ne, ji negalėjo eiti pro tuos pūvančius pomidorus, traiškydama 
juos savo basomis kojomis), klausydama šalimais tekančio upelio 
čiurlenimo. Sis garsas vis garsėjo, ir, išėjusi iš kukurūzų, Roza išvy- 
do už penkiolikos pėdų srūvantį upeliūkštį. Jis atrodė dešimties pė- 
dų pločio ir gana seklus, sprendžiant iš nestačių krantų, tačiau dabar 
jis kunkuliavo nuo liūties atnešto vandens pertekliaus. Tik keturių di- 
delių akmenų nugarėlės it vėžlių šarvai matėsi virš vandens. ' 

Upelio vanduo buvo deguto juodumo. Roza palengva priėjo prie 
jo, beveik nejausdama, jog laisva ranka bando išsunkti plaukus. 
Priartėjusi ji užuodė ypatingą mineralinį kvapą, sklindantį iš upelio; 
labai sunkų, bet keistai patrauklų. Staiga Roza labai ištroško. Jos 
gerklė visai išdžiūvo. 

Nedrįsk iš jo gerti, kad ir kaip norėtum. Nedrįsk. 

Taip, taip ji ir pasakė. Ji pasakė, kad jei Roza sušlapins nors pirš- 
telį, ji užmirš viską, ką iki šiol Žinojo, netgi savo vardą. Bet ar tai jau 
taip svarbu? Gerai pamąsčius, nejau taip svarbu; ypač jei ji galėtų už- 
miršti Normaną ir galimybę, kad jis jos tebeieško, kad jis dėl jos už- 
mušė Žmogų? 

Roza nurijo seiles ir išgirdo sausą kliktelėjimą gerklėje. Ir vėl be- 
veik nesąmoningai ji persibraukė ranka per šoną, krūtinę ir kaklą, su- 
rinkdama lašelius ir nulaižydama juos nuo delno. Tai nenumalšino 
troškulio, bet, atvirkščiai, tik dar labiau jį sužadino. Vanduo, bėgda- 
mas aplink akmenis, spindėjo juodumu. Tas keistas patrauklus mine- 


187 


ralinis kvapas užliejo visą sąmonę. Roza žinojo, koks būtų vandens 
skonis - it šalto sirupo - ir kaip jis užpildytų jos gerklę bei skrandį 
keistomis druskomis ir egzotiškais bromidais. Užmarštingos Žemės 
skonis. Tada išnyktų visos mintys apie tą dieną, kai ponia Prat (ji bu- 
vo balta kaip sniegas, išskyrus mėlynių spalvos lūpas) paskambino į 
duris ir pranešė, jog jos šeima, visa jos šeima, žuvo avarijoje; mintys 
apie Normaną su pieštuku ar teniso rakete rankoje. Jokių sapnų, kaip 
ji sėdi kampe, o skausmas spaudžia inkstus; kaip ji liepia sau nepa- 
miršti vemti į prijuostę, jei to prireiktų. Būtų gera visa tai pamiršti. 
Kai kuriuos dalykus galima pamiršti, o kitus - pavyzdžiui, ką jis pa- 
darė jai su teniso rakete - tiesiog būtina... tik daugumai Žmonių ne- 
pasitaiko tokia galimybė, netgi sapnuose. 

Roza vėl ėmė drebėti. Jos akys tiesiog gėrė pro šalį tekantį van- 
denį, panašų į peršviečiamą šilką, užlietą juodu rašalu. Jos gerklė de- 
gė, o akys pulsavo savo akiduobėse. Roza jau matė save puolančią 
ant pilvo, įkišančią galvą į tą juodumą ir geriančią it arklys. 

Tu pamirši ir Bilį, - beveik susigėdusi sušnibždėjo panelė Praktiš- 
koji-Nuovokioji. - Pamirši žalius jo akių pakraštėlius ir mažą rande- 
lį ant ausies. Kai kuriuos dalykus verta atsiminti, Roza. Tu juk tai ži- 
nai, tiesa? 

Be jokių dvejonių (ji netikėjo, kad net mintis apie Bilį būtų ją 1š- 
gelbėjus:, jei ji būtų dar palaukusi) Roza užlipo ant pirmo akmens, 
ištiesusi rankas į šalis, kad išlaikytų pusiausvyrą. Raudonas vanduo 
be perstojo lašėjo iš šlapio naktinių marškinių kamuolio, ir ji jautė 
akmenį ryšulio vidury, panašų į persiko kauliuką. Roza pastovėjo, 
padėjusi kairę koją ant akmens, o dešinę palikusi ant kranto, sukau- 
pė drąsą ir perstatė dešinę koją ant kito akmens. Kol kas viskas gerai. 

Ji pakėlė kairę koją, ketindama atsistoti ant trečio akmens. Sįkart 
Roza truputį kryptelėjo į dešinę, kaire ranka bandydama atstatyti pu- 
siausvyrą. Keisto vandens čiurlenimas užpildė ausis. Galbūt jis nebu- 
vo taip arti, kaip atrodė, nes jau po akimirkos Roza stovėjo ant ak- 
menų upelio viduryje. Ausyse skambėjo širdies dūžiai. 

Išsigandusi, jog gali sušalti, jei pastovės čia dar ilgiau, Roza užli- 
po ant paskutinio akmens ir nušoko į kitame krante augančią negyvą 
žolę. Nuėjus tik tris Žingsnius negyvų medžių giraitės link, troškulys 
praėjo kaip blogas sapnas. 

Cia viskas atrodė taip, tarytum kadaise milžinai būtų buvę palai- 
doti gyvi, o po to mirę, bandydami išsikapstyti. Medžiai buvo pana- 
šūs į jų rankas, be tikslo iškeltas į dangų ir nebyliai bylojančias apie 
žmogžudystę. Negyvos iškeltos šakos pynėsi tarpusavyje, sudaryda- 
mos keistas geometrinės figūras. Takelis vedė į giraitę. Jį saugojo ak- 

meninis berniukas su didžiuliu pasistojusiu falu. Jis laikė virš galvos 
iškėlęs rankas tarsi rodytų savo pasitenkinimą. Rozai praeinant pro 
šalį, jo bevyzdės akmeninės akys pasisuko į ją. Roza tuo nė kiek nea- 
bejojo. 

Ei, gražuole, - akmeninis berniukas užkalbino ją. - Gal nori pasi- 
ritinėti? Nori pasidulkinti? 

Roza pasitraukė nuo jo, iškėlusi rankas gynybai, tačiau akmeninis 
berniukas vėl tapo akmeniniu berniuku... jei tik visąlaik juo nebuvo. 
Vandens lašai krito nuo jo komiškai per didelio penio. Jokių proble- 
mų išlaikyti erekciją, - pamanė Roza, žvelgdama į bevyzdes berniu- 
ko akis ir kažkaip per daug Žinančią šypsenėlę (ar anksčiau jis šyp- 
sojosi? Roza pabandė prisiminti, bet jai nepavyko). - Kaip Normanas 
tau to pavydėtų! 

Roza nuskubėjo takeliu, vedančiu į negyvą giraitę, užgniauždama 
norą atsisukti per petį ir įsitikinti, ar statula jos neseka, ketindama pa- 
sidarbuoti tuo akmeniniu gaidžiu. Ji nedrįso atsisukti. Roza bijojo, 
kad jos pertemptas protas gali tai pamatyti, net jei taip iš tikrųjų ir ne- 
bus. 

Lietus vos vos lašnojo, ir staiga Roza suprato nebegirdinti kūdi- 
kio verksmo. Galbūt jis užmigo. O galbūt buliui Erinėjui nusibodo jo 
klausytis ir jis prarijo kūdikį it kokį saldainį. Bet kokiu atveju, kaip 
ji suras jį, jei jis neverkia? 

Viskam savo laikas, Roza, - sušnibždėjo panelė Praktiškoji-Nuo- 
vokioji. 

- Lengva tau kalbėti, - atkirto Roza. 

Ji ėjo, klausydamasi tiškančių nuo medžių lašų ir suvokdama, - 
nenorom, - kad kamienuose gali įžvelgti veidus. Tai nebuvo panašu 
į gulėjimą ant nugaros ir žiūrėjimą į debesis, kai vaizduotė atlikdavo 
devyniasdešimt procentų viso darbo. Tai buvo tikni veidai. Rėkiantys 
veidai. Rozai jie atrodė panašūs į moterų veidus. Moterų, su kuriomis 
pasikalbėjo akis į akį. 

Truputį paėjus, už posūkio, kelią blokavo nuvirtęs medis, į kurį 
audros metu trenkė žaibas. Vienoje kamieno pusėje žiojėjo plyšys. 
Kelios šakos toje pačioje pusėje vis dar ruseno lyg nerūpestingai pa- 
likto stovyklavietės laužo pelenai. Roza bijojo per jį perlipti: daugy- 
bė atplaišų styrojo ant apdegusio kamieno. 

Roza sumanė apeiti medį iš dešinės, kur stūksojo iš Žemės išsiro- 
vusios šaknys. Ji beveik vėl buvo pasiekusi takelį, kai staiga viena 
šaknis sukrutėjo ir apsivyniojo Rozai aplink šlaunį lyg dulkina ruda 
gyvatė. 

Ei, gražuole! Ar nori pasidulkinti? Ar nori pasidulkinti, kale? 

Balsas sklido iš gruoblėtos sausos olos žemėje, kur dar neseniai 
stovėjo medis. Šaknis korėsi šlaunimi į viršų. 

Ar nori atsistoti keturpėsčia ant grindų, Roza? Ar tau tai patiktų? 
Aš būčiau tavo durininkas, ryčiau tave it sumuštinį su sūriu. O gal- 
būt norėtum pačiulpti mano AIDS užsikrėtusį... 

- Paleisk mane, - ramiai paliepė Roza ir prispaudė savo naktinius 
marškinius prie šaknies. Ši iškart atsitraukė. Roza greit apibėgo ap- 
link medį ir stabtelėjo ant takelio. Šaknis įspaudė raudoną dryžį ant 
šlaunies, tačiau žymė greitai pranyko. Rozai pasirodė, jog kažkas no- 
rėjo ją įbauginti. Jei taip, tai jam nepavyko. Ji nusprendė, kad ketu- 
riolika metų pragyvenus su Normanu Danielsu visa tai tebuvo tik pi- 
gus siaubo kambarys. 


7 


Dar po penkių minučių Roza priėjo takelio pabaigą. Jis atvedė į 
apvalią proskyną, kurioje matėsi vienintelis gyvas daiktas visoje gi- 
raitėje. Tai buvo gražiausias Rozos kada nors matytas medis, todėl 
kelias sekundes ji net sulaikė kvėpavimą. Roza sąžiningai lankė sek- 
madieninę metodistų vaikų mokyklą Obreivilyje, 17 dabar, prisiminu- 
si pasakojimą apie Rojaus Sode gyvenusius Adomą ir Ievą, ji pagal- 
vojo, jog jei to sodo vidury augo Gėrio ir Blogio medis, tai jis atro- 
dė būtent taip. 

Medį dengė ilgi ir siauri blizgantys žali lapai, jo šakos linko nuo 
raudonai prisirpusių vaisių. Nukritę vaisiai supo medį purpuriniu ra- 
tu, visiškai atitinkančiu moters, į kurią Roza nedrįso pažvelgti, dra- 
bužio spalvą. Daugelis nukritusių vaisių vis dar buvo prisirpę ir švie- 
ži. Jie tikriausiai nukrito per ką tik praūžusią audrą. Netgi apipuvę 
vaisiai atrodė labai mieli. Roza net sučepsėjo, pagalvojusi, kaip pa- 
keltų vieną iš vaisių ir įsisiurbtų į jį. Jai atrodė, kad skonis būtų kar- 
tu ir rūgštus, ir saldus, panašus į rabarbarą, nuskintą anksti ryte, arba 
į avietes, kuriom galutinai prisirpti liko viena diena. Bežiūrint į me- 
dį, vienas vaisius (Rozai jis buvo tiek pat panašus į granatą, kiek ir į 
stalo stalčių) nukrito nuo šakos, plumptelėjo ant žemės ir suskilo, at- 
verdamas purpurinį savo minkštimą. Roza matė sėkleles tarp besi1- 
kaupiančių sulčių. 

Roza žengė vieną žingsnį medžio link ir stabtelėjo. Ji blaškėsi 
tarp dviejų kraštutinumų: jos proto tvirtinimų, jog tai tik sapnas, ir at- 
kaklaus kūno pabrėžtinumo, kad to negali būti, kad dar niekas pasau- 
lyje nesapnavo tokio malonaus sapno. Taigi it pasimetusi kompaso 
rodyklė, atsidūrusi vietovėje su daugybe mineralinių iškasenų, Roza 

dvejodama grįžo prie sapno tezės. Kairėje prie medžio matėsi kažkas 
panašus į metro įėjimą. Platūs balti laiptai vedė žemyn į tamsą. Prie 
jų stovėjo alebastro plintas su vieninteliu išraižytu žodžiu: “LABI- 
RINTAS". 

Na, to jau per daug, - supyko Roza, tačiau vis tiek patraukė me- 
džio link. Jei tai buvo sapnas, nieko neatsitiks, jei ji laikysis nurody- 
mų. Tai netgi gali pagreitinti jos atsibudimą, kai ji griebsis už žadin- 
tuvo, norėdama nutildyti jį, kol dar perpus neplyšo galva. Kaip šis 
čirškimas būtų dabar ją nudžiuginęs! Roza buvo sušalusi ir purvina; 
ją graibė šaknis ir įžeidinėjo akmeninis berniukas, kuris normaliame 
pasaulyje dar būtų per jaunas, kad suprastų, į ką, po velnių, jis žiūri. 
O visų labiausiai Roza jautė, jog jei greitai negrįš į savo kambarį, tai 
būtinai susirgs gripu ar net bronchitu. O tada sudie, šeštadienio išky- 
la ir visos savaitės darbai įrašų studijoje. 

Visai nemanydama, kad absurdiška susirgti gripu dėl įvykių sap- 
ne, Roza atsiklaupė šalia nukritusio vaisiaus. Ji atidžiai jį apžiūrėjo, 
vėl pagalvodama, koks būtų jo skonis (nieko panašaus į supermarke- 
to pasiūlą, tai jau tikrai), tada atlankstė vieną marškinių kampą. Ro- 
za nuplėšė dar vieną skiautę, padėjo ją ant Žemės ir pradėjo rinkti 
sėklytes, sudėdama jas ant skiautės, kurioje ir ketino jas neštis. 

Labai geras planas, - pamanė ji. - Tik jei dar žinočiau, kam aš jas 
renku. 

Pirštų galiukai apmirė, tarytum į juos būtų prileista novokaino. 
Tuo pačiu metu pats nuostabiausias aromatas užpildė nosį. Saldus, 
tačiau ne spalvingas, jis Rozai priminė pyragus, pyragaičius ir sausai- 
nius, ištrauktus iš jos senelės krosnies. Aromatas priminė ir dar kaž- 
ką: kaip ji jautėsi, kai Bilio klubas prisiliesdavo prie josios, jiems 
grįžtant į studiją. 

Roza padėjo porą tuzinų sėklyčių ant skiautės, padvejojo, patrau- 
kė pečiais ir padėjo dar du tuzinus. Ar tiek užteks? Iš kur jai Žinoti, 
jei ji net nenutuokia, kam jų prireiks? O dabar geriau judintis. Roza 
vėl girdėjo kūdikį, tačiau jis nebeverkė, o tik kūkčiojo tarytum ruoš- 
tųsi užmigti. 

Roza sulankstė šlapią skiautę, padarydama voką, primenantį sėk- 
lų paketėlius, kuriuos jos tėvas kiekvieną žiemą gaudavo iš Burpio 
kompanijos dar tais laikais, kai ji stropiai lankydavo sekmadieninę 
vaikų mokyklą. Roza jau priprato prie savo nuogumo. Ji nebesigėdi- 
j0, O tik jautė susierzinimą, nes jai trūko kišenės. Na, jei norai būtų 
kiaulės, bekonienos niekada netrūktų par... 

Praktiškoji ir Nuovokioji Rozos dalis suvokė, ką ji žada daryti su 
purpuriniais apmirusiais pirštais, dar jiems nesulindus į burną. Roza 

ištraukė juos drebančia širdimi. Saldžiarūgštis kvapas užliejo sąmo- 
„ nę. “Neragauk vaisių, - perspėjo *“Vendė". - Neragauk vaisių ir nep- 
riliesk lūpų ranka, kuri lietė sėkleles!'' 

Ši vieta pilna spąstų. 

Roza atsistojo, žvelgdama į apmirusius pirštus, tarytum niekada 
nebūtų jų mačiusi. Ji atsitraukė nuo medžio, apsupto nukritusių vai- 
sių ir išsibarsčiusių sėklyčių. 

Čia ne Gėrio ir Blogio medis, - pamanė Roza. - Ir ne Gyvybės me- 
dis. Manau, kad tai - Mirties medis. 

Pro šalį praūžė vėjelis, sujudindamas ilgus blizgančius granatme- 
džio lapus. Jie lyg tyliu sarkastišku šnabždesiu ištarė jos vardą: Roza 
- Roza - Roza! 

Roza vėl atsiklaupė, ieškodama gyvos žolės, bet jos nerado. Ji pa- 
dėjo ryšulį su akmeniu, o ant jo - ryšulėlį su sėklomis ir prirovė šla- 
pios negyvos žolės. Roza stipriai patrynė sėkleles lietusią ranką. Pur- 
purinis dažas nubluko, bet nepranyko, o po nagais liko visai ryškus. 
Tai buvo panašu į apgamą, kurio niekaip nesunaikinsi. Tuo tarpu kū- 
dikio verksmas visai aprimo. 

- Gerai, - sumurmėjo Roza ir atsistojo. - Tik nekišk savo prakeik- 
tų pirštų į burną. O tada tau nieko neatsitiks! 

Roza priėjo prie laiptų ir akimirką sustojo prie jų pradžios, bijo- 
dama tamsos ir bandydama sutramdyti savo baimę. Alebastro akmuo 
su užrašu “"LABIRINTAS" nebeatrodė panašus į plintą: dabar jis pri- 
minė žymeklį, stovintį siauro atviro kapo gale. 

Tačiau ten, žemai, verkė kūdikis, pasikūkčiodamas, kaip ir visi 
kūdikiai, kai niekas neateina jų paguosti. Rozą išjudino tas vienišas, 
save paguodžiantis garsas. Joks kūdikis neturėtų verkti iki užmigimo 
tokioje apleistoje vietovėje. 

Lipdama žemyn, Roza skaičiavo laiptelius. Suskaičiavusi iki sep- 
tynių, ji praėjo pro stogelį ir akmenį. Suskaičiavusi iki keturiolikos, 
Roza pažvelgė per petį į už jos likusį šviesos stačiakampį, o kai vėl 
pasisuko į priekį, šie kontūrai lyg ryškus vaiduoklis liko stovėti prieš 
akis tamsoje. Ji leidosi žemyn ir žemyn, basom kojom šlepsendama 
per akmenis. Nebebus jokių atkalbinėjimų atsikratyti ją apėmusio 
siaubo. Jai teks su juo susitaikyti. 

Penkiasdešimt laiptelių. Septyniasdešimt penki. Šimtas. Roza sus- 
tojo ant šimtas dvidešimt penktojo, suvokusi, kad vėl gali matyti. 

Nesąmonė, - pamanė ji. - Tai tik tavo vaizduotė, Roza, ir tiek. 

Bet ne. Roza iš lėto pakėlė ranką prie veido. Ji ir mažas sėklų ry- 
šulėlis spindėjo kerinčioje žalioje šviesoje. Roza pakėlė ir kitą ranką, 

laikančią ryšulį iš marškinių su akmeniu viduje. Taip, ji galėjo ma- 
tyti. Roza apsidairė. Koridoriaus sienos spindėjo blyškia žalia šviesa. 
Juodi kontūrai kilnojosi ir tingiai kraipėsi joje, tarytum sienos prik- 
lausytų stikliniam akvariumui, kuriame plaukiojo negyvi padarai. 

Liaukis, Roza! Liaukis taip galvojusi! 

Tik ji neįstengė. Sapnas ar ne sapnas, tačiau panika ir aklas pasit- 
raukimas jau buvo visai čia pat. 

Tad nežiūrėk! 

Gera mintis. Puiki mintis. Roza nudelbė akis į savo sukryžiuotą 
kojų šešėlį ir patraukė toliau, po nosimi šnabždėdama skaičius. Žalia 
šviesa ir toliau ryškėjo, o suskaičiavusi iki dviejų šimtų dvidešimties 
- paskutinio laiptelio - ji atsidūrė tarsi ant scenos, apšviestos žaliais 
prožektoriais. Roza pakėlė akis, bandydama nuraminti save. Oras čia 
buvo drėgnas, tačiau pakankamai grynas... ir vis dėlto Rozai nelabai 
patiko juntamas kvapas. Zoologijos sodo kvapas, tarsi kažkoks lau- 
kinis žvėris būtų čia laikomas. Žinoma, bulius Erinėjus. 

Priešais stovėjo trys akmeninės sienos, galais pasisukusios į Ro- 
zą ir nutolstančios tamsoje. Kiekviena buvo kokių dvylikos pėdų 
aukščio, tad Roza negalėjo pažiūrėti per viršų. Jos spindėjo ta žalia 
šviesa. Roza nervingai ištyrinėjo jų sudarytus keturis takelius. Kuriuo 
eiti? Kažkur toli nuo jos kūdikis ir toliau kūkčiojo... tačiau garsas pa- 
mažu tilo tarytum po truputį tildomas radijo imtuvas. 

- Verk! - suriko Roza 1r susigūžė nuo sugrįžusio aido: - Erk! Erk!.. 
Erk! 

Tyla. Keturi takeliai - keturi įėjimai į labirintą - nebyliai vėpsojo 
1 ją lyg siauros vertikalios lūpos su tokia pat šoko išraiška. Netoli 
antrame takelyje iš dešinės Roza pastebėjo kažkokią tamsią krūvą. 

Zu velniškai gerai žinai, kas ten, - pamanė ji. - Keturiolika metų 
priklausiusi Normanui, Harliui ir visiems jo draugams, turėtum būti 
visai buka, jei neatpažintum mėšlo. 

Ši mintis ir kartu grįžę prisiminimai - apie vyrus, sėdinčius aplink 
stalą poilsio kambaryje, kalbančius apie darbą ir maukiančius alų, 
kalbančius apie darbą ir rūkančius cigaretes, kalbančius apie darbą ir 
pliauškiančius anekdotus apie nigerius bei prostitutes, ir dar pakal- 
bančius apie darbą - labai supykino Rozą. Užuot nustūmusi emoci- 
jas, Roza tik pasveikino jas. Buvo gera pykti ar jausti ką nors kitą, tik 
ne siaubą. Vaikystėje ji mokėjo garsiai ir skardžiai rėkti, kad net dre- 
bėdavo langų stiklai ir išsprogdavo akys. Kai sulaukė dešimties, jai 
įkalė į galvą, jog taip damoms elgtis nedera, o be to, tai ardo smege- 
nis. Dabar Roza nusprendė patikrinti, ar tas klyksmas vis dar įeina į 

jos repertuarą. Ji įkvėpė drėgno požemio oro į plaučius, užmerkė akis 
ir prisiminė save žaidžiant “pagrobk vėliavą“ už Elmo gatvės mo- 
kyklos arba “Raudonąjį korsarą ir Teksaso reindžerius" apaugusiame 
užpakaliniame Bilio Kalhouno kieme. Akimirką Roza beveik užuo- 
dė savo mėgstamiausių flanelinių marškinių, kuriuos nešiojo, kol jie 
visiškai suplyšo jai ant nugaros, kvapą, o tada paleido staugiantį ti- 
rolietišką klyksmą. 

Roza patyrė beveik ekstazę, išgirdusi, jog riksmas nuskambėjo 
kaip ir senomis dienomis. Ir dar: ji pasijuto kaip senomis dienomis - 
tarsi Nuostabioji Moteris, Supermergaitė ir Anė Oukli viename as- 
menyje. Be to, riksmas veikė kitus kaip ir anksčiau: kūdikis vėl pra- 
virko, jai dar nebaigus savo mokyklinių laikų staugimo. Dabar jis rė- 
kė visa gerkle. 

Paskubėk, Roza, paskubėk. Jei kūdikis tikrai pavargęs, tai ilgai 
šis verksmas nesitęs. 

Roza žengė porą žingsnių į priekį, nužvelgdama visus keturis jė- 
jimus į labirintą. Tada klausydamasi praėjo pro visus keturis. Kūdi- 
kio verksmas šiek tiek garsiau sklido iš trečiojo įėjimo. Tai galėjo 
būti tik vaizduotė, tačiau nuo čia buvo galima pradėti. Roza patrau- 
kė takeliu, basomis kojomis šlepsėdama akmeninėmis grindimis, po 
to stabtelėjo, įtempusi galvą ir prikandusi apatinę lūpą. Jos senasis 
riksmas, regis, išsilaikė daug ilgiau nei kūdikio. Kažkur čia pat - dėl 
aido neįmanoma buvo nustatyti atstumo - kanopos daužėsi į akmenis. 
Jos judėjo tingia ristele, tai priartėdamos, tai nutoldamos, vėl priartė- 
damos (tai baugino daug labiau nei pats garsas) ir sustodamas. 

Roza girdėjo drėgną šnopavimą. Po jo sekė dar duslesnis grieži- 
mas dantimis. Tada viską vėl užgožė kūdikio verksmas, kuris po 
truputį ėmė rimti. 

Roza visai laisvai įsivaizdavo bulių, didžiulį gyvulį, apaugusia še- 
riais oda ir plačiais juodais pečiais, niūriai krutančiais virš panarintos 
galvos. Na, žinoma, auksinis Žiedas puikuojasi įvertas į snukį kaip 
Minotauro iš vaikystės mitų. O žalia, nuo žiedo atsimušanti šviesa 
mažyčiais siūleliais atsispindi ant sienų. Erinėjus tyliai stovėjo viena- 
me iš praėjimų, į priekį atstatęs savo ragus. Klausėsi jos. Laukė jos. 

Roza patraukė blyškiai apšviestu koridoriumi, viena ranka brauk- 
dama per sieną ir gaudydama kūdikio bei buliaus sukeltus garsus. Ji 
taipgi ieškojo 1r daugiau mėšlo krūvų, bet jų nesimatė. Bent jau kol 
kas. Po trijų minučių takelis išsišakojo. Kūdikio verksmas truputį 
garsiau sklido iš kairės (o galbūt kartu su dominuojančia ranka aš 
turiu ir dominuojančią ausį? - nusistebėjo Roza), tad ji pasuko ta 

kryptimi. Žengusi du žingsnius, Roza sustojo. Ji iškart suprato, kam 
reikalingos sėklytės: ji tapo Grytute požemyje be broliuko, su kuriuo 
galėtų pasidalyti savo baime. Roza grįžo prie išsišakojimo, atsiklau- 
pė ir išvyniojo ryšulėlį. Tada padėjo sėklą ant žemės aštriu galu į tą 
pusę, iš kurios ji atėjo. Bent jau jokie paukščiai nesules jos paliktų 
pėdsakų. 

Roza atsistojo ir patraukė toliau. Po penkių Žingsnių ji priėjo nau- 
ją takelį, kuris greitai išsišakojo į tris kryptis. Roza pasirinko viduri- 
nę atšaką, pažymėdama ją granato sėklele. Po trisdešimties žingsnių 
ir dar dviejų posūkių šis takas baigėsi aklaviete, kur ant sienos pui- 
kavosi penki juodi žodžiai: “AR NORI SU MANIM PASIDUL- 
KINTI?“ 

Roza sugrįžo prie trišakio išsišakojimo, pakėlė sėklelę ir padėjo 
ant naujo tako pradžios. 


Roza visiškai nenumanė, kiek ji užtruko, kol taip nusigavo iki la- 
birinto vidurio, nes greitai laikas nebeteko prasmės. 

Ji žinojo neužtrukusi labai ilgai, kadangi kūdikis vis dar verkė... 
nors Rozai iš tiesų ėmus artėti, verksmas pradėjo trūkinėti. Du kar- 
tus Roza girdėjo nudundant buliaus kanopas, - vienąkart tolumoje, 
kitąkart, taip arti, - kad ji net sustingo vietoje, prispaudusi rankas prie 
krūtinės, kadangi jau pasiruošė jį išvysti kitame to paties tako gale. 

Kai tekdavo sugrįžti atgal, Roza pakeldavo paskutinę sėklytę, kad 
vėliau nesusipainiotų. Įėjusi į labirintą, ji turėjo beveik penkiasdešimt 
sėklyčių, o galų gale užėjusi už kampo ir priešaky išvydusi daug ryš- 
kesnę žalią šviesą, ji pastebėjo, jog ryšulėlyje liko tik trys. 

Roza priėjo takelio galą ir sustojo, žvelgdama į kvadratinį kamba- 
rį akmeninėmis grindimis. Ji dirstelėjo į viršų, ieškodama stogo, bet 
išvydo tik tolstančią svaiginančią tamsą. Roza vėl nuleido akis že- 
myn, pastebėjo dar keletą mėšlo krūvų ant grindų ir nukreipė savo 
dėmesį į kambario vidurį. Ten ant paklodžių gulėjo putli šviesiaplau- 
kė mergytė. Jos akys buvo užtinusios nuo verkimo, o skruostai - šla- 
pi nuo ašarų, tačiau dabar ji vėl tylėjo. Pakėlusi kojas į viršų, mergy- 
tė, regis, tyrinėjo savo kojų nykščius. Retsykiais ji giliai atsidusdavo. 
Šie garsai palytėjo Rozos širdį daug smarkiau nei ankstesnis verks- 
„mas: tarytum kūdikis būtų žinojęs, kad jį paliko. 

Atnešk man mano kūdikį. 
Kieno kūdikį? Kas ji iš tikrųjų? Ir kas ją čia atnešė? 


195 


Roza nusprendė, kad neverta ieškoti atsakymų. Užteko vien to, 
jog mergaitė, tokia miela ir tokia vieniša, gulėjo čia, bandydama žais- 
ti savo pačios kojų nykščiais šaltoje žalioje šviesoje pačiame labirin- 
to vidury. 

Beje, ši šviesa tikriausiai jai kenkia, - dingtelėjo Rozai, ir ji nus- 
kubėjo į kambario vidurį. - Turbūt tai kažkokia radiacija. 

Kūdikis pakreipė galvutę, pamatė Rozą ir pakėlė į ją rankas. Šis 
gestas visiškai užkariavo Rozos širdį. Ji paklode apvyniojo mergai- 
tės krūtinę ir pilvuką ir paėmė ją ant rankų. Mergaitė atrodė kokių 
trijų mėnesių. Ji apsikabino Rozos kaklą ir numetė savo galvutę - 
plumpt! - ant Rozos peties. Ji vėl ėmė verkšlenti, bet labai tyliai. 

- Viskas gerai, - paguodė ją Roza, švelniai tapšnodama per mažutę 
į paklodę įsuktą nugarėlę. Ji užuodė kūdikio odą, šiltą 17 saldesnę už 
kvepalus. Roza priglaudė savo nosį prie plonų plaukučių, dengiančių 
tobulą galvutę. - Viskas gerai, Karolina, viskas gerai, mes tuoj pat 
išeisim iš šito šlykštaus seno... | 

Roza išgirdo atidundančias kanopas už nugaros ir susičiaupė, 
melsdama, kad bulius nebūtų išgirdęs svetimo balso; kad kanopų 
dundesys vėl imtų tolti, Erinėjui pasirinkus kitą taką, vedantį tolyn 
nuo jos. Šįkart to neatsitiko. Kanopų dundesys ėmė artėti. Po to vis- 
kas nutilo, tačiau Roza visgi girdėjo gilų kvėpavimą, tarytum jis 
priklausytų storuliui, ką tik užlipusiam laiptais į viršų. 

Iš lėto, jausdamasi sena ir surambėjusi, Roza su kūdikiu ant ran- 
kų pasisuko į tą pusę, iš kur sklido garsas. Ji tikėjosi išvysti Erinėjų 
- šįkart nuojauta jos neapgavo. 

“Bulius mane užuostų ir pultų." Taip jai pasakė moteris raudona 
suknele... ir dar pridūrė: “Jis pultų tik mane, bet žūtume abi“. Ar Eri- 
nėjus jau užuodė ją? Roza taip nemanė. Jai atrodė, kad bulius saugo- 
jo kūdikį - galbūt bet ką, esantį labirinto vidury - ir dabar stovėjo čia, 
kadangi jį patraukė kūdikio verksmas. Galbūt tai buvo svarbu, o gal- 
būt - ir ne. Svarbiausia, kad bulius stovėjo čia - pats šlykščiausias 
Rozos kada nors matytas gyvulys. 

Erinėjus stovėjo tako gale kažkoks iškraipytas kaip 1r šventykla: 
tarytum Roza būtų žvelgusi į jį per skaidrų, greitai tekantį vandenį. 
Tačiau bulius panarinta galva stovėjo it įbestas. Viena priekinė kano- 
pa buvo taip giliai įskelta, kad net priminė milžiniško paukščio nagą, 
pastatytą ant akmeninių grindų. Bulius atrodė keturiais coliais aukš- 
tesnis už Rozą ir svėrė mažiausiai dvi tonas. Jo pakaušis buvo plokš- 
čias it plaktukas ir spindėjo lyg šilkas, ragai - stori ir trumpi, neilges- 
ni už pėdą, tačiau aštrūs ir tvirti. Roza nesunkiai įsivaizdavo, kaip 

lengvai jie persmeigtų jos nuogą pilvą... arba nugarą, jei ji bandytų 
pabėgti. Visgi ji neįstengė įsivaizduoti, koks būtų tokios mirties jaus- 
mas, netgi pragyvenus tiek metų su Normanu. 

Bulius kilstelėjo galvą, ir Roza išvydo vienintelę jo akį, mėlyną, 
didžiulę ir neįprastą, pačiame snukio vidury. Kai jis vėl nuleido gal- 
vą ir skelta kanopa ėmė be perstojo stuksėti į grindis, Roza suvokė 
vieną dalyką: jis ruošėsi pulti. 

Kūdikis taip kurtinančiai suklykė tiesiai į Rozos ausį, kad ši net 
pašoko. 

- Ša, - nuramino Roza, supdama mergaitę ant rankų. - Ša, kūdikė- 
li, nebijok, nebijok. 

Tačiau buvo ko bijoti. Bulius, stovintis siaurame tarpduryje, keti- 
no ištraukti jos Žarnas ir papuošti jomis įdomiai spindinčias sienas. 
Roza pamanė, kad jos atsispindėtų juoda spalva it kontūrai, kartkar- 
tėmis išsikreipiantys giliai akmeninėje sienoje. Kambario vidury ne- 
buvo už ko pasislėpti, nė vienos kolonos, o jei Roza pabandytų pa- 
siekti taką, kuriuo čionai atėjo, aklasis bulius išgirstų jos Žingsnius ir 
užblokuotų kelią, jai nespėjus pasiekti nė pusiaukelės: bulius bestų į 
ją ragais, prispaustų prie sienos, vėl bestų ir sutryptų negyvai. Taip 
pat 1r kūdikį, jei Rozai pavyktų išlaikyti jį rankose. Jis aklas, tačiau 
turi puikią uoslę. 

Roza stovėjo išpūtusi akis, užhipnotizuota priekinės kanopos 
stuksenimo. Kai pagaliau stuksenimas liovėsi... 

Roza metė žvilgsnį į peršlapusį ryšulį iš naktinių marškinių ran- 
kose. Ryšulį su akmeniu viduje. 

Jo uoslė - puiki. 

Ji priklaupė ant vieno kelio, nenuleisdama aklių nuo buliaus, de- 
šine ranka prispaudusi mergaitę prie peties. Kaire ranka ji atvyniojo 
marškinius. Audinys, apvyniotas aplink akmenį, buvo tamsiai raudo- 
nas, prisisunkęs “Vendės Jarou“ kraujo, tačiau po liūties jis liko tik 
blyškiai rausvas. Tik skiautės "ausys" liko purpurinės. 

Roza pakėlė akmenį į kairę ranką, jausdama jo svorį. Kai buliaus 
užpakalinės kojos sulinko, ji parideno akmenį į kairę nuo jo. Erinė- 
jaus galva iškart pasisuko į tą pusę, jo šnervės išsipūtė, ir bulius puo- 
lė tai, ką užuodė ir išgirdo. 

Roza akimirksniu pašoko ant kojų. Ji paliko savo naktinių marš- 
kinių liekanas prie kūdikio paklodžių. Kitoje rankoje vis dar laikė ry- 
šulėlį su trimis granato sėklytėmis, tačiau visai nejautė jo. Dabar jai 
rūpėjo tik perbėgti per patalpą norimo takelio link. Už jos Erinėjus 
puolė akmenį, paspyrė savo kanopa, vėl pasivijo ir trenkė į jį savo 

plokščia galva. Akmuo nuskrido į vieną iš kitų takelių. Bulius garsiai 
švokšdamas nusivijo jį iš paskos. Roza bėgo, tačiau labai lėtais jude- 
siais. Visa tai vėl virto tik sapnu, nes bėgimas sapnuose visada atro- 
dė toks lėtas, ypač košmaruose, kur priešas beveik mynė tau ant kul- 
nų. Košmaruose pabėgimas virsdavo povandeniniu baletu. 

Roza įlėkė į siaurą koridorių ir išgirdo, kaip kanopų bildesys ap- 
sisuka ir ima artėti. Bulius vijosi ją, o kai jis visai priartėjo, Roza su- 
riko, prispausdama išsigandusį kūdikį prie krūties, ir pasileido teki- 
na. Tai nepadėjo. Bulius buvo greitesnis. Jis pasivijo Rozą... ir pra- 
bėgo pro šalį už sienos jai iš dešinės. Erinėjus laiku pastebėjo apgau- 
Ię su akmeniu ir suspėjo pasivyti Rozą, tačiau jis pasirinko ne tą ta- 
kelį. 

Roza dusdama, išdžiūvusia burna nuskubėjo toliau, jausdama 
dilgčiojimą smilkiniuose, gerklėje ir akyse. Ji visiškai nenutuokė, kur 
ji buvo ar kuria kryptimi bėgo - viskas dabar priklausė nuo sėklyčių. 
Jei ji užmiršo padėti bent vieną, jai gali tekti klaidžioti valandų va- 
landas, kol galų gale bulius suras ją ir sutryps negyvai. 

Roza pasiekė penkiašakį išsišakojimą, pažvelgė Žemyn ir neišvy- 
do jokios sėklelės. Ji pastebėjo švytinčią buliaus šlapimo balutę, ir į 
galvą dingtelėjo siaubingai įtikinama mintis. O jei čia buvo sėklytė? 
Roza neatsiminė numetusi čia vieną, tačiau ji neprisiminė, kad kur 
nors nebūtų jos numetusi. O jei bulius paspyrė ją savo kanopa, pra- 
bėgdamas išsišakojimu, nuleista galva, aštriais ragais skrosdamas orą 
ir drauge paleisdamas šlapimo čiurkšlę? 

Tu negali taip galvoti, Roza - kaip įtikinamai tai beatrodytų, tu 
negali. Tu sušalsi, ir galiausiai bulius užmuš jus abi. 

Roza metėsi į priekį, viena ranka prilaikydama kūdikio kaklą, kad 
mergaitės galva nemaskatuotų. Takelis bėgo tiesiai dvidešimt jardų, 
sukosi į „dešinę ir vėl bėgo dvidešimt jardų iki dvišakio išsišakojimo. 
Roza nuskubėjo prie jo, liepdama sau nepamesti galvos, jei ten neras 
sėklos. Tada ji paprasčiausiai grįžtų atgal prie penkių atšakų ir išban- 
dytų kitą takelį, lengviau ir būti negali... jei tik ji nepames galvos. 
Tačiau netgi po tokių minčių giliai sąmonėje sudejavo svetimas išsi- 
gandęs balsas: Pasiklysti, štai ko tu nusipelnei už pabėgimą nuo sa- 
vo vyro, pasiklysti labirinte, žaidžiant slėpynes su buliumi tamsoje, 
darant paslaugas pamišėlei... Štai taip nutinka blogoms žmonoms, 
kurios bando iššokt aukščiau bambos. Pasiklysti tamsoje... 

Roza pamatė sėklelę, aštriu galu aiškiai rodančią į dešinę atšaką, 
ir atsipūtė iš palengvėjimo. Ji pakštelėjo mergaitei į skruostą ir pas- 
tebėjo, kad ši vėl užmigo. 

Roza pasuko į dešinę ir su Karolina - labai tinkamas vardas mer- 
gaitei - ant rankų patraukė takeliu. Ji neprarado to košmariško jaus- 
mo ir baimės, jog galų gale prieis išsišakojimą be sėklytės ant grin- 
dų, tačiau kol kas to neatsitikdavo. Erinėjus taipgi bėgiojo šalia, tai 
nutoldamas, tai vėl priartėdamas, ir tai Rozai priminė jos kelionę su 
tėvais į Niujorką, kai jai tebuvo penkeri ar šešeri. Labiausiai jai įsi- 
minė grupės “Rockettes" pasirodymas “Radio City Music Hall'' 
scenoje ir gąsdinantis “Grand Central'* stoties triukšmas, sumišęs su 
aidu, dideliais apšviestais ženklais ir milžiniškais Žmonių srautais. 
Žmonės stotyje sužavėjo Rozą lygiai taip pat kaip “Rockettes" (ir be- 
veik dėl tų pačių priežasčių, nors ši mintis toptelėjo visai neseniai), 
tačiau traukinių garsai labai ją išgąsdino, kadangi neįmanoma buvo 
pasakyti, iš kur ar į kur jie važiuoja. Dundesys priartėdavo ir nutol- 
davo, priartėdavo ir nutoldavo, toks tolimas arba pasiruošęs sudre- 
binti grindis tiesiai po tavo kojomis. Besiklausant aklai labirinte laks- 
tančio buliaus Erinėjaus, šie prisiminimai grįžo su neįtikėtinu aišku- 
mu. Roza suprato, kad ji, kuri niekada nepaaukojo nė vieno dolerio 
valstybinei loterijai ir nežaidė “Bingo", norėdama išlošti kalakutą su 
akiniais nuo saulės, dabar dalyvavo žaidime, kur pagrindinis prizas - 
jos gyvybė, o didžiausias pralaimėjimas - jos mirtis... ir kūdikio mir- 
tis taip pat. Ji prisiminė vyruką iš Portsaido gražiu, bet nepatikimu 
veidu ir jo trijų kortų, išdėliotų ant lagamino, žaidimą. Dabar ji buvo 
vynų tūzas. Ironiška, bet buliui nebūtinai reikėjo įtempti ausis ar 
užaštrinti uoslę, kad jas surastų. Jis galėjo užtikti jas 1r buko atsitik- 
tinumo dėka. 

Tačiau to neatsitiko. Roza išsuko 1š už paskutinio kampo ir prie- 
šaky išvydo laiptus. Dusdama, verkdama ir juokdamasi tuo pačiu 
metu ji išbėgo iš koridoriaus jų link. Roza užbėgo tuzinu laiptelių ir 
atsigręžė atgal. Apačioje matėsi į tamsą vingiuojantis labirintas, po- 
sūkių, išsišakojimų ir aklaviečių raizginys. Kažkur toli dešinėje gir- 
dėjosi Erinėjaus žingsniai. Jie tolo. Jos buvo saugios. Rozos pečiai 
nukaro iš palengvėjimo. 

Galvoje suskambo “Vendės" balsas: Pamiršk tai - tu dar negrįžai 
su vaiku atgal. Tu gerai pasidarbavai, tačiau tai dar ne pabaiga. 

Ne, žinoma, ne. Dar reikėjo užlipti du šimtus laiptelių, šįkart su 
vaiku ant rankų, o Roza jau dabar jautėsi išsekusi. 

Viską iš eilės, brangioji, - patarė panelė Praktiškoji-Nuovokioji. - 
Taip turi daryti. Laiptelis po laiptelio. 

Taip, taip, panele P ir N, Dvylikos laiptelių filosofijos karaliene. 

Roza ėmė kopti į viršų (laiptelis po laiptelio), retsykiais pažvelg- 
dama per petį. Galvoje sukosi pusiau suformuluotos 

(ar gali buliai lipti laiptais?) 

siaubingos mintys. Kūdikis ant rankų vis sunkėjo ir sunkėjo, tarsi 
būtų pradėjęs veikti koks nors keistas fizikos dėsnis: kuo arčiau pa- 
viršius, tuo sunkesnis vaikas. Roza jau matė dienos šviesą ir negalė- 
j0 atitraukti nuo jos akių. Akimirką atrodė, kad ji tyčiojasi iš Rozos, 
visai nesiruošdama priartėti, 0 tuo tarpu Rozos kvėpavimas vis grei- 
tėjo, kraujas tvinkčiojo smilkiniuose. Pirmą kartą per dvi savaites jai 
vėl suskaudo inkstus. Roza nekreipė į visa tai dėmesio - bent jau 
stengėsi nekreipti - ir nepaleido dienos šviesos iš akių. Galų gale ji 
ėmė plėstis, atverdama laiptų viršų. 

Likus penkiems laipteliams iki viršaus, paralyžiuojantis mėšlun- 
gis sutraukė didžiuosius dešinės šlaunies raumenis nuo kelio iki pat 
dešinio sėdmens. Pabandžiusi pamasažuoti koją, iš pradžių Roza pa- 
juto tarsi minkytų akmenį. Ji sudejavo iš skausmo, tačiau ir toliau 
masažavo raumenis (tai ji daugelį kartų darė per savo vedybinio gy- 
venimo metus), kol pagaliau jie atsileido. Roza sulenkė koją per ke- 
lį, norėdama įsitikinti, kad mėšlungis nesugrįš. Kai taip neatsitiko, at- 
sargiai užlipo paskutiniais laipteliais. Viršuje Roza sustojo ir apsidai- 
rė apdujusiomis šachtininko, kuris kažkokiu būdu išgyveno užgriu- 
vus šachtai, akimis. 

Debesys nuslinko, kol ji buvo po žeme, ir dabar aplinkui tvieskė 
vasariška saulės šviesa. Oras buvo sunkus ir drėgnas, tačiau Rozai 
vis dėlto atrodė, jog tai saldžiausias įkvėpimas jos gyvenime. Ji dė- 
kingai atgręžė ašarotą ir prakaituotą veidą į dangaus žydrynę. Kažkur 
tolumoje dar dundėjo griaustinis lyg tuščiai grasinantis nugalėtas bu- 
lius. Tai Rozai priminė Erinėjų, bėgiojantį tamsoje ir vis dar ieškantį 
moters, kuri išdrįso įžengti į jo valdas ir pavogti jo prizą. Cherchez 
la femmme*, - šypsodamasi pagalvojo Roza. - Gali cherchez kiek tik 
nori, stipruoli. Si femme - jau nekalbant apie jos petite fille** - pa- 
bėgo. 


10 
Roza 1š lėto pasitraukė nuo laiptų. Tako, vedančio į negyvų me- 
džių giraitę, pradžioje ji atsisėdo ir padėjo mergaitę ant kelių. Roza 
tik norėjo atgauti kvapą, tačiau saulė taip šildė nugarą... kai ji pakėlė 


* Ieškoti moters (pranc.). 
** Mažylė (pranc.). 

galvą, jos šešėlis jau buvo truputį pasislinkęs į šoną, tad Roza nusp- 
rendė, kad šiek tiek nusnūdo. 

Atsikeldama ir susiraukdama iš skausmo dešinės šlaunies raume- 
nyse, Roza išgirdo paukščių klegesį: atrodė lyg didžiulė šeimyna pik- 
tai ginčytųsi prie sekmadieninių pietų. Mergaitė tyliai knarktelėjo, 
kai Roza pakeitė jos padėtį, išpūtė seilių burbuliuką tarp lūpų ir vėl 
nutilo. Roza stebėjosi ir pavydėjo jai to taikaus, mieguisto pasitikėji- 
mo. 

Ji patraukė taku, po to stabtelėjo ir atsigręžė į vienintelį gyvą me- 
dį spindinčiais žaliais lapais, raudonai purpurinių prikritusių vaisių 
ratu ir “Klasikinių mitų" metro įėjimu šalimais. Roza ilgai Žiūrėjo, 
kol šis vaizdas užpildė jos akis. 

Visa tai tikra, - mąstė ji. - Kaip tokie aiškiai matomi dalykai ga- 
lėtų būti netikri? Be to, aš tikrai nusnūdau. Bet argi galima miegoti 
sapne? Kaip gali užmigti, kai jau ir taip miegi? 

Pamiršk tai, - tarė panelė Praktiškoji-Nuovokioji. - Tai dabar bū- 
tų geriausia išeitis. 

Taip, ko gero. 

Roza vėl patraukė tolyn, o priėjusi kelią užblokavusį medį, nus- 
tebo ir nudžiugo, išvydusi, kad nereikės eiti pro medžio šaknis: leng- 
va apylanka vingiavo pro jo viršūnę. 

Bent jau dabar ji yra, - aplenkdama medį pamanė ji. - Ar esi 
tikra, kad ir anksčiau taip buvo, Roza? 

Ausyse pasigirdo juodojo upeliuko čiurlenimas, o pasiekusi jį Ro- 
za pamatė, kad vandens lygis jau krenta, ir perėjimui skirti akmenys 
nebeatrodo tokie maži. Dabar jie buvo grindinių plytelių dydžio. Pats 
vandens kvapas prarado savo patrauklumą ir kvepėjo kaip labai kie- 
tas vanduo, paliekantis oranžines dėmes kriauklėse ir klozetuose. 

Vėl pasigirdo paukščių klegesys - padarei, nepadariau, sakau, 
kad padarei - 1 Roza pastebėjo dvidešimt ar trisdešimt pačių di- 
džiausių kada nors matytų paukščių, sutūpusių ant šventyklos stogo. 
Jie buvo daug didesni už varnas, ir po akimirkos Roza nusprendė, 
jog tai šio pasaulio suopių ar grifų tipas. Bet iš kur jie atsirado? Ir ko- 
dėl? 

Stebėdama paukščius, Roza taip stipriai prispaudė kūdikį prie 
krūtinės, kad šis net ėmė muistytis ir protestuoti pro miegus. Paukš- 
čiai pakilo tuo pačiu metu, mosuodami sparnais it paklodėmis. Atro- 
dė, kad jie pastebėjo jos žvilgsnį, ir tai jiems nepatiko. Dauguma iš 
jų nutūpė negyvuose medžiuose, tačiau keli sklandė miglotame dan- 
guje it blogi ženklai iš vesternų. 

Iš kur jie atsirado? Ko jiems reikia? 

Roza nežinojo, kaip atsakyti į šiuos klausimus. Tad ji nustūmė 
juos šalin ir akmenimis perėjo upelį. Priartėjusi prie šventyklos, Ro- 
za išvydo apleistą, tačiau dar matomą takelį, vedantį aplink akmeni- 
nį šventyklos kampą. Ji net nedvejodama pasirinko šį takelį, nors ir 
ėjo nuoga, o abiejose takelio pusėse augo spygliuoti krūmai. Roza 
slinko atsargiai, sukiodamasi, kad neįsibrėžtų šonų, ir saugodama 

(Karoliną) 

kūdikį nuo spyglių. Roza įsidūrė keletą kartų, bandydama nuk- 
reipti mergaitę toliau nuo spyglių, tačiau tik iš vieno įbrėžimo - ant 
dešinės šlaunies - pasirodė kraujas. | 

Kai aplenkė šventyklos kampą ir pažvelgė į priekį, Rozai pasiro- 
dė, kad pastatas kažkaip pasikeitė. Pokyčiai buvo tokie dideli, kad ji 
iškart negalėjo jų suvokti. Roza pamiršo visa tai, išvydusi vis dar prie 
suvargusios kolonos bestovinčią “Vendę", tačiau Žengusi pustuzinį 
žingsnių moters raudona suknele link, Roza stabtelėjo ir atsigręžė at- 
gal, atverdama savo akis ir protą į pastatą. 

Šįkart ji iškart atpažino pokyčius ir nustebusi riktelėjo. Buliaus 
Šventykla atrodė negyva ir nereali... dviejų dimensijų. Ji Rozai pri- 
minė eilėraštį, skaitytą dar mokykloje, kuris apdainavo nutapytą lai- 
vą nutapytame vandenyne. Keistas jausmas, jog šventykla netelpa į 
perspektyvą, dingo, o kartu su juo ir grasinanti pastato aura. Dabar 
visos linijos atrodė tiesios, kur jos tokios ir turėjo būti, jokie staigūs 
architektūriniai vingiai nedirgino akies. Pastatas atrodė it paveikslas, 
nutapytas dailininko, kurio vidutiniškas talentas ir pasibaisėtinas ro- 
mantizmas padėjo jam sukurti blogą meno kūrinį - paveikslą, kurio 
likimas buvo kiurksoti rūsio kampe ar ant palėpės lentynos kartu su 
senais “National Geographic" numeriais bei iškomplektuotais Žaidi- 
mais. 

O galbūt retai aplankomoje trečioje lombardo lentynoje. 

- Moterie! Ei, moterie! 

Roza atsisuko į “Vendę", kuri nekantriai mojavo. 

- Paskubėk ir atnešk čionai kūdikį! Čia tau ne turistinė ekskursija! 

Roza nekreipė į ją dėmesio. Dėl šio kūdikio ji rizikavo savo gy- 
vybe, todėl visai neketino skubėti. Roza atitraukė paklodę ir pažvel- 
gė į tokį pat moteriškos lyties nuogą kūnelį kaip ir jos pačios. Bet tai 
ir visi panašumai. Mergaitė neturėjo jokių randų ar įkandimų žymių. 
Ant viso kūnelio nesimatė nė vieno apgamėlio, nuo pėdų iki pečių. 
Jis buvo tobulas. 

Taip, tobulas. O dabar, rizikavusi dėl jos gyvybe, išgelbėjusi nuo 
tamsos, buliaus ir dar velniai žino nuo ko, nejau ketini atiduoti ją 

toms dviems moterims? Abi serga kažkokia liga, o ta, ant kalvos, dar 
ir pamišusi. Nejau ketini atiduoti joms vaiką? 

- Jai nieko neatsitiks, - nuramino ją juodaodė moteris. Roza pasi- 
suko į ją. “Vendė Jarou“ stovėjo prie jos ir su giliu supratimu žvelgė 
į Rozą. 

- Taip, - ji palingavo galva, tarytum Roza būtų garsiai išsakiusi 
savo abejones. - Zinau, ką tu galvoji, todėl ir sakau, kad jai nieko 
neatsitiks. Nėra jokių abejonių, kad ji - pamišėlė, tačiau pamišimas 
nepereis vaikui. Ji žino, kad nors ir pagimdė šį kūdikį, jis neprik- 
lausys jai, kaip nepriklauso ir tau. 

Roza dirstelėjo į kalvą, kur šalia ponio stovėjo moteris purpuri- 
niu chitonu ir laukė savo palikuonio. 

- Koks jos vardas? - paklausė Roza. - Kūdikio motinos? Ar... 

- Nesvarbu, - pertraukė ją moteris raudona suknele, tarsi norėda- 
ma sulaikyti ją nuo bereikalingų žodžių. - Jos vardas neturi reikšmės. 
Svarbi tik jos psichinė būklė. Pastaruoju metu ji labai nekantni. Ge- 
riau jau nedelskime. 

- Buvau nusprendusi pavadinti savo kūdikį Karolina. Normanas 
man leido. Jam vis tiek nebuvo svarbu. 

Roza pravirko. 

- Labai gražus vardas. Tinkamas vardas. Neverk. Nepradėk, - mo- 
teris apkabino Rozą per pečius, ir jos abi ėmė kopti į kalvą. Žolė šiū- 
ravo palei basas Rozos kojas ir kuteno kelius. - Ar paklausysi mano 
patarimo, moterie? | 

Roza smalsiai pažvelgė į ją. 

- Žinau, jog sunku paklausyti patarimo, kai tau liūdna, tačiau pak- 
lausyk. Aš gimiau vergijoje, užaugau grandinėse ir buvau išlaisvinta 
beveik dievaitės. Tai padarė ji, - “Vendė" parodė į moterį, tyliai sto- 
vinčią ir laukiančią jųdviejų. - Ji išgėrė jaunystės vandens ir privertė 
mane taip padaryti. Dabar mes gyvename kartu, bet kartais, pažvel- 
gusi į veidrodį, aš norėčiau išvysti raukšles. Aš palaidojau savo vai- 
kus, jų vaikus ir jų vaikų vaikus iki penkiasdešimtosios kartos. Ma- 
čiau daugybę karų, kurie ateidavo ir praeidavo lyg bangos, nuplau- 
nančios pėdsakus bei smėlio pilis. Mačiau degančius kūnus ir šimtus 
galvų, pamautų ant kuolų Lado mieste. Mačiau žudant protingus val- 
dovus ir vietoj jų pastatant kvailius, ir dar iki šiol tebegyvenu. 

Moteris giliai atsiduso. 

- Aš vis dar gyvenu, todėl manau esanti pakankamai kvalifikuota 
duoti patarimus. Ar išklausysi? Greit atsakyk. Aš nenoriu, kad ji iš- 
girstų šį patarimą, mes jau bėveik atėjome. | 

- Taip, kalbėk. 

- Geriausia būti negailestingai savo praeičiai. Svarbūs ne tie smū- 
giai, kurių mes sulaukiame, o kuriuos išgyvename. O dabar atmink, 
savo sveiko proto ir gyvybės dėlei, nežiūrėk į ją! 

Moteris raudona suknele tiesiog pabrėžė paskutinius žodžius. Po 
minutės Roza vėl stovėjo priešais blondinę. Ji nukreipė akis į Purpu- 
rinės Rozos chitono skverną, nesuvokdama, jog vėl per stipriai spau- 
džia kūdikį, kol “Karolina" nepasimuistė ir nepamojo gležna ranke- 
le. Mergaitė pabudo ir su dideliu susidomėjimu žvelgė į Rozą. Jos 
akys buvo tokios pat mėlynos kaip ir vasaros dangus. 

- Tu tikrai puikiai pasidarbavai, - prabilo tas maloniai kimus bal- 
sas. - Aš dėkoju tau. O dabar atiduok ją man. 

Purpurinė Roza ištiesė rankas. Ant jų. žaidė šešėliai. Staiga Roza 
pastebėjo tai, kas jai labai nepatiko: pilkai žalias dumblas augo tarp 
moters pirštų lyg samanos. Arba žvynai. Roza nesąmoningai prispau- 
dė kūdikį prie savęs. Šįkart mergaitė dar stipriau pasimuistė ir netgi 
riktelėjo. 

Juoda ranka suspaudė Rozos petį. 

- Sakiau tau, kad viskas gerai. Ji niekada nenuskriaus kūdikio, be 
to, ir aš rūpinsiuos ja, kol mūsų kelionė baigsis. O tai įvyks netrukus. 
Tada ji atiduos vaiką... na, tai jau nesvarbu. Bet kol kas kūdikis prik- 
lauso jai. Atiduok jį jai. 

Jausdama, jog tai sunkiausias darbas jos sunkiame gyvenime, Ro- 
za ištiesė kūdikį moteriai ant kalvos. Kai ši paėmė mergaitę į savo 
rankas, pasigirdo tylus pasitenkinimo niurnesys. Kūdikis pažvelgė į 
veidą, kurį Rozai buvo uždrausta matyti... ir nusijuokė. 

- Taip, taip, - užniūniavo maloniai kimus balsas. Jos veide pasi- 
rodė kažkas panašus į Normano šypsenėlę, nuo kurios Rozai norėjo- 
si rėkti. - Taip, brangioji, ten buvo tamsu, tiesa? Tamsu, bjauru ir 
bloga, o, taip, mama žino. 

Dėmėtos rankos priglaudė kūdikį prie purpurinio chitono. Mer- 
gaitė pakėlė akis, nusišypsojo, priglaudė galvutę prie motinos krūti- 
nės ir vėl užmerkė akis. 

- Roza, - prabilo moteris purpuriniu chitonu. Jos balsas buvo su- 
simąstęs ir nesveikas, priklausantis despotui, kuris, regis, turėjo grei- 
tai prarasti įsivaizduojamos kariuomenės kontrolę. 

- Taip, - sušnibždėjo Roza. 

- Iš tikrųjų Roza. Roza Tikroji. 

- T - taip. Manyčiau. 

- Ar prisimeni, ką pasakiau, prieš tau nusileidžiant žemyn? 

- Taip. Labai gerai prisimenu. 

Nors Roza visai nenorėjo prisiminti. 

- Ir ką gi? - godžiai paklausė Purpurinė Roza. - Ir ką gi aš tau pa- 
sakiau, Roza Tikroji? 

- “Aš atsilyginu"". 

- Taip. Aš atsilyginu. Ar buvo labai blogai ten, tamsoje? Ar buvo 
bloga, Roza Tikroji? 

Roza atsargiai apmąstė, ką atsakyti. 

- Bloga, bet būna ir blogiau. Manau, blogiausia buvo upelis. Aš 
norėjau gerti. 

- Tavo gyvenime yra daug dalykų, kuriuos norėtum pamiršti? 

- Taip. Tikriausiai. 

- Tavo vyras? 

Roza linktelėjo. 

Moteris su miegančiu kūdikiu ant rankų prabilo taip užtikrintai, 
kad net Rozai širdis apmirė. 

- Tu būsi su juo išskirta. 

Roza pravėrė burną, bet supratusi, jog nesugebės ištarti nė žodžio, 
vėl susičiaupė. 

- Vyrai - gyvuliai, - tęsė Purpurinė Roza. - Kai kuriuos galima 
prisijaukinti ir išdresuoti. O kai kurių negalima. Kai susiduriame su 
tokiu, kurio nei prisijaukinsi, nei išdresuosi, ar turime jaustis prakeik- 
tos ar apgautos? Ar turime sėdėti pakelėje - ar supamojoje kėdėje ša- 
lia lovos - ir keikti savo likimą? Ar turime sukilti prieš ka? Ne, nes 
ka - ratas, sukantis pasaulį, ir vyras ar moteris, sukilęs prieš jį, pa- 
prasčiausiai bus sutraiškytas. Tačiau su Žiauriais gyvuliais reikia su- 
sidoroti. Ir turime su šia užduotimi susidoroti pilna vilčių širdimi, ka- 
dangi kitas gyvulys visada bus kitoks. 

Bilis - ne gyvulys, - pamanė Roza, žinodama, kad niekad neišdrįs 
to pasakyti šiai moteriai. Buvo per daug lengva įsivaizduoti, kaip ji 
sugriebia Rozą ir dantimis perkanda jai gerklę. 

- Bet kokiu atveju, gyvuliai susirems. Tokia jų prigimtis - nuleis- 
ti galvą ir pasileisti viens kito link, kad galėtų susiremti ragais. Ar 
supranti? 

Staiga Roza suprato, ką sako ši moteris, ir ją apėmė siaubas. Ji pa- 
kėlė pirštus ir prilietė lūpas. Jie atrodė sausi ir įkaitę. 

- Nebus jokios kovos, - atsakė Roza. - Nebus jokios kovos, nes jie 
nežino vienas apie kitą. Jie... 

- Gyvuliai susirems, - pakartojo Purpurinė Roza 1r kažką jai ištie- 
sė. Prireikė minutės, kad Roza suvoktų, kas tai: auksinė apyrankė, 
kurią Purpurinė Roza nešiojo virš dešinės alkūnės. 

- Aš...aš negaliu... 

- Paimk ją, - staiga nekantriai paragino moteris purpuriniu chito- 
nu. - Paimk ją, paimk! Ir daugiau nebeinkšk! Dėl visų kada nors eg- 
zistavusių dievų meilės, baik inkšti 1t kvaila avelė! 

Roza ištiesė savo drebančią ranką ir paėmė apyrankę. Nors ji vi- 
sąlaik spaudėsi prie blondinės kūno, vis tiek buvo šalta. Jei ji papra- 
šys ją užsidėti, nežinau, ką tada darysiu, - pamanė Roza, bet Purpu- 
rinė Roza nepaprašė. Ji tik ištiesė savo dėmėtą ranką ir parodė į alyv- 
medį. Molbertas dingo, o paveikslas - kaip ir tas Rozos kambaryje - 
išaugo iki milžiniško dydžio. Jis taip pat pasikeitė. Jis vis dar vaiz- 
davo butą Trentono gatvėje, tačiau nebesimatė jokios į duris atsisu- 
kusios moters. Kambarys skendėjo tamsoje. Tik šviesių plaukų sruo- 
gelė ir nuogas petys matėsi virš antklodės ant lovos. 

Tai aš, - nustebusi pagalvojo Roza. - Tai aš miegu ir sapnuoju šį 
sapną. 

- Eik, - tarė Purpurinė Roza ir palietė jos pakaušį. 

Roza žengė žingsnį paveikslo link, kadangi norėjo išvengti tos 
šaltos siaubingos rankos prisilietimo. Ji suvokė girdinti - labai tyliai 
- eismo gatvėje garsus. Svirpliai šokinėjo aplink jos kojas aukštoje 
žolėje. 

- Eik, mažyle Roza Tikroji. Ir ačiū, kad išgelbėjai mano kūdikį. 

- Mūsų kūdikį, - pataisė Roza ir iškart išsigando. Zmogus, patai- 
sęs šios moters Žodžius, pats turėjo būti nepilno proto. 

Tačiau moteris purpuriniu chitonu atsakė daugiau nustebusiu nei 
supykusiu balsu. 

- Taip, taip, jei taip nori - mūsų kūdikį. O dabar eik. Prisimink tai, 
ką turi prisiminti, ir pamiršk tai, ką reikia pamiršti. Saugok save, kai 
išeisi uŽ mano apsaugos rato ribų. 

Kurgi ne, - pamanė Roza. - Aš nelįsiu tau į akis ir neprašysiu ta- 
vo malonės, gali tuo neabejoti. Tai būtų tas pats, kaip pakviesti Idį 
Aminą tiekti maistą vakarėliui sode arba Adolfą Hitlerį... 

Mintis nutrūko pastebėjus, kaip moteris paveiksle sukruta lovoje 
ir užsitraukia antklodę ant nuogo peties. 

Tai nebe paveikslas. 

Tai langas. | 

- Eik, - ramiai paragino moteris raudona suknele. - Gerai pasidar- 
bavai. Eik, kol ji nepersigalvojo dėl savo jausmų. 

Roza žengė paveikslo link. Už nugaros ji išgirdo nebe maloniai 
kimų, o garsų žudikišką Purpurinės Rozos balsą: 

- Ir prisimink: aš atsilyginu! 

Roza užsimerkė nuo netikėto šūksnio ir pasileido pirmyn, neabe- 
jodama, kad moteris purpuriniu chitonu pamiršo Rozos padarytą pas- 

laugą ir nusprendė ją nužudyti. Ji užkliuvo už kažko (galbūt už pa- 
veikslo krašto?) ir pajuto, kad krenta. Roza dar spėjo pajusti, kaip jos 
skrandis apsiverčia it cirko akrobatas, ir viską užliejo tamsa. Joje Ro- 
za girdėjo kažkokį tolimą, bet artėjantį grėsmingą garsą. Galbūt tai 
buvo dundantis giliuose “Grand Centra!'' stoties tuneliuose traukinys, 
galbūt griaustinis, o galbūt bulius Erinėjus, aklai bėgiojantis labirin- 
tu su nuleista galva ir atstatytais trumpais, bet aštriais ragais. 
Ir tada Roza nugrimzdo užmarštin. 


Roza dreifavo tyliai ir apatiškai lyg nesvajojantis embrionas pla- 
centos apsupty iki pat septynių valandų ryto, kai ją iš miegų ištraukė. 
šalia stovintis “Big Benas“. Roza atsisėdo lovoje, mosuodama ranko- 
mis ore tarytum žnyplėmis ir rėkdama nesuprantamus žodžius 1š jau 
pamiršto sapno: 

- Neversk manęs pažvelgti į tave! Neversk manęs pažvelgti į tave! 
Neversk! Neversk! 

Tada Roza išvydo kreminės spalvos sienas, mažytę sofutę bei pro 
langą vidun plūstančią šviesą ir jų pagalba susikūrė sau taip reikalin- 
gą realybės jausmą. Nesvarbu, kuo ji buvo ir ką darė sapnuose, da- 
bar ji vėl tapo Roza Maklendon, vieniša moterimi, kuri įrašinėjo kny- 
gas į kasetes pragyvenimui. Ji ilgai gyveno su blogu vyru, tačiau pa- 
liko jį ir susipažino su geru. Roza gyveno vieno kambario bute Tren- 
tono gatvės 897-0ojo namo antrame aukšte, pačiame koridoriaus ga- 
le, su gražiu vaizdu į Braento parką. O, ir dar - ji daugiau niekada ne- 
bevalgys pėdos ilgio dešrainių, ypač su raugintais kopūstais. Regis, 
jie netiko jos organizmui. Roza nebeprisiminė, ką sapnavo 

(prisimink tai, ką turi prisiminti, ir pamiršk tai, ką reikia pa- 
miršti) 

tačiau ji Žinojo, kaip visa tai prasidėjo: ji įžengė į tą prakeiktą pa- 
veikslą lyg Alisa - į veidrodį. 

Roza pasėdėjo lovoje, apgaubdama save kiek įmanoma daugiau 
Rozos Tikrosios pasauliu, tada ištiesė ranką žadintuvo link, tačiau 
numetė jį ant žemės. Žadintuvas ir toliau abejingai Čirškė. 

- Nusisamdyk invalidą, įdomu tokius stebėti, - sukarkė ji. 

Roza pasilenkė žemyn, norėdama pakelti žadintuvą, ir vėl susiža- 
vėjo savo baltais plaukais, tokiais nepanašiais į tos paklusnios pely- 
tės Rozos Daniels. Ji sugriebė žadintuvą, nykščiu užčiuopė mygtuką 
čirškimui sustabdyti, bet dar šį tą išvydus: stabtelėjo. Krūtis, prisis- 
paudusi prie dešinės rankos, buvo nuoga. 


207 


Roza nutildė žadintuvą ir atsisėdo, laikydama jį kairėje rankoje. Ji 
pakėlė antklodę: apatinė jos kūno pusė kaip ir viršutinė buvo visiš- 
kai nuoga. 

- Kur mano naktiniai? - paklausė ji tuščią kambarį. Jai atrodė, kad 
šis klausimas nuskambėjo ypatingai kvailai... tačiau Roza nebuvo 
pratusi atsigulti su naktiniais marškiniais, o atsibusti visiškai nuoga. 
Netgi keturiolika vedybinių metų su Normanu neparuošė jos tokiems 
specialiems įvykiams. Roza padėjo žadintuvą ant staliuko, nuleido 
kojas ant grindų... 

- Oi! - suriko ji nustebusi ir išsigandusi, kadangi klubus ir šlaunis 
užliejo skausmas. Skaudėjo net užpakalį. - Oi, oi, oi! 

Roza atsisėdo ant lovos krašto ir paeiliui sulenkė dešinę, po to 
kairę koją. Jos judėjo, tačiau kartu ir skaudėjo, ypač dešinė. Atrodė, 
tarytum vakar Roza būtų iš širdies pasportavusi treniruoklių salėje, 
nors iš tikrųjų tik pasivaikščiojo su Biliu, ir tai 1š lėto. 

Garsas buvo panašus į traukinių dundesį “Grand Central" stoty- 
je, - pagalvojo ji. 

Koks garsas? 

Akimirką Roza beveik pagavo jį, tačiau jis vėl dingo. Roza atsar- 
giai atsistojo, minutėlę pastovėjo prie lovos ir nulingavo į vonią. Nus- 
verdėjo į vonią. Dešinė koja atrodė lyg persukta, skaudėjo inkstus. 
Kas, po velnių?.. 

Roza prisiminė skaičiusi, kad Žmonės kartais “bėga" per miegus. 
Galbūt tą ji ir darė. Galbūt sapnas, kurio Roza nevaliojo prisiminti, 
buvo toks baisus, kad ji iš visų jėgų stengėsi nuo jo pabėgti. Roza 
stabtelėjo vonios tarpdury ir atsigręžė į lovą. Paklodė buvo suglam- 
žyta, bet nenutraukta ir neperkreipta, kaip kad turėtų būti, jei ji iš tik- 
rųjų "bėgo" savo sapne. 

Tačiau Roza pastebėjo tai, kas jai nepatiko. Tai netikėtai grąžino 
ją į senas blogas dienas: kraujas. Vis dėlto ant paklodės matėsi ne la- 
šeliai, o ploni dryželiai, be to, daug toliau, nei galėjo išbėgti iš nosies 
ar prakąstos lūpos... nebent ji taip smarkiai judėjo per miegus, kad 
net atsidūrė kitoje lovos pusėje. Po to Roza pagalvojo, kad ją aplan- 
kė kardinolas (taip jos motina įpratino Rozą vadinti menstruacijas), 
tačiau tai visiškai neatitiko jos kalendoriaus. 

Ar tai tavo laikas, mergaite? Ar tau pilnatis? 

- Ką? - Roza paklausė tuščio kambario. - Kokia pilnatis? 

Ir vėl kažkas sudirgino sąmonę ir vėl dingo. Roza pažvelgė į 5a- 
ve ir atskleidė vieną paslaptį: ant dešinės šlaunies matėsi gana atgra- 
sus įbrėžimas. Be jokių abejonių, tai nuo jo atsirado kraujas ant pak- 
lodės. 

„Ar aš pati susidraskiau per miegus? Ar taip... 

Šįkart mintis ilgėliau užsilaikė sąmonėje, galbūt todėl, kad tai bu- 
vo ne mintis, o įvaizdis. Roza išvydo nuogą moterį - save - šonu 
slenkančią taku, iš abiejų pusių apaugusiu spygliuotais krūmais. At- 
sukusi dušą ir viena ranka reguliuodama vandens temperatūrą, ji nu- 
sistebėjo, ar galima spontaniškai kraujuoti pakankamai aiškiame sap- 
ne. Kaip tie žmonės, iš kurių rankų ir pėdų pasipila kraujas per Didį- 
jį Penktadienį. 

Stigmos? Ar nori pasakyti, kad be kita ko tau dar ir stigmos atsi- 
randa? 

Aš nieko nesakau, nes nieko nežinau, - Roza atsakė pati sau, ir tai 
buvo šventa tiesa. Ji galbūt ir galėjo patikėti, - šiaip ne taip, - kad įb- 
rėžimas gali spontaniškai atsirasti ant miegančio žmogaus odos, ly- 
giai toks pat, koks tą pačią akimirką atsirado sapne. Neįtikėtina, bet 
dar visai priimtina. Nepriimtina buvo tai, kad miegantis Žmogus pra- 
dangina naktinius marškinius vien dėl to, kad sapnuoja save nuogą. 

(Nusirenk tą skudurą. 

Negaliu to padaryti! Aš nesu nieko pasivilkusi po marškiniais! 

Nebūčiau ir pamaniusi...) 

Vaiduokliški balsai. Vienas priklausė jai pačiai, bet kitas? 

Nesvarbu, tikrai nesvarbu. Roza nusimetė naktinius marškinius 
miegodama, o galbūt per trumpą nubudimo akimirką, kurios dabar 
nebeprisiminė kaip ir savo keisto sapno apie bėgiojimą tamsoje ar st- 
rikinėjimą baltais akmenimis per juodo vandens upelį. Roza nusiren- 
gė, todėl jei 1ms ieškoti, ras savo marškinius po lova. 

- Taip. Nebent aš juos suvalgiau, arba kaž... 

Roza atitraukė ranką, reguliavusią vandens temperatūrą ir smal- 
siai ją apžiūrėjo. Nuo pirštų galiukų bluko raudonai purpurinės dė- 
mės, o truputį ryškesnės dėmelės matėsi po nagais. Roza 1š lėto pa- 
kelė ranką prie veido. Balsas iš sąmonės glūdumos - šįkart ne pane- 
lės Praktiškosios-Nuovokiosios - atsakė su pastebimu nerimu. Ned- 
rįsk priliesti lūpų ranka, kuri lietė sėkleles! Nedrįsk! 

- Kokias sėkleles? - išsigandusi paklausė Roza. Ji pauostė savo 
pirštus, kurie vos vos kvepėjo skrudintu cukrumi. - Kokias sėkleles? 
Kas atsitiko praeitą naktį? Ar... - Roza nutilo. Ji žinojo, ką geidė to- 
liau pasakyti, bet nenorėjo išgirsti šio klausimo: Ar tai vis dar vyksta? 

Roza palindo po dušu, pasireguliavo reikiamo karštumo vandenį 
ir pakėlė muilą. Ji ypač gerai nutrynė rankas - trynė išsijuosusi, kol 
neliko nė vienos purpurinės dėmelės netgi panagėse. Tada niūniuo- 
dama išsiplovė galvą. Kurtas patarė jai dainuoti lopšines skirtingais 

tonais ir balso registrais, ir Roza laikėsi šio patarimo, dainuodama 
gana tyliai, kad netrukdytų savo kaimynams. Po penkių minučių išė- 
jus iš vonios 1r išsidžiovinus, jos kūnas pasijuto truputį geriau - nebe 
sulankstytų vielų ir stiklo šukių dariniu. Jos balsas taip pat atgavo sa- 
vo privalumus. 

Roza pradėjo mautis džinsus, bet prisiminusi, kad šiandien pietau- 
ja su Robu Lefertsu, užsisegė naują sijoną. Tada atsisėdo prie veid- 
rodžio susipinti kasos. Tai užtruko gana ilgai, kadangi jos nugara, pe- 
čiai ir rankos vis dar buvo nelankstūs. Karštas vanduo ištaisė padėtį, 
bet neišgydė. 

Taip, tai buvo ne pagal amžių didelis kūdikis, - mąstė ji, taip įni- 
kusi į kasos pynimą, kad net neužfiksavo savo minčių. Bebaigdama 
Roza žvilgtelėjo į veidrodį, atspindintį visą kambarį, ir pastebėjo tai, 
nuo ko jai net akys išsprogo. Visi kiti rytiniai neatitikimai iškart išb- 
lėso. 

- O, Dieve, - išvebleno Roza. Ji atsistojo ir bejausmėmis it kojo- 
kai kojomis perėjo per kambarį. 

Iš pažiūros paveikslas atrodė toks pat. Blondinė vis dar stovėjo 
ant kalvos su tarp menčių nukritusia kasa ir pakelta kaire ranka, ta- 
čiau audros debesų virš jos galvos nebesimatė. Dangus virš moters 
trumpa suknele buvo blyškiai mėlynas drėgną liepos dieną. 

Keli juodi paukščiai, kurių anksčiau ten nesimatė, suko ratus dan- 
guje, bet Roza beveik jų nepastebėjo. 

Dangus mėlynas, nes audra baigėsi, - pamanė ji. - Ji baigėsi, kai 
aš... na... kai aš buvau kažkur kitur. 

Roza tik neabejojo, jog tas “kažkur kitur“ buvo baisus ir tamsus. 
Ir to pakako: ji nenorėjo prisiminti daugiau ir galbūt net iš naujo įrė- 
minti paveikslą. Roza žinojo, kad rytoj neberodys jo Biliui, net neuž- 
simins apie jį. Būtų blogai, jei jis pastebėtų, kad audrą pakeitė saulės 
šviesa, tačiau būtų dar blogiau, jei jis nepastebėtų jokių pokyčių. Tai 
reikštų, kad ji kraustosi iš proto. 

Aš net nebežinau, ar išvis noriu turėti tą prakeiktą daiktą, - pama- 
nė Roza. - Jis gąsdina. Ar norit išgirsti šį tą linksmo? Manau, kad 
nuo jo vaidenasi. 

Roza pakėlė berėmį paveikslą, paėmusi jį delnais už kraštų, nek- 
reipdama dėmesio į sąmonės atsiųstą mintį 

(atsargiai, Roza, neįkrisk) 

elgtis su juo būtent taip. Į dešinę nuo vedančių į koridorių durų 
stovėjo spinta, kurioje, išskyrus sportbačius, kuriuos avėdama ji pa- 
liko Normaną, bei naują pigų sintetinį megztinį, nieko nebuvo. No- 
rint atidaryti spintos duris, reikėjo nuleisti paveikslą ant žemės (Ro- 

za galėjo jį pasikišti po pažastimi, bet kažkodėl nepanoro to padary- 
ti), o kai Roza vėl jį pakėlė, dar kartą įsispoksojo į jį. Tikrai matėsi 
saulė (naujiena) ir dideli juodi paukščiai suko ratus virš šventyklos 
(tikriausiai naujiena), tačiau ar nebuvo dar kažko? Kito pokyčio? Ro- 
zai taip atrodė, tik ji jo nematė, kadangi tas buvo ne priedas, o netek- 
tis. Kažko trūko. Kažko... 

Nenoriu žinoti, - nukirto save Roza. - Nenoriu net galvoti apie tai. 

Taip. Tačiau iš tikrųjų Roza šito negeidė: paveikslas jau spėjo 
tapti jos sėkmės talismanu, jos triušio letenėle. Ir viena nekėlė jokių 

abejonių: tik mintys apie Purpurinę Rozą, be baimės stovinčią kalvos 
: viršūnėje, prastūmė Rozą per pirmą dieną įrašų studijoje, kai ją apė- 
mė panikos priepuolis. Tad Roza nenorėjo taip nemaloniai galvoti 
apie paveikslą ir, be abejo, jo bijoti, tačiau nevaliojo. Juk oras alieji- 
niame paveiksle, kaip įprasta, nepasikeičia pernakt, o paveikslo turi- 
nys nedidėja ir nesitraukia, tarytum koks nematomas projekcininkas 
kaitaliotų atstumą tarp lęšių. Roza nežinojo, kaip dar pasielgs su pa- 
veikslu, tačiau šiandien ir visą savaitgalį jis tikrai pratūnos spintoje, 
draugaudamas su jos sportbačiais. 

Roza atrėmė paveikslą prie sienos spintoje (atsispirdama norui at- 
gręžti jį į sieną) ir uždarė duris. Taip padariusi, ji apsivilko vieninte- 
lę gerą palaidinę, pasiėmė rankinę ir išėjo. Einant ilgu koridoriumi 
laiptų link, du žodžiai suskambėjo galvoje, išnirę iš pasąmonės: aš 
atsilyginu. Roza sustojo laiptų aikštelėje, taip stipriai drebėdama, kad 
net rankinė iškrito ant grindų. Akimirką dešinę koją suskaudo iki pat 
sėdmenų. Tarsi ją būtų sutraukęs Žiaurus mėšlungis. Kai jis praėjo, 
Roza paskubom nulipo į pirmą aukštą. Aš apie tai negalvosiu, - ji ta- 
rė sau, eidama autobusų stotelės link. - Aš neprivalau to daryti, jei 
pati to nenoriu, 0 taip ir yra. Geriau galvosiu apie Bilį. Bilį ir jo 
motociklą. 


Galvodama apie Bilį, Roza pasiekė darbą ir pasinėrė į tamsų “Nu- 
žudyk visus mano rytojus'' pasaulį. Per pietus išvis neliko laiko gal- 
voti apie moterį ant kalvos. Ponas Lefertsas nusivedė Rozą į mažytį 
itališką restoranėlį “Della Femmina“. Tai buvo pats mieliausias Ro- 
zos kada nors lankytas restoranas. Kai ji valgė melioną, Lefertsas pa- 
siūlė jai vadinamąjį “solidesnį verslo susitarimą". Jis pasiūlė Rozai 
pasirašyti kontraktą. Ji gautų aštuonis šimtus dolerių per savaitę už 
dvidešimt savaičių arba už dvylika knygų. Robas nepasiūlė tūkstan- 
čio per savaitę, kaip kad Roda liepė Rozai reikalauti, tačiau jis paža- 

dėjo suvesti ją su agentu, kuris galėtų parūpinti tiek radijo laiko, kiek 
ji norės. 

- Iki metų pabaigos užsidirbsi dvidešimt du tūkstančius dolerių, 
Roza. Be to, jei norėsi... bet kam save pervarginti? 

Roza paprašė savaitgalio, kad galėtų viską apgalvoti. Ponas Le- 
fertsas sutiko. Prieš palikdamas ją pirmame studijų aukšte (Roda su 
Kurtu sėdėjo ant suoliuko prie lifto ir šnibždėjosi lyg vagių porelė), 
Robas ištiesė jai savo ranką. Roza irgi ištiesė savąją, tikėdamasi šilto 
paspaudimo. Bet ponas Lefertsas paėmė jos ranką, nusilenkė 1r pabu- 
čiavo. Toks gestas - dar niekas nebučiavo jos rankos, nors Roza ir 
matė tai darant filmuose - net nupurtė Rozą. 

Tik vėl atsisėdus įrašų studijoje, stebint, kaip Kurtas uždeda nau- 
ją juostą, Rozos mintys grįžo prie paveikslo, kuris dabar saugiai 

(tikėkis, Roza, tikėkis) 

kiurksojo spintoje. Staiga ji suprato, koks tas kitas pokytis, ko trū- 
ko paveiksle: apyrankės. Moteris purpuriniu chitonu turėjo ją užsidė- 
jusi virš dešinės alkūnės. Šį rytą ant jos rankos nebuvo nieko iki pat 
kaulėto peties. 


Tą vakarą grįžusi namo, Roza parkrito ant kelių ir dirstelėjo po 
nepaklota lova. Auksinė apyrankė gulėjo tamsoje ir švelniai spindė- 
j0. Rozai ji atrodė panaši į milžinės sutuoktuvių žiedą. Salia jos gu- 
lėjo kažkas: mažas sulankstytas mėlyno audinio kvadratėlis. Bent jau 
ji rado gabalėlį savo prapuolusių naktinių marškinių. Ant jo matėsi 
purpurinės dėmės, panašios į kraują, tačiau Roza žinojo, kad taip nė- 
ra: jas paliko vaisių, kurių geriau neragauti, sultys. Roza dar šįryt du- 
še nutrynė tokias pat dėmes nuo savo pirštų. 

Apyrankė pasirodė besanti itin sunki; ji svėrė svarą ar net du. Jei 
ji iš tikrųjų padaryta iš to, kaip atrodė, tai kiekgi ji verta? Dvylikos 
tūkstančių dolerių? Penkiolikos? Neblogai, jei manysi, kad apyrankė 
kažkokiu būdu išskrido iš paveikslo, kurį Roza išmainė į beveik be- 
vertį žiedą. Ir vis dėlto jai nepatiko ją liesti, todėl Roza padėjo apy- 
rankę ant naktinio staliuko šalia lempos. 

Akimirką Roza palaikė rankoje mėlynos medvilnės ryšulėlį, sėdė- 
dama it paauglė, nugara atsirėmusi į lovą ir sukryžiavusi kojas. Tada 
išvyniojo vieną jo pusę. Ji išvydo tris sėkleles, tris mažas sėkleles. Ir 
Rozai su vis didėjančiu siaubu bežiūrint į jas, negailestingi Žodžiai 
vėl ėmė skambėti galvoje it geležiniai varpai. 

Aš atsilyginu. 

VII 
IŠKYLAUTOJAI 


Normanas užmetinėjo jauką. 

Jis gulėjo savo viešbučio kambaryje naktį iš ketvirtadienio į penk- 
tadienį, išjungęs visas šviesas, išskyrus fluorescencinę lemputę virš 
kriauklės vonioje. Ji metė Normaną tenkinantį difuzinį švytėjimą į 
kambarį. Sviesa priminė gatvių žibintų spindesį tirštame rūke. Nor- 
manas gulėjo lygiai taip pat kaip ir Roza, prieš užmigdama tą pačią 
ketvirtadienio naktį, tik po pagalve pakišęs ne abi, o vieną ranką. Ki- 
toje jis laikė cigaretę ir retsykiais prie lūpų pakeldavo ant grindų sto- 
vintį “Glenlivet"" butelį. 

Kur tu, Roza? - jis paklausė savo pražuvėlės žmonos. - Kur tu esi 
ir iš kur tu radai tiek drąsos pabėgti, tokia mažytė pelytė, kaip tu? 

Antras klausimas jam rūpėjo daug labiau - kaip ji išdrįso. Pirmas 
klausimas nebuvo toks svarbus, nes Normanas žinojo, kur Roza bus 
šeštadienį. Liūtui nereikia sau kvaršinti galvos, kur maitinasi zebras: 
jam tik reikia palaukti prie vandens telkinio, kur zebras ateina atsi- 
gerti. Taigi, taigi, bet vis dėlto: kaip ji išdrįso jį palikti? Net jei jam 
ir nebus gyvenimo po paskutinio jųdviejų pokalbio, Normanas norė- 
jo tai sužinoti. Ar ji tai suplanavo? Ar spontaniškai pabėgo? Ar tai 
proto aptemimas? Ar jai kas nors padėjo (be amžiną atilsį Piterio 
Sloviko ir Kekšių kavalkados iš Durhamo aveniu)? Ką ji veikia atsit- 
renkusi į tą žavų miesteliūkštį prie ežero? Dirba padavėja? Purto 
paklodes tokiose skylėse kaip ši? Ne, Normanas taip nemanė. To- 
kiems darbams ji buvo per daug tingi, - užteko vien pažiūrėti, kaip ji 
tvarkėsi savo namuose, - o dirbti ką nors kita ji neturėjo įgūdžių. Jei 
turėjai papus, dar buvo viena išeitis. Roza ir dabar kažkur trynė gat- 
ve, pardavinėdama save ties kiekvienu kampu. Na, žinoma, taip ir 
yra, 0 kas daugiau jai belieka? Dievas žino, kokia ji atgrasi: ją dul- 
kinti ar šūdo gabalą - jokio skirtumo, tačiau vyrai visais amžiais mo- 
kėjo pinigus už pizę, net jei kekšė tik gulėdavo ir truputį apsiseilėda- 
vo rodeo pasibaigus. Taigi, žinoma, Roza kažkur čia pardavinėjo 
save. 

Normanas būtinai paklaus jos apie tai. Jis ją gerai išklausinės. O 
kai išgirs visus reikiamus atsakymus, apvynios savo diržą jai apie 
kaklą, kad ji negalėtų surikti, ir ims kandžioti... kandžioti... Jo burna 
ir žandikauliai vis dar skaudėjo nuo pasilinksminimo su Tamperiu, 
Nuostabiuoju Miesto Žydeliu, tačiau tai jo nesustabdys. Normanas 
savo kelioniniame krepšyje turėjo tris perkodano tabletes, kurias ke- 
tino išgerti, prieš susidorojant su jo paklydusia avele, jo mieląja kla- 
jojančia Roza. O po to, kai viskas bus baigta, kai tabletės nustos 
veikti... 

Tačiau Normanas negalėjo ir nenorėjo numatyti. Jam atrodė, kad 
"po to" nebebus, tik tamsa. Ir tai gerai. Tiesą pasakius, ilga tamsos 
dozė atitiktų visus gydytojo reikalavimus. 

Normanas gulėjo lovoje, gėrė patį geriausią pasaulyje viskį, rūkė 
vieną cigaretę po kitos, stebėdamas, kaip dūmas kyla iki lubų, nusi- 
dažydamas mėlynai, praskriejant pro baltą, iš vonios sklindantį švy- 
tėjimą, ir mėtė jauką. Jis mėtė jauką, tačiau kol kas kabliukas skro- 
dė tiktai vandenį. Jame nebuvo nieko, ir tai varė Normaną iš proto. 
Tarytum ją pagrobė ateiviai. 

Vieną akimirką, jau gerokai apdujęs, Normanas suspaudė kumš- 
tyje degančią cigaretę, įsivaizduodamas, kad tai jos ranka, kad tai jis 
spaudžia jos ranką, apglėbusią degantį daiktą. Ir kai pajuto skaus- 
mą bei pamatė pro krumplius besiveržiančius dūmus, jis sušnibždėjo: 

- Kur tu, Roza? Kur tu slepiesi, vagile? 

Greitai po to jis užmigo. Normanas atsibudo apie dešimtą valan- 
dą penktadienio rytą, nepailsėjęs, pagiriotas ir šiek tiek išsigandęs. 
Visą naktį jis sapnavo keistus sapnus. Juose jis vis dar miegojo ir gu- 
lėjo savo lovoje čia, “Whitestone" viešbutyje, šviesa iš vonios skro- 
dė kambario tamsą, ir cigaretės dūmas vis dar nusidažydavo mėly- 
nai, perkirsdamas ją. Tik sapne jis matė vaizdus ir filmus dūmuose. 
Dūmuose jis matė Rozą. 

Stai kur tu, - mąstė Normanas, stebėdamas, kaip ji per audrą ei- 
na negyvu sodu. Roza kažkodėl buvo nuoga, ir jis pajuto, kaip jį api- 
ma gašlumas. Normanas jau aštuonerius metus jautė tik silpną susi- 
jaudinimą pamačius savo nuogą žmoną, tačiau dabar ji atrodė ki- 
taip. Tiesą pasakius, labai patraukliai. 

Ji neatrodo numetusi svorio, - Normanas mąstė sapnuose, - nors 
galbūt šiek tiek numetė. Labiausiai traukia jos ėjimo maniera. Kas gi 
tai? 

Staiga jis suprato. Roza atrodė panaši į moterį, kuri dulkinasi ir 
jai vis tiek negana. Normanui net nešovė į galvą mintis suabejoti 
šiuo įvertinimu: užteko tik vieno žvilgsnio į jos plaukus, kad išsklai- 

dytum visas abejones. Roza nusidažė plaukus baltai, tarytum many- 
tų esanti Seron Stoun arba Madona. 

Normanas stebėjo, kaip Roza dūmuose išeina iš keisto negyvo so- 
do ir prisiartina prie tokio tamsaus upelio, kur net vanduo atrodė 
daug labiau panašus į rašalą. Ji perbėgo per upelį akmenimis, ran- 
komis išlaikydama pusiausvyrą. Normanas pastebėjo, kad vienoje 
rankoje ji nešė kažkokį šlapią sumaizgytą ryšulį. Normanui jis pasi- 
rodė panašus į naktinius marškinius, ir jis pagalvojo: Kodėl tu jų 
neužsivelki, kale? O gal tikiesi, kad tavo draugužis tuoj pat atskubės 
ir tave paskiepys? Norėčiau tai pamatyti. Tikrai norėčiau. Pasakysiu 
tau vieną dalyką: jei kai pagaliau tave rasiu, tu trinsies su kokiu nors 
vaikinu, farai ras jo susmirdusį pimpalą, styrantį iš jo subinės it gim- 
tadienio žvakutė. 

Tačiau niekas nepriėjo, bent jau sapne. Roza dūmuose ėjo taku 
prie medžių, tokių pat negyvų... na, tokių pat negyvų kaip Piteris Slo- 
vikas, giraitę. Galų gale ji išėjo į broskyną, kur augo vienintelis gy- 
vas medis. Roza atsiklaupė, pakėlė saują sėklų ir suvyniojo jas į nak- 
tinių marškinių skiautę. Tada atsikėlė, nuėjo prie laiptų, esančių ša- 
lia medžio (sapnuose niekada nežinai, kokia nesąmonė tavęs laukia) 
ir dingo. Normanas laukė, kol ji sugrįš, bet ėmė už nugaros jausti 
kažkieno buvimą, tokio šalto ir šiurpinančio it skersvėjis iš šaldymo 
kameros. Dirbdamas policininku, Normanas turėjo reikalų su keletu 
tikrai bauginančių žmonių, - ko gero, labiausiai gąsdinantys atrodė 
narkomanai, pripratę prie PCP, - todėl po kiek laiko jam išsivystė 
pojūtis, jog jie šalia. Kaip tik toks jausmas aplankė jį ir sapne. Kaž- 
kas artėjo prie jo už nugaros, ir Normanas net neabejojo, jog tas 
"kažkas" labai pavojingas. 

- Aš atsilyginu, - sušnibždėjo moteriškas balsas. Tai buvo mielas, 
švelnus, bet kartu ir bauginantis balsas. Jame nesijautė nė krislelio 
sveiko proto. 

- Sveikinu, kale, - atrėžė sapne Normanas. - Tik pabandyk man 
atsilyginti, ir aš pakeisiu visą sušiktą tavo išvaizdą. 

Moteris suriko. Garsas tarytum tiesiai atsimušė Normano galvo- 
je, apeidamas ausis, ir jis pajuto, kaip moteris išskėstomis rankomis 
metasi į priekį. Normanas giliai įkvėpė ir išsklaidė cigarečių dūmus. 
Moteris dingo. Jis juto, kaip ji pasišalino. Po to stojo tamsa. Norma- 
nas taikiai plaukiojo jos viduryje, toli nuo savo baimių ir troškimų, 
kurie apsėsdavo jį nubudus. 

Normanas atsibudo po dešimt dešimt ir nukreipė akis nuo žadin- 
tuvo į kambario lubas, beveik tikėdamasis išvysti vaiduokliškas figū- 
ras pro nykstančius cigarečių dūmus. Be abejo, nesimatė jokių figū- 

ry ir vaiduoklių. Ir jokių dūmų - tik “Pall Mall“ cigarečių kvapas. 
Kambaryje gulėjo vienintelis detektyvas Normanas Danielsas, išsid- 
rėbęs prakaituotoje lovoje, dvokiančioje tabaku ir alkoholiu. Jo bur- 
noje jautėsi toks skonis, tarsi vakar būtų čiulpęs ką tik nuvalytą ark- 
lio odos batą. Be to, siaubingai skaudėjo kairę ranką. Normanas atg- 
niaužė delną, išvydo didžiulę pūslę pačiame jo vidury ir ilgam įsiste- 
beilijo į ją. Balandžiai burkavo ant apdergto lango krašto. Pagaliau 
Normanas atsiminė suspaudęs cigaretę ir linktelėjo galvą. Jis taip 
padarė, nes negalėjo išvysti Rozos, kad ir kaip stengėsi... o po to ma- 
lė ją nesąmoninguose sapnuose. 

Normanas uždėjo du pirštus ant pūslės ir spaudė ją tol, kol ji sp- 
rogo. Jis nuvalė ranką į paklodę, pajausdamas deginantį skausmą. 
Kokią minutę Normanas paspoksojo į ranką, tada po lova ėmė ieš- 
koti kelioninio krepšio, kur gulėjo “Sucrets"" skardinė su tuzinu tab- 
lečių. Dauguma iš jų buvo raminančios. Paprastai Normanas galė- 
davo laisviausiai apsieiti be vaistų, tačiau kartais dėl to iškildavo 
problema. 

Jis prarijo vieną perkodano tabletę, užsigerdamas ją viskiu, ir vėl 
atsigulė, vėpsodamas į lubas bei traukdamas cigaretę po cigaretės, 
kurios greit atsidurdavo perpildytoje peleninėje. 

Šįkart Normanas mąstė ne apie Rozą, 0 apie jos draugužių orga- 
nizuojamą pikniką. Jis jau apsilankė Etingerio prieplaukoje, bet 
vaizdas jo nepadrąsino: tai buvo didžiulis plotas, - pliažas, vieta pik- 
nikui ir atrakcionų parkas, - todėl viltis aiškiai pastebėti, kada Roza 
ateina ar išeina, žlugo. Jei Normanas būtų turėjęs šešis vyrus (netgi 
keturis, jei jie - profesionalai), tada visai kas kita, befjis buvo vienas. 
Jis pastebėjo tris įėjimus į prieplauką (jei tik Roza neatplauktų valti- 
mi), kurių vienu metu nesužiūrėsi. Tai reiškė, jog reikės dirbti minio- 
je, o tai velniškai sunku. Normanas norėjo tikėti, kad tik vienintelė 
Roza atpažins jį rytoj prieplaukoje, tačiau jei norai būtų kiaulės, be- 
konienos niekada netrūktų parduotuvėse. Jis turėjo įsidėmėti, kad jo 
ten ieškos, be to, kekšės tikriausiai jau gavo jo nuotraukas iš jų pa- 
dalinio gimtajame mieste. 

Jr tai tik viena problemos dalis. Kitai priklausė jo paties tikėji- 
mas, pagrįstas karčia jo patirtimi, kad tokioje situacijoje maskuotė - 
tikra nelaimė. Pats greičiausias ir užtikrinčiausias kelias į nesėkmę 
buvo nešiotis paslėptą radijo ryšį, nes per vieną akimirką galėjai 
prarasti pusės metų pasiruošimo ir sekimo įdirbį, jei koks vaikigalis 
imtų žaisti radijo bangomis valdoma valtimi ar mašina toje pačioje 
vietoje, kur tu jau ketinai smogti lemiamą smūgį kokiam nors šuns- 
nukiui. 

Gerai, - mąstė Normanas. - Nesinervink. Prisimink, ką sakydavo 
senasis Vaitis Sleiteris: situacija yra tokia, kokia yra. Vienintelis 
klausimas - kaip sugebėsi ją išnaudoti. Ir net nebandyk nuleisti ran- 
kų. Tas jų prakeiktas vakarėlis įvyks mažiau nei už dvidešimt ketu- 
rių valandų, ir jei ten praleisi Rozą pro akis, galėsi gaudyti ją iki Ka- 
lėdų ir nesugauti. Jei dar nepastebėjai, tai - velniškai didelis miestas. 

Normanas atsikėlė, nuslinko į vonią ir palindo po dušu. Tada ap- 
simovė nublukusius džinsus, užsivilko žalius baltinius, užsimaukšlino 
kepuraitę su užrašu “"CHISOX" ir į baltinių kišenę įsikišo pigius aki- 
nius nuo saulės. Jis nusileido liftu žemyn ir patraukė prie kiosko, no- 
rėdamas nusipirkti laikraštį ir pleistro. Laukdamas, kol bukagalvis 
kioskininkas atiduos grąžą, jis pažvelgė pro vaikino petį ir stiklą į už 
kiosko esantį tarnybinį liftą. Vienas iš jų kaip tik atsidarė. Iš jo išėjo 
trys čiauškančios ir besijuokiančios kambarinės. Nešėsi savo ranki- 
nes, todėl Normanas nusprendė, kad jos eina papietauti. Vidurinę iš 
jų - liekną, gražią blondinę - jau buvo kažkur matęs. Staiga jis prisi- 
minė. Kai ėjo “Dukterų ir Seserų" link, blondinė kurį laiką ėjo ša- 
lia. Raudonos kelnės. Gražus mažas užpakaliukas. 

- Prašau, pone, - tarė kioskininkas. Normanas net nepatikrinęs 
susibėrė grąžą į kišenę. Jis praėjo pro kambarinių trijulę, net nepaž- 
velgdamas į jas, netgi į gražuolę mažu užpakaliuku. Jis tik automa- 
tiškai pasitikrino, ar tai ji - įprastas faro refleksas. Normano sąmo- 
nė sprendė vieną vienintelę problemą: kaip rytoj pastebėti Rozą ir 
nebūti pastebėtam pačiam. 

Jis traukė koridoriumi durų link, kai išgirdo du žodžius, kurie iš 
pradžių pasirodė išskridę iš jo paties galvos: Etingerio prieplauka. 

Žingsniai sulėtėjo, širdis beveik apmirė, o pūslė ant delno ėmė 
siaubingai dilgčioti. Tačiau tai truko tik sekundę, ir Normanas nulei- 
dęs galvą vėl ramiai patraukė prie durų. Žmogui, žiūrinčiam į jį, bū- 
tų pasirodę, kad jam netikėtai sutraukė koją ir tiek. Jis nedrįso stab- 
telėti - štai kur buvo šuo pakastas. Jei prabilusi moteris gyveno tame 
viešnamyje Durhamo aveniu, atkreipusi į jį dėmesį, ji galėjo jį atpa- 
žinti... o gal jau atpažino, jei tuos du magiškus žodžius ištarusi mo- 
teris buvo ta pati meilutė, kartu perėjusi su juo gatvę. Normanas ne- 
labai tuo tikėjo, - būdamas faru, jis patyrė, kokie stulbinančiai ne- 
pastabūs yra beveik visi piliečiai, - tačiau sykiais taip atsitikdavo. 
Žudikai, žmonių pagrobėjai ir bankų vagys, kurie taip ilgai nepakliū- 
davo į teisingumo rankas, kad net jų pavardės sudarydavo FTB la- 
biausiai ieškomų nusikaltėlių dešimtuką, staiga būdavo įvaryti į kam- 
pą kokio nors supermarketo klerko, skaitančio “True Detective" žur- 

nalą, arba kioskininkės, nepraleidžiančios nė vieno kriminalinio šou 
per televizorių. Normanas nedrįso stabtelėti, bet... 

„bet jis privalėjo sustoti. 

Normanas priklūupė į kairę nuo laukujų durų, atsukdamas mote- 
rims nugarą, nulenkė galvą ir apsimetė užsirišantis bato raištelį. 

- „gaila, kad praleisiu koncertą, tačiau jei noriu nusipirkti maši- 
ną, negaliu praleisti... 

Jos išėjo laukan, tačiau išgirsti žodžiai įtikino Normaną: moterys 
kalbėjo apie pikniką ir dieną užbaigiantį “Indigo Girls" koncertą (ko 
gero, lesbių koncertą). Taigi galbūt ši moteris pažinojo Rozą. Nedi- 
delė galimybė - rytoj daugybė žmonių, nesusijusių su “Dukterimis ir 
Seserims“, lankysis Etingerio prieplaukoje - bet vis tiek galimybė. O 
Normanas atkakliai tikėjo permainingu likimo pirštu. Po velnių, o jis 
net nežinojo, kuri iš trijulės pasakė tuos žodžius. 

Tegul tai bus Blondinė, - meldė Normanas, greitai pašokdamas 
ant kojų ir išlėkdamas laukan. - Tegul tai bus Blondinė didelėm 
akim ir gražiu užpakaliuku. Tegul tai bus ji, maldauju. 

Žinoma, buvo pavojinga eiti joms iš paskos, - niekad nežinai, ka- 
da vienai iš jų šaus į galvą mintis tingiai apsidairyti ir laimėti prizą 
žaidime “Surask veidą“, - tačiau Normanui neliko nieko kita. Jis 
žingsniavo už jų retkarčiais pakreipdamas galvą į vieną pusę, tarsi jį 
baisiausiai domintų vitrinoje išstatytas šlamštas. | 

- Na, kaip tau šiandien sekėsi su pagalvių užvalkaliukais? - pak- 
lausė storulė kitų dviejų. 

- Siandien visi savo vietoje, - atsakė vyresnė moteris. - O tavo, Peme? 

- Aš dar jų neskaičiavau, tai taip nuobodu, - atsakė Blondinė, ir 
visos trys nusijuokė. 

Nuo šio skardaus garso Normanui visada atrodydavo, tarytum vi- 
sos plombos ima byrėti burnoje. Jis iškart stabtelėjo, žvelgdamas į 
vitrinoje sudėliotas sporto prekes, norėdamas, kad trijulė šiek tiek 
nutoltų. Taip, tai buvo ji - neliko jokių klausimų. Tai Blondinė ištarė 
magiškuosius žodžius “Etingerio prieplauka". Galbūt tai nieko ne- 
keitė, tačiau kol kas Normanas buvo per daug susijaudinęs, kad apie 
tai galvotų. Vis dėlto jam netikėtai nusišypsojo laimė: tokio stebuk- 
lingo atsitiktinio posūkio visada tikiesi, kai dirbi su ilgai užsitęsusia 
byla; posūkio, kuris įvyksta daug dažniau, nei gali tikėtis. 

Na, o dabar jis tai pasižymės savo smegeninėje ir toliau tęs savo 
planą A. Normanas neims klausinėti viešbutyje apie Blondinę. Jis jau 
žinojo, kad jos vardas Pemė, ir to kol kas pakako. 

Normanas nuėjo iki autobusų stotelės, penkiolika minučių palau- 
kė į oro uostą važiuojančio mikroautobuso ir jam privažiavus įlipo. 


218 


Kelionė truko gana ilgai, nes terminalas buvo pačiame miesto pak- 
raštyje. Pagaliau išlipęs priešais terminalą A, Normanas užsidėjo 
tamsius akinius, perėjo per gatvę ir patraukė ilgalaikės stovėjimo 
aikštelės link. Pirmoji mašina, kurią pabandė užvesti, stovėjo čia taip 
ilgai, kad net akumuliatorius nusėdo. Antroji - “Ford Tempo" - iš- 
kart užsivedė. Aikštelės prižiūrėtojui Normanas paaiškino, kad tris 
savaites išbuvo Dalase ir pametė savo bilietėlį. Jis visada juos pa- 
mesdavo: taip pat ir skalbyklos bilietėlius, o norėdamas pasiimti sa- 
vo nuotraukas, turėdavo parodyti vairuotojo teises. Prižiūrėtojas lin- 
gavo ir lingavo galva, tarytum klausytysi jau tūkstantį kartų girdėtos 
istorijos. Kai Normanas jam vietoj bilietėlio pasiūlė papildomus de- 
šimt dolerių, prižiūrėtojas atkuto. Pinigai dingo. 

Normanas Danielsas išvažiavo iš ilgalaikio stovėjimo aikštelės ly- 
giai tą pačią akimirką, kai Robis Lefertsas pasiūlė jo pabėgėlei žmo- 
nai vadinamąjį “solidesnį verslo susitarimą ". 

Už dviejų mylių Normanas sustojo prie sumušto it obuolys "Le 
Sable“ ir sukeitė numerius. Dar už dviejų mylių jis sustojo prie plo- 
vyklos. Normanas galėjo lažintis, kad nuplovus purvą “Tempo " taps 
tamsiai mėlynas, tačiau jis pralošė: automobilis buvo žalias. 

Didelio čia daikto, - prižiūrėtojas atitraukė akis nuo juodai balto 
televizoriaus tik po nosimi pakišus dešimties dolerių banknotą, - bet 
geriau žaisti saugiai. Taip daug ramiau. 

Normanas įjungė radiją ir rado senų dainų stotį. Pasigirdo Šir- 
lės Elis balsas, ir jis uždainavo kartu su ja: “Jei dvi pirmos raidės 
sutampa / Nubrauk jas ir ištark vardą/ Pavyzdžiui, Bari - Bari, nub- 
rauk "B", išeina Ari / Tai vienintelė tokia prieštaringa taisyklė." 

Normanas suvokė, kad žino visus alei vieno tos kvailos senos dai- 
nos žodžius. Ir kas gi tai per pasaulis, jei, praėjus porai metų po mo- 
kyklos baigimo, nebeprisimeni, kaip išspręsti kvadratinę lygtį arba 
išasmenuoti prancūzišką veiksmažodį "avoir", tačiau net būdamas 
keturiasdešimtmetis lengvai kartoji idiotiškos dainelės žodžius? Ir 
kas gi tai per pasaulis? 

Tas, kuris tolsta man už nugaros, - linksmai pagalvojo Normanas, 
ir tai buvo tiesa. Viskas atrodė panašu į fantastinį filmą, kur kosmo- 
nautai žvelgia į Žemę pro iliuminatorius, iš pradžių - į kamuolį, po 
to - į monetą ir galų gale - į mažą, greit išnyksiantį švytintį taškelį. 
Taip dabar atrodė ir Normano sąmonė: kosminis laivas išskrido į 
penkiametę misiją ištyrinėti naujus pasaulius ir pasiekti tai, ko dar 
nepasiekė joks žmogus. Kosminis laivas "Normanas" artėjo prie 
viršgarsinio greičio. 

Širlė Elis baigė savo dainą, pasigirdo kažkuris iš "Beatles" ga- 
baliukų. Normanas taip stipriai užsuko radiją, kad net jungiklis nu- 
lūžo. Siandien jis nebuvo linkes klausytis to hipiško “Hey Jude" 
šlamšto. 

Miestas matėsi dar už poros mylių, kai Normanas pastebėjo par- 
duotuvę, pavadintą “Bazės stovykla". “TIEK KAREIVISKOS AMU- 
NICIJOS JŪS NIEKUR NERASIT“, bylojo užrašas virš durų, ir kaž- 
kodėl tai privertė Normaną nusikvatoti. Tikriausiai tokio subtilaus 
moto jis neregėjo per visą savo gyvenimą. Bazė turėjo kažką reikšti, 
tik neaišku ką. Tiek to, tai nesvarbu. Parduotuvėje Normanas tikriau- 
siai rastų tai, ko jam reikia, taigi verta pažiūrėti. 

Virš centrinio praėjimo kabėjo plakatas su užrašu “VISADA 
SAUGOKIS IR NIEKAD NESIGAILĖK". Normanas peržiūrėjo tris 
skirtingas paralyžiuojančių dujų rūšis, pipirinių dujų kulkas, krūvą 
nindzių žvaigždučių (puikus buitinis ginklas, jei tave netyčia užpultų 
aklas paralitikas), dujinius šautuvus, šaudančius guminėmis kulko- 
mis, laidynes, kastetus, lygius ir su gumbeliais, lazdas, kilpas, rimbus 
ir švilpukus. | 

Vidury praėjimo stovėjo stiklinė dėžė su, Normano nuomone, vie- 
ninteliu naudingu "Bazės stovykloje" daiktu. Už šešiasdešimt tris do- 
lerius penkiasdešimt centų jis nusipirko elektrošokerį, kuris, paspau- 
dus mygtukus, sukeldavo didelę (nors, ko gero, ne 90 voltų, kaip ža- 
dėjo etiketė) elektros srovės iškrovą tarp dviejų plieninių polių. Nor- 
manui šis ginklas pasirodė toks pgžpavojingas, kaip ir mažo kalibro 
pistoletas, o svarbiausia, kad fį perkant nereikėjo pildyti jokių do- 
kumentų. 

- Ar katu noėsit dev - volt elemetų? - paklausė pardavėjas. 

Tai buvo jaunas vaikinas su kiškio lūpa. Jis vilkėjo marškinėlius 
su užrašu “GERIAU TURĖTI GINKLĄ IR JO NEPANAUDOTI, NEI 
NETURĖTI, KAI JO PRIREIKS". Normanui jis atrodė panašus į 
vaiką, gimusį po kraujomaišos. 

- Jis veikia tik su dev - volt. 

Normanas pagaliau suprato, ką kiškialūpis norėjo pasakyti, ir 
linktelėjo. 

- Duokit dvi. Gyveni tik vieną kartą. 

Jaunuolis nusikvatojo, tarsi tai būtų pats juokingiausias jo gyve- 
. nime girdėtas pasakymas, juokingesnis net už “TIEK KAREIVISKOS 
AMUNICIJOS JŪS NIEKUR NERASIT!"', tada pasilenkė, paėmė du 
devynių voltų elementus iš po prekystalio ir padėjo juos šalia Nor- 
mano elektrošokerio. 

- Pinas kompektas! - sušuko jaunuolis ir vėl nusijuokė. 

Kiek pagalvojęs, Normanas suprato ir šią frazę ir nusijuokė kar- 
tu su jaunuoju ponu Kiškialūpiu. Tik vėliau jis suprato, jog būtent šią 
akimirką jis pasiekė viršgarsinį greitį, ir visos žvaigždės tapo linijo- 
mis. Pirmyn, pone Sulu - šįkart mes aplenksime Klingono Imperiją. 

Normanas vogtu “Tempo " grįžo į miestą, į tą jo dalį, kur cigare- 
čių reklamose besišypsančios manekenės turėjo daugiausia juodus 
veidelius, ir susirado kirpyklą žaviu pavadinimu “Apkirpk mane pli- 
kai". Jis įėjo vidun ir rado ten juodaodį jaunuolį prašmatniais ūsiu- 
kais, sėdintį senovinėje kirpėjo kėdėje. Ant ausų jis buvo užsidėjęs 
ausines, o ant kelių - "Jet" žurnalą. 

- Ko nori? - paklausė kirpėjas. 

Jis kalbėjo atžagariau nei su juodaodžiu, tačiau visai mandagiai. 
Negalima šiurkščiai elgtis su tokiu žmogumi be velniškai rimtos prie- 
žasties, ypač kai esi kirpykloje vienas, kadangi lankytojas buvo aukš- 
tas, plačių pečių, tvirtų kojų, o be to, kvepėjo faru. 

Virš veidrodžio kabėjo Maiklo Džordano, Čarlio Barklio ir Dža- 
leno Rouzo nuotraukos. Džordanas vilkėjo "Birmingham Barons" 
beisbolo uniformą. Virš nuotraukos matėsi užrašas “VIENINTELIS 
IR NEPAKARTOJAMAS BULIUS". Normanas parodė į jį. 

- Nukirpk mane šitaip. 

Juodaodis kirpėjas atsargiai nužvelgė Normaną, iš pradžių įsiti- 
kindamas, kad klientas negirtas ir neprisiuostęs, po to - kad jis ne- 
juokauja. Antra užduotis pasirodė daug sunkesnė. 

- Ką sakei, broli? Ar nori apnuoginti plikę? 

- Būtent. 

Normanas ranka persibraukė tankius, prie smilkinių žilstelėjusius 
plaukus - nei pep trumpi, nei per ilgi. Tokią šukuoseną jis nešiojo jau 
dvidešimt metų. Normanas pažvelgė į veidrodį, bandydamas įsivaiz- 
duoti, kaip jis atrodys plikas lyg Maiklas Džordanas, tik baltaodis. 
Nieko neišėjo. Ačiū Dievui, Roza ir jos naujosios draugės taip pat 
negalės įsivaizduoti. 

- Esi tikras? 

Staiga Normanui net pasidarė bloga nuo noro parblokšti šį vyrą 
ant žemės, atsisėsti ant jo krūtinės, palinkti į priekį ir nukąsti jo vir- 
šutinę lūpą, prašmatnius ūsiukus ir visa kita jam nuo veido. Ir Nor- 
manas žinojo kodėl: kirpėjas atrodė panašus į tą mažą šūdžių Ramo- 
ną Sandersą, kuris bandė pasinaudoti jo banko kortele. 

Oi, kirpėjau, - mąstė Normanas. - Oi, kirpėjau, tu tuoj prieisi liep- 
to galą. Dar vienas klausimas, dar vienas neteisingas žodis, ir gali 
kaltinti save. O aš negaliu nieko tau pasakyti. Negalėčiau tavęs 

perspėti net jei norėčiau, nes mano balsas virto riaumojimu. Taigi ge- 
riau patylėk. 

Kirpėjas dar kartą atidžiai nužvelgė jį. Normanas net nekrustelė- 
jęs leido jam tai padaryti. Jis jau buvo apsisprendęs: kas bus, tas 
bus. Viskas priklausė nuo šio vėjo pamušalo. 

- Gerai, sėskis, - pagaliau prabilo kirpėjas. Normanas atpalaida- 
vo savo dešinę ranką, giliai sukištą į kišenę ir suspaudusią elektro- 
šokerį. Kirpėjas padėjo žurnalą ant staliuko šalia toniko ir odekolo- 
nų buteliukų (ten pat stovėjo ir lentelė su pavarde "SAMUELIS 
LOUVAS"'), atsistojo ir nupurtė polietileninę prijuostę. - Nori būt 
kaip Maikas, taip ir padarysim. 

Po dvidešimties minučių Normanas susimąstęs žvelgė į savo at- 
vaizdą veidrodyje. Samuelis Louvas stovėjo šalia kėdės ir stebėjo jo 
žvilgsnį. 

Louvas atrodė susirūpinęs, bet ir susidomėjęs. Jis tarytum žvelgė 
į tą patį žmogų iš visiškai skirtingų perspektyvų. Įėjo du nauji klien- 
tai. Jie taipgi sužiuro į save apžiūrinėjantį Normaną su lygiai tokiom 
pat vertinimo išraiškom veiduose. 

- Neblogai atrodo, - truputį nustebęs sau panosėj sumurmėjo vie- 
nas iš klientų. 

Normanas vis dar nesugebėjo įtikinti savęs, kad veidrodyje matė 
save. Jis sumirksėjo, ir vyriškis veidrodyje - taip pat, jis nusišypsojo, 
ir vyriškis veidrodyje - taip pat, jis pasisuko, ir vyriškis veidrodyje - 
taip pat, tačiau tai nepadėjo. Anksčiau jis turėjo savo antakį, o da- 
bar - matematikos mokytojo antakį, nuvinguriuojantį į stratosferą. 
Normanas negalėjo atsipeikėti nuo lygių ir jautrių plikos kaukolės 
vingių. Nuo jos baltumo. Jis tikrai nemanė esąs įdeges, bet dabar, 
palyginus su baltutėliu pakaušiu, visas kūnas atrodė rudas it paplū- 
dimio gelbėtojo. Galva buvo keistai trapi ir tokia tobula, jog tikrai 
negalėjo priklausyti tokiam tipui kaip Normanas. Tiesą pasakius, ne- 
galėjo priklausyti jokiam gyvam sutvėrimui, ypač vyriškos lyties. Ji 
atrodė lyg porcelianinė. 

- Nebloga galvelė, vyre, - tarė Louvas. Jis kalbėjo atsargiai, bet 
Normanas nepajuto noro įsiteikti gaidelės. Ir gerai, nes Normanas 
tikrai nesiruošė klausytis pagyrų. - Gerai atrodai. Atrodai jaunesnis. 
Ar ne, Deilai? 

- Neblogai, - pritarė kitas klientas. - Ne, sere, tikrai neblogai. 

- Kiek sakei tai kainuos? - Normanas paklausė Samuelio Louvo. 

Jis pabandė nusisukti nuo veidrodžio ir truputėlį sutriko, supra- 
tes, kad jo akys vis tiek seka galvą, norėdamos apžiūrėti pakaušį. Sis 
atsijungimo jausmas sustiprėjo kaip niekada. Ne, jis nebuvo tas vy- 

riškis veidrodyje, ir kaip jis galėjo būti tas vyriškis su mokslininko 
plike virš tankių juodų antakių? Ne, tai kažkoks prašalietis, kažkoks 
fantastinis Leksas Liutoras, su blogais ketinimais keliaujantis į Met- 
ropolį, o ką jis ten krės - jau nesvarbu. Nuo šiol viskas nebesvarbu. 
Zinoma, išskyrus Rozos gaudynes. Ir pasikalbėjimą su ja. 

Akis į akį. 

Louvas vėl atsargiai nužvelgė Normaną, po to dirstelėjo į kitus du 
klientus, ir staiga Normanas suprato, kad kirpėjas norėjo įsitikinti, 
ar jie padės jam, jei didysis baltasis žmogus - didysis plikasis balta- 
sis žmogus - dabar jį užsipultų. 

- Atleisk, - tarė Normanas, stengdamasis kalbėti ramiai ir taikiai. 
- Tu kažką pasakei, ar ne? Ką tu pasakei? 

- Sakiau, kad užtektų trisdešimties. Ar ne per daug? 

Normanas iš kairės priekinės kišenės išsitraukė šūsnį banknotų, 
išėmė du banknotus po dvidešimt iš po seno pinigų segtuko ir ištiesė 
juos kirpėjui. 

- Trisdešimties bus per mažai. Imk keturiasdešimt kartu su mano 
atsiprašymu. Tu puikiai padirbėjai. Man paprasčiausiai buvo labai 
bjauri savaitė. 

Tu nė pusės nežinai, bičiuli, - mintyse pridūrė jis. 

Samuelis Louvas akivaizdžiai atsipalaidavo ir paėmė pinigus. 

- Jokių problemų, broliuk. Beje, aš nejuokavau - tavo galvelė tik- 
rai nebloga. Tu - ne Maiklas, bet niekas kitas juo ir negali būti. 

- Išskyrus jį patį, - pridūrė klientas, vardu Deilas. 

Visi trys juodukai nusijuokė ir palingavo galva. Nors Normanas 
būtų lengvai užmušęs visus tris, jis taip pat nusijuokė ir palingavo 
galva. Klientai kirpykloje pakeitė padėtį: vėl reikėjo būti atsargiam. 
Vis dar juokdamasis Normanas išėjo. 

Juodaodžių paauglių trijulė stoviniavo prie tvoros šalia "Tem- 
po“, tačiau nebandė nieko padaryti mašinai - matyt, nusprendė, jog 
neverta prasidėti. Jie susidomėję nužvelgė baltą Normano plikę, su- 
sižvalgė tarpusavyje ir išpūtė akis. Visiems trims nebuvo daugiau ke- 
turiolikos. Vidurinysis pradėjo sakyti "Ar žiūri į mane?" lyg Rober- 
tas de Niro “Taksi vairuotojuje''. Normanas, regis, tai pajuto ir įsis- 
poksojo į jį, nekreipdamas dėmesio į kitus du. Vidurinis berniūkštis 
nusprendė, kad galbūt dar reikia patobulinti De Niro imitavimą, ir 
tučtuojau liovėsi spoksoti. 

Normanas įsėdo į ką tik nuplautą vogtą automobilį ir nuvažiavo. 
Už šešių kvartalų centro link jis užėjo į padėvėtų rūbų parduotuvę 
“Pagrok dar kartą, Semai"'. Keletas parduotuvės lankytojų sužiuro į 
jį, bet tai niekis. Normanas tam neprieštaravo, ypač jei jie kreipė dė- 

mesį į jo ką tik nuskustą pakaušį. Jei jie žiūrėjo į jo pakaušį, tai jam 
išėjus niekas neprisimins, kaip atrodė jo veidas. 

Normanas rado motociklininko striukę, kuri spindėjo savo sago- 
mis, užtrauktukais bei sidabrinėmis grandinėlėmis ir girgždėjo per 
kiekvieną klostę, nuimant ją nuo pakabos. Pardavėjas jau norėjo pa- 
prašyti dviejų šimtų keturiasdešimties dolerių už striukę, bet, pažvel- 
ges į apsėstas akis, spoksančias į jį iš po tragiškai baltos, ką tik nus- 
kustos plikės dykumos, paprašė tik šimto aštuoniasdešimties plius 
PVM. Jei Normanas būtų reikalavęs, pardavėjas būtų ir dar nusilei- 
dęs, tačiau Normanas nesiderėjo. Jis jautėsi pavargęs, visa jo galva 
tvinksėjo, todėl jis tenorėjo grįžti į viešbutį ir išsimiegoti. Normanas 
ketino atsikelti tik rytoj, nes jam reikėjo gerai pailsėti - rytoj bus la- 
bai įtempta diena. 

Jis dar dukart sustojo pakeliui į viešbutį. Iš pradžių priedų inva- 
lidams parduotuvėje Normanas nusipirko padėvėtą invalido vežimė- 
lį be motoro, kuris sulankstytas tilpo į "Tempo" bagažinę. Tada jis 
užsuko į Moterų kultūros centrą ir muziejų. Normanas sumokėjo še- 
šis dolerius už įėjimą, tačiau net nepažvelgė į eksponatus ir nė ne- 
dirstelėjo į auditoriją, kur vyko diskusija dėl natūralaus gimdymo. Jis 
tik užsuko į suvenyrų krautuvėlę ir išėjo. 

“Whitestone" viešbutyje Normanas užlipo į viršų, net nepasiteira- 
vęs apie Blondinę gražiu mažu užpakaliuku. Taip jausdamasis jis bi- 
jojo paprašyti net sodos vandens. Jo naujai nuskusta galva tvinkčio- 
jo it kalvė, akys purtėsi savo akiduobėse, dantis skaudėjo, o žandi- 
kauliai dilgčiojo iš skausmo. Visų blogiausia, jog atrodė, tarytum jo 
sąmonė šokinėtų virš jo lyg balionas per “Macy 's" Padėkos dienos 
paradą; atrodė, kad tik vienintelis plonas siūlelis sieja ją su visu kū- 
nu ir bet kurią akimirką siūlelis gali nutrūkti. Normanui reikėjo pri- 
gulti. Ir pamiegoti. Galbūt tada jo sąmonė sugrįš į savo vietą galvo- 
je. O Blondinė? Ja Normanas pasinaudos, tik jei labai reikės. “Ava- 
rijos atveju išdaužti stiklą. 

Normanas nuėjo miegoti ketvirtą valandą po pietų. Tvinkčiojimas 
smilkiniuose jau nebepriminė pagirių. Tokį galvos skausmą jis vadi- 
no "specialiu". “Specialus "' galvos skausmas užeidavo gana dažnai, 
kai jis sunkiai dirbdavo, o Rozai jį palikus, bei didelei vaistinėlei iš- 
tuštėjus, jau tapo įprasta susilaukti tokio dukart per savaitę. Norma- 
nui bespoksant į lubas, iš akių ir nosies pasipylė vanduo, todėl aplink 
visus matomus daiktus ėmė šokinėti juokingi ryškūs zigzagai. Skaus- 
mas pasiekė tokį lygį, kai pradėjo atrodyti, jog kažkoks siaubingas 
embrionas bando gimti iš Normano galvos. Tokiu atveju nieko kito 
nebeliko, kaip griūti ant menčių ir laukti, kol tai praeis, pereinant 

nuo akimirkos prie akimirkos, tarsi akmenimis bandytum pereiti upe- 
li. Sis įvaizdis sukėlė miglotus prisiminimus, tačiau jie nesugebėjo 
prasiskverbti pro nepaliaujamą tvinksėjimą, todėl Normanas juos pa- 
leido. Jis be perstojo trynė savo pakaušį. Tas lygumas atrodė toks 
nepanašus į jo kūno dalelę - tarytum liestum ką tik nuvaškuotą ma- 
šinos kapotą. 

- Kas aš? - paklausė jis tuščio kambario. - Kas aš? Ir kodėl aš 
čia? Ką aš darau? Kas aš? 

Nespėjęs atsakyti nė į vieną klausimą, Normanas užmigo. Skaus- 
mas lydėjo jį į miego gilumą it bjauri, niekaip neatstojanti mintis, 
tačiau galų gale Normanas jo atsikratė. Jo galva nusviro į šoną ant 
pagalvės, skystis (ne ašaros) išbėgo iš kairės akies bei kairės šnervės 
ir nutekėjo skruostu. Normanas ėmė knarkti. 

Kai jis atsibudo, praėjus dvylikai valandų, ketvirtą valandą šešta- 
dienio rytą, skausmas jau buvo dingęs. Normanas jautėsi pailsėjęs ir 
kupinas energijos, kaip kad būdavo visada po “specialaus "' skaus- 
mo. 

Jis atsisėdo, permetė kojas ant grindų ir pro langą pažvelgė į 
tamsą. Balandžiai tupėjo ant krašto ir burkavo vienas kitam pro 
sapnus. Normanas visiškai neabejojo, kad tai lemiama diena. Galbūt 
lemiama ir jam pačiam, bet tai ne taip jau ir svarbu. Žinojimas, kad 
daugiau niekada neužeis galvos skausmas, menkino šį svarbumą. 

Kitame kambario kampe it juodas begalvis vaiduoklis ant kėdės 
kabėjo nauja motociklininko striukė. 

Atsikelk anksti, Roza, - beveik švelniai mąstė Normanas. - Atsi- 
kelk anksti, saldainiuk, ir gerai įsižiūrėk į saulėtekį. Privalai kuo ge- 
riau įsižiūrėti, nes tai bus paskutinis tavo matytas saulėtekis. 


Roza nubudo truputį po keturių šeštadienio rytą ir išsigandusi, tik- 
ra, kad Normanas tūno kambaryje, tikra, kad užuodžia jo odekolono 
kvapą (visi mano vyrai kvėpinasi “English Leather'' arba išvis nie- 
kuo), ėmė apgraibomis ieškoti lempos. 

Isteriškai bandydama uždegti šviesą, ji vos nenumetė lempos ant 
grindų, tačiau ją uždegus Rozos baimė iškart dingo. Ji sėdėjo savo 
mažame, tvarkingame kambarėlyje ir užuodė tik silpną, dar šiltą sa- 
vo odos kvapą. Nieko čia nebuvo, išskyrus ją... ir, be abejo, Purpuri- 
nę Rozą. Tik Purpurinė Roza saugiai kiurksojo spintoje, kur vis dar 
ramiai stovėjo ant kalvos, prisidengusi viena ranka nuo saulės, ir 
žvelgė žemyn į šventyklos griuvėsius. 

Aš jį sapnavau, - atsisėdusi pamanė Roza. - Aš sapnavau dar vie- 
ną košmarą apie Normaną, todėl ir pabudau tokia išsigandusi. 

Ji atsargiai pastatė lempą ant staliuko. Ši atsitrenkė į apyrankę. 
Roza pakėlė ir apžiūrėjo ją. Keista, kaip sunku buvo prisiminti 

(ką turi prisiminti) 

kaip ji įsigijo Šį papuošalą. Ar ji nusipirko ją pas Bilį, nes apyran- 
kė atrodė panaši į tą, kurią turėjo moteris iš paveikslo? Roza nežino- 
j0, Ir tai neramino. Kaip galima pamiršti 

(ką reikia pamiršti) 

šitokį dalyką? 

Roza pakėlė apyrankę, sunkią it auksinė, bet, ko gero, pagamintą 
iš paauksuoto metalo, ir lyg moteris, žiūrinti pro teleskopą, pažvelgė 
pro ją į kambarį. 

Taip bedarant, Roza prisiminė sapno fragmentą ir suprato, jog ji 
sapnavo visai ne Normaną, o Bilį. Jiedu lėkė motociklu, tik ne į 1š- 
kylą - vietą prie ežero, o vis gilyn į piktdžiugišką negyvų medžių gi- 
rią. Po kiek laiko jie pasiekė proskyną, kur augo vienintelis gyvas 
medis, aplipęs Purpurinės Rozos chitono spalvos vaisiais. 

O, koks puikus bus užkandis, - linksmai sušuko Bilis ir, nušokęs 
nuo motociklo, nuskubėjo medžio link. - Aš apie juos girdėjau: su- 
valgyk vieną ir matysi, kas tau dedasi už nugaros, suvalgyk du ir gy- 
vensi amžinai! 

Šioje vietoje sapnas iš keisto virto tikru košmaru. Ji iš kažkur ži- 
nojo, kad to medžio vaisiai ne stebuklingi, o siaubingai nuodingi, to- 
dėl Roza pasileido Biliui iš paskos, norėdama sustabdyti jį, kol jis dar 
neatsikando to viliojančio vaisiaus. Tačiau Bilis nesileido įtikinėja- 
mas. 

Jis apkabino Rozą ir, suspaudęs ją, tarė: 

- Nekvailiok, Roza, aš žinau, kaip atrodo granatai, o čia - tikrai 
ne jie. 

Tada ji 17 pabudo, beprotiškai virpėdama tamsoje ir galvodama ne 
apie Bilį, o apie Normaną...tarytum Normanas gulėtų kažkur netolie- 
se ir galvotų apie ją. Nuo šios minties Roza prisidengė savo krūtinę. 
Visai galimas daiktas, kad būtent tai jis ir daro. Roza padėjo apyran- 
kę ant stalelio ir, nubėgusi į vonią, paleido vandenį. 

Jos neramus sapnas apie Bilį ir nuodingus vaisius, jos klausimai 
apie tai, kur ir kaip ji įsigijo apyrankę bei sumišę jausmai dėl pa- 
veikslo, kurį ji nusipirko, atplėšė nuo rėmo ir galų gale it paslaptį 
paslėpė spintoje... visa tai išblėso už daug didesnio aktualaus nerimo: 
pasimatymo. Jis turėjo įvykti šiandien, todėl, kiekvienąkart apie jį 
pagalvojusi, Roza krūtinėje pajusdavo kažką panašų į įkaitusią vielą. 


226 


Ji ir bijojo, ir jautėsi laiminga, bet visų labiausiai jai buvo smalsu. Jos 
pasimatymas. Jų pasimatymas. 

Jei tik jis ateis, - piktai sušnibždėjo balsas jos viduje. - Galbūt jis 
tik pajuokavo. O galbūt tu jį išgąsdinai. 

Roza jau ruošėsi lipti į vandenį, bet laiku pastebėjo dar nenusimo- 
vusi kelnaičių. 

- Jis ateis, - sumurmėjo Roza, greit išlipdama iš kelnaičių. - Jis 
ateis. Aš tai Žinau. 

Kai palindo po čiurkšle ir siekė šampūno, balsas iš gilios pasąmo- 
nės - visai nepažįstamas balsas - sušnibždėjo galvoje: Gyvuliai susi- 
Fems. 

- Ką? - Roza sustingo su plastmasiniu buteliuku rankoje. Ji buvo 
išsigandusi, tik nelabai žinojo kodėl. - Ką tu pasakei? 

Nieko - Roza netgi neįstengė prisiminti, apie ką galvojo, tik tai, 
kad tai buvo susiję su tuo prakeiktu paveikslu, kuris įlindo į jos gal- 
vą it dainos posmelis, kurio niekaip negali pamiršti. Pradėjusi trinkti 
galvą, Roza nusprendė atsikratyti paveikslo. Nuo šios minties ji pra- 
linksmėjo, tarytum būtų nusprendusi atsikratyti kokios blogos ydos, 
- rūkymo ar gėrimo per pietus, - tad išlipusi iš vonios ji pradėjo niū- 
niuoti. 


Bilis nevėlavo, neleisdamas Rozai abejoti. Roza prisitraukė virtu- 
vinę kėdę prie lango, kad atsisėdusi galėtų jo laukti (tai ji padarė po 
septynių penkiolika, praėjus trim valandom po nusimaudymo). Be 
penkių pusę devynių motociklas su šaldikliu, pririštu prie bagažinės, 
sustojo priešais pastatą. Vairuotojo galvą dengė didžiulis mėlynas 
šalmas, tad Roza nematė motociklininko veido, bet vis tiek Žinojo, 
kad tai Bilis. Jis spustelėjo greičio pedalą, tada užgesino variklį ir nu- 
leido atraminę kojelę. Tada permetė vieną koją, atskleisdamas šlau- 
nies liniją po išblukusiais džinsais. Roza pajuto, kaip drovus, tačiau 
aiškus geidulys persmelkia ją, ir pagalvojo: Stai apie ką galvosiu šią- 
nakt prieš užmigdama. Šiai ką aš matysiu. Ir jei man labai labai pa- 
siseks, tai aš ir sapnuosiu. 

Roza norėjo jo palaukti čia, leisdama Biliui pasirodyti: taip lai- 
minga mergaitė savo tėvų namuose laukia savo berniuko, kuris 1šsi- 
veš ją į šokius, laukia net jam pasirodžius, dirsčiodama iš už mie- 
gamojo užuolaidos ir šypsodamasi paslaptinga šypsenėle, o tuo tar- 
pu jis išlipa iš naujai nuplautos ir nuvaškuotos savo tėvo mašinos ir 

prieina prie durų, vis taisydamasis savo kaklaraištį ar tampydamas 
diržą. 

Roza pagalvojo apie tai, tada atidarė spintos duris ir išsitraukė 
megztinį. Ji nuskubėjo į laiptinę, pakeliui užsitempdama megztinį ant 
savęs. Pribėgus laiptus ir pastebėjus, kad Bilis jau pakeliui pas ją, 
Rozai toptelėjo į galvą, kad ji pasiekė tobulą amžių: per daug sena, 
kad be pagrindo drovėtųsi, tačiau vis dar per jauna netikėti, jog vil- 
tys - tikrai svarbios viltys - gali pasiteisinti. 

- Labas, - iš savo vietos žvelgdama žemyn, pasisveikino Roza. - 
Tu tikslus kaip laikrodis. 

- Be abejo, - pakėlęs galvą į viršų, atsakė Bilis. Jis atrodė truputį 
nustebęs. - Aš visada tikslus. Taip jau mane išauklėjo. Tikriausiai tai 
įgimta, - jis pakėlė vieną pirštinėtą ranką į viršų it kavalierius iš fil- 
mo ir nusišypsojo. - Ar pasiruošusi? 

Roza nežinojo, kaip atsakyti į šį klausimą, tad paprasčiausiai nu- 
lipo iki jo ir paėmė jam už rankos, leisdama Biliui išvesti ją į pirmą 
saulėtą birželio šeštadienį. Bilis sustojo ant šaligatvio šalia moto- 
ciklo, kritiškai nužvelgė ją ir papurtė galvą. 

- Ne, ne, megztinio neužteks. Laimei, mano skautiški įgūdžiai 
manęs neapleido. 

Iš abiejų “Harlio" bagažinės pusių kyšojo krepšiai. Bilis atsegė 
vieną iš jų ir ištraukė panašią į jo odinę striukę: užtrauktukais užseg- 
tos kišenės viršuje ir apačioje, visa juoda, jokių sagų, epoletų, švytin- 
čių sagčių ir kitų blizgučių. Striukė buvo mažesnė už Bilio. Roza 
pažvelgė į Bilio rankose it kailį kabančią striukę, sunerimusi dėl aki- 
vaizdaus klausimo. | 

Bilis išvydo jos žvilgsnį, iškart suprato, ką jis reiškia, ir papurtė 
galvą. 

- Tai mano tėvo striukė. Jis išmokė mane vairuoti seną indėnišką 
“Tomahauką", kurį išmainė į pietų stalą ir miegamojo baldų komp- 
lektą. Jis tvirtino apvažiavęs juo visą Ameriką, kai jam sukako dvi- 
dešimt vieneri. Jam reikėjo įspirti, kad užsivestų, o jei pamiršdavai 
persijungti į neutralią pavarą, motociklas išlėkdavo tiesiai iš po tavęs. 

- Kas atsitiko? Ar jis jį sudaužė? - šyptelėjo Roza. - Ar tu jį su- 
daužei? 

- Ne. Jis subyrėjo nuo savo senyvo amžiaus. Nuo to laiko Staine- 
rių šeima turi tik “Harlius". Šis - “Heritage" modelio, tūkstančio tri- 
jų šimtų keturiasdešimt penkių kubinių centimetrų, - Bilis švelniai 
palietė rėmą. - Tėvas juo jau kokius penkerius metus nevažinėjo. 

- Ar jam nusibodo? 

Bilis papurtė galvą. 

- Ne, jis susirgo gleukoma. 

Roza apsivilko striukę. Tikriausiai Bilio tėvas buvo trim coliais 
žemesnis ir keturiasdešimčia svarų lengvesnis už sūnų, tačiau striu- 
kė vis tiek juokingai kabėjo iki kelių. Vis dėlto ji buvo šilta, 1 Roza 
su malonumu užsisegė ją iki kaklo. 

- Gerai atrodai, - tarė Bilis. - Juokingai lyg vaikas su suaugusio 
drabužiais, bet vis tiek gerai. Nemeluoju. 

Roza pamanė dabar galinti pasakyti tai, ko nedrįso, kai jiedu su 
Biliu sėdėjo ant suoliuko ir valgė dešrainius. Staiga tai tapo labai 
svarbu. 

- Bili? 

Jis šypsodamasis atsisuko į ją, tačiau jo akyse atsispindėjo rimtis. 

- Taip? 

- Neskaudink manęs. 

Bilis apmąstė jos Žodžius su šypsena veide ir rimtimi akyse ir pa- 
purtė galvą. 

- Ne. Net nemaniau. 

- Ar pažadi? 

- Taip. Pažadu. Na, lipk. Ar kada nors anksčiau jodinėjai ant ge- 
ležinio ponio? 

Roza papurtė galvą. 

- Tos mažytės kojelės skirtos tavo pėdoms. 

Bilis pasilenkė prie motociklo užpakalio, pasirausė ir ištraukė šal- 
mą. Roza be nuostabos nužvelgė raudonai purpurinę spalvą. 

- Štai, užsidėk smegenų gaubtą. 

Roza užsidėjo šalmą ant galvos, pasilenkė į priekį ir, dirstelėjusi į 
šoninį “Harlio" veidrodėlį, prapliupo juoktis. 

- Atrodau panaši į futbolininką. 

- Gražiausią visoje komandoje, - Bilis suėmė ją uŽ pečių 1r atgrę- 
Žė į save. - Jis užsisega po smakru. Leisk man. 

Akimirką Bilio veidas atsidūrė tiesiai prieš josios, ir Roza supra- 
to, kad jei jis panorėtų ją pabučiuoti čia, ant saulėto šaligatvio, kur 
žmonės atlikinėjo šeštadienio darbus, ji jam leistų. 

Bilis atsitraukė. 

- Ar ne per stipriai suveržiau? 

Roza papurtė galvą. 

- Tikrai? 

Ji linktelėjo. 

- Tada pasakyk ką nors.' 

- Al ne pel sipaai, - išlemeno Roza ir nusijuokė, išvydusi Bilio 
veido išraišką. Nusijuokė ir jis. 

- Ar pasiruošusi? - paklausė jis. Bilis vis dar šypsojosi, bet akys 
vėl įgavo rimties išraišką, tarytum žinotų, jog jie pasiekė tokį tašką, 
kur kiekvienas žodis ar judesys gali turėti toli siekiančių pasekmių. 

Roza suspaudė kumštį, pasikasė šalmo viršų 1r nervingai šypte- 
lėjo. 

- Ko gero, taip. Kas pirma lips, tu ar aš? 

- Aš, - Bilis permetė koją per “Harlio"" sėdynę. - Dabar tu. 

Roza atsargiai permetė koją ir padėjo rankas Biliui ant pečių. Jos 
širdis daužėsi krūtinėje. 

- Ne. Aplink liemenį, gerai? Mano rankos turi būti laisvos, kad 
galėčiau vairuoti. 

Roza apsivijo rankomis Bilio liemenį ir sunėrė jas jam ant plokš- 
čio pilvuko. Iškart jai pasirodė, kad ji vėl sapnuoja. Ar visa tai išsi- 
rutuliavo iš vienos kraujo dėmelės ant paklodės? Impulsyvaus spren- 
dimo išeiti pro duris ir eiti tolyn? Ar tai įmanoma? 

Gerasis Dieve, prašau, tegul tai būna ne sapnas, - meldė ji. 

- Ar padėjai pėdas ant kojelių? 

Roza užkėlė kojas ir baisiai susižavėjo, kai Bilis pakėlė motocik- 
lą ir užlenkė atraminę kojelę. Dabar, kai tik Bilio kojos stengėsi iš- 
laikyti motociklo pusiausvyrą, Rozai atrodė, kad tai panašu į mažą 
laivelį, kuris, atrišus paskutinį lyną, plaukia palei doką, laisvai siū- 
buodamas ant bangų. Ji prisiglaudė prie Bilio nugaros, užmerkė akis 
ir giliai įkvėpė. Saulės sušildytos odos kvapas buvo beveik toks pat, 
kokį Roza įsivaizdavo, ir tai gerai. Baugu, bet gerai. 

- Tikiuosi, tau patiks, - tarė Bilis. - Tikrai. 

Jis paspaudė mygtuką ant dešinės vairo rankenos, ir “Harlis" it 
kulka šovė į priekį. Roza šoktelėjo ir dar arčiau prisispaudė prie Bilio. 

- Ar viskas gerai? - pašaukė jis. 

Roza linktelėjo, bet supratusi, kad jis to nemato, šūktelėjo, jog 
viskas tiesiog puiku. | 

Dar po akimirkos šaligatvis jiems iš kairės ėmė tolti. Bilis grįžte- 
lėjo per Rozos petį, ar niekas nevažiuoja iš paskos, ir apsisuko į de- 
šinę Trentono gatvės pusę. Tai nebuvo panašu į mašinos posūkį: mo- 
tociklas pasviro į šoną lyg ruošdamasis leistis lėktuvėlis. Bilis pasu- 
ko rankenėlę, ir “Harlis nuskuodė pirmyn, įpūsdamas vėjo gūsį į 
Rozos šalmą ir priversdamas ją nusijuokti. 

- Taip ir maniau, kad tau patiks! - per petį mestelėjo Bilis, kai jie- 
du sustojo prie šviesoforo. 

Kai jis vėl nuleido kojas ant asfalto, Rozai pasirodė, kad juos su- 
jungė su žeme, tačiau pačiu ploniausiu siūlelių. Užsidegus žaliai 
šviesai, variklis suurzgė po ja (tik šįkart daug išdidžiau), ir jiedu įlė- 

kė į Deringo aveniu, praskriedami palei Braento parką, pro senų 
ąžuolų šešėlius, nupieštus ant šaligatvio it rašalo dėmės. Roza pažvel- 
gė per Bilio petį ir išvydo saulę, lydinčią juos pro medžius bei spigi- 
nančią jai į akis 1t heliografas. Kai Bilis prigludo prie motociklo, 
įsukdamas į Kalumeto aveniu, ji prigludo prie jo. 

“Taip ir maniau, kad tau tai patiks“, - ištarė Bilis, tačiau Rozai tai 
pradėjo patikti tik kai jie kirto šiaurinę miesto dalį, perskrosdami di- 
dėjančius priemiesčio rajonus, kur viens prie kito prilipę namai pri- 
minė jai serialą “Visi šeimoje". Be to, atrodė, kad prie kiekvieno 
kampo rasi po “Mažutį gurkšnelį''. Kai pasiekė “Dangaus kelią", Ro- 
zai ne tik patiko, bet ji tiesiog žavėjosi kelione, o kai Bilis iš “Dan- 
gaus kelio“ išsuko į 27-ąjį kelią, - dviejų eilių magistralę, einančią 
palei ežerą iki kitos valstijos, - Roza jau manė, kad niekados nenorė- 
tų nulipti nuo motociklo. Jei Bilis būtų pasiūlęs važiuoti į Kanadą pa- 
sižiūrėti “Blue Jays“ Žaidimo Toronte, ji tik būtų priglaudusi savo 
šalmuotą galvą jam tarp menčių, kad jis pajustų jos linktelėjimą. 

27-0ji magistralė buvo pati geriausia. Vasarai įpusėjus, ja skuos 
daugybė mašinų, - netgi taip anksti ryte, - tačiau šiandien ji buvo tuš- 
čia: juoda juosta su geltonu punktyru per vidurį. Dešinėje pro bėgan- 
čius medžius raibuliavo nuostabiai žydras ežeras. Kairėje pro juos lė- 
kė fermos, turistų vagonėliai, suvenyrų krautuvėlės, dar tik atsidari- 
nėjančios būsimam vasaros sezonui. 

Roza visai nenorėjo kalbėti, netgi abejojo, ar galėtų tai padaryti. 
Bilis pamažu suko “Harlio" rankenėlę, kol raudona spidometro ada- 
tėlė atsistojo tiesiai it laikrodžio rodyklė, rodanti vidurdienį. Vėjas 
dar smarkiau ėmė siausti po šalmu. Rozai tai atrodė panašu į jos vai- 
kystės sapnus, kuriuosė ji skraidė; sapnus, kuriuose ji su besiplaiks- 
tančiais it vėliava plaukais pašėlusiu greičiu skriejo virš laukų, akme- 
ninių sienų, stogų ir kaminų. Roza pabusdavo drebėdama, visa pra- 
kaituota, išsigandusi ir kartu laiminga - taip pat ji jautėsi ir dabar. 
Pažvelgusi į dešinę, ji pamatė savo šešėlį, bėgantį paskui ją, kaip ir 
tuose sapnuose, tačiau dabar šalia matėsi dar vienas šešėlis. Jei ji ka- 
da nors gyvenime jautėsi tokia laiminga kaip šią akimirką, tai ji ne- 
žinojo, kada tai buvo. Visas pasaulis atrodė tobulas, ir ji pati tobula 
jo apsupty. 

Temperatūra svyravo: važiuojant pro šešėlius ar nusileidus į nuo- 
kalnę, būdavo šalta, atsidūrus saulėje - šilta. Važiuojant šešiasdešim- 
ties mylių per valandą greičiu, kvapai atskriedavo kapsulėmis, tokio- 
mis koncentruotomis, tarytum iššautomis 1š reaktyvinio variklio: kar- 
vės mėšlas, šienas, žemė, nupjauta žolė, šviežia derva (jiems prava- 

žiuojant pro vykstančius kelio darbus), išmetamosios dujos (priartė- 
jus prie sunkvežimio). Sunkvežimio kėbule gulėjo maišytos veislės 
šuo, pasidėjęs snukį ant letenų, ir be jokio susidomėjimo spoksojo į 
juos. Kai Bilis pasuko į šoną, norėdamas aplenkti, sėdintis už vairo 
fermeris pamojavo Rozai. Ji įžvelgė paburkusias jo akis, paraudusią 
sutrūkinėjusią odą ant nosies ir saulėje spindintį vestuvinį žiedą. At- 
sargiai, lyg akrobatas, vaikščiojantis lynu, atlikdamas triuką be tink- 
lo apačioje, Roza ištraukė savo ranką iš po Bilio alkūnės ir pamoja- 
vo fermeriui. Šis šyptelėjo ir dingo už jų. 

Už dešimties ar penkiolikos mylių nuo miesto Bilis parodė į dan- 
guje švytinčius metalinius kontūrus. Po akimirkos Roza išgirdo mo- 
notonišką sraigtasparnio rotorių birbimą, o dar po kurio laiko išvydo 
du vyrus, sėdinčius plastikinėje kabinoje. Sraigtasparnis praskrido 
tiesiai jiems virš galvų. Roza net pastebėjo, kaip keleivis palinko prie 
piloto ir sušnibždėjo kažką jam į ausį. 

Aš galiu matyti viską, - pamanė ji ir nusistebėjo, kodėl tai turėtų 
stebinti. Tą patį ji galėjo matyti ir pro mašinos langą. Tik taip nėra, 
nes aš žiūriu ne pro langą. Todėl tai jau nebe vaizdai. Tai - pasau- 
lis, kuriame esu aš. Aš skrieju per pasaulį, kaip kad mano vaikystės 
sapnuose, bet dabar aš tai darau nebe viena. 

Variklis pastoviai krūpčiojo jai tarp kojų. Tai nebuvo labai jau 
seksualus jausmas, tačiau nuo to Roza puikiai suprato, ką ji ten turi 
1r kam tai skirta. Kai nežiūrėdavo į pro šalį lekiančius laukus, ji susi- 
žavėjusi tyrinėdavo plaukelius ant Bilio kaklo ir spėliodavo, kokį pa- 
tirtų jausmą, palietusi juos pirštais. 

Praėjus valandai, kai jiedu išvažiavo iš “Dangaus kelio“, jie atsi- 
dūrė tikrame kaime. Bilis specialiai įjungė antrą pavarą, o kai priva- 
žiavo ženklą “ŠOLENDO IŠKYLAVIETĖ, ĮLEIDŽIAMA TIK SU 
LEIDIMAIS“, jis labiau sulėtino greitį 1r įsuko į žvyrkelį. 

- Laikykis, - perspėjo Bilis. Dabar Roza jį aiškiai girdėjo, nes vė- 
Jas nebekošė pro šalmą. - Grumstai. 

Taip, iš tikrųjų, tačiau “Harlis? lengvai perkopė per grumstus, pa- 
versdamas juos nežymiais iškilimais. Po penkių minučių jie įvažiavo 
į mažą Žvyruotą stovėjimo aikštelę. Salia jos stovėjo stalai bei akme- 
nimis grįstos babekju duobės, matomos plačioje žolės juostoje, pa- 
mažu pereinančioje į žvirgždą, kurį nelabai pavadinsi paplūdimiu. 
Nedidelės bangos tvarkingai viena po kitos skalavo žvirgždą. Už jų 
ežeras driekėsi iki horizonto, nors liniją, kur liejosi dangus su vande- 
niu, gaubė žydra migla. Šolende daugiau nieko nebuvo, todėl Biliui 
išjungus “Harlio" variklį tyla Rozai atėmė amą. Virš vandens ratu su- 
ko žuvėdros, klykdamos savo spigiais balsais. Kažkur toli vakaruose 

girdėjosi variklio gausmas, toks tylus, kad neįmanoma buvo įspėti, ar 
tai sunkvežimis, ar traktorius. Ir viskas. 

Bilis bato priekiu parideno akmenį motociklo link ir ant jo pasta- 
tė atraminę kojelę. Jis nulipo 1r šypsodamasis atsigręžė į Rozą. Ta- 
čiau kai išvydo jos veidą, šypsena virto susirūpinimu. 

- Roza?-Ar gerai jautiesi? 

Ji nustebusi dėbtelėjo į jį. 

- Taip. O kodėl klausi? 

- Tavo veide juokingiausia išraiška... 

Kurgi ne, - pamanė Roza. - Kurgi ne. 

- Aš jaučiuosi gerai. Tik man atrodo, jog visa tai tik sapnas. Vis 
dar stebiuosi, kaip čionai patekau. 

Roza nervingai susijuokė. 

- Bet tu juk nežadi nualpti? 

Šįkart Roza nusijuokė daug natūraliau. 

- Ne, aš tikrai gerai jaučiuosi. 

- Ir tau patiko? 

- Labai labai. 

Roza grabaliojo šalmo užsegimą, tačiau nesėkmingai. 

- Pirmąkart visada sunku atsegti. Leisk, padėsiu. 

Bilis vėl palinko prie jos, tik šįkart neatsitraukė. Delnais jis nukė- 
lė šalmą Rozai nuo galvos ir pabučiavo jai į lūpas, leisdamas šalmui 
maskatuoti ant kairės rankos pirštų, kai tuo tarpu dešinė apkabino 
Rozą. Rozai bučinys patiko: jo lūpų prisilietimas 1r delno prisispau- 
dimas prie nugaros tarytum sugrąžino ją į namus. Ji netgi pravirko, 
bet niekis. Šios ašaros neskaudino. 

Bilis truputį atsitraukė, vis dar nenuimdamas rankos Rozai nuo 
nugaros. Šalmas vis dar bumpsėjo į jos kelį. Bilis pakėlė akis į Rozą. 

- Viskas gerai? 

Taip, - norėjo atsakyti ji, bet balsas ją paliko. Tad Roza tik link- 
telėjo. 

- Puiku, - tarė Bilis ir lyg atlikdamas pareigą pakštelėjo į jos drėg- 
ną skruostą palei pat nosį: iš pradžių po dešine akimi, po to - po kai- 
re. Jo bučiniai buvo švelnūs it blakstienų prisilietimai. Roza dar nie- 
kad nejautė kažko panašaus, todėl staiga apkabino Bilio kaklą ir stip- 
riai prispaudė jį prie savęs, įrėmusi savo veidą jam į odinį petį ir už- 
merkusi vis dar ašarojančias akis. Bilis apkabino ją ranka, gulėjusia 
ant jos nugaros, ir paglostė supintą Rozos kasą. 

Po kiek laiko Roza atšlijo nuo Bilio, nusibraukė ašaras ir paban- 
dė nusišypsoti. 

- Aš ne visada verkiu. Tu turbūt tuo netiki, bet tai tiesa. 

- Aš tikiu, - paprieštaravo Bilis ir nusiėmė savo šalmą. - Eime, pa- 
dėsi man susidoroti su šaldikliu. | 

Roza padėjo Biliui atsegti elastinį diržą, ir jiedu nunešė šaldiklį 
prie vieno iš stalų. Ji įsistebeilijo į vandenį. 

- Tai turbūt pati gražiausia vieta pasaulyje. Negaliu patikėti, jog 
čia esame tik dviese. 

- 27-asis kelias yra truputį atitolęs nuo įprastų turistinių maršrutų. 
Pirmąkart aš čia atvykau su savo šeima, kai dar buvau visai mažas. 
Tėtis sakė, kad atsitiktinai rado šią vietą, bastydamasis savo motocik- 
lu. Netgi rugpjūtį čia nebūna daug Žmonių, kai visos kitos iškylavie- 
tės prie ežero tiesiog sausakimšos. 

Roza dirstelėjo į jį. 

- Ar ir kitas moteris čia vežeisi? 

- Ne. Gal nori pasivaikščioti? Galėtume sužadinti apetitą, o be to, 
noriu šį tą tau parodyti. 

- Ką? 

-.Geriau pirmiau parodysiu. 

- Sutarta. 

Bilis nuvedė ją prie vandens, kur jiedu prisėdo ant didelio akmens 
ir nusiavė batus. Roza nustebo, išvydusi baltas sportines kojines po 
Bilio motociklininko batais: tokias ji kažkodėl siejo su vidurine mo- 
kykla. 

- Juos palikt ar pasiimti su savim? - paklausė Roza, iškeldama sa- 
vo sportbačius. 

Bilis apmąstė jos klausimą. 

- Tu savo pasiimk, 0 aš savuosius paliksiu. Prakeiktus batus sun- 
ku užsimauti, net jeigu kojos sausos. O jei šlapios, tai išvis liūdnas 
reikalas. 

Bilis nusimovė baltas kojines ir uždėjo jas ant batų. Šio gesto pe- 
dantiškumas privertė Rozą nusišypsoti. 

- Ką? 

Ji papurtė galvą. 

- Nieko. Ei1me, parodyk man savo siurprizą. 

Jiedu palei krantą patraukė į šiaurę. Roza rankoje nešėsi sportba- 
čius, Bilis rodė kelią. Pirmasis vandens prisilietimas privertė ją sus- 
tabarėti iš šalčio, tačiau po poros minučių jos kojos įprato. Roza ma- 
tė savo pėdas tarsi išbalusias spindinčias žuvis, dėl refrakcijos ties 
kulkšnimis atsiskyrusias nuo viso kūno. Ant dugno jautėsi akmenu- 
kai, bet nežymiai. Galėtum susipjaustyti kojas ir nepajausti, - pama- 
nė Roza. - Tu paralyžiuota, širdele. Tik ji nesipjaustė kojų. Roza jau- 
tė, kad Bilis neleistų jai to padaryti. Mintis kvaila, bet labai įtikinanti. 

Už keturiasdešimties jardų jiedu priėjo apaugusį takelį, vingiuo- 
jantį krantine aukštyn. Iš abiejų balto Žvyro pusių augo žemi tankūs 
kadagio krūmai. Roza pajuto nežymų dėjė vu* virpulį, tarytum būtų 
mačiusi šį takelį sunkiai atgaminamame sapne. 

Bilis parodė į kalvos viršūnę ir tyliai paaiškino: 

- Mes einam ana ten. Būk kuo tylesnė. 

Jis palaukė, kol Roza apsiavė, ir patraukė pirmas. Bilis stabtelėjo 
viršuje, ir kai pasivijusi jį Roza žiojosi kažką sakyti, jis pridėjo pirš- 
tą jai prie lūpų ir parodė. 

Jiedu stovėjo mažos krūmėtos proskynos pakrašty, penkiasdešimt 
pėdų virš ežero lygio. Proskynos centre gulėjo medis. Po žemėtų šak- 
nų raizginiu trys lapiukai žindo raudoną lapę. Salia ketvirtas jaunik- 
lis gaudė savo uodegą saulės spindulyje. Roza it užhipnotizuota įsis- 
tebeilijo į juos. 

Bilis palinko prie jos. Jo šnabždesys kuteno Rozos ausį, privers- 
damas ją virpėti. 

- Užvakar atvažiavau čionai pažiūrėti: ar dar veikia iškylavietė. 
Čia nebuvau jau kokius penkerius metus, tad negalėjau būti tikras. 
Vaikščiojau ir aptikau šiuos gyventojus. Vulpes fulva > raudonosios 
lapės. Mažyliai - kokių šešių savaičių amžiaus. 

- Iš kur tiek daug apie juos Žinai? 

Bilis patraukė pečiais. 

- Man patinka gyvūnai ir tiek. Aš skaitau apie juos 1r, kai galiu, 
stengiuosi pastebėti juos laukinėje gamtoje. 

- Ar medžioji? 

- O, Dieve, ne. Aš netgi jų nefotografuoju. Aš tik stebiu. 

Lapė juos pastebėjo. Netgi nekrusteldama ji įsitempė po savo kai- 
liu, akys tapo ryškios ir įdėmios. 

Nežiūrėk taip į ją, - staiga pamanė Roza. Ji net nenutuokė, ką tai 
galėtų reikšti. Aišku tik viena: tai ne jos balsas kalbėjo galvoje. - Ne- 
žiūrėk taip į ją, tai neišeis tau į naudą. 

- Jie nuostabūs, - sušnibždėjo Roza ir suspaudė Bilio ranką. 

- Taip. 

Lapė pasuko galvą į ketvirtą jauniklį, kuris liovėsi Žaisti sa uode- 
„ga ir dabar vaikėsi savo paties šešėlį, ir skardžiai kiauktelėjo. Lapiu- 
kas atsigręžė, įžūliai dirstelėjo į atėjūnus, stovinčius takelio pabaigo- 
je, tada nuskuodė pas savo motiną ir atsigulė šalia jos. Lapė lyžtelė- 
jo jo galvą, greitai, bet tvarkingai išpuoselėdama mažylį, tačiau jos 
akys nė sekundę neatsitraukė nuo Rozos su Biliu. 


* Jau matytas (pranc.). 

- Ar ji turi draugą? - sušnibždėjo Roza. 

- Aha. Mačiau jį. Didžiulis lapinas. 

- Ar taip juos vadina? 

- Aha, lapinai. 

- Kur jis? ? 

- Kažkur netoliese. Medžioja. Mažyliai, ko gero, dažnai vakarie- 
nei sulaukia žuvėdros sulaužytais sparnais. 

Rozos žvilgsnis vėl nuklydo prie medžio šaknų, po kuriomis 1a- 
pės susisuko guolį, ir vėl ją persmelkė dėja vu jausmas. Prieš akis 
stojo paveikslas su krutančia šaknimi, bandančia ją sugauti, bet greit 
vėl išnyko. 

- Ar mes ją gąsdinam? - paklausė Roza. 

- Galbūt truputį. Jei bandytume priartėti, ji pultų. 

- Aha. O jei padarytume ką nors jos mažyliams, ji atsilygintų. 

Bilis dėbtelėjo į Rozą. 

- Na, ko gero, ji pabandytų. 

- Aš taip džiaugiuosi, kad parodei man juos. 

Šypsena nušvito Bilio veide. 

- Gerai. 

- Grįžtam.. Aš nenoriu jos gąsdinti. Be to, išalkau. 

- Gerai. Aš taip pat alkanas. 

Bilis pakėlė ranką ir pamojavo. Lapė žiūrėjo ryškiomis akimis... 
bet staiga išsišiepė, atskleisdama baltų dantų eilę, ir suurzgė. 

- Aha, tu - gera motina. Pasirūpink jais. 

Bilis nusisuko. Roza pasekė jo pavyzdžiu, tačiau stabtelėjusi vėl 
atsigręžė pažvelgti į tas ryškias ramias akis. Lapė vis dar rodė savo 
dantis. Tuo tarpu lapiukai žindo ją tylioje saulės šviesoje. Jos kailis 
buvo ne raudonas, o oranžinis, tačiau jo atspalvis - žymus kontrastas 
aplink vešinčiai žalumai - privertė Rozą nusipurtyti. Žuvėdra suplas- 
nojo virš galvos, mesdama savo šešėlį į proskyną, tačiau lapė nepa- 
leido Rozos iš akių. Netgi kai Roza nusekė Biliui iš paskos, už savęs 
ji jautė įdėmų, ramiai įsistebeilijusį lapės Žvilgsnį. 

- Ar jiems nieko nenutiks? - paklausė Roza, kai jie vėl priėjo eže- 
rą. Prisilaikydama už Bilio peties, ji nusimovė kairį sportbatį, po to - 
dešinį. 

- Nori pasakyti, ar jų nesumedžios? 

Roza linktelėjo. 

- Ne, jei jie nelįs į sodus ir vištides, o mama su tėčiu pasistengs 
neleisti jiems to padaryti. Kitais žodžiais tariant, jei jie bus normalūs. 
Lapei mažiausiai ketveri metai, o lapinui - septyneri. Norėčiau, kad 
jį pamatytum. Jo kailis lapų spalio mėnesį spalvos. 

Jie buvo pusiaukelėje į iškylavietę, iki kulkšnių vandenyje. Roza 
jau matė Bilio batus ant akmens, kur jis paliko juos su pedantiškai 
sulankstytomis kojinėmis. 

- Ką turi omeny, sakydamas, jei jie bus normalūs? 

- Pasiutligę. Dažniausiai pasiutligė nuveda lapes į sodus ir višti- 
des. Tada jas pastebi ir užmuša. Lapės dažniau pasigauna pasiutligę 
nei lapinai ir išmoko lapiukus pavojingai elgtis. Lapiukai greitai nus- 
timpa nuo ligos, tačiau lapės gali ilgiau išsilaikyti, tapdamos vis pa- 
vojingesnėmis. 

- Tikrai? Kaip gaila. 

Bilis stabtelėjo, pažvelgė į išbalusį susimąsčiusį Rozos veidą ir 
apkabino ją. 

- Taip nebūtinai turi nutikti. Kol kas jie visiškai sveiki. 

- Bet galėtų. Galėtų. 

Bilis pagalvojo ir linktelėjo. | 

- Taip, Žinoma, - pagaliau prabilo jis. - Bet kas galėtų atsitikti. Na, 
eime valgyti. Ką pasakysi? 

- Pasakysiu, jog tai puiki mintis. 

Tačiau Roza nemanė daug suvalgysianti, nes ryškios lapės akys 
atėmė iš jos apetitą. Visgi Biliui pradėjus krauti maistą, ji iškart pa- 
sijuto alkana kaip vilkas. Pusryčiams Roza suvalgė vienintelę skru- 
dintos duonos riekutę ir išgėrė apelsinų sulčių, kadangi buvo susijau- 
dinusi it nuotaka vestuvių rytą. Dabar, pamačiusi duoną ir mėsą, ji 
pamiršo visas lapes, gyvenančias į šiaurę nuo čia. 

Bilis vis traukė maistą iš šaldiklio: šaltus jautienos sumuštinius, 
tuno sumuštinius, vištienos salotas, bulvių salotas, kopūstų salotas, 
dvi kokakolos skardines, termosą šaldytos arbatos, du pyrago gaba- 
lus, didelį rėžį torto, - kol Roza prisiminė klounus, traukiančius dau- 
gybę daiktų iš mažos mašinytės cirke, ir nusijuokė. Turbūt tai buvo 
nemandagu, tačiau ji jau pakankamai pasitikėjo Biliu, kad dėl to ne- 
sijaudintų. Na ir gerai, nes Roza vis tiek nebūtų susilaikiusi. 

Bilis pakėlė galvą, kairėje rankoje laikydamas druskinę, o dešinė- 
je - pipirinę. Roza pastebėjo, jog jis lipnia juosta užklijavo skylutes, 
kad druska ir pipirai neišbyrėtų, ir dar stipriau nusijuokė. Ji atsisėdo 
ant suolo, užsidengė rankomis veidą ir pabandė susivaldyti. Jai jau 
beveik pavyko, tačiau dirstelėjusi pro pirštus Roza išvydo tą sumušti- 

nių krūvą: pustuzinį dviem žmonėms, kiekvieną perpjautą išilgai ir 
suvyniotą į celofaną. Tai vėl pralinksmino ją. 

- Ką? - pats šypsodamasis paklausė Bilis. - Ką, Roza? 

- Ar tikėjaisi susilaukti daugiau draugų? - vis dar kikendama pa- 
siteiravo Roza. - Gal mažosios lygos komandą? Ar skautų būrį? 

Jo šypsena praplatėjo, tačiau akyse išliko rimtis. Si sudėtinga vei- 
do išraiška bylojo, kad jis suprato, kas čia juokinga ir kas - ne, ir pa- 
galiau Roza įžvelgė, jog Bilis - jos metų ar beveik jos metų. 

- Aš tik norėjau būti tikras, kad turėsiu tai, kas tau patinka ir tiek. 

Kikerniimas nutilo, bet šypsena Rozos veide išliko. Ją pribloškė ne 
Bilio meilumas, darantis jį jaunesnį, o atvirumas, kažkada pavertęs jį 
suaugusiu. 

- Bili, aš valgau viską. 

- Neabejoju, - atsisėsdamas šalia, tęsė Bilis, - bet ne tai svarbu. 
Man ne taip svarbu, ką tu pakenti, bet tai, kas tau patinka ir ko tu no- 
rėtum. Visa tai ir norėčiau tau duoti, nes aš kraustausi dėl tavęs iš 
proto. 

Roza rimtai pažvelgė į jį, o kai jo ranka paėmė josios, ji uždėjo 
savo kitą ranką ant abiejų. Roza bandė įsidėti Bilio žodžius tiesiai į 
galvą, bet jai sunkiai sekėsi: tarytum bandytum pro siauras duris 
įnešti gremėzdišką baldą, vartant jį IB ir anaip, norint surasti tinka- 
mą kampą. 

- Kodėl? - paklausė ji. - Kodėl 52 

Bilis papurtė galvą. 

- Aš nežinau. Faktas tik tas, Roza, kad aš nelabai nusimanau apie 
moteris. Turėjau draugę vidurinėje mokykloje, ir mes galų gale bū- 
tume kartu permiegoję, bet nespėjus tam atsitikti ji išsikėlė kitur. Tu- 
rėjau draugę, būdamas pirmakursių universitete, ir tikrai su ja per- 
miegojau. Tada po penkerių metų susižadėjau su nuostabia mergina, 
kurią sutikau miesto zoologijos sode. Jos vardas buvo Bronvina 
O'Hara. Panašu į Margaretos Mičel romano heroję, tiesa? 

- Nuostabus vardas. 

- Ji buvo nuostabi mergina. Ji mirė nuo smegenų aneurizmos. 

- O, Bili, man taip gaila. 

- Nuo tada susitikinėjau su pora merginų ir visai neperdedu - su- 
sitikinėjau su pora merginų ir taškas. Mano tėvai neduoda man ramy- 
bės. Tėvas sako, kad aš ir mirsiu senbernis; motina sako: “Palik ber- 
niuką ramybėje ir nebumbėk."* Tik jai išeina “nepumpėk"". 

Roza nusišypsojo. 

- O tada tu įėjai į lombardą ir suradai tą paveikslą. Tu iškart sup- 
ratai, kad turi jį nusipirkti, tiesa? 

- Taip. 

- Taip pat jaučiuosi ir dėl tavęs. Tik norėjau, kad tai žinotum. Vi- 
sa tai, kas čia vyksta - ne gerumas, labdara ar pareiga. Visa tai vyks- 
ta ne todėl, kad vargšelė Roza gyveno tokį sunkų gyvenimą, - Bilis 
padvejojo ir pridūrė: - Visa tai vyksta, nes aš tave myliu. 

- Tu negali to žinoti. Dar ne. 

- Žinau tai, ką žinau, - atrėžė Bilis, ir šis švelnus tvirtinimas išgąs- 
dino Rozą. - Na, užteks “muilo"" operų. Valgykim. 

Taip jiedu ir padarė. Kai baigė ir Rozos pilvas įsirėmė į kelnių 
diržą, jiedu sudėjo likučius atgal į šaldiklį, ir Bilis vėl pritvirtino jį 
prie bagažinės. Niekas daugiau neatvažiavo. Visas Šolendas priklau- 
sė jiems. Jiedu nuėjo prie vandens ir vėl atsisėdo ant didžiulio ak- 
mens. Roza pradėjo prisirišti prie akmens: tarytum tokį akmenį atva- 
žiuotum aplankyti dukart per metus ir padėkotum jam... jei tik viskas 
bus gerai. O kol kas taip ir buvo. Roza negalėjo prisiminti geresnės 
dienos. 

Bilis apkabino ją ir, uždėjęs kairės rankos pirštus ant jos dešinio 
skruosto, pasuko Rozos veidą į save. Tada pradėjo ją bučiuoti. Po 
penkių minučių Roza pasijuto greit nualpsianti, pusiau sapnuodama, 
susijaudinusi, kaip kad niekada neteko; susijaudinusi, kad net anks- 
čiau nesuprastos knygos, istorijos ir filmai tapo prasmingi, nors ir ta- 
da ji jais tikėjo, kaip neregys tiki matančio Žmogaus tvirtinimu, jog 
saulėlydis nuostabus. Jos skruostai degė, krūtinė sustandėjo nuo švel- 
nių Bilio prisilietimų per palaidinukę, ir ji netgi pamanė, kad geriau 
nebūtų užsidėjusi liemenėlės. Nuo šios minties Rozos skruostus už- 
liejo ryškus raudonis. Jos širdis daužėsi, bet buvo gėra. Tiesą pasa- 
kius, buvo nuostabu. Roza padėjo ranką Biliui ant klyno ir pajuto 1a- 
bai kietą daiktą. Kietą it akmuo, tik akmenys netvinkčioja po delnu 
kaip ir jos širdis. Bilis leido akimirką palaikyti ten ranką, po to pa- 
kėlė ją ir pabučiavo į delną. 

- Užteks. 

- Kodėl? 

Roza atvirai pažvelgė į jį. Normanas buvo vienintelis, kurį ji pa- 
žinojo seksualiai, o jis nesusijaudindavo, vien palietus jo daikčiuką 
per kelnes. Kartais - pastaraisiais metais - jis išvis nesusijaudindavo. 

- Todėl, kad jei nesiliausim, man būtinai pamėls kiaušiai. 

Roza pažvelgė į jį taip atvirai sumišusi, kad Bilis net nusijuokė. 

- Nekreipk dėmesio, Roza. Aš tik noriu, kad viskas būtų gerai, kai 
mes 2 kartą mylėsimės: m uodų, kandžioj ančių mūsų užpaka- 


“a il 


239 


momentu. Be to, pažadėjau tave parvežti atgal ketvirtą pardavinėti 
marškinėlius, ir nenoriu, kad vėluotum. 

Roza žvilgtelėjo į laikrodį ir nustebo, jog jau dešimt po dviejų. Jei 
jiedu tik penkias ar dešimt minučių sėdėjo ant akmens ir bučiavosi, 
tai kaipgi tai įmanoma? Roza nenorom priėjo išvadą, kad jie mažų 
mažiausiai čia išsėdėjo pusvalandį, o dar tiksliau - tris ketvirčius va- 
landos. 

- Eime, - paragino Bilis ir nulipo nuo akmens. 

Jis susiraukė, kai pėdos pliūkštelėjo į šaltą vandenį, ir, jam nespė- 
dariau aš, - pamanė ji ir nustebo pajutusi malonumą, džiaugsmą ir 
netgi pasipūtimą. 

Roza irgi nulipo nuo akmens ir, nespėjusi suprasti ką daranti, suė- 
mė Bilio ranką. 

- Gerai. Kas toliau? 

- Gal pasivaikščiokim, prieš grįždami atgal? Atvėsim. 

- Sutinku, bet nesiartinkim prie lapių. Aš nenoriu jų jaudinti. 

Jos, - mąstė Roza. - Aš nenoriu vėl jos jaudinti. 

- Gerai. Eisime pietų pusėn. 

Bilis jau sukosi, bet Roza suspaudė jam ranką, kad jis atsigrįžtų, 
o tada puolė glėbin ir apsivijo rankomis jo kaklą. Kietumas po lieme- 
niu dar nebuvo dingęs, ir Rozai tai patiko. Iki šios dienos ji net ne- 
nutuokė, kad tas kietumas moterims gali patikti: Roza sąžiningai ma- 
nė, kad tai Žurnalų, norinčių parduoti drabužius, kosmetiką ir plaukų 
priemones, prasimanymai. Dabar ji sužinojo apie tai kiek daugiau. 
Roza prisispaudė prie kieto daikčiuko ir pažvelgė Biliui į akis. 

- Ar nepyksi, jei pasakysiu tai, ką motina išmokė mane pasakyti, 
kai išsiruošiau į pirmą gimtadienio vakarėlį? Tada man buvo ketveri 
ar penkeri. 

- Rėžk, - šypsodamasis atsakė Bilis. 

- Ačiū už puikiai praleistą laiką, Bili. Ačiū už pačią nuostabiau- 
sią dieną nuo vaikystės laikų. Ačiū, kad pakvietei. 

Bilis pabučiavo ją. 

- Man tai irgi buvo nuostabi diena, Roza. Jau tiek metų nesijau- 
čiau toks laimingas. Eime, pasivaikščiosim. 

Sįkart jiedu patraukė pakrante į pietus. Bilis nuvedė Rozą kitu ta- 
keliu į viršų, į ilgą siaurą pievą, kurios, regis, jau daugelį metų niekas 
nešienavo. Popietės saulė varstė ją dulkinais spinduliais, drugeliai 
pleveno virš motiejukų, bitės dūzgė, o į kairę nuo jųdviejų genys 
darbščiai stukseno kamieną. Bilis parodė jai gėles, įvardindamas 
daugumą iš jų. Roza išgirdo porą klaidingų vardų, bet nutylėjo. Ji pa- 


240 


rodė į grybus prie ąžuolo lauko pakrašty ir pasakė, jog tai šungrybiai, 
tačiau nelabai pavojingi, nes yra kartūs. Tik tie, kurie nėra kartūs, ga- 
li apnuodyti ar netgi numarinti. 

Grįžę į iškylavietę, jiedu rado studentus, apie kuriuos kalbėjo Bi- 
lis: aikštelėje stovėjo mikroautobusas ir džipas. Jaunuoliai buvo drau- 
giški, bet labai triukšmingi, nešiodami šaldiklius su alumi į pavėsį ir 
tvirtindami tinklinio tinklelį. Vienas devyniolikmetis nešiojo savo 
draugužę, dėvinčią tik chaki spalvos šortus ir bikini viršų, ant pečių. 
Kai jis pasileido risčia, mergina ėmė džiaugsmingai rėkti ir delnais 
ploti per jo trumpai apkirptą pakaušį. Stebėdama juos, Roza nusiste- 
bėjo, ar merginos riksmai pasiekė lapės proskyną, ir nusprendė, jog 
taip. Ji beveik matė lapę, uodega apklojusią miegančius sočius lapiu- 
kus ir pastatytomis ausimis besiklausančią Žmogaus riksmų, sklin- 
dančių nuo pakrantės. Jos akys buvo ryškios, gudrios ir per daug jau 
linkusios į pamišimą. 

Lapinai greitai nustimpa nuo ligos, tačiau lapės gali ilgai išsilai- 
kyti, - pamanė Roza ir prisiminė šungrybius, kuriuos pastebėjo perau- 
gusios pievos pakrašty, drėgname pavėsyje. Voro šungrybiai - taip 
juos pavadino močiutė, vieną vasarą parodžiusi Rozai, o kadangi šis 
pavadinimas priklausė specialioms “Močiutės savaitėms" (be abejo, 
Roza niekada nematė tokio pavadinimo augalų knygose), ji niekada 
nepamiršo atgrasaus grybų vaizdo: blyškaus, slidaus minkštimo, iš- 
mėtyto tamsiomis dėmėmis, panašiomis į mažus voriukus, jei tavo 
vaizduotė buvo laki... o Roza tokią turėjo. 

Lapė gali ilgai nešioti pasiutligę, - vėl pamanė ji. - Lapinai grei- 
tai nustimpa nuo ligos, tačiau... 

- Roza? Ar sušalai? 

Roza nieko nesuprasdama dėbtelėjo į Bilį. 

- Tu drebėjai. 

- Ne, man nešalta, - Roza žvilgtelėjo į studentus, kurie nematė jos 
ir Bilio, nes jiedu buvo peržengę dvidešimt penkerių metų ribą, po to 
vėl į Bilį. - Tačiau gal jau pats laikas grįžti namo. 

Bilis linktelėjo. 

- Manau, tu teisi. 


Grįžtant eismas buvo daug judresnis. Jiedu sulėtino tempą, tačiau 
nesustojo. Bilis landžiojo tarp mašinų, leisdamas Rozai pasijausti, ta- 
rytum ji sėdėtų ant išdresuoto Žiogo nugaros, tačiau Bilis buvo atsar- 
gus, o Roza nė karto juo nesuabejojo, net kai jie pralėkė punktyrinė 

linija tarp juostų, praskriedami pro didžiules puspriekabes abiejose 
pusėse, išsirikiavusias it kantrūs mamutai, laukiančias, kol prieis jų 
eilė užsimokėti už “Dangaus kelią". Privažiavus rodykles “VOTER- 
FRONTAS"“, “AKVARIUMAS", “ETINGERIO PRIEPLAUKA 4 
ATRAKCIONŲ PARKAS", Roza nudžiugo, kad jie išvyko laiku. Ji 
nevėluos į savo pamainą marškinėlių kioskelyje, o tai gerai. Roza 
pristatys Bilį savo draugėms, o tai dar geriau. Ji neabejojo, kad jis 
joms patiks. Kai jiedu pralėkė pro ryškiai rožinį plakatą “PASITIK 
VASARĄ SU “DUKTERIMIS IR SESERIMIS*'!**, Roza apėmė lai- 
mės siautulys, kurį ji su liguistu siaubu prisimins vėliau tą pačią ilgą 
11gą dieną. 

Roza jau matė “amerikietiškus kalnelius“, visus jų posūkius ir su- 
dėtingus zigzagus dangaus skliaute, girdėjo it garai išsisklaidančius 
riksmus. Akimirką ji stipriai prisispaudė prie Bilio ir nusijuokė. Vis- 
kas bus gerai, - mąstė Roza, o prisiminusi tamsias, ją stebinčias la- 
pės akis, ji nustūmė šį vaizdą tolyn, kaip kad per vestuves nustu- 
miami prisiminimai apie mirtį. 

Kai Bilis Staineris atsargiai lėkė motociklu Šolendo link, Norma- 
nas Danielsas įvairavo savo vogtą automobilį į didžiulę stovėjimo 
aikštelę Press gatvėje, esančioje per penkis kvartalus nuo Etingerio 
prieplaukos. Aikštelė aptarnavo pustuzinį ežero pakrantės įžymybių: 
atrakcionų parką, akvariumą, senąjį miesto tramvajų parką, parduo- 
tuves bei restoranus. Dar viena aikštelė plytėjo visai šalia šių įdomių 
vietų, bet Normanas nenorėjo per daug priartėti. Galbūt iš čia reikės 
paskubom išsinešdinti, todėl jis nenorėjo užstrigti kamščiuose. 

Be penkiolikos dešimt šeštadienio rytą priekinė Press gatvės aikš- 
telės pusė buvo beveik tuščia, nelabai tinkama norinčiam likti nepas- 
tebėtam vyriškiui, tačiau stovėjimo dieną ar savaitę sekcija buvo pil- 
na - ten daugiausia stovėjo mašinos, paliktos išplaukusiųjų keltu į 
šiaurę vienai dienai ar savaitgaliui pažvejoti. Normanas pastatė 
"Tempo" į tarpą tarp "Winnebago" su Jutos numeriais ir milžiniš- 
ko “RoadKing RV" iš Masačiusetso. Tarp šių dviejų stambuolių 
"Tempo" tapo beveik nematomas, o tai Normanui labai tiko. 

Normanas išlipo iš mašinos ir, nuo sėdynės pakėlęs odinę striu- 
ke, apsivilko ją. Iš vienos striukės kišenės jis išsiėmė akinius nuo sau- 
lės - ne tuos pačius, kuriuos nešiojo anksčiau - ir paslėpė po jais sa- 
vo akis. Tada priėjo prie bagažinės, apsižvalgė, ar kas nemato, ir ją 
atidaręs iškėlė invalido vežimėlį. 

Visą vežimėlį Normanas buvo apklijavęs lipdukais, pirktais suve- 
nyrų parduotuvėje Moterų kultūros centre. Galbūt ten, viršuje, dau- 
gybė šviesuolių skaito paskaitas ir dalyvauja simpoziumuose, tačiau 
apačioje, suvenyrų parduotuvėje, jie pardavinėja tokį šlamštą, kokio 
Normanas ir tikėjosi. Jam neprireikė raktų pakabučių su moters 
ženklu, nei plakatų su nukryžiuota moterimi ( “JĖZUSINA MIRĖ UŽ 
„JŪSŲ NUODĖMES") Golgotoje, bet lipdukai buvo tiesiog paras 

“MOTERIAI VYRAS REIKALINGAS, KAIP ŽUVIAI DVIRATIS" 
bylojo vienas iš jų. Kitas, turbūt sugalvotas žmogaus, niekada nema- 
čiusio "naktinės plaštakės" su nusvilusiais antakiais ir plaukais, Fė- 
kė, jog "MOTERYS NEJUOKINGOS!". Kiti lipdukai teigė: “AS - 
PASIRINKIMO ŠALININKĖ IR AŠ BALS UOJU, SEKSAS - POLI- 
TISKAS" ir “P-A-G-A-R-B-A, SUŽINOK, KĄ MAN TAI REIŠKIA". 
Normanas tik nusistebėjo, ar visos tos svaičiotojos žino, kad muziką 
užsako vyrai. Tačiau jis nusipirko visų lipdukų po vieną. Jo mėgsta- 
miausiu tapo lipdukas, kurį jis priklijavo ant vežimėlio atlošo šalia 
mažos kišenėlės ausinukui: “AS ESU MOTERIS GERBIANTIS 
VYRAS“. 

Ir tai tiesa, - pamanė jis, dar kartą apžvelgęs aikštę, ar kas nors 
nepastebėjo jo apgavystės, ir vikriai įšoko į vežimėlį. - Jei jos gerai 
elgiasi, be abejo, aš jas gerbiu. 

Normanas nieko aplink nepastebėjo, ką jau kalbėti apie ką nors, 
įsižiūrėjusį būtent į jį. Jis apsuko invalido vežimėlį ir pažvelgė į savo 
atvaizdą ant šviežiai nuvalyto "Tempo" šono. Na? - Normanas o 
lausė savęs. - Kaip manai, ar tai suveiks? 

Turėtų. Kadangi maskuotė netiko, jis nusprendė užkopti viena pa- 
kopa aukščiau: sukurti tikrą žmogų, kaip kad aktorius įkūnija tikrą 
personažą scenoje. Normanas naujam vyrukui net sugalvojo vardą: 
Hampas Petersonas. Hampas - armijos veteranas, kuris grįžęs namo 
apie dešimtį metų važinėjosi kartu su baikerių šutve, moteris pripa- 
žinusią tik dėl dviejų trijų panaudojimo būdų. Tada įvyko nelaimin- 
gas atsitikimas. Hampą paralyžiavo nuo liemens iki kojų, tačiau jam 
palūžti neleido tiesiog šventoji mergina, vardu... 

- Merilina, - tarė Normanas, galvodamas apie Meriliną Čembers, 
kuri daugelį metų buvo mylimiausia jo pornožvaigždė. Po jos ėjo 
Embera Lyn, tačiau “Merilina Lyn" visai nesiderino. Dar jam į gal- 
vą šovė Maku pavardė, tačiau ir ji netiko. Merilina Maku buvo kalė, 
aštuntajame dešimtmetyje dainavusi kartu su “Fifth Dimension", kai 
Normano gyvenimas atrodė toks pat keistas kaip ir šiomis dienomis. 

Tuščioje aikštelėje kitoje gatvės pusėje matėsi iškaba: "KITOS 
KOKYBĖS DELANEI STATYBINIS PROJEKTAS BUS ĮVYKDYTAS 

ČIA KITAIS METAIS“, - ir staiga Normanui į galvą dingtelėjo pui- 
kus derinys: Merilina Delanei. Tikriausiai nė viena moteris iš “Duk- 
terų ir Seserų" nepaprašys jo papasakoti savo gyvenimo istorijos, ta- 
čiau, perfrazuojant užrašą ant to bukagalvio iš “BAZINES STOVYK- 
LOS“ marškinėlių, geriau jau turėti istoriją ir jos nepanaudoti, nei 
neturėti, kai jos prireiks. 

O jos patikėtų Hampu Petersonu. Juk jos matė ne vieną tokį, ku- 
ris patyrė gyvenimo būdo pasikeitimą ir stengėsi atgailauti už anks- 
tesnį savo elgesį. O taip jie, be abejo, darė nerdami tiesiai į ugnį. 
Hampas Petersonas bandė tapti savotiška garbės moterimi ir tiek. 
Normanas ne kartą matė, kaip tokie mėšlo maišai tampa aktyviais 
kovotojais prieš narkotikus, Jėzaus garbintojais ar kitokiais sektan- 
tais. Iš tikrųjų jie liko tokie pat subingalviai, traukiantys tą pačią me- 
lodiją, tik skirtingu tonu. Bet tai nesvarbu. Svarbiausia, kad tokių ti- 
pų buvo pilna aplinkui, slampinėjančių bet kokios scenos fone lyg vė- 
jaričiai dykumoje ar Aliaskos ledynuose. Taigi, Hampą palaikys 
Hampu, net jei bus ypač ieškoma inspektoriaus Danielso. Netgi pa- 
čios ciniškiausios kalės numos į jį ranka, manydamos, jog tai tik sek- 
so ištroškęs nukriošėlis, naudojantis "jautraus, viskam neabejingo 
žmogaus" techniką, kad “pakabintų"' ką nors šeštadienio vakarui. 
Jei tik nusišypsos laimė, Hampas Petersonas taps ir matomas, ir ne- 
pastebėtas it vaikinas ant kojokų, liepos ketvirtosios parade vaidi- 
nantis Dėdę Semą. Visa kita Normano plane buvo labai paprasta. Jis 
suras, kur būriuojasi moterys iš “Dukterų ir Seserų" ir iš šono ste- 
bės jas: jų žaidimus, pokalbių grupeles, jų pikniką. Jei kas nors at- 
neš jam mėsainį, dešrainį ar pyrago gabalėlį, o kai kurios kekšės taip 
ir padarys (poreikis nešti maistą vyrams - tai joms Dievo duotas ins- 
tinktas), Hampas su dėkingumu tai priims ir suvalgys iki paskutinio 
kąsnelio. Paklaustas jis atsakys, o jei netikėtai laimės kokį žaislą, 
žaisdamas "mėtyk, kol laimėsi'', būtinai padovanos jį mažam vai- 
kui... tačiau nebandys paglostyti jo galvelės: šiais laikais net už tokį 
mažmožį gali būti apkaltintas kėsinimusi išžaginti. 

Bet daugiausiai jis dairysis ir ieškos klajojančios Rozos. Jei tik jį 
įvertins, kaip leistiną scenos atributą, tai Normanui nesukels jokių 
problemų: jis buvo sekimo meno čempionas. Ją pastebėjęs, jis galės 
atlikti visus reikalus čia, prieplaukoje: tik palauks, kol ji užsimanys į 
tualetą, paseks ją ir nusuks jai it viščiukui galvą. Tai truktų tik kelias 
sekundes, o tai jau problema: Normanas nenorėjo, kad viskas baig- 
tųsi taip greitai. Jis troško pasimėgauti ir maloniai su ja pačiauškė- 
ti. Sužinoti visus jos veiksmus, po to kai pabėgo iš namų su jo banko 
kortele rankoje - taip sakant, išgirsti visą ataskaitą nuo A iki Z. Pa- 

vyzdžiui, jis galėtų paklausti Rozos, kaip ji jautėsi spausdama jo ko- 
dą, ir sužinoti, ar labai apsidžiaugė, pasilenkusi pasiimti grynųjų pi- 
nigų - jo uždirbtų pinigų; pinigų, kuriuos jis "užkalė", budėdamas 
visą parą ir gaudydamas subingalvius, padariusius kažką negera ki- 
tiems, kai šalia nebuvo tokių vyrukų kaip jis. Normanas norėjo pak- 
lausti, kaip jai pavyko save įtikinti, jog ji gali par 

Jog ji gali pabėgti nuo jo. 

O kai Roza atsakys į visus jo norimus klausimus, jis pasikalbės su ja. 

Tik žodis “pasikalbės " nelabai tiko jo įsivaizduojamiems veiksmams. 

Taigi, pirmas žingsnis - pastebėti Rozą. Antras - nenuleisti nuo 
jos akių per padorų atstumą. Trečias - pasekti ją, kai ji išnyks iš va- 
karėlio... turbūt po koncerto, o galbūt ir anksčiau, jei pasiseks. Išva- 
žiavęs iš atrakcionų parko, Normanas atsikratytų invalido vežimėlio. 
Be abejo, ant jo paliktų pirštų atspaudus (baikerio pirštinės būtų 
išsprendusios šią problemą ir, be to, prisidėjusios prie Hampo Peter- 
sono įvaizdžio, bet tam nebeliko laiko, ką jau kalbėti apie “specia- 
liuosius"" galvos skausmus), tačiau tai niekis. Normanas jau supra- 
to, jog nuo šiol pirštų atspaudai jam mažiausiai turėtų rūpėti. 

Normanas norėjo susidurti su Roza jos bute ir manė, kad taip ir 
bus. Kai ji sės į autobusą (be abejo, autobusą, nes ji neturėjo maši- 
nos, ir tikrai nešvaistys pinigų, susistabdydama taksi), jis seks jai iš 
paskos. Jei Roza pastebės jį kažkur tarp Etingerio prieplaukos ir jos 
landynės, velniai nematė, jis ten pat ją ir užmuš. O jei viskas bus ge- 
rai, Normanas seks jai iš paskos iki pat durų. O už jų Roza prisiken- 
tės tiek, kiek dar nė viena moteris šiame pasaulyje nekentėjo. 

Normanas priartėjo prie kioskelio su užrašu “ĮĖJIMAS VISAI 
DIENAI", perskaitė, kad suaugusiojo bilietas kainuoja dvylika bak- 
sų, padavė pinigus vaikinui iš kioskelio ir įriedėjo į parką. Kol kas 
Etingerio prieplauka dar nebuvo sausakimša. Žinoma, tai turėjo ir 
blogąją pusę: jam reikės būti itin atsargiam ir nepatraukti nereika- 
lingo dėmesio. O tai ne taip jau ir sunku. Normanas... 

- Ei, pliki! Tu, invalido vežimėlyje! 

Žmonės sužiuro į jį. Viena iš jų buvo stora juodaodė kalė raudo- 
nu džemperiu, atrodanti dar kvailesnė už kiškialūpį "Bazinės stovyk- 
los" pardavėją. Ji irgi atrodė pažįstama, bet Normanas priskyrė tai 
savo paranojai: mieste jis ničnieko nepažinojo. Moteris nusisuko ir 
nuėjo sau, spausdama lagamino dydžio rankinę, tačiau kiti žmonės 
vis dar spoksojo į jį. Staiga Normano klynas sušlapo nuo prakaito. 

- Ei, tu, sugrįžk! Tu per daug man davei! 

Akimirką Normanas nieko nesuprato - tarytum į jį būtų prabilę 
užsienio kalba. Pagaliau jis viską išsiaiškino, ir didžiulis palengvėji- 

mas, - sumišęs su pasišlykštėjimu savo paties bukumu, - užliejo visą 
kūną. Na, žinoma, jis tam vaikinukui davė per daug: Normanas už- 
miršo, kad jis ne “SUAUGUSYSIS", o “ŽMOGUS SU NEGALIA". 

Jis apsisuko ir grįžo atgal prie kioskelio. Vaikinas buvo riebus ir 
atrodė taip pasišlykštėjęs Normanu, kaip ir Normanas - juo. Jis lai- 
kė ištiesęs penkių dolerių banknotą. 

- Neįgaliesiems - septyni baksai, gal nemoki skaityti? - vaikinas 
paklausė Normano, pirštu durdamas į užrašą ant kioskelio, o po to 
tėkšdamas banknotą Normanui į veidą. 

Normanas linksmai pagalvojo, kaip tą banknotą sugrūstų storu- 
liui į kairę akį, paėmė grąžą ir įsikišo į vieną iš daugelio striukės ki- 
šenių. 

- Atleisk, - sumurmėjo jis. 

- Gerai jau gerai, - atsakė storulis ir nusisuko. | 

Normanas virpančia širdimi vėl įvažiavo į parką. Jis atidžiai su- 
kūrė savo veikėją... sugalvojo paprastą, bet tinkamą planą įgyven- 
dinti savo tikslams... o tada ėmė ir susimovė. Kas jam darosi? 

Normanas nežinojo, tačiau nuo šiol jis labai stengsis nesuklysti. 

- Aš galiu tai padaryti, - sumurmėjo jis. - Po velnių, aš galiu. 

- Nugalėk siaubą, bičiuli! - robotas jūreivis pakvietė pro šalį va- 
žiuojantį Normaną. Vienoje rankoje jis laikė klozeto dydžio pypkę. - 
Nugalėk siaubą, bičiuli! Nugalėk siaubą, bičiuli! 

- Kaip sau nori, kapitone, - burbtelėjo Normanas ir nuslinko to- 
liau. Jis privažiavo sankryžą, kuri šakojosi į tris dalis: į prieplauką, 
centrinį taką ir iškylavietę. Salia rodyklės į iškylavietę kabėjo mažas 
užrašas: “DUKTERŲ IR SESERŲ" SVEČIAI IR DRAUGAI, UŽ- 
KANDŽIAUKITE VIDURDIENĮ BEI ŠEŠTĄ, KONCERTAS PRASI- 
DEDA AŠTUNTĄ, LINKSMINKITĖS!" 

Ir dar kaip, - pamanė Normanas ir toliau nuriedėjo betoniniu, gė- 
lėmis apsodintu takeliu, vedančiu į iškylavietę. Tiesą pasakius, tai 
buvo labai gražus parkas su žaidimų aikštėle pavargusiems nuo at- 
rakcionų ar paprasčiausiai jų išsigandusiems vaikams. Čia matėsi 
linksmi mediniai žvėreliai, pasagų duobelės, beisbolo aikštelė ir dau- 
gybė stalų. Po ištemptu brezentiniu stogu vyrai baltais virėjų chala- 
tais ruošė babekju. Už palapinės buvo išsirikiavusi kioskelių, akivaiz- 
džiai pastatytų tik šiandienos įvykiams, eilė: viename galėjai 
nusipirkti rankų darbo antklodžių, kitame - sportinių marškinėlių (su 
tokiais pačiais posakiais kaip ir ant Hampo vežimėlio), trečiame ga- 
lėjai gauti eiliuotą patarimą... jei tik norėjai sužinoti, kaip palikti vy- 
rą ir surasti laimę su savo sielos seserimis - lesbietėmis. 

Jei turėčiau ginklą, - pamanė Normanas, - sunkų ir greitą kaip 
“Mac - 10", per dvidešimt sekundžių padaryčiau pasaulį daug geres- 
nį. Daug geresnį. 

Aplink daugiausia sukiojosi moterys, tačiau matėsi ir vyrų, todėl 
Normanas nesijautė labai krentąs į akis. Jis pravažiavo pro kioske- 
lius, būdamas labai malonus: linkteldamas, kai jam linkteldavo, nu- 
sišypsodamas, kai jį pasveikindavo šypsena. Jis išbandė laimę lote- 
rijoje, pasirašydamas Ričardo Petersono vardu. Šioje vietoje nelabai 
tiko pasivadinti “Hampu ". Normanas išsitraukė brošiūrėlę, pavadin- 
tą "Moterys taip pat turi teisę į nekilnojamąjį turtą " ir paaiškino les- 
bietei iš kioskelio, jog išsiųs ją savo seseriai Dženei į Topeką. Lesbie- 
tė nusišypsojo ir palinkėjo jam geros dienos. Normanas atsakė jai 
tuo pačiu. Jis žvelgė į viską, bet ieškojo tik vieno žmogaus - Rozos. 
Kol kas Normanas jos nepastebėjo, bet tai niekis - diena dar tik pra- 
sideda. Jis beveik neabejojo, kad Roza pasirodys vidurdienį, atėjus 
pietų metui, o kai jis ją pastebės, viskas eisis kaip sviestu patepta. 
Taip, jis šiek tiek susimovė prie įėjimo kioskelio, bet na ir kas? Tai 
liko toli už jo, o jis daugiau nesusimaus. Jokiu būdu. 

- Šaunus vežimėlis, drauge mano, - linksmai tarė jauna moteris 
leopardo odos šortais. Už rankos ji vedėsi mažą berniuką. Mažylis 
kitoje rankoje laikė vyšninius ledus ir bandė jais išsimozoti veidą. 
Normanui jis pasirodė panašus į didžiausią pasaulyje bukagalvį. - 
Taip pat ir užrašai. 

Moteris ištiesė Normanui ranką, ir šis pagalvojo - tik akimirką - 
kaip greitai ta maža kvaila “aš myliu sukriošėlius " šypsenėlė ding- 
tų, jei jis nukąstų porą pirštų vietoj jos laukto pasisveikinimo. Mote- 
ris ištiesė kairę ranką, ir Normanas visai nenustebo nepastebėjęs jo- 
kio vestuvinio žiedo, nors tas peliūkštis, vyšniniais ledais išsimozojęs 
veidą, buvo labai panašus į ją. 

Tu, kekše, - pamanė Normanas. - Žiūriu į tave ir matau visas šio 
sumauto pasaulio blogybes. Ir ką tu padarei? Leidai vienai iš savo 
lesbiečių draugužių prileisti į tave kalakuto spermos? 

Jis nusišypsojo ir linksmai paspaudė ištiestą ranką. 

- Tu pati geriausia. 

- Ar turi čia draugų? - pasiteiravo moteris. 

- Taip, tave. 

Ši pamaloninta nusijuokė. 

- Ačiū, bet tu supratai, ką aš turėjau omeny. 

- Ne, aš tik tyrinėju aplinką. Jei kam trukdau, ar jei čia privati 
šventė, visada galiu išsinešdinti. 

- Ne, ne! - paprieštaravo moteris, pasibaisėjusi jo žodžiais... kaip 
kad Normanas ir tikėjosi. - Pasilik. Ir linksminkis. Gal tau atnešti ko 
nors užkąsti? Man būtų malonu. Valgomos vatos? O gal dešrainių? 

- Ne, ačiū, - padėkojo Normanas. - Buvau patekęs į avariją su sa- 
vo motociklu - štai kaip aš atsisėdau į šaunų vežimėlį, - kalė užjau- 
čiamai linksėjo galva. Jei būtų norėjęs, po trijų minučių ji jau būtų 
raudojusi visu balsu. - Nuo tada mano apetitas nelabai koks, - Nor- 
manas droviai šyptelėjo. - Bet Dievas mato, aš mėgaujuosi gyve- 
nimu! 

Moteris nusijuokė. 

- Puiku! Geros tau dienos! 

Normanas linktelėjo. 

- Jr tau linkiu to paties. Tau irgi geros dienos, sūneli. 

- Aha, - abejingai sumurmėjo berniūkštis ir priešiškomis akimis 
dėbtelėjo į Normaną. 

Akimirką Normaną apėmė tikra panika, nes jam pasirodė, jog 
berniukas žvelgė į jį ir matė Normaną, besislepiantį už pliko Hampo 
Petersono pakaušio ir striukės su daugybe užtrauktukų. Jis nurami- 
no save teigdamas, jog tai paprastų paprasčiausia paranoja: galų 
gale juk jis dabar - apsišaukėlis savo priešų dvare, todėl visai nor- 
malu jausti paranoją, - tačiau vis tiek Normanas pasiskubino pasiša- 
linti. 

Jis manė, kad pabėgęs nuo vaikiščio priešiškomis akimis pasijus 
geriau, bet deja. Normano optimizmą pakeitė nervingumas. Pietūs 
jau artėjo. Po penkiolikos minučių žmonės sės už stalų, o Rozos dar 
nesimatė. Kai kurios moterys važinėjosi atrakcionais, ir Roza galėjo 
būti tarp jų, bet tai nelabai tikėtina - ji nelabai mėgo atrakcionus. 

Ne, nemėgo... bet galbūt ji pasikeitė, - sušnibždėjo balsas viduje. 
Jis norėjo dar kažką pridurti, tačiau Normanas be ceremonijų jį nu- 
tildė. Jis neketino klausytis tokio šlamšto, nors ir žinojo, jog kažkas 
Rozoje tikriausiai pasikeitė, nes antraip ji vis dar sėdėtų namie, kiek- 
vieną trečiadienį lygintų jo baltinius, ir visa tai nevyktų. Mintis, kad 
Roza taip pasikeitė, jog net išeidama pasigriebė jo banko kortelę, vėl 
ėmė ėsti smegenis. Nuo šios minties Normanas vėl supanikavo, tary- 
tum jo krūtinę spaustų svoris. 

Suimk save į rankas, - sukomandavo Normanas. - Taip ir pada- 
ryk. Įsivaizduok, kad sėdi pasaloje, kaip kad darei tūkstančius kartų. 
Jei taip galvosi, viskas bus gerai. Aš tau pasakysiu, ką daryti, Normi: 
užmiršk, kad ieškai Rozos. Užmiršk, kol iš tikrųjų jos neišvysi. 

Normanas pabandė, jam padėjo tai, kad viskas buvo taip, kaip jis 
tikėjosi: Hampą Petersoną palaikė teisėtu scenos atributu. Dvi les- 

bės, dėvinčios sportinius marškinėlius be rankovių, kad parodytų sa- 
vo raumeningas rankas, įtraukė jį į skraidančios lėkštės mėtymo žai- 
dimą, o pagyvenusi moteriškė žilais plaukais ant pakaušio ir šlykš- 
čiomis išpampusiomis venomis ant smilkinių atnešė jam ledų, kadan- 
gi, anot jos, jis atrodė sukaitęs savo invalido vežimėlyje. Hampas pa- 
dėkojo jai ir sutiko esąs sukaitęs. Tik ne tu, brangioji, - pamanė Nor- 
manas, kai pražilusi moteris nuėjo šalin. - Nieko nuostabaus, kad 
trainiojies su tom lesbietėm - nerastum vyro, net jei nuo to priklau- 
sytų tavo gyvenimas. Vis dėlto ledai buvo labai skanūs - gaivinantys 
- tad Normanas godžiai juos sušlamštė. 

Svarbiausia buvo per ilgai nepasilikti vienoje vietoje. Normanas 
iš iškylavietės patraukė prie pasagų duobučių, kur du buki vyriškiai 
žaidė prieš dvi bukas moteris. Jam pasirodė, kad šis žaidimas galėtų 
testis net iki saulėlydžio. Normanas pravažiavo pro virėjų palapinę, 
kur pirmuosius mėsainius jau nuiminėjo nuo grilio, o bulvių salotas 
krovė į dubenėlius. Galų gale jis patraukė centrinio tako ir atrakcio- 
nų link, panarinęs galvą, stumdamasis į priekį ir retkarčiais dirste- 
lėdamas į moteris, einančias prie stalų. Kai kurios stūmė vaikiškus 
vežimėlius, kitos nešėsi menkaverčius prizus po pažastimis. Rozos 
tarp jų nebuvo. 

Atrodė, kad jos niekur nėra. 

Normanas buvo taip užsiėmęs Rozos paieškomis, kad net nepa- 
matė, jog juodaodė moteris, prieš tai atkreipusi į jį dėmesį, vėl Žžvel- 
gė įjį. Tai buvo labai stambi moteris, truputį panaši į Viljamą “Šal- 
dytuvą' Perį. 

Žaidimų aikštelėje Gerta supo berniuką ant sūpynių. Dabar ji 
stabtelėjo ir papurtė galvą, tarsi norėtų ją praskaidrinti. Gerta vis dar 
spoksojo į invalidą motociklininko striuke, nors matė tik jo nugarą. 
Ant vežimėlio atlošo puikavosi lipdukas su užrašu: “AS ESU MO- 
TERIS GERBIANTIS VYRAS“. 

Be to, tu dar ir kažkur matytas vyras, - pamanė Gerta. - O gal tu 
tik panašus į kokį aktorių? 

- Ei, Gerta! - suriko Melanės Hagins berniukas. - Supk! Noriu 
aukštai pakilti! Noriu padaryti kilpą! | 

Gerta pastūmė jį aukštyn, tačiau mažasis Stenlis jokių kilpų tikrai 
nedarys: bent jau ne tokio ginčytino amžiaus. Jo juokas privertė nu- 
sišypsoti ir ją. Gerta pastūmė berniuką dar aukščiau, išmesdama iš 
galvos vyrą invalido vežimėlyje. Bent jau iš priekinės sąmonės pusės. 

- Noriu padaryti kilpą, Gerta! Prašau! Na, praaašau! 
Na, - pamanė Gerta, - galbūt vienas sykis nepakenks. 
- Laikykis, didvyri. Skrendam. 


Normanas vis stūmėsi savo vežimėliu, netgi ir pravažiavęs pro 
paskutiniuosius ką tik įėjusius iškylautojus. Jis manė pasielgsiąs tei- 
singai, jei nesipainios po kojomis moterims iš “Dukterų ir Seserų" 
bei jų draugams susėdus prie stalo. Be to, jo panika vis augo, ir jis 
ėmė bijoti, kad kas nors pastebės jo savijautą, jei jis važinėsis aplin- 
kui. Roza turėjo būti čia, o Normanas jau turėjo ją pastebėti - deja. 
Jis nemanė, jog Roza čia, o tai neatitiko jo prielaidų. Dėl Dievo mei- 
lės, juk ji - pelytė, ir jei ji ne su savo pelkekšėmis, tai kur ji? Kur ji 
galėjo nueiti, jei ne čia? 

Normanas palindo po arka su užrašu “SVEIKI ATVYKĘ Į CENT- 
„RINĮ TAKA" ir nuriedėjo plačiu grįstu taku, nekreipdamas dėmesio 
į judėjimo kryptį. Jis išsiaiškino didžiausią invalido vežimėlio priva- 
lumą: žmonės užleidžia tau kelią. 

Į parką rinkosi vis daugiau žmonių, o tai gerai (išskyrus visa ki- 
ta). Normano galva vėl pradėjo tvinksėti, o nuo skubančios minios jis 
pasijuto toks svetimas, lyg ateivis savo paties odoje. Kodėl jų tiek 
daug juokiasi? Iš ko jie, po velnių, juokiasi? Nejau jie nesupranta, 
kuo virto pasaulis? Nejau jie nemato, kad viskas - viskas! - pastaty- 
ta ant bedugnės krašto? Normanas liūdnai pripažino sau, kad visi 
žmonės jam atrodė panašūs į lesbietes ir pederastus, tarsi pasaulis 
būtų virtęs vienos lyties meilužių pamazgų duobe, kur moterys - va- 
gilės, vyrai - melagiai, ir visiems nusispjaut į laikančius visuomenę 
saitus. | 

Galvos skausmas vis stiprėjo. Aplink daiktus vėl ėmė rodytis ryš- 
kūs zigzagai. Triukšmas tapo beprotiškai garsus, tarytum koks žiau- 
rus gnomas jo galvoje būtų perėmęs valdymo pultą ir pamažu sukęs 
garsą iki maksimalių decibelų. Mašinėlių, lipančių į pirmąjį “ameri- 
kietiškųjų kalnelių" šlaitą, dundesys virto sniego griūtimi, o žmonių 
riksmai, mašinėlėms pasileidus šlaitu žemyn, perrėžė ausis it šrapne- 
lis. Vagonėliai, išpučiantys savo garinius garsus, elektroninis traške- 
sys iš vaizdo žaidimų salės, kartingų zvimbimas "Rally Racer" tre- 
ke... šie garsai lyg alkanos pabaisos telkėsi sumišusioje, išsigandu- 
sioje Normano sąmonėje. Visų blogiausia buvo mechaninio jūreivio 
Iš Vaiduoklių laivo dainelė, nustelbianti visa kita ir sminganti į sme- 
genis it atšipusio grąžto smaigalys. Normanas jautė, jog jei dar kar- 

tą išgirs “Nugalėk siaubą, bičiuli!“, jo smegenys perlūš lyg sausa 
balana. Arba jis paprasčiausiai pašoks iš šito sušikto vežimėlio ir 
rėkdamas pasileis tekinas per... 

Normi, liaukis. 

Normanas pasistūmė į tarpą tarp kioskelio, pardavinėjančio 
spurgas, ir kito, pardavinėjančio pjaustomą picą, ir čia sustojo, nu- 
sukęs veidą nuo besimalančios minios. Išgirdęs šį balsą, Normanas 
įsiklausė. Tas pats balsas prieš devynerius metus patarė jam, jog vie- 
nintelis būdas nutildyti Vendę Jarou - tai ją užmušti. Tas pats balsas 
įtikino jį nuvežti Rozą į ligoninę, kai lūžo šonkaulis. 

Normi, tu kraustaisi iš proto, - kalbėjo aiškus balsas. - Pagal teis- 
mo, kuriame tūkstančius kartų davei parodymus, standartus, tu pami- 
šęs it ledinukas. Tu juk tai Žinai, tiesa? 

Vėjelis nuo ežero atnešė: “Nugalėk siaubą, bičiuli!'“ 

Normi? 

- Taip, - sušnibždėjo jis ir pirštų galiukais ėmė masažuoti smilki- 
nius. - Taip, ko gero, žinau. 

Tai va. Žmogus gali valdyti savo negalią... jei tik ją pripažįsta. Tu 
privalai sužinoti, kur ji, o tai reiškia, jog reikės rizikuoti. Bet tu juk 
rizikavai ateidamas čionai, tiesa? 

Taip. Taip, tėveli, rizikavau. 

Taigi, čia ir baigsime sapalioti. O dabar paklausyk, Normi. 

Normanas įtempė ausis. 

Gerta dar truputį pasupo Steną Haginsą ant sūpynių, kol jo prašy- 
mai “padaryti kilpą?" ėmė rimti. Ji nebeketino to daugiau daryti. Pir- 
mąkart jis vos neiškrito, ir Gerta beveik neabejojo, kad ir pati tuoj 
pliumptels ant žemės nuo širdies smūgio. 

Be to, jos protas grįžo prie to vyruko. Pliko vyruko. 

Ar ji iš kažkur jį pažįsta? Ar tikrai? 

O gal tai Rozos vyras? 

O, tai nesąmonė. Aukščiausios klasės paranoja. 

Ko gero. Tikriausiai. Bet mintis knibždėjo sąmonėje. Ir ūgis maž- 
daug atitiko... nors, Žiūrint į žmogų invalido vežimėlyje, tai sunku 
pasakyti, ar ne? Ir, žinoma, Rozos vyras gerai tai žinotų. 

Liaukis. Sokinėji ant šešėlių. 

Stenas nulipo nuo sūpynių ir paklausė, ar Gerta sutiktų su juo pa- 
laipioti džiunglių kopetėlėmis. Ji nusišypsojo ir purtė galvą. 

Kodėl ne? - raukydamasis paklausė Stenas. 

- Kadangi tavo draugužė Gerta neturi džiunglėms pritaikyto kūno 
nuo tada, kai išaugo iš sauskelnių. 

Prie čiuožimo kalnelio Gerta pastebėjo Rendę Franklin ir staiga 
apsisprendė. Jei ji šiek tiek nepatyrinės, tai greitai mintys išvarys ją 
iš proto. Gerta paprašė Rendės truputį prižiūrėti Steną. Jauna mote- 
ris sutiko, ir Gerta pavadino ją angelu, kokiu Rendė iš tikrųjų nebu- 
"vo... tačiau teigiamos pagyros dar niekada niekam nepakenkė. 

- Kur tu eini, Gerta? - akivaizdžiai nusiminęs paklausė Stenas. 

- Turiu reikalybroliuk. Kol kas pabūk čia ir pačiuožinėk su And- 
rėja ir Polu. j 

- Čiuožinėja tik kūdikiai, - piktai atkirto Stenas, bet pakluso. 

Gerta iš iškylavietės takeliu patraukė prie įėjimo kioskelių. Ilgos 
eilės driekėsi ir prie “visos", ir prie “pusės dienos" kioskelių, ir ji be- 
veik neabejojo, jog žmogus, su kuriuo norėjo pasikalbėti, nebus la- 
bai paslaugus: ji jau matė jį dirbant. 

Durys į “visos dienos“ kioskelį buvo atviros. Gerta kiek pastovė- 
jo, sutelkdama visą drąsą, ir žengė jų link. Ji niekada neturėjo jokių 
oficialių įgaliojimų “Dukteryse ir Seseryse“, bet ji mylėjo Aną, kuri 
padėjo jai atsikratyti vyro, devynis kartus pasiuntusio ją į ligoninės 
priimamąjį, kai Gertai buvo šešiolika - devyniolika metų. Dabar jai 
buvo trisdešimt septyneri, ir ji jau beveik penkiolika metų dirbo ne- 
formalia Anos pavaduotoja. Gerta ne tik mokė nuskriaustas moteris 
to, ko išmoko iš Anos, - kad jos neprivalo grįžti pas jas skriaudžian- 
čius vyrus, draugus, tėvus ir patėvius. Ji taipgi mokė savigynos įgū- 
džių (ne dėl to, kad jie galėjo išgelbėti gyvybę, o todėl, kad gelbėjo 
išdidumą); padėjo Anai rengti fondų papildymo renginius kaip šis; 
dirbo su pasenusiu Anos buhalteriu, kad “Dukterys ir Seserys" sąži- 
ningai mokėtų mokesčius. O kai reikėdavo pasirūpinti apsauga, Ger- 
ta stengdavosi iš širdies. Todėl ji dabar ir ėjo į priekį, atsegdama sa- 
vo rankinę, kuri jai atstojo kilnojamą Gertos kontorą. 

- Atsiprašau, pone, - pro praviras duris pašaukė ji. - Gal galiu atit- 
raukti jus sekundėlei? 

- Klientų aptarnavimo kioskas stovi į kairę nuo Vaiduoklių laivo, 
- net neatsisukdamas atrėžė pardavėjas. - Jei turite problemų, eikite 
tenai. 

- Jūs nesupratot, - Gerta giliai įkvėpė, kad galėtų kalbėti ramiai. - 
Tik jūs galite man padėti. 

- Dvidešimt keturi doleriai, - bilietų pardavėjas kreipėsi į jauną 
porelę kitoje langelio pusėje, - ir šeši doleriai grąžos. Geros dienos, - 
tada vis dar nepasukdamas galvos, metė Gertai: - Aš užsiėmęs, po- 
nia, jei dar nepastebėjote. Tad jei norite pasiskųsti dėl sukčiavimo 
per žaidimus ar dėl ko nors panašaus, pėdinkite prie Klientų aptarna- 
vimo ir... 

To jau per daug. Gerta visai neketino klausytis, kaip šis vaikinas 
liepia jai kažkur pėdinti, tik jau ne tuo nepakenčiamu pasaulis-pilnas- 
-kvailių balsu. Galbūt pasaulis ir pilnas kvailių, bet Gerta juo nebu- 
vo. Be to, ji žinojo tai, apie ką šis savim patenkintas idiotas net ne- 
nutuokė: Piteriui Slovikui įkando daugiau nei aštuoniasdešimt kartų, 
ir visiškai įmanoma, jog tai padaręs Žmogus slėpėsi čia, ieškodamas 
savo žmonos. Gerta įėjo į kioskelį - ankštoka, bet jai pavyko - ir, su- 
griebusi pardavėją už mėlynų uniforminių baltinių pečių, pasuko jį į 
save. Ženkliukas su vardu “KRISAS"' buvo prisegtas prie kišenės ant 
krūtinės. Krisas įsistebeilijo į tamsų Gertos Kinšo veido ovalą, nus- 
tebęs, kad jį palietė klientas. Jis prasižiojo, bet Gerta prabilo pirmoji. 

- Užsičiaupk ir paklausyk. Manau, kad šįryt galėjai parduoti die- 
ninį bilietą labai pavojingam vyrui. Žmogžudžiui. Todėl net nesivar- 
gink pasakodamas, kokia užimta ši diena, Krisai, nes man... į tai... 
nusispjaut. 

Krisas, iš nuostabos išsproginęs akis, žvelgė į ją. Jam nespėjus at- 
gauti balso ir amo, Gerta išsitraukė truputį susiliejusį faksą iš per di- 
delės rankinės ir pakišo jam prieš akis. Lapo apačioje matėsi žodžiai 
“Detektyvas Normanas Danielsas vadovavo narkotikų grupuotės su- 
laikymo operacijai“. 

- Jums reikalinga “Apsauga", - tarė Krisas. Jis kalbėjo sužalotu, 
susirūpinusiu balsu. Už jo vyriškis, stovintis eilės pradžioje, - jis bu- 
vo užsimaukšlinęs idiotišką skrybėlę su užrašu “PONAS MAGU* ir 
vilkėjo marškinėlius “SAUNIAUSIAS PASAULYJE SENELIS“*, - 
pakėlė videokamerą ir pradėjo filmuoti, norėdamas užfiksuoti galimą 
konfliktą, su kuriuo galėtų pakliūti į “Kaip mes gyvename“ TV šou. 

Jei būčiau žinojusi, kaip bus linksma, nebūčiau nė dvejojusi, - pa- 
galvojo Gerta. 

- Ne, man jos nereikia, bent jau ne dabar. Man reikalingas tu. Pra- 
šau. Tik pažiūrėk į jį ir pasakyk man... 

- Ponia, jei Žinotumėt, kiek aš per dieną matau Žmonių... 

- Pagalvok apie vyruką invalido vežimėlyje. Ryte. Prieš praside- 
dant didžiajam srautui, gerai? Didžiulis vyras. Plikas. Tu išlindai iš 
kioskelio ir surikai jam. Jis sugrįžo. Jis užmiršo grąžą ar dar kažką. 

Kriso akyse užsidegė šviesa. 

- Ne, ne tai. Jis manė, kad padavė be grąžos. Žinau, kad taip, nes 
tai buvo dešimties dolerių banknotas ir du po vieną. Jis arba pamiršo 
kainą neįgaliesiems visai dienai, arba niekada jos nepastebėjo. 

Aha, - mąstė Gerta. - Tokį dalyką gali pamiršti vien tas, kuris tik 
dpsimeta esąs invalidas, jei jo protas užsiėmęs kitais reikalais. 

Ponas Magu, nusprendęs, jog muštynės neįvyks, nuleido videoka- 
merą. 

- Gal galėtumėt man ir mano anūkui parduoti bilietą? - paklausė jis. 

- Pakentėk, - atrėžė Krisas. 

Vaikinui aiškiai trūko kantrybės, tačiau dabar Gerta nesiruošė jo 
mokyti mandagaus elgesio. Jai reikėjo išlikti diplomatiškai. Kai Kri- 
sas vėl atsisuko į ją, nusilpęs ir susinervinęs, ji dar sykį ištiesė nuot- 
rauką ir prabilo švelniu pasakyk-=man-mano-gudruoli balsu. 

- Ar šis vyras sėdėjo vežimėlyje? Įsivaizduok jį be plaukų. 

- O, ponia, liaukitės! Jis, be to, dar buvo ir su akiniais nuo saulės. 

- Pabandyk. Jis pavojingas. Jei tik kils įtarimas, kad jis čia, aš tik- 
rai turėsiu pasikalbėti su apsaugos vyrukais. 

Oi, kokia klaida! Gerta tai iškart suprato, bet viena sekunde per 
vėlai. Akimirką Kriso akyse sužibo žiburiukai, kurių su niekuo nesu- 
painiosi. Jei ji norėjo kreiptis į apsaugą dėl jam nerūpimo klausimo - 
puiku. Tačiau jei tas klausimas nors truputį rūpėjo ir jam, tai nieko 
gero. Jis jau ir anksčiau buvo susidūręs su apsauga, o galbūt jam ne- 
seniai pareiškė papeikimą dėl nekantraus elgesio. Kaip tai bebūtų, 
Krisas nusprendė, jog visas šis reikalas - tik visai nereikalingas gy- 
venimo apsunkinimas. 

- Tai ne tas vyrukas, - tarė jis. 

Kad geriau įsižiūrėtų, Krisas buvo paėmęs nuotrauką į rankas. 
Dabar jis ruošėsi ją grąžinti. Gerta prispaudė rankas virš Žavaus savo 
biusto, atsisakydama ją priimti. 

- Prašau. Jei jis čia, jis ieško mano draugės, ir ne tam, kad norėtų 
pasisupti su ja ant Velnio rato. 

- Ei! - šūktelėjo kažkas iš eilės. - Negaišinkit eilės! 

Pasigirdo pritarimo šūksniai, ir mesjė Šauniausias pasaulyje sene- 
lis vėl pakėlė videokamerą. Šįkart atrodė, jog jis nori nufilmuoti tik 
naująjį Gertos draugelį poną Kantrybę. Gerta pastebėjo, kaip Krisas 
dėbtelėjo į jį ir paraudęs ranka prisidengė veidą lyg nusikaltėlis, po 
nuosprendžio paskelbimo išvedamas iš teismo rūmų. 

Gerta prarado bet kokį šansą. 2, 

- Tai ne tas vyrukas! - atšovė Krisas. - Visai ne tas! O dabar nešk 
savo storą šikną iš čia arba išspirsiu tave iš parko. 

- Tik pažiūrėkit, kas prašneko! Galėčiau ant tavo subinės suruošti 
dvylikos patieklų vakarienę ir nenumesti nė vienos šakutės į tarpą, ei- 
nantį per vidurį. 

- Nešdinkis! Tučtuojau! 

Gerta degančiais skruostais patraukė atgal į iškylavietę. Ji jautėsi 
tikra kvailė. Ir kaip ji galėjo taip susimauti? Gerta pabandė suversti 
kaltę vietai - pernelyg triukšminga, pernelyg gluminanti, per daug 
žmonių, it lunatikų bėgiojančių aplinkui - bet tai būtų netiesa. Ją apė- 
mė baimė - todėl taip ir atsitiko. Mintis, jog Rozos vyras galėjo nu- 
žudyti Piterį Sloviką, buvo bjauri, tačiau mintis, kad šiandien jis yra 
čia, apsimetęs paralyžiuotu galiūnu, buvo tūkstantįkart bjauresnė. 
Gerta ir anksčiau buvo susidūrusi su tokiu pamišimu, bet pamišimas 
kartu su tokia gudrybe bei maniakišku pasiryžimu... 

Beje, kur dabar Roza? Ne čia - dėl to Gerta neabejojo. Dar ne čia, 
- pataisė ji save. 

- Susimoviau, - garsiai sumurmėjo Gerta ir prisiminė, kokius Žžo- 
džius ji kartodavo kiekvienai atvykusiai į “D ir S": Jei žinai, pasilai- 
kyk sau. 

Gerai, ji pasilaikys sau. Tai reiškė, jog kol kas prieplaukos apsau- 
ga žaidime nedalyvaus: jų įtikinti niekaip nepavyktų, o jei ir pavyk- 
tų, tai tam prireiktų pernelyg daug laiko. Gerta matė plikį invalido 
vežimėlyje, besivažinėjantį po iškylavietę ir besikalbantį su žmonė- 
mis, daugiausia moterimis. Lana Klain net atnešė jam pavalgyti. Re- 
gis, ledų. 

Gerta nuskubėjo į iškylavietę, norėdama nusišlapinti, bet, 1gn0- 
ruodama savo norą, ėmė ieškoti Lanos ar kitų moterų, su kuriomis 
kalbėjosi plikis. Tai prilygo faro paieškoms: kai reikia, nė vieno ir su 
žiburiu nerasi. 

Gertą tikrai prispaudė reikalas. Ir kodėl ji prisigėrė tiek daug at- 
šaldytos arbatos? 


Normanas iš lėto riedėjo atrakcionų parko taku iškylavietės link. 
Moterys vis dar valgė, tačiau jis jau pastebėjo pirmuosius desertų 
padėklus. Jam reikėjo paskubėti, jei norėjo atlikti reikalus, kol dau- 
guma iš jų sėdėjo vienoje vietoje. Bet Normanas nebesijaudino - jau- 
dulys praėjo. Jis jau žinojo, kur galėtų užtikti moterį vieną ir pasikal- 
bėti su ja akis į akį. “Moteris negali ilgai apsieiti be tualeto, Normi, 
- kartą paaiškino jam tėvas. - Jos it šunys, nepraeinantys nė pro vie- 
ną lelijų krūmą nepakėlę kojos ir nenusišlapinę 

Normanas pravažiavo pro ženklą “Į TUALETUS". 

Tik viena, - mąstė jis. - Tik viena moteris, galinti man atsakyti, 
kur dabar Roza, jei jos čia nėra. Jei ji San Franciske, nuseksiu jai iš 
paskos. Jei Tokijuje, nuseksiu ir į Tokiją. Net jei ji pragare, aš sek- 
siu paskui ją. Ir kodėl gi ne? Vis tiek mes ten atsidursime ir tikriau- 
siai kartu gyvensime viename name. 

Normanas praslinko pro dekoratyvinių eglaičių giraitę ir nudar- 
dėjo šlaitu žemyn belangio plytinio pastato su durimis iš abejų šonų 
- vyrams iš dešinės, moterims iš kairės - link. Jis pravažiavo pro du- 
ris su užrašu "MOTERŲ" ir sustojo tolimajame pastato kampe. Nor- 
mano nuomone, tai buvo labai gera vieta laukti: siauras žemės ruo- 
želis, plastmasinių šiukšliadėžių eilė ir aukšta tvora. Jis atsistojo ir 
dirstelėjo už kampo, kuo daugiau iškišdamas galvą, kad pamatytų ta- 
kelį. Normanas vėl jautėsi ramus ir susikaupęs. Jam vis dar skaudė- 
jo galvą, tačiau pats skausmas sumažėjo iki buko tvinkčiojimo. 

Moterų porelė išėjo iš žemaūgės giraitės - nieko gero. Tai labiau- 
siai ir trukdė jo pasalai: moterys dažnai vaikščiodavo po dvi. Ir ką, 
dėl Dievo meilės, jos ten veikia? Dursto viena kitą pirštu? 

Moterys įėjo vidun. Normanas per ventiliacinį liuką girdėjo, kaip 
jos juokiasi ir kalba apie kažkokį Fredą. Fredas padarė tą, Fredas 
padarė aną. Akivaizdu, jog tas Fredas tikras šaunuolis. Kai tik daug 
kalbanti moteris nutildavo atsikvėpti, kita būtinai taip gergždžiančiai 
sukikendavo, kad Normanui pasirodydavo, jog kažkas volioja jo sme- 
genis stiklo šukėse it spurgą cukraus pudroje. Jis beveik nejudėjo, tik 
be perstojo gniaužė kumščius. 

Pagaliau moterys išėjo, vis dar plepėdamos apie Fredą ir krizen- 
damos. Jos ėjo taip arti viena kitos, kad net jų klubai trynėsi vienas 
su kitu, o pečiai visąlaik lietėsi. Normanas vos susilaikė nepasileidęs 
paskui jas, nesugriebęs kiekviena ranka po vieną kekšišką galvą ir 
nepapurtęs jų tarsi poros moliūgų, prikimštų greitai sprogstančių 
medžiagų. | 

- Nusiramink, - sušnibždėjo jis sau. 

Stambūs prakaito lašai bėgo jam per veidą ir spindėjo ant švie- 
žiai nuskustos plikės. 

- Dėl Dievo meilės, tik ne dabar. 

Normanas drebėjo. Galvos skausmas užgriuvo jį visu pajėgumu. 
Ryškūs zigzagai ėmė šokti aplink visų nematomų daiktų kontūrus. Iš 
dešinės šnervės vėl pradėjo lašėti vanduo. 

Dar viena moteris papuolė į akiratį, ir Normanas ją atpažino: 
žilstelėję plaukai ir šlykščios išsipūtusios venos. Sita moteris atnešė 
jam ledų. 

Aš tau taip pat turiu skanėstą, - įsi/empdamas pamanė Normanas, 
nes moteris ėmė leistis betoniniu takeliu žemyn. - Aš tau taip pat tu- 
riu skanėstą, ir jei tučtuojau neatsakysi į man rūpimus klausimus, tai 
nepastebėsi, kaip juo paspringsi. 

Staiga dar kažkas išniro iš už medžių giraitės. Normanas ir šią 
moteriškę buvo matęs: storą kalę raudonu džemperiu, kuri nužvelgė 
jį, kai vyrukas iš bilietų kioskelio jį pašaukė. Ir vėl Normanas pajuto 
tą iš proto varantį atpažinimo jausmą - tarytum vardą, šokinėjantį 
ant liežuvio galo, tačiau niekaip neiššokantį laukan. Ar jis ją paži- 
nojo? Jei tik taip neskaudėtų galvos... 

Moteris vis dar turėjo savo didelę rankinę, labiau primenančią 
lagaminą, ir joje rausėsi. Ko ten ieškai, storule? - pamanė Norma- 
nas. - “Twinkies" sausainių? O gal ledinukų? Galbūt... 

Staiga jis prisiminė. Jis skaitė apie ją bibliotekoje, straipsnyje 
apie “Dukteris ir Seseris". Ten pat puikavosi ir jos, susirangiusios 
kažkokia sušikta karatė poza, nuotrauka, nors storulė atrodė labiau 
panaši į dvigubo pločio priekabą nei į Briusą Li. Tai buvo ta pati ka- 
lė, teigusi reporteriui, jog vyrai nėra jų priešai... “bet jei jie puola, 
mes ginamės". Gerta. Normanas nebeprisiminė pavardės, bet jos 
vardas tikrai buvo Gerta. 

Dink iš čia, Gerta, - mintyse į storulę juodaodę raudonu džempe- 
riu kreipėsi Normanas. Jo pirštų, suspaustų į kumštį, nagai vėl lindo 
į delno mėsą. 

Tačiau Gerta net neketino to daryti. 

- Lana! - pašaukė ji. - Ei, Lana! 

Žilstelėjusi moteris atsisuko ir grįžo prie storulės, atrodančios it 
šaldytuvas su suknele. Normanas stebėjo, kaip jos abi dingsta už me- 
džių. Gerta kažką laikė rankoje. Tai buvo panašu į lapą popieriaus. 

Normanas nubraukė prakaitą nuo akių ir ėmė laukti, kol Lana 
baigs plepėti su Gerta ir vėl patrauks tualeto link. Kitoje giraitės pu- 
sėje, iškylavietėje, žmonės jau baiginėjo valgyti desertą, o tai reiškė, 
jog greitai prie tualeto susidarys moterų eilė. Jei Normano greitu 
laiku neaplankys sėkmė, visi planai nueis šuniui ant uodegos. 

- Na, ateik, ateik, - murmėjo Normanas, ir, tarsi patvirtindama jo 
žodžius, kažkokia moteris išėjo iš giraitės ir ėmė leistis takeliu žemyn. 

Tai nebuvo Gerta, nei Lana Ledų Nešiotoja, tačiau Normanas at- 
pažino ir ją: tai buvo viena iš kekšių, kurią matė “Dukterų ir Sese- 
rų" sode. Ta, su dvispalve roko žvaigždės šukuosena. Tada ši kalė 
net jam pamojavo. 

Ir baisiausiai mane išgąsdino, - mąstė Normanas, - bet dabar pats 
laikas grąžinti skolą. Eikš čia. Eikš pas tėvelį. 

Normanas pajuto, kad jo daikčiukas sukietėja. Galvos skausmas 
iškart dingo. Jis stovėjo it statula, viena akimi dirsčiodamas per kam- 
pą ir melsdamasis, kad Gerta nesumanytų grįžti, o mergina pusiau 
žaliais, pusiau oranžiniais plaukais nepersigalvotų. Daugiau niekas 
nepasirodė iš už medžių, o mergina tragiška ševeliūra vis artėjo. Pa- 
nele 1991-ųjų Pankų Atmata, eikš į mano glėbį. Mergina vis artėjo ir 
jau siekė durų rankenos, bet durys taip ir neatsidarė, kadangi Nor- 
manas sugriebė Sintiją už riešo, jai dar nespėjus pasiekti rankenos. 

Sintija išpūtusi akis pažvelgė į jį. | 

- Ateik čia, - tarė Normanas ir patraukė ją į save. - Ateik, nes no- 
riu su tavim pasikalbėti. Pasikalbėti akis į akį. 


Gerta Kinšo beveik bėgte bėgo į tualetą, kai - na, ir sekasi! - prieš 
save išvydo jos ieškomą moterį. Ji iškart atidarė savo milžinišką ran- 
kinę ir ėmė ieškoti nuotraukos. 

- Lana! - pašaukė Gerta. - Ei, Lana! 

Lana priėjo prie jos. | 

- Aš ieškau Ketės Sparks, - paklausė ji. - Gal tu ją matei? 

- Aha, ji mėto pasagas, - Gerta dūrė pirštu į iškylavietę. - Mačiau 
ją gal prieš porą minučių. ) 

- Puiku! - Lana iškart patraukė ton pusėn. Gerta metė nekantrų 
žvilgsnį į tualetą ir nusekė Lanai iš paskos - šlapimo pūslei teks šiek 
tiek palaukti. - Pamaniau, jog galbūt jai užėjo panikos priepuolis ir ji 
iš čia pabėgo. Tu juk ją pažįsti. 

- Aha. ž 

Prieš prieinant giraitę, Gerta ištiesė Lanai atfaksuotą nuotrauką. Si 
smalsiai ją apžiūrėjo. Tai buvo pirmas Lanos žvilgsnis į Normaną, 
nes ji negyveno “D ir S". Ji dirbo psichiatrinį socialinį darbą ir kartu 
su maloniu, nenaudojančiu prievartos vyru bei trimis žaviais sveikais 
vaikučiais gyveno Krėščent Haitse. 

- Kas jis? - paklausė Lana. 

Gertai nespėjus atsakyti, pro šalį praėjo Sintija Smit. Kaip ir visa- 
da, net ir dabar, Gertą prajuokino jos šukuosena. 

- Sveika, Gerta, tavo džemperis jėgingas! - linksmai pasisveikino 
Sintija. Tai buvo ne komplimentas, o įprastas “sintija-izmas"". 

- Ačiū. Man patinka tavo šortai. Bet galiu lažintis, kad jeigu pa- 
mėgintum, rastum ir dar trumpesnius. 

- Šmaikštuolė atsirado! - atkirto Sintija ir nukiūtino tolyn, kraipy- 
dama savo tikrai žavų užpakaliuką. | 

Lana linksmai nužvelgė ją ir vėl sutelkė dėmesį ties nuotrauka. 
Bestudijuodama ji nesąmoningai tampė ilgus, į arklio uodegą suriš- 
tus plaukus. 

- Ar pažįsti jį? - paklausė Gerta. 

Lana papurtė galvą, tačiau Gertai pasirodė, jog tai daugiau dvejo- 
nė nei neigiamas atsakymas. 

- Įsivaizduok jį be plaukų. 

Lana uždengė vyro plaukus ant nuotraukos ir dar atidžiau į ją įsi- 
žiūrėjo, judindama lūpas, tarsi ją skaitytų. Kai ji vėl pakėlė akis į 
Gertą, jos veide atsispindėjo sumišimas ir apsisprendimas. 

- Sįryt šiam vyrukui nunešiau ledų, - dvejodama prabilo ji. - Jis 
buvo su akiniais nuo saulės, bet... 

- Jis sėdėjo invalido vežimėlyje, - pertraukė Gerta ir, nors žinojo, 
jog čia tik pradžia, vis tiek pajuto, kaip našta nukrito nuo pečių. Ge- 
riau Žinoti nei nežinoti. Geriau būti tikrai. 

- Taip. Ar jis pavojingas? Tiesa? Aš atvykau su keletu moterų, 
kurios pastaruoju metu patyrė daug traumų. Jos labai jautrios. Ar tu- 
rėsim bėdų, Gerta? Klausiu dėl jų, o ne dėl savęs. 

Gerta greitai apmąstė savo žodžius: 

- Manau, viskas bus gerai. Regis, baisiausia dalis jau bemaž 
praėjo. 


Normanas perplėšė berankovę Sintijos palaidinę, apnuogindamas 
arbatinio puodelio dydžio krūtis. Viena ranka jis užspaudė jai burną, 
tuo pačiu metu prispausdamas ją prie sienos. Normanas trynė savo 
klyną į josios. Jis jautė, kaip ji stengiasi ištrūkti, bet, žinoma, tai bu- 
vo neįmanoma, 0 tai dar labiau jį jaudino. Normano sąmonė skrai- 
dė apie tris pėdas virš jo galvos ir stebėjo, kaip jis pasilenkia ir su- 
leidžia dantis į panelės Pankės petį. Jis it vampyras perkando odą ir 
ėmė gerti jos kraują. Jis buvo karštas ir sūrus. Normanas net nepa- 
juto, kaip sperma ištekėjo jam į kelnes - kaip ir DUKUSS klyksmo po 
kietu jo delnu. 


14 
- Eik pas savo pacientes ir lauk, kol atšauksiu pavojų, - Gerta lie- 
pė Lanai. - Ir padaryk man paslaugą - niekam apie tai neužsimink. 
Ne vien tavo draugės tokios psichiškai jautrios. 
- Zinau. 

Gerta paspaudė jai ranką. 

- Viskas bus gerai. Pažadu. 

- Tau geriau Žinoti. 

- Aha, pasvajok. Bet aš žinau, kad nebus sunku jį rasti, jei jis vis 
dar sukiojasi tame vežimėlyje. Jei jį pamatysi, laikykis nuo jo ato- 
kiau. Supratai? Laikykis nuo jo atokiau! 

Lana su baime pažvelgė į ją. 

- Ką ketini daryti? | 

- Nusišlapinti, kol dar nemiriau nuo jureminio apsinuodijimo. Ta- 
da nueisiu į apsaugos kontorą ir pasakysiu, jog vyras invalido veži- 
mėlyje bandė iš manęs atimti rankinę. Nuo to ir pradėsiu, bet svar- 
biausia - išvyti jį iš mūsų pikniko. 

Rozos čia nebuvo - ko gero, ji pasimatyme, ir dėl to Gerta buvo 
be galo dėkinga. Jis tykojo Rozos, o dabar atsirado galimybė nu- 
kenksminti jį, kol jis dar niekam nepakenkė. 
sė Lana. 

- Ne, nieko man nenutiks. 

Lana susiraukė, pažvelgusi į tarp medžių vingiuojantį takelį. 

- Aš vis tiek palauksiu, - tarė ji. 

Gerta šyptelėjo. 

- Gerai. Patikėk, aš ilgai neužtruksiu. 

Ji beveik pasiekė tualetą, kai jos mintis patraukė garsai: kažkas 
smarkiai šnopavo. Ne - šnopavo dviese. Šypsenėlė nuvilnijo putlio- 
mis Gertos lūpomis. Kažkas, sprendžiant iš garsų, už tualeto džiau- 
gėsi saulėta popiete. Kažkas mielai... 

- Atsakyk man, kale! 

Balsas, panašus į šuns urzgimą, užšaldė Gertos šypsenėlę. 

- Atsakyk man, kur ji, ir tučtuojau! 


Gerta taip greitai apibėgo plytinio pastato kampą, kad vos neatsit- 
renkė į paliktą invalido vežimėlį ir neapsivožė it puodas. Plikis mo- 
tociklininko striuke - Normanas Danielsas - stovėjo atsukęs jai nuga- 
rą ir taip stipriai laikė suspaudęs Sintiją už rankos, kad jo nykštys vos 
nesulindo jai į mėsą. Jo veidas buvo prispaustas prie josios, tačiau 
Gerta matė perkreiptą Sintijos nosį. Tokią Gerta jau kartą matė savo 
pačios veidrodyje. Sintijos nosis buvo sulaužyta. 

- Atsakyk man, kur ji, arba tau niekada nebereikės pirkti lūpda- 
Žio, nes aš nukąsiu tavo susmirdusias lūpas tiesiai nuo vei... 

Nieko nebegirdinti 17 nebegalvojanti Gerta puolė Normaną. Iki 
Danielso tebuvo du žingsniai. Tuo pat metu ji sunėrė rankas, sudary- 
dama savotišką vėzdą, ir pakėlė jas kuo aukščiau virš dešinio peties, 
kadangi norėjo išvystyti kuo didesnį greitį. Prieš nuleidžiant rankas 
žemyn, išsigandusios Sintijos akys dirstelėjo į ją, ir Rozos vyras tai 
pastebėjo. Gerta turėjo pripažinti jo nepaprastą reakciją. Jos surakin- 
tos rankos gana smarkiai trenkėsi į jį, tačiau ne į sprandą. Normanas 
jau sukosi, todėl Gertos rankos trenkė jam per veidą ir žandikaulį. 
Gerta prarado greito nokauto šansą. Kai jis atsisuko, jai dingtelėjo į 
galvą, jog Danielsas ką tik valgė braškes, kadangi jis jai parodė vis 
dar kruvinus dantis. Nuo tokio šypsnio Gertą apėmė siaubas, ir ji 
spėjo save užtikrinti, kad vietoj vienos moters greitai žus dvi. Tai bu- 
vo ne Žmogus. Prieš ją stovėjo Grendelis* motociklininko striuke. 

- O, storulė Gerta! - sušuko Normanas. - Nori eiti imtynių, Ger- 
ta? To nori? Pakovoti? Prispausti mane savo didžiausia pasaulyje su- 
bine, ar tai ir ketini padaryti? 

Normanas nusijuokė, viena ranka tapšnodamas sau per krūtinę, 
kad parodytų, kaip ši mintis jį pralinksmino. Užtrauktukai sužvango 
ant striukės. 

Gerta dirstelėjo į Sintiją, kuri tarsi stebėjosi, kur dingo jos palai- 
dinė. 

- Bėk, Sintija! 

Sintija apdujusi žvilgtelėjo į ją, atsitraukė per porą Žingsnių ir at- 
sirėmė į tualeto sieną, tarytum vien mintis apie pabėgimą būtų išvar- 
ginusi-ją. Gerta jau matė lyg tešlą kylančias mėlynes ant Sintijos sk- 
ruostų ir kaktos. 

- Gerta - Gerta - bo - Berta! - eidamas prie jos nusišnekinėjo Nor- 
manas. - Banana - fana - Ferta, fiti - Merta... Gerta! - jis nusijuokė it 
vaikas ir nusivalė Sintijos kraują nuo lūpų. Gerta matė ant jo plikės 
pūpsančius prakaito lašus. - Ooo, Gerta, - viršutinė Normano kūno 
dalis ėmė siūbuoti it kobra, išlindusi iš kobrų kerėtojo krepšio. - Ooo, 
Gerta. Aš tave paridensiu lyg spurgą. Išversiu tave it pirštinę į kitą 
pusę. Aš... 

- Tai gal geriau ir pradėtum nešnekėjęs? - atkirto Gerta. - Čia tau 
ne vidurinės mokyklos išleistuvių vakarėlis, tu, gaidžio šūde! Jei no- 
ri susiimt su manimi, tai eikš ir pabandyk! 

Negalėdamas patikėti, jog šis žarnų maišas užriko ant jo, Norma- 
nas liovėsi siūbuoti ir dėbtelėjo į ją. Kaip ji drįso pasityčioti iš j0? Už 


* Zmogėdra pabaisa iš senovės anglosaksų poemos “Beovulfas". 

j0 Sintija atsitraukė dar per du tris žingsnius, užpakaliu atsitrenkė į 
tualeto mūrą ir vėl atsirėmė į sieną. 

Gerta ištiesė rankas į priekį. Jos delnai išskėstais pirštais žvelgė 
viens į kitą per dvidešimties colių atstumą. Ji įtraukė galvą į pečius 
it vaikus ginanti lokė. Normanas nužvelgė šią gynybinę poziciją, ir jo 
nuostabą pakeitė linksmumas. 

- Ką ketini daryti, Gerta? - pasiteiravo jis. - Manai galėsianti pa- 
demonstruoti porą Briuso Li smūgių? Ei, turiu tau naujienų, jis jau 
negyvas, Gerta. Kaip kad ir tu būsi už penkiolikos sekundžių - stora 
sena negrė kalė, išsidrėbusi negyva ant žemės. 

Normanas nusijuokė. 

Staiga Gerta prisiminė Laną Klain, nervingai apsidairančią aplin- 
kui ir sakančią, jog ji geriau palauks Gertos. 

- Lana! - visu balsu sušuko ji. - Jis čia! Jei vis dar esi ten, bėk ir 
pakviesk pagalbą! 

Akimirką Rozos vyras sunerimo, po to atsipalaidavo. Vėl pasiro- 
dė šypsenėlė. Jis dirstelėjo per petį, norėdamas įsitikinti, jog Sintija 
vis dar ten, ir vėl atsigręžė į Gertą. Viršutinė kūno dalis vėl ėmė siū- 
buoti į šalis. 

- Kur mano žmona? Atsakyk man, ir galbūt aš tik sulaužysiu tau 
ranką. Po velnių, aš galbūt net tave paleisiu. Ji pavogė mano banko 
kortelę. Aš tik noriu ją atgauti. 

Negaliu jo pulti, - mąstė Gerta. - Jis pirmas turi pulti - antraip 
niekaip su juo nesusidorosiu. Bet kaip man-priversti jį taip padaryti? 

Mintimis ji grįžo prie Piterio Sloviko: prie dingusių jo kūno da- 
lių ir vietų, kur daugiausia buvo rasta įkandimų, - ir suvokė, ką to- 
liau daryti. 

- Tu žodžiams “suvalgyk mane“ suteikei visai naują reikšmę, ar 
ne, iškrypėli? Tau neužteko vien čiulpti jo gaidį, tiesa? Tai ką pasa- 
kysi? Ar pulsi mane, ar moterys per daug tave gąsdina? 

Šypsena ne tik dingo nuo veido. Šįkart, kai Gerta pavadino jį 
"iškrypėliu", šypsena taip staigiai pranyko, kad net Gerta išgirdo, 
kaip ji sudrebėjo it varveklis po plieniniais batų padais. Normanas 
liovėsi siūbuoti. 

- UŽMUŠIU TAVE, KALE! - suriko Normanas ir puolė ją. 

Gerta pasisuko šonu, kaip ir tada, kai Sintija puolė ją tą dieną, 
Rozai atsinešus savo naują paveikslą į “D ir S" poilsio kambarį. Ji il- 
gai nepakėlė rankų, kadangi žinojo, jog net ir aklas įniršis negali ga- 
rantuoti sėkmės: Normanas buvo galingas vyras, tad jei ji neišlauks 
iki reikiamo momento, ją sutrins it žiurkę kuliamojoje. Normanas jau 

ruošėsi ją sugriebti, apnuogindamas dantis - ruošdamasis įkąsti. Ger- 
ta pasitraukė tolyn, užpakaliu atsiremdama į tualeto sieną ir pagalvo- 
dama: Padėk man, Dieve. Pagaliau ji suėmė abu tvirtus Normano rie- 
šus. 

Nesugadink visko, apie tai galvodama, - paliepė sau Gerta ir pa- 
sisuko į Normaną, įremdama didžiulį klubą į jo šoną ir pasisukdama 
į kairę. Ji išskėtė kojas, po to perstatė jas, ir tuo metu velvetiniam 
švarkeliui atėjo galas: jis driokstelėjo pusiau per nugarą beveik iki 
pat liemens tarytum kankorėžis, susprogęs ant laužo. 

Judesys pavyko. Gertos klubas tapo rutuliniu guoliu, 1 Normanas 
bejėgiškai perlėkė per jį. Įniršį jo veide pakeitė šokas. Jis trenkėsi į 
invalido vežimėlį galva žemyn. Šis apvirto ir užgriuvo ant jo. 

- Oho, - sukrenkštė Sintija, vis dar atsirėmusi į tualeto sieną. 

Rudos Lanos Klain akys atsargiai dirstelėjo iš už pastato kampo. 

- Kas atsitiko? Ko tu rėk... 

Ji išvydo kraujuojantį vyrą, mėginantį išlįsti iš po apvirtusio ve- 
žimėlio, pastebėjo jo akyse blogį ir nutilo. 

- Bėk ir pakviesk pagalbą, - liepė jai Gerta. - Apsaugą. Tučtuojau. 
Rėk, kiek prireiks, bet atvesk juos čionai. 

Normanas nustūmė vežimėlį. Jo kakta tik šiek tiek kraujavo, ta- 
čiau iš nosies veržėsi visas fontanas. 

- Aš tave už tai užmušiu, - sušnibždėjo jis. 

Gerta neketino suteikti jam tokio šanso. Kai Lana apsisuko ir din- 
go, rėkdama iš visų jėgų, Gerta dribtelėjo ant Normano Danielso. 
Buvo ką numesti - du šimtus aštuoniasdešimt svarų - todėl Normano 
pastangos atsistoti ant kojų nuėjo perniek. Jo rankos išsiskėtė it kar- 
toninio stalo, ant kurio padėjo sunkvežimio variklį, kojos, kraujuo- 
janti nosis rėžėsi į kietą purvą tarp sienos ir tvoros, o pautai sulindo 
į vežimėlio kojų atramą. Normanas bandė rėkti, - bent jau jo veidas 
taip atrodė, - tačiau tik dusliai sušvokštė. 

Gerta sėdėjo ant Normano su iki klubų perplyšusiu švarkeliu ir 
svarstė, ką toliau daryti. Staiga ji prisiminė pirmuosius Rozos daly- 
vavimus terapijos rate, kai ji pagaliau sukaupė drąsą ir prakalbo. Vi- 
sų pirmiausia Roza pasiskundė siaubingais nugaros skausmais, kurių 
nenumalšindavo net vonios karštis. O kai ji išdėstė jų priežastį, dau- 
guma moterų supratingai linktelėjo. Gerta buvo viena iš jų. Ji pasi- 
kėlė sijoną, atskleisdama milžiniškas žydras medvilnines kelnaites. 

- Roza sakė, kad tu - inkstų mėgėjas, Normanai. Ir tik todėl, kad 
esi toks drovuolis, nemėgstantis palikti žymių. O taipgi tau patinka, 
kaip ji atrodo, kai ją daužai per inkstus. Skausmo iškreiptas veidas. 

Veidas visai išbąla, tiesa? Netgi lūpos. Aš tai Žinau, kadangi drauga- 
vau su tokiu pat drovuoliu. Kai išvysti tokį veidą, tau viduje pagerė- 
ja, argi ne taip? Bent jau laikinai. 

- „kalė... - sušnibždėjo Normanas. 

- Taip, tu - inkstų mėgėjas: aš daug ką galiu pasakyti iš veidų - tu- 
riu jau tokį talentą, - Gerta keliais pasislinko į priekį, užsiguldama 
Normano pečius. - Kai kurie vyrukai mėgsta kojas, kiti - šiknas, treti 
- papus, na, o tokie šikniai kaip tu, Normanai, yra inkstų mėgėjai. Tu 
tikriausiai Žinai seną posakį: “Kiekvienam savo, tarė senmergė ir pa- 
bučiavo karvę“. 

- „„nuo manęs... - sušnibždėjo Normanas. 

- Rozos čia nėra, Normi, - tęsė Gerta, nekreipdama dėmesio į jo 
inkštimą, ir užsiropštė aukščiau, - tačiau ji paliko tau Žinutę nuo sa- 
vo inkstų per mano inkstus. Tikiuosi, tu pasiruošęs, nes štai ji. 

Gerta pasislinko keliais dar per vieną žingsnelį, atsitūpė virš at- 
sukto į ją veido ir ėmė šlapintis. Ach, kokia palaima! 

Iš pradžių Normanas nesuprato, kas vyksta. O kai pagaliau suvo- 
kė, suklykė ir pabandė nustumti Gertą. Ši pajuto, kad ją kelia, ir už- 
pakaliu vėl prispaudė Normaną prie žemės. Ji nustebo, kad jis, net ir 
po tokių smūgių, galėjo sutelkti tiek energijos. 

- Net nemėgink, buliuk, - įspėjo Gerta ir toliau tuštino savo pūslę. 

Normanas jokiu būdu nebūtų galėjęs nuskęsti, tačiau Gerta dar 
niekad nebuvo mačiusi tokio įniršio Žmogaus veide. Ir dėl ko? Kele- 
to karštų lašelių. Ir jei pasaulio istorijoje reikėjo ant ko nors šlapin- 
tis, tai buvo šis psicho... 

Normanas skardžiai suriko, sugriebė Gertos rankas ir suleido į jas 
nagus. Gerta šūktelėjo (daugiausia iš nuostabos, nors ir velniškai 
skaudėjo) ir perkėlė svorį atgal. Normanas puikiai apskaičiavo jos ju- 
desį ir, dar smarkiau atstūmęs, nubloškė ją į šalį. Gerta atsitrenkė į 
plytinę sieną iš kairės. Normanas svirduliuodamas atsistojo. Nuo vei- 
do ir plikos galvos varvėjo šlapimas. Balti sportiniai marškinėliai po 
striuke prilipo prie kūno. 

- Tu mane apmyžai, pize, tu, - sušvokštė jis ir puolė Gertą. 

Sintija pakišo koją, ir Normanas vėl veidu žemyn trenkėsi į inva- 
lido vežimėlį. Jis keturpėsčias atsitraukė nuo jo ir atsisuko. Tada pa- 
bandė atsistoti, bet dusdamas vėl parpuolė ant žemės, spoksodamas į 
Gertą ryškiomis pilkomis akimis. Pamišusiomis akimis. Gerta patrau- 
kė prie jo, ketindama prispausti jį prie žėmės. Jei prireiks, ji sulaužys 
Jam nugarą, o dabar tam pats tinkamiausias laikas, kol Normanas ne- 
sukaupė jėgų ir neatsistojo ant kojų. 

Jis įkišo ranką į vieną iš striukės kišenių, ir akimirką Gerta nea- 
bejojo, jog jis turi ginklą ir tuoj pat paleis du tris šūvius jai į pilvą. 
Bent jau mirsiu su tuščia pūsle, - pamanė ji ir sustojo. 

Tai nebuvo šautuvas, tačiau Normanas išsitraukė elektrošokerį. 
Gerta pažinojo vieną benamę, kuri tokiu ginklu naikino žiurkes, pa- 
našias į neveislinius kokerspanielius. 

- Nori paragauti? - paklausė Normanas, vis dar klūpėdamas ant 
kelių ir mojuodamas elektrošokeriu. - Nori pamėginti, Gerta? Gali 
pati prieiti, nes vis tiek teks paragauti, nori tu to ar ne... 

Normanas nutilo ir dvejodamas žvilgtelėjo į pastato kampą. Iš tos 
pusės sklido moteriški susijaudinimo šūksniai. Jie po truputį artėjo. 

Gerta pasinaudojo šia panikos akimirka, atsitraukė per žingsnį, 
sugriebė apvirtusio vežimėlio rankenas ir pastatė jį ant ratų. Tada 
užėjo už jo ir, stumdama jį į priekį, ėmė gąsdinti Normaną. Vežimė- 
lio rankenos dingo dideliuose ruduose kumščiuose. 

- Na, pulk, - ragino Gerta. - Pulk, inkstų mėgėjau. Eikš pas mane, 
viščiuko šūde. Pulk, iškrypėli. Nori mane pakratyti? Jau paruošei sa- 
vo elektrošokerį, tiesa? Tad pulk gi. Manau, dar liko laiko sušokti 
tango, prieš pasirodant vyriškiams baltais chalatais, kurie išveš tave 
į Sanideil Eikrs ar į kitą vietelę, kur grūda tokius supistgalvius, kaip t... 

Normanas atsistojo vėl Žžvilgčiodamas į tą pusę, iš kur sklido ar- 
tėjantys balsai, ir Gerta pagalvojo: Kokių velnių, juk turiu tik vieną 
gyvenimą, tai kodėl negalėčiau tapti didvyre? Ji kuo stipriau pastū- 
mė invalido vežimėlį į Normaną. Sis vėl šaukdamas nudribo ant že- 
mės. Gerta puolė jį, per vėlai išgirsdama drebantį Sintijos riksmą: 

- Atsargiai, Gerta, jis vis dar jį turi! 
tos agonijos blyksnis nutvilkdė Gertos koją nuo gurnelės iki pat klu- 
bo. Slapimu aplaistyta oda suteikė dar didesnį efektą. Kairės kojos 
raumenys stipriai susitraukė ir visiškai atsipalaidavo. Gerta susmuko 
ant žemės, tuo pat metu sugriebdama Normano ranką su elektrošoke- 
riu ir kuo stipriau ją persukdama. Normanas suklykė iš skausmo ir 
spyrė abiem kojom. Viena niekur nepataikė, bet kitos kulnas atsitren- 
kė į Gertos diafragmą. Skausmas buvo toks netikėtas 1r stiprus, kad 
Gerta net pamiršo savo koją, tačiau ji vis tiek suko Normano riešą, 
kol jo pirštai atsileido, ir bjaurus aparatėlis nukrito ant žemės. 

Normanas atsitraukė nuo jos. Kraujas bėgo jam 1š burnos ir var- 
vėjo iš nosies. Jo akys išsiplėtė iš nuostabos: mintis, kad moteris lai- 
mėjo kovą, neįstengė prasismelkti į jo sąmonę. Jis svirduliuodamas 
atsistojo, dirstelėjo sklindančių balsų kryptimi - dabar jie buvo jau vi- 
sai čia pat - ir pasileido palei tvorą atgal į atrakcionų parką. Gerta bu- 

vo tikra, kad jis toli nenubėgs, nepritraukęs parko apsaugos dėmesio: 
Normanas atrodė panašus į filmo “Penktadienis, 13-oji" veikėją. 

- Gerta... 

Sintija verkdama bandė prišliaužti prie ant šono gulinčios Gertos, 
vis dar nenuleisdama akių nuo tolstančio Normano. Gerta atsigręžė į 
mergaitę ir pastebėjo, jog ši sumušta labiau nei iš pradžių pasirodė. 
Audros debesies dydžio mėlynė jau tvenkėsi virš dešinės akies. O 
nosis, regis, visiems laikams pakeitė savo formą. 

Gerta šiaip ne taip atsiklaupė ir prišliaužė prie Sintijos. Susitiku- 
sios jos apsikabino, kad neparvirstų. Sintija sukaupė savo valią ir iš- 
tarė pro sutinusias lūpas: 

- Aš būčiau jį permetusi... kaip tu mus mokei... bet jis užklupo 
mane netikėtai. 

- Viskas gerai, - paguodė ją Gerta ir švelniai pabučiavo jai į smil- 
kinį. - Ar tu smarkiai sužeista? 

- Nežinau... nekosėju krauju... o tai jau neblogai, - Sintija bandė 
nusišypsoti, nors, akivaizdu, kad jai labai skaudėjo. - Apmyžai jį? 


- Taip. Tikrai 
I Velnioniškai puiku, - sušnibždėjo Sintija ir vėl pravirko. 

Gerta apkabino ją, ir tokioje pozoje jas užtiko pirma moterų gru- 
pelė kartu su pora prieplaukos apsaugos vyrukų: atsiklaupusias ant 
kelių tarp tualeto ir apversto invalido vežimėlio, padėjusias galvas 


viena kitai ant peties ir siūbuojančias it jūreiviai iš sudužusio laivo. 

Pirmasis Rozos įspūdis, išvydus “East Side Receiving“ ligoninės 
priimamąjį, - kad čia susirinko visos “Dukterų ir Seserų“ gyventojos. 
Pereidama per kambarį Gertos link, ji pastebėjo, kad trūksta bent jau 
trijų: Anos, kuri turbūt dar negrįžo iš savo buvusio vyro laidotuvių; 
Pemės, kuri šiandien dirbo, ir Sintijos. Būtent mintis apie pastarąją 
sukėlė jai nerimą. | 

- Gerta! - braudamasi pro vyrus, suriko Roza. - Gerta, kur Sinti- 
ja? Ar jai... 

- Ji viršuje, - Gerta pabandė įtikinamai nusišypsoti, bet jai nelabai 
pavyko. Jos akys buvo užtinusios ir paraudusios nuo ašarų. - Jie pa- 
guldė ją į ligoninę, ir Sintija čia truputį pagulės, bet ji pasveiks, Ro- 
za. Jis gerokai ją sumušė, bet ji pasveiks. Ar Žinai, kad esi su moto- 
ciklininko šalmu? Taip netgi... gražu. 

Bilio rankos vėl palindo po smakru, tačiau Roza beveik nepajuto, 
kaip jai nuėmė šalmą. Ji žvelgė į Gertą... Konsuelą... Robiną. Ji ieš- 


266 


kojo akių, bylojančių apie jos infekciją; apie tai, kad ji atnešė marą į 
švarius namus. Roza ieškojo neapykantos. 

- Atleiskit, - sumurmėjo ji. - Atleiskit už viską. 

- Už ką? - tikrai nustebusi paklausė Robina. - Juk ne tu sumušei 
Sintiją. 

Roza neužtikrintai pažvelgė į ją, po to vėl į Gertą. Gerta nusuko 
žvilgsnį į šoną, o kai Roza nusekė tam žvilgsniui iš paskos, ją apė- 
mė siaubas. Pirmąkart ji suvokė, jog be moterų iš “D ir S" čia sukio- 
josi ir policininkai. Du civiliais drabužiais ir trys uniformuoti. Farai. 

Roza ištiesė sugrubusią ranką ir suspaudė Bilio pirštus. 

- Privalote pasikalbėti su šia moterimi, - Gerta kalbėjo vienam po- 
licininkui. - Tai jos vyras sukėlė šias muštynes. Roza, čia leitenantas 
Heilas. 

Dabar jie visi atsigręžė pažvelgti į ją, į faro žmoną, kuri turėjo 
įžūlumo pavogti jo banko kortelę ir išnykti iš jo gyvenimo amžinai. 
Normano broliai žvelgė į ją. 

- Ponia? - ištarė faras civiliniais drabužiais, vardu Heilas, ir aki- 
mirką jo balsas tapo toks panašus į Harlio Bisingtono, kad Roza vos 
nesuriko. 

- Nusiramink, Roza, - sumurmėjo Bilis. - Aš su tavim ir visada 
būsiu. 

- Ponia, ką galite mums apie tai papasakoti? 

Dabar jo balsas nebuvo panašus į Harlio. Tai tik jos sąmonė išk- 
rėtė pokštą. 

Roza pažvelgė pro langą įvažiavimo rampos link, į rytus - ton pu- 
sėn, iš kur jau labai greitai ant ežero nusileis naktis. Ji prikando lūpą 
ir atsigręžė į policininką. Roza uždėjo ranką ant Bilio delno ir praš- 
neko dusliu, sau nebūdingu balsu. 

- Jo vardas Normanas Danielsas, - ji tarė leitenantui Heilui. 

Tavo balsas panašus į moters iš paveikslo, - pamanė Roza. - 7a- 
vo balsas panašus į Purpurinės Rozos balsą. 

- Jis mano vyras, jis - policijos detektyvas, ir jis - pamišėlis. 


VIII 
TEGYVUOJA BULIUS 


Normanas jautėsi, tarytum skraidytų virš savo galvos, bet visa tai 
pasikeitė, kai Gerta jį apmyžo. Dabar jo galva atrodė it akmuo, 
stiprios rankos paleistas šokinėti "varlyte"' ežero paviršiumi. Norma- 
nas nebeskraidė, o šuoliavo. 

Jis vis dar negalėjo patikėti, kaip su juo pasielgė ta stora juoda- 
šiknė kalė. Normanas tai žinojo, tačiau kartais tarp žinojimo ir ti- 
kėjimo plyti neaprėpiami pasauliai. Atrodė, kad įvyko tamsi trans- 
mutacija, pavertusi jį nauju padaru, bejėgiškai šokinėjančiu pojūčių 
paviršiumi ir leidžiančiu Normanui pasinerti į mąstymą bei sugrieb- 
ti nesusietus praeities trupinėlius. 

Normanas prisiminė, kaip svirduliuodamas atsistojo ant kojų pa- 
lei tualetą kraujuojančiu nuo įbrėžimų veidu ir pusiau suknežinta no- 
simi, jis prisiminė skaudantį kūną nuo pakartotinio atsitrenkimo į 
savo paties invalido vežimėlį bei tvinksinčius šonkaulius nuo trijų 
šimtų svarų maišo, užgriuvusio jo nugarą... bet su tuo jis dar galėjo 
susitaikyti - ir gana lengvai. Tik jos drėgmė ir kvapas (ne vien šlapi- 
mo, bet moters šlapimo) priversdavo Normano sąmonę suklupti kiek- 
vieną sykį, kai tik jis apie tai pagalvodavo. Nuo Gertos išmonės jam 
norėjosi rėkti, todėl pasaulis, - kuriame buvo būtina pasilikti, jei jis 
nenorėjo atsidurti už grotų, apvilktas tramdomaisiais marškiniais ir 
pripumpuotas torazino, - ėmė blukti. 

Svirduliuodamas palei tvorą, Normanas mąstė: Pulk ją, pulk ją, 
privalai apsigręžti ir pult ją, pulk ir užmušk ją už tai, ką ji padarė, tik 
taip galėsi vėl užmigti, tik taip vėl galėsi mąstyti. 

Tačiau kita jo dalis su tuo nesutiko, todėl Normanas ne puolė 
Gertą, o pabėgo. 

Ko gero, Gerta manė, jog jį bėgti privertė artėjančių žmonių bal- 
sai, bet tai netiesa. Normanas pabėgo, nes jam taip skaudėjo šonkau- 
lius, kad jis net negalėjo normaliai įkvėpti, jam skaudėjo skrandį, o 

pautai tvinkčiojo nuo tokio gilaus, desperatiško skausmo, kurį žino tik 
vyrai. 

Be to, skausmas nebuvo pagrindinė priežastis - svarbiausia buvo 
tai, ką jis reiškė. Normanas bijojo, kad jei jis puls Gertą, ji gali ne 
tik parblokšti jį ant žemės. Todėl jis nuskubėjo, braukdamas medinę 
tvorą, o Gertos balsas it besityčiojantis vaiduoklis nusekė jam iš pas- 
kos: Ji paliko tau Žinutę... nuo savo inkstų per mano inkstus... Žinu- 
tę, Normi... štai ji... 

O tada jo sąmonės akmuo trenkėsi į lygų tikrovės paviršių, vėl pa- 
šokdamas nuo jo aukštyn, o kai Normanas vėl grįžo į save, - galbūt 
po penkiolikos, galbūt po keturiasdešimt penkių sekundžių, - dalelė 
laiko jau buvo prarasta. Jis nesąmoningai bėgo Centriniu taku at- 
rakcionų link lyg panikos apimta karvė. Tiesą pasakius, Normanas 
bėgo tolyn nuo parko išėjimų, ežero link, kur jį pastebėti ir suimti bū- 
tų tik vaikų-žaidimas. 

O tuo tarpu jo galvoje klykė jo tėvo - pasaulinės klasės tarpkojų 
grabinėtojo (taip pat ir pasaulinės klasės gaidžių čiulpiko, spren- 
džiant iš vienos atmintinos medžioklės) balsas. Tai buvo moteris! - 
rėkė Rėjus Danielsas. - Kaip tu leidai, kad tavo ciferblatą nuvalytų 
kažkokia kekšė, Normi? 

Normanas išspyrė šį balsą iš savo sąmonės. Seniokas pakanka- 
mai prišaukė ant jo dar būdamas gyvas. Taigi Normanas nesiruošė 
klausytis to paties šlamšto ir po jo mirties. Jis galėtų pasirūpinti Ger- 
ta, Roza ir visom kitom, tačiau dėl tos priežasties ir turėjo paspruk- 
ti... kol dar visi apsaugos policininkai nepradėjo ieškoti plikio kruvi- 
nu veidu. Jau ir taip per daug žmonių vėpsojo į jį, ir kodėl gi ne? Jis 
smirdėjo myžalais ir atrodė ką tik pasprukęs nuo lūšies nagų. 

Normanas pasuko į alėją, besidriekiančią tarp vaizdo žaidimų sa- 
lės ir “Pietinių jūrų nuotykio" karuselės, norėdamas tik atsikratyti 
vėpsančių žioplių, bet būtent tada jam nusišypsojo laimė. 

Atsidarė šoninės salės durys ir pro jas išėjo, Normano nuomone, 
vaikas. Iš tikrųjų buvo sunku nuspėti. Zmogus atrodė mažas it vaikas 
ir apsirengęs kaip vaikas: džinsai, sportbačiai, sportiniai marškinė- 
liai ("AS MYLIU MERGAITĘ, VARDU LIETUS“, šaukė užrašas ant 
priekio, kad ir ką jis reikštų), - tačiau visą jo galvą dengė guminė 
kaukė, vaizduojanti Bulių Ferdinandą. Jo snukį buvo iškreipusi di- 
džiulė kvaila šypsena. Jo ragus puošė gėlių girliandos. 

Normanas net nedvejodamas nuplėšė kaukę nuo vaikiščio galvos. 
Kartu jis išpešė ir saują plaukų, bet negi dabar verksi? 

- Ei! - suriko berniūkštis. Be kaukės jis atrodė maždaug vienuo- 
likmetis. Ti ačiau jo balse skambėjo ne baimė, o pyktis. - Atiduok, ji 
mano, aš ją laimėjau! Ir ką tu čia išsi... 

Normanas uždėjo ranką ant berniuko veido ir stipriai jį pastūmė. 
“Pietinių jūrų nuotykių" paviljono šoną dengė brezentas, tad vaiki- 
galis pralėkė tiesiai pro jį, ore sumataruodamas brangiais savo 
sportbačiais. 

- Jei kam nors prasitarsi, sugrįšiu ir užmušiu, - pagrasino Nor- 
manas vis dar banguojančiam brezentui ir nuskubėjo Centrinio tako 
link, užsitraukdamas kaukę ant galvos. Ji smirdėjo guma ir ankstes- 
nio savininko prakaitu, tačiau Normanas nekreipė į tai dėmesio, išs- 
kyrus mintį, jog greitai kaukė dvoks Gertos šlapimu. 

Jo sąmonė vėl šoktelėjo į viršų, ir jis dingo ozono sluoksnyje. Kai 
Normanas vėl grįžo į save, jis jau bėgo į parkavimo aikštelę Press 
gatvės gale, viena ranka spausdamas dešinį šoną, kadangi kiekvie- 
nas kvėptelėjimas virto agonija. Kaukės viduje pasklido smarvė, ko- 
kios Normanas ir tikėjosi, todėl jis ją nusitraukė ir dėkingai įkvėpė 
šviežio oro, nedvokiančio šlapimu ir moterišku tarpkoju. Jis dėbtelė- 
jo į kaukę ir nusipurtė: tas išsišiepęs buliaus snukis kažkodėl jį gąs- 
dino. Bulius su pervertu per snukį žiedu ir gėlių girliandomis ant ra- 
gy. Bulius su šypsena, primenančia padarą, iš kurio kažką pavogė, 
tačiau jis buvo per kvailas, kad suvoktų, ką būtent. Normanas paju- 
to begalinį norą išmesti prakeiktą kaukę, bet susilaikė. Reikėjo pa- 
galvoti apie parkavimo aikštelės prižiūrėtoją, ir nors jis, be abejo, 
įsidėmės vyrą, išvažiuojantį su Buliaus Ferdinando kauke ant galvos, 
tačiau nebūtinai iškart jį susies su policijos ieškomu žmogumi. Taigi 
vertėjo kaukę pasilikti, nes su ja Normanas galėjo išlošti truputį dau- 
giau laiko. 

Jis atsisėdo už “Tempo " vairo, numetė kaukę ant sėdynės ir pasi- 
lenkęs sujungė degimo laidus. Kai pasilenkė, šlapimo tvaikas tapo 
toks aitrus ir grynas, kad net akys apsiašarojo. Roza sakė, kad tu - 
inkstų mėgėjas, - Normanas girdėjo Gertos, prakeiktos juodašiknės 
iš pragaro, balsą savo galvoje. Jis labai bijojo, kad nuo šiol šis bal- 
sas visuomet skambės jo galvoje, tarytum ji būtų kažkaip jį išprievar- 
tavusi ir palikusi jame išsigimėlio kūdikio sėklą. 

Esi toks drovuolis, jog net nemėgsti palikti žymių. 

Ne, - mąstė Normanas. - Ne, liaukis, negalvok apie tai. 

Ji paliko tau Žinutę nuo savo inkstų per mano inkstus... o tada 
dvokiantis ir karštas it vaikystės karštligė šlapimas užliejo veidą. 

- Ne! - šįkart Normanas suriko garsiai ir trenkė kumščiu į prietai- 
sų skydelį. - Ne, ji negali! Ji negali! JI NEGALI TAIP SU MANIMI 
PASIELGTI! ) 

Jis ištiesė kumštį į priekį ir numušė užpakalinio vaizdo veidrodė- 
lį. Šis trenkėsi į langą ir nukrito ant žemės. Normanas skaudžiai vo- 


270 


žė kumščiu į priekinį stiklą. Nuo Policijos akademijos žiedo jame at- 
sirado įtrūkimų tinklas, panašus į per didelį asteriską. Jis jau buvo 
bepradedąs kumščiuoti vairą, kai pagaliau susitvardė. Normanas pa- 
kėlė akis ir pastebėjo parkavimo aikštelės bilietėlį, užkištą už skyde- 
lio nuo saulės. Bandydamas suimti save į rankas, jis įsispitrijo į bi- 
lietėlį. 

Truputį apsiraminęs, Normanas įkišo ranką į kišenę, išsitraukė 
pinigus ir iš krūvos išėmė penkių dolerių banknotą. Tada, nusiteikęs 
susidurti su kvapu (tik iš tikrųjų niekaip negalėjo nuo jo apsisaugo- 
ti), jis vėl užsitraukė Ferdinando kaukę ant galvos ir iš lėto privažia- 
vo prie būdelės. Normanas iškišo galvą pro langą ir pro kaukės sky- 
lutes akims pažvelgė į prižiūrėtoją. Jis pastebėjo, kaip prižiūrėtojas 
drebančia ranka griebiasi už būdelės šono, norėdamas paimti jam 
tiesiamą banknotą, ir suprato nuostabų dalyką: vaikinas buvo girtas. 

- Tegyvuoja bulius, - nusijuokė parkavimo aikštelės prižiūrėtojas. 

- Aha, - atsakė bulius iš “Fordo Tempo". - El toro grande“. 

- Du penkiasdešimt... 

- Grąžą pasilik sau, - pertraukė Normanas ir nuvažiavo. 

Jis pravažiavo pusę kvartalo ir sustojo, supratęs, kad jei dabar 
nenusitrauks prakeiktos kaukės nuo galvos, tai dar pablogins reika- 
lus privemdamas į ją. Normanas suėmė ją, traukdamas gumą žmo- 
gaus, pajutusio ant savo veido įsisiurbusią siurbėlę, pirštais, ir vėl 
sąmonė pakilo nuo tikrovės paviršiaus it paleistas pabūklas. 

Vėl sugrįžęs į save, Normanas rado save sėdintį atlapota krūtine 
už vairo ir laukiantį, kol užsidegs žalia šviesa. Gatvės kampe banko 
laikrodis rodė laiką: 14:07. Jis apsidairė ir pastebėjo savo marški- 
nėlius, gulinčius ant grindų kartu su užpakalinio vaizdo veidrodėliu 
ir pavogta kauke. Purvinasis Ferdis, keistai neatitinkantis perspekty- 
vos, spoksojo į jį tuščiomis akiduobėmis, pro kurias Normanas matė 
keleivio pusės kilimėlį. Laiminga kvaila buliaus šypsena susiraukšlė- 
jo į sumanų šypsnį. Bet tai niekis. Bent jau tas prakeiktas daiktas ne- 
be ant galvos. Normanas įsijungė radiją (be jungiklio nebuvo taip 
lengva, tačiau vis dėlto visai įmanoma). Radijas vis dar transliavo 
senų dainų stotį, ir Tomis Džeimsas kartu su “Shondells'' dainavo 
“Henki Penki". Normanas iškart ėmė jiems pritarti. 

Gretimoje juostoje vyras, panašus į buhalterį, sėdėjo už “"Kemrio 
vairo ir smalsiai, bet atsargiai žiūrėjo į Normaną. Iš pradžių Norma- 
nas nesuprato, kas jį taip domina, bet greit jis prisiminė, kad visas jo 

veidas kruvinas: dabar jau baigiantis krešėti. Ir, be abejo, Normanas 
sėdėjo be marškinių. Kažką reikėjo daryti ir tučtuojau. O tuo tarpu... 

Normanas pasilenkė, pakėlė kaukę, įkišo vieną ranką į ją ir pirš- 
tų galiukais suėmė už guminių lūpų. Tada pakėlė kaukę prie lango, 
judindamas lūpas pagal dainą ir priversdamas Ferdinandą dainuoti 
kartu su Tomiu Džeimsu ir “Shondells". Normanas lankstė riešą, tad 
Ferdinandas tarytum šoko pagal ritmą. Vyras, panašus į buhalterį, 
vėl nusuko akis, akimirką ramiai pasėdėjo ir, greitai palinkęs į prie- 
kį, užspaudė duris iš keleivio pusės. 

Normanas išsišiepė. 

Jis numetė kaukę ant grindų ir nusivalė ranką į nuogą krūtinę. 
Normanas žinojo, kaip keistai ir beprotiškai jis atrodė, bet nė už jo- 
kius pinigus nebeketino užsimauti tos apmyžtos kaukės. Motociklinin- 
ko striukė gulėjo ant sėdynės ir bent jau iš vidaus buvo sausa. Nor- 
manas užsivilko ją ir užsisegė iki smakro. Tuo tarpu užsidegė žalia 
šviesa, ir “Kemris " šovė iš savo vietos it kulka iš šautuvo. Normanas 
taip pat pajudėjo, bet ne taip staigiai, dainuodamas kartu su radiju: 
“Mačiau ją einant keleliu... Mačiau ją patį pirmą kartą... Graži mer- 
gužėlė ir visai viena... Ei, mažute, gal pavežt tave?" 

Normanas prisiminė vidurinę mokyklą. Tada gyvenimas buvo pui- 
kus. Jokia mielutė Roza nešiko jam gyvenimo ir nekėlė problemų. 
Bent jau ne iki paskutiniųjų metų mokykloje. 

Kur tu, Roza? - mąstė Normanas. - Kodėl neatvykai į kalių pik- 
niką? Kur, po velnių, tu esi? 

Ji linksminasi savo pačios piknike, - sušnibždėjo bulius. Jo balse 
atsispindėjo kažkas nepažįstama, bet protinga: tarytum jis ne spėlio- 
tų, o neginčijamai bylotų pranašišką tiesą. 

Normanas sustojo, nekreipdamas dėmesio į ženklą “STOVĖTI 
DRAUDŽIAMA. PARKAVIMO ZONA“,, ir, vėl pakėlęs kaukę nuo 
grindų, užsimovė ją ant rankos. Tik šįkart jis atsuko ją į save. Nor- 
manas matė savo pirštus tuščiose akiduobėse, tačiau jos vis tiek kaž- 
kaip žvelgė į jį. 

- Ką nori tuo pasakyti "savo pačios piknike"“? - sumurmėjo jis. 

Jo pirštai sujudėjo, krutindami buliaus lūpas. Normanas nejautė 
jų, bet puikiai juos matė. Tikriausiai jis girdėjo savo balsą, tačiau jis 
skambėjo visai ne taip ir sklido, regis, visai ne iš Normano burnos. 
Atrodė, kad balsas sklinda iš išsišiepusių guminių lūpų. 

- Jai patinka, kaip jis ją bučiuoja, - tarė Ferdinandas. - Ar to ne- 
žinojai? Jai taipgi patinka jo rankų prisilietimai. Ji nori su juo pa- 
dūkti, dar prieš jiems sugrįžtant, - bulius, regis, atsiduso ir palinga- 

vo guminę galvą ant Normano rankos. - Tačiau juk tai patinka vi- 
soms moterims, ar ne? Dūkimas. Purvini šokiai. Visą naktį. 

- Kas? - Normanas suriko ant kaukės. Venos iššoko ant jo smilki- 
nių. - Kas ją bučiuoja? Kas ją liečia? Ir kur jie? Atsakyk man! 

Bet kaukė tylėjo. Jei tik išvis kada nors buvo prabilusi. 

Ir ką dabar darysi, Normi? Sitą balsą Normanas pažinojo. Jis 
priklausė jo tėvui. Įkyrus, bet nebaisus. O tas kitas balsas tikrai bau- 
gino. Net jei ir sklido iš jo paties lūpų. 

- Surasiu ją, - sušnibždėjo Normanas. - Surasiu ją ir pamokysiu, 
kaip reikia dūkti. Parodysiu jai savo versiją. 

Taip, bet kaip? Kaip tu ją rasi? 

Iš karto į galvą dingtelėjo mintis apie irštvą Durhamo aveniu. Ten 
būtų galima rasti įrašus, kur gyvena Roza - Normanas tuo neabejo- 
jo. Tačiau tai nekokia mintis. Ta vieta buvo moderni tvirtovė. Reikė- 
jo turėti kortelę-raktą, - panašią į jo pavogtą banko kortelę, - kad pa- 
tektum vidun; taip pat ir žinoti skaitmeninį kodą, kad išjungtum sig- 
nalizaciją. 

O ką daryti su ten esančiais žmonėmis? Normanas, jei prireiktų, 
galėjo kelis nužudyti ir kitus tuo išgąsdinti. Jo tarnybinis pistoletas 
gulėjo viešbutyje, jo kambario seife, - štai tau ir kelionės autobusu 
privalumas, - tačiau ginklais naudojasi tik subingalviai. O jei adre- 
sas kompiuteryje? Šiomis dienomis visi naudojosi tais daikčiukais. 
Labai tikėtina, jog jis vis dar plušėtų su viena iš moterų, bandyda- 
mas išgauti slaptažodį, kai pasirodys policija ir nudės jį kaip šunį. 

Staiga Normano galvoje pasigirdo dar vienas balsas. Sis išniro iš 
prisiminimų tarytum kontūrai iš cigaretės dūmų: ...gaila, kad pralei- 
siu koncertą, bet jei noriu nusipirkti tą mašiną, negaliu praleisti... 

Koks gi tai balsas ir ko jo savininkas negalėjo praleisti? 

Po akimirkos Normanas jau žinojo atsakymą į pirmą klausimą. 
Tai buvo Blondinės balsas. Blondinės didelėmis akimis ir gražiu už- 
pakaliuku. Pemė dirbo “Whitestone"' viešbutyje. Galbūt Pemė paži- 
nojo jo klajojančią Rozą, ir Pemė negalėjo kažko praleisti. Ir ko gi? 
Gerai pagalvojus, užsidėjus seną veltinę skrybėlę ir paleidus nuosta- 
by detektyvo protą į darbą, atsakymą rasti nebuvo jau taip sunku: jei 
norėjai nusipirkti mašiną, negalėjai praleisti tik vieno dalyko - kele- 
tos papildomų darbo valandų. O kadangi Pemė rengėsi neiti į šio va- 
karo koncertą, tai buvo nemažai šansų, jog ji ir dabar plušėjo vieš- 
butyje. Net jei taip ir nebuvo, tai greitai ji turėjo pasirodyti. Ir jei 
Pemė ką nors žinojo, ji būtinai pasakys. Pankė nieko nepasakė, ta- 
čiau tik todėl, kad jam pritrūko laiko. Na, o šįkart laiko bus per akis. 

Normanas jau tuo pasirūpins. 

Leitenanto Heilo partneris Džonas Gustafsonas nuvežė Rozą ir 
Gertą Kinšo į trečiojo rajono policijos nuovadą Leikšore. Bilis nuse- 
kė jiems iš paskos savo “Harliu"'. Roza vis gręžiojosi per petį, norė- 
dama įsitikinti, kad jis jos nepaliko. Gerta tai pastebėjo, bet nieko ne- 
pasakė. 

Heilas pavadino Gustafsoną “geresniąja savo puse“, tačiau Roza 
iškart suprato, jog pats Heilas - tikras “alfa šuo“, kaip mėgdavo sa- 
kyti Normanas. Tai bylojo Gustafsono žvilgsnis į Heilą. Netgi kaip 
jis atsisėdo į “Kapriso" keleivio sėdynę. Roza jau tūkstančius kartų 
matė tokius dalykus gimtajame savo mieste. 

Jie pravažiavo pro banko laikrodį, - tą patį, pro kurį neseniai pra- 
važiavo ir Normanas, - ir Roza pasilenkusi perskaitė laiką: 14:09. 
Diena išsitempė it kramtoma guma. 

Roza dirstelėjo per petį, išsigandusi, jog gali neberasti Bilio, ir 
slaptoje savo sąmonės bei širdies dalelėje visiškai tuo neabejodama. 
Tačiau Bilis sekė iš paskos. Jis šyptelėjo ir pamojavo jai. Roza atsa- 
kė jam tuo pačiu. 

- Visai nieko vyrukas, - prabilo Gerta. 

- Taip, - sutiko Roza, tačiau ji nenorėjo kalbėti apie Bilį, tik jau 
ne prie dviejų, be abejonės, jų besiklausančių farų. - Tau reikėjo pa- 
silikti ligoninėje ir leisti jiems apžiūrėti, ar jis tavęs nesužeidė tuo 
elektrošokeriu. 

- Po velnių, jis man tik padėjo, - išsišiepė Gerta. Ant savo suply- 
šusio švarkelio ji buvo užsivilkusi didžiulį mėlynai baltą ligoninės 
chalatą. - Aš pirmą kartą visiškai atsibudau po to, kai 1974-aisiais 
Jaunųjų baptistų stovykloje praradau nekaltybę. 

Roza pabandė išsišiepti, tačiau jai tepavyko išspausti blyškią šyp- 
senėlę. 

- Tai ką, vasaros sutikimas baigėsi? 

Gerta atrodė sumišusi. 

- Ką turi omeny? 

Roza nudelbė akis į savo rankas ir visai nenustebo, kad jos buvo 
sugniaužtos į kumščius. 

- Turiu omeny Normaną. Šešką piknike. Vieną didelį sušiktą 
šešką. | 

Ji išgirdo savę sakant Žodį “sušiktas"' ir negalėjo tuo patikėti, ypač 
sėdint vienoje mašinoje su dviem policijos detektyvais. Roza dar la- 
biau nustebo, kai kairys kumštis pakilo į viršų ir trenkėsi į durų ap- 
mušalą virš stiklo kėliklio rankenėlės. 

Gustafsonas krūptelėjo prie vairo. Heilas atsisuko į Rozą ir vėl 
nusisuko. Regis, jis kažką sumurmėjo savo partneriui, tačiau Roza 
nebuvo tuo tikra, o jai ir nerūpėjo. 

Gerta paėmė jos dilgsinčią ranką ir pabandė atgniaužti pirštus tar- 
si masažistė, bandanti atpalaiduoti sutrauktą raumenį. 

- Viskas gerai, Roza, - ramino ji. Gertos balsas burzgė it sunkve- 
žimis, važiuojantis neutralia pavara. 

- Ne, negerai! - suriko Roza. - Ne, negerai, ir nebandyk ginčytis! 
- ašaros telkėsi jos akyse, bet Rozai tas nerūpėjo. Pirmąkart savo sub- 
rendusiame gyvenime ji verkė iš pykčio, o ne gėdos ar baimės. - Ko- 
dėl jis negali pasitraukti? Kodėl nepalieka manęs ramybėje? Jis suža- 
lojo Sintiją, sugadino pikniką... prakeiktas Normanas! - Roza vėl no- 
rėjo trenkti kumščiu į duris, bet Gerta jai neleido. - Prakeiktas šeškas 
Normanas! 

Gerta linksėjo galvą. 

- Aha. Prakeiktas šeškas Normanas. 

- Jis lyg... lyg apgamas. Kuo daugiau jį trini ar stengiesi atsikra- 
tyti, tuo tamsesnis jis tampa. Prakeiktas Normanas! Prakeiktas, dvo- 
kiantis beprotis Normanas! Aš jo nekenčiu! Aš jo nekenčiu! 

Pritrūkusi kvapo, Roza nutilo. Jos veidas virpėjo, skruostais bėgo 
ašaros... tačiau ji labai prastai nesijautė. 

Bilis! Kur Bilis? 

Ji atsisuko, užtikrinta, jog šį kartą jo nebepamatys, bet jis važia- 
vo iš paskos kaip važiavęs. Bilis pakėlė ranką ir pamojavo. Roza 1r- 
g1 pamojavo ir aprimusi nusisuko... 

- Tu pyksti, Roza. Ir turi visas teises pykti. Bet... 

- O, taip, aš pykstu. 

- „bet jis nesugadino dienos. 

Roza sumirksėjo. 

- Ką? Bet kaip jos galėtų tęsti? Po... 

- O kaip tu galėjai toliau gyventi po to, kai jis tave sumušdavo? 

Roza nesuprasdama tik papurtė galvą. 

- Tai ir atsparumas. Ir paprastas užsispyrimas. Bet daugiausia, Ro- 
za, tai noras parodyti pasauliui savo linksmąjį veidą. Parodyti, kad 
mūsų negalima įbauginti. Manai, kad tai pirmas kartas, kai taip nu- 
tinka? Ne. Normanas - blogiausias, bet ne pirmas. O ką darai, kai 
piknike pasirodo šeškas ir užsmardina? Palauki, kol vėjas nupūs 
smarvę ir tęsi vakarėlį. Stai ką dabar visi veikia Etingerio prieplau- 
koje, ir ne vien dėl to, kad pasirašėme sutartį su “Indigo Girls" apmo- 
kėti joms už koncertą bet kokiu atveju. Mes ir toliau linksminamės, 
kadangi turime save įtikinti, jog iš mūsų negali išmušti mūsų gyveni- 

mo... mūsų teisės į savo gyvenimus. Taip, be abejo, kai kurios mote- 
rys išėjo, - pavyzdžiui, Lana Klain ir jos pacientės, - bet kitos tęs 
linksmybes. Kai tik mes išvažiavom iš ligoninės, Konsuela ir Robi- 
na grįžo į Etingerio prieplauką. | 

- Na, ir šaunu, - atsiliepė leitenantas Heilas. 

- Ir kaip jūs leidote jam pasprukti? - kaltinančiai paklausė Roza. - 
Viešpatie, ar bent Žinote, kaip jam pavyko pasprukti? 

- Tiesą pasakius, ne mes leidome jam pasprukti, - ramiai atsakė 
Heilas. - Tai prieplaukos apsaugos kaltė. Kai pasirodė pirmieji mūsų 
farai, jūsų vyras jau seniai buvo dingęs. 

- Mes manome, kad jis pavogė iš vaiko kaukę, - prabilo Gustaf- 
sonas. - Tokią, kuri dengia visą galvą. Užsidėjo ją ir paspruko. Jam 
be galo pasisekė. 

- Jam visada sekasi, - karčiai atrėžė Roza. Jie jau suko į policijos 
nuovados stovėjimo aikštelę. Bilis vis dar sekė iš paskos. Roza tarė 
Gertai: - Gali paleisti mano ranką. 

Gerta taip ir padarė, ir Roza iškart trenkė kumščiu į duris. Šįkart 
suskaudo dar labiau, bet kažkokia nauja jos dalis mėgavosi šiuo 
skausmu. 

- Kodėl jis nepalieka manęs ramybėje? - vėl paklausė Roza pačios 
savęs. Tačiau iš sąmonės glūdumos jai atsakė maloniai kimus balsas. 
Tu būsi su juo išskirta. Tu būsi su juo išskirta, Roza Tikroji. 

Roza nuleido akis žemyn ir pastebėjo, kad jos rankos pašiurpu- 
sios. 


Normano sąmonė vėl pakilo aukštyn ir nuskrido, kaip kad daina- 
vo smailialiežuvė kalė Merilina Maku, o kai jis vėl grįžo į save, jo 
“Tempo " jau stovėjo kitoje parkavimo aikštelėje. Normanas tiksliai 
nežinojo, kur esąs, tačiau, regis, tai buvo požeminis garažas už pu- 
sės kvartalo nuo “Whitestone" viešbučio, kur jis ir anksčiau statė sa- 
vo “Tempo ". Pasilenkęs atjungti laidų, Normanas pastebėjo, jog 
benzino matuoklis rodo pilną baką. Taigi, aptemus sąmonei, jis bu- 
vo sustojęs benzino kolonėlėje. Kažin kodėl? 

Kadangi man reikėjo visai ne benzino, - atsakė jis sau pačiam. 

Normanas vėl pasilenkė į priekį, norėdamas nužvelgti save užpa- 
kalinio vaizdo veidrodėlyje, bet prisiminė, jog šis guli ant grindų. 
Normanas pakėlė jį ir iš arti apžiūrėjo save. Jo veidas buvo sutinęs 
keliose vietose: niekas net neabejotų jį dalyvavus muštynėse, tačiau 
kraujo nebesimatė. Normanas nusivalė jį benzino kolonėlės tualete, 

pajungęs automatinį benzino pylimą į "Tempo" baką. Toks jis jau 
galėjo pasirodyti gatvėje, - jei tik nežais su savo sėkme, - 0 tai gerai. 
Atjungęs laidus, Normanas pagalvojo, kiek dabar galėtų būti valan- 
dy. Sunku pasakyti. Jis neturėjo laikrodžio, "Tempo" prietaisų sky- 
delyje jo taip pat trūko, o parkavimo aikštelė plytėjo po žeme. Nejau 
tai svarbu? Ar... 

- Ne, - atsakė pažįstamas balsas. - Nesvarbu. Laikas neturi jokios 
reikšmės. 

Normanas pažvelgė žemyn ir išvydo į jį spoksančią kaukę: tuščios 
akys, neraminanti šypsena, absurdiški gėlėm apkaišyti ragai. Norma- 
nas iškart užsinorėjo jos. Kvaila, jis nekentė tų girliandų ant ragų bei 
laimingos šypsenėlės... tačiau galbūt tai jo sėkmė. Žinoma, kaukė ne- 
kalbėjo (tik Normano sąmonėje) tačiau be jos Normanas niekada ne- 
būtų pasprukęs iš Etingerio prieplaukos. Tai velniška tiesa. 

Gerai jau gerai, - mąstė Normanas. - Tegyvuoja bulius. 

Jis pasilenkė pakelti kaukės. 

Ir štai, regis, be jokios pauzės Normanas jau spaudė rankomis 
Blondinės liemenį, neleisdamas jai surikti. Ji ką tik išėjo pro duris su 
užrašu “KAMBARIŲ PRIEŽIŪRA“, prieš save stumdama vežimėlį. 
Pasirodo, Normanas jau kurį laiką L jos beišeinant, tačiau visa 
tai dabar buvo nebesvarbu, kadangi jiedu abu vėl grįžo į "KAMBA- 
RIŲ PRIEŽIŪRĄ"': tik Pemė ir jos naujas draugužis Normanas, 
šlovingasis bulius. 

Pemė spardėsi ir kartais net pataikydavo jam į blauzdas, tačiau 
Normanas beveik nejuto spyrių sportbačiais. Jis atlaisvino vieną 
ranką, uždarė duris, užšovė skląstį ir greitai apsidairė aplinkui, no- 
rėdamas įsitikinti, kad be jų čia daugiau nieko nėra. Vėlyvą šeštadie- 
nio popietę, savaitgalio vidury, čia tikrai nieko neturėjo būti... ir ne- 
buvo. Ilgame siaurame kambaryje su užrakinamų spintelių eile, pa- 
čiame gale sklandė nuostabus kvapas: švarių, išlygintų skalbinių 
kvapas, privertęs Normaną prisiminti skalbimo dieną namuose, kai 
jis dar buvo vaikas. 

Ant lentynų gulėjo pedantiškai sulankstytų paklodžių ir pagalvių 
užvalkalų krūvos, ant grindų stovėjo krepšiai su pūkuotais rankšluos- 
čiais. Aukštos antklodžių krūvos dengė vieną sieną. Normanas pas- 
tūmė Pemę į jas, visai nesusidomėjęs iki šlaunų pasikėlusiu jos sijo- 
nėliu. Jo seksualumas išvyko atostogų ar netgi laikinai išėjo į pensi- 
ją, ir, ko gero, tai visai neblogai. Vamzdelis tarp kojų nuolat įvelda- 
vo jį į bėdas. Tai velniškai paradoksalu, kaip kad supratimas, jog 
Dievas daug labiau panašus į Endriu Daisą Klėjų, nei kada nors ga- 
lėjai pagalvoti. Dvylika metų nepastebi, o per kitus penkiasdešimt - 

ar netgi šešiadešimt - metų įsiveli į visą tai it koks šėlstantis plikas 
Tasmanijos velnias. 

- Nerėk, - paliepė Normanas. - Nerėk, Peme. Antraip teks tave nudėti. 

Tušti grasinimai, bet Pemė to nežinojo. 

Pemė įkvėpė oro ir be garso jį išleido. Normanas truputį atsipa- 
laidavo. 

- Prašau neskriausk manęs, - išlemeno Pemė. Oi, kaip originalu, 
Normanas dar niekada nebuvo to girdėjęs, tikrai ne. 

- Aš nenoriu tavęs skriausti, - šiltai atsakė Normanas. - Tikrai ne- 
noriu. 

Kažkas tabalavo iš jo kišenės. Normanas užčiuopė gumą - kaukė. 
Jis labai dėl to nenustebo. 

- Tu tik atsakyk į mano klausimus, Peme. O tada abu išsiskirsime 
gražiuoju. 

- Iš kur žinai mano vardą? 

Normanas tik demonstratyviai patraukė pečiais, tarsi bylotų, jog 
jo darbas - daug žinoti. 

Pemė sėdėjo ant tamsiai rudų antklodžių (tokią Normanas turėjo 
ir savo kambaryje devintame aukšte) krūvos ir bandė užtempti sijo- 
ną ant kelių. Jos akys tikrai buvo išskirtinai žydros. Iš po kairės akies 
voko pasirodė ašara, virptelėjo ir nuriedėjo skruostu, palikdama 
blakstienų tušo žymę. | 

- Ar žadi mane išprievartauti? - paklausė ji. 

Pemė žvelgė į jį tokiomis žydromis kūdikio akimis, - turėdama to- 
kias akis, gali bet kuriam vyriškiui susukti galvą, tiesa, Peme? - bet 
Normanas tikėjosi ne tokio žvilgsnio, kokį dažnai matydavo tardymo 
izoliatoriuje, kai vaikinukas, pusantros dienos kankintas klausimų 
gausa, pagaliau palūždavo: tai buvo maldaujamas žvilgsnis, bylo- 
jantis “Pasakysiu viską, tik palikite mane ramybėje". Šito Normanas 
neišvydo Pemės akyse. 

Bent jau kol kas. 

- Peme... 

- Prašau neprievartauk manęs, prašau neprievartauk manęs, 0 jei 
jau ketini, tai prašau užsidėk prezervatyvą. Aš taip bijau AIDS. 

Normanas dėbtelėjo į ją ir prapliupo juokais. Nuo juoko jam sus- 
kaudo pilvą, krūtinę ir visų labiausiai veidą, tačiau jis negalėjo sus- 
toti. Normanas liepė sau liautis, nes koks nors viešbučio tarnautojas 
gali eiti pro šalį, išgirsti iš čia sklindantį juoką ir panorėti užeiti vi- 
dun, bet ir tai nepadėjo. Priepuolis turėjo praeiti pats. 

Blondinė iš pradžių sumišusi žvelgė į jį, po to įtemptai šyptelėjo. 
Su viltimi. 

Pagaliau Normanas suėmė save į rankas, nors iš akių jau bėgo 
ašaros. 

- Aš nežadu tavęs prievartauti, Peme, - galų gale ištarė jis, kai 
juokas nebetrukdė šnekėti. 

- Iš kur tu žinai mano vardą? - vėl paklausė ji, tik šįkart truputį 
tvirčiau. 

Normanas išsitraukė kaukę, įkišo į ją pirštą ir ėmė ją tampyti kaip 
prieš tą pusgalvį buhalterį, sėdėjusį “Kemryje ". 

-Pem - Pem - bo - Bem - Banana - fana - Fem, fi - fimo - Mem, 
- uždainavo jis. 

Normanas sukiojo kaukę it Šeris Liuisas savo sušiktą Avinėlį Co- 
pą, tik jo rankoje buvo bulius, o ne avinėlis - sumautas kvailas bu- 
lius, gėlėmis apkaišytais ragais. Nebuvo nė menkiausios priežasties, 
kodėl Normanui turėtų patikti šita kaukė, tačiau vis dėlto ji jam patiko. 

- Ir tu man patinki, - atsakė bulius Ferdinandas ir tuščiomis aki- 
mis pažvelgė į Normaną. Tada pasisuko į Pemę ir Normano lūpomis 
tarė: - O ką, gal dėl to supykai? 

-N-N- Ne, - išlemeno Pemė. Norimo žvilgsnio Normanas vis 
dar nesulaukė, tačiau Pemė jau jo bijojo - jų bijojo - tai buvo aki- 
vaizdu. Normanas atsitūpė ir nuleido rankas žemyn. Guminiai Fer- 
dinando ragai atsirėmė į grindis. Jis nuoširdžiai pažvelgė į Pemę. 

- Galiu lažintis, kad nori, jog išnykčiau iš šio kambario ir iš tavo 
gyvenimo, tiesa, Peme? 

Ji taip gyvai linktelėjo, kad net plaukai pašoko nuo pečių. 

- Aha, taip ir maniau. Ir aš tam neprieštarausiu. Pasakyk man 
vieną dalyką, ir išnyksiu iš čia lyg dūmas, - Normanas palinko prie 
jos. - Aš noriu žinoti, kur yra Roza. Roza Daniels. Kur ji gyvena? 

- O, Dieve. 

Pemės veidas išbalo, o akys taip išsipūtė, kad, atrodė, tuoj išvirs 
iš savo orbitų. 

- O, Dieve, tai tu. Tu - Normanas. 

Tai nustebino ir supykdino jį: jis galėjo žinoti jos vardą, bet ji - 
tikrai negalėjo, kaip ir viso kito. Kol Normanas stebėjosi ištartu jo 
vardu, Pemė pašoko nuo antklodžių ir beveik išsilaisvino. 

Jis šoko prie jos, ištiesęs dešinę ranką su kauke. Normanas girdė- 
jo save sakant, kad ji niekur iš čia neišeis, nes jis nori su ja pasikal- 
bėti ir ketina tai padaryti akis į akį. 

Jis sugriebė Pemę už gerklės. Ji dusliai riktelėjo ir galingai rovė- 
si į priekį. Normanas būtų ją išlaikęs, jei ne ta kaukė. Ji slystelėjo ant 
jo prakaituotos rankos, ir Pemė griūdama puolė prie durų, ištiesusi 
rankas į šalis. Iš pradžių Normanas nesuprato, kas atsitiko. 

Pasigirdo panašus į šaunančio šampano kamščio garsas, ir Pemė 
ėmė pašėlusiai mataruotis, rankomis belsdama į duris. Jos galva 
sustingo keistoje padėtyje, tarytum ji atidžiai stebėtų vėliavą per ko- 
kią nors patriotinę ceremoniją. 

- Ką? - ištarė Normanas, ir Ferdis išdygo prieš jo akis, pamau- 
tas ant Normano rankos. Ferdinandas atrodė girtas. 

- Oi, - atsakė bulius. 

Normanas nutraukė kaukę nuo rankos ir įsikišo į kišenę, šalia gir- 
dėdamas tarsi lietaus kapnojimą. Jis dirstelėjo žemyn ir išvydo, jog 
Pemės sportbačiai nebe balti, o raudoni. Kraujas kaupėsi apie juos. 
Jis didelėmis srovelėmis bėgo durimis. Pemės rankos vis dar trūkčio- 
jo. Normanui jos atrodė panašios į mažus paukštelius. 

Pemė atrodė it prikalta prie durų. Normanas žengė į priekį ir iš- 
vydo, jog taip yra iš tikrųjų. Ant durų buvo pritvirtintas kabliukas 
paltui pakabinti. Pemė išsilaisvino iš Normano rankų, metėsi į prie- 
kį ir pati pasismeigė ant jo. Kabliukas perdūrė jai kairę akį. 

- O, Peme, po velnių, kokia tu kvailė, - sumurmėjo Normanas. Jis 
jautėsi įtūžęs ir nusiminęs. Jis vis dar matė kvailą buliaus šypsnį ir 
girdėjo jį tariant "Oi", lyg tai darytų “Warner Bros" animacinių fil- 
mukų herojus. 

Normanas nuėmė Pemę nuo kabliuko. Pasigirdo šlykštus garsas. 
Sveika akis - žydresnė kaip niekada - su bežodžiu siaubu žvelgė į jį. 

Staiga Pemė pravėrė burną ir suriko. 

Normanas nebuvo apie tai pagalvojęs. Jo rankos pačios sugrie- 
bė jos veidą už skruostų, uždėjo didžiulius delnus po smakru ir suk- 
telėjo. Pasigirdo trekštelėjimas, - tarytum kas nors būtų užmynęs 
kedro kankorėžį, - ir Pemė susmuko ant Normano rankų. Ji mirė, ir 
jos žinios apie Rozą mirė kartu su ja. 

- Oi tu, kvaila mergše, - atsikvėpė Normanas. - Pasimovei ant su- 
šikto kabliuko, argi tai ne kvaila? 

Jis papurtė Pemę. Jos galva mataravo iš vienos pusės į kitą. Ant 
baltos uniformos priekio matėsi drėgna raudona dėmė. Normanas 
nunešė Pemę prie antklodžių ir numetė ją ten. Pemė sudribo išskės- 
tomis kojomis. 

- Besarmatė kalė, - supyko Normanas. - Net ir mirusi nepalieki 
savo amato, tiesa? 

Jis sukryžiavo Pemės kojas. Viena ranka nukrito ant antklodžių. 
Normanas pastebėjo keistą rožinę apyrankę ant jos riešo: ji buvo pa- 
naši į telefono laidą. Ant jos matėsi prikabintas raktas. 

Normanas žvilgtelėjo į jį, po to į užrakinamas spinteles kambario 
gale. 

Tu negali ten eiti, - paprieštaravo jo tėvas. - Aš žinau, ką tu gal- 
voji, bet tu iš proto išsikraustei, jei žadi pasirodyti Durhamo aveniu. 

Normanas šyptelėjo. “Tu iš proto išsikraustei, jei žadi ten eiti". 
Visai juokinga. Be to, o kurgi daugiau eiti? Ką daugiau išmėginti? 
Laiko buvo nedaug. Visi tiltai jau degė už jo. 

- Taip, laiko liko nedaug, - sumurmėjo Normanas Danielsas ir 
nuplėšė apyrankę su raktu nuo Pemės riešo. Jis patraukė prie spin- 
telių, įsikandęs apyrankę tarp dantų, kad galėtų vėl užsidėti kaukę 
ant rankos. Tada pakėlė Ferdinandą ir leido jam surasti reikiamą 
spintelę. | 

- Sita, - tarė Ferdis ir patapšnojo per spintelę su užrašu “PEME 
HEIVERFORD". 

Raktas atitiko spyną. Viduje Normanas rado džinsus, sportinius 
marškinėlius, sportinę liemenėlę, maišelį su reikmenimis dušui ir 
Pemės rankinę. Jis išsitraukė rankinę ir iškratė jos turinį į krepšį ant 
rankšluosčių. Normanas it koks keistas šnipų satelitas leido Ferdi- 
nandui prasukti kelis ratus virš išbirusių daiktų. 

- Stai, ko tau reikia, šaunuoli, - sumurmėjo Ferdis. 

Iš kosmetikos, servetėlių ir popierėlių krūvos Normanas ištraukė 
pilką plastmasės gabalą. Nebuvo jokių abejonių, kad būtent šiuo 
daiktu atsirakino tas kekšių lizdas. Normanas pasiėmė kortelę ir jau 
sukosi eiti... 

- Palauk, - sulaikė jį bulius. Jis pakilo prie Normano ausies ir 
sušnibždėjo kažką, badydamas gėlėmis apkaišytais ragais. 

Normanas išklausė jį ir linktelėjo. Jis nusitraukė kaukę nuo pra- 
kaituotos rankos, vėl įsikišo ją kišenėn ir pasilenkė prie Pemės ran- 
kinės turinio. 

Šįkart jis kruopščiai viską išnarstė, kaip kad būtų daręs tyrinėda- 
mas vadinamąją "įvykio vietą"... tik tada jis vietoj pirštų būtų pa- 
naudojęs parkerio arba pieštuko smaigalį. 

Prrštų atspaudai jau ne problema, - pagalvojo jis ir nusijuokė. - 
Jau nebe. 

Normanas nustūmė į šoną piniginę ir pakėlė raudoną knygelę su 
užrašu "TELEFONAI, ADRESAI". Jis susirado "D" raidę, atsiver- 
tė “Dukterų ir Seserų" skyrelį, bet nieko gero nerado. Normanas at- 
sivertė pirmą puslapį, kur daugybė skaičių buvo prirašyta virš ir ap- 
link Pemės keverzones: akis ir kaspinėlius. Tačiau skaičiai atrodė 
panašūs į telefonų numerius. 

Jis atvertė paskutinį puslapį. Dar daugiau telefono numerių, akių 
ir kaspinėlių... o centre apibrėžtas ir pažymėtas žvaigždutėmis matė- 
si štai kas: 

- Pagaliau. Ką gi, bičiuliai, manau, radau, ko ieškojau, tiesa, Peme? 

Normanas išplėšė paskutinį puslapį iš Pemės knygelės, įsikišo į 
kišenę ir, prisėlinęs prie durų, įsiklausė. Nieko negirdėt. Jis atsikvė- 
pė ir palietė ką tik įkišto į kišenę lapelio kampą. Jo sąmonė vėl pa- 
šoko aukštyn, ir kelias akimirkas Normaną užgriuvo tamsa. 

Heilas su Gustafsonu palydėjo Rozą ir Gertą į kambario, panašaus 
į pokalbių svetainę, kampą. Baldai buvo seni, bet patogūs, o detek- 
tyvai neatsisėdo už savo darbo stalų. Vietoj to jie sukrito ant išblu- 
kusios žalios sofos, stovinčios tarp gėrimų automato ir stalo su kasos 
aparatu. Vietoj paveikslo, vaizduojančio narkomanus ar AIDS aukas, 
ant sienos kabėjo kelionių agentūros plakatas su Šveicarijos Alpėmis. 
Detektyvai buvo ramūs ir užjaučiantys, o pokalbis - neįtemptas ir pa- 
garbus, tačiau nei šis požiūris, nei neformali aplinka Rozai nepagel- 
bėjo. Ji vis dar pyko ir niršo, bet kartu ir buvo apimta siaubo. Ir dėl 
visko kaltas buvo sėdėjimas vietoje. 

Kelis kartus per apklausą Roza nebesugebėjo sutvardyti emocijų, 
o, taip atsitikus, ji žvilgtelėdavo per kambarį, kur už metro aukščio 
pertvaros su užrašų “ĮĖJIMAS TIK POLICIJOS DARBUOTO- 
JAMS" kantriai sėdėjo Bilis. | 

Roza žinojo privalanti atsikelti, prieiti prie jo ir pasakyti, kad dau- 
giau nebelauktų - važiuotų namo ir paskambintų jai rytoj, bet neįs- 
tengė to padaryti. Rozai reikėjo, kad Bilis sėdėtų čia, kaip ir to, kad 
jis sektų ant savo “Harlio"" paskui detektyvų mašiną. Jai reikėjo Bi- 
lio, kaip kad per daug lakios vaizduotės vaikui reikalinga šviesa, nu- 
budus vidury nakties. 

Rozai vis dar į galvą lindo beprotiškos mintys. Ji žinojo, kad tai 
kvaila, bet tai vis tiek nepadėjo. Mintys pasitraukdavo kuriam laikui, 
ir Roza paprastai atsakydavo į detektyvų klausimus, bet staiga ji vėl 
pradėdavo manyti, kad jie slepia Normaną rūsyje, kadangi įstatymo 
sergėtojai - šeima, farai - broliai, o farų Žmonoms negalima bėgti 1š 
namų ir gyventi savo gyvenimą. Normanas saugiai tupėjo viename iš 
rūsio kambarėlių, kur niekas tavęs neišgirs, net jei ir šauktum visu 
balsu; kambarėlyje drėgnomis betoninėmis sienomis ir vienintele ant 
laido kabančia lempute. Ir kai šis beprasmiškas pokalbis baigsis, jie 
nuves ją pas jį. Jie nuves ją pas Normaną. 

Nesąmonė. Tačiau Roza tai suvokdavo tik pažvelgusi į Bilį kitoje 
pertvaros pusėje, stebintį ją ir laukiantį, kol ji baigs, kad galėtų savo 
geležiniu poniu parvežti ją namo. 

Jie tęsė apklausą. Kartais klausimus užduodavo Gustafsonas, kar- 
tais - Heilas, ir nors Roza nesuvokė, jog jiedu žaidžia “geras faras - 
blogas faras" žaidimą, ji tik troško, kad jie kuo greičiau baigtų savo 
nesibaigiančius klausimus bei nesibaigiančias anketas ir paleistų ją 
namo. Galbūt išėjus iš čia tas paralyžiuojantis blaškymasis tarp pyk- 
čio ir siaubo truputį atslūgtų. 

- Dar kartą papasakokit, kaip pono Danielso nuotrauka atsidūrė 
Jūsų rankinėje, panele Kinšo, - paprašė Gustafsonas. Priešais jį gulė- 
j0 pusiau baigta ataskaita. Jis siaubingai raukėsi. Rozai jis atrodė pa- 
našus į studentą, kuris nieko nemokėdamas laiko egzaminą. 

- Aš jau dukart jums pasakojau, - atrėžė Gerta. 

- Tai bus paskutinis, - ramiai įsiterpė Heilas. 

Gerta pažvelgė į jį. 

- Skauto garbės žodis? 

Heilas išsišiepė - nugalėtojo šypsena - ir linktelėjo. 

- Skauto garbės žodis. 

Tad Gerta vėl papasakojo, kaip jiedvi su Ana susiejo Normaną 
Danielsą su Piterio Sloviko žmogžudyste ir faksu gavo Normano 
nuotrauką. Po to ji papasakojo, kaip pastebėjo vyriškį invalido veži- 
mėlyje, kai bilietų pardavėjas jam suriko. Roza jau Žinojo istoriją nuo 
pradžių iki galo, tačiau Gertos drąsa vis dar stebino ją. Kai Gerta pra- 
bilo apie susidūrimą su Normanu už tualetų, kalbėdama apie tai to- 
kiu tonu, tarsi skaitytų pirkinių sąrašą, Roza tvirtai suspaudė jos di- 
delę ranką. 

Baigusi Gerta dėbtelėjo į Heilą ir pakėlė antakius. 

- Ar gerai? i 

- Taip, - atsakė Heilas. - Labai gerai. Jūs išgelbėjot gyvybę Sinti- 
jai Smit. Jei būtumėt policininkė, pristatyčiau jus apdovanojimui. 

Gerta prunkštelėjo. 

- Niekada nepraeičiau fizinės komisijos. Per stora. 

- Vis tiek, - atremdamas jos žvilgsnį, rimtai patvirtino Heilas. 

- Ką gi, ačiū už komplimentą, tačiau norėčiau iš jūsų išgirsti pat- 
virtinimą, jog tikrai jį sugausite. 

- Mes jį sugausime, - visiškai užtikrintas atsakė Gustafsonas, ir 
Roza pagalvojo: Tu nepažįsti mano Normano, pareigūne. 

- Ar jau baigėte? - paklausė Gerta. 

- Su jumis, taip, - atsakė Heilas. - Dar norėčiau užduoti klausimų 
panelei Maklendon... ar galėsite atsakyti dabar? Jei ne, jie galės pa- 
laukti, - Heilas nutilo. - Tačiau šie klausimai neturėtų laukti. Manau, 
abu tai Žinome, tiesa? 

Roza užmerkė akis ir vėl atsimerkė. Tada žvilgtelėjo į Bilį, vis dar 
sėdintį už pertvaros, ir atsisuko į Heilą. | 

- Klauskit, ko tik norit, tik baikit kaip įmanoma greičiau. Aš no- 
riu namo. 


Šįkart grįžęs į save, Normanas lipo iš “Tempo '"' ramioje gatvėje, 
kurią iškart atpažino - Durhamo aveniu. Jis sustojo už pusantro 
kvartalo nuo Katyčių Pilaitės. Dar nebuvo tamsu, tačiau šešėliai po 
medžiais atrodė tankūs ir kažkaip perkrauti. 

Normanas žvilgtelėjo į save ir suprato užėjęs į savo kambarį per- 
sirengti. Jo oda kvepėjo muilu, ir jis dėvėjo visai kitus drabužius: 
chaki spalvos kelnes, baltus sportinius marškinėlius ir nesukištus į 
kelnes mėlynus drobinius baltinius. Normanas atrodė panašus į vy- 
riškį, galintį užsukti savaitgalį patikrinti blogą dujų padavimą ar... 

- Ar patikrinti signalizaciją prieš įsilaužimus, - sumurmėjo Nor- 
kai besar... 

Staiga jį užgriuvo panika, ir Normanas šleptelėjo per kairę užpa- 
kalinę kelnių kišenę. Jis pajuto tik savo piniginę. Tada pliaukštelėjo 
per dešinę kišenę ir atsiduso iš palengvėjimo, kai lipni kaukės guma 
palietė jo ranką. Akivaizdu, kad jis užmiršo savo tarnybinį pistoletą, 
- paliko savo kambaryje, - tačiau jis pasiėmė kaukę, o dabar kaukė 
atrodė daug svarbesnė už ginklą. Galbūt beprotiška, bet tai tiesa. 

Normanas patraukė prie 251-ojo namo. Jei ten bus keletas kekšių, 
jis pabandys paimti jas įkaitėmis. Jei bus daug, paims kiek galima 

"daugiau, - galbūt pustuzinį, - o kitas išsiųs anapilin. Tada papras- 
čiausiai ims žudyti vieną po kitos, kol kuri nors iškosės Rozos adre- 
są. Jei nei viena jo nežinos, jis visas jas nužudys ir pradės tikrinti by- 
las... tačiau Normanas nemanė, jog to prireiks. 

O ką darysi, jei ten rasi farus, Normi? - nervingai paklausė jo tė- 
vas. - Farus prieš namą ir jo viduje; farus, saugančius šią vietą nuo 
tavęs? 

Normanas nežinojo, bet jam tai ir nerūpėjo. 

Jis praėjo pro 245-ąjį, 247-ąjį, 249-ąjį namą. Tarp pastarojo ir 
šaligatvio augo gyvatvorė. Pasiekęs jos galą, Normanas sustojo ir 
siauromis įtartinomis akimis nužvelgė 251-u0ju numeriu pažymėtą 
namą. Jis buvo pasiruošęs išvysti kokį nors judėjimą, bet apsiriko: 
ten nebuvo nė gyvos dvasios. 

“Dukterys ir Seserys "' stovėjo siauros pievelės gale su nuo saulės 
uždarytomis antro ir trečio aukšto langinėmis. Namas buvo tylus it 
lavonas. Langai į kairę nuo verandos skendėjo tamsoje: už jų niekas 
nejudėjo. Niekas nestovėjo verandoje. Įvažiavimo keliuke nesimatė 
nė vienos mašinos. 

Negaliu čia stovėti, - pamanė Normanas ir vėl pajudėjo. Jis praė- 
jo pro namą, nužvelgdamas sodelį, kur prieš tai buvo matęs porą 
kekšių - vieną iš jų jis sugavo prie tualetų. Šį vakarą sodas buvo tuš- 
čias, taip pat ir užpakalinis kiemas. 

Tai spąstai, Normi, - perspėjo jo tėvas. - Tu juk Žinai, tiesa? 

Normanas nuėjo iki 257-0jo namo, tada apsigręžė ir patraukė at- 
gal. Jis žinojo, jog tai panašu į spąstus, tačiau kažkodėl jis to ne- 
jautė. 

Bulius Ferdinandas išdygo prieš jo akis lyg guminis vaiduoklis. 
Normanas išsitraukė kaukę iš kišenės ir nesąmoningai užsimovė ją 
ant rankos. Jis žinojo, kad tai bloga mintis. Bet kas, pažiūrėjęs pro 
langą, nustebtų, kodėl šis drimbla sutinusiu veidu kalbasi su gumine 
kauke... ir atsakinėja už ją, judindamas jos lūpas. Bet tai visai jo ne- 
jaudino. Gyvenimas tapo labai... na, labai paviršutiniškas. Ir Nor- 
manui tai patiko. 

- Ne, tai ne spąstai, - tarė Ferdinandas. 

- Ar esi tuo tikras? - paklausė Normanas. Jis vėl stovėjo priešais 
251-ąjį namą. 

- Aha, - atsakė Ferdinandas, linguodamas papuoštais ragais. - 
Jos visos linksminasi piknike. Dabar jos tikriausiai susėdusios čiul- 
pia ledinukus, o kokia nors lesbietė prosenelės suknele dainuoja 
“Nešama vėjo ". Tu tik laikinai sujaukei jų šventę. 

Normanas stabtelėjo priešais takelį, vedantį į “Dukteris ir Sese- 
ris" ir it žaibo nutrenktas dėbtelėjo į kaukę. 

- Ei, atleisk, vyruti, - atsiprašė bulius, - bet ne aš kuriu naujienas. 
Aš tik jas pranešu. 

Normanas abstulbo supratęs, kad pasaulyje egzistuoja dar viena 
tokia pat bjaurastis, kaip kad suvokimas, jog tavo žmona dingo kaip 
į vandenį kartu su tavo banko kortele: tai ignoravimas. 

Jį ignoravo moterų būrelis. 

- Tai pamokyk jas taip nesielgti, - paragino Ferdis. - Pamokyk 
jas. Eik, Normi. Parodyk joms, kas esi. Parodyk, kad jos niekada ne- 
pamirštų. 

- Kad jos niekada to nepamirštų, - sumurmėjo Normanas, ir kau- 
kė entuziastingai linktelėjo jam ant rankos. 

Normanas vėl įkišo kaukę kišenėn ir, eidamas takeliu, išsitraukė 
Pemės kortelę-raktą bei iš užrašų knygelės išplėštą puslapį. Jis užli- 
po verandos laiptais ir žvilgtelėjo į virš durų pritvirtintą TV kamerą. 
Normanas prispaudė kortelę-raktą prie kojos: vis dėlto kas nors gali 
Jį stebėti. Nereikėtų pamiršti, kad Ferdinandas - tik guminė kaukė su 
Normano ranka vietoj smegenų. b 

Plyšys kortelei-raktui buvo ten, kur Normanas ir tikėjosi. Salia jo 

"kabėjo vidinio telefono ryšio dėžutė kartu su nurodymu paspausti ir 
kalbėti. | 

Normanas paspaudė mygtuką, palinko į priekį ir tarė: 

- "Midland Gas“, tikriname dėl dujų nutekėjimo kaimynystėje. 

Jis atleido mygtuką. Palaukė. Pažvelgė į kamerą. Juodai baltame 
ekrane nesimatys sutinusio veido... bent jau Normanas to tikėjosi. Jis 
nusišypsojo, parodydamas savo geranoriškumą, tačiau jo širdis dau- 
žėsi it pašėlęs variklis. 

Jokio atsakymo. 

Normanas vėl nuspaudė mygtuką. 

- Merginos, ar jūs namie? 

Jis iš lėto suskaičiavo iki dvidešimties. Jo tėvas šnibždėjo, jog tai 
spąstai (kokius jis pats būtų paspendęs tokioje situacijoje), kad jis 
patikėtų, jog namas tuščias, o po to užvirstų ant jo it plytų krūva. Ir 
taip, tokius spąstus paspęstų ir pats Normanas... bet name nieko ne- 
buvo. Jis beveik tuo neabejojo. Namas buvo tuščias it alaus skardinė. 

Normanas įkišo kortelę-raktą į plyšį. Pasigirdo garsus kliktelėji- 
mas. Jis ištraukė kortelę, pasuko durų rankeną ir įėjo į priekinį 

“Dukterų ir Seserų" holą. Iš kairės pasigirdo nenutrūkstamas gar- 
sas: Myp - myp - myp - myp. Koduota signalizacija nuo įsilaužimų. 
Žodžiai “PRIEKINĖS DURYS" ėmė blyksėti lange. 

Normanas pažvelgė į atsineštą su savim popierėlį, sekundę pasi- 
meldė, kad skaičiai atitiktų kodą, ir suspaudė 0471. Vieną begalinę 
akimirką signalizacija ir toliau mykė, tačiau tuoj pat nutilo. Norma- 
nas atsiduso ir uždarė duris. Jis nesąmoningai vėl pajungė signali- 
zaciją - paprasčiausiai suveikė policininko instinktas. 

Normanas apsidairė, pastebėjo į antrą aukštą vedančius laiptus ir 
patraukė pagrindiniu koridoriumi. Jis įkišo galvą į pirmą kambarį iš 
dešinės. Sis atrodė panašus į mokyklinę klasę su ratu sustatytomis kė- 
dėmis ir lenta ant sienos. Ant lentos matėsi užrašyti žodžiai “KIL- 
NUMAS, ATSAKOMYBĖ, TIKĖJIMAS". 

- Išminties žodžiai, Normi, - tarė Ferdinandas. Jis vėl puikavosi 
ant Normano rankos, atsidūręs ten kažkokiu stebuklingu būdu. - Iš- 
minties žodžiai. 

- Jei jau taip sakai. O man jie atrodo tas pats senas šlamštas. 

Normanas apsidairė ir pakėlė balsą. Atrodė beveik šventvagiška 
šaukti šioje dulkėtoje tyloje, tačiau jam reikėjo dirbti savo darbą. 

- Ei! Ar yra kas nors? "Midland Gas"! 

- Ei! - sušuko Ferdis, dairydamasis tuščiomis akimis. Jis kalbėjo 
su juokingu vokišku akcentu, kurį vartodavo girtas Normano tėvas. - 
Ei, ar tu šia, Cioli? 

- Užsičiaupk, idiote, - sumurmėjo Normanas. 

- Klaussau, kapitone, - atsakė bulius ir iškart nutilo. 

Normanas iš lėto apsisuko ir patraukė koridoriumi. Jis praėjo 
sandėliuką ir pietų kambarį, panašų į mažą bibliotekėlę, bet jie buvo 
tušti kaip ir virtuvė koridoriaus gale. Tad atsirado problema: kur 
jam rasti tai, ko jis ieško? 

Normanas įkvėpė oro ir užsimerkė, bandydamas galvoti (ir nus- 
tumti jau begrįžtantį galvos skausmą). Jis norėjo užsirūkyti, bet ned- 
rįso: galbūt čia yra dūmų detektoriai, imantys kaukti nuo pirmo iš- 
pūsto dūmo. 

Normanas įkvėpė dar vieną oro gūsį iki pat plaučių dugno ir pa- 
galiau atpažino kvapą: ne dulkių, o moterų, ilgam susietų su kitomis 
moterimis, įsivėlusių į bendruomeninį savų teisių šydą, norint atito- 
linti tikrąjį pasaulį. Tai buvo kraujo, dušo želė, plaukų lako, rutuli- 
nių dezodorantų ir kvepalų keistais pavadinimais “Mano nuodėmė", 
“Balti pečiai" bei “Manija " kvapas. Tai buvo jų mėgiamų daržovių 
ir mėgiamų arbatų kvapas, ne dulkių, o kažko panašaus į raugą, ku- 
rio nepanaikins jokie chemikalai: tai buvo moterų, gyvenančių be vy- 
ry, kvapas. Staiga šis kvapas užėmė jo nosį, gerklę bei širdį, vos 
neužsmaugdamas Normano. 

- Suimk save į rankas, Cioli, - sukomandavo Ferdinandas. - Tu 
užuodi tik vakarykščių spageti padažą! 

Normanas iškvėpė orą, vėl įkvėpė ir atsimerkė. Taip, spageti pa- 
dažas. Raudonas it kraujo kvapas. Bet tai tik spageti padažas. 

- Atsiprašau, akimirką praskydau, - atsiprašė Normanas. 

- Aha, o kaipgi kitaip? - atsakė Ferdis. Jo akyse tarytum atsispin- 
dėjo užuojauta ir supratimas. - Juk būtent čia Kirkė vyrus paverčia 
kiaulėmis, - kaukė sujudėjo ant rankos, spoksodama tuščiomis aki- 
mis. - Taip, būtent šia. 

- Apie ką tu kalbi? 

- Apie nieką. Nekreipk dėmesio. 

- Aš nežinau, kur man eiti, - apsidairydamas aplinkui, tarė Nor- 
manas. - Privalau paskubėti, bet, Viešpatie, namas toks didelis. Čia 
tikriausiai yra apie dvidešimt kambarių. 

Bulius dūrė ragais į duris, esančias priešais virtuvę. 

- Pabandyk šitas. 

- Po velnių, juk čia tikriausiai sandėliukas. 

- Aš taip nemanau, Normi. Juk jos nekaltų lentelės “PRIVATU" 
ant sandėliuko durų, ar ne? 

Būtent. Normanas patraukė prie durų, įsikišdamas kaukę į kišenę 
(ir pastebėdamas spageti koštuvą, paliktą išdžiūti ant padėklo šalia 
kriauklės) ir pabarbeno į jas. Nieko. Jis pabandė durų rankeną - ši 
lengvai pasisuko. Normanas atidarė duris, pačiupinėjo sieną iš de- 
šinės ir nuspaudė mygtuką. 

Šviestuvas apšvietė popieriais apkrautą darbo stalą. Ant vienos 
popierių krūvos stovėjo auksinė lentelė su užrašu "ANA STIVEN- 
SON. TEGU BŪNA PALAIMINTA ŠI NETVARKA". Ant sienos ka- 
bėjo įrėminta dviejų Normanui pažįstamų moterų nuotrauka. Viena 
iš jų buvo didžioji Siuzana Dei, kita - baltapūkė, panaši į Modę kalė 
iš laikraščio nuotraukos. Abi stovėjo apsikabinusios ir šypsojosi vie- 
na kitai lyg tikros lesbietės. 

Palei vieną sieną stovėjo bylų spinta. Normanas priėjo prie jos, 
priklaupė, ėmė ieškoti stalčiaus, pažymėto “D-E", bet stabtelėjo. Ne, 
Roza daugiau nebenaudojo Daniels pavardės. Normanas nebeprisi- 
minė, ar tai jam pašnibždėjo Ferdinandas, ar pats tai intuityviai pa- 
juto, tačiau neabejojo, jog tai tiesa. Roza grįžo prie savo mergauti- 
nės pavardės. 

- Būsi Roza Daniels iki gyvenimo pabaigos, - tarė jis ir sugriebė 
stalčių su užrašu "M". Normanas patraukė jį. Nieko. Stalčiūus buvo 
užrakintas. 

Problema, bet nedidelė. Virtuvėje jis ras ką nors, kuo galėtų jį 
atplėšti. Normanas jau sukosi eiti, bet stabtelėjo, akies krašteliu pas- 
tebėjęs pintą krepšelį, stovintį ant stalo kampo. Nuo krepšelio ran- 
kenėlės kabėjo atvirukas su senovine angliška rašysena užrašytais 
žodžiais “KRISK, LAIŠKELI". Krepšelyje matės išsiųsti paruoštų 
laiškų pluoštelis, ir po Leiklendo kabelinei televizijai siunčiamu če- 
kiu Normanas išvydo štai ką: 


- endon 
- rentono gatvė 


- endon? 

Maklendon? * 

Normanas godžiomis akimis ištraukė laišką, parversdamas krep- 
šelį ir išmesdamas beveik visus laiškus ant grindų. 

Taip, Maklendon, ačiū Dievui - Roza Maklendon! O po pavarde 
išskaitomai buvo užrašytas adresas, kurį Normanui taip sunkiai se- 
kėsi išgauti: Trentono gatvė, 897. 

Po likusių kvietimų į pikniką krūva gulėjo ilgas chromuotas pei- 
lis laiškams atplėšti. Normanas pagriebė jį, atplėšė laišką ir nesąmo- 
ningai įsikišo peilį į kišenę. Tuo pat metu jis išsitraukė kauke ir užsi- 
movė ją ant rankos. Popieriaus lapo viršuje matėsi logotipas su už- 
rašu "ANA STIVENSON" bei “"DUKTERYS IR SESERYS"". 

Normanas žvilgtelėjo į jį ir leido Ferdinandui perskaityti laišką. 

Anos Stivenson rašysena buvo elegantiška - arogantiška, kaip kas 
nors būtų galėjęs tai įvardyti. Prakaituoti Normano pirštai mėgino 
susigniaužti į kumštį Ferdinando galvos viduje, priversdami guminę 
kaukę konvulsiškai krūpčioti. 


Brangi Roza, 

Aš tik norėjau pasiųsti tau laiškelį į naujuosius tavo “apar- 
tamentus"' (žinau, kokie svarbūs gali būti pirmieji laiškai!) ir 
pasakyti, kaip aš džiaugiuosi, kad atėjai pas mus į "Dukteris 
ir Seseris "' ir kad mes galėjome tau padėti. Taipgi noriu pasa- 
kyti, kaip man malonu girdėti apie tavo naują darbą - regis, 
Trentono gatvėje ilgai neužsisėdėsi! 

Kiekviena į "Dukteris ir Seseris " ateinanti moteris atnau- 
jina kitų gyvenimus: tų, kurios buvo kartu per pirmąjį gyjimo 
laikotarpį ir tų, kurios ateis dar po jos. Kiekvienai iš jų ji pa- 
lieka dalelę savo patirties, stiprybės ir vilties. Tikiuosi dažnai 
tave čia išvysti, Roza, ir ne todėl, kad tau dar toli iki atsistoji- 
mo ant kojų, ir tu dar ne iki galo susidorojai su savo jausmais 
(daugiausia su savo pykčiu), bet dėl to, kad esi įsipareigojusi 
perduoti kitoms tai, ko čia išmokai. Ko gero, nereikia to saky- 
ti, bet... 


Kliktelėjimas, nežymus, bet tyloje jis nuskambėjo labai garsiai. 
Po jo sekė kitas garsas: myp - myp - myp - myp. 

Signalizacija prieš įsilaužimus. 

Normanas susilaukė svečių. 

Ana nepastebėjo žalio “Tempo"', pastatyto už pusantro kvartalo 
nuo “Dukterų ir Seserų". Ji buvo nugrimzdusi į asmenines fantazijas, 
kurių nepasakojo net savo psichiatrui. Tokias fantazijas ji pasilikda- 

vo tokioms siaubingoms dienoms kaip ši. Ana matė save ant “Time" 
žurnalo viršelio. Tai buvo ne nuotrauka, o aliejinis paveikslas, vaiz- 
duojantis ją tamsiai mėlyna eilute (mėlyna spalva buvo jos mėgia- 
miausia, o kostiumėlis slėpė per pastaruosius du tris metus ėmusią 
pilnėti jos taliją). Ana žvelgė pro kairį petį, atidengdama gražesnę sa- 
vo veido pusę. Jos plaukai krito ant dešinio peties it sniego lavina. 
Seksuali sniego lavina. 

Po paveikslėliu matėsi užrašas “AMERIKIETIŠKA MOTERIS“. 

Ana pasuko į įvažiavimo keliuką, nenoromis nustumdama fanta- 
Zijas į šalį (ji ką tik pasiekė pastraipą, kur Žurnalistas rašė: “Nors ji 
padėjo atsistoti ant kojų daugiau nei pusantram tūkstančiui prievartą 
patyrusių moterų, Ana Stivenson liko stebėtinai kukli...''). Ji išjungė 
“Infiničio" variklį ir akimirką sustingo už vairo, švelniai trindama 
paakių odą. 

Piteris Slovikas, kurį po skyrybų Ana vadino Didžiuoju Piteriu 
arba Rasputinu - Pamišusiu Marksistu, buvo beviltiškas plepys, 1r, re- 
gis, jo draugai nusprendė prisiminti jį tokį. Pokalbis neturėjo galo, 
kiekviena “prisiminimų puokštė“ (Ana pradėjo manyti, kad su mielu 
noru iššaudytų tuos politiškai teisingus bukagalvius, dieną naktį ku- 
riančius tokias pataikūniškas frazes) užsitęsdavo vis ilgiau, o kai ket- 
virtą valandą jie pagaliau baigė ir nuėjo prie stalo užkąsti bei išgerti 
vyno, - naminio ir aitraus, Piteris būtų išrinkęs būtent tokį, - Ana 
neabejojo, kad sulankstomos kėdės ornamentas giliai įsispaudė jai į 
užpakalį. Tačiau mintis išeiti anksčiau - tik sukrimtus vieną sumušti- 
nį ir siurbtelėjus lašelį vyno - net nedingtelėjo jai į galvą. Juk žmo- 
nės stebėjo ir vertino jos elgesį. Galų gale juk ji - Ana Stivenson, 
svarbi moteris šio miesto politinėje struktūroje. Be to, po formalios 
ceremonijos ji privalėjo pasikalbėti su kai kuriais žmonėmis. Ir tik tai 
tam, kad kiti Žmonės pamatytų ją kalbantis, kadangi būtent taip ir su- 
"kosi ši karuselė. 

Ir dar kaip tyčia triskart per keturiasdašimt penkias minutes sus- 
kambo jos pranešimų gaviklis. Jau kelias savaites jis tylėjo Anos ran- 
kinėje, bet šiandien, kai Žmonių žodžius apie tą graudų įvykį palydė- 
davo ilgos tylos minutės, aparatėlis tiesiog išprotėjo. Po trečio karto 
Anai nusibodo į ją pasukamos galvos, ir ji išjungė pranešimų gavik- 
lį. Ji tikėjosi, jog nė vienos moters nesuėmė gimdymo sąrėmiai links- 
mybių įkarštyje, nė vienam vaikui nepataikė pasaga į galvą, o Rozos 
vyras nepasirodė piknike. Tuo ji labai abejojo: juk jis - ne kvailys. 
Kaip ten būtų, tas, kas skambino jai į pranešimų gaviklį, pirmiausia 
paskambino į “D ir S“, o ji grįžusi iškart įsijungs telefono atsakiklį 

savo kabinete. Atlikdama savo reikalus tualete, ji perklausys žinutes. 
Taip, viskas sutvarkyta. | 

Ana išlipo iš mašinos, užrakino ją (netgi tokiame gerame rajone 
niekada nebūsi pernelyg atsargus) ir užlipo verandos laipteliais. Ji pa- 
sinaudojo kortele-raktu ir nieko negalvodama nutildė apsaugos siste- 
mos mykimą. Dienos fantazijos 

(vienintelė savo laikmečio moteris, verta meilės ir įvairiapusių 
moterų judėjimo frakcijų pagarbos) 

vis dar sklandė jos galvoje. 

- Sveiki visi! - šūktelėjo Ana, eidama koridoriumi. 

Niekas neatsakė, o to ji ir tikėjosi... tiesą pasakius, netgi vylėsi, 
jog taip bus. Jei pavyks, porą trejetą valandų ji galės mėgautis palai- 
minga tyla, o tada vėl prasidės naktiniai kikenimai, dušų šniokštimas, 
durų trankymas bei banalūs komedijiniai serialai. 

Ana įėjo į virtuvę, svarstydama, ar tik karšta vonia nenuplautų 
dienos bjaurumo. Staiga ji stabtelėjo ir susiraukė, išvydusi savo ka- 
bineto duris: jos buvo praviros. | 

- Po velnių, - sumurmėjo Ana. - Po velnių! 

Jei ji ko ir nemėgo, - neskaitant glėbesčiavimosi su kitais žmonė- 
mis, - tai kišimosi į jos privačias valdas. Ana nerakino savo durų, ka- 
dangi tikėjo, jog to neprireiks. Juk tai - jos namas. Mergaitės ir mo- 
terys apsistodavo čia tik dėl jos dosnumo ir pakantumo. Anai visai 
nereikėjo rakinti durų. Pakako vien jos noro, kad moterys čia nekiš- 
tų nosies, nebent ji pati jas pasikviestų. 

Dažniausiai tai pasiteisindavo, tačiau retsykiais kokia nors mote- 
ris nuspręsdavo, jog jai būtinai reikia kokio nors dokumento; kad jai 
būtinai reikia pasinaudoti Anos dauginimo aparatu (kuris įkaisdavo 
greičiau nei kitas poilsio kambaryje); kad jai būtinai reikia antspau- 
do. O toks nieko negerbiantis asmuo užeitų vidun, imtų kuistis ne po 
savo daiktus, pastebėtų tai, ko neturi teisės pastebėti, paskleistų ore 
pigių kvepalų kvapą... 

Ana stabtelėjo, uždėjus1 ranką ant durų rankenos ir nužvelgė tam- 
sų kambarį, kuris jos vaikystės laikais buvo it mažas sandėliukas. Jos 
šnervės praplatėjo, ir ji dar labiau susiraukė. Taip, kabinete sklandė 
kvapas, tačiau ne vien kvepalų. Tai Anai priminė Pamišusį Mark- 
sistą... 

Visi vyrai kvėpinasi “English Leather" arba išvis niekuo. 

Viešpatie! Jėzau Kristau! 

Jos rankos pašiurpo. Ana didžiavosi savo praktiškumu, tačiau 
staiga tapo taip lengva įsivaizduoti Piterio Sloviko vaiduoklį, lau- 
kiantį jos kabinete - nerealų šešėlį, it jo naudojamų kvepalų tvaikas... 

Anos akys pastebėjo šešėlį tamsoje: autoatsakiklis. Maža raudona 
švieselė pašėlusiai mirkčiojo, tarytum visi miesto gyventojai būtų 
bandę jai prisiskambinti. 

Kažkas tikrai atsitiko - Ana iškart tai suprato. Tai paaiškino pra- 
nešimų gaviklio skambėjimą... o ji it bukaprotė išjungė jį, kad žmo- 
nės į.ją nespoksotų. Kažkas atsitiko, tikriausiai Etingerio prieplauko- 
je. Kažką sužeidė. Arba, neduok Dieve... 

Ana įėjo į kabinetą, stengdamasi užčiuopti elektros jungiklį ant 
sienos, ir stabtelėjo, sutrikusi dėl to, ką užčiuopė pirštais. Jungiklis 
jau buvo įjungtas, tad šviestuvas jau turėjo degti, bet deja. 

Ana dukart perjungė jungiklį ir jau ketino tai padaryti trečią kar- 
tą, tačiau staiga ant jos dešinio peties nukrito kažkieno ranka. 

Ana suriko. Skardus paklaikęs riksmas tarytum priklausė siaubo 
filmo herojei. O kai kita ranka sučiupo ją už kairės alkūnės ir apsu- 
ko, leisdama išvysti apšviestą iš virtuvės sklindančios šviesos silue- 
tą, Ana suriko dar kartą. 

Padaras, stovėjęs už durų ir laukęs jos, nebuvo panašus į žmogų. 
Nuo jo viršugalvio kyšojo ragai, apaugę keistais augalais. Tai buvo... 

- Tegyvuoja bulius, - tarė duslus balsas, ir Ana suprato, jog tai 
žmogus su kauke, tačiau nuo to ji nepasijuto nė kiek geriau, kadangi 
puikiai suvokė, kas jis toks. 

Ana išsilaisvino iš jo rankų ir atsitraukė prie darbo stalo. Ji vis dar 
užuodė “English Leather", bet dabar jautė ir karštą gumą, prakaitą 
bei šlapimą. Ar jos? Nejau ji prisišlapino į kelnes? Ana nežinojo. 
Nuo liemens iki pėdų ji buvo paralyžiuota. 

- Neliesk manęs, - drebančiu balsu, tokiu nepanašiu į jos ramų pa- 
kilų toną, ištarė Ana. Ji ištiesė ranką atgal ir ėmė ieškoti policiją išk- 
viečiančio mygtuko. Jis buvo kažkur čia pat, tik po popierių krūvo- 
mis. - Nedrįsk manęs liesti, aš tave perspėju. 

- Ana - Ana - bo - Bana, banana - fana - fo - Fana, - tarsi medi- 
tuodamas prabilo padaras su raguota kauke ir uždarė duris. Jiedu at- 
sidūrė visiškoje tamsoje. 

- Nesiartink, - slinkdama stalo šonu, perspėjo Ana. Jei ji tik galė- 
tų įbėgti į vonią, užsirakinti... 

- Fi -f1 - mo - Mama... 

Į kairę. Ir čia pat. Ana liuoktelėjo į dešinę, bet per vėlai. Stiprios 
rankos sulaikė ją. Ji vėl pabandė surikti, tačiau rankos dar labiau ją 
suspaudė, tad Ana tik tyliai išleido orą. 

Jei būčiau Mizerė Sasten, aš... - pagalvojo ji. Ir Normanas nulei- 
do dantis jai prie gerklės. Jis apuostė ją it sekso ištroškęs vaikigalis, 
sustojęs Įsimylėjėlių gatvėje, ir pagaliau suleido dantis į Anos gerklę. 

Kažkokia šilta srovelė ištryško jai ant priekio, ir ji nustojo 
mąstyti. 

Jau buvo visiškai sutemę, kai jie baigė apklausą ir pasirašė galu- 
tinius parodymus. Rozai sukosi galva. Ji jautėsi truputį nerealiai, kaip 
1r po dienos ilgumo testų vidurinėje mokykloje. 

Gustafsonas išėjo sudėlioti savo prirašytas ataskaitas į vietas, neš- 
damas jas prieš save it Šventąjį Gralį. Roza atsistojo ir patraukė prie 
taip pat besiruošiančio atsistoti Bilio. Gerta išėjo ieškoti tualeto. 

- Panele Maklendon? - Heilas sulaikė Rozą. 

Rozos nuovargį iškart nustelbė siaubinga nuojauta. Jiedu liko tik 
dviese. Bilis tikrai neišgirstų, ką Heilas pasakytų jai, o tai jis padary- 
tų tyliu, pasitikinčiu balsu. Jis perspėtų, kad ji tučtuojau liautųsi kvai- 
lioti dėl savo vyro, jei nenori nukentėti; kad nuo šiol prie farų tegul 
ji laiko liežuvį už dantų, nebent (a) vienas iš jų užduotų jai klausimą 
arba (b) atsisegtų kelnes. Heilas tuoj pat primins, kad tai - šeimos rei- 
kalas, kad... 

- Aš jį sugausiu, - švelniai tarė Heilas. - Nežinau, ar galiu jus tuo 
įtikinti, tačiau man reikia, kad jūs išgirstumėte mane tai sakant. Aš jį 
sugausiu. Aš pažadu. 

Roza pravira burna žvelgė į jį. 

- Aš tai padarysiu, kadangi jis - žmogžudys, beprotis ir labai pa- 
vojingas. O taipgi aš tai padarysiu, nes man nepatinka, kaip jūs dai- 
rotės po mūsų kontorą ir krūptelėjate, kiekvienąkart trinktelėjus du- 
rimis. Arba kaip jūs susigūžiate, kai aš pajudinu ranką. 

- Aš ne... 

- Gūžiatės, nes negalite savęs kontroliuoti. Bet neimkite to į gal- 
vą, nes aš suprantu, kodėl taip darote. Jei aš būčiau moteris ir būčiau 
patyrusi tai, ką patyrėte jūs... - Heilas atsitraukė ir atidžiai nužvelgė 
Rozą. - Ar jums kada nors dingtelėjo į galvą, kaip jums stebuklingai 
pasisekė, kad išvis dar esate gyva? 

- Taip, - atsakė Roza. Jos kojos virpėjo. Bilis, akivaizdžiai susirū- 
pinęs, stovėjo tarpdury ir žvelgė į ją. Roza išspaudė šypsenėlę ir pa- 
kėlė vieną pirštą - dar minutėlę. 

- Na, žinoma, - sutiko Heilas. Jis apsidairė. Roza nusekė jo žvilgs- 
nį. Prie vieno stalo policininkas užrašinėjo žliumbiančio paauglio vi- 
durinės mokyklos uniforma parodymus. Prie kito, esančio šalia gro- 
tuoto lango, uniformuotas faras ir detektyvas be švarko (todėl matėsi 
prie diržo prikabintas 38-0 kalibro revolveris) suglaudę galvas tyri- 

nėjo šūsnį nuotraukų. Kitoje patalpos pusėje prie vaizdo ekranų Gus- 
tafsonas aptarinėjo savo ataskaitą su jaunuoliu mėlynu kostiumu, ku- 
ris Rozai pasirodė ne vyresnis už šešiolikmetį. 

- Jūs daug Žinote apie policininkus, - tarė Heilas, - tačiau beveik 
visa tai, ką Žinote, klaidinga. 

Roza nežinojo, kaip į tai atsakyti, bet niekis: regis, Heilui visai ne- 
rūpėjo jos atsakymas. 

- Norite sužinoti didžiausią priežastį, kodėl noriu jį suimti, pane- 
le Maklendon? Numero uno senajame hitų parade? 

Roza linktelėjo. 

- Aš noriu jį suimti, mes jis - policininkas. Dėl Dievo meilės, po- 
licininkas - didvyris. Tačiau kai jo fizionomija vė/ pasirodys pirmuo- 
siuose laikraščių puslapiuose, jis bus velionis Normanas Danielsas ar- 
ba kalinys su antrankiais ir oranžine uniforma. 

- Ačiū už tokius žodžius. Man tai daug reiškia. 

Heilas palydėjo ją iki Bilio, kuris atidarė vartelius ir apkabino ją. 
Roza užsimerkusi stipriai prisispaudė prie jo. 

- Panele Maklendon? - pašaukė Heilas. 

Roza atsimerkė, pastebėjo grįžtančią į kambarį Gertą ir pamojavo. 
Tada droviai, bet ne bailiai pažvelgė į Heilą. 

- Jei norite, galite mane vadinti Roza. 

Heilas šyptelėjo. 

- Ar norite šį tą išgirsti, nuo ko jums palengvės, kad taip neentu- 
ziastingai reagavote į šią vietą? 

- Aš... Tikriausiai. 

- Leiskite man spėti, - įsiterpė Bilis. - Turite problemų su policija 
iš gimtojo Rozos miesto. 

Heilas rūškanai nusišypsojo. 

- Tikra tiesa. Jie netgi nenori mums atsiųsti Danielso kraujo mė- 
ginių rezultatų ir pirštų atspaudų. Mes jau susisiekėme su policijos 
teisiniu skyriumi. Drovuoliai! 

- Jie jį gina, - prabilo Roza. - Taip ir Žinojau. 

- Kol kas, taip. Tai instinktas, panašus į tą, kai viską metęs nusi- 
veji žudiką, nes šis pašovė policininką. Jie nustos kaišioti pagalius į 
ratus, kai pagaliau supras, kad tai tiesa. 

- Ar tikrai tuo tikite? - paklausė Gerta. 

Heilas apgalvojo ir linktelėjo. 

- Taip. Tikiu. 

- O kaip dėl Rozos apsaugos, kol visa tai pasibaigs? - pasiteiravo 
Bilis. 

Heilas vėl linktelėjo. 

- Pareigūnai jau sėdi mašinoje prie jūsų namo Trentono gatvėje, 
Roza. | | 

Išsigandusi Roza nužvelgė Gertą, Bilį ir Heilą. Situacija vėl išmu- 
šė ją iš vėžių. Regis, ji jau buvo pradėjusi kontroliuoti padėtį, bet štai 
nauja Žinia nubloškė ją visai iš kitos pusės. 

- Kodėl? Kodėl? Jis juk nežino, kur aš gyvenu, negali to Žinoti! 
Todėl jis ir atėjo į pikniką, nes manė ten mane surasiąs. Sintija jam 
nieko nepasakė, tiesa? 

- Ji sako, kad ne. 

Heilas pabrėžė neiginį, bet Roza to nepajuto. Gerta su Biliu tai 
pastebėjo ir susižvalgė. 

- Tai va. Ir Gerta jam nepasakė! Ar ne, Gerta? 

- Ne, ponia. 0 

- Aš mėgstu užbėgti nelaimei už akių. Pora vyrukų patruliuoja 
priešais jūsų namą, o dar bent dvi mašinos sukiojasi kaimynystėje. 
Nenoriu vėl jūsų gąsdinti, tačiau beprotis, žinantis policijos procedū- 
rų eigą, yra ypatingas beprotis. Geriau nerizikuoti. 

- Jei jau taip manote, - tyliai. sutiko Roza. 

- Panele Kinšo, aš liepsiu jus nuvežti, kur tik jūs panorėsite... 

„- Į Etingerio prieplauką, - nukirto Gerta ir perbraukė per chalatą. 
- Zadu per koncertą demonstruoti madas. 

Heilas šyptelėjo ir ištiesė ranką Biliui. 

- Pone Staineri, buvo malonu susipažinti. 

Bilis paspaudė jam ranką. 

- Man irgi. Ačiū už viską. 

- Toks mano darbas, - Heilas atsigręžė į Rozą ir Gertą. - Geros 
nakties, merginos. 

Jis paskubom žvilgtelėjo į Gertą, ir jo veidą nutvieskė šypsena, iš- 
kart penkiolika metų pajauninusi Heilą. 

- Na, ir šaunuolė, - tarė jis 1r nusikvatojo. 

Po akimirkos Gerta prisijungė prie jo. 


Lauke ant laiptų Bilis, Gerta ir Roza truputį uždelsė. Oras buvo 
drėgnas, nuo ežero kilo rūkas, nors dar visai ne tirštas: matėsi tik plo- 
nyčiai debesėliai aplink gatvės Žibintus bei virš drėgnų šaligatvių, - 
tačiau Roza spėjo, jog po valandos galėsi nors į akį durti. 

- Ar nori šįvakar grįžti į “D ir S", Roza? - paklausė Gerta. - Po 
poros valandų visos grįš po koncerto. Galėtume paskrudinti spragė- 
sių. 

Roza, visiškai nenorėdama važiuoti į “D ir S“, pasisuko į Bilį. 

- Jei važiuosiu namo, ar liksi su manimi? 

- Žinoma, - atsakė Bilis ir paėmė jos ranką. - Su malonumu. Ir ne- 
sijaudink dėl nakvynės - dar nemačiau sofos, ant kurios negalėčiau 
miegoti. 

- Na, tu dar nematei manosios, - paerzino Roza, žinodama, jog jos 
sofos neprireiks, kadangi Bilis ant jos nemiegos. Jos lova buvo vien- 
gulė, taigi reikės pasispausti, tačiau, Rozos nuomone, juodu be var- 
go sutilps. Galbūt šis kūnų artumas nuves juos dar kur nors... 

- Dar kartą ačiū, Gerta, - padėkojo Roza. 

- Nėr už ką, - Gerta stipriai ją apkabino, tada palinko į priekį ir 
1r sustojo. - Pasirūpink ja, vyruti. 

- Būtinai. 

Gerta patraukė mašinos link, bet stabtelėjusi parodė į Bilio “Har- 
li", stovintį aikštelėje su užrašu “TIK POLICIJOS PAREIGU- 
NAMS". 

- Ir neįvažiuok į ką nors tame prakeiktame rūke. 

- Aš neskubėsiu, mamyte, pažadu. 

Gerta juokais pagrūmojo jam dideliu kumščiu. Bilis susigūžė ir 
prisimerkė, nutaisydamas kenčiančiojo miną, kuri privertė Rozą nu- 
sikvatoti. Ji niekada nesitikėjo, jog juoksis ant policijos nuovados 
laiptų, tačiau šiais metais atsitiko daug dalykų, kurių ji niekados ne- 
sitikėjo. 

Labai daug. 

Nepaisant dienos įvykių, Roza taip pat mėgavosi pasivažinėjimu 
atgal į Trentono gatvę, kaip ir šįryt į užmiestį. Ji prisispausdavo prie 
Bilio, kai jiedu skriejo miesto gatvėmis. Didžiulis “Harlis Devidso- 
nas? skrodė tirštėjantį rūką. Paskutiniuosius tris kvartalus jie prava- 
Žiavo tarytum per medvilne padengtą sapną: “Harlio"' priekinis Žibin- 
tas atkovojo iš rūko spindinti šviesos lopinėlį, panašų į lempos, apš- 
viečiančios prirūkytą kambarį, spindulį. Kai pagaliau Bilis pasuko į 
Trentono gatvę, pastatai atrodė it vaiduokliai, o Braento parkas - di- 
džiulė balta tuštuma. 

Heilo žadėta policijos mašina stovėjo priešais 897-ąjį namą. Ant 
šono matėsi užrašyti žodžiai “Tarnauti ir Saugoti“. Priešais mašiną 
dar buvo likę vietos. Bilis įvarė ten motociklą, koja paspyrė svirtį į 
neutralią padėtį ir užgesino variklį. 

- Tu drebi, - padėdamas Rozai nulipti, tarė jis. 

Ji linktelėjo suvokusi, jog turi gerokai pasistengti, kad dantys 
nekalentų jai kalbant. 

- Tai ne tiek šaltis, kiek ta drėgmė. 

Tačiau giliai pasąmonėje Roza žinojo, kad tai netiesa: ji jautė, jog 
kažkas ne taip. 

- Na, tada eime ten, kur sausa ir šilta. 

Bilis padėjo į vietą šalmus, užrakino “Harlį" ir įsimetė raktelį ki- 
šenėn. 

- Puiki mintis. 

Bilis paėmė ją už rankos ir privedė prie pastato laiptų. Praeinant 
pro policijos mašiną, Bilis pamojavo farui, sėdinčiam už mašinos 
vairo. Faras tingiai iškišo ranką pro langą ir pamojavo. Gatvių žibin- 
to šviesa atsimušė į jo žiedą. Jo partneris, regis, miegojo. 

Roza atidarė rankinę, išsitraukė laukujų durų raktą, kurio prireiks 
tokią vėlyvą valandą, ir įkišo į spyną. Ji beveik nesuprato, ką daran- 
ti: gerieji jos jausmai dingo, ir ankstesnis siaubas užgriuvo ją it koks 
milžiniškas geležinis daiktas, krentantis žemyn iš aukšto į aukštą ko- 
kiame nors sename name: daiktas, kuriam lemta pasiekti rūsį. Staiga 
jos skrandis susitraukė, galvoje ėmė tvinkčioti, bet ji nežinojo kodėl. 

Roza kažką pastebėjo, ir ji taip įnirtingai bandė suprasti ką, jog 
net neišgirdo, kaip atsidarė policijos mašinos durys ir vėl tyliai užsi- 
darė. Ji taipgi negirdėjo girgždančių žingsnių jiems iš paskos. 

- Roza? 

Bilio balsas sklido 1š tamsos. Jiedu įėjo į vestibiulį, tačiau Roza 
beveik nematė senioko (ji manė, jog galbūt tai Kalvinas Kulidžas) 
portreto, kabančio ant sienos dešinėje, bei susisukusio stovo paltams 
su žalvarinėmis kojelėmis ir kabliukais, stovinčio šalia laiptų. Kodėl, 
po perkūnais, čia taip tamsu? 

Be abejo, todėl, kad nebuvo uždegta šviesa. Tačiau Rozos galvo- 
je sukosi daug sunkesnis klausimas: kodėl faras, sėdintis keleivio pu- 
sėje miegojo tokioje nepatogioje padėtyje, nulenkęs smakrą ant krū- 
tinės ir užsimaukšlinęs kepurę ant akių it galvažudys iš ketvirtojo de- 
šimtmečio filmų apie gangsterius? Beje, kodėl jis miegojo, kai akira- 
tyje pasirodė persona, kurią jam liepta saugoti? Heilas labai supyk- 
tų, - išsiblaškiusi pamanė Roza. - Jis norėtų pasikalbėti su šiuo uni- 
formuotuoju. Norėtų pasikalbėti akis į akį. 

- Roza? Kas atsitiko? 

Žingsniai už jųdviejų paspartėjo. 

Roza mintyse atsuko jų ėjimą namo link atgal lyg vaizdo juoste- 
lę. Bilis pamojavo uniformuotam policininkui, sėdinčiam už mašinos 

vairo, be žodžių pasisveikindamas su juo. Faras irgi pakėlė ranką. 
Roza išvydo sužibantį žiedą ant jo piršto. Ji negalėjo perskaityti Žo- 
džių, bet iškart suprato, kas ten parašyta. Roza daug kartų matė juos 
įsispaudusius į jos kūną it “FDA" antspaudą ant mėsos išpjautinių. 

Tarnyba, Ištikimybė, Visuomenė. 

Žingsniai atkakliai spartėjo už jųdviejų. Durys stipriai trinktelėjo. 
Kažkas šnopavo tamsoje. Roza užuodė vyriškus “English Leather" 
kvepalus. 


Normano sąmonė vėl pašoko aukštai į viršų, kai jis išsirengęs iki 
pusės prie kriauklės virtuvėje plovėsi kraują nuo veido ir krūtinės. 
Saulė jau sėdo už horizonto, apakindama oranžine šviesa, kai jis pa- 
kėlė galvą, norėdamas pasiekti rankšluostį. Normanas palietė jį, ir 
kai vėl apsidairė, jis apsuptas tamsos jau stovėjo lauke. Ant galvos 
vėl pūpsojo beisbolo kepuraitė. Normanas vilkėjo paltą - velniai ži- 
no, iš kur jis jį ištraukė, tačiau tirštėjant rūkui jis labai tiko. Norma- 
nas ranka perbraukė per neperšlampamą palto medžiagą. Labai ele- 
gantiškas daikčiukas. Jis vėl pamėgino prisiminti, iš kur jį ištraukė, 
bet neįstengė. Ar jis dar ką nors užmušė? Visko gali būti, draugai ir 
kaimynai, visko gali būti, kai tavo galva atostogauja. 

Jis nužvelgė Trentono gatvę ir pamatė miesto policijos mašiną, - 
Normano mieste vadinamą “Carliu Deividu", - stovinčią rūke apie 
tris ketvirčius kelio nuo kitos sankryžos. Normanas įkišo ranką į kai- 
rę palto kišenę - tikrai puikus paltas, kažkas tikrai turėjo gerą skonį 
spaustų ranką senam draugui. 

- Bulius, - sušnibždėjo Normanas. - El toro grande. 

Jis įkišo ranką į kitą kišenę, nežinodamas, ką ten gali rasti, tačiau 
tikras, jog jam to daikto prireiks. 

Normanas įsidūrė juo didįjį pirštą, krūptelėjo ir atsargiai ištrau- 
kė daiktą iš kišenės. Tai buvo chrominis peilis laiškams atplėšti nuo 
jo draugužės Modės stalo. 

Kaip ji rėkė, - pagalvojo Normanas ir nusišypsojo, vartydamas 
rankose peilį. Gatvių žibintų šviesa užliejo jį it baltas skystis. Taip, 
Ji rėkė... bet po to liovėsi. Galiausiai mergšės visada liaunasi rėkti, 
ir tai tikra palaima. 

O dabar jam reikėjo išspręsti nemažą problemą: Mašinoje sėdėjo 
du patruliai. Jie turėjo revolverius, o jis - tik chrominį peilį laiškams 
atplėšti. Normanas privalėjo juos nukenksminti, bet kuo galima ty- 

liau. Na ir problemėlė, o Normanas visiškai nenumanė, kaip ją išsp- 
ręsti. 

- Normi, - pasigirdo balsas iš kairės kišenės. 

Normanas įkišo ranką ir ištraukė kaukę. Jos tuščios akiduobės, 
sutelkusios dėmesį, spoksojo į jį. Šypsena vėl pasirodė panaši į visa 
žinantį šypsnį. Tokioje šviesoje gėlėmis apkaišyti ragai atrodė it pas- 
ruvę krauju. 

- Ką? - paslapčia sušnibždėjo Normanas. - Ko nori? 

- Tegul tave ištinka širdies smūgis, - pakuždėjo bulius, ir Norma- 
nas jo paklausė. 

Jis nukėblino mašinos link, pamažu lėtindamas žingsnius. Norma- 
nas ėjo nudelbęs akis žemyn, ir tik retkarčiais periferiškai dirstelėda- 
vo į mašiną. Jie jau tikriausiai jį pastebėjo, netgi jei ir buvo žiopli, - 
juk be Normano daugiau nieko kito gatvėje nebuvo, - o Normanas 
norėjo, kad jie pamatytų žmogų, nudelbusį žvilgsnį į savo kojas ir 
kovojantį už kiekvieną žengtą žingsnį: girtuoklį arba ligonį. 

Jo dešinė ranka, palindusi po paltu, masažavo kairę krūtinės pu- 
se. Normanas jautė, kaip toje pat rankoje laikomas peilis bado jo 
marškinius. Beveik pasiekęs tikslą, jis susverdėjo ir sustingo. Norma- 
nas išstovėjo taip nuleidęs galvą, kol suskaičiavo iki penkių, neleis- 
damas sau pakrypti nė per ketvirtį colio į vieną ar kitą pusę. Dabar 
pirmoji farų išvada (kad tai ponas Džinagalvis svirduliuoja namo po 
pasilinksminimo smuklėje) turėjo užleisti vietą kitoms prielaidoms. 
Tačiau Normanas norėjo, kad jie prieitų prie jo. Jei labai reiktų, jis 
ir pats prieitų prie jų, bet tada tikriausiai jie jį sulaikytų. 

Normanas žengė dar tris žingsnius, bet ne mašinos link, o prie ar- 
timiausios verandos. Jis sugriebė už šalto geležinio turėklo ir susto- 
jo šnopuodamas, tikėdamasis, jog esti panašus į ką tik širdies smū- 
gio ištiktą žmogų, 0 ne į šaltą ginklą užantyje slepiantį klastūną. 

Kai Normanas jau ėmė manyti padaręs rimtą klaidą, atsidarė po- 
licijos mašinos durys. Jis ne tiek pamatė tai, kiek išgirdo. O tada pa- 
sigirdo dar smagesnis garsas: artėjantys prie jo žingsniai. Viešpatė- 
liau, Roki, farai, - pagalvojo jis ir surizikavęs dirstelėjo ton pusėn. 
Jis privalėjo surizikuoti, nes turėjo pamatyti, kokiu atstumu viens nuo 
kito policininkai artinosi prie jo. Jei jie toli viens nuo kito, jis turės 
suvaidinti krentantį ant žemės... o čia slypėjo ironiškas pavojus jam 
pačiam. Tokiu atveju vienas iš farų grįžtų į mašiną ir iškvietų greitą- 
ją pagalbą. , 

Tai buvo tipiška “Carlio Deivido" komanda - veteranas ir vaiki- 
galis, kuriam dar pienas nuo lūpų nenudžiūvo. Normanui naujokėlis 
pasirodė kažkur matytas, galbūt net per televizorių. Tačiau koks skir- 


299 


tumas? Policininkai bėgo beveik petys į petį, o tai buvo labai svar- 
bu. Tiesiog puiku. Patogu. 

- Pone? - paklausė seniokas. - Pone, ar kas atsitiko? 

- Velniškai skauda, - suinkštė Normanas. 

- Ką skauda? - vėl pasiteiravo seniokas. | 

Artėjo kritinis momentas: vyresnis faras galėjo pasiųsti partnerį 
atgal į mašiną, kad iškviestų greitąją, o tada Normanui galas, - ta- 
čiau kol kas jis pats negalėjo pulti - seniokas buvo truputėlį per toli 
nuo jo. 

Tą akimirką Normanas pasijuto kaip niekad savimi. Šaltas, blai- 
vus ir esantis savame kailyje, suvokiantis viską nuo rūko lašelio ant 
geležinio turėklo iki purvinos pilkos balandžio plunksnos, gulinčios 
nuotėkyje šalia išmesto bulvių traškučių maišelio. Jis girdėjo pasto- 
vų farų kvėpavimo keliamą šurmulį. 

- Čia, - sušvokštė Normanas, dešine ranka trindamas krūtinę. Pei- 
lio laiškams atplėšti ašmenys pradūrė marškinius ir įsirėmė į odą, ta- 
čiau jis beveik to nepajuto. - Panašu į šlapimo pūslės priepuolį, tik 
krūtinėje. 

- Geriau iškviesiu greitąją, - nusprendė jaunesnis faras, ir staiga 
Normanas suprato, ką jis jam priminė: Džerį Matersą, kuris vaidino 
Byverį seriale “Pasikliaukite Byveriu". Normanas po penkis ar šešis 
kartus peržiūrėjo šias serijas per 11-ą kanalą. 

Tačiau senasis faras neatrodė panašus į Byvio brolį Valį. 

- Palauk sekundėlę, - sulaikė vyresnysis ir - neįtikėtina! - pamir- 
šo visą atsargumą. - Pats pažiūrėsiu. Armijoje dirbau gydytoju. 

- Paltas... sagos... - murmėjo Normanas, akies krašteliu vis žvilg- 
čiodamas į Byverį. 

Vyresnysis faras žengė dar vieną žingsnį į priekį. Dabar jis stovė- 
jo tiesiai priešais Normaną. Byveris irgi žengė žingsnį į priekį. Vyres- 
nėlis atsegė viršutinę naujojo Normano palto sagą. Tada antrąją. 
Kai jis atsegė trečią, Normanas išsitraukė peilį ir smeigė jį farui į 
gerklę. Kraujas plūstelėjo jo uniforma. Miglotoje tamsoje jis atrodė 
panašus į steiko padažą. 

Su Byveriu nebuvo jokių problemų. Jis tik stovėjo it mietą prari- 
jes ir žiūrėjo, kaip jo partneris pakėlė rankas ir silpnai sudavė per 
įstrigusio gerklėje peilio rankenėlę. Vyresnis faras atrodė panašus į 
žmogų, bandantį nusikratyti kažkokios egzotiškos siurbėlės. 

- Klau! - springo jis. - Ach! Klau! 

Byveris atsisuko į Normaną. Apimtas šoko jis, regis, net nesuvo- 
kė, jog dėl partnerio nelaimės kaltas Normanas, o tai visiškai nenus- 
tebino paties Normano. Tokią reakciją jis matė ir anksčiau. Dabar 

Jaras atrodė it dešimtmetis vaikas, ir ne tik panašus į Byverį, bet tiks- 
li jo kopija. 

- Kažkas atsitiko Elui! - išlemeno jis, ir Normanas suprato, jog šis 
jaunuolis, greitai papildysiantis kritusių tarnyboje sąrašą, manė gar- 
siai šaukiąs, tačiau iš tikrųjų tik tyliai šnibždėjo. - Kažkas atsitiko 
Elui! 

- Žinau, - atsakė Normanas ir vožtelėjo iš apačios jam į smakrą: 
pavojingas smūgis, jei tavo ir priešininko jėgos lygios, tačiau net šeš- 
tokas dabar būtų susidorojęs su Byveriu. Smūgis nubloškė jaunąjį fa- 
rą prie geležinių turėklų, kuriuos dar prieš trisdešimt sekundžių 
spaudė Normanas. Byveris neprarado sąmonės, kaip kad tikėjosi 
Normanas, bet jo akys apspango: štai ir problemų pabaiga. Jo kepu- 
vė nukrito ant žemės. Jaunuolio plaukai buvo trumpi, tačiau Norma- 
nas sugebėjo sugriebti kuokštą ir trinktelti vaikio galvą į atkištą kelį. 
Pasigirdo duslus garsas, tarytum vyriškis mediniu plaktuku kultų pil- 
ną porceliano maišą. 

Byveris nugriuvo it švininis strypas. Normanas atsigręžė į jo part- 
nerį ir apstulbo: partnerio nebebuvo. 

Normanas apsidairė ir pastebėjo jį, iš lėto svirduliuojantį šaligat- 
viu prieš save ištiestomis rankomis lyg zombį iš siaubo filmo. Nor- 
manas apsisuko ant kulnų, norėdamas įsitikinti, ar dar kas nors nes- 
tebi šios komedijos. Jis nieko nepastebėjo. Iš parko sklido žaidžian- 
čių paauglių balsai, bet tai viskas. Kol kas jam pasakiškai sekėsi. Jei 
bent dar minutėlę sėkmė nenusigręš nuo jo, jis grįš namo laisvas. 

Normanas nusivijo senąjį policininką, kuris stabtelėjo dar kartą 
pamėginti ištraukti Anos Stivenson peilį laiškams atplėšti. Jam pavy- 
ko nusverdėti dvidešimt penkis jardus. 

- Pareigūne! - valdingai sušnabždėjo Normanas ir palietė jo al- 
kūnę. 

Policininkas staigiai atsigręžė. Jo akys virto iš savo orbitų, pana- 
šios į žvėries iškamšos, pakabintos medžiotojo trobelėje, akis. Jo uni- 
forma nuo kaklo iki kelių mirko kraujyje. Normanas negalėjo įsivaiz- 
duoti, kaip šis vyras dar gali būti gyvas, o ką jau kalbėti apie pilną 
sąmonę. Tikriausiai vidurio vakaruose farai daug ištvermingesni, - 
pagalvojo jis. | 

- Pav! - suburbuliavo faras. - Pav! Pas - mą! 

Balsas trūkčiojo, tačiau vis dar buvo neįtikėtinai stiprus. Norma- 
nas netgi suprato, ką jis sakė. Faras smarkiai suklydo it koks naujo- 
kas, tačiau vis tiek Normanas pamanė, jog jam būtų didelė garbė 
dirbti su juo. Peilio rankenėlė kilnojosi aukštyn žemyn, kai polici- 


301 


ninkas bandė kalbėti, ir tai priminė Normanui buliaus kaukę, kai jis 
iš vidaus pirštais tampė jos lūpas. 

- Taip, aš iškviesiu pastiprinimą, - nuoširdžiai tarė Normanas ir 
suspaudė faro riešą. - Bet dabar leiskite parvesti jus į mašiną. Eime. 
Cionai, pareigūne. 

Normanas būtų pavadinęs jį vardu, bet jo nežinojo: ženkliukas su 
jo pavarde buvo visas kruvinas. O pavadinti farą "pareigūnu Elu" 
jam neapsivertė liežuvis. Normanas dar kartą truktelėjo policininką 
už rankos ir šįkart išjudino jį. 

Normanas parvedė svirduliuojantį farą su peiliu laiškams atplėš- 
ti gerklėje atgal prie mašinos, tikėdamasis kiekvieną akimirką išvysti 
ką nors beišnyrant iš tirštėjančio rūko, - einantį į treniruotę vyrą, 
grįžtančią iš kino moterį, porą vaikiūkščių, šuoliuojančių namo iš 
pasimatymo (arba, Dieve saugok karalių, iš atrakcionų Etingerio 
prieplaukoje), - o tada tektų ir juos užmušti. Jei pradėjai žudyti žmo- 
nes, tai nebegali liautis: pirmoji žmogžudystė tarytum akmenukas, 
sukeliantis bangeles vandenyje. 

Tačiau niekas nepasirodė. Tik atskiri balsai sklido iš parko pusės. 
Tikras stebuklas, panašus į tai, kaip pareigūnas Elas vis dar įstengė 
išsilaikyti ant kojų, nors kraujavo it paskersta kiaulė, už savęs palik- 
damas tokį platų ir tirštą kraujo ruožą, jog net vietomis šis ėmė telk- 
tis į balutes. Balutės spindėjo miglotoje gatvių žibintų šviesoje it ma- 
šininė alyva. 

Normanas stabtelėjo pakelti nukritusią ant laiptų Byverio kepurę, 
o einant pro atdarą mašinos langą iš vairuotojo pusės, jis įmetė ją 
vidun ir pasilenkęs ištraukė raktelius. Ant žiedelio kabėjo tiek raktų, 
kad jie styrojo į šalis it vaiko kreidele nupaišyti saulės spinduliai, ta- 
čiau Normanas be vargo rado raktelį nuo bagažinės. 

- Atsargiai, šaligatvio kraštas, pareigūne, nepargriūkit. 

Faras nulipo nuo šaligatvio. Kai jo juodas batas atsitrenkė į nuo- 
tėkį, žaizda gerklėje atsivėrė it žuvies žiaunos. Kraujas plūstelėjo ant 
baltinių apykaklės. 

O dabar aš - ir farų žudikas, - pagalvojo Normanas. Jis tikėjosi, 
jog ši mintis suglumins jį, bet deja. Galbūt todėl, kad išmintingesnė 
jo dalis žinojo, kad tai ne jis nužudė šį šaunų ištvermingą policijos 
pareigūną, o kažkas kitas. Kažkas kitas. Tikriausiai bulius. Kuo dau- 
giau Normanas apie tai galvojo, tuo įtikinamesnė atrodė ši mintis. 

- Laikykitės, pareigūne, mes jau čia pat. 

Faras sustojo prie mašinos užpakalio. Normanas atrakino baga- 
žinę ir ją atidarė. Ten gulėjo atsarginis ratas (plikas it kūdikio užpa- 
kalis), domkratas, dvi neperšaunamos liemenės, batų pora, tepaluo- 

tas "Penthouse" žurnalo numeris, įrankių rinkinys bei pusiau išardy- 
ta policijos radijo stotis. Kitais žodžiais tariant, pilna bagažinė, kaip 
ir visos Normano kada nors matytos policijos mašinų bagažinės. Ta- 
čiau kaip ir kiekvienoje policijos mašinos bagažinėje čia užteko vie- 
tos dar vienam daiktui. Normanas patraukė įrankių rinkinį į vieną 
pusę, 0 policijos radijo stotį - į kitą. Tuo tarpu visiškai tylus Byverio 
partneris svyravo šalia jo ir žvelgė kažkur į tolį, tarytum matytų, nuo 
kur prasidės jo naujoji kelionė. Normanas užkišo domkratą už atsar- 
ginio rato ir pažvelgė į žmogų, kuriam ką tik atlaisvino vietą bagaži- 
nėje. 

- Gerai. Puiku. Tik turėsiu pasiskolinti jūsų kepurę, neprieštarau- 
jate? 

Faras nieko neatsakė, tik svyravo į šalis. Normanas prisiminė sa- 
vo motinos posakį “Tyla reiškia sutikimą " ir pagalvojo, jog tai visai 
neblogas moto, žymiai geresnis už tėvo mėgiamiausią: "Jei jos jau 
gali pačios nusišlapinti, tai puikiai tiks ir man". Jis nuėmė faro ke- 
purę ir užsidėjo ant savo plikos galvos. Beisbolo kepuraitė nuskriejo 
į bagažinę. 

- Klau, - burbuliavo policininkas ir ištiesė Normanui ranką. Ta- 
čiau jo akys nenukrypdamas žvelgė tik į tolį. 

- Taip, žinau, kraujas, tas prakeiktas bulius, - atsakė Normanas ir 
įstūmė farą į bagažinę. Sis bejėgiškai sudribo, bet viena vis dar trūk- 
čiojanti koja liko kabėti išorėje. Normanas sulenkė ją per kelį, įgrū- 
do vidun ir uždarė bagažinę. Tada grįžo prie naujokėlio, kuris mė- 
gino atsisėsti, nors jo akys vis dar bylojo apie neatgautą sąmonę. Iš 
ausų jam bėgo kraujas. Normanas priklaupė ir, sugniaužęs rankomis 
jaunuolio kaklą, ėmė jį smaugti. Faras nukrito aukštielninkas. Nor- 
manas atsisėdo ant jo ir smaugė toliau. Kai Byveris liovėsi judėti, 
Normanas pridėjo ausį prie jaunuolio krūtinės. Išgirdęs tris nelygius 
širdies dūžius, tarsi žuvis žiobčiotų išmesta ant kranto, jis atsiduso ir 
vėl sugniaužė Byverio kaklą, nykščiais užspausdamas nosį. Dabar tai 
tikrai kas nors pasirodys, - pamanė Normanas, - dabar tai būtinai kas 
nors pasirodys. Tačiau niekas nepasirodė. Kažkas sušuko: “Tu, šuns- 
nuki!" iš Braento parko baltumos, pasigirdo skardus juokas, galin- 
tis priklausyti tik girtuokliui arba psichiškai atsilikusiam, ir viskas. 
Normanas vėl pridėjo ausį prie faro krūtinės. Sis vyrukas buvo rei- 
kalingas dekoracijoms, ir Normanas nenorėjo, kad kritiškiausiu mo- 
mentu ši dekoracija atgytų. 

Šįkart jis išgirdo tik Byverio laikrodžio tiksėjimą. 

Normanas pakėlė jį, nunešė prie dešinės “Kapriso" pusės ir pa- 
sodino ant keleivio sėdynės. Jis kuo daugiau užmaukšlino kepurę jau- 

nuoliui ant akių, - juodas sutinęs vaikio veidas priminė trolį, - ir už- 
darė duris. Visas Normano kūnas dilgčiojo, tačiau ir vėl labiausiai 
suskaudo dantis ir žandikaulius. 

Modė, - pagalvojo jis. - Dėl visko kalta Modė. 

Staiga Normanas labai apsidžiaugė negalįs prisiminti, ką padarė 
Modei. Ir, be abejo, tai padarė ne jis, o bulius - el toro grande. Bet, 
gerasis Dieve, kaip maudė visą kūną. Tarytum kažkas būtų ardęs jį 
iš vidaus. atsukdamas tai varžtelį, tai sraigtelį. 

Byveris iššokusiomis negyvomis akimis iš lėto slydo į kairę. 

- Tpru, Neli! - sulaikė jį Normanas ir grąžino į vietą. 

Tada persisvėrė per naujokėlį ir prisegė jį saugos diržu. Tai pa- 
dėjo. Normanas atsitraukė ir kritišku žvilgsniu nužvelgė mašiną. At- 
rodė visai neblogai. Byveris tarsi atsipalaidavęs pūtė sau į akį. 

Normanas atsargiai, nenorėdamas pajudinti Byverio, įkišo galvą 
pro langą ir atidarė daiktadėžę. Jis tikėjosi rasti pirmosios pagalbos 
vaistinėlę ir nesuklydo. Normanas nuvožė dangtį, išėmė dulkėtą se- 
ną anacino buteliuką ir prarijo penkias ar šešias tabletes. Jis kram- 
tė jas, atsirėmęs į mašiną, ir raukėsi nuo rūgštaus jų skonio, kai są- 
monė vėl pakilo į viršų. 

Grįžus atgal į save, jau buvo praėję šiek tiek laiko, bet nelabai 
daug. Burnoje vis dar jautėsi aspirino skonis. Normanas stovėjo na- 
mo vestibiulyje ir maigė elektros mygtuką, tačiau šviesa vis tiek neį- 
sižiebė. Vadinasi, jis ir čia pasidarbavo. Puiku. Kitoje rankoje Nor- 
manas laikė paimtą už vamzdžio vieno iš farų pistoletą. Taip, jis juo 
Jau pasinaudojo, bet kam? Ko gero, išmušė saugiklius. Ar jis buvo 
rūsyje? Galbūt, bet argi tai svarbu? Sviesa nedegė, ir to visiškai pa- 
kako. 

Tai buvo gražus gyvenamasis namas, tačiau vis tiek panašus į 
bendrabutį. Su niekuo nesumaišysi pigaus maisto, kepamo keptuvė- 
Je, kvapo. Po kurio laiko toks kvapas įsigerdavo į sienas, ir niekas 
negalėdavo jo pašalinti. Po dviejų trijų savaičių prie kvapo prisidės 
ir tokiems namams vasarą būdingas garsas: duslus, sumišęs su ma- 
žų ventiliatorių, bandančių atvėsint rugpjūtį į orkaites pavirsiančius 
kambarius, burzgesys. Roza iškeitė savo gražų namelį į šią apgailė- 
tiną skylę, bet dabar nebuvo laiko apie tai galvoti. Reikėjo nuspres- 
ti, kiek čia gyveno žmonių ir kiek iš jų bus sugrįžę namo ankstyvą 
šeštadienio vakarą. Kitais žodžiais tariant, kiek iš jų taps problema? 

Nė vienas, - prabilo paguodžiantis balsas iš naujojo Normano 
palto kišenės. - Nė vienas, kadangi visai nesvarbu, kas bus po to, o 
tai palengvina užduotį. Jei kas nors pasipainios tau po kojom, už- 
mušk jį. 

Normanas apsisuko, išėjo į verandą ir už savęs uždarė vestibiu- 
lio duris. Jos užsirakino. Jis manė, jog galėtų įsilaužti vidun, - spy- 
na neatrodė sudėtinga, - tačiau nebuvo tuo tikras. Be to, šviesa. Ko- 
dėl jis pasistengė ją atjungti, jei Roza vis tiek grįš viena? Beje, iš 
kur jis žino, kad ji ir dabar nesėdi namie? 

Į antrą klausimą buvo nesunku atsakyti: jis žinojo, nes bulius jam 
pasakė, o Normanas juo tikėjo. O dėl pirmojo klausimo... Roza gali 
grįžti ne viena. Ją gali atlydėti Gerta arba... bulius užsiminė kažką 
apie draugą. Normanas negalėjo tuo patikėti, bet... 

- Jai patinka jo bučiniai, - tada pasakė Ferdis. 

Tai kvaila, ji neišdrįstų... tačiau neskaudės, jei jis apsidraus. 

Normanas ėmė leistis laiptais žemyn, ketindamas grįžti prie farų 
mašinos, atsisėsti už vairo ir laukti jos sugrįžtant. Tada įvyko pasku- 
tinis sąmonės pakilimas. Normanas pašoko į viršų it teisėjo prieš 
rungtynes į orą išmesta moneta, 0 kai vėl sugrįžo į save, jis jau darė 
už savęs vestibiulio duris, puldamas į tamsą ir surakindamas rankas 
ant Rozos vaikino kaklo. Jis nežinojo, iš kur suprato, jog tai - jos vai- 
kinas, o ne faras civiliniais drabužiais, pasiųstas saugiai parvesti ją 
namo, bet kamgi tai rūpi? Normano galva vibravo nuo pykčio ir įnir- 
šio. Ar jis matė, kaip šis vaikinas | 

(jai patinka jo bučiniai) 

seilėjasi su ja, prieš įeinant vidun, galbūt net rankomis apkabin- 
damas jos sėdynę? Normanas negalėjo prisiminti, nenorėjo prisimin- 
ti, neprivalėjo prisiminti. 

- Sakiau tau! - džiūgavo bulius. Netgi įniršio apimtas balsas išli- 
ko visiškai aiškus. - Juk sakiau tau! Štai ko išmokė jos draugužis! 
Puiku! Tiesiog gražumėlis! 

- Užmušiu tave, šunsnuki, - sušnibždėjo Normanas į nematomą 
Rozos vaikino veidą ir prispaudė jį prie vestibiulio sienos. - Ir jei 
Dievas leis, užmušiu tave du kartus. 

Normanas suspaudė Bilio Stainerio gerklę ir ėmė smaugti. 


- Normanai! - tamsoje sušuko Roza. - Normanai, paleisk jį! 

Staiga Bilio ranka, lietusi jos alkūnę nuo tada, kai ji ištraukė rak- 
tą iš spynos, dingo. Ji išgirdo trankius žingsnius, po to stipresnį 
bumptelėjimą, nes kažkas prispaudė kažką prie vestibiulio sienos. 

- Užmušiu tave, šunsnuki, - iš tamsos pasigirdo šnabždesys. - Ir 
jei Dievas leis... 

Užmušiu tave du kartus, - mintyse užbaigė Roza, Normanui nes- 
pėjus to pasakyti garsiai. Tai buvo vienas mėgiamiausių Normano 
grasinimų, kurį jis svaidydavo į televizoriaus ekraną, kai teisėjas nu- 
bausdavo jo mylimiausią “Yankees" komandą arba kai jis užstrigda- 
vo eismo kamštyje. Jei Dievas leis, užmušiu tave du kartus. Roza 1š- 
girdo gargaliavimą, kuris, be abejo, priklausė Biliui. Didžiulės ir ga- 
lingos Normano rankos stengėsi išspausti iš Bilio gyvybę. 

Vietoj visada jaučiamos baimės Normanui Roza pajuto grįžtantį 
pyktį, kurį patyrė Heilo mašinoje ir policijos nuovadoje. Sįkart jis vi- 
siškai užvaldė ją. 

- Paleisk jį, Normanai! - suriko Roza. - Patrauk nuo jo savo su- 
šiktas rankas! 

- Užsičiaupk, kale! - pasigirdo balsas iš tamsos, bet jame Roza pa- 
juto ir nuostabos gaidelę. Iki šiol ji nė karto nebuvo sukomandavusi 
Normanui - nė karto per visą vedybinį jų gyvenimą - ir net prabilusi 
] jį tokiu tonu. 

Ir dar: Roza pajuto šilumos juostą virš tos vietos, kur ją lietė Bi- 
lis. Apyrankė. Auksinė apyrankė, kurią jai padovanojo moteris pur- 
puriniu chitonu. Sąmonėje Roza išgirdo jos pasipiktinimą: “Baik 
inkšti it kvaila avelė!“' 

- Liaukis, aš tave perspėjau! - Roza suriko ant Normano ir puolė 
ton pusėn, iš kur sklido gargaliavimas bei urzgimas. Ji puolė ištiesu- 
si prieš save rankas, tarytum būtų akla, podraug apnuogindama savo 
dantis. 

Tu jo neužsmaugsi, - mąstė Roza. - Aš tau neleisiu. Reikėjo tau 
dingti, Normanai. Reikėjo dingti ir palikti mus ramybėje, kol dar ga- 
lėjai. 

Priešais ją kojos daužėsi į sieną, ir Rozai prieš akis iškilo Norma- 
nas, pakėlęs Bilį prie sienos su kandžiotojo šypsenėle veide. Staiga ji 
tapo stikline moterimi, pripildyta blyškaus raudono skysčio - gryno 
pykčio. | 

- Tu, mėšle, nejau negirdėjai? PASAKIAU, PALEISK JĮ! 

Roza ištiesė kairę ranką, stiprią it sakalo nagai. Apyrankė nepa- 
kenčiamai degino: Roza beveik galėjo ją įžiūrėti, netgi per megztinį 
ir Bilio striukę, spiginančią lyg pridengta žarija. Tačiau Roza nejau- 
tė skausmo, tik pavojingą padrąsinimą. Ji sugriebė už vyro, mušusio 
ją keturiolika metų, peties ir atitraukė jį. Tai buvo stulbinančiai leng- 
va padaryti. Roza suspaudė Normano ranką per slidžią neperšlampa- 
mą palto medžiagą ir nustūmė jį į tamsą. Ji išgirdo klumpančius 
žingsnius, trenksmą ir dūžtančio stiklo skambėjimą. Kalas Kulidžas 
ar kas ten buvo pavaizduotas paveiksle nudribo žemyn. 


306 


Roza girdėjo gargaliuojantį ir krenkščiantį Bilį. Ji išskėstais pirš- 
tais metėsi prie jo, surado jo pečius ir uždėjo ant jų savo rankas. Bi- 
lis stengėsi įkvėpti, bet iškart iškosėdavo orą. Tai Rozos nė kiek ne- 
nustebino. Ji žinojo, koks stiprus yra Normanas. 

Dešinė Rozos ranka nuslydo nuo Bilio peties ir sugriebė jį už al- 
kūnės. Ji bijojo panaudoti kairę ranką, nes galėjo jį sužeisti, kadangi 
jautė, kaip joje tvinkčioja jėga. Tikriausiai labiausiai Rozą baugino 
tai, jog jai šis jausmas patiko. 

- Bili, - sušnibždėjo ji. - Eime. Eime su manimi. 

Roza būtinai turėjo nutempti jį į viršų. Ji nežinojo kodėl, tačiau nė 
kiek neabejojo, kad žinojimas pats ateis, kai jo prireiks. Tačiau Bilis 
nė nepajudėjo, tik atsirėmė rankomis į sieną ir toliau kosėjo bei gar- 
galiavo. 

- Eime, po perkūnais! - griežtai sušnibždėjo Roza. Ir netgi šiomis 
beviltiškomis aplinkybėmis ji puikiai Žinojo, į ką panašus jos balsas. 

Bilis pajudėjo, o tai dabar buvo svarbiausia. Roza it akylas šuo 
nutempė jį per tamsų vestibiulį. Bilis vis dar kosėjo ir žiaukčiojo, ta- 
čiau pamažu ėjo iš paskos. 

- Halt!* - iš tamsos suriko Normanas. Jo balsas skambėjo oficia- 
liai ir beviltiškai. - Halt arba šausiu! 

Ne, nešausi, nes tai sugadintų tavo linksmybes, - pamanė Roza, 
tačiau mirusio faro 45-0 kalibro pistoletas iššovė į lubas. Uždaroje 
vestibiulio erdvėje šūvis nuskambėjo grėsmingai. Sudegusio kordito 
kvapas ėmė graužti akis. Akimirką žybtelėjo raudonai geltona švie- 
selė, palikdama žiežirbas akyse, 17 Roza suprato, kodėl Normanas 
taip pasielgė: jis norėjo apžvelgti aplinką ir nustatyti, kur buvo jiedu 
su Biliu. Tiesą pasakius, prie pat laiptų. 

Bilis sužiaukčiojo, tarsi ruoštųsi vemti, ir atsimušė į Rozą, pri- 
versdamas ją atsitrenkti į sieną. Stengdamasi išsilaikyti ant kojų, Ro- 
za išgirdo skubius žingsnius: Normanas bėgo prie jų. 


12 
Roza užlipo porą laiptelių, tempdama su savimi ir Bilį. Jis susku- 
bo, bandydamas jai padėti. Pasiekusi antrą laiptelį, ji ištiesė kairę 
ranką ir nustūmė kabyklą paltams ant laiptų aikštelės tarsi kelio užt- 
varą. Kai Normanas užkliuvo už jos ir ėmė keiktis, Roza paleido Bi- 
li, kuris suklupo, bet neparvirto. Jis vis dar gargaliavo, ir Roza paju- 
to, kaip jis susirietė, bandydamas vėl įkvėpti oro. 


* Stok vok). 
307 


- Laikykis, - sumurmėjo ji. - Laikykis, Bili. 

Roza užlipo dar porą laiptelių, tada grįžo atgal prie Bilio, tik iš ki- 
tos pusės, kad galėtų pasinaudoti kaire ranka. Jei ji ketino užvilkti Bi- 
lį iki pat viršaus, jai prireiks visos auksinės apyrankės teikiamos jė- 
gos. Roza apkabino Bilį per liemenį - staiga našta palengvėjo. Ji ėmė 
lipti aukštyn kartu su juo, sunkiai kvėpuodama ir persikreipusi į de- 
šinę lyg moteris, besistengianti išlaikyti sunkų svorį, tačiau nešno- 
puojanti ir nelinkstanti per kelius. Rozai dingtelėjo į galvą mintis, jog 
jei prireiktų, šitaip ji užtemptų Bilį ir kopėčiomis ligi pat viršaus. 
Kartkartėmis, norėdamas padėti, jis atsispirdavo koja, tačiau dažniau- 
siai jo pėdos vilkosi kilimu uždengtais laiptais. Kai pasiekė dešimtą 
laiptelį, - pusiaukelę, - Bilis pradėjo atsigauti. Ir gerai, kadangi už jų, 
apačioje, pasigirdo triokštelėjimas: paltų kabykla lūžo nuo dviejų 
šimtų dvidešimties Normano svarų. Roza vėl išgirdo jį puolant, ta- 
čiau, regis, Normanas bandė juos prisivyti, šliauždamas keturiomis. 

- Nežaisk su manim, Roza, - šnopavo jis. Kur jis dabar? Roza ne- 
žinojo. Ir nors paltų kabykla jį sulaikė, jis neatrodė sužeistas ar tru- 
putį praradęs sąmonę. - Stok, kur esi. Liaukis bandžiusi bėgti. Aš tik 
noriu su tavim pasi... 

- Nesiartink! 

Šešiolika... septyniolika... aštuoniolika. Čia taip pat nedegė švie- 
sa, todėl buvo tamsu it šachtoje. Roza pakėlė koją, ieškodama devy- 
niolikto laiptelio, tačiau jo nerado. Tikriausiai ji apsiriko: iš viso bu- 
vo ne dvidešimt, o aštuoniolika laiptelių. Tiesiog žavu. Jiedu pirmi 
pasiekė viršų. 

- Nesiartink, Nor... 

Siaubinga mintis prišaldė Rozą prie grindų. Ji prarijo paskutinius 
savo vyro vardo skiemenis, tarsi būtų pajutusi smūgį į pilvą. 

Kur jos raktai? Nejau ji paliko juos laukujų durų spynoje? 

Roza paleido Bilį, kad galėtų įkišti ranką į kairę odinės striukės 
kišenę, ir tą akimirką Normano ranka apsivijo jos blauzdą tarsi gyva- 
tė, užsmaugianti auką, o ne suleidžianti jai nuodų. Nieko nemąstyda- 
ma Roza spyrė kita koja. Jos sportbačio padas atsitrenkė į jau sumuš- 
tą Normano nosį, ir šis sustaugė iš skausmo. Šį garsą pakeitė nuosta- 
bos šūksnis, kai Normanas stvėrėsi už turėklo, nesugavo jo ir atbu- 
las nuriedėjo laiptais žemyn. Roza išgirdo dvigubą trinktelėjimą, nes 
jis du kartus persivertė per galvą. 

Nusisuk sau sprandą! - sušuko ji savo galvoje, kai ranka kišenėje 
palietė apvalų raktų žiedelį - ačiū Dievui ir Dangaus Karalijos ange- 
lams, vis dėlto ji įsikišo juos į kišenę. - Nusisuk sau sprandą ir nud- 

vėsk ten tamsoje, nusisuk savo pašvinkusį sprandą, nudvėsk ir palik 
mane ramybėje! 

Bet ne. Roza jau girdėjo jį besikeliant ir keikiant ją, o tada pasi- 
girdo trinksėjimas keliais, nes Normanas vėl ėmė lipti laiptais, vadin- 
damas ją visais atgrasiausiais vardais: pize, lesbiete, kekše ir kale. 

- Aš galiu vaikščioti, - staiga prabilo Bilis. Jis kalbėjo silpnu bal- 
seliu, bet Roza vis tiek pasijuto laiminga jį išgirdusi. - Aš galiu vaikš- 
čioti, Roza, eime į tavo kambarį. Tas pamišęs šunsnukis lipa pas mus. 

Bilis užsikosėjo. UŽ jų - visai čia pat - nusikvatojo Normanas. 

- Teisingai, saulės Zuikuti, pamišęs šunsnukis vėl lipa pas jus. Pa- 
mišęs šunsnukis ištrauks tavo akių obuolius iš sušiktos tavo galvelės 
ir privers tave juos suvalgyti. Įdomu, ar bus skanu? 

- NESIARTINK, NORMANAI! - suklykė Roza ir nusitempė Bilį 
tamsiu koridoriumi. 

Jos kairė ranka vis dar laikė apglėbusi Bilį per liemenį. Dešine 
ranka Roza grabaliojo sieną, ieškodama savų durų. Kairiame kurmnš- 
tyje, įremtame į Bilio šoną, ji gniaužė tris savo naujo gyvenimo rak- 
tus: nuo laukujų durų, pašto dėžutės ir buto. 

- NESIARTINK, AŠ TAVE PERSPĖJAU! 

Iš tamsos nuo laiptų, tačiau jau visai arti viršaus, atsklido visiška 
nesąmonė. 

- NEDRIĮSK manęs perspėjinėti, KALE! 

Pagaliau Roza užčiuopė duris. Ji paleido Bilį, surado buto raktą 
(skirtingai nuo laukujų durų šis raktas turėjo kvadratinę galvutę) ir 
ėmė ieškoti spynos. Normano nebesigirdėjo. Ar jis ant laiptų? Ar jau 
koridoriuje? Tiesiai už jų, tiesiantis rankas į tą pusę, iš kur sklido 
duslus Bilio kvėpavimas? Roza surado spyną, priglaudė prie jos de- 
šinį smilių, kad jos vėl nepasimestų, ir pabandė įkišti raktą. Jis neti- 
ko. Roza jautė, kaip jis prisispaudžia prie spynos plyšio, tačiau nelen- 
da gilyn. Panika ėmė kandžioti ją iš vidaus. 

- Jis nelenda! - Roza sušnibždėjo Biliui. - Tai buto raktas, bet jis 
nelenda į spyną! 

- Apsuk jį. Tikriausiai kiši jį ne tuo šonu. 

- Ei, kas ten dedas? - nepažįstamas balsas atskriejo i iš viršaus, tur- 
būt iš trečio aukšto laiptų aikštelės. Po jo sekė nesėkmingi bandymai 
įjungti šviesą. - Ir kodėl nedega šviesos? | 

- Pasilikit... - suriko Bilis ir vėl užsikosėjo. Pagaliau jam pavyko 
atsikrenkšti. - Pasilikit, kur esate! Nelipkit žemyn. Iškvieskit p... 

- Aš esu policija, šūdžiau, - karštai duslus balsas tarė iš tamsos vi- 
sai prie pat jųdviejų. Pasigirdo pasitenkinimo urzgesys, ir Bilis nusk- 
rido nuo Rozos, kai jai pagaliau pavyko įkišti raktą į spyną. 

- Ne! - kaire ranka mosuodama tamsoje, sušuko Roza. Apyrankė 
įkaito kaip niekada. - Ne, palik jį ramybėje! PALIK JĮ RAMYBEJE! 

Roza sugriebė už lygios odos, - Bilio striukės, - bet ji išslydo jai 
iš rankų. Vėl pasigirdo duslus šnopavimas, tarsi kažkam į gerklę bū- 
tų pripylę smėlio. Normanas nusijuokė. Sis garsas taip pat buvo dus- 
lus. Roza žengė į priekį, rankomis grabaliodama priešais save. Ji pa- 
lietė Bilio striukės petį, siekė toliau ir užčiuopė kažką šlykštų: tai bu- 
vo panašu į supuvusią, bet vis tiek kažkaip gyvą mėsą, lipnią... gu- 
minę... 

Guminę. 

Jis užsidėjo kaukę, - suprato Roza. - Kažkokią kaukę. 

Staiga kažkas sugriebė jos kairę ranką ir įkišo į drėgną ertmę. Ro- 
zai užteko laiko suvokti, jog tai - Normano burna, o tuomet Norma- 
no dantys sulindo į pirštų mėsą ligi pat kaulų. 

Skausmas buvo nepakeliamas, tačiau Roza ir vėl pajuto ne baimę 
ir norą pasiduoti, leidžiant Normanui kaip visada pasiekti savo, o 
milžinišką iki beprotybės pyktį. Ji nesistengė išlaisvinti rankos, o tik 
sulenkė pirštus per antrą sąnarį, prispausdama pirštų pagalvėles prie 
priekinių dantų dantenų. Tada Roza sulenkė stipriosios kairės rankos 
riešą prie smakro ir patraukė. 

Po jos ranka pasigirdo keistas pokštelėjimas, kokį gali išgirsti ke- 
liu perlauždamas lentą. Normanas krūptelėjo ir klausiamai sugarga- 
liavo: 

- Aaaaoouuu? 

Staiga apatinė jo veido dalis išlindo it darbo stalo stalčius, visiš- 
kai atsikabinusi nuo žandikaulių. Normanas agoniškai suriko, ir Ro- 
za ištraukė savo kraujuojančią ranką galvodama: Stai kas nutinka, kai 
imi kandžiotis, šunsnuki, pabandyk dar kartą. 

Normanas nuvirto aukštielninkas, palydėdamas savo nesėkmę 
riksmais ir marškinių čeženimu per sieną. O dabar jis išsitrauks šau- 
tuvą, - atsisukdama į Bilį, pagalvojo Roza. Sis stovėjo prisišliejęs 
prie sienos ir desperatiškai kosėjo. 

- Ei, jūs, liaukitės, užteks tų juokų. 

Netekęs kantrybės rėkė Žmogus iš viršaus, tik, regis, dabar jis jau 
stovėjo antrame aukšte, pačiame koridoriaus gale. Rozos širdį užplū- 
do bloga nuojauta, netgi kai ji pasuko raktą spynoje ir atidarė duris. 
Ji suriko tai kitai moteriai būdingu balsu: 

- Nešdinkis iš čia, kvaily! Jis tave užmuš! Ne... 

Pasigirdo šūvis. Roza pažvelgė kairėn ir pastebėjo Normaną, sė- 
dintį ant grindų, su pariestomis po savimi kojomis. Blykstelėjimas 
buvo per daug trumpas, kad ji atpažintų jo galvos apdangalą, tačiau 

Roza vis tiek įžvelgė buliaus kaukę su kvailai išsišiepusiu snukiu. Iš 
burnos skylės tekėjo kraujas - jos kraujas. Roza pastebėjo į ją įbestas 
apdujusias Normano akis, priklausančias beždžionžmogiui, pasiruo- 
šusiam stoti į lemtingą kovą. 

Rozai įstūmus Bilį vidun 1r uždarius duris, besiskundžiantis kai- 
mynas-suklykė nesavu balsu. Kambaryje klaidžiojo šešėliai. Rūkas 
temdė gatvės Žibintų metamą spindulį, kuris įprastai nušviesdavo 
kambarį, tačiau vis tiek po vestibiulio, laiptų 1r koridoriaus ši patal- 
pa atrodė gerokai šviesesnė. 

Roza iškart pastebėjo tamsoje švytinčią apyrankę. Ji gulėjo ant 
naktinio staliuko šalia lempos. 

Aš pati tai padariau, - nustebo Roza. Nuo šios nuostabos ji netgi 
pasijuto kvailai. - Aš pati tai padariau, man pakako tik įsivaizduoti, 
Jog ją turiu... 

Na, žinoma, - atsakė panelė Praktiškoji-Nuovokioji. - Žinoma, pa- 
kako, kadangi apyrankė niekada neturėjo galios, niekada, visa galia 
buvo tavyje, galia visada buvo... 

Ne, ne. Jokių tolimesnių diskusijų. Be to, tą pačią akimirką Rozos 
dėmesys nukrypo kitur, kadangi Normanas taranavo duris. Pigus me- 
dis suskilo nuo tokio svorio. Durys sugirgždėjo ant savo vyrių. Kaž- 
kur toliau kaimynas iš viršaus, kurio Roza niekada nebuvo sutikusi, 
ėmė dejuoti. 

Greičiau, Roza, greičiau! Tu juk žinai, ką daryti, kur eiti... 

- Roza... iškviesk... turi iškviesti... - ištarė Bilis, bet ir vėl užsiko- 
sėjo. 

Be to, Roza vis tiek neturėjo laiko klausytis tokių kvailysčių. Gal- 
būt vėliau jo mintis pasirodys visai nebloga, tačiau dabar ji būtų įs- 
tūmusi juos į pražūtį. O Roza turėjo apsaugoti jį, paslėpti... o tai reiš- 
kia, jog jiems reikėjo rasti saugią vietelę. Saugią jiems abiems. 

Roza atidarė spintos duris, tikėdamasi išvysti tą kitą keistą pasau- 
lį, kaip ir tą naktį jos miegamajame, kai ją pažadino griaustinis. Tuoj 
juos apakins ryški saulės šviesa... 

Tačiau prieš akis Roza išvydo tik mažą suplėkusią spintą ir nieko 
kito: megztinį ir sportbačius, kuriuos čia laikydavo, dabar Roza dė- 
vėjo. O taip, prie sienos atremtas stovėjo paveikslas, tačiau jis nei 
išaugo, nei pasikeitė, nei atsivėrė. Tik paprastas, iš rėmų išimtas pa- 
veikslas, kokį gali rasti antikvariate, sendaikčių turguje ar lombarde 
ir tiek. 

Normanas vėl trenkėsi į duris. Šįkart ilga atlauža atsiskyrė nuo 
durų ir nukrito ant grindų. Dar du trys smūgiai, ir durys nebeatlaikys. 

- Tai buvo daugiau nei paprastas paveikslas! - sušuko Roza. - Jis 
buvo skirtas man, ir tai buvo kažkas daugiau nei prakeiktas paveiks- 
las! Aš įėjau į kitą pasaulį! Žinau, kad įėjau, nes aš turiu jos apyrankę! 

Roza pasuko galvą, pažvelgė į ją ir, pribėgusi prie naktinio staliu- 
ko, paėmė ją į rankas. Apyrankė buvo daug sunkesnė ir karštesnė. 

- Roza, - prabilo Bilis. Roza vos įžvelgė jį, užsiėmusį rankomis 
už gerklės. Regis, ant jo lūpų matėsi kraujas. - Roza, mes privalome 
iškviesti... 

Jis suriko, nes ryški šviesa nutvieskė kambarį... tik ji nebuvo pa- 
naši į vasarinę saulės šviesą, kurios taip tikėjosi Roza. Iš atviros spin- 
tos sklido mėnesiena, nušviesdama kambario grindis. 

Roza grįžo prie Bilio su apyranke rankoje ir pažvelgė vidun. Vie- 
toj galinės spintos sienos ji išvydo kalvos viršūnę, švelniame nakti- 
niame vėjelyje besisupančias aukštas žoles bei tamsoje spindinčius 
šventyklos kontūrus. Virš viso to švietė mėnulis - ryški sidabrinė mo- 
neta, besiritinėjanti juodo purpuro danguje. 

Roza prisiminė šiandien matytą lapę, nors, žvelgiant į mėnulį, tai, 
regis, įvyko prieš tūkstantį metų. Lapė pakėlė galvą, kai jos mažyliai 
snaudė šalia jos po nuvirtusio medžio šaknimis, ir juodomis akimis 
pažvelgė į mėnulį. 

Bilis atrodė sumišęs. Šviesa glostė jo odą it sidabrinės gijos. 

- Roza, - neramiu balsu išlemeno jis. Jo lūpos ir toliau judėjo, ta- 
čiau jis nebepasakė nė žodžio. 

Roza paėmė jį už rankos. 

- Eime, Bili. Turime eiti. 

- Kas čia vyksta? 

Toks sumišęs Bilis atrodė vertas pasigailėjimo. Jo veido išraiška 
Rozai sukėlė keistai skirtingas emocijas: laukinį nekantrumą dėl jo 
lėtapėdiškumo ir begalinę meilę - visai ne motinišką, kuri degino jos 
sąmonę. Roza apgins jį. Taip. Taip. Jei prireiks, ji gins Bilį iki pat 
mirties. 

- Nekreipk dėmesio į tai, kas vyksta. Pasitikėk manim, kaip kad 
aš pasitikėjau tavo sugebėjimu vairuoti motociklą. Pasikliauk manim 
ir eikš kartu. Mes privalome tučtuojau išeiti! | 

Roza dešine ranka pastūmė jį į priekį. Apyrankė ant kairiosios 
žybčiojo it auksinis riestainis. Akimirką Bilis padvejojo, bet tada 
Normanas sušuko ir vėl trenkėsi į duris. Surikusi iš baimės 1r pykčio 
Roza vėl sučiupo Bilio ranką. Ji įstūmė ji į spintą, o po to ir į mėnu- 
lio apšviestą pasaulį, nusidriekusį už galinės spintos sienos. 

Padėtis ėmė rimtai blogėti, kai kalė nuvertė paltų kabyklą ant 
laiptų. Normanas kažkaip į ją įsipainiojo, arba bent jau jo mylimiau- 
sias paltas. Vienas žalvarinis kabliukas kažkaip sugebėjo užkabinti 
palto sagos skylę (savaitės triukas!), kitas - lyg kvailas kišenvagis 
įlindo į kišenę, na o trečias savo žalvariniu pirštu įdūrė į ir taip jau 
nukentėjusius pautus. Riaumodamas ir keikdamas Rozą, Normanas 
pabandė mestis į priekį, tačiau pasalūniška kabykla atsisakė jį pa- 
leisti. Normanas neįstengė netgi vilkti jos iš paskos: viena jos kojelė 
užsikabino už turėklo vamzdžio ir prisišvartavo prie jo it inkaras. 

Tačiau Normanas privalėjo atsikelti, nes nenorėjo, kad Roza ir 
jos skystablauzdis draugužis spėtų užsirakinti jos skylėje. Normanas 
neabejojo, jog įstengtų išversti duris (dirbdamas policininku jis dar 
ne tiek išlaužė, o keletas pasitaikė ir labai tvirtų), tačiau laikas tapo 
nebe jo sąjungininku. Jis nenorėjo jos nušauti, - tai būtų per daug 
jau greita ir lengva tokiai klajojančiai Rozai kaip ji, - bet jei padėtis 
nė kiek nepasikeis, jis bus priverstas pasinaudoti šia vienintele gali- 
mybe. Kokia būtų gėda! 

- Leisk man žaisti, treneri! - iš palto kišenės sušuko bulius. - Aš 
nudegęs, geros formos, pailsėjęs ir pasiruošęs! 

Taip, velniškai gera mintis. Normanas ištraukė kaukę iš kišenės ir 
užsimaukšlino ją ant galvos, įkvėpdamas šlapimo ir gumos smarvę. 
Sis sumišęs kvapas jam netgi patiko. Nuramino jį. 

- Tegyvuoja bulius! - sušuko jis ir išsinėrė iš palto. 

Laikydamas pistoletą rankoje, Normanas puolė pirmyn. Prakeik- 
ta kabykla lūžo nuo jo svorio, tačiau vis tiek spėjo įdurti kabliuku į 
kairį kelį. Normanas beveik to nepajuto. Jis šypsojosi ir kaleno dan- 
timis kaukės viduje, mėgaudamasis panašiu į biliardo kamuoliukų 
susidūrimą kaukšėjimu. 

- Nežaisk su manim, Roza, - Normanas pabandė atsistoti, tačiau 
kelis, kurį pradūrė kabyklos kabliukas, sulinko po juo. - Stok, kur esi. 
Liaukis bandžiusi bėgti. Aš tik noriu su tavim pasikalbėti. 

Roza užriko ant jo, bet žodžiai neturėjo reikšmės. Normanas kaip 
įmanoma greičiau ir tyliau ėmė ropštis aukštyn. Pagaliau jis pajuto 
virš savęs judesius. Jis ištiesė ranką, sučiupo už jos kairės blauzdos 
ir suleido į ją nagus. Koks nuostabus jausmas! Sugavau! - trumfuo- 
damas pamanė Normanas. - Ačiū Dievui, sugavau! Suga... 

Staiga iš tamsos netikėtai išniro Rozos batas ir naujoje vietoje 
suknežino jam nosį. Skausmas buvo nepakeliamas: tarytum afrikietiš- 
kų bičių spiečius šėltų jo galvoje. Roza išsilaisvino, bet Normanas 

beveik to nejautė: jis virto aukštielninkas, bandydamas įsitverti į tu- 
rėklą ir pirštais nuslysdamas jo šonu. Jis nusikočiojo iki pat paltų ka- 
byklos, pirštu užėmęs gaiduko saugiklį, kad pats nepaleistų sau kul- 
kos į kaktą... o dabar tai atrodė visai įmanoma. Normanas pagulėjo 
akimirką, po to papurtė galvą ir vėl ėmė ropštis aukštyn. 

Sįkart jo mintys nenubėgo šalin, ir sąmonė nepakilo į viršų, ta- 
čiau Normanas vis tiek net nenutuokė, ką jie šaukė jam nuo viršaus 
ir ką jis jiems atsakė. Priešaky stūksojo tik traumuota nosis, užlieda- 
ma akis raudonu skausmu. 

Normanas suvokė, jog dar kažkas bandė prisijungti prie jų vaka- 
rėlio, kažkoks niekuo dėtas prašalietis, ir Rozos numylėtas draugužis 
liepė jam nesikišti. Svarbiausia, kad šitaip jis išsidavė, kur esąs. Nor- 
manas puolė bukagalvį draugužį, o tas net nespėjo pasitraukti. Nor- 
manas sugriebė bukagalviui draugužiui už gerklės ir vėl ėmė jį 
smaugti. Sįkart jis ketino užbaigti savo darbą iki galo, tik staiga pa- 
juto Rozos ranką sau ant veido... ant kaukės, tarytum jį glamonėtų 
po novokaino dozės. 

Roza. Roza lietė jį. Ji čia. Pirmąkart nuo tada, kai pabėgo su pra- 
keikta banko kortele, ji buvo čia, ir Normanas prarado susidomėji- 
mą Rozos meilužiu. Jis sugriebė jos ranką, prakišo pro kaukės skylę 
sau į burną ir sukando kiek įmanydamas stipriau. Normaną apėmė 
ekstazė. Tik... 

Tik tada kažkas atsitiko. Kažkas bloga. Kažkas siaubinga. Atrodė, 
kad Roza išrovė jam žandikaulius. Skausmas pakilo nuo galvos šonų 
ir su triukšmu susiliejo viršugalvyje. Normanas suklykė ir atsitraukė 
nuo jos - kalė, prakeikta kalė, kas gi nutiko, kad ji iš pelytės pavirto 
į tokią pabaisą? 

Vėl prabilo niekuo dėtas prašalietis, ir Normanas jį pašovė. Jį ar 
dar ką nors kitą, bet, be abejonės, pašovė, nes taip klykia tik pašauti 
ar deginami žmonės. Atsukęs pistoletą į tą pusę, kur ką tik stovėjo 
Roza ir jos bukagalvis draugužis, Normanas išgirdo trinktelint duris. 
Tai kalei vis tiek pasisekė įsmukti į savo skylę. 

Tačiau kol kas tai Normanui nelabai rūpėjo. Skausmas žandikau- 
liuose užgožė nosies skausmą, kaip kad anksčiau šis buvo užgožęs 
sumuštą kelį ir tvinksinčius pautus. Ir ką ji jam padarė? Apatinė vei- 
do dalis atrodė ne tik atplėšta, bet ir kažkaip ištempta: jo dantys ta- 
rytum nepriklausomi palydovai sukosi kažkur toli nuo nosies galiuko. 

Nebūk idiotas, Normi, - sušnibždėjo jo tėvas. - Ji tik išnarino tau 
žandikaulį. Tu Žinai, ką dabar daryti, tad nedelsk! 

- Užsičiaupk, senas sukriošėli, - pabandė ištarti Normanas, tačiau 
su perkreiptu žandikauliu tai nuskambėjo kaip: “Usiaup se suoolii!' 

Normanas nuleido ginklą, nykščiais užkabino kaukės kraštus (ją 
užsidėdamas, jis užsitraukė kaukę iki galo, tad dabar buvo daug 
lengviau) ir švelniai prispaudė riešus prie žandikaulių. Jis jautėsi, 
tarsi liestų rutulinius guolius, nušokusius nuo savo ašių. 

Ignoruodamas skausmą, Normanas kilstelėjo rankas ir aštriai 
timptelėjo. Galvą užliejo skausmas, bet todėl, kad tik vienas žandi- 
kaulis atsistatė į savo vietą. Dabar jo veidas atrodė persikreipęs it 
neteisingai uždarytas stalčius. 

Dar ilgiau palaikyk perkreiptą veidą, Normanai, ir liksi toks vi- 
sam gyvenimui! - nusijuokė jo motina: Normanas gerai prisiminė 
šiuos apmaudžius žodžius. 

Jis vėl timptelėjo dešinę veido pusę. Šįkart Normanas aiškiai iš- 
girdo trakštelėjimą, kai dešinys žandikaulis grįžo į savo vietą. Tačiau 
visa apatinė veido pusė atrodė kažkokia laisva, tarytum sausgyslės 
būtų buvusios pertemptos, ir prireiks laiko, kol jos vėl susitrauks. 
Normanui toptelėjo keista mintis, jog jei jis nusižiovautų, jo žandi- 
kaulis nutįstų iki pat diržo. 

Kaukė, Normi, - sušnibždėjo jo tėvas. - Jei vėl užsitrauksi ją ant 
galvos, kaukė tau padės. 

- Teisingai, - sutiko bulius. Jo balsas nuskambėjo neaiškiai, ka- 
dangi kaukė susiraukšlėjo ant veido, bet Normanas nesunkiai jį sup- 
Falo. 

Jis atsargiai užsitraukė kaukę ant galvos, pakišdamas žandikau- 
lius po guminiu kraštu. Ir tai iš tikrųjų padėjo: kaukė it sportininko 
šalmas suveržė visą veidą. 

- Aha, - patvirtino bulius. - Tarkim, kad aš - tavo žandikaulių lai- 
kiklis. 

Atsistodamas Normanas giliai įkvėpė ir užsikišo 45-0 kalibro pis- 
toletą už diržo. Viskas gerai, - mąstė jis. - Čia tik vieni berniukai, ir 
jokių mergšių. Jam netgi atrodė, jog per kaukės akių skyles vaizdas 
tapo dar aiškesnis. Be abejo, Normanas tai tik įsivaizdavo, tačiau iš 
tiesų taip atrodė, o tai skatino jo pasitikėjimą savimi. 

Normanas prisispaudė prie sienos ir pasileidęs trenkėsi į duris, už 
kurių tūnojo Roza ir jos bukagalvis draugužis. Nuo smūgio skaus- 
mingai sujudėjo net ir po tvirta kauke paslėptas žandikaulis, tačiau 
jis nedvejodamas vėl taranavo duris. Durys sudrebėjo, ir ilga medžio 
atplaiša nukrito nuo viršutinės lentos. 

Staiga Normanas labai panoro, kad šalia atsirastų Harlis Bising- 
tonas. Jie abu būtų vienu smūgiu išvertę duris, ir Normanas būtų lei- 
dęs Harliui pasismaginti su jo žmona, kol pats susidorotų su jos 

draugeliu. Pasismaginti sų Roza buvo vienas nesuprantamiausių 
Harlio gyvenimo troškimų. Normanas negalėjo to suprasti, bet pers- 
kaitydavo Harlio akyse, kai tik šis ateidavo pas juos pasisvečiuoti. 

Jis vėl trenkėsi į duris. 

Po šešto smūgio - o galbūt laimingo septinto - spyna pasidavė, ir 
Normanas įlėkė į kambarį. Roza buvo čia, jie abu buvo, tačiau aki- 
mirką jis nieko nepastebėjo. Prakaitas bėgo į akis, temdydamas Nor- 
mano regėjimą. Kambarys atrodė tuščias, tačiau to negalėjo būti. 

Jie nešoko pro langą: jis buvo uždarytas ir užšautas. 

Normanas bėgiojo po kambarį, kirsdamas rūko aptemdyto gatvės 
žibinto šviesą, ir lingavo galva, maskatuodamas ore Ferdinando ra- 
gais. Kur ji? Kalė! Kur, po paraliais, ji pradingo? 

Normanas pastebėjo atidarytas duris tolimiausiame kambario 
kampe ir užvožtą pintinės skalbiniams dangtį. Jis puolė prie jos ir 
sustojo prie vonios durų. Tuščia. Nebent... 

Normanas išsitraukė pistoletą ir paleido du šūvius į vonios užuo- 
laidėlę, atverdamas porą nustebusių juodų akių gėlėtoje plastamsė- 
je. Jis atitraukė užuolaidėlę - vonia buvo tuščia. Kulkos numušė po- 
rą porcelianinių plytelių nuo sienos - tiek ir tos žalos. Na ir gerai. 
Vis tiek Normanas nenorėjo jos nušauti. 

Ne, bet kur ji pradingo? 

Normanas grįžo į kambarį, parpuolė ant kelių (krūpteldamas nuo 
skausmo, tačiau beveik jo nejausdamas) ir ėmė mosuoti pistoleto 
vamzdžiu po lova. Nieko. Susierzinęs jis trenkė kumščiu į grindis. 

Normanas patraukė prie lango; nors jo akys tvirtino visai ką ki- 
tą, bet langas buvo vienintelė likusi galimybė... ar bent jau taip jis 
manė, kol neišvydo ryškios mėnulio šviesos, besiveržiančios pro kitas 
atviras duris, kurių jis nepastebėjo pirmąkart puldamas į kambarį. 

Mėnesiena? Nejau manai ją matąs? Gal išprotėjai, Normi? Neži- 
nau, ar tu prisimeni, bet lauke karaliauja rūkas, sūneli. Rūkas. Ir net 
jei šiandien šviestų pati ryškiausia šiame amžiuje pilnatis, juk galų 
gale tai - spinta. Spinta, stovinti antrame aukšte. 

Galbūt, tačiau Normanas jau įtikėjo, jog jo prasmirdęs prakaitu, 
riebuotaplaukis tarpkojų grabinėtojas ir gaidžių čiulpikas tėvelis ne- 
žinojo visko apie viską. Normanas suvokė, jog nerealu matyti mėnu- 
lio šviesą, sklindančią iš antro aukšto spintos... tačiau būtent tai jis 
ir matė. 

Jis iš lėto priėjo prie durų, laikydamas rankoje pistoletą, ir sus- 
tingo šviesos srovėje. Pro kaukės skyles (tik, keista, dabar atrodė, ta- 
rytum jis žvelgtų pro vieną bendrą skylę) Normanas įsistebeilijo į 
spintą. 

Nuo abiejų spintos sienų kyšojo kabliukai, tušti pakabai suposi 
ant metalinio vamzdžio, tačiau galinės spintos sienos nesimatė. Vie- 
toj jos stūksojo mėnulio apšviesta kalva, apaugusi aukštomis žolėmis. 
Normanas matė jonvabalius, žybčiojančius tamsiame medžių tanku- 
myne. Dangumi slenkantys debesys darydavosi panašūs į žiburėlius, 
kai priartėdavo prie greitai tapsiančio pilnatimi mėnulio. Kalvos pa- 
pėdėje matėsi kažkokie griuvėsiai. Normanui jie pasirodė panašūs į 
nugriautą seną plantacijų namą arba į apleistą bažnyčią. 

Aš visiškai išprotėjau, - pamanė jis. - Arba ji gerokai stuktelėjo 
man į galvą, ir dabar sapnuoju beprotiškus sapnus. 

Ne, negali būti. Jokiu būdu. 

- SUGRĮŽK, ROZA! - Normanas suriko į spintą... kuri, tiesą pa- 
sakius, visai nebepriminė spintos. - SUGRĮZK, KALE! 

Nieko. Tik tas neįtikinamas vaizdas... ir švelnus vėjelis, dvelkian- 
tis žolėmis ir gėlėmis, galintis patvirtinti, jog tai ne vien keistoka op- 
tinė apgaulė. 

Ir dar kažkas: svirplių čirpimas. 

- Tu pavogei mano banko kortelę, kale, - tyliai sumurmėjo Nor- 
manas. Jis sugriebė vieną kabliuką it keleivis laikiklį metro vagone. 
Priešais jį driekėsi keistas mėnulio nušviestas pasaulis, tačiau baimė 
išnyko po pykčio priepuoliu. 

- Tu pavogei kortelę, ir aš noriu su tavim pasišnekėti. Akis... į... 
akį. 

Normanas įžengė į spintą ir pasilenkė po skersiniu, numesdamas 
porą pakabų ant medinių grindų. Akimirką jis pastypsojo vietoje, 
žvelgdamas į atsiveriantį priešais jį kitą pasaulį. 

Tada žengė pirmyn. 

Atrodė, tarytum jis žengtų žemyn, kaip kartais atsitinka senuose 
namuose, kur grindys kambariuose nebe vienodo lygumo, bet tai ir 
viskas. Žingsnis, ir Normanas stovėjo nebe antro aukšto kambaryje, 
o ant žolės. Kvapnus vėjelis kedeno jo drabužius ir netgi įsmuko pro 
akies skylę (taip, liko tik viena skylė, Normanas nežinojo, kaip tai at- 
sitiko, bet, žengus tą vieną žingsnį, tai nebeatrodė keista), atgaivin- 
damas sutinusią ir suprakaitavusią odą. Normanas sučiupo kaukę už 
kraštų, ketindamas ją nusiimti ir leisti vėjeliui nugairinti visą veidą, 
tačiau kaukė nepajudėjo iš vietos. Nė per milimetrą. 


IX 
AŠ ATSILYGINU 


Bilis apsidairė aplink mėnulio nutviekstą kalvos viršūnę, visiškai 
nesuvokdamas, ką mato. 

Jis pakėlė ranką prie sutinusio kaklo ir ėmė jį trinti. Roza jau ga- 
lėjo įžvelgti ant kaklo besiskleidžiančias mėlynes. 

Naktinis vėjelis it rūpestinga ranka palietė jos kaktą. Jis buvo 
švelnus ir šiltas bei kvepiantis vasara. Nesijautė jokios rūko drėgmės, 
nei sodraus didžiojo ežero, nusidriekusio į rytus nuo miesto, kvapo. 

- Roza? Ar tai iš tikrųjų vyksta? 

Nespėjus sugalvoti tinkamo atsakymo, ją pašaukė susirūpinęs - 
jau pažįstamas - balsas. 

- Moterie! Ei, moterie! 

Tai buvo ta pati moteris raudona suknele, tik šį kartą ji vilkėjo pa- 
prastą suknelę - regis, mėlyną, nors tokioje mėnesienoje sunku buvo 
nustatyti tikrąja spalvą. “Vendė Jarou“ stovėjo kalvos viduryje. 

- Lipkite žemyn! Negaiškite laiko! Tas, kitas, greitai bus čia, o tau 
reikės šį tą padaryti! Šį tą svarbaus! 

Roza vis dar laikė Bilį už rankos. Ji pabandė jį patempti į priekį, 
tačiau Bilis pasipriešino, neramiai žvelgdamas į “Vendę". UŽ jų - vi- 
sai arti - Normanas išrėkė Rozos vardą. 

Riksmas privertė Bilį pašokti, bet neišjudino iš vietos. 

- Kas ji, Roza? Kas ta moteris? 

- Nesvarbu. Eime! 

Roza įsiutusi patraukė Bilį už rankos. Šis pajudėjo kartu su ja, ta- 
čiau nenuėjęs nė tuzino žingsnių susirietė, užsikosėdamas iš visų jė- 
gų. Roza, pasinaudojusi proga, atitraukė skolintos striukės užtrauktu- 
ką ir numetė ją ant žolės. Po jos sekė ir megztinis. Roza vilkėjo be- 
rankovę palaidinę, tad lengvai užsimovė apyrankę ant rankos. Ji iš- 
kart pajuto energijos antplūdį, tačiau negalėjo sau atsakyti, ar šis 
jausmas tikras, ar vėl pokštauja tik jos sąmonė. Roza paskubom dirs- 

telėjo per petį, beveik tikėdamasi išvysti ją puolantį Normaną, bet 
bent jau kol kas jo nebuvo. Roza išvydo'tik ponio vežimėlį, patį po- 
nį, rupšnojantį mėnulio sidabru nužertą žolę, bei jau anksčiau maty- 
tą molbertą. Paveikslas vėl pasikeitė. Centre stovėjo nebe moteris, o 
būtybė, panaši į raguotą velnią. Taip, ko gero, tai ir buvo velnias, tik 
drauge ir žmogus - Normanas. Roza prisiminė, kaip, šūviui plykste- 
lėjus, ant jo galvos ji pastebėjo ragus. 

- Mergaite, ko tokia lėta? Judinkis! 

Roza kaire ranka apglėbė Bilį per liemenį (jo kosulio priepuolis 
jau rimo) ir padėjo jam nulipti iki nekantraujančios “Vendės"'.. Artė- 
jant prie jos, Roza jau beveik nešė Bilį ant savo rankų. 

- Kas... tu? - Bilis paklausė juodaodės moters ir vėl užsikosėjo. 

“Vendė" praleido klausimą pro ausis ir, taipgi apkabinusi Bilį per 
liemenį, padėjo Rozai jį išlaikyti. Tada ji prabilo į Rozą. 

- Aš padėjau jos atsarginį za/4 už šventyklos kampo, tad tai sut- 
varkyta... tačiau privalome paskubėti! Negalime sugaišti nė sekun- 
dės! 

- Nesuprantu, apie ką tu kalbi, - atsakė Roza, nors sąmonės glū- 
dumoje viską puikiai suprato. - Kas tas zatas? 

- Pasilaikyk tuos klausimus sau, - atrėžė juodaodė moteris. - Ge- 
riau paskubėkime. 

Prilaikydamos Bilį, jiedvi patraukė Buliaus Šventyklos link 
(nuostabu, kaip greitai mane užgriuvo prisiminimai, - pamanė Roza). 
Jų šešėliai bėgo šalimais. Pastatas šmėstelėjo priešais juos - tiesą pa- 
sakius, jis it gyvas ir alkanas padaras tiesiog palinko į juos. Roza la- 
bai apsidžiaugė, kai “Vendė" pasuko į dešinę, ketindama apeiti šven- 
tyklą iš šono. 

Už šventyklos tarsi drabužis ant spintos kabliuko, ant spygliuoto 
krūmo maskatavo atsarginis zatas. Roza nė kiek nenustebusi su bai- 
me pažvelgė į jį. Tai buvo lygiai toks pat purpurinis chitonas, kokį 
dėvėjo moteris maloniu beprotės balsu. 

- Užsivilk jį, - paliepė juodaodė moteris. 

- Ne, - paprieštaravo Roza. - Ne, aš bijau. 

- SUGRĮŠK, ROZA! 

Bilis pašoko nuo šio balso ir, išpūtęs akis, pakreipė galvą. Jo oda 
buvo baltesnė už mėnesieną; jo lūpos drebėjo. Roza taip pat išsigan- 
do, tačiau po savo baime ji jautė begalinį pyktį tarytum ryklį, sukan- 
tį ratus po maža valtele. Ji vis dar beviltiškai tikėjosi, jog Normanui 
nepavyks jų pasiekti, jog paveikslas kažkokiu būdu užsitrenks jam 
prieš nosį. Tačiau dabar Roza suprato, kad to neįvyko. Normanas jau 
rado paveikslą ir greitai įžengs į šį pasaulį, jei dar neįžengė. 

- SUGRĮŽK, KALE! 

- Užsivilk jį, - pakartojo moteris. 

- O kam? - paklausė Roza, tačiau jos rankos jau sugriebė palaidi- 
nę už kraštų ir nuvilko ją per galvą. - O kam? 

- Nes to nori ji, 0 ji gauna tai, ko nori, - juodaodė moteris pasisu- 
ko į Rozą bespoksantį Bilį. - Nusisuk. Savo pasaulyje gali spoksoti į 
nuogumą, kol akys išvarvės, bet tik ne manajame. Nusisuk, jei neno- 
ri nukentėti. 

- Roza? - neužtikrintai prabilo Bilis. - Juk tai sapnas, tiesa? 

- Taip, - Roza pajuto šaltumą savo balse, - kažkokį spontanišką 
išskaičiavimą, - kokio anksčiau niekada negirdėjo. - Taip, tiesa. Da- 
ryk, ką ji liepia. 

Bilis nusisuko tarytum komandą išgirdęs kareivis. Dabar jis žvel- 
gė į siaurą takelį, vingiuojantį palei užpakalinę pastato sieną. 

- Nusiimk ir tuos papų pakinktus, - liepė juodaodė moteris, ne- 
kantriu nykščiu durdama į Rozos liemenėlę. - Jų po zatu nieks nene- 
šioja. 

Roza nusimetė liemenėlę, po to nusiavė sportbačius ir nusimovė 
džinsus. Ji sustingo vienomis baltomis apatinėmis kelnaitėmis ir 
klausiamai sužiuro į “Vendę". Ši linktelėjo. 

- Aha, jas taip pat. 

Roza nusitraukė kelnaites ir atsargiai nuėmė drabužį - zafą - nuo 
krūmo. Juodaodė pasiskubino jai padėti. 

- Nelįsk, aš pati Žinau, kaip jį užsivilkti! - piktai sustabdė ją Roza 
ir per galvą užsimovė chitoną. 

“Vendė" vertinančiai stebėjo ją, net nepajudėdama iš vietos, kai 
Roza minutėlę susipainiojo su peties raiščiu. Kai apsivilko zatą, de- 
šinys Rozos petys liko nuogas, o apyrankė Žibėjo virš kairės alkūnės. 
Roza tapo moters iš paveikslo atvaizdu veidrodyje. 

- Dabar jau gali atsisukti, Bili, - tarė ji. 

Bilis atsisuko ir atidžiai nužvelgė ją, ilgėliau užtrukdamas ties 
prie gražiai išausto audinio prisispaudusiais speneliais. Roza tam vi- 
sai neprieštaravo. 

- Tu atrodai panaši į kažką kitą, - pagaliau prabilo Bilis. - Į kažką 
pavojingą. 

- Taip visada būna sapnuose, - atsakė Roza, vėl savo balse paju- 
tusi šaltumą ir išskaičiavimą. Ji nekentė šio balso... bet kartu juo ir 
žavėjosi. 

- Ar man reikia tau pasakyti, ką daryt? - paklausė juodaodė mo- 
teris. 

- Ne, žinoma, ne. 

Roza pakėlė balsą, kuris nuskambėjo muzikaliai ir drauge Žvėriš- 
kai, primindamas tos, kitos, balsą... tik, deja, jis priklausė pačiai Ro- 
zai. į 

- Normanai! - suriko ji. - Normanai, aš čia! 

- Viešpatie švenčiausias, Roza, ne! - sudejavo Bilis. - Gal pakvai- 
šai? 

Jis pabandė sugriebti ją už peties, tačiau Roza staigiai nupurtė jo 
ranką, perspėjančiai dėbtelėdama į jį. Bilis pasitraukė nuo jos, kaip 
kad anksčiau ir “Vendė Jarou"'. 

- Tai vienintelė išeitis ir ji - feisinga. Be to... - Roza neužtikrintai 
pažvelgė į “Vendę". - Juk man nieko nereikės daryti, tiesa? 

- Nereikės, - atsakė moteris mėlynu apdaru. - Viską atliks pati po- 
nia. Jei bandysi pasipainioti jai po kojų, - ar padėti jai, - ji privers ta- 
ve pasigailėti. Tau reikės tik atlikti tai, ko tas šunsnukis ir tikisi. 

- Palydėti jį, - sumurmėjo Roza, ir jos akys sublizgėjo mėnesie- 
noje. 

- Teisingai. Palydėk jį žemyn takeliu. Sodo takeliu. 

Roza įkvėpė oro ir vėl jį pašaukė, jausdama, kaip apyrankė degi- 
na ranką lyg keista, klaikiai saldi ugnis. Jai patiko jos balsas, toks 
garsus it jos senasis vaikiškasis karo riksmas kukurūzuose. 

- Aš čiaaaa, Normanai! 

Bilis išsigandęs spoksojo į ją. Rozai nepatiko tas jo žvilgsnis, ta- 
čiau ji norėjo jį išvysti. Tikrai. Juk jis - vyras, tiesa? O vyrai kartais 
turi Žinoti, ką reiškia bijoti moters, ar ne? Kartais tai - vienintelė mo- 
ters apsauga. 

- Bėk, - paragino juodaodė. - Aš pasiliksiu čia su tavo vaikinu. 
Mes būsime saugūs. Tas, kitas, perbėgs per šventyklą. 

- Iš kur tu žinai? 

- Nes jie visados taip daro. Prisimink, kas jis toks. 

- Bulius. 

- Teisingai, bulius. O tu - mergaitė, mojuojanti šilkine skrybėle, 
kad jį prisiviliotum. Tik neužmiršk: jei jis tave sugaus, jo nuo savęs 
nebeatitrauksi. Jei jis tave sugaus, jis tave užmuš. Stai taip. Nei aš, 
nei mano ponia nebegalės atitraukti jo nuo tavęs. Jis nori ryti tavo 
kraują. 

Žinau tai geriau nei tu, - pamanė Roza. - Jau seniai tai žinau. 

- Neik, Roza, - paprašė Bilis. - Pasilik su mumis. 

- Ne. 

Ji praėjo pro jį, pajusdama, kaip spyglys įsminga į šlaunį. Skaus- 
mas buvo toks pat saldus kaip ir jos riksmas. Netgi jausmas, kaip 
kraujas teka per odą, buvo saldus. 

- Mažoji Roza. 

Ji atsigrįžo. 

- Tu turi jį aplenkti. Ir žinai kodėl? 

- Taip, žinoma, Žinau. 

- Ką turėjai omeny, sakydama, kad jis - bulius? - paklausė Bilis. 
Jis atrodė sunerimęs, irzlus... tačiau Roza dar niekad taip jo nemylė- 
j0 kaip dabar. Bilio veidas buvo toks išbalęs ir toks bejėgis. 

Jis vėl užsikosėjo. Roza uždėjo ranką jam ant peties, labai bijoda- 
ma, kad jis gali ją numesti. Tačiau to neatsitiko, bent jau kol kas. 

- Pasilik čia. Pasilik čia ir būk ramus. 

"Roza nuskubėjo į priekį. Bilis dar spėjo išvysti mėnulio apšviestą 
chitono kraštelį tolimiausiame šventyklos gale, nuo kur vėrėsi take- 
lis, ir viskas - Roza išnyko. | 

Po akimirkos jos riksmas vėl sudrebino naktį: 

- Normanai, su ta kauke tu atrodai toks kvailys, - pauzė, ir vėl: - 
Aš daugiau tavęs nebebijau, Normanai... 

- Viešpatie, jis ją nužudys, - sumurmėjo Bilis. 

+ Galbūt, - atsakė moteris mėlyna suknele. - Kažkas tai tikrai šią- 
nakt žus... 

Ji nutilo ir išpūtusi akis pakėlė galvą. 

- Ką išgird... 

Juoda ranka užčiaupė Biliui burną. Jis pajuto joje glūdinčią jėgą. 
Visiškas tikrumas užplūdo Bilio sąmonę, kai delnas užspaudė burną, 
O pirštų galiukai įsirėžė į skruostus: tai ne sapnas. Bilis daugiau ne- 
begalėjo savęs įtikinti, kad sapnuoja. 

Juodaodė moteris pasistiebė ant pirštų galų ir lyg meilužė pri- 
sišliejo prie jo, vis dar neatitraukdama rankos nuo Bilio lūpų. 

- Ša, - sušnibždėjo ji Biliui į ausį. - Jis ateina. 

Bilis išgirdo žolės ir lapų šlamesį bei sunkų švilpiantį šnopštimą. 
Tokius garsus, Bilio nuomone, galėjo išgauti tik daug sunkesni už 
Normaną Danielsą Žmonės, sveriantys nuo trijų iki trijų šimtų pen- 
kiasdešimties svarų. 

Arba didžiulis gyvulys. 

Juodaodė iš lėto atitraukė ranką nuo Bilio burnos, ir jiedu sus- 
tingo vietoje, įsiklausydami į artėjančios būtybės žingsnius. Bilis ap- 
kabino moteriškę, ir ji padarė tą patį. Taip jiedu ir stovėjo - Bilis ėmė 
kažkodėl neabejoti, jog Normanas - ar kuo ten jis pavirto - neis per 
pastatą. Jis - ta būtybė - apeis aplinkui ir juos pastebės. Sekundę jis 
pakas Žemę, nuleidęs galvą žemyn, o tada nusivys juodu siauru be- 
viltišku takeliu, mindydamas ir badydamas juos. 

- Šššš, - sušnibždėjo “Vendė"". 

- Normanai, tu idiotas... 

Iki jųdviejų it dūmas ar mėnesiena atskriejo Rozos balsas. 

- Tu toks kvailys... nejau manai galėsiantis mane sugauti? Kvai- 
las senas bulius! 

Pasigirdo skardus juokas. Šis garsas privertė Bilį prisiminti stiklo 
pluoštą, atdarus šulinius bei tuščius kambarius vidurnakty. Jis nusi- 
purtė ir pajuto, kaip pašiurpo jo rankos. 

Priešais šventyklą stojo tyla (kurią pertraukdavo tik vėjo šuorai, 
sujudindami spygliuotus krūmus tarytum susivėlusius plaukus šu- 
kuojanti ranka), nutilo 17 Roza. Virš galvų mėnulis palindo po debe- 
siu, nudažydamas jo pakraštėlius sidabru. Danguje sužibo žvaigždės, 
tačiau Bilis neatpažino nė vieno jų derinio. Tada pasigirdo vėl: 

- Norrr - manaaai... nejau nenori su manim pasikaaalbėėėti? 

- Būtinai pasikalbėsiu, - atsakė Normanas Danielsas, ir Bilis pa- 
juto, kaip juodaodė moteris krūptelėjo iš nustebimo, nors ir jo paties 
širdis vos neiššoko iš krūtinės. Normanas stovėjo ne daugiau kaip už 
dvidešimties jardų. Tarytum jis būtų tyčia kėlęs triukšmą, leisdamas 
jiems sekti jo žingsnius, o po to, kai jam prireikė tylos, jis tapo visiš- 
kai tylus. - Pasikalbėsiu su tavim akis į akį, kekše. 

“Vendės" pirštas užspaudė Bilio lūpas, tačiau jam to nė nereikė- 
j0. Jų akys sustingo, ir Bilis pastebėjo, jog moteris irgi ėmė dvejoti, 
ar Normanas eis per šventyklą. 

Tyla pavertė laiką amžinybe. Netgi Roza kažko laukė. 

Truputį nutolęs, pagaliau vėl prabilo Normanas. . 

- O, senas kalės vaike. Ką tu čia darai? 

Bilis dėbtelėjo į “Vendę". Ji nežymiai papurtė galvą, parodyda- 
ma, jog taipgi nieko nesupranta. Bilis suvokė siaubingą dalyką: jis 
norėjo kosėti. Tvinkčiojimas už minkšto gomurio tapo nebepakelia- 
mas. Bilis ranka užsidengė bumą ir pabandė sulaikyti kosulį gerklė- 
je, žinodamas, kad moteris susirūpinusi žvelgia į jį. 

Ilgam jo nesulaikysiu, - mąstė Bilis. - Viešpatie, Normanai, kodėl 
tu nepaskubi? Anksčiau buvai toks staigus. 

Iš tolumos atsklido pritarimas: 

- Norrrr - manaaai! Tu toks velniškai LEEĖTAS, Norrr - mana- 
aai! 

- Kalė, - tarė balsas iš kitos šventyklos pusės. - Dar palauk tu 
man. 

Žvirgždas sugirgždėjo po kojomis. Dar po akimirkos Bilis išgir- 
do žingsnių aidą ir suprato, kad Normanas įėjo į pastatą, kurį juodao- 
dė moteris vadino šventykla. Jis suvokė ir dar vieną dalyką: noras ko- 
sėti praėjo - bent jau laikinai. 

Bilis palinko prie moters mėlyna suknele ir sušnibždėjo jai į ausį. 
- O ką dabar darysime? 

Jos šnabždesys palietė jo ausį. 

- Lauksime. 


Normaną labai išgąsdino prie veido prilipusi kaukė, tačiau nes- 
pėjus išgąsčiui virsti panika jis prieš save išvydo šį tą, kas visiškai 
nutraukė mintis apie kaukę. Normanas nuskubėjo šlaitu žemyn ir pa- 
silenkė. Jis pakėlė megztinį, pasukiojo jį ir numetė šalin. Tada pakė- 
lė striukę. Taip, šitą vilkėjo ji. Tai buvo motociklininko striukė. Vai- 
kinas turėjo motociklą, ir ji važinėjosi su juo, tikriausiai prispaudusi 
savo klyną prie jo šiknos. Striukė jai per didelė, - pamanė Normanas. 
- Jis paskolino ją Rozai. Nuo šios minties jis įniršo ir apspjovė striu- 
kę, prieš numesdamas ją į šalį. Tada pašoko ant kojų ir intensyviai 
apsidairė. 

- Kalė, - sumurmėjo Normanas. - Purvina apgavikė kalė. 

- Normanai! - balsas atskriejo iš tamsos, akimirkai sulaikydamas 
jo kvėpavimą. 

Arti, - mąstė Normanas. - Dievulėliau, ji visai arti. Regis, ji tame 
pastate. 

Jis sustingo, laukdamas kito Rozos šūksnio. Po akimirkos ji vėl 
suriko: 

- Normanaiii, aš čia! 

Jo rankos palietė kaukę, tačiau nebandė jos nutraukti, o tik pag- 
lostė ją. 

- Tegyvuoja bulius, - sumurmėjo Normanas ir pasileido šlaitu že- 
myn, pastato griuvėsių link. Jam atrodė, kad jis mato pėdsakus, ve- 
dančius ton pugėn - numintas žoles, kur buvo statomos pėdos - ta- 
čiau mėnesiena trukdė juos įžvelgti. 

Tarytum norėdama patvirtinti jo teisumą, Roza vėl pašaipiai su- 
riko: 

- Aš čiaaa, Normanai! 

Tarsi ji jo visai nebijotų ir tyčia viliotų prie savęs. Kalė! 

- Tik stovėk, kur stovėjai, Roza, - sumurmėjo Normanas. - Stovėk 
ir nejudėk. 

Už diržo jis vis dar buvo užsikišęs pistoletą, bet Normanas neke- 
tino juo pasinaudoti. Jis nežinojo, ar haliucinacijose galima šaudy- 
ti, tačiau visai netroško to išsiaiškinti. Normanas tenorėjo pasikalbėti 

su savo mažyte klajojančia Roza ir iš daug arčiau, nei bet kuris gink- 
las galėjo leisti. 

- Normanai, su ta kauke tu atrodai toks kvailys... Aš daugiau ta- 
vęs nebebijau, Normanai... 

Greitai manysi visai kitaip, kale, - pamanė Normanas. 

- Normanai, tu - idiotas! 

Gerai, galbūt ji ir ne pastate; regis, ji išėjo per jį į kitą pastato 
pusę. Nesvarbu. Jei ji mano galėsianti pralenkti jį lygioje vietovėje, 
tai greitai labai nustebs. Ir paskutinį kartą savo gyvenime. 

- Tu - toks kvailys!.. Nejau manai galėsiantis mane sugauti? Kvai- 
las senas bulius! > 

Normanas pasitraukė į dešinę ir nutilo, vis kartodamas sau, jog 
nedera elgtis it - cha cha - buliui porceliano parduotuvėje. Jis sus- 
tojo prie suskilusių laiptų, vedančių į šventyklą (taip, Normanas pa- 
galiau suprato, jog tai šventykla iš graikiškų pasakėlių, kokias skai- 
tė dar mokykloje), ir nužvelgė ją. Pastatas buvo apleistas ir dūlėjo, 
tačiau vietovė neatrodė bauginanti. Keista, Normanas čia jautėsi lyg 
namie. 

- Norrr - manaaai... nejau nenori su manimi pasikalbėčėti? 

- Būtinai pasikalbėsiu. Pasikalbėsiu akis į akį, kekše. 

Normanas pastebėjo kažką aukštose žolėse į dešinę nuo laiptų: 
didžiulį akmeninį veidą, atidžiai spoksantį į dangų. Penki žingsniai, 
is Normanas jau žiūrėjo į akmenį, norėdamas įsitikinti matąs tai, ką 
galvojo matąs. Taip, tikrai. Milžiniškas žolėmis apaugęs akmuo turė- 
jo jo tėvo veidą. Jo tuščios akys idiotiškai šypsojosi mėnesienoje. 

- O, senas kalės vaike. Ką tu čia darai? 

Akmeninis tėvas neatsakė, užtat prabilo Normano žmona. 

- Norrr - manaaai... tu toks velniškai LĖTAS, Norrr - manaaai! 

Na ir gražiai gi jos išmokė ją kalbėti, - pastebėjo bulius, tik dabar 
jis laidė pastabas iš Normano sąmonės. - Ji susidėjo su tikrai nuos- 
tabiais žmonėmis, nėra jokių abejonių - jie pakeitė visą jos gyveni- 
mą. 

- Kalė, - drebančiu balsu iškošė Normanas. - Dar palauk tu man. 

Jis nusisuko nuo akmeninio veido, atsispirdamas pagundai aps- 
pjauti jį, kaip anksčiau Rozos striukę... ar net atsegti kelnes ir jį ap- 
myžti. Žaidimams nebeliko laiko. Normanas nuskubėjo laiptais aukš- 
tyn žiojėjančio juodo įėjimo į šventyklą link. Kiekvienąkart pastatant 
koją, skausmas persmelkdavo ją, nugarą ir suniokotą žandikaulį. At- 
rodė, tarytum tik kaukė prilaikė žandikaulį savo vietoje. Be to, velniš- 
kai jį skaudėjo. Gaila, kad jis su savim nepasiėmė aspirino iš farų 
mašinos. 

Ir kaip ji galėjo taip padaryti, Normi? - sušnibždėjo balsas iš są- 
monės gelmių. Jis vis dar buvo panašus į jo tėvo balsą, tačiau Nor- 
manas dar niekad negirdėjo, kad tėvas būtų toks neužtikrintas ir su- 
nerimęs. - Kaip ji išdrįso taip pasielgti? Kas jai nutiko? 

Normanas stabtelėjo ant viršutinio laiptelio. Jam skaudėjo veidą, 
o apatinis žandikaulis atrodė laisvas it ratas, atsukus veržles. 

Aš nežinau ir man nerūpi, - atsakė jis vaiduokliškam balsui. - Bet 
pasakysiu tau vieną dalyką, tėveli - jei tik esi mano tėvas: kai aš ją 
rasiu, tas “nutikimas" jai greitai baigsis. Gali tuo neabejoti. 

Ar tikrai nor tai išbandyti? - paklausė balsas, ir jau bepradedąs 
žengti į priekį Normanas vėl sustojo ir įsiklausė. 

Zinai, kas gali būti išmintingiau? Viską baigti. Žinau, kaip tai 
skamba, tačiau vis tiek noriu, kad mane suprastum, Normi. Jei būtų 
mano valia, aš apsisukčiau ir grįžčiau atgal. Kadangi čia viskas ne 
taip. Velniškai ne taip. Nežinau, kas tai, bet nujaučiu, jog tai spąstai. 
Ir jei pakliūsi į juos, nukaręs žandikaulis ar nenusitraukianti nuo gal- 
vos kaukė taps vienais niekais, palyginus su tuo, kas tavęs laukia. 
Kodėl negali apsisukti ir grįžti atgalios? Grįžti į jos nuomojamą butą 
1r ten jos palaukti? 

- Todėl, kad jie ateis, tėveli, - atsakė Normanas. Jį pritrenkė bal- 
so įtikinamumas, tačiau jis negalėjo su juo sutikti. - Ateis farai ir ma- 
ne suims. Jie suims mane, man nespėjus nė užuosti jos kvepalų. Ir to- 
dėl, kad ji iškeikė mane. Todėl, kad ji pavirto kekše. Tai matyti ir iš 
jos kalbos. 

Nekreipk dėmesio į jos kalbas, idiote! Jei ji nuėjo šunkeliais, tai 
palik ją josios draugužėms! Galbūt dar ne vėlu viską baigti, kol visa 
tai nesprogo tau tiesiai į veidą. 

Normanas apgalvojo tai... ir, pakėlęs akis į šventyklą, virš durų 
perskaitė išraižytus žodžius: “TA, KURI PAVOGĖ SAVO VYRO 
BANKO KORTELĘ, NEVERTA TOLESNIO GYVENIMO". 

Abejonės išgaravo. Ne, daugiau jis nebeklausys klynus grabalio- 
Jančio savo tėvo. Normanas įžengė į drėgną šventyklos tamsą. Buvo 
tamsu... bet jis įstengė matyti. Mėnulio šviesa statmenai krito pro 
siauručius langelius, apšviesdama griuvėsius, panašius į bažnyčią, į 
kurią Roza su savo šeima vaikščiodavo Obreivilyje. Normanas slin- 
ko į priekį per nukritusių lapų krūvas, o kai cypsinčių šikšnosparnių 
būrys ėmė sukti ratus jam palei veidą, jis tik sumosavo rankomis, nu- 
vydamas juos šalin. 

- Nešdinkitės, kekšių vaikai, - sumurmėjo jis. 

Išniręs pro duris į dešinę nuo altoriaus ir atsidūręs ant mažų ak- 
meninių laiptų, Normanas pastebėjo kažkokią skiautelę, užkibusią 

ant krūmo. Jis pasilenkė, ištraukė ją ir pakėlė prie akių. Tokioje švie- 
soje buvo sunku įžiūrėti, bet, regis, skautelė buvo raudonos ar roži- 
nės spalvos. Nejau Roza vilkėjo tokios spalvos drabužius? Normanas 
manė, kad ji dėvėjo džinsus, tačiau viskas susipainiojo jo sąmonėje. 
Net jei ji ir dėvėjo džinsus, ji juk nusimetė bukagalvio paskolintą st- 
riukę, o po ja... 

Už jo pasigirdo švelnus garsas, tarsi vėliavėlė pleventų vėjyje. 
Normanas atsigręžė, ir rudas šikšnosparnis rėžėsi tiesiai jam į veidą. 
Jo sparnai trankėsi į Normano skruostus, ūsuotas snukis stengėsi 
įkąsti. 

Normanas sugriebė pistoleto vamzdį, tačiau jį paleidęs sučiupo 
šikšnosparnį ranka ir sutriuškino sparnų kaulus it koks pamišęs mu- 
zikantas, grojantis koncertina. Jis sulenkė šikšnosparnį ir taip smar- 
kiai perplėšė jį perpus, kad net viduriai ištiško ant batų. 

- Reikėjo nelįsti man prie veido, šūdžiau, - tarė Normanas ir nus- 
viedė šikšnosparnio liekanas į šventyklos šešėlį. 

- Puikiai moki žudyti šikšnosparnius, Normanai. 

Viešpatie švenčiausias, kaip arti - iškart už jo! Normanas taip 
greitai apsisuko, kad vos neprarado pusiausvyros ir nenudardėjo 
nuo. akmeninės laiptų pakylos. 

Žemė už šventyklos driekėsi žemyn upelio link, ir pusiaukelėje 
prie jo negyviausiame pasaulyje sode stovėjo jo mieloji klajojanti 
Roza - stovėjo mėnesienoje ir žvelgė į jį. Normaną pribloškė trys 
dalykai: pirma, Roza buvo be džinsų ir vilkėjo trumpą suknelę, kuri 
tiko tik brolijos togų vakarėliams. Antra, Roza pakeitė plaukų spal- 
vą: dabar ji buvo susipynusi baltus plaukus į kasą. 

Jr trečia, ji buvo graži. 

- Šikšnosparniai ir moterys, - šaltai tarė ji. - Tai ir viskas, ar ne? 
Man beveik tavęs gaila, Normanai. Tu - apgailėtina vyro parodija. 
Ne, tu ne vyras. Ir netgi ta kvaila kaukė nepadės tau juo tapti. 

- AŠ TAVE UŽMUSIU, KALE! - Normanas nušoko nuo pakylos 
ir pasileido kalva žemyn prie Rozos. Jo raguotas šešėlis negyva žole 
vilkosi šalia jo mėnesienoje. 


Akimirką Roza sustingo vietoje, įtempusi visus savo kūno raume- 
nis, kai tuo tarpu Normanas pasileido jos link, šaukdamas savo kau- 
kės viduje. Ją išjudino netikėtas atgrasus įvaizdis, kurį tikriausiai 
pasiuntė panelė Praktiškoji-Nuovokioji. Jame Roza išvydo teniso ra- 
ketę ir kruviną jos rankeną. 

Ji apsisuko, pakeldama zato sijonėlį, 17 nuskubėjo prie upelio. 

Akmenys, Roza... jei įkrisi į vandenį... 

Bet ji nesiruošė įkristi. Ji buvo tikra Roza, Roza Tikroji, todėl ne- 
siruošė įkristi. Nebent imtų manyti, kas gali nutikti. Vandens kvapas 
ėmė graužti akis... ir privertė pajusti troškulį. Roza pakėlė kairę ran- 
ką, smiliaus ir didžiojo piršto krumpliais užspaudė nosį ir peršoko 
ant antro akmens. Nuo čia šoktelėjo ant ketvirto, o tada - į krantą. 
Kaip lengva. Vieni niekai. Bent jau kol jos kojos nepaslydo, ir Ro- 
za, išsitiesusi ant žemės, nepradėjo pati slysti glotnia žole atgal į juo- 
dą vandenį. 

Normanas pamatė, kaip ji parkrito, ir nusijuokė. Regis, Roza ruo- 
šėsi sušlapti. | 

Nesijaudink, Roza, - pamanė jis. - Aš išžvejosiu tave ir išpurtysiu 
iš tavęs visą vandenį. Gali tuo neabejoti. 

Roza vėl užsiropštė ant kranto ir metė išgąstingą žvilgsnį sau per 
petį... tik bijojo ji ne Normano, o vandens. Jai atsikėlus, Normanas 
pastebėjo jos nuogą it kūdikio užpakalį, ir atsitiko neįtikėtinas daly- 
kas: jo diegas ėmė kietėti kelnėse. 

- Ateinu, Roza, - sušvokštė jis. Taip, o greitai jis eis ir kitu būdu, 
Jei taip galima pasakyti. 

Normanas nuskubėjo prie upelio, mindydamas mažyčius Rozos 
pėdsakus po kvadratiniais Hampo Petersono batų padais. Jis pasie- 
kė vandenį, kai Roza užsiropštė į kitą krantą. Akimirką ji pastovėjo 
ten, žvelgdama atgal. Šįkart ji žiūrėjo į jį. Staiga Roza parodė jam 
tokį gestą, kad jis iš nuostabos apmirė vietoje. 

Roza iškėlė į viršų didįjį pirštą. 

Po to ji tuo pačiu pirštu pasiuntė jam.oro bučinį ir nubėgo į ne- 
gyvų medžių giraitę. 

Ar matei tai, Normi, drauguži? - paklaus bulius. - Ta kalė ką tik 
pasiuntė tave velniop. Ar matei tai? . 

- Taip. Mačiau. Aš tuo irgi pasirūpinsiu. Aš viskuo pasirūpinsiu. 

Tačiau Normanas neketino it akis išdegęs bėgti per upelį ir gal- 
būt į jį įkristi. Rozai kažkodėl nepatiko vanduo, todėl pasisaugos ir 
jis, atsargiai žengdamas kiekvieną žingsnį. Galbūt šiame prakeikta- 
me upelyje knibždėte knibžda tų mažų Pietų Amerikos žuvelių dide- 
liais dantimis, kurios per dieną gali "išrengti " karvę iki jos skeleto. 
Normanas nežinojo, ar galima iliuzijose užmušti žmogų, tačiau visa 
tai atrodė realu. 

Ji parodė man savo subinę, - mąstė jis. - Nuogą subinę. Galbūt ir 
aš jai turėsiu ką parodyti... kaip ten sakoma? Akis už akį, dantis už 
dantį. 

Normanas apnuogino dantis, nutaisydamas niūrią miną, ir padė- 
jo Hampo batą ant pirmojo balto akmens. Mėnulis pasislėpė už de- 
besies. Kai jis vėl pasirodė, Normanas jau buvo nuėjęs pusę kelio per 
upelį. Jis smalsiai pažvelgė į vandenį, bet smalsumas greitai virto 
siaubu. Mėnulio šviesa skrodė vandenį tiek pat, kiek skrostų tekantį 
purvą, tačiau ne tai užgniaužė jo kvapą ir privertė sustoti. Juodame 
vandenyje atsispindėjo visai ne mėnulis, o išblyškusi išsišiepusi žmo- 
gaus kaukolė. 

Gurkštelk šio mėšlo, Normi, - sušnibždėjo kaukolė. - Po velnių, 
jei nori, gali išsimaudyti. Tik pamiršk šias kvailystes. Gurkštelk ir 
pamirši. Gurkštelk ir nebeliks jokių problemų. Nieko nebeliks. 

Tai skambėjo taip įtikinamai. Normanas pakėlė galvą, ko gero, 
norėdamas įsitikinti, ar mėnulis danguje taip pat atrodė panašus į 
kaukolę, bet vietoj jo išvydo Rozą. Ji stovėjo ant takelio, vingiuojan- 
čio į negyvų medžių giraitę, šalia vaiko iškeltomis rankomis su pasis- 
tojusiu linksmakočiu statulos. 

- Taip lengvai nepaspruksi, - sušvokštė Normanas. - Aš ne... 

Akmeninis berniukas sujudėjo. Jo rankos nusileido ir sučiupo Ro- 
zą už dešinio riešo. Roza suriko ir nesėkmingai pabandė ištrūkti. Ak- 
meninis berniukas šypsojosi. Normanui bežiūrint, jis iškišo marmu- 
rinį liežuvį ir viliojančiai pavizgino juo prieš Rozą. 

- Šaunuolis, - sušnibždėjo Normanas. - Sulaikyk ją, prašau sulai- 
kyk. 

Jis nušoko į kitą krantą ir, ištiesęs dideles rankas, pasileido prie 
savo nepaklusnios žmonos. 


- Ar nori sų manim pasidulkinti? - gergždžiančiu balsu pasiteira- 
vo akmeninis berniukas. Rozos riešą suspaudusios rankos buvo kam- 
puotos ir sunkios. Ji žvilgtelėjo per petį ir išvydo į krantą nušokantį 
Normaną. 

Kaukės ragai sumataravo naktiniame ore. Jis paslydo ant slidžios 
žolės, bet nepargriuvo. Pirmąkart nuo tada, kai suprato, jog policijos 
mašinoje sėdi Normanas, Roza pajuto paniką. Tuoj jis ją sugaus, o 
kas tada? Jis mirtinai ją sakandžios, ir ji mirs klykdama nesavu bal- 
su, užuosdama “English Leather" kvapą. Jis... 

- Nori pasidulkinti? - kamantinėjo akmeninis berniukas. - Nori 
pasiritinėti, Roza, keturpėsčia parpuolus ant grind... 

- Ne! - suriko ji. Jos pyktis it raudona užuolaida uždengė visas 
mintis. - Ne, palik mane ramybėje, liaukis svaidęs tą mokyklinukų 
šlamštą ir palik mane RAMYBĖJE! 

Roza užsimojo kaire ranka, visai nepagalvodama, kaip gali skau- 
dėti, jei ji sumurkdys savo kumštį į marmurinės statulos veidą... bet, 
tiesą pasakius, visai neskaudėjo. Tarytum tvotum mūrdaužiu per kaž- 
ką lipnų ir supuvusį. Akimirką Roza išvydo naują veido išraišką - 
gašlumą pakeitė nuostaba - ir veidas suskilo į šimtus tešlos spalvos 
dalelių. Sunkios slegiančios rankos paleido Rozos riešą, tačiau ant jos 
vos neužvirto Normanas, įnirtingai šnopuodamas pro kaukę ir tiesda- 
mas į ją rankas. 

Roza nusisuko, jausdama, kaip vienas jo pirštas nusliuogia zato 
peties raiščiu, ir pasileido tekina. 

Dabar prasidės tikros lenktynės. 

Roza skuodė kaip vaikystėje, kol jos praktiškoji nuovokioji moti- 
na nepradėjo atkakliai mokyti Rozos Dianos Maklendon, kas dera ir 
kas nedera tikrai damai (bėgimas, ypač kai tavo krūtis lingavo prie- 
šaky, tikrai neįėjo į deramų dalykų sąrašą). Nulenkusi galvą ir sus- 
paudusi kumščius, Roza bėgo iš visų jėgų. Iš pradžių ji jautė jai ant 
kulnų belipantį Normaną, tačiau pamažu jis ėmė atsilikinėti, nors Ro- 
za to ir nežinojo. Ji girdėjo, kaip jis šnopščia ir bliauna truputį atsili- 
kęs: jo balsas skambėjo lygiai taip pat kaip Erinėjaus labirinte. Roza 
taipgi jautė savo kvėpavimą ir į šalis maskatuojančią savo kasą. Ta- 
čiau visų labiausiai ji jautė pašėlusį nuovargį bei kraują, užplūstantį 
galvą, kad, rodės, ji tuoj sprogs, bet ir tai būtų buvusi tikra palaima. 
Roza pakėlė akis į viršų ir išvydo kartu su ja lekiantį mėnulį, skuo- 
džiantį žvaigždėtu dangumi už medžių šakų, it gyvų palaidotų ir ban- 


dančių išsilaisvinti milžinų rankų. Kai Normanas suriaumojo ant jos, 
liepdamas sustoti ir liautis vaidinti kekšę, Roza netgi nusijuokė. Jis 
mano, kad aš su juo tik žaidžiu, - pagalvojo ji. 

Roza padarė posūkį ir išvydo žaibo nutrenktą medį, užvirtusį ant 
tako. Nebuvo laiko jį aplenkti, o jei bandys sustoti, tai tik pasimaus 
ant vienos ar daugiau negyvų išsikišusių medžio šakų. Net jei ir to 1š- 
vengtų, iš paskos ją vijosi Normanas. Roza šiek tiek nuo jo atsiplė- 
šė, bet jei sekundėlę stabteltų, jis pultų ją it šuo triušį. 

Visa tai Roza apgalvojo vienu akimirksniu. Tada šaukdama - gal- 
būt iš baimės, galbūt dėl abiejų priežasčių - Roza liuoktelėjo pirmyn, 
ištiesusi prieš save rankas lyg Supermergaitė, ir peršokusi per medį 
nugriuvo ant kairio peties. Ji persivertė kūliais, apsvaigusi pašoko ant 
kojų ir išvydo iš kitos medžio pusės į ją spoksantį Normaną. Jo ran- 
kos spaudė dvi apdegusias šakas. Normanas dusliai šnopavo. Papūtė 
vėjelis, ir Roza užuodė nuo jo atsklindantį ne tik prakaito ir “English 
Leather'' kvepalų kvapą. 

- Tu vėl pradėjai rūkyti, ar ne? - paklausė ji. 

Akys žemiau apkaišytų guminių ragų kvailai dėbtelėjo į ją. Apa- 
tinė kaukės dalis persikreipė, tarytum už jos esantis veidas bandytų 
nusišypsoti. 

- Roza, - tarė bulius. - Liaukis. 

- Aš nė Roza, - atrėžė ji ir nusijuokė, tarsi jis būtų bukiausias pa- 
daras pasaulyje - el toro dumbo*, - o Roza Tikroji. Tačiau tu nebesi 
tikras Normanas... tiesa? Netgi sau pačiam. Bet tai jau nebesvarbu, 
bent jau man, nes aš su tavim išsiskyriau. 

Roza nusisuko ir nuskuodė tolyn. 

Tu nebesi tikras, - mąstė Normanas, apeidamas medžio viršūnę, 
kur buvo galima laisvai praeiti. Roza kiek kojos neša nubėgo nuo 
medžio, tačiau vėl išėjęs ant tako Normanas neskubėjo. Vidinis bal- 
sas, kuris niekada jo nenuvylė, paaiškino jam, kad takas jau greitai 
baigsis. Tai turėjo jį pradžiuginti, tačiau Normano galvoje vis skam- 
bėjo paskutiniai Rozos žodžiai, prieš jai atsukant dailutį užpakaliuką. 

Aš - Roza Tikroji, o tu nebesi tikras, netgi sau pačiam... aš su ta- 
vim išsiskyriau. 

Na, - galvojo Normanas, - dėl pastarojo tu neklydai. Tikrai bus 
skyrybos, bet tik pagal mano numatytas sąlygas, Roza. 

Normanas truputį pabėgėjo, tada stabtelėjo ir nusišluostė kaktą, 
visai nenustebdamas, kad ranka sušlapo nuo prakaito, nors jis vis 
dar dėvėjo kaukę. 

- Geriau sugrįšk, Roza! - pašaukė jis. - Tai tavo paskutinis šan- 
sas! 

- Sugauk mane, - atsakė ji. Rozos balsas skambėjo kitaip, tačiau 
Normanas negalėjo suprasti kaip. - Sugauk mane, Normanai, dabar 
jau nebedaug trūksta. 


* Kvailas jautis (isp.). 

Tikrai ne. Jis nusivijo ją per puse šalies į kitą pasaulį, sapną ar 
dar velniai žino kur, bet dabar jai nebebuvo, kur bėgti. 

- Nebėra kur bėgti, širdele, - tarė Normanas ir sugniauždamas 
kumščius patraukė Rozos balso link. 


Roza išbėgo į apvalią proskyną ir išvydo save, klūpančią prie vie- 
nintelio gyvo medžio. Ji buvo atsukusi nugarą, nulenkusi galvą, tarsi 
melstųsi ar medituotų. 

Ne aš, - nervingai pamanė Roza. - Tai tikrai ne aš. 

Bet taip galėjo būti. Atsukusi nugarą moteris, klūpanti po granat- 
medžiu, laisvai galėjo būti jos dvynė sesuo: toks pat ūgis, stotas, to- 
kios pat ilgos kojos ir platūs klubai. Moteris vilkėjo tokį pat purpuri- 
nį chitoną - kurį juodaodė moteris pavadino zatu - jos balti plaukai, 
supinti į tokią pat kaip Rozos kasą, krito iki pat liemens. Vienintelis 
skirtumas, kad abi moters rankos buvo nuogos, nes apyrankę turėjo 
Roza. Tačiau Normanas tikrai to nepastebės. Jis niekada nematė to- 
kių papuošalų ant Rozos, ir, be abejo, nepasiges jų ir dabar. Staiga 
Roza išvydo tai, ką Normanas galėtų pastebėti: tamsias dėmes ant 
Purpurinės Rozos kaklo ir rankų. Jos šmėžavo it alkani šešėliai. 

Roza sustojo ir pažvelgė į moterį, mėnesienoje klūpančią po me- 
džiu. 

- Aš atėjau, - neužtikrintai tarė ji. 

- Taip, Roza, - atsakė maloniai kimus balsas. - Tu atėjai, bet dar 
ne iki galo. Aš noriu, kad būtumei ten, - moteris parodė į plačius bal- 
tus laiptus, vedančius žemyn po užrašu “LABIRINTAS". - Neik to- 
li, užteks ir tuzino laiptelių, jei ant jų atsigulsi. Nueik tiek, kad tau 
nereikėtų matyti. O tu nenorėtum to išvysti... nors gali Žiūrėti, jei 
nuspręsi to norinti. 

Ji nusijuokė. Juokas nuskambėjo be galo linksmai ir būtent todėl 
atrodė siaubingas. | 

- Bet kokiu atveju, - tęsė Purpurinė Roza, - gerai būtų, jei išgirs- 
tum, kas dėsis tarp mūsų. Taip, manau, būtų labai gerai. 

- Jis gali 1r nepatikėti, kad tu - tai aš, netgi mėnesienoje. 

Purpurinė Roza vėl nusijuokė. Nuo to garso Rozai net nugara pa- 
gaugais nuėjo. | | 

- Ir kodėl gi ne, mažoji Roza? 

- Tu turi... na... dėmių. Netgi tokioje šviesoje aš jas galiu įžvelgti. 

- Taip, žu gali, - vis dar juokdamasi atsakė Purpurinė Roza. - Tu 
gali, bet tik ne jis. Nejau pamiršai, kad Erinėjus aklas? 

Roza jau norėjo atsakyti: Tu susimaišei, ponia, čia juk mano vy- 
ras, o ne bulius iš labirinto, - tačiau prisiminė Normano kaukę ir 
"nusprendė patylėti. 

- Judinkis, - paragino Purpurinė Roza. - Aš girdžiu jį ateinant. 
Lipk laipteliais žemyn, mažyte Roza... ir, eidama pro mane, laikykis 
atokiau, - ji nutilo ir pridūrė savo siaubingu susimąsčiusiu balsu: - 
Tai nesaugu. 

Normanas pėdino takeliu ir klausėsi. Vieną akimirką jam pasiro- 
dė, kad jis girdi Rozą šnekant, bet, ko gero, tai buvo tik jo vaizduotė. 
Be to, koks skirtumas? Jei ji sutiko ką nors, jis nužudys ir jį. Jei Nor- 
manui pasiseks, galbūt jis išvys Gertą (galbūt riebalais aptekusi les- 
bietė irgi pateko į šį sapną). Normanas su malonumu suvarytų 45-0 
kalibro seriją į jos riebų kairį papą. 

Nuo minties, kad gali pasitaikyti galimybė nušauti Gertą, jis vėl 
pasileido tekinas. Normanas buvo taip arti, kad net galėjo užuosti 
Rozos kvapą: sumišusį “Dove"' muilo ir "Silk" šampūno aromatą. 
Jis išlindo iš paskutinio posūkio. 

Aš ateinu, Roza, - galvojo Normanas. - Nebėra kur bėgti, nebėra 
kur pasislėpti. Aš ateinu parsivesti tavęs namo, brangioji. 


Ant laiptų, vedančių į labirintą, buvo vėsoka. Roza pajuto per 
praeitą Žygį neužuostą kvapą: drėgną trūnėsių kvapą. Jame irgi jau- 
tėsi mėšlo, supuvusios mėsos ir laukinio gyvulio tvaikas. Vėl grįžo ta 
nerami mintis 

(ar buliai gali lipti laiptais?) 

tačiau šįkart joje nesijautė tikros baimės. Erinėjaus labirinte nebe- 
buvo, nebent platesnis pasaulis - paveikslo pasaulis - taip pat priklau- 
sė labirintui. 

O, taip, - ramiai tarė keistas, ne visai panelės Praktiškosios-Nuo- 
vokiosios balsas. - Šis pasaulis, visi pasauliai. Ir daug bulių yra kiek- 
viename iš jų... Šie mitai - gryna teisybė, Roza. Čia ir slypi jų galy- 
bė. Todėl jie ir dabar gyvi. 

Roza išsitiesė ant laiptų su krūtinėje besidaužančia širdimi. Ji b1- 
jojo, tačiau drauge juto ir kartų įkarštį, suprasdama ką jis reiškia: tai 
buvo tik dar viena pykčio kaukė. 

Rankos, uždengusios veidą, susigniaužė į kumščius. 

Padaryk tai, - mąstė ji. - Padaryk tai, užmušk tą šunsnukį, išlais- 
vink mane. Noriu išgirsti, kaip jis miršta. 

Roza, tu to nenori! - išsigandusi sušuko panelė Praktiškoji-Nuo- 
vokioji. - Pasakyk, kad to nenori! | 

Deja, Roza negalėjo, kadangi viena jos dalis be galo šito troško. 

Tiesą pasakius, ji visa šito troško. 


Takas išvedė Normaną į apvalią proskyną, kur pagaliau jis išvy- 
do ją. Savo klajojančią Rozą. Ji klūpėjo veidu į medį, vilkėdama ta 
trumpa raudona suknele (Normanas neabejojo, kad ji raudona), su- 
sipynusi savo kekšiškai nudažytus plaukus į “kiaulės uodegėlę ". Nor- 
manas sustojo ir įsistebeilijo į ją. Taip, be abejonės, tai buvo Roza, 
nors ji pasikeitė. Pirmiausia, jos užpakaliukas atrodė mažesnis, ta- 
čiau svarbiausia, kad pasikeitė jos požiūris. O ką tai reiškė? Kad 
atėjo laikas jį pakeisti. 

- Kodėl nusidažei tuos prakeiktus plaukus? - paklausė Normanas. 
- Atrodai it peroksidinė kekšė! 

- Ne, tu nesupranti, - neatsigręždama ramiai tarė Roza. - Jie bu- 
vo dažyti anksčiau. Jie visada buvo balti, Normanai. Aš tik dažiau 
juos, norėdama tave apkvailinti. 

Normanas žengė du žingsnius į proskyną. Jo pyktis augo, kaip ir 
visada, kai ji nesutikdavo su juo arba prieštaraudavo, kai bet kas ne- 
sųtikdavo su juo arba jam prieštaraudavo. O tai, ką ji šianakt jam 
pasakė... tai, ką ji jam pasakė... 

- Na, ir prisivirei košės! - suriko jis. 

- Ot, ir neprisiviriau, - aisakė Roza ir paniekinančiai nusikvatojo. 

Tačiau ji neatsigręžė. 

Normanas žengė dar du žingsnius ir vėl sustojo. Jo rankos, sus- 
paustos į kumščius, rėmėsi į kojas. Jis apsidairė, prisimindamas Ro- 
zos šnabždesį, jam prisiartinant. Normanas ieškojo Gertos arba ma- 
žojo bukagalvio draugužio, pasiruošusio nuspausti gaiduką arba 
mesti į jį akmenį. Jis nieko neišvydo. Vadinasi, ji kalbėjosi su savim 
kaip ir anksčiau namuose. Nebent kažkas slėpėsi už medžio pačiame 
proskynos centre. Šis medis buvo vienintelis gyvas augalas šioje nu- 
mirėlių karalystėje. Jo ilgi siauri lapai žvilgėjo it aliejumi apipiltas 
avokadas. Jo šakos buvo aplipusios kažkokiais keistais vaisiais, ku- 
rių Normanas nieku gyvu nebūtų palietęs. Už sukryžiuotų Rozos ko- 
Jų gulėjo daugybė nukritusių vaisių. Jų kvapas Normanui priminė 

upelio kvapą. Taip kvepiantys vaisiai galėjo arba nužudyti, arba taip 
apnuodyti, kad geriau jau būti mirusiam. 

Į kairę nuo medžio stovėjo tai, kas patvirtino, jog tai tik sapnas. 
Tai buvo panašu į prakeiktą marmure iškaltą įėjimą į Niujorko met- 
ro. Tačiau nereikia į tai kreipti dėmesio, kaip ir į medį bei jo šlapi- 
mu. dvokiančius vaisius. Svarbiausia, kad Roza čia, Roza ir jos juo- 
kas. Normanas manė, jog tai jos kreko prisiuosčiusios draugužės iš- 
mokė ją taip juoktis, bet koks skirtumas? Greitai jis ją pamokys svar- 
besnių dalykų: kad taip juokiantis galima labai stipriai nukentėti. 
Normanas ketino tai atlikti sapne, net jeigu negalėjo to padaryti tik- 
rovėje; net jeigu jis gulėjo policijos kulkų suvarpytas Rozos kamba- 
ryje ir kliedėjo prieš mirtį. 

- Stokis, - Normanas žengė dar vieną žingsnį ir išsitraukė pistole- 
tą iš už kelnių diržo. - Turime apie ką pasikalbėti. 

- Taip, tu visiškai neklysti, - atsakė Roza, tačiau neatsigręžė ir 
neatsistojo. Ji ir toliau klūpėjo, kur klūpėjusi. Mėnulio šviesa ir še- 
šėliai zebro juostomis gulėsi jai ant nugaros. 

- Klausyk manęs, po velnių! 

Normanas žengė dar vieną žingsnį Rozos link. Rankos, nelaikan- 
čios pistoleto, nagai smigo į jo delną lyg karštos metalo drožlės. Bet 
Roza net neketino atsigrįžti ar atsikelti. 

- Erinėjus iš labirinto! - savo švelniu melodingu balsu kalbėjo ji. 
- Ecce taurus*! Žiūrėk, bulius! 

Tačiau ji neatsistojo ir atsigręžusi nepažiūrėjo į bulių. ; 

- Aš ne bulius, kekše! - sušuko Normanas ir patempė kaukę. Si net 
nesujudėjo. Ji nebeatrodė prilipusi ar ištirpusi ant veido: panašu, 
kad ji tapo jo veidu. 

Negali būti! - sunerimo Normanas. - Juk tai neįmanoma! Tai tik 
kažkokio vaikėzo iš atrakcionų parko prizas! 

Normanas neįstengė to suprasti, tačiau kaukė nenusitraukė, nors 
Jis mėgino iš visų jėgų. Normanas neabejojo, jog jeigu suleistų nagus 
į kaukę, pajustų didžiulį skausmą ir imtų kraujuoti. Ir taip kaukėje li- 
ko tik vienos akies skylė, kuri pasislinko į veido vidurį. Jo regėjimas 
aptemo, ryški mėnulio šviesa tapo drumzlina. 

- Nuimk ją! - suklykė Normanas. - Nuimk ją, kale! Tu juk gali, 
tiesa? Žinau, kad gali! Nebežaisk su manim! NEDRĮSK su manim 
žaisti! 

Normanas nusvirduliavo iki Rozos ir sugriebė ją už peties. Togos 
raištis pasislinko, ir Normanas apmirė iš siaubo nuo apsinuoginusio 


* Žiūrėk, bulius (1ot.). 

vaizdo. Oda buvo juoda ir supuvusi lyg pūvančių po medžiu vaisių 
žievelė, kuri jau ruošėsi skystėti. 

- Bulius išlindo iš labirinto, - tarė Roza ir gracingai (ko Norma- 
nas niekada joje nepastebėjo) atsistojo ant kojų. - Ir dabar Erinėjus 
gali mirti. Taip buvo parašyta, tegul tai ir įvyksta. 

- Čia mirs tik... - pradėjo Normanas ir nutilo. 

Moteris atsisuko, ir kai mėnulio šviesa nutvieskė jos veidą, Nor- 
manas suriko. Jis dukart iššovė pistoletu į žemę tarp savo kojų, nė 
pats to nesuvokdamas, ir išmetė jį. Normanas užsidengė rankomis 
akis ir klykdamas ėmė trauktis medinėmis virtusiomis kojomis. Roza 
palydėjo jo riksmą savuoju. 

Puvėsiai buvo aptraukę visą jos krūtinę. Jos kaklas švietė juoda 
purpuro spalva it pakaruoklės. Vietomis oda trūkinėjo, ir iš plyšių 
sunkėsi geltoni pūliai. Tačiau ne šie keistos ir akivaizdžiai mirtinos 
ligos požymiai išplėšė riksmus iš Normano gerklės. Ne jie palaužė 
Normano beprotystės paviršių ir įleido į dar siaubingesnę tikrovę ta- 
rytum negailestinga svetimos saulės šviesa. 

Tai padarė jos veidas. 

Tai buvo šikšnosparnio veidas su ryškiomis paklaikusiomis pasiu- 
tusios lapės akimis; tai buvo dieviškai gražios deivės veidas, matytas 
senos apdulkėjusios knygos iliustracijoje it reta gėlė piktžolėtoje pie- 
voje; tai buvo jo Rozos veidas, kurios žvilgsnį visada pakylėdavo 
nedrąsi viltis, atsispindinti jos akyse ir sučiauptose lūpose. Lyg leli- 
jos pavojingame tvenkinyje, šie skirtingi įvaizdžiai šmėstelėjo į Nor- 
maną atsisukusiame veide, o kai jie pasitraukė, jis išvydo, kas slėpė- 
si už jų. Tai buvo alkio ir beprotiškos išminties iškreiptas voro vei- 
das. Atsivėrusi burna apnuogino pasibjaurėjimą keliančią tamsą, ku- 
rioje plūduriavo šilkiniai ūseliai, aplipę mirštančiais ir jau negyvais 
vabalais. Jos akys buvo kraujuojantys raudono purpuro kiaušiniai, 
pulsuojantys savo akiduobėse it gyvas purvas. 

- Eikš arčiau, Normanai, - sušnibždėjo voras, ir, nespėjęs visiškai 
išeiti iš proto, Normanas išvydo, jog ta pilna vabalų burna bando 
nusišypsoti. 

Iš togos rankovių ėmė dygti daugiau rankų, kaip ir iš po sijono, 
tik tai buvo visai ne rankos, ir Normanas pradėjo klykti, klykti ir 
klykti. Jis šaukėsi užmaršties ir galo žinojimui bei matymui, bet deja. 

- Eikš arčiau, - sušvokštė padaras, tiesdamas lyg rankas, lyg ką 
kita ir dar plačiau atverdamas burną. - Aš noriu su tavim pasikalbėti. 

Rankų-nerankų galuose matėsi šeriais apaugusios letenos. Jos 
palietė Normano riešus, kojas ir vis dar tvinkčiojantį klyne sustingu- 
sį diegą. Viena letena įlindo į jo burną. Seriai badė dantis ir vidinę 

skruostų pusę. Ji sugriebė liežuvį, ištraukė jį ir triumfuodama pamo- 
javo juo priešais vieną iššokusią Normano akį. 

- Aš noriu su tavim pasikalbėti AKIS Į AK]! 

Normanas paskutinįsyk pabandė išsilaisvinti, tačiau tik dar la- 
biau įsipainiojo į alkaną Purpurinės Rozos glėbį. 

Kur galų gale jis sužinojo, ką reiškia būti kandžiojimo auka, o ne 
pačiu kandžiotoju. 


Roza gulėjo ant laiptų, užmerkusi akis, prispaudusi kumščius prie 
galvos, ir klausėsi Normano klyksmų. Ji net nenorėjo įsivaizduoti, 
kas ten vyksta, tik bandė nepamiršti, jog tai klykia Normanas, Nor- 
manas-Siaubingasis Pieštukas, Normanas-Teniso Raketė, Normanas- 
-Kandžiotojas. 

Tačiau visa tai užgožė siaubingi agonijos klyksmai, kai Purpuri- 
nė Roza... 

...kai ji darė, ką dariusi. 

Po kiek laiko - ilgo laiko - klyksmai liovėsi. 

Roza gulėjo, iš lėto atgniauždama kumščius, bet vis dar stipriai 
užmerkusi akis, ir bandė sureguliuoti savo kvėpavimą. Tikriausiai ji 
ten būtų išgulėjusi valandų valandas, jei mielas pamišęs Purpurinės 
Rozos balsas nebūtų jos pašaukęs: 

- Išeik, mažoji Roza! Išeik 1r nusiramink! Buliaus jau nebėra! 

Iš lėto medinėmis kojomis Roza pirmiausia atsistojo ant kelių 1r 
tik po to atsikėlė. Ji užlipo laiptais ir sustojo. Roza nenorėjo Žiūrėti, 
tačiau akys jos neklausė ir pačios nužvelgė proskyną, kol pati Roza 
stovėjo užgniaužusi kvapą. | 

Roza atsikvėpė iš palengvėjimo. Purpurinė Roza vis dar klūpėjo, 
atsukusi į ją nugarą. Priešais ją gulėjo kažkokia panaši į kilimėlius 
krūva. Staiga iš šešėlių į mėnulio šviesą išniro jūros žvaigždės kon- 
tūrai. Tai buvo ranka, ir Roza išvydo visą jo kūną lyg moteris, staiga 
išvydusi nuoseklumą psichiatro paveikslėlyje su rašalo dėme. Tai bu- 
vo Normanas. Sudarkytas, išsprogusia iš siaubo akimi, bet vis tiek 
Normanas. 

Rozai bežiūrint, Purpurinė Roza nuskynė žemai kabėjusį vaisių 
nuo medžio ir suspaudė rankoje, - labai žmogiškoje rankoje su vos 
matomomis juodomis dėmėmis, - kol sultys purpurine srovele ėmė 
tekėti 1š kumščio, o pats vaisius atsivėrė tamsiai raudona vaga. Ji išė- 
mė kokį tuziną sėklyčių ir ėmė jas barstyti ant sudarkyto Normano 
Danielso kūno. Paskutinę sėklytę Purpurinė Roza įspaudė į vieninte- 

Ig Normano akį. Pasigirdo pokštelėjimas, tarytum kas nors būtų už- 
lipęs ant prinokusios vynuogės. 

- Ką ten darai? - paklausė Roza. Ji vos susilaikė nepridūrusi: Tik 
neatsisuk, gali ir taip man atsakyti! 

- Apsėju jį. 

Tada ji padarė tai, kas privertė Rozą prisiminti Ričardo Reisino 
romaną: Purpurinė Roza palinko į priekį ir pabučiavo negyvėlį į lū- 
pas. Pagaliau ji atsitraukė, paėmė jį į rankas, pakėlė ir pasisuko į bal- 
tus marmurinius laiptus. 

Roza iškart nusigręžė su besidaužančia krūtinėje širdimi. 

- Saldžių sapnų, kalės vaike, - ištarė Purpurinė Roza 1r įmetė Nor- 
maną į tamsą, boluojančią po išraižytu žodžiu “LABIRINTAS"". 

Kur galbūt vieną dieną pasėtos sėklos sudygs ir sužaliuos. 


„- Grįžk tuo pačiu keliu, iš kur atėjai, - liepė Purpurinė Roza. 

Ji stovėjo prie laiptų, o Roza - proskynos pakraštyje prie takelio, 
atsukusi moteriai nugarą. Ji netgi nenorėjo rizikuoti pažvelgti į Pur- 
purinę Rozą. Be to, ji suvokė, jog nebegalima pasitikėti savo pačios 
akimis. 

- Grįžk atgal, susirask Dorkas ir savo vaikiną. Ji turės tau šį tą, o 
aš irgi dar su tavim pasikalbėsiu... bet tik truputį. O tada mūsų laikas 
baigsis. Manau, tau bus malonu tai išgirsti. 

- Jo nebėra, tiesa? - paklausė Roza, žvelgdama tiesiai į mėnesie- 
nos apšviestą taką. - Tikrai nebėra? 

- Ko gero, regėsi jį savo sapnuose, - atlaidžiai atsakė Pūrpurinė 
Roza, - bet kas 1š to? Juk blogi sapnai daug geriau už blogą pabu- 
dimą. 

- Taip. Daugumai Žmonių taip atrodo. 

- O dabar eik. Aš pas tave ateisiu. Ir, Roza? 

- Ką? 

- Prisimink medį. 

- Medį? Aš ne... 

- Žinau, kad nesupranti. Bet suprasi. Prisimink medį. O dabar eik. 

Roza nuėjo. Ir nė karto neatsigręžė atgal. 


X 
ROZA TIKROJI 


Bilis ir juodaodė moteris - Dorkas, jos vardas buvo Dorkas, o ne 
Vendė - nebestovėjo ant siauro takelio už šventyklos. Rozos drabu- 
žių taip pat ten nesimatė, tačiau Roza dėl to nė kiek nesijaudino. Ji 
apėjo šventyklos kampą, pakėlė akis į kalvą, išvydo juos stovint prie 
ponio vežimėlio ir patraukė jų link. 

Bilis išbalusiu susirūpinusių veidu atbėgo jos pasitikti. 

- Roza? Ar viskas gerai? 

- Taip, - atsakė ji ir priglaudė savo veidą jam prie krūtinės. 

Kai jo rankos apsivijo ją, Roza pagalvojo, ar daug Žmonių sup- 
ranta apsikabinimą: kaip tai malonu ir kaip kartais norisi išbūti glė- 
byje valandų valandas. Ji nusprendė, jog tik nedaugelis tai supranta, 
kadangi, norint iki galo suvokti apsikabinimo reikšmę, galbūt reikia 
jo nepatirti beveik visą savo gyvenimą. 

Jiedu grįžo prie Dorkas, kuri glostė baltą ponio snukį. Ponis pa- 
kėlė galvą ir mieguistai pažvelgė į Rozą. 

- Kur... - prabilo Roza ir nutilo. Ji vos neištarė “Kur yra Karoli- 
na?“ - Kur yra kūdikis? - ir drąsiai pabrėžė: - Mūsų kūdikis? 

Dorkas nusišypsojo. 

- Saugus. Saugioje vietoje, gali nesijaudinti, panele Roza. Tavo 
drabužiai prie vežimėlio. Jei nori, gali persirengti. Galėčiau lažintis, 
kad mielu noru išsinertum iš šito skarmalo. 

- Ir laimėtum lažybas, - atsakė Roza ir nuėjo prie vežimėlio. 

Ji pajuto neapsakomą palengvėjimą, kai zatas nukrito nuo jos kū- 
no. Segdamasi džinsus, Roza prisiminė Purpurinės Rozos žodžius. 

- Tavo ponia sakė, jog tu man šį tą turi. 

- O! - sujudo Dorkas. - O, Dieve! Jei būčiau tai užmiršusi, ji būtų 
nudyrusi man kailį! 

Roza pakėlė palaidinę ir ją užsivilkdama pastebėjo, kad Dorkas 
kažką jai ištiesė. Roza paėmė tai į rankas ir smalsiai apžiūrėjo, var- 

tydama daiktą rankose. Tai buvo išmintingai padarytas keraminis 
buteliukas, nedidesnis už akių lašų indelį, užkimštas mažu kamšteliu. 

Dorkas apsidairė, pastebėjo truputį atokiau stovintį Bilį, svajingai 
žiūrintį į šventyklos griuvėsius, ir liko patenkinta. Vėl atsigręžusi į 
Rozą, ji prabilo tyliu, bet pabrėžiančiu balsu. 

- Vienas lašelis. Jam. Po viso to. 

Roza linktelėjo, tarytum suprastų, apie ką kalbėjo Dorkas. Taip 
buvo daug paprasčiau. Ji turėjo - ar net privalėjo - šio to paklausti, ta- 
čiau jos protas buvo pernelyg pavargęs suformuluoti klausimus. 

- Galėčiau duoti ir mažiau, tačiau vėliau jam gali prireikti dar vie- 
no lašelio. Bet pasisaugok, mergaite. Tai - pavojingas skystis! 

Tarytum yisa kita pasaulyje būtų saugu, - pamanė Roza. 

- Paslėpk jį, - paragino Dorkas, stebėdama, kaip Roza įsikiša bu- 
teliuką į džinsų kišenę. - Ir jokiu būdu neužsimink jam apie tai, - ji 
krestelėjo galvą Bilio link ir liūdnu veidu vėl įsistebeilijo į Rozą. Jos 
akys tamsoje staiga tapo bevyzdės tarsi graikų statulų akys. - Ir Žinai 
kodėl, tiesa? 

- Taip. Tai tik moterų reikalas. 

Dorkas linktelėjo. 

- Teisingai. Būtent taip. 

- Moterų reikalas, - pakartojo Roza ir mintyse išgirdo Purpurinės 
Rozos žodžius: Prisimink medį. 

Roza užmerkė akis. 


Visi trys kurį laiką pasėdėjo ant kalvos viršūnės: Bilis ir Roza, ap- 
sikabinę vienas kitą per liemenį, Dorkas - truputį atokiau nuo jų, kur 
mieguistas ganėsi ponis. Kartkartėmis ponis pakeldavo galvą ir paž- 
velgdavo į juodaodę moterį, tarytum smalsautų, kodėl tiek daug 
Žmonių nemiega tokią vėlyvą valandą, tačiau Dorkas nekreipė į jį 
dėmesio, tik sėdėjo apglėbusi kelius ir spoksojo į šviečiantį mėnulį. 
Rozai ji atrodė panaši į moterį, mintyse skaičiuojančią gyvenimo pa- 
sirinkimus ir suvokiančią, jog klaidingi pralenkia skaičiumi teisin- 
guosius... ir nemažu skaičiumi. Bilis kelis kartus mėgino kažką pasa- 
kyti, ir Roza padrąsindavo jį savo žvilgsniu, tačiau jis taip ir neištarė 
nė žodžio. 

Kai mėnulis įsipainiojo į medžius kairėje nuo šventyklos, ponis 
vėl pakėlė galvą ir iš džiaugsmo sužvengė. Roza pažvelgė į kalvos 
papėdę ir išvydo ateinančią Purpurinę Rozą: standžios, gražiai 

nuaugusios šlaunys spindėjo blėstančio mėnulio šviesoje. Supinti 
plaukai maskatavo į šalis 1t senelio laikrodžio švytuoklė. 

Dorkas patenkinta šūktelėjo ir atsistojo. Roza pajuto ir baimę, ir 
norą kuo greičiau susitikti. Ji uždėjo ranką Biliui ant peties ir atvirai 
pažvelgė į jį. 

- Nežiūrėk į ją. 

- Taip, nežiūrėk, - sutiko Dorkas, - ir neklausinėk jos, Bili, net jei 
ji tau ir leis tai padaryti. 

Bilis neužtikrintai nužvelgė Dorkas, po to Rozą ir vėl sugrįžo prie 
Dorkas. 

- Kodėl ne? Kas ji? Gegužės karalienė? 

- Ji gali būti karalienė to, kieno panorės, ir geriau įsidėmėk tai. 
Nežiūrėk į ją ir nedaryk nieko, kas galėtų sukelti jos pyktį. Tai vis- 
kas, ką galiu pasakyti, nes nėra laiko. Padėk rankas ant kelių, jaunuo- 
li, ir Žiūrėk tiktai į jas. Nebandyk pakelti nuo jų akių. 

- Bet... 

- Jei pažvelgsi į ją, išprotėsi, - paprasčiausiai paaiškino Roza. 
Dorkas linktelėjo jai. | 

- Juk tai sapnas, tiesa? - paklausė Bilis. - Noriu pasakyti... juk aš 
nemiriau, ar ne? Nes jei tai pomirtinis gyvenimas, norėčiau kuo grei- 
čiau jį praleisti, - jis žvilgtelėjo į artėjančią moterį ir nusipurtė. - Per 
daug triukšmo. Ir riksmų. 

- Tai sapnas, - sutiko su juo Roza. Purpurinė Roza jau buvo visai 
čia pat: liekna tiesi figūra ėjo per šviesos ir šešėlių raizginį. Pastarie- 
ji pavertė jos pavojingą veidą katės ar lapės kauke. - Tai sapnas, kur 
turi paklusti mūsų nurodymams. 

- Jei jūs taip sakote. 

- Aha. O Dorkas sako - padėk rankas ant kelių ir žiūrėk į jas, kol 
viena iš mudviejų leis tau pakelti galvą. 

- Ar jau galiu vykdyti įsakymą? - paklausė Bilis, pažvelgdamas į 
Rozą akies krašteliu, tačiau jo žvilgsnyje Roza atpažino visišką sug- 
lumimą. 

- Taip. Jau gali, tik dėl Dievo, nebandyk pažvelgti į ją! 

Bilis suspaudė pirštus ir nuolankiai nuleido akis. 

Roza išgirdo artėjančių žingsnių šlampesį, žolei slystant per Pur- 
purinės Rozos odą. Ji taip pat nuleido akis: Dar po akimirkos priešais 
ją sustojo nuogos, mėnulio pasidabruotos kojos. Stojo tyla, kurią 
pertraukdavo tik kažkokio nemigos kankinamo paukščio klyksmai. 
Roza nukreipė žvilgsnį į dešinę ir išvydo už jos ramiai sėdintį Bilį, 
uoliai spoksantį į savo rankas tarsi dzeno mokinys, per rytines apei- 
gas pasodintas šalia savo mokytojo. 

Pagaliau, nepakeldama akių, Roza droviai tarė: 

- Dorkas atidavė man tai, ką tu turėjai omeny. Jis mano kišenėje. 

- Gerai, - atsąkė maloniai kimus balsas. - Labai gerai, Roza Tik- 
roji. 

Dėmėta ranka pasirodė Rozos regėjimo lauke, ir kažkas nukrito 
ant jos kelių ir blykstelėjo auksu blyškioje mėnulio šviesoje. 

- Čia tau, - tarė Purpurinė Roza. - Suvenyras. Elkis su juo kaip iš- 
manai. | 

Roza pakėlė daiktą ir nustebusi pažvelgė į jį. Žodžiai “Tarnyba, 
Ištikimybė, Visuomenė" sudarė trikampį ant žiedo akmens, kuriame 
dabar matėsi ir ryški raudona dėmelė. Ziedas atrodė panašus į grės- 
mingą stebinčią akį. 

Vėl stojo tyla. 4r ji nori, kad jai padėkočiau? - mąstė Roza. Ne, 
ji to nedarys... tačiau išreikš savo jausmus. 

- Aš džiaugiuosi, kad jis negyvas. Tai tikras palengvėjimas. 

- Na, žinoma. O dabar tu grįši atgal į savo Rozos Tikrosios pasau- 
Iį kartu su šiuo gyvuliu. Kaip matau, jis tikrai geras, - Purpurinės Ro- 
zos balse pasigirdo nauja gaidelė, tačiau Roza neleido sau patikėti, 
jog tai geidulys. - Standžios kojos. Puikūs šonai, - pauzė. - Tvirtos st- 
rėnos, - dar viena pauzė. Dėmėta ranka nusileido ir paglostė susivė- 
lusius, prakaituotus Bilio plaukus. Bilis giliai įkvėpė, bet nepakėlė 
akių. - Geras gyvulys. Saugok jį, ir jis saugos tave. 

Roza pakėlė galvą. Ji bijojo to, ką gali išvysti, tačiau vis tiek ne- 
susilaikė. 

- Nevadink jo gyvuliu, - kupinu pykčio balsu sušvokštė ji. - Ir 
patrauk savo nesveiką ranką nuo jo. 

Roza pastebėjo iš siaubo krūptelint Dorkas, tačiau tik akies kraš- 
teliu. Visą savo dėmesį ji buvo sutelkusi į Purpurinę Rozą. Ir ką gi ji 
tikėjosi išvysti jos veide? Dabar Roza negalėjo tiksliai pasakyti. Gal- 
būt Medūzą. Gorgonę. Moteris priešais Rozą tikrai nebuvo panaši į 
ją. Kažkada (ir ne taip jau seniai) moters veidas buvo pasakiško gro- 
Žio, galbūt it Trojos Elenos. Tačiau dabar jos veido bruožai nyko. 
Viena dėmė išsiplėtė ant kairio skruosto ir kirto antakį tarytum var- 
nėno posparnis. Karšta akis, spindinti iš po šio šešėlio, atrodė įniršu- 
si ir podraug apimta melancholijos. Roza suprato, kad Normanas ma- 
tė visai ne tokį veidą, tačiau galėjo įžvelgti jį slepiantis, - tarytum 
moteris užsidėjo šį veidą it grimą pačios Rozos labui, - todėl pajuto 
šaltį ir blogumą. Po grožiu slypėjo beprotybė... bet ne vien ji. 

Roza susimąstė: Tai kažkokia pasiutligės forma. Si liga ją ėda, jos 
kūną, magiją ir visą savitvardą. Greitai visa tai subyrės. Jei dabar 
nusisukčiau nuo jos, ji tikriausiai pultų mane ir sudorotų, kaip susi- 

dorojo su Normanu. Galbūt vėliau ji to gailėtųsi, bet tai man jau ne- 
padėtų, tiesa? 

Purpurinė Roza vėl ištiesė ranką, tik šįkart ji palietė Rozos galvą: 
iš pradžių antakį, po to plaukus, kurie po ilgos ir sunkios dienos bai- 
gė išsipešti iš kasos. 

- Tu drąsi, Roza. Tu puikiai kovojai dėl savo... savo draugo. Tu 
narsi ir turi gerą širdį. Bet galbūt leistum duoti vieną patarimą, prieš 
tau išeinant? 

Ji nusišypsojo, tikriausiai stengdamasi atrodyti patraukli, tačiau 
Rozos širdis apmirė krūtinėjes Kai Purpurinė Roza išsižiojo, atverda- 
ma visai burnos neprimenančią skylę, ji tapo visiškai nepanaši į žmo- 
gų. Jos burna atrodė lyg voro ryklė, skirta ryti tik apsvaigintus, o ne 
jau negyvus vabzdžius. 

- Žinoma, - Rozos lūpos tarytum aaoos 
Akys sublizgėjo. 

- Nusiplauk plaukų dažus, - sušnibždėjo Purpurinė Roza. - Tu ne- 
turėjai tapti blondine. 

Jųdviejų akys susitiko. Roza suprato neįstengsianti nuleisti savų- 
jų: jos it užhipnotizuotos įsistebeilijo į moters veidą. Akies krašteliu 
Roza pastebėjo ir toliau į rankas bespoksantį Bilį. Ant jo skruostų ir 
kaktos spindėjo prakaitas. 

Pirmoji nusigręžė Purpurinė Roza. 

- Dorkas? 

- Ponia? 

- Kūdikis? 

- Pasiruošęs jūs išvysti. 

- Gerai. Tiesiog trokštu ją pamatyti, ir laikas mums eiti. Laikas ei- 
ti ir tau, Roza Tikroji. Tau ir tavo vyrui. Matai, galiu ir taip jį vadin- 
ti. Tavo vyras. Tavo vyras. Bet prieš tai... 

Purpurinė Roza išskėtė rankas. 

Iš lėto, tarsi užhipnotizuota, Roza atsikėlė nuo Žemės ir žengė į 
pasiūlytą glėbį. Tamsios dėmės ant Purpurinės Rozos kūno degė iš 
karščio. Rozai pasirodė, kad jos spaudžiasi prie jos. O visa moteris 
purpurinių chitonu - zatu - buvo šalta 1t lavonas. 

Tačiau Roza nebebijojo. 

Purpurinė Roza pakštelėjo jai į skruostą ir sušnibždėjo: 

- Aš myliu tave, mažoji Roza. Norėčiau, kad būtume susitikusios 
geresniu laiku ir tu būtum išvydusi mane geresnėje šviesoje, tačiau 
padarėme viską, ką galėjome. Mūsų susitikimas buvo puikus. Tik 
prisimink medį. 

- Kokį medį? - pasimetusi paklausė Roza. - Kokį medį? 

Tačiau Purpurinė Roza neginčijamai papurtė galvą ir atsitraukė. 
Roza paskutinįsyk pažvelgė į tą neramų pamišusį veidą ir vėl DagE 
minė lapę su lapiukais. 

- Ar aš - tai tu? - sušnibždėjo j1. - Pasakyk man teisybę: ar aš - tai 
tu? 

Purpurinė Roza nusišypsojo. Tai buvo tik maža šypsenėlė, tačiau 
akimirką Roza joje išvydo pabaisą ir nusipurtė. 

- Liaukis, mažyte Roza. Aš per daug sena ir ligota atsakinėti į to- 
kius klausimus. Filosofija - tai tik viena šulinio dalis. O be to, tai nie- 
kada tau nerūpės, jei prisiminsi medį. 

- Aš nesuprantu... 

- Ššš! - Purpurinė Roza pridėjo pirštą prie Rozos lūpų. - Nusisuk, 
Roza. Nusisuk ir nebežiūrėk į mane. Spektaklis baigtas. 

Roza nusisuko, pasilenkė, uždėjo rankas ant Bilio rankų (vis dar 
suspaustų tarp šlaunų) ir pakėlė jį nuo žemės. Molbertas vėl dingo, o 
ant jo stovėjęs paveikslas - jos butas naktyje, abejingai nutapytas pur- 
vinomis spalvomis - išaugo iki milžiniško dydžio. Ir vėl jis tapo pa- 
našus į langą. Roza patraukė jo link, ketindama pereiti per jį ir am- 
žiams palikti šio pasaulio paslaptis už savęs. Bilis truktelėjo ją už rie- 
šo ir sustabdė. Jis atsigręžė į Purpurinę Rozą ir prabilo į ją, nepakel- 
damas akių aukščiau jos krūtinės. 

- Ačiū už pagalbą, - padėkojo jis. 

- Nėr už ką, - santūriai atsakė Purpurinė Roza. - Atsilygink man, 
gražiai elgdamasis su ja. 

Aš atsilyginu, - pamanė Roza ir vėl nusipurtė. 

- Eime, - ji patempė Bilį už rankos. - Prašau, eime. 

Tačiau Bilis dar nesijudino. 

- Taip. Aš gerai su ja elgsiuos. Aš labai gerai supratau, kas atsi- 
tinka tiems, kurie elgiasi priešingai. Galbūt geriau nei norėčiau. 

- Koks nuostabus vyras, - susimąsčiusi tarė Purpurinė Roza, bet 
staiga jos balsas pasikeitė ir tapo pamišęs. - Pasiimk jį, kol dar gali, 
Roza Tikroji! Kol dar gali! 

- Eikit! - suriko Dorkas. - Tučtuojau nešdinkitės iš čia! 

- Bet pirmiau atiduok man tai, kas priklauso man! - sušuko Pur- 
purinė Roza. Jos balsas tapo spiegiantis ir nežemiškas. - Atiduok 
man, kale! 

Kažkas - ne ranka, nes buvo per daug plona ir šeriuota - sušvitra- 
vo mėnesienoje ir nuslydo drebančia Rozos Maklendon ranka. 

Roza klykdama nusitraukė auksinę apyrankę ir numetė prie šmės- 
čiojančios ir besiraičiojančios figūros kojų. Ji pastebėjo, kaip Dorkas 

apglėbia figūrą, stengdamasi ją sulaikyti. Roza neketino daugiau 
spoksoti. Ji stvėrė Bilį už rankos ir įstūmė jį į lango dydžio paveikslą. 


Regis, Roza nesuklupo. Tačiau vis tiek ne išėjo, o išvirto iš pa- 
veikslo. Bilis - taip pat. Jie nudribo ant mėnulio apšviesto spintos 
dugno vienas šalia kito. Bilis trenkėsi galva į durų kampą 1r, spren- 
džiant iš garso, gana smarkiai, tačiau visai to nepajuto. 

- Tai buvo ne sapnas, - prabilo jis. - Viešpatie, mes buvome pa- 
veiksle! Tame, kurį nusipirkai tą dieną, kai mes susitikome! 

- Ne, - ramiai atsakė Roza. - Visai ne. 

Aplink juos mėnulio šviesa ėmė ryškėti ir trauktis. Tuo pat metu 
iš linijos ji tapo apvali, tarytum durys už jų būtų po truputį pradėju- 
sios siaurėti. Roza be galo norėjo atsisukti ir pažiūrėti, kas ten vyks- 
ta, tačiau atsispyrė pagundai. O kai Bilis ėmė sukti galvą ton pusėn, 
ji švelniai uždėjo delnus jam ant skruostų ir atsuko j0 veidą į save. 

- Nereikia. Ir kas iš to? Kas įvyko, tas. 

- Bet... 

Šviesa susitraukė iki akinančiai ryškaus apskritimo, ir Rozai top- 
telėjo į galvą beprotiška mintis, kad jei Bilis paimtų ją ant rankų ir 
imtų šokti po kambarį, tas ryškus spindulys būtinai sektų jiems 1š 
paskos. 

- Nekreipk dėmesio. Nekreipk į nieką dėmesio. Pamiršk visa tai. 

- Bet kur Normanas, Roza? 

- Jo nebėra, - atsakė ji ir linksmai pridūrė: - Kaip 17 mano megz- 
tinio bei tavo paskolintos striukės. Dėl megztinio aš nesijaudinu, ta- 
čiau labai gaila tavo striukės. 

- Ei, - abejingai atrėžė Bilis, - nesijaudink dėl menkniekių. 

Šviesos spindulys susitraukė į šaltą, piktai spindinčią degtuko gal- 
vutės dydžio dėmelę, po to - į adatos galvutės dydžio ir galų gale vi- 
sai išnyko, palikdamas tik baltą taškelį, vis dar stovintį Rozos akyse. 
Ji atsigręžė į spintą. Paveikslas stovėjo būtent ten, kur Roza jį padė- 
jo po pirmos kelionės į kitą pasaulį, tik jo turinys vėl pasikeitė. Da- 
bar jame matėsi tik kalvos viršūnė bei šventykla, apšviestos paskuti- 
nių blėstančio mėnulio spindulių. Dėl šios scenos ramybės - ir žmo- 
giškų būtybių nebuvimo - paveikslas tapo įprastu klasikiniu. 

- Viešpatie, - išlemeno Bilis. Jis trynėsi sutinusį kaklą. - Kas atsi- 
tiko, Roza? Aš negaliu suprasti, kas atsitiko. 

Praėjo ne tiek daug laiko. Koridoriuje Normano peršautas gyven- 
tojas klykė nesavu balsu. 

- Privalau pažiūrėti, kuo galiu jam padėti, - atsistodamas tarė Bi- 
lis. - Ar iškviesi greitąją pagalbą? Ir farus? 

- Taip. Ko gero, ir vieni, ir kiti jau važiuoja, bat aš vis tiek pas- 
kambinsiu. 

Bilis priėjo prie durų ir dvejodamas atsigręžė į Rozą, vis dar ma- 
sažuodamas savo kaklą. 

- Ką tu pasakysi policijai, Roza? 

Akimirką Roza padvejojo ir išsišiepė. 

- Nežinau... bet ką nors sugalvosiu. Pastaruoju metu man sekasi 
kalbėti ekspromtu. Na, eik. Gelbėk vaikiną. 

- Aš myliu tave, Roza. Šituo nė kiek neabejoju. 

Bilis išėjo, Rozai nespėjus atsakyti. Ji žengė porą žingsnių paskui 
jį 1r stabtelėjo. Koridoriuje ji įžvelgė mažytę virpančią Žvakės švie- 
selę. Kažkas tarė: 

- Velniai griebtų! Ar jį pašovė? 

Bilio murmesį užgožė sužeisto Žmogaus dejonės. Taip, ko gero, 
jis sužeistas, bet ne per smarkiausiai. Mirštantysis jokiu būdu nesu- 
keltų tiek triukšmo. 

Beširdė, - Roza tėškė sau, nukeldama telefono ragelį ir surinkda- 
ma 911. Galbūt, bet juk tai - paprasta tikrovė. Nors koks skirtumas? 
Tikriausiai ji pradėjo žvelgti į pasaulį iš naujų perspektyvų, ir tos 
mintys apie klykiantį žmogų koridoriaus gale kaip tik patvirtino šį 
faktą. 

- Tai man nerūpės, jei prisiminsiu medį, - pati to nesuvokdama 
ištarė Roza. 

Po vieno kviečiamojo signalo kitame laido gale pasigirdo balsas: 

- Alio, 911, šis skambutis yra įrašomas. 

- Taip, žinoma. Mano vardas Roza Maklendon, aš gyvenu 897-ojo 
namo Trentono gatvėje antrame aukšte. Mano kaimynui iš viršaus 
reikalinga greitoji pagalba. 

- Ponia, gal galite pasakyti, kas jam... 

Taip, Roza galėjo, tačiau visai kitos mintys užplūdo jos sąmonę, 
kurių anksčiau nesuprato ir kurias reikėjo pildyti nedelsiant. Ji padė- 
jo telefono ragelį ir įkišo du dešinės rankos pirštus į džinsų kišenę. 
Kartais ši maža kišenėlė praversdavo, tačiau kartu ir labai erzindavo 
- dar vienas pasaulio prietarų ženklas tokioms kairiarankėms kaip ji. 
Sis pasaulis buvo škirtas dešiniarankiams, todėl kupinas mažų nepa- 
togumų. Bet tai niekis: jei esi kairiarankis, paprasčiausiai turi išmok- 
ti su tuo susitaikyti. O tai ne taip jau ir sunku, - mąstė Roza. Kaip to- 
je Bobo Dilano dainoje “Greitkelis 61'': “O taip, tai labai lengva pa- 
daryti". 

Roza išsitraukė mažą Dorkas duotą keraminį buteliuką, atidžiai 
nužvelgė jį ir, pasukusi galvą, įsiklausė, kas dedasi už durų. Prie gru- 
pelės koridoriaus gale prisijungė dar kažkas, ir pašautas vyras (paga- 
liau Roza nusprendė, kad tai “jis") liaunu balseliu šnekėjosi su jais. 
Tolumoje pasigirdo sirenos. 

Roza nuėjo į savo virtuvėlę ir atidarė šaldytuvą. Jo viduje ji rado 
tris ar Keturis sūrio gabaliukus, pieno kvortą, porą jogurto indelių, 
pintą sulčių ir tris “Pepsi" buteliukus. Roza išėmė vieną iš jų, nusu- 
ko kamštelį ir pastatė ant spintelės. Ji metė dar vieną žvilgsnį per pe- 
tį, pusiau tikėdamasi tarpduryje išvysti Bilį. (“Ką tu darai? - paklaus- 
tų jis. - Ką ten maišai?) Tačiau tarpdury nieko nebuvo. Roza girdė- 
j0 jį kalbant koridoriaus gale savo ramiu, mąsliu balsu, kurį ji jau 
spėjo įsimylėti. 

Roza nagais ištraukė buteliuko kamštį ir, pakėlusi jį, ėmė uostinėti 
it kvepalų buteliuką. Ji užuodė ne kvepalus, tačiau iškart atpažino 
kvapą - kartų, metalinį, bet keistai patrauklų. Mažame buteliuke bu- 
vo vanduo iš upeliuko, tekančio šalia Buliaus Šventyklos. 

Dorkas: Vienas lašelis. Jam. Po viso to. 

Taip, tik vienas. Pakaks vieno, nes daugiau įpilti būtų pavojinga. 
Visi klausimai ir prisiminimai - mėnesiena, siaubingi, kupini skaus- 
mo Normano klyksmai, moteris, į kurią jam buvo uždrausta Žiūrėti - 
dingtų. Kaip ir Rozos baimė, jog šie prisiminimai it ėdančios rūgštys 
sunaikins jo sveiką protą bei bundančius jųdviejų santykius. Galbūt 
tai bereikalingas jaudinimasis: Žmogaus sąmonė daug atsparesnė ir 
mokanti adaptuotis, nei mano dauguma žmonių, - keturiolika su Nor- 
manu pragyventų metų šito ją tikrai išmokė, - tačiau ar verta rizikuo- 
ti? O jei viskas pakryps kita linkme? Kas pavojingiau: jo prisimini- 
mai ar ši skysta amnezija? 

Pasisaugok, mergaite. Tai - pavojingas skystis! 

Rozos akys nukrypo nuo keraminio buteliuko kriauklės link ir vėl 
grįžo prie buteliuko. 

Purpurinė Roza: Geras gyvulys. Saugok jį, ir jis saugos tave. 

Roza nusprendė, jog galbūt šių žodžių terminologija paniekinanti 
ir klaidinga, tačiau pati mintis - tiksli. Iš lėto, labai atsargiai ji pridė- 
j0 keraminį buteliuką prie “Pepsi"" butelio ir įlašino vieną lašelį. 

Pliumpt. 

O visa kita greitai išpilk į kriauklę. 

Roza jau buvo beeinanti prie kriauklės, bet prisiminė Dorkas žo- 
džius: Galėčiau duoti ir mažiau, bet vėliau jam gali prireikti dar vie- 
no lašelio. 

Taip, o aš? - Roza paklausė savęs, vėl užkimšdama buteliuką ir 
įkišdama į nepatogią džinsų kišenę. - O aš?.. Ar man vėliau 
neprireiks lašelio ar dviejų, kad neišeičiau iš proto? + 

Ne, ko gero, neprireiks. Be to... 4 

- Tie, kurie nepasimoko iš praeities, yra pasmerkti pakartoti savo 
klaidas, - sumurmėjo Roza. 

Ji nežinojo, kas taip pasakė, tačiau tai skambėjo labai įtikinamai. 
Roza pribėgo prie telefono, vienoje rankoje laikydama “Pepsi" bute- 
lį. Ji vėl surinko 911 ir išgirdo to paties operatoriaus įžanginį gambi- 
tą: pasisaugok, ponia, šis skambutis įrašinėjamas. 

- Tai vėl Roza Maklendon. Mus nutraukė, - Roza svarstydama pa- 
tylėjo ir nervingai sukikeno. - Po perkūnais, tai netiesa. Aš susijau- 
dinau ir ištraukiau laidą iš kištuko. Cia dabar dedasi beprotiški da- 
lykai. | 

- Taip, ponia. Greitoji pagalba išsiųsta į Trentono 897-ąjį Rozos 
Maklendon prašymu. Iš to paties namo jau sulaukėme skambučių dėl 
šūvių, ar jūs norėjote pranešti apie šautinę žaizdą? 

- Taip. 

- Ar norite, kad sujungčiau su policijos pareigūnu? 

- Noriu pasikalbėti su leitenantu Heilu. Jis - detektyvas, tad, ko 
gero, norėčiau, kad sujungtumėt su DET - skyriumi, ar kaip ten jūs 
vadinat. 

Stojo tyla, o kai operatorius vėl prašneko, jo balsas nebeskambė- 
j0 it roboto. 

- Taip, ponia, Detektyvų skyrių mes vadiname DET - skyriumi, 
Tuoj sujungsiu. 

- Ačiū. Ar jums reikia mano telefono numerio, ar jis ir taip regist- 
ruojamas? 

Operatoriaus balse nuskambėjo akivaizdi nuostaba. 

- Aš jau turiu jūsų numerį, ponia. 

- Aš taip ir maniau. 

- Palaukite, jau jungiu. 

Laukdama Roza pakėlė “Peps1" butelį ir pauostė, kaip anksčiau 
aną mažą buteliuką. Jai pasirodė, kad ji vos vos užuodžia kartumą... 
bet galbūt ji tik įsivaizdavo. Be to, tai nesvarbu. Bilis arba išgers, ar- 
ba neišgers. Ka, - pamanė ji ir tuoj pat nusistebėjo. - Kas? 

Jai nespėjus nuklysti į apmąstymų labirintus, kitame laido gale 
pasigirdo balsas: 

- Detektyvų skyrius, seržantas Viljamsas. 

Roza paprašė pakviesti Heilą 1r vėl ėmė laukti. Už jos buto durų, 
koridoriuje, vis dar girdėjosi murmesys ir dejonės. Sirenos kaukė vis 
arčiau. 

- Alio, Heilas! - staiga į jos ausį sutratėjo balsas. Jis nė kiek ne- 
buvo panašus į ramaus, protingo vyro, kurį Roza matė anksčiau, bal- 
są. - Ar tai jūs, panele Maklendon? 

- Taip... 

- Ar jums nieko nenutiko? 

Balsas vis dar tratėjo, ir Roza prisiminė jų poilsio kambaryje be 
batų sėdinčius farus ir smardinančius visą namą. Heilas nebegalėjo 
išlaukti, kol Roza pati viską papasakos, todėl dabar šoko aplink jos 
kojas it lojantis terjeras. 

Vyrai, - pagalvojo Roza ir užvertė akis. 

- Nieko, - ji šnekėjo lėtai, it vaikų darželio auklėtoja, bandanti nu- 
raminti isterikuojantį vaiką, nukritusį nuo kopėtėlių. - Man nieko ne- 
nutiko. Biliui - ponui Staineriui - irgi. Mums abiems nieko nenutiko. 

- Ar tai jūsų vyro darbas? - Heilas buvo įpykęs, vos per žingsnį 
nuo panikos: bulius atvirame lauke, kojomis kasantis žemę ir lau- 
kiantis jį išprovokavusio raudono audinio. - Danielso? 

- Taip. Bet jo jau nebėra, - Roza padvejojo ir pridūrė: - Aš neži- 
nau, kur jis dabar. 

Kur, tikiuosi, labai karšta, o oro kondicionieriai neveikia. 

- Mes jį surasim. Aš jums pažadu, panele Maklendon, mes jį su- 
rasim. 

- Linkiu sėkmės, leitenante, - švelniai tarė Roza ir nukreipė akis į 
atviras spintos duris. Ji palietė savo kairę ranką, kur vis dar jautė ne- 
besamos apyrankės karštų. - Turiu eiti. Normanas pašovė mano kai- 
myną iš viršaus, ir galbūt aš galiu jam kuo nors padėti. Ar jūs atva- 
žiuosit? 

- Būtinai. 

- Tada ir pasimatysim. Viso. 

Roza padėjo ragelį, Heilui nespėjus atsakyti. Įėjo Bilis, o kartu su 
juo - iš koridoriaus sklindanti šviesa. Jis nustebęs apsidairė aplinkui. 

- Išmušti saugikliai... o tai reiškia, kad jis buvo rūsyje. Bet nesup- 
rantu, kodėl jis ne... 

Bilis vėl labai stipriai užsikosėjo. Susiraukęs jis susilenkė, ranko- 
mis užsiėmęs už sutinusio, pamėlynavusio kaklo. 

- Štai, - Roza pribėgo prie jo. - Atsigerk. Aš ką tik išėmiau jį iš 
šaldiklio. 

Bilis paėmė "Pepsi"? butelį, nurijo keletą gurkšnių ir smalsiai nuž- 
velgė jį. 

- Įdomus skonis. 

- Nes tavo gerklė sutinusi. Ko gero, ji ir kraujavo, tad tu jauti 
kraujo skonį. Išgerk viską iki dugno. Man nepatinka tavo kosulys. 

Bilis išgėrė, padėjo butelį ant stalelio ir vėl atsigręžė į Rozą. Ją 
siaubingai išgąsdino buka tuštuma jo akyse. | 

- Bili? Bili, kas atsitiko? Kas? 

Po sekundės tuštuma išnyko, ir nusijuokęs Bilis papurtė galvą. 

- Tu nepatikėsi. Tikriausiai kaltas stresas, bet... 

- Kas? Kuo aš nepatikėsiu? 

- Sekundę aš negalėjau prisiminti, kas tu tokia. Negalėjau prisi- 
minti tavo vardo, Roza. Bet visų keisčiausia, jog negalėjau atsiminti 
1r savojo. 

Roza nusijuokė 1r žengė jo link. Ji girdėjo miklius žingsnius, - tik- 
riausiai greitosios pagalbos darbuotojų, - skubančius laiptais aukštyn, 
bet jai tas visai nerūpėjo. Roza rankomis apsivijo Bilio kaklą ir stip- 
riai prigludo prie jo. 

- Mano vardas Roza. Iš tikrųjų Roza. 

- Teisingai, - Bilis pakštelėjo jai į smilkinį. - Roza, Roza, Roza, 
Roza, Roza. 

Ji užsimerkė ir prispaudė veidą jam prie peties. Tamsoje, už už- 
merktų vokų, Roza išvydo nesvietišką voro burną ir juodas lapės 
akis, tokias ramias, kad negalėjai atskirti, kas už jų slepiasi: beproty- 
bė ar sveikas protas. Roza neabejojo, kad kurį laiką vis dar matys 
šiuos dalykus. Galvoje it metaliniai varpai suskambo žodžiai: 

Aš atsilyginu. 


Leitenantas Heilas nieko neklausdamas užsidegė cigaretę, sukry- 
žiavo kojas ir nužvelgė Rozą Maklendon bei Bilį Stainėrį - du klasi- 
kine meilės liga susirgusius žmones. Kiekvienąkart jiems pažvelgus 
viens kitam į akis, Heilas beveik galėdavo įskaityti žodį “PRIERAI- 
ŠUMAS" jų vyzdžiuose. To pakako, kad jis imtų spėlioti, ar tik tie- 
du balandėliai patys neatsikratė problemas keliančio Normano... bet 
ne: jiedu buvo ne tokio tipo. Tikrai ne tokio. 

Heilas atsitempė virtuvinę kėdę į svetainę ir apžergė ją, pasidėjęs 
ranką ant atlošo ir atrėmęs į ją smakrą. Roza su Biliu spaudėsi ant 
mažosios sofutės. Praėjo maždaug valanda po pirmojo Rozos skam- 
bučio į 911 tarnybą. Sužeistas namo gyventojas Džonas Briskou bu- 
vo išvežtas į Ist Saido ligoninę su, kaip pasakė greitosios pagalbos 
darbuotojai, “pretenzinga kūno žaizda". 

Viskas pagaliau aprimo. Heilui tai patiko. Jis tik norėjo sužinoti 
vieną dalyką: kur, po velnių, dingo Normanas Danielsas. 

- Vienas instrumentas visai nesuderintas, - prabilo Heilas, - 1r jis 
gadina visą orkestrą. 

Roza su Biliu susižvalgė. Heilas neabejojo Bilio Stainerio akyse 
išvydęs visišką sumišimą: dėl Rozos akių jis nebuvo toks tikras. 
Taip, regis, ji kažko nenorėjo sakyti. 

Heilas pervertė savo užrašų knygutę, tyčia uždelsdamas laiką, kad 
jie truputį sunerimtų. Deja, to neįvyko. Jį nustebino Rozos ramybė, 
tačiau Heilas užmiršo labai svarbų dalyką apie ją. Jos niekada dar 
nebuvo tardžiusi policija, bet ji girdėjo tūkstančius diskusijų ir pasa- 
kojimų, tyliai atnešdama Normanui ir jo draugužiams išgerti ar ištuš- 
tindama jų pelenines. Roza puikiai žinojo jo techniką. 

- Gerai, - įsitikinęs, jog nei vienas iš jų neišsiduos, prabilo Heilas. 
- Mes turime tokį vaizdą. Normanas pasirodo čia. Normanas kažkaip 
sugeba užmušti pareigūnus Alviną Demersą ir Li Baboką. Babokas 
pasodinamas ant keleivio sėdynės, o Demersas įkišamas į bagažinę. 
Normanas išmuša šviesas vestibiulyje, o tada nusileidžia į rūsį ir 1š- 
jungia saugiklius, - daugmaž atsitiktinai, - nors jie puikiai pažymėti 
diagramoje saugiklių dėžėje. Kodėl? Mes nežinome. Jis - beprotis. 
Tada jis grįžta į policijos mašiną ir apsimeta pareigūnu Demersu. Kai 
pasirodote jūs su ponu Staineriu, jis puola jus iš pasalų, vos neužs- 
maugia pono Stainerio, nusiveja jus laiptais aukštyn, pašauna poną 
Briskou, kai jis pabando įsijungti į Žaidimą, ir galų gale išlaužia jūsų 
duris. Teisinga? 

- Taip, manau, kad taip, - atsakė Roza. - Tada mes pakliuvome 
sumaištin, bet, regis, viskas taip ir buvo. 

- O dabar štai jums vieta, kurios aš nesuprantu. Jūs pasislėpėte 
spintoje... 

- Taip... 

- „Ir į vidų it Fredis Džeisonas, ar koks to siaubo filmų herojaus 
vardas, įgriuvo Normanas... 

- Na, ne visai tt... 

- ...Jis apsisuko aplinkui it bulius porceliano parduotuvėje, stabtel- 
damas vonioje ir pistoletu pramušdamas porą skylių vonios užuolai- 
dėlėje... ir vėl išbėgo. Ar tai ir norite man pasakyti? 

- Taip viskas ir buvo. Tiesą pasakius, mes nematėme, kaip jis 
lakstė po kambarį, mes tupėjome spintoje, bet mes girdėjome. 

- Tas pamišęs faras praeina kryžiaus kelius, kad jus surastų, susi- 
nervina, nužudo du policininkus, o tada... kas? Sušaudo vonios užuo- 
laidėles ir pabėga? Ir tuo norite mane įtikinti? 

- Taip. 

Nebuvo jokio reikalo sakyti dar ką nors. Heilas neįtarė jos nusi- 
žengus įstatymui, - kitu atveju jau nuo pat pradžios būtų spendęs 
spąstus savo klausimais, - tačiau jei Roza būtų mėginusi paaiškinti 
savo paprastą teigimą, jis būtų galėjęs visą naktį amsėti it terjeras, o 
Rozai jau dabar nuo to skaudėjo galvą. 

Heilas pažvelgė į Bilį. 

- Ar jūs taip prisimenate įvykius? 

Bilis papurtė galvą. 

- Aš nieko neprisimenu. Aiškiai prisimenu, kaip pastačiau savo 
“Harlį"'" priešais policijos mašiną, o po to viską apgaubė migla. 

Heilas tik skėstelėjo rankomis. Roza paėmė Bilio ranką, padėjo ją 
sau ant šlaunies ir saldžiai jam nusišypsojo. 

- Viskas gerai, - tarė ji. - Aš net neabejoju, kad po kurio laiko tu 
viską prisiminsi. 


6 


Bilis pažadėjo pasilikti. Jis išlaikė duotą žodį ir iškart nugrimzdo 
į miegus, kai tik jo galva prisiglaudė prie nuo sofutės paimtos pagal- 
vėlės. Bet tai visai nenustebino Rozos. Ji gulėjo šalia jo siauroje 10- 
voje, spoksodama į gatvės žibintų apšviestą rūką, ir laukė, kol ap- 
sunks akių vokai. Kai to neįvyko, ji atsikėlė, įėjo į spintą, užsidegė 
šviesą ir sukryžiavusi kojas atsisėdo priešais paveikslą. 

Tyli mėnulio šviesa išryškino jį. Šventykla virto išblyškusia kapa- 
viete. Maitvanagiai suko ratus virš jos. Ar jie puotaus prie Normano 
lavono rytoj, saulei patekėjus? - pamanė Roza. Ne, tikriausiai ne. 
Purpurinė Roza įmetė Normaną į tokią vietą, kur neužskrenda joks 
paukštis. 

Roza dar akimirką paspoksojo į paveikslą ir pirštais palietė teptu- 
ko potėpius. Prisilietimas užtikrino ją. Roza išjungė šviesą ir grįžo į 
lovą. Sįkart miegas atėjo bematant. 

Roza pabudo - ir pažadino Bilį - ankstų pirmosios dienos be Nor- 
mano rytą. Ji šaukė. 

- Aš atsilyginu! Aš atsilyginu! O, Dieve, jos akys! Jos juodos akys! 

- Roza, - Bilis papurtė ją už peties. - Roza! 

Ji dėbtelėjo į jį tuščiomis akimis, nuo prakaito sušlapusiu veidu 
bei prie kūno prilipusiais naktiniais marškiniais. 

- Bili? 

Jis linktelėjo. 

- Taip, tai aš. Viskas gerai. 

Roza nusipurtė ir prisišliejo prie Bilio. Paguoda bemaž virto kaž- 
kuo kitu. Ji gulėjo po juo, dešine ranka apsivijusi jo kaklą, o kai Bi- 
lis įėjo į ją (Roza dar niekada nebuvo patyrusi tokio švelnumo ir to- 
kio pasitikėjimo kitu žmogumi), Rozos akys nukrypo į ant grindų 
gulinčius džinsus. Keraminis buteliukas vis dar tūnojo mažoje kiše- 
nėlėje. Jame dar buvo likę kokie trys kartaus ir drauge patrauklaus 
vandens lašeliai - galbūt ir daugiau. 

Aš juos išgersiu, - pamanė Roza, prieš užgęstant racionaliam pro- 
tui. - Be abejo, aš juos išgersiu. Aš pamiršiu viską, ir taip bus geriau- 
sia - kam reikalingi tokie sapnai. 

Tačiau jos viduje tūnojo gili jos dalis, - daug gilesnė už seną bi- 
čiulę Praktiškąją-Nuovokiąją, - kuri žinojo atsakymą: jai reikalingi 
tokie sapnai. Štai kam. Jai. Ir jei Roza ir toliau laikys buteliuką bei 
j0 turinį, tai tik ne sau. Kadangi tas, kuris pamiršta praeitį, yra pas- 
merktas kartoti savo klaidas. 

Roza pakėlė akis į Bilį. Jis žvelgė į ją plačiomis, apsvaigusiomis 
iš malonumo akimis. Ji visiškai atsidavė jam, ir jiedu kurį laiką pasi- 
liko tokioje būsenoje - du drąsūs jūreiviai, keliaujantys mažu Rozos 
lovos laiveliu. 


Rytui įpusėjus, Bilis išsiruošė nupirkti bandelių ir sekmadieninį 
laikraštį. Roza palindo po dušu, apsirengė ir basomis kojomis atsisė- 
do ant lovos krašto. Ji užuodė atskirus jųdviejų kvapus bei jų sukur- 
tą bendrą kvapą. Roza dar niekada neužuodė nieko malonesnio. 

O, Žinot, kas visų geriausia? Jokių kraujo dėmelių ant paklodės. 
Išvis jokio kraujo. 

Jos džinsai atsidūrė po lova. Roza ištraukė juos koja ir išsiėmė 
buteliuką iš kišenėlės. Ji nunešė džinsus į vonią, kur už durų stovėjo 
plastmasinis krepšys skalbiniams. O buteliukas keliaus į vaistinėlę, 
kur labai lengvai pasislėps už motrino. Roza pasirausė kitose džinsų 
kišenėse, prieš išmesdama juos skalbti - namų šeimininkės įprotis, 
toks senas, kad ji mechaniškai jį atliko... bet Rozos pirštai užčiuopė 
kažką daug dažniau naudojamoje kairėje kišenėje. Roza ištraukė jį ir 
nusipurtė, Purpurinei Rozai prabilus jos galvoje. “Suvenyras... elkis 
su juo, kaip išmanai". 

Tai buvo Normano Policijos Akademijos Žiedas. 


353 


Roza užsimovė jį ant nykščio ir pakreipė taip, kad pro vonios lan- 
gą krintanti šviesa nušviestų žodžius “Tarnyba, Ištikimybė, Visuo- 
menė“. Ji vėl krūptelėjo ir akimirką tikėjosi prie šio grėsmingo talis- 
mano išvysti besimaterializuojantį Normaną. 

Po pusės minutės, pastačiusi Dorkas buteliuką vaistinėlėje, Roza 
nuskubėjo prie sujauktos lovos, šįkart nebejausdama tvyrančio ore 
vyro ir moters kvapo. Dabar ji mąstė apie naktinį staliuką. Jame bu- 
vo stalčius. Kol kas ji įkiš žiedą tenai. Vėliau sugalvos, ką su juo da- 
ryti, bet kol kas Roza tetroško patraukti jį iš akių. Palikti jį atviroje 
vietoje būtų nesaugu. Leitenantas Heilas, be abejo, dar užsuks, apsi- 
ginklavęs naujais ir senais klausimais, ir visai nereikėtų, kad jis pas- 
tebėtų Normano Policijos akademijos Žiedą. 

Roza atidarė stalčių ir jau norėjo įmesti žiedą... bet jos ranka sus- 
tingo vietoje. 

Stalčiuje jau kažkas buvo - kruopščiai į paketėlį sulankstytas mė- 
lynos medžiagos gabalėlis. Purpurinės dėmės matėsi ant medžiagos. 
Rozai jos atrodė panašios į pusiau sukrešėjusį kraują. 

- O, Dieve, - sušnibždėjo Roza. - Sėklos! 

Ji išėmė kažkada medvilniniams naktiniams priklausiusį medžia- 
gos gabalėlį, atsisėdo ant lovos (staiga kojos sulinko per kelius) ir pa- 
dėjo paketėlį ant kelių. Mintyse Roza prisiminė Dorkas liepiant ne- 
ragauti vaisiaus ir netgi nekišti rankos, liečiančios sėklytes, į burną. 
Dorkas pavadino medį granatmedžiu, bet Roza abejojo, ar tai tiesa. 

Ji išvyniojo paketėlį ir pažvelgė į sėklytes. Jos širdis įnirtingai 
daužėsi krūtinėje. 

Nereikia jų laikyti, - mąstė ji. - Nereikia. 

Palikusi velionio vyro žiedą prie lempos, Roza atsistojo ir nešina 
atvyniotu paketėliu vėl nutipeno į vonią. Ji nežinojo, prieš kiek laiko 
išėjo Bilis, tačiau, regis, jau gana senokai. 

Prašau, - maldavo Roza, - tegul eilė prie bandelių būna ilga. 

Ji atvožė klozeto dangtį, pasilenkė ir pakėlė vieną sėklytę nuo au- 
dinio. Rozai toptelėjo į galvą, kad šis pasaulis atėmė iš sėklyčių visą 
magiškąją galią, tačiau pirštų galiukai iškart apmirė, ir ji suprato ap- 
sirikusi. Pirštų galiukai nebuvo paralyžiuoti: atrodė, tarytum sėklytės 
būtų perdavusios jos kūnui kažkokią keistą amneziją. Tačiau Roza 
vis tiek nesiliovė laikyti sėklytę, atidžiai žvelgdama į ją. 

- Viena - lapei, - tarė ji 1r įmetė sėklytę į klozetą. 

Iškart vanduo nusidažė ryškiai purpurine spalva it kraujas iš per- 
rėžto riešo ar gerklės. Tačiau aplinkui pasklido visai į kraują nepana- 
šus kvapas: tai buvo kartus metalinis upelio, tekančio už Buliaus 

Šventyklos, vandens aromatas. Nuo šio kvapo Rozai net akys ap- 
siašarojo. 

Roza pakėlė antrą sėklytę ir pažvelgė į ją. 

- Viena - Dorkas, - ji įmetė ir antrą sėklytę į klozetą. 

Spalva sutirštėjo, - dabar ji priminė ne kraują, o krešulius, - o 
kvapas taip paaštrėjo, jog ašaros ėmė riedėti Rozos skruostais. Jos 
akys paraudo lyg moters, iki alkūnių įstrigusios supjaustytuose svogū- 
nuose. 

Roza pakėlė paskutinę sėklytę ir pažvelgė į ją. 

- Ir viena - man. Viena - Rozai. 

Tačiau pabandžius ją numesti, pirštai jos nepaleido. Roza pamė- 
gino dar kartą - tas pats rezultatas. Jos sąmonę užpildė pamišusios 
moters balsas, keista, bet kalbantis įtikinamai sąmoningai: Prisimink 
medį. Prisimink medį, mažoji Roza. Prisimink... 

- Medį, - sumurmėjo Roza. - Prisimink medį. Taip, aš tą supran- 
tu, bet kokį medį? Ir ką turiu daryti? Ką, po velnių, aš turiu daryti? 

Nežinau, - atsakė panelė Praktiškoji-Nuovokioji, - bet ir ką beda- 
rytum, daryk tai nedelsiant. Bilis gali grįžti kiekvieną minutę. Kiek- 
vieną sekundę. į 

Roza nuleido vandenį, stebėdama, kaip raudonai purpurinį skystį 
pakeičia švarus vanduo. Tada ji grįžo prie lovos, klestelėjo ant jos ir 
įsistebeilijo į paskutinę sėklytę. Nuo jos Roza nukreipė žvilgsnį į 
Normano žiedą, po to - vėl į sėklytę. 

Kodėl negaliu išmesti šio prakeikto daikto? - paklausė ji savęs. - 
Pamiršk tą sušiktą medį ir atsakyk, kodėl, po perkūnais, aš negaliu 
išmesti paskutinės sėklytės ir baigti savo darbą? 

Jokio atsakymo. Tik pro atdarą langą pasigirdo artėjančio moto- 

ciklo blerbimas. Roza iškart suprato, jog tai Bilio “Harlis. Greitai, 
nebeklausinėdama savęs, Roza padėjo žiedą ant audeklo šalia sėk- 
lytės. 
Tada suvyniojo paketėlį ir, nuskubėjusi prie komodos, nuo vir- 
šaus nutraukė savo rankinę. Ji buvo nutrinta ir nemadinga, bet Rozai 
labai brangi. Roza parsivežė ją iš Egipto. Ji atidarė rankinę ir įkišo 
tenai mažą mėlyną paketėlį, kur jis, ko gero, bus daug saugiau pas- 
lėptas nei keraminis buteliukas vaistinėlėje. Tada Roza grįžo prie 
lango ir ėmė traukti į save gryną orą. 

Kai Bilis grįžo su storu sekmadieniniu laikraščiu ir bandelių pri- 
kimštu popieriniu maišelių, Roza atsisuko į jį su nuostabia šypsena 
veide. 

- Kur taip ilgai buvai? - paklausė ji ir pagalvojo: Na, ir lapė tu, 
mažoji Roza. Na, ir la... 

Staiga jo atsakomoji šypsena dingo. 

- Roza? Ar viskas gerai? 

Roza vėl nušvito. 

- Taip. Tik, regis, šiurpulys per kūną nuėjo. 
Tik tai buvo visai ne šiurpulys. 

“Galbūt leistum duoti vieną patarimą, prieš tau išeinant?" - tada 
paklausė Purpurinė Roza, ir vėlyvą popietę, po to kai leitenantas 
Heilas pranešė tragišką žinią apie Aną Stivenson (jos nerado iki kito 
ryto, nes ji savo kabinete nemėgo priiminėti nekviestų svečių) ir 1šė- 
jo, Roza juo pasinaudojo. Buvo sekmadienis, tačiau “Hair 2000“ kir- 
pykla “Skyview"" prekybos centre dirbo. Kirpėja suprato Rozos no- 
rą, bet vis dėlto jam paprieštaravo. 

- Jums taip tinka ši spalva! 

- Taip, tikriausiai, bet man vis tiek nepatinka. 

Kirpėja atliko savo darbą, ir Roza neišgirdo iš Bilio jokių protes- 
tų, nors jų ir tikėjosi. 

- Tavo plaukai trumpesni, bet šiaip tu atrodai kaip ir pirmą kartą, 
kai išvydau tave lombarde, - tarė jis. - Man tai patinka. 

Roza apkabino jį. 

- Gerai. 

- Nori kiniško maisto vakarienei? 

- Jei pažadėsi pasilikti. 

- Kad visus pažadus taip lengva būtų tęsėti, - šypsodamasis atsa- 
kė Bilis. 


Pirmadienio laikraščių antraštės: “ŽIAURUSIS POLICININKAS 
PASTEBĖTAS VISKONSINE". 

Antradienio antraštės: “"POLICIJA NUTYLI APIE POLICININ- 
KĄ-ŽUDIKĄ DANIELSĄ". 

Trečiadienio antraštės: “KREMUOTA ANA STIVENSON. JOS 
PALYDĖTI SUSIRINKO 2000 ŽMONIŲ". 

Ketvirtadienio antraštės: “GALI BUTI, KAD DANIELSAS NU- 
SIŽUDĖ, - TEIGIA PATIKIMI ŠALTINIAI". 

Penktadienį žinios apie Normaną persikėlė į antrą puslapį. 

Dar po savaitės jis išnyko iš spaudos akiračio. 

Nepraėjus daug laiko po liepos ketvirtosios, Robis Lefertsas įdar- 
bino Rozą skaityti knygą, iš tolo neprimenančią Ričardo Reisino ro- 
manų. Tai buvo Dženės Smaili “Tūkstantis akrų". Knyga pasakojo 
apie Ajovos fermerių šeimą, tačiau iš tikrųjų taip nebuvo: Roza tre- 
jetą metų išdirbo kostiumų dizainere vidurinės mokyklos teatro bū- 
relyje ir, nors nė karto neįžengė į sceną, vis tiek iškart galėjo atpažin- 
ti pamišusį Sekspyro karalių. Rašytoja paslėpė Lyrą tarp eilučių, ta- 
čiau pamišimas yra pamišimas. 

Rašytoja taipgi pavertė savo herojų į Normaną panašiu padaru. Tą 
dieną, baigusi skaityti (“Tai pats geriausias tavo darbas, - pagyrė ją 
Roda, - ir vienas geriausių mano girdėtų skaitymų"), Roza grįžo na- 
mo ir išsitraukė seną berėmį paveikslą iš spintos, kur jis ir gulėjo nuo 
tos nakties, kai Normanas... dingo. Nuo to laiko Roza nebuvo paž- 
velgusi į paveikslą. 

Vaizdas jos visai nenustebino. Paveiksle vėl švietė saulė. Kalvos 
šlaitas buvo toks pat apaugęs žolėmis, ir šventykla apačioje - tokia 
pati (arba beveik tokia pati - Rozai dingtelėjo į galvą, jog keistai asi- 
metriška šventyklos perspektyva tapo normali). Moters vis dar nesi- 
matė. Roza manė, kad Dorkas nuvedė pamišėlę paskutinįsyk paž- 
velgti į savo kūdikį... o tada Purpurinė Roza keliaus viena, kur iške- 
liauja tokios būtybės kaip ji, kai ateina joms skirta mirties valanda. 

Roza nusinešė paveikslą prie šiukšlių nuleidimo vamzdžio, atsar- 
giai laikydama jį už kraštų kaip anksčiau - tarytum bijotų, kad jos 
rankos gali įslysti į kitą pasaulį, jei nepasisaugos. Tiesą pasakius, Ro- 
za iš tikrųjų jautė kažką panašaus. 

Roza sustojo prie vamzdžio, atidžiai žvelgdama į paveikslą, kuris 
pašaukė ją nuo dulkėtos lombardo lentynos, ko gero, pačios Purpu- 
rinės Rozos balsu. Tikriausiai taip ir buvo, - pamanė Roza. Ji pakėlė 
ranką prie šiukšlių nuleidimo vamzdžio durelių ir sustingo, nes akys 
pastebėjo anksčiau nematytus dalykus: du kontūrus aukštoje žolėje 
kalvos šlaite. Roza pirštu perbraukė per juos ir susiraukusi, pabandė 
atspėti, kas tai. Pagaliau ji suprato. Mažytė rožinė dėmelė buvo jos 
megztinis, o juodas taškelis - Bilio paskolinta striukė, kai tą dieną jie 
susiruošė pasivažinėti motociklu 27-ajame kelyje. Rozai nerūpėjo 
megztinis (pigus sintetinis niekalas), bet jai buvo gaila striukės. Ji 
neatrodė nauja, tačiau priminė gerus laikus. Be to, Roza mėgo grą- 
žinti skolintus daiktus. 

Ji netgi Normano banko kortele pasinaudojo tik vieną kartą. Ro- 
za nužvelgė paveikslą ir atsiduso. Nėra prasmės jį laikyti: greitai ji 1š- 

sikraustys iš Anos surasto mažo butuko. Be to, Roza neketino su sa- 
vimi pasiimti ir praeitį. Ko gero, dalis praeities užstrigo jos galvoje 
it kulkos skeveldros, bet... 

Prisimink medį, Roza, - tarė balsas, šį kartą panašus į Anos - 
Anos, kuri padėjo jai, kai Rozai reikėjo pagalbos ir ji neturėjo, kur ei- 
ti; Anos, kurios Roza neapraudojo taip, kaip norėjo... nors išverkė 
akis dėl mielosios Pemės gražiomis žydromis akimis, visada ieškan- 
čiomis “ko nors įdomaus". Bet dabar Roza pajuto gilų liūdesį, priver- 
tusį virpėti jos lūpas ir perštėti nosį. 

- Ana, atleisk man, - išlemeno ji. 

Nieko tokio, - kalbėjo sausas, šiek tiek arogantiškas balsas. - Ne tu 
sukūrei mane ir ne tu sukūrei Normaną, todėl neturi jaustis atsakin- 
ga dėl mūsų. Tu - Roza Maklendon, o ne Tifozinė Meri*, tad neuž- 
miršk to, kai tave apims meilės audra: privalai nepamiršti... 

- Neprivalau, - sumurmėjo Roza ir sulenkė paveikslą, tarsi iškil- 
mingai užverstų knygą. Senas medis, prie kurio buvo pritvirtinta dro- 
bė, lūžo. Pati drobė suplyšo į daugybę juostelių, nukarusių it mazgo- 
tės. Dažai ant šių skiaučių atrodė blyškūs ir nereikšmingi. - Ne, nep- 
rivalau. Aš nieko neprivalau, jei to nenoriu, o aš nenoriu. 

Tas, kuris pamiršta praeitį... 

- Velniop praeitį! - sušuko Roza. 

Aš atsilyginu, - atsakė balsas. Jis šnibždėjo; jis meilikavo. Jis pers- 
pėjo. | 

- Aš tavęs negirdžiu, - atrėžė Roza. Ji atidarė vamzdžio dureles, 
pajuto šilumą bei užuodė suodžius. - Aš tavęs negirdžiu, aš nesiklau- 
sau. Viskas baigta. 

Roza išmetė sulamdytą ir suplėšytą paveikslą 1t laišką, adresuotą 
kam nors, sėdinčiam pragare, ir pasistiebusi ėmė stebėti, kaip jis 
krenta į apačioje spragsančius ugnies liežuvius. 


* Merės Malon, amerikietės virėjos, kuri buvo aptikta kaip vidurių šiltinės 
nešiotoja, pravardė. 

Epilogas 
MOTERIS - LAPĖ 


Spalio mėnesį Bilis vėl nusivežė Rozą į Šolendo iškylavietę. Šį- 
kart jiedu važiavo mašina. Buvo graži rudens diena, tačiau per daug 
vėsoka pasivažinėjimui motociklu. Kai jiedu susėdo užkąsti aikštelė- 
je, apsuptoje rudens spalvomis mirgančiais medžiais, Bilis paklausė 
to, ko Roza jau kurį laiką iš jo tikėjosi. 

- Taip, - atsakė ji. - Kai tik įsigalios teismo nuosprendis. 

Bilis apkabino ją ir pabučiavo. Apsivijusi jo kaklą ir užmerkusi 
akis, Roza išgirdo Purpurinės Rozos balsą: pusiausvyra atstatyta... 
be to, tau tai nerūpės, jei prisiminsi medį. 

Ir vis dėlto kokį medį? 

Gyvenimo medį? 

Mirties medį? 

Pažinimo medį? 

Gėrio ir Blogio medį? 

Roza krūptelėjo ir dar stipriau prisispaudė prie būsimojo vyro. 
Sugniaužęs kairę jos krūtį, Bilis nusistebėjo, kaip pašėlusiai daužosi 
j0s širdis. 

Kokį medį? 


Jiedu susituokė civiliškai tarp Padėkos dienos ir Kalėdų, praėjus 
dešimčiai dienų po teismo nuosprendžio išskirti Rozą su Normanu 
Danielsu, jam neatsiliepus. Pirmąją jų vedybinio gyvenimo naktį Ro- 
zą pažadino jos vyro riksmai. 

- Aš negaliu į ją žiūrėti! - per miegus šaukė Bilis. - Jai nesvarbu, 
ką žudyti! Jai nesvarbu, ką žudyti! Prašau, nejau negalite jo NUTIL- 
DYT!I? - 1r tylesniu balsu pridūrė: - Kas tavo burnoje? Kas tie siūlai? 

Jiedu nakvojo Niujorko viešbutyje, pakeliui į Sent Tomasą, kur 
ketino praleisti medaus mėnesį, ir nors Roza paliko namie mažą 

mėlyną paketėlį, paslėptą iš Egipto parsivežtos rankinės dugne, kera- 
minį buteliuką j1 turėjo su savimi. Kažkoks instinktas - tikriausiai 
moteriška intuicija - liepė jai jį pasiimti. Roza jau dukart panaudojo 
buteliuko turinį po lygiai tokių pat Bilio košmarų, tačiau kitą rytą, 
kai Bilis skutosi barzdą, ji įlašino paskutinį lašelį jam į kavą. 

Turėtų pakakti, - įmetusi buteliuką į klozetą ir nuleidusi vandenį, 
pagalvojo Roza. - Bet kokiu atveju to turėtų pakakti. 

Medaus mėnuo buvo nuostabus: daugybė saulės, gero sekso ir jo- 
kių košmarų. 


Sausio mėnesį, kai sniegas užgulė lygumas ir miestą, Rozos Stai- 
ner nėštumo testas parodė tai, ką ji ir taip Žinojo: ji turės kūdikį. Ro- 
za žinojo ir tai, ko joks testas neparodys: gims mergaitė. 

Pagaliau gims Karolina. 

Pusiausvyra atstatyta, - nesavu balsu tarė sau Roza, stovėdama 
prie jų naujojo buto lango ir žvelgdama į krintantį sniegą. Jis ptimi- 
nė jai tos nakties rūką Braento parke, kai Normanas užtiko juos prie 
namų. 

Taip, taip, taip, - beveik apatiškai mąstė Roza. Prisiminimai grįŽ- 
davo it įkyri melodija, kurios niekaip negali išmesti iš galvos. - Pu- 
siausvyra išliks, kol prisiminsi medį, tiesa? 

Ne, - taip aiškiai atsakė pamišėlė, kad Roza net apsisuko ant kul- 
nų su krūtinėje besidaužančia širdimi, įsitikinusi, jog Purpurinė Ro- 
za stovi kambaryje šalia jos. - Ne... kol sugebėsi kontroliuoti savo 
temperamentą. Kol sugebėsi tai daryti. Tačiau tai beveik tas pat, ar 
ne? 

- Nešdinkis, - drebančiu balsu Roza paliepė tuščiam kambariui. - 
Nešdinkis, kale. Nesiartink prie manęs. Nesikišk į mano gyvenimą. 

Gimusi mergaitė svėrė aštuonis svarus ir devynias uncijas. Ir nors 
Roza paslapčiomis visada vadino ją Karolina, gimimo liudijime bu- 
vo įrašyta Pamela Gertrūda. Iš pradžių Roza prieštaravo, teigdama, 
jog, pridėjus prie vardų dar ir pavardę, išeis tikras kalambūras. Be jo- 
kio entuziazmo ji siūlė Pamelą Aną. 

- Prašau, - maldavo Bilis, - tai skamba 1t koks vaisių desertas 
prašmatniame Kalifornijos restorane. 

- Bet... 

- Ir nesijaudink dėl Pamelos Gertrūdos. Pirmiausia ji netgi savo 
geriausiai draugei neprasitars, jog jos antras vardas Gerta. O antra, 
rašytoja, apie kurią tu kalbi, pasakė, kad rožė yra rožė. Taigi nema- 
„tau geresnės priežasties, kad apsistotume prie šio vardo. 

Taip jiedu ir padarė. 


Prieš antrąjį Pemės gimtadienį jos tėvai nusprendė nusipirkti na- 
mą priemiestyje. Jie jau galėjo tai sau leisti, nes abu turėjo gerus dar- 
bus. Jiedu pradėjo nuo krūvos brošiūrų, po to sumažino jų skaičių iki 
tuzino, šešių, keturių ir galų gale iki dviejų. O nuo čia ir prasidėjo 
ginčai. Roza norėjo vieno namo, Bilis - kito. Diskusijos virto deba- 
tais, 0 Šie išaugo į ginčus - graudu tai girdėti, tačiau nieko nauja: net- 
gi darniausios ir harmoniškiausios šeimos neapsaugotos nuo barnių... 
ar retkarčiais įvykstančių “Šaukimo varžybų“. 

Pasibaigus vienoms tokioms “varžyboms", Roza užsidarė virtuvė- 
je 1r ėmė gaminti vakarienę, pirmiausia įkišdama vištą į orkaitę, o ta- 
da užkaisdama vandenį kukurūzų burbuolėms, kurias nupirko pake- 
lės turgavietėje. Truputį vėliau, kai ji skuto bulves prie spintelės ša- 
lia viryklės, Bilis išėjo iš svetainės, kur dar kartą peržiūrėjo namų, su- 
kėlusių tokius neįprastus tarp jų nesutarimus, nuotraukas... nors 1š 
tikrųjų jis mąstė apie ką tik pasibaigusį barnį. Roza neatsisuko kaip 
visuomet, išgirdusi artėjančius jo žingsnius, ir netgi tada, kai Bilis 
pabučiavo jai į kaklą. 

- Atleisk, kad aprėkiau tave dėl namo, - ramiai atsiprašė Bilis. - 
Aš vis dar manau, kad tas Vindzore yra daug geresnis, bet aš 1š tik- 
rųjų apgailestauju, kad pakėliau balsą. 

Bilis palaukė atsakymo, bet jo neišgirdęs liūdnai išsliūkino iš vir- 
tuvės, manydamas, kad Roza vis dar pyksta. Tačiau ji nepyko: jos 
dabartinės proto būsenos nebuvo galima įvardyti pykčiu. Roza juo- 
dai niršo, tiesiog tūžo, o jos tylėjimas reiškė ne vaikišką užsispyrimą 
“nutaisyti šaltą veidą", o begalines pastangas 

(prisimink medį) 

nepastverti puodo su verdančiu vandeniu ir neišpilti jo tiesiai Bi- 
liui į veidą. Priešais save Roza matė atgrasų ir kartu dėmesį pritrau- 
kiantį paveikslą: Bilis klykdamas susverdėja, 0 jo oda tampa tokios 
spalvos, kokią ji kartais matė sapnuose. Bilis stveriasi už skruostų, 
kur ant nudegusios odos jau ima dygti pūslės. Jos kairė ranka tikrai 
pakrypo puodo rankenos link, o tą naktį, Rozai gulint lovoje, du žo- 
džiai sukosi jos galvoje: Aš atsilyginu. 

Po to įvykio Roza pradėjo paranojiškai stebėti savo rankas, pečius 
ir veidą... bet daugiausia rankas, nes viskas prasidės būtent nuo čia. 

Kas ir nuo kur prasidės? Roza to nežinojo... tačiau suprato, jog at- 
pažins 

(medį) 

tai, kai pamatys. 

Vakarinėje miesto dalyje Roza netyčia surado treniruočių salę, pa- 
vadintą “Elmo Atmušinėjimo Narvai", ir pradėjo reguliariai ten lan- 
kytis. Klientūrą ten sudarė daugiausia pagyvenę vyrai, bandantys iš- 
saugoti savo jaunų dienų figūras ir mokyklinukai, už penkis dolerius 
nors trumpam norintys apsimesti esą Kenu Grifiu Jaunesniuoju ar Di- 
džiuoju Hurtu. Retsykiais keletą kamuoliukų atmušdavo ir jų draugu- 
žės, bet dažniausiai jos it papuošalai stovėdavo už narvų ar truputį 
brangesnio “Pagrindinės Lygos Atmušinėjimo Tunelio“ ir stebėdavo. 
Ten buvo ir keletas trisdešimtmečių moterų, atmušinėjančių automa- 
to paduodamus kamuoliukus. Keletas? Tiesą pasakius, tik viena 
trumpaplaukė brunetė išbalusiu rimtu veidu. Berniūkščiai prunkštė, 
kikeno, baksnojo viens kitą alkūnėmis ir nešiojo kepuraitės su nu- 
suktais snapeliais, kad pasirodytų, kokie jie kietuoliai, tačiau Roza 
visiškai nekreipė dėmesio nei į jų juoką, nei į jų dirsčiojimus į jos kū- 
ną, kuris vėl tapo beveik toks pat, koks buvo prieš gimdymą. Be- 
veik? Kaip tokio amžiaus pupytė (berniūkščiai kalbėjosi tarpusavy), 
ji buvo tikrai pritrenkianti. 

Po kiek laiko jie liovėsi juoktis, kadangi dama berankoviais spor- 
tiniais marškinėliais 1r laisvomis pilkomis kelnėmis (po pradinio ne- 
rangumo ir nepataikymų keletą kartų ją netgi numušė kieti automato 
paduoti guminiai kamuoliukai) pradėjo gerai, o po to ir puikiai atmu- 
šinėti. 

- Tikra šaunuolė, - tarė vienas 1š berniūkščių, kai visa įraudusi 
Roza prie galvos it šalmas prilipusiais plaukais vieną paskui kitą at- 
mušė tris kamuoliukus per visą tunelio tinklinėmis sienomis ilgį. 

Kiekvienąkart atmušus, ji surikdavo aukštu nežemišku balsu lyg 
Monika Seleš, stengdamasi užsidirbti tašką. Atrodė, tarytum kamuo- 
liukas būtų kažkaip ją nuskriaudęs. 

- Nugalėk ir šią mašiną, - tarė antrasis, Kai automatas, stovintis tu- 
nelio viduryje, išspjovė aštuonias mylias per valandą lekiantį kamuo- 
liuką. 

Roza sušuko, beveik prispaudusi galvą prie peties ir pasuko klu- 
bus. Kamuoliukas nuskriejo atgal, atsitrenkė į tinklą per du šimtus 

pėdų gilyn į tunelį, sumirgėjo savo žalia spalva ir nukrito prie jau 
Rozos atmuštų kamuoliukų. 

- Ne tokia ji ir stipruolė, - numykė trečias. Jis išsitraukė cigaretę, 
įsikišo tarp dantų ir užsidegė degtuką. - Ji tik... 

Sįkart Roza iš rimtyjų suriko, - suklykė 1t alkanas paukštis, - ir ka- 
muoliukas tiesia balta linija nuskrido atgal į tunelį. Jis atsimušė į 
tinklą... ir jį pramušė. Skylė buvo panaši į tokią, kurią paliko iš arti 
iššovęs medžioklinis šautuvas. | 

Berniūkštis su cigarete sustingo. Degtukas beveik svilino jo pirštus. 

- Ką sakei, brolyti? - paklausė pirmasis vaikėzas. 


| 


Po mėnesio, užsidarius treniruočių salei, Roda Simons staiga nut- 
raukė naujos Glorijos Neilor knygos skaitymą ir liepė Rozai eiti na- 
mo. Roza paprieštaravo, jog dar anksti. Roda su tuo sutiko, bet pab- 
rėžė, jog Roza praranda intonaciją, tad verčiau jau palaukti iki ryt- 
dienos. 

- Bet aš noriu užbaigti šiandien, - nesutiko Roza. - Juk liko tik 
dvidešimt puslapių. Aš noriu užbaigti tą prakeiktą knygą, Ro. 

- Vis tiek, ką šiandien padarysi, reikės perrašyti, - Roda užbaigė 
diskusijas. - Nežinau, kada Pamelačita leido tau vakar atsigulti, bet 
šiandien tau skaityti nebeišeina. 


N 8 


Roza atsistoja ir išeina pro duris, taip smarkiai trenkdama jas už 
savęs, kad jos vos neišlūžta iš savo vyrių. Valdymo studijoje ji sugrie- 
bia staiga išsigandusią Rodą Simons už jos palaidinės apykaklės ir 
trenkia veidu į valdymo pultą. Alkūninis mygtukas perduria jos aris- 
tokratišką nosį it babekju iešmo smaigalys. Kraujas aptaško viską 
aplinkui, spindėdamas ant studijos lango ir tekėdamas šlykščiomis 
purpurinėmis srovelėmis. 

- Roza, ne! - surinka Kurtas Hamiltonas. - Dieve mano, ką tu da- 
rai? 

Roza suleidžia nagus į tvinkčiojantį Rodos kaklą ir perrėžia jį, 
apsitaškydama veidą jos krauju, trokšdama maudytis jame, trokšda- 
ma pakrikštyti šį naują gyvenimą, prieš kurį taip bukai kovojo. Beje, 
nėra reikalo atsakyti Kurtui. Roza puikiai žino, ką daro: ji atsilygi- 
na, atsilygina, ir tegul padeda Dievas tiems, kurie pateko į jos nema- 
lonę. Tegul padeda Dievas... 

- Roza? - pašaukė Roda, pakeldama ją iš siaubingo, bet traukian- 
čio dėmesį sapno. - Ar viskas gerai? 

Valdykis, mažoji Roza. 

Valdykis ir prisimink medį. 

Roza pažvelgė žemyn ir išvydo rankose laikanti sulaužytą pieštu- 
ką. Ji dar kelias sekundes paspoksojo į jį, bandydama nuraminti į5i- 
siautėjusią širdį. Pagaliau supratusi, jog galės kalbėti ramiu balsu, 
Roza atsakė: 

- Taip, viskas gerai. O tu teisi, vakar dukrelė nedavė man miego- 
ti, todėl ir jaučiuosi pavargusi. Atidėkim darbus iki rytojaus. 

- Protinga mergaitė, - pagyrė Roda, o moteris kitoje stiklo pusėje 
- moteris, drebančiomis rankomis nusiimanti ausines nuo galvos - pa- 
galvojo: Ne. Ne protinga, o pikta. Pikta mergaitė. 

Aš atsilyginu, - sušnibždėjo balsas sąmonės glūdumoje. - Anks- 
čiau ar vėliau, mažoji Roza, aš atsilyginu. Nori tu to ar nenori, aš al- 
silyginu. 


10 

Roza manė neužmigsianti visą naktį, tačiau iškart po vidurnakčio 
ji nugrimzdo į miegus ir ėmė sapnuoti. Ji sapnavo medį. O pabudusi 
susimąstė: Visai nenuostabu, kad iki šiol nesupratau. Visai nenuos- 
tabu. Visą laiką aš galvojau apie kitą medį. 

Roza gulėjo šalia Bilio ir, spoksodama į lubas, galvojo apie sap- 
ną. Sapne ji girdėjo žuvėdrų klyksmą virš ežero ir Bilio balsą. Jiems 
nieko nenutiks, jei jie išliks normalūs, - kalbėjo Bilis. - Jei išliks nor- 
malūs ir prisimins medį. 

Roza žinojo, ką daryti toliau. 


Kitą dieną ji paskambino Rodai ir pranešė negalėsianti atvykti į 
darbą - atseit užpuolė gripas. O tada vienut vienutėlė Roza išvažiavo 
27-uoju keliu Šolendo link. Ant keleivio sėdynės gulėjo iš Egipto 
parsivežta rankinė. Tokiu metų laiku iškylavietė buvo visai tuščia. 
Roza nusimovė batus, pakišo juos po stalu ir ežero vandeniu nusku- 
bėjo šiaurės kryptimi, kaip ir tada, kai Bilis pirmą kartą atsivežė ją 
čionai. Ji bijojo nerasianti apaugusio takelio, vedančio krantu į viršų, 
tačiau puikiai jį surado. Basoms kojoms smingant į žvyrą, Roza su- 

simąstė, kiek sapnų, kurių dabar jau nebeprisiminė, nuo pykčio atsi- 
radimo naktimis atvesdavo ją čionai. Be abejo, sunku pasakyti, o be 
to, tai visai nesvarbu. 

Takelis vedė į apleistą miško aikštelę, kurioje gulėjo nuvirtęs me- 
dis - tas, kurį ji pagaliau prisiminė. Roza niekada neužmiršo, kas nu- 
tiko paveikslo pasaulyje, ir dabar be jokios nuostabos ji išvydo, jog 
šis medis ir tas, kitas, nuvirtęs ant tako, vedančio prie Dorkas granat- 
medžio, yra visiškai identiški. 

Roza pamatė lapės olą po dulkėtomis šaknimis kairiame medžio 
gale, bet ji buvo sena ir apleista. Roza vis tiek prtėjo prie olos ir at- 
siklaupė (nes nežinojo, ar drebančios kojos pačios neims linkti per 
kelius). Ji atidarė seną rankinę ir ant lapais bei puvenomis apdrėbtos 
žemės iškratė visus savo senojo gyvenimo likučius. Tarp sulamdytų 
skalbinių sąrašų, pasenusių sąskaitų, po pirkinių sąrašu su pabrauk- 
tais, parašytais didžiosiomis raidėmis žodžiais 

KIAULIENOS MUŠTINIAI 

(jie buvo Normano mėgiamiausi) gulėjo mėlynas paketėlis su rau- 
donai purpurinėmis dėmelėmis. 

Drebėdama ir pravirkdama, - kadangi nuo seno Žiauraus gyveni- 
mo likučių pasidarė liūdna, o naujasis gyvenimas buvo pavojuje, - 
Roza iškasė duobelę prie nuvirtusio medžio šaknų. Kai ji buvo aš- 
tuonių colių gylio, Roza padėjo paketėlį prie jos ir išvyniojo. Sėkly- 
tė vis dar gulėjo viduje, apsupta auksinio jos pirmojo vyro žiedo. 

Roza įmetė sėklelę į duobę (sėklelė išlaikė savo magiškąją galią: 
pirštai iškart apmirė) ir uždėjo ant jos žiedą. 

- Prašau, - tarė Roza, nežinodama, ar ji meldėsi, ir kam tada ši 
malda buvo skirta. 

Po kiek laiko ji išgirdo atsakymą - trumpą skardų kiauktelėjimą. 
Jame nesijautė nei gailesčio, nei užuojautos, nei švelnumo, tik ne- 
kantravimas. Nežaisk su manim, - bylojo jis. 

Roza pakėlė galvą ir aikštelės pakrašty išvydo lapę, sustingusią 
savo vietoje ir žvelgiančią į ją. Lapė laikė pakėlusi uodegą, kuri 
liepsnojo it fakelas pilkšvame danguje. 

- Prašau, - drebančiu balsu pakartojo Roza. - Prašau neleisk man 
tapti tuo, ko taip bijau. Prašau... prašau, padėk man valdytis ir prisi- 
minti medį. 

Roza neišgirdo nieko, net to nekantraus kiauksėjimo. Lapė tik sto- 
vėjo, kur stovėjusi, ir iškišusi liežuvį lekavo. Rozai pasirodė, kad ji 
šypsosi. 

Roza dar kartą pažvelgė į apglėbusį sėklytę žiedą ir užbėrė jį pu- 
vėsiais. 

Viena - mano poniai, - mąstė ji, - kita - šeimininkei, o trečia - 
mergaitei, kuri joms gero linki. Viena - Rozai. 

Roza atsitraukė atgal prie takelio, besileidžiančio prie ežero. La- 
pė iškart pribėgo prie nuvirtusio medžio, apuostė vietą, kur Roza už- 
kasė sėklytę ir žiedą, ir atsigulė... Ji vis dar šnopavo, šypsojosi (Ro- 
za neabejojo, jog lapė šypsojosi) ir juodomis akimis žvelgė į Rozą. 
Lapiukų nebėra, - kalbėjo akys, - ir lapino, davusio jiems gyvybę, ne- 
bėra. Bet aš, Roza... aš budžiu. Ir jei prireiks, aš atsilyginsiu. 

Roza ieškojo pamišimo arba sveiko proto tose akyse... bet išvydo 
ir vieną, ir antrą. 

Lapė padėjo savo gražų snukutį ant purios uodegos, užsimerkė ir 
susiruošė miegoti. 

- Prašau, - paskutinįsyk sušnibždėjo Roza ir apsisukusi nuėjo. 

Važiuodama “Dangaus keliu? atgal į savo gyvenimą, Roza išme- 
tė paskutinį savo senojo gyvenimo atributą - iš Egipto parsivežtą ran- 
kinę - pro vairuotojo langą tiesiai į Kuri įlanką. 


Pykčio priepuoliai praėjo. 

Pamela dar nesuaugo, bet jau tapo pakankamai didelė, kad turėtų 
savo draugų. Jai ėmė augti krūtys, prasidėjo menstruacijos. Taigi 
jiedvi su motina ėmė ginčytis dėl drabužių, pasilinksminimo vakarė- 
lių, ką ji turi daryti, su kuo draugauti ir kiek laiko nebūti namuose. 

Audringas Pemės paauglystės sezonas dar visiškai neprasidėjo, 
bet Roza žinojo, kad jis netruks ateiti. Tačiau į visa tai ji žvelgė ra- 
miai, nes pykčio priepuoliai praėjo. 

Bilio plaukai pražilo ir ėmė retėti. 

Roza vis dar buvo brunetė. Ji nešiojo iki pečių pakirptus plaukus. 
Kartais sukeldavo juos į viršų, bet niekada nepindavo į kasą. 

Jau seniai jie neiškylavo Solende prie 27-ojo kelio. Bilis, regis, 
pamiršo jį, pardavęs savo “Harlį Davidsoną“, o taip jis padarė teig- 
damas: 

- Mano refleksai sulėtėjo, Roza. Kai malonumas tampa rizika, rei- 
kia jo atsikratyti. 

Roza nesiginčijo, tačiau jai atrodė, jog kartu su motociklu Bilis 
pardavė daugybę prisiminimų, ir būtent jų ji gailėjosi. Tarytum visa 
jo jaunystė būtų buvusi sukišta į motociklo bagažinę, ir Bilis užmir- 
šo ją išsiimti, prieš jaunuoliui iš Evanstono nuvažiuojant motociklu 
tolyn. 

Jie ten nebeiškylaudavo, bet vienąkart į metus, visada pavasarį, 
Roza nuvažiuodavo į Solendą viena. Ji matė, kaip nuvirtusio medžio 

šešėlyje išaugo naujas medis: nuo ūglio iki jauno medžio tiesiu lygiu 
kamienu ir gražiomis šakomis. Roza stebėjo, kaip metai iš metų jis 
auga miško aikštelėje, kur nebežaidė nė vienas lapiukas. Ji išsėdėda- 
vo tyloje visą valandą, pasidėjusi rankas ant savo kelių. Roza atva- 
žiuodavo čionai ne melstis ir ne medituoti, tačiau ji jautė savo veiks- 
mų teisingumą, jautė atliekanti pareigą, jautė kažkokios nerašytos su- 
tarties atsinaujinimą. Ir jei buvimas čia padėdavo neįskaudinti kitų, - 
Bilio, Pemės, Rodos, Kurto (dėl Robo Lefertso nebereikėjo jaudintis: 
jis mirė nuo infarkto, kai Pemei sukako penkeri), - vadinasi, laikas 
buvo praleistas ne veltui. 

Kaip nuostabiai augo šis medis! Jo jaunas šakas dengė siaurų 
tamsiai žalių lapų tankumynas, o per pastaruosius dvejus metus Ro- 
za pastebėjo spalvos patamsėjimus tarp lapų - pumpurus, kurie kada 
nors vėliau taps vaisiais. Jei kas nors tada atsidurs šioje aikštelėje ir 
paragaus tų vaisių, Roza neabejojo, jog tas žmogus iškart mirs pas- 
laptinga mirtimi. Kartais ji dėl to imdavo nerimauti, tačiau kol nepas- 
tebėjo jokių Žymių, jog Žmonės ten lankosi, Roza per daug nesijau- 
dino. Kol kas ji nematė jokių Žymių, nė vienos alaus skardinės, ciga- 
rečių pakelio ar gumos popierėlio. Rozai pakakdavo atvažiuoti čio- 
nai, padėti sveikas, dėmėmis neišbertas rankas ant kelių ir Žiūrėti į jos 
pykčio medį bei purpurinius pumpurus, kurie po kelerių metų taps be 
galo saldžiais mirties vaisiais. 

Kartais, sėdėdama priešais savo medelį, Roza imdavo dainuoti: 

- Aš - iš tikrųjų Roza, aš - Roza Tikroji... geriau jau nejuokaukit... 
nes aš esu valdovė... 

Be abejo, anokia ji valdovė. Ją mylėjo ir gerbė tik jai rūpimi žmo- 
nės, tačiau kadangi Roza būtent juos ir mylėjo, taigi viskas gerai. Pu- 
siausvyra išlaikyta, kaip būtų pasakiusi į za/ą įsisupusi moteris. Ro- 
za pasiekė saugų uostą, ir tais pavasario rytais prie ežero, sėdėdama 
sukryžiavusi po savimi kojas apaugusioje žolėmis tylioje aikštelėje, 
kuri nė trupučio nepasikeitė per visus tuos metus (ji buvo panaši į pa- 
veikslą, kokį gali rasti antikvariato krautuvėlėje ar lombarde), ji jaus- 
davo tokį dėkingumą, kuris nebetilpdavo jos širdyje. Būtent dėl šio 
dėkingumo Roza imdavo dainuoti. Ji tiesiog privalėdavo dainuoti - 
kitos išeities nebuvo. 

Kartais lapė - pasenusi, pasidabruotu kailiu - išeidavo į aikštelės 
pakraštį ir sustojusi įsiklausydavo į Rozos dainavimą. Jos juodose 
akyse Roza neįžvelgė jokios aiškios minties, tačiau, be jokios abejo- 
nės, už jų slėpėsi su niekuo nesupainiojamas sveikas protas ir išmintis. 

